CREŞTINISMUL

DE-A LUNGUL

SECOLELOR

O istorie a Bisericii creştine

EARLE E. CAIRNS

06.11.21.12/89

Original English title: Christianity through the Centures

by Cairns

Copyright c 1954, 1981 by Zondervan Corporation  
Grand Rapids, Michigan

Romanian translation ©copyright 1992 by BEE  
International. Dallas, TX

Published by Societatea Misionara Romana - SRL by  
permission of BEE International, Dallas.TX.

CUPRINS

Prefaţă...................................................................................... 9

Introducere................................................................................ 11

ISTORIA BISERICII PRIMARE

5 î.d.Cr.-590 d.Cr.

RĂSPÎNDIREA CREŞTINISMULUI ÎN IMPERIU PÎNÂ ÎN ANUL 100

1. împlinirea vremii......................................................................... 29

2. Pe această piatră......................................................................... 39

3. Mai întîi iudeului...................................................................ţ..... 49

4. Apoi grecului.............................................................................. 55

5. Cărţile şi pergamentele.................................................................. 65

6. Cu episcopii şi diaconii................................................................. 73

LUPTA VECHII BISERICI CATOLICE IMPERIALE PENTRU  
SUPRAVIEŢUIRE, 100-313

7. Cristos sau Cezar...................................................................V..... 81

8. Poveşti sau doctrina sănătoasă....................................................... 91

9. Lupta cu perseverenţă pentru credinţă.............................................. 99

10. Biserica strînge rîndurile................................................................ 109

SUPREMAŢIA VECHII BISERICI CATOLICE IMPERIALE, 313-590 —

11. Biserica este confruntată cu imperiul şi cu barbarii............................. 117

12. Controversa conciliilor şi elaborarea credeului................................... 125

13. Epoca de aur a părinţilor Bisericii................................................... 135

14. Creştinismul mănăstirilor................................:............................. 145

15. Schimbările ierarhice şi liturgice...................................................... 151

ISTORIA BISERICII MEDIEVALE

590-1517

APARIŢIA IMPERIULUI ŞI A CREŞTINISMULUI LATIN-TEUTONIC,

590-800

16. Primul papă medieval................................................................... 159

17. Pierderile şi expansiunea creştinătăţii............................................... 165

18. Refacerea imperiului în Apus......................................................... 175

FLUX ŞI REFLUX ÎN RELAŢIILE DINTRE BISERICĂ ŞI STAT, 800-1054

19. Apariţia Sfîntului Imperiu Roman................................................... 185

20. Trezire spirituală şi schismă în Biserică............................................ 193

4 Creştinismul de-a lungul secolelor

SUPREMAŢIA PAPALITĂŢII, 1054-1305

21. Apogeul puterii papale.................................................................. 203

22. Cruciaţi şi reformatori.................................................................. 213

23. învăţătura şi închinarea medievală.................................................. 225

ASFINŢITUL EPOCII MEDIEVALE ŞI RĂSĂRITUL EPOCII MODERNE, "\*""\*  
1305-1517

24. încercări de reformă internă.......................................................... 239

25. Papalitatea înfruntă opoziţia externă............................................... 253

ISTORIA BISERICII MODERNE  
ÎNCEPÎND CU 1517

REFORMA ŞI CONTRAREFORMA, 1517-1648

26. Cadrul Reformei......................................................................... 267

27. Luther şi Reforma germană........................................................... 279

28. Reforma în Elveţia....................................................................... 293

29. Credinţa reformată dincolo de graniţele Elveţiei................................. 307

30. Reforma şi puritanismul în Anglia.................................................. 319

31. Contrareforma şi evaluarea............................................................ 337

RAŢIONALISM, TREZIRE SPIRITUALĂ ŞI CONFESIONALISM7"""\*\*  
1648-1789 "\*\*•

32. Stabilirea creştinismului în America de Nord..................................... 351

33. Raţionalism, trezire spirituală şi romano-catolicism............................ 367

TREZIRE SPIRITUALĂ, MISIUNI ŞI MODERNISM, 1789-1914

34. Victorii şi vicisitudini romano-catolice, 1789-1914............................... 383

35. Religia şi Reforma în Marea Britanie şi Europa................................. 389

36. Duşmani ai credinţei.................................................................... 403

37. Biserica americană în epoca naţională.............................................. 411

BISERICA ŞI SOCIETATEA ÎN TENSIUNE DUPĂ 1914.

38. Biserica şi ordinea socială.............................................................. 425

39. Schimbări în teologie şi structură.................................................... 437

Concluzii: Probleme şi perspective.................................................. 469

Cuprins 5

DIAGRAME

Cronologia istoriei Bisericii................................................................24-25

Părinţii Bisericii............................................................................... 66

Probleme ale Bisericii, 100-313............................................................ 82

Apărarea credinţei............................................................................ 102

Probleme teologice majore pînă în 451.................................................. 126

Destrămarea Imperiului Roman........................................................... 166

Două evanghelizări ale insulelor britanice.............................................. 173

Regate medievale.............................................................................. 176

Biserica medievală, 1054-1305............................................................. 204

Cruciadele....................................................................................... 214

Şcoli ale scolasticismului..................................................................... 226

Declinul romano-catolic..................................................................... 245

De la biserica nou-testamentală la cea romano-catolică............................. 248

Naşterea epocii moderne, 1350-1650..................................................... 274

Reforma radicală, 1525-1580............................................................... 296

Dezvoltarea protestantismului englez.................................................... 326

Ramuri ale puritanismului.................................................................. 329

Romano-catolicismul, 1545-1563.......................................................... 338

Elementele în credinţa unui protestant.................................................. 349

Moştenirea Reformei în Statele Unite.................................................... 352

Reacţii faţă de ortodoxia protestantă.................................................... 368

Mişcarea ecumenică.......................................................................... 458

Dezvoltarea ecumenică globală.......................................j.................... 462

HĂRŢI

Călătoriile misionare ale lui Pavel şi călătoria lui la Roma........................ 56

Invaziile barbare şi statele germanice în 526 d.Cr.................................... 120

Expansiunea musulmană, 622-900........................................................ 168

Expansiunea creştinismului pînă în 1054................................................ 170

Imperiul lui Carol cel Mare................................................................ 178

Imperiul lui Otto cel Mare, 962-973...................................................... 190

Schisma din 1054.............................................................................. 198

Marea schismă şi captivitatea babiloniană.............................................. 240

Religia în Europa în jurul anului 1648.................................................. 347

6 Creştinismul de-a lungul secolelor

FOTOGRAFII ŞI INSTITUŢIILE DE LA  
CARE AU FOST LUATE

Mithra sacrificînd un taur.................................................................. 32

Historical Pictures Service, Inc., Chicago

Monedă avînd gravat chipul lui Tiberiu................................................. 40

Historical Pictures Service, Inc., Chicago

Artă din catacombe — Pîini şi peşti..................................................... 41

Pontifîca Commissione Di Archeologia Sacra, Roma

Artă din catacombe — Bunul Păstor.................................................... 41

Pontifîca Commissione Di Archeologia Sacra, Roma

Artă din catacombe — Botezul unui convertit........................................ 78

Pontifîca Commissione Di Archeologia Sacra, Roma

Libellus din timpul domniei lui Decian.................................................. 87

Yale University, Biblioteca Beinecke Rare Book and Manuscript

Catacombele, galerii subpămîntene....................................................... 114

Pontifîca Commissione Di Archeologia Sacra, Roma

Biserică într-o casă în Dura-Europa...................................................... 115

Yale University Art Gallery, Dura Europos Collection

Ieronim cu cărţile sale şi cu colaboratoarea lui, Marcella.......................... 138

Historical Pictures Service, Inc., Chicago

Mozaic reprezentîndu-1 pe Ambrozie..................................................... 139

Historical Pictures Service, Inc., Chicago

Macarie supunîndu-se unei penitenţe..................................................... 147

Historical Pictures Service, Inc., Chicago

Călugăr rezistînd ispitei...................................................................... 147

Historical Pictures Service, Inc., Chicago

Grigore cel Mare cu un porumbel........................................................ 163

Historical Pictures Service, Inc., Chicago

Mozaic reprezentîndu-1 pe Petru cu papa Leon şi cu Carol cel Mare............ 180

Historical Pictures Service, Inc., Chicago

Controversă între Henric al IV-lea şi Grigore al VH-lea............................ 207

Historical Pictures Service, Inc., Chicago

Tomad'Aquino............................................................................... 230

Alimari Fratelli, Sta. Caterina, Pisa

Catedrala Notre Dame....................................................................... 237

Historical Pictures Service, Inc., Chicago s

Gravuri în lemn din Elogiul nebuniei................................................258-259

Kunstmuseum Basel, Kupferstichkabinett

Cuprins 7

Tetzel comercializînd indulgenţe.......................................................... 277

Historical Pictures Service, Inc., Chicago  
Portret al lui Martin Luther................................................................ 281

Historical Pictures Service, Inc., Chicago  
Martin Luther la biserica din Wittenberg............................................... 282

The Granger Collection

Diavolul şi Martin Luther................................................................... 283

The Bettmann Archive

Martin Luther cu şapte capete............................................................. 284

Historical Pictures Service, Inc., Chicago  
Execuţia unor anabaptişti — prin tragere în ţeapă................................... 298

Culver Pictures, Inc.

Execuţia unor anabaptişti — prin înecare.............................................. 298

The Ganger Collection

Execuţia unor anabaptişti — prin spînzurare.......................................... 298

Culver Pictures, Inc.

Ioan Calvin, schiţă a unui student........................................................ 302

New York Public Library  
Masacrul din ziua Sfîntului Bartolomeu................................................ 309

The Granger Collection  
Goodman şi Knox............................................................................. 313

Historical Pictures Service, Inc., Chicago  
Bulă papală..................................................................................... 321

Historical Pictures Service, Inc., Chicago  
înlăturarea lui Thomas Cranmer.......................................................... 324

Historical Pictures Service, Inc., Chicago  
Latimer şi Ridley pe rug..................................................................... 325

Culver Pictures, Inc.,

Făcînd din Biblie un obiect de distracţie................................................ 330

Historical Pictures Service, Inc., Chicago  
Atac puritan asupra lui Laud.............................................................. 332

The Granger Collection

Pagină din Index al cărţilor interzise..................................................... 343

Carta, The Israel Map and Publishing Co., Ltd., Jerusalem

Sigiliu al Societăţii pentru Propagarea Evangheliei în Ţări Străine.............. 354

O pagină din New England Primer...............,....................................... 355

Culver Pictures, Inc.

Roger Williams................................................................................ 357

Historical Pictures Service, Inc., Chicago  
Jonathan Edwards....................................................................,....... 362

Historical Pictures Service, Inc., Chicago  
WilliamPenn................................................................................... 374

Culver Pictures, Inc.

John Wesley.................................................................................... 378

Historical Pictures Service, Inc., Chicago

8 Creştinismul de-a lungul secolelor

Charles Haddon Spurgeon.................................................................. 395

Historical Pictures Service, Inc., Chicago  
Dwight L. Moody............................................................................. 414

Moodyana Collection, The Library, Moody Bible Institute  
„Robă de înălţare" milerită................................................................ 417

Culver Pictures, Inc.  
Billy Graham................................................................................... 450

Billy Graham Evangelistic Association

PREFAŢĂ

O examinare a lucrărilor existente cu privire la istoria Bisericii revelează  
faptul că cele mai multe dintre ele reflectă o anumită poziţie confesioanlă sau  
teologică. Lucrarea de faţă a fost scrisă dintr-o perspectivă conservatoare,  
nonconfesională. La baza ei stă o filozofie creştină cu privire la istorie.

Datorită faptului că istoria creştinismului nu poate fi înţeleasă în mod  
corect fără o cunoaştere a situaţiei politice, economice, sociale, intelectuale şi  
artistice din fiecare epocă a istoriei, în lucrarea de faţă evenimentele din istoria  
Bisericii sînt prezentate în legătură cu mediul secular în care au avut loc. Am  
acordat atenţie impactului pe care 1-a avut creştinismul asupra diferitelor epoci  
istorice şi modului în care epocile istorice şi-au lăsat amprenta asupra  
creştinismului. Am încercat să leg informaţiile istorice, modalităţile de  
înţelegere a istoriei şi interpretările într-o sinteză care să fie relevantă pentru  
epoca noastră.

Sînt bucuros că după douăzeci şi cinci de ani în care această lucrare a fost  
folosită atît de profesori şi de studenţi în sălile de clasă cît şi de publicul  
creştin, ea continuă să fie mult căutată, ceea ce a făcut ca o revizuire  
profundă să fie posibilă şi de dorit. Sugestiile constructive din partea unora au  
fost foarte utile pentru îmbunătăţirea acurateţei şi clarităţii acestei lucrări.

Am adăugat mai multe hărţi şi diagrame, pentru înţelegerea curentelor şi  
relaţiilor istorice. De asemenea, am inclus şi cîteva fotografii noi. Multe  
secţiuni au fost extinse şi rescrise, ca, de exemplu, cele despre scolasticism,  
Reforma radicală, catolicismul roman şi bisericile răsăritene. Prezentarea  
perioadei de după Primul Război Mondial a fost revizuită extensiv şi rescrisă  
luînd în considerare noi curente din mişcarea ecumenică, din  
romano-catolicism şi în special din rîndurile evanghelicilor.

Sper că prin această carte mulţi vor deveni conştienţi de moştenirea lor  
spirituală în această epocă de existenţialism şi că se vor simţi constrînşi să-L  
slujească mai bine pe Dumnezeu şi pe contemporanii lor prin viaţa lor, prin  
cuvinte şi fapte. Sînt profund conştient de rolul pe care colegii mei, profesori,  
studenţi şi alţi scriitori, l-au avut în producerea acestei lucrări. Am credinţa  
că, prin ea, cauza lui Cristos va progresa, iar Biserica va fi edificată.

Earle E. Cairns  
Wheaton, Illinois

INTRODUCERE

Curiozitatea cu privire la trecut 1-a caracterizat pe om mereu, din timpul  
lui Nabonid, care a trăit în Babilon în secolul al şaselea î.d.Cr., pînă la  
arheologul şi istoricul zilelor noastre. Creştinii au un interes special pentru  
istorie, deoarece în ea sînt înrădăcinate bazele credinţei pe care o declară ei.  
Dumnezeu a devenit om şi a trăit în timp şi spaţiu în persoana lui Cristos.  
Creştinismul a devenit cea mai globală şi universală dintre toate religiile care  
au apărut în trecut în Orientul Apropiat şi îndepărtat. Pe lîngă aceasta,  
influenţa lui în istoria rasei umane a devenit tot mai mare. Astfel, istoria  
Bisericii este o problemă de interes profund pentru creştinul care doreşte să fie  
lămurit cu privire la descendenţa lui spirituală, să urmeze exemplele bune din  
trecut şi să evite erorile pe care Biserica le-a făcut adesea.

I. CE ESTE ISTORIA BISERICII?

Substantivul german Geschichte, derivat din verbul geschehen, care  
înseamnă „a se întîmpla", se referă la istorie ca la un eveniment, şi nu ca la  
un proces sau un produs. Astfel istoria poate fi definită mai întîi ca un  
incident, un eveniment real sau o întîmplare reală în timp şi spaţiu, ca rezultat  
al acţiunii umane. Un astfel de incident este absolut şi obiectiv, şi poate fi  
cunoscut direct şi pe deplin numai de Dumnezeu. Istoria, în acest sens, nu se  
poate repeta exact, mai tîrziu într-un alt loc. Istoricul poate descoperi paralele  
şi tipare, pentru că oamenii pot avea comportamente similare în timpuri şi  
locuri diferite şi pentru că oamenii pot fi afectaţi de bine şi de rău.

Informaţiile cu privire la incident constituie un al doilea sens al cuvîntului  
istorie. Aceste informaţii, de obicei indirecte, cu privire la trecut, pot să apară  
sub forma unui document sau a unui obiect legat de incident. Spre deosebire  
de omul de ştiinţă, care poate să studieze un anumit material în mod direct şi  
obiectiv, istoricul este limitat subiectiv, pentru că el este o parte integrantă din  
ceea ce studiază şi trebuie să ia în considerare acţiunile lui Dumnezeu în timp  
şi spaţiu, să analizeze rolul omului ca agent liber în istorie şi să-şi dea seama  
că datele pe care le deţine sînt indirecte. Catedrala Sfîntului Petru din Roma,  
catacombele, o bulă papală şi mozaicurile din Ravenna sînt exemple de istorie  
sub formă de informaţii.

în limba română cuvîntul istorie provine din cuvîntul grecesc historia,  
derivat la rîndul lui din verbul grecesc historeo. Acest cuvînt era folosit de  
grecii din Attica şi iniţial însemna a învăţa prin cercetări sau investigaţii.  
Cuvîntul a fost folosit de Pavel în Galateni 1:18, pentru a descrie întrevederea  
lui cu Petru la Ierusalim. Aceasta ne conduce la un al treilea sens al  
termenului „istorie", şi anume investigaţie sau cercetare cu scopul de a verifica  
şi a descoperi date cu privire la trecut. Istoria este o disciplină distinctă care

implică un proces de cercetare. Istoricul verifică autenticitatea şi integritatea  
informaţiilor pe care le deţine, studiind cu atenţie cadrul şi textele legate de  
materialul lui. El poate să formuleze inducţii valabile atunci cînd observă că în  
materialul pe care îl posedă apar în mod obiectiv tipare.

Istoricul care caută răspunsuri la întrebări ca de ex.: „cine", „ce", „cînd"  
şi „unde", trebuie să pună şi întrebarea „de ce", adică să caute semnificaţia  
datelor pe care le deţine. Grecii care au folosit cuvîntul histoikos ca pe un alt  
termen pentru istorie, au considerat istoria în acest sens un produs al  
cercetării. Aceasta ne sugerează că interpretare este un al patrulea sens al  
istoriei. Aceasta constă dintr-o reconstituire subiectivă a trecutului în lumina  
datelor, a ideilor preconcepute ale istoricului, a „climatului de opinie" din  
timpul său şi a elementului libertăţii voinţei umane. O astfel de reconstituire  
nu poate niciodată să redea pe deplin trecutul aşa cum a fost el, ci ea este  
parţială, supusă erorii şi ideilor umane preconcepute. Consensul cu privire la  
trecut va apare atunci cînd istoricii îşi verifică reciproc lucrările. Studenţii de  
obicei studiază o istorie de acest tip. Deşi adevărul absolut cu privire la trecut  
poate să-i scape istoricului, în măsura în care informaţiile îi permit, el va  
prezenta adevărul despre trecut în mod obiectiv şi imparţial.

Din această discuţie, studentul va vedea că termenul istorie se referă la  
eveniment sau incident, la informaţii, la cercetare sau proces şi la produs sau  
interpretare. Istoria ca eveniment este absolută, avînd loc numai o dată în  
timp şi spaţiu; dar istoria ca informaţie, cercetare şi interpretare este relativă şi  
supusă schimbării.

Istoria poate fi definită ca documentul interpretat al trecutului uman,  
semnificativ din punct de vedere social, bazat pe datele organizate adunate  
prin metoda ştiinţifică din surse arheologice, literare sau din surse vii.  
Istoricul Bisericii trebuie să fie tot atît de imparţial în culegerea datelor istorice  
ca şi istoricul secular, chiar dacă istoricul Bisericii recunoaşte faptul că nici  
unul din ei nu va fi neutru în faţa datelor, ci fiecare va aborda materialul  
într-un context de interpretare.

Istoria Bisericii este deci documentul interpretat al originii, progresului şi  
impactului creştinismului asupra societăţii umane, avînd la bază datele  
organizate adunate prin metoda ştiinţifică din surse arheologice, documentare  
sau din surse vii. Ea este povestirea interpretată şi organizată a răscumpărării  
omului şi a pămîntului. Doar dacă această definiţie este împlinită, cercetătorul  
creştin care studiază istoria va avea o mărturie exactă a istoriei credinţei pe  
care el o declară. în acest caz, fiii luminii nu trebuie să rămînă în urma fiilor  
întunericului. Dumnezeu este transcendent în creaţie, dar imanent în istorie şi  
în răscumpărare.

II. SCRIEREA ISTORIEI BISERICII

A. Elementul ştiinţific

Istoria Bisericii conţine un element ştiinţific prin faptul că istoricul  
Bisericii foloseşte şi metoda ştiinţifică. Istoricul foloseşte munca ştiinţifică a arheologului, care furnizează informaţii din vestigiile materiale ale trecutului  
pe care el le-a descoperit. Studierea obiectelor de artă descoperite în  
catacombele din Roma ne-a învăţat multe despre Biserica Primară. Scriitorul  
istoriei Bisericii foloseşte de asemenea tehnicile criticii literare pentru a evalua  
documentele istoriei Bisericii. El are o preferinţă clară pentru sursele originale  
— fie că este vorba de arheolog, de un document, sau de persoana în viaţă  
care a luat parte la eveniment. Tot acest material şi evaluarea lui îi dau  
informaţii în legătură cu întrebările importante ale metodei istorice — cine, ce,  
cînd şi unde. Ultimele două întrebări sînt importante pentru istoric, deoarece  
evenimentele istorice sînt condiţionate de timp şi loc.

Lucrarea istoricului este ştiinţifică din punctul de vedere al metodei, dar ea  
nu are ca rezultat o ştiinţă exactă, pentru că informaţiile cu privire la  
incidentele trecutului pot fi incomplete sau false, distorsionate de propriile lui  
idei preconcepute şi de cele ale timpului său şi afectate de părerile unor  
oameni mari. Istoricul este de asemenea un agent liber care face parte din  
datele pe care le deţine. Participarea lui Dumnezeu în istorie exclude  
posibilitatea ca istoria să fie o ştiinţă exactă.

B. Elementul filozofic

Istoricii se împart în şcoli ale istoriei şi filozofii ale istoriei în căutarea lor  
după sens în istorie. Şcolile istoriei pretind că pot găsi cauze obiective,  
ştiinţifice în om, în natură sau în procese, acestea fiind bine definite în timp;  
filozofiile istoriei caută pe cale raţională să lege datele de un absolut atemporal.

Determiniştii geografici, determiniştii economici şi interpreţii biografici  
constituie trei dintre cele mai importante şcoli ale istoriei. William W. Sweet,  
din şcoala de frontieră de interpretare a istoriei Bisericii, în cărţile lui de  
istorie a Bisericii americane, a făcut din geografie — sub forma frontierei —  
factorul determinant. Lucrarea lui Carlyle despre Cromwell ilustrează şcoala  
biografică sau a „oamenilor mari" prin faptul că el consideră că Războiul  
Civil Englez de la mijlocul secolului al XVI-lea este o reflectare a personalităţii  
lui Cromwell. Lucrarea lui Max Weber The Protestant Ethic and the Spirit of  
Capitalism1 (Etica protestantă şi spiritul capitalismului), în care el afirmă că  
protestantismul a dus la apariţia capitalismului, este un exemplu de lucrare  
aparţinînd şcolii economice de interpretare. Cei care interpretează istoria în  
felul acesta caută răspunsuri la întrebările istoriei în om, natură sau procese.

Filozofiile istoriei pot fi împărţite în trei categorii.

1. Un grup poate fi clasificat drept pesimiştii. Văzînd istoria doar în  
dimensiunile ei pămînteşti, adeseori pesimiştii adoptă o abordare materialistă a  
realităţii. Ei sînt obsedaţi de eşecul omului în istorie. Cartea lui Oswald  
Spengler The Decline of the West1 (Declinul Apusului) este reprezentativă  
pentru acest mod de abordare a istoriei. Spengler este preocupat mai degrabă  
de civilizaţii decît de naţiuni. Fiecare civilizaţie, susţine el, trece printr-un ciclu  
de naştere, adolescenţă, maturitate, decădere şi moarte. Civilizaţia apuseană,  
cea mai recentă dintre civilizaţii, este în perioada ei de decădere. Ea va muri în  
curînd şi odată cu ea va muri şi creştinismul. Obsedaţi de falimentul omului,

oameni ca Spengler nu pot vedea nici un progres în istorie. Vederile lor pot fi  
simbolizate printr-o serie de cercuri identice suprapuse unul peste altul, în care timpul este ciclic.

2. Un al doilea grup poate fi numit optimiştii. Concepţia lor despre istorie  
poate fi simbolizată printr-o diagramă ascendentă sau prin nivelele succesiv  
ascendente ale unei spirale. Cei mai mulţi dintre istoricii optimişti sînt  
umanişti: ei văd omul ca pe factorul principal şi determinant în istorie. în  
acelaşi timp ei acceptă, de obicei, evoluţia biologică şi socială. Opera lui  
Arnold Toynbee, un mare filozof modern al istoriei, serveşte la ilustrarea  
acestei filozofii a istoriei. Toynbee este de acord cu Spengler că trebuie  
studiată istoria civilizaţiilor; dar spre deosebire de Spengler, el crede că fiecare  
civilizaţie înaintează spre ţinta ei — pămîntul ca o provincie a împărăţiei lui  
Dumnezeu. Deşi abordează într-un mod mai spiritual istoria, el acceptă critica

biblică modernă şi teoria evoluţiei.

Un alt optimist, George W.F. Hegel, faimosul filozof german al secolului  
al XlX-lea, consideră istoria ca desfăşurarea Spiritului Absolut în dezvoltarea  
libertăţii umane. Progresul este înfăptuit printr-un proces în care sînt  
reconciliate serii succesive de contradicţii, pînă cînd Absolutul se manifestă din

plin în istorie.

Un alt gînditor din secolul al XlX-lea, Karl Marx, aparţine de asemenea  
şcolii optimiste. împrumutînd logica lui Hegel, el neagă punctul de vedere al  
lui Hegel asupra realităţii. Marx susţine că materia în flux este singura  
realitate, şi că toate instituţiile umane, inclusiv religia, sînt determinate de  
procesele economice de producţie. El susţine că o serie de lupte de clasă se vor  
sfîrşi cu victoria muncitorilor şi cu înfiinţarea unei societăţi fără clase.  
Observaţi că Marx pune accent pe puterea omului de a se salva pe sine şi  
lumea lui, la fel ca şi Toynbee şi Hegel.

3. Al treilea grup de gînditori, în care se include şi scriitorul acestor  
rînduri, poate fi descris ca optimişti pesimişti. Aceşti istorici sînt de acord cu  
pesimiştii în accentul pus pe falimentul omului neregenerat; dar în lumina  
revelaţiei şi a harului divin, ei sînt optimişti în legătură cu viitorul omului.  
Optimiştii pesimişti abordează istoria ca teişti biblici, căutînd să găsească  
gloria lui Dumnezeu în procesul istoric. Istoria devine un proces de conflict  
între bine şi rău, Dumnezeu şi diavol, în care, fără harul lui Dumnezeu omul  
este neputincios. Lucrarea lui Cristos pe cruce este garanţia victoriei finale a  
planului divin pentru om şi pămînt, care va avea loc atunci cînd Cristos se va

întoarce.

Cetatea lui Dumnezeu, o apărare şi explicaţie a creştinismului, scrisă de

Augustin, unul din părinţii Bisericii, ilustrează excelent această abordare, deşi  
mulţi creştini nu sînt de acord cu teoria lui Augustin că mileniul este identic cu  
perioada prezentă a Bisericii. Grandoarea concepţiei lui Augustin reiese din  
atribuirea creaţiei suveranului Dumnezeu. Sfera de cuprindere a concepţiei lui  
Augustin asupra istoriei include întreaga rasă umană, în contrast cu Hegel,  
care favoriza naţiunea germană, şi Marx, care favoriza clasa muncitoare.  
Există totuşi un dualism în istorie, pentru că păcatul îi împarte pe oameni în Cetatea lui Dumnezeu şi Cetatea Pămîntului. Augustin susţine că istoria  
umană îşi porneşte cursul spre Cruce şi de la Cruce; iar graţia care curge de  
acolo este văzută ca fiind activă în Biserica creştină, trupul invizibil al lui  
Cristos. Creştinii, întăriţi fiind de graţia divină, cu harul divin care să-i  
întărească, se angajează de partea lui Dumnezeu în conflictul cu răul, pînă  
cînd istoria ajunge la finalul ei cataclismic, la întoarcerea lui Cristos.

Cartea mea God and Man in Time3 (Dumnezeu şi omul în timp) este o  
încercare contemporană de a prezenta o modalitate de abordare a istoriei  
dintr-o perspectivă creştină.

C. Elementul artistic

în sfîrşit, autorul istoriei ca document trebuie să caute să fie cît mai  
artistic posibil în prezentarea faptelor. Istoricii moderni nu acordă importanţa  
cuvenită unei prezentări literare interesante a istoriei.

III. VALOAREA ISTORIEI BISERICII

Istoria Bisericii este doar un exerciţiu academic plictisitor de amintire a  
unor fapte, dacă nu ia în considerare problema valorii ei pentru creştin.  
Istoricii antici au avut o apreciere mult mai mare pentru valorile pragmatice,  
didactice şi morale ale istoriei decît au mulţi istorici moderni. Cercetătorul  
conştient de valorile ce urmează a fi obţinute din studiul istoriei Bisericii  
creştine, are o motivaţie puternică să studieze acest domeniu particular al  
istoriei umane.

A. Istoria Bisericii ca sinteză

Una din valorile esenţiale ale istoriei Bisericii este că ea leagă datele reale  
ale trecutului Evangheliei creştine de proclamarea şi aplicarea viitoare a acelei  
Evanghelii într-o sinteză prezentă care creează înţelegerea marii noastre  
moşteniri şi inspiraţia pentru proclamarea şi aplicarea ei în continuare. Istoria  
Bisericii arată Duhul lui Dumnezeu în acţiune prin Biserică, de-a lungul  
epocilor ei de existenţă. Teologia exegetică este legată într-un tipar plin de  
semnificaţie de teologia practică, şi cercetătorul vede cum teologia sistematică  
a avut un impact asupra gîndirii şi acţiunii umane anterioare.

B. Istoria Bisericii ca mijloc pentru înţelegerea prezentului

Istoria Bisericii are valoare mare ca explicaţie a prezentului. Putem  
înţelege prezentul mult mai bine dacă avem informaţii despre rădăcinile lui în  
trecut. Explicaţia situaţiei ciudate a existenţei a peste 250 de grupuri religioase  
în Statele Unite poate fi găsită în istoria Bisericii. Principiul separării a apărut  
la începutul istoriei Bisericii, iar apoi Reforma 1-a accentuat. Este interesant să  
descoperim în Anglia originea Bisericii Protestante Episcopale din Statele  
Unite şi să observăm apariţia Bisericii Anglicane în lupta dintre puterea regală  
şi papalitate. Pe metodist îl interesează începuturile Bisericii lui în trezirea  
wesleyană care a dus în final la separarea metodismului de Biserica Anglicană.  
Cei din credinţa reformată sau prezbiteriană vor fi încîntaţi să urmărească  
originea bisericii lor în Elveţia. în felul acesta devenim conştienţi de

descendenţa noastră spirituală.

Diferitele credinţe şi practici liturgice devin mai uşor de priceput în lumina  
istoriei trecute. Metodiştii îngenunchează la altar pentru comuniune, pentru că  
timp de mulţi ani metodiştii au constituit o biserică în cadrul Bisericii  
Anglicane; iar Wesley, care se opunea ruperii de Biserica Anglicană, urma  
obiceiurile ei liturgice. în contrast, prezbiterienii iau comuniunea la locurile  
lor. Diferenţa între teologia prezbiteriană şi cea metodistă devine mult mai  
clară atunci cînd cineva studiază concepţiile lui Calvin şi pe cele ale lui  
Arminius.

Problemele actuale ale Bisericii sînt deseori clarificate prin studierea  
trecutului, pentru că în istorie există tipare şi paralele. Refuzul celor mai  
moderni conducători dictatoriali de a permite poporului lor să aibă vreun  
interes particular în afară de viaţa lor publică în stat este mai uşor înţeles dacă  
ne amintim că împăraţii romani considerau că nimeni nu putea avea o religie  
proprie fără a pune în primejdie existenţa statului. Relaţia dintre Biserică şi  
stat a devenit iarăşi o problemă reală în Uniunea Sovietică şi în statele satelite  
ale Uniunii Sovietice; şi era de aşteptat ca aceste state să persecute creştinismul  
exact aşa cum Decius şi Diocleţian au făcut-o în zilele lor. Pericolul inerent în  
unirea Bisericii cu statul prin ajutorul acordat de către stat şcolilor parohiale şi  
prin trimiterea de reprezentanţi la Vatican este explicat prin declinul lent al  
spiritualităţii în Biserică şi prin amestecul în Biserică al puterii seculare,  
începînd cu prezidarea de către Constantin a Conciliului de la Niceea în 325.  
Tennyson, în poemul Ulise, ne reaminteşte că noi sîntem „o parte din tot ceea  
ce am întîlnit pînă acum".

C. Istoria Bisericii ca ghid

Corectarea relelor existente în Biserică sau evitarea greşelilor şi a  
practicilor false reprezintă o altă valoare a studierii trecutului Bisericii.  
Prezentul este de obicei produsul trecutului şi sămînţa viitorului. Pavel ne  
reaminteşte, în Romani 15:4 şi în 1 Corinteni 10:6, 11, că evenimentele  
trecutului trebuie să ne ajute să evităm răul şi să imităm binele. Studiul  
bisericii ierarhice romano-catolice medievale va scoate în evidenţă pericolul  
ecleziasticismului modern, care pare să se strecoare încet în protestantism.  
Deseori se va descoperi că unele secte noi nu sînt decît vechi erezii sub o  
mască nouă. Mişcarea eretică „Ştiinţa creştină" şi antropologia pot fi înţelese  
mai bine după un studiu al gnosticismului în Biserica Primară şi al ideilor  
catarilor din timpuri medievale. Necunoaşterea Bibliei şi a istoriei Bisericii este  
un motiv major pentru care mulţi susţin teologii false sau practici greşite.

ţ D. Istoria Bisericii ca forţă de motivaţie

Istoria Bisericii oferă de asemenea edificare, inspiraţie sau entuziasm care  
vor stimula viaţa spirituală. Cunoaşterea trecutului, după părerea lui Pavel,  
poate da speranţă vieţii creştine (Rom. 15:4). Studiind atitudinea curajoasă a  
lui Ambrozie din Milan, care a refuzat să-i dea comuniunea împăratului  
Theodosiu pînă cînd acesta nu s-a pocăit de masacrarea mulţimii din  
-—1-\_:\_ \_♦ cS n1I fj; încurajat sj rămîi tare pe poziţie pentru

—1-\_:\_ \_.

----------♦„

Introducere 17

Cristos şi să iei atitudine împotriva răului din cercurile înalte politice sau  
ecleziastice. Sîrguinţa şi efortul care i-au permis lui Wesley să predice peste  
zece mii de predici în timpul vieţii lui şi să călătorească mii de kilometri călare  
trebuie să fie un reproş şi o provocare pentru creştinii care au mijloace de  
călătorie şi de studiu mult mai bune decît a avut Wesley, dar care nu le  
folosesc în mod adecvat. S-ar putea ca unii să nu fie de acord cu teologia lui  
Rauschenbusch, dar nu se poate să nu se simtă inspiraţi de pasiunea lui de a  
aplica Evanghelia la problemele sociale. Povestea vieţii lui Carey a fost şi  
rămîne o inspiraţie pentru slujirea misionară. Aspectul biografic al istoriei  
Bisericii este menit să aducă inspiraţie şi stimulare celui care o studiază.

Creştinul este edificat în procesul prin care ajunge să-şi cunoască  
descendenţa spirituală. Creştinul are tot atîta nevoie să devină conştient de  
genealogia lui spirituală, pe cît are şi cetăţeanul de a studia istoria ţării lui,  
pentru a deveni un cetăţean documentat. Prin expunerea dezvoltării genetice a  
creştinismului, istoria Bisericii este pentru Noul Testament ceea ce Noul  
Testament este pentru Vechiul Testament. Creştinul ar trebui să fie tot atît de  
conştient de principalele linii ale creşterii şi dezvoltării creştinismului, pe cît  
este de conştient de adevărul biblic. Atunci, el va avea sentimentul că este o  
parte din trupul lui Cristos, care include un Pavel, un Bernard de Clairvaux,  
un Augustin, un Luther, un Wesley sau un Booth. Sentimentul unităţii care  
vine dintr-o cunoaştere a continuităţii istoriei va duce la îmbogăţire spirituală.

Cel care are temeri pentru viitorul Bisericii în ţări unde ea este acum  
persecutată va fi mai plin de speranţă atunci cînd va înţelege caracterul  
indestructibil al Bisericii în epocile trecute. Nici persecuţia externă, nici  
oficialităţile interne necredincioase, nici teologia falsă nu au rezistat în faţa  
puterii permanente de înnoire revelată în istoria trezirilor spirituale în Biserică.  
Chiar şi istoricii seculari dau credit trezirii wesleyene ca fiind agentul care a  
salvat Anglia de echivalentul Revoluţiei Franceze. Studiul istoriei Bisericii  
oferă o influenţă stabilizatoare într-o epocă de secularism, deoarece este  
vizibilă puterea lui Dumnezeu la lucru în vieţile oamenilor transformaţi prin  
Evanghelie.

Trebuie să ne reamintim totuşi că biserica poate fi distrusă în anumite  
locuri prin decădere internă şi prin presiune externă insuportabilă. Biserica din  
Cartagina, nestorienii din China secolului al şaptelea şi biserica  
romano-catolică din Japonia secolului al şaisprezecelea au dispărut în acest  
fel.

E. Istoria Bisericii ca unealtă practică

Citirea istoriei Bisericii are multe valori practice pentru lucrătorul creştin,  
fie el evanghelist, pastor sau învăţător. Autorul a avut plăcerea să vadă cu cît  
a devenit mai inteligibilă teologia sistematică pentru cel ce a studiat  
dezvoltarea ei istorică. Doctrinele Trinităţii, a lui Cristos, a păcatului şi  
soteriologia nu vor fi înţelese niciodată pe deplin dacă nu se cunoaşte istoria  
perioadei dintre Conciliul de la Niceea şi Conciliul de la Constantinopole din  
anul 680.

/

18 Creştinismul de-a lungul secolelor

De asemenea, o abundenţă de material ilustrativ pentru predici stă la  
dispoziţia cercetătorului serios al istoriei Bisericii, care intenţionează să  
predice. Caută el să îi avertizeze pe oameni de pericolele unui misticism orb  
care pune iluminarea creştină la acelaşi nivel cu inspiraţia Bibliei? Atunci să  
studieze mişcările mistice din Evul Mediu sau începuturile quakerismului.  
Dacă el caută să avertizeze în legătură cu pericolul unui ortodoxism neînsoţit  
de studiul şi aplicarea învăţăturilor Bibliei, atunci să acorde atenţie perioadei  
de ortodoxism rece din luteranismul de după 1648, care a creat o reaeţie  
cunoscută sub numele de pietism, o mişcare care punea accentul pe studiul  
serios al Bibliei şi pe evlavia practică în viaţa zilnică.

F. Istoria Bisericii ca forţă eliberatoare

în sfîrşit, istoria Bisericii are o valoare culturală. Istoria civilizaţiei  
apusene este incompletă şi neclară fără o înţelegere a rolului religiei creştine în  
dezvoltarea acestei civilizaţii. Istoria omului nu poate fi niciodată despărţită de  
istoria vieţii lui religioase. Eforturile despoţilor de-a lungul epocilor de a  
nimici religia au dus întotdeauna la înlocuirea ei cu o religie falsă. Atît Hitler  
cît şi Stalin au dat sistemelor lor politice un element religios prin accentul pus  
asupra rasei şi, respectiv, a claselor.

Omul care a studiat istoria Bisericii nu va mai avea o concepţie restrictivă  
cu privire la confesiuni. El va simţi unitatea adevăratului trup al lui Cristos  
de-a lungul epocilor. El va fi de asemenea plin de umilinţă la întîlnirea cu  
uriaşii trecutului său spiritual, înţelegînd cît de mult le datorează. El va deveni  
mai tolerant cu cei ce se deosebesc de el în probleme neesenţiale, dar care,  
împreună cu el, acceptă marile doctrine de bază ale credinţei, cum sînt  
moartea ispăşitoare şi învierea lui Cristos, care au fost subliniate de Pavel în  
Faptele 17:2, 3 şi 1 Corinteni 15:3, 4.

IV. ORGANIZAREA ISTORIEI BISERICII

A. Ramuri ale istoriei Bisericii

Pentru convenienţă, istoria Bisericii poate fi organizată după următoarele

teme:

1. Elementul politic implică relaţiile dintre biserică şi stat şi mediul secular  
al bisericii. Nimeni nu poate înţelege răsturnarea politică ce s-a produs în  
Franţa ca urmare a trecerii de la situaţia creată de Constituţia Civilă a clerului  
din 1790 la situaţia creată de Acordul lui Napoleon în 1801, dacă nu are nişte  
cunoştinţe asupra felului în care Napoleon a distrus elementul democratic în  
Revoluţia Franceză şi a înfiinţat un sistem autoritar nou, în care doar Biserica  
Romano-Catolică urma să joace un rol, pentru că era religia „majorităţii  
francezilor". O înţelegere a forţelor politice, sociale, economice şi estetice) care  
acţionează în istorie este esenţială pentru o interpretare corectă a istoriei  
Bisericii. Un asemenea cadru va fi furnizat la punctele unde este potrivit.

2. Nu poate fi ignorată răspîndirea credinţei creştine. Aceasta presupune  
studierea misiunilor mondiale, a misiunilor locale şi a oricărei tehnici speciale  
prin care Evanghelia a fost dusă la alţii. Istoria misiunilor îşi are eroii şi

martirii ei şi face parte integrantă din istoria Bisericii. Natura esenţială de  
răspîndire de la om la om a creştinismului şi posibilităţile nelimitate ale unei  
Biserici credincioase Domnului ei sînt prezentate într-un studiu al răspîndirii  
credinţei.

3. Această răspîndire a cauzat deseori persecuţia Bisericii. Această  
persecuţie a fost începută de către statul politic-ecleziastic iudeu, a fost  
organizată apoi pe bază imperială de către Decius şi Diocleţian, deseori a  
făcut parte din politica musulmană şi este readusă la viaţă de statul totalitar  
secular modern. Studiul persecuţiei descoperă adevărul afirmaţiei lui Tertulian,  
că „sîngele martirilor este deseori sămînţa Bisericii". Această ramură a istoriei  
Bisericii, departe de a duce la descurajare, arată mai degrabă că Biserica a  
făcut cele mai mari progrese în perioade de persecuţie sau imediat după ele.

4. Forma de conducere este o altă ramură a istoriei Bisericii. Ea constă în  
studierea structurilor de conducere a Bisericii. Ea trebuie să analizeze  
conducerea Bisericii de către episcopi (episcopalianism), bătrîni  
(prezbiterianism), congregaţie, adică totalitatea membrilor,  
(congregaţionalism), într-un sistem de democraţie directă şi nu de democraţie  
reprezentativă, sau modificări ale acestor trei sisteme. Tot din acest subiect  
face parte şi analizarea poziţiei preotului şi a extinderii distincţiei dintre clerici  
şi laici. Disciplina şi formele de închinare (liturghia) sînt legate de forma de  
conducere.

5. Polemica este un aspect important al dezvoltării Bisericii. Ea constă din  
lupta Bisericii împotriva ereziei şi din elaborarea poziţiei sale proprii. Ea  
presupune studierea ereziilor adverse şi a dogmelor, a crezurilor şi a literaturii  
creştine ca răspuns la erezii. Scrierile părinţilor Bisericii reprezintă un cîmp  
deosebit de bogat pentru studiul polemicii — fie că această literatură este  
formată din scrierile lui Iustin Martirul, care răspund tezei că statul trebuie să  
fie totul în viaţă, fie din cele ale lui Irineu, care demască ereziile diferitelor  
tipuri de gnosticism. Majoritatea sistemelor teologice s-au născut într-o  
perioadă de luptă pentru a face faţă nevoilor existente. Epocile între 325 şi  
451 şi între 1517 şi 1648 implică în mod special problema polemicilor. Calvin  
şi-a dezvoltat sistemul său de teologie în încercarea de a furniza o teologie  
scripturală care să evite erorile catolicismului.

6. O altă ramură a studiului nostru poate fi numită practica. Ea este  
analiza transpunerii practice în viaţă a credinţei creştine. Viaţa în familie,  
acţiunile de binefacere şi influenţa creştinismului asupra vieţii într-o anumită  
epocă sînt părţi ale acestei ramuri a istoriei Bisericii, care se ocupă de stilul de  
viaţă al Bisericii.

7. Creştinismul nu ar putea continua să crească dacă nu ar da atenţie  
problemei prezentării adevărului. Prezentarea implică studiul sistemului de  
educaţie al Bisericii, imnologia ei, liturghia, arhitectura, arta şi predicarea.

Fiecare dintre aceste ramuri va fi discutată în epocile în care ajunge să  
aibă importanţa cea mai mare, dar nu vor fi dezvoltate toate în detaliu în  
fiecare perioadă. Fiecare poate fi centrul unor studii fascinante pe care cineva  
le-ar putea face pentru sine, odată ce are cunoştinţele generale necesare.

B. Perioadele istoriei Bisericii

Cel ce o studiază trebuie să nu uite că istoria este o „haină fără cusături".  
Prin aceasta Maitland înţelegea istoria ca fiind un şuvoi continuu de  
evenimente încadrat în timp şi spaţiu. Din acest motiv, periodizarea istoriei  
Bisericii este doar un mijloc artificial de a împărţi datele istoriei în segmente  
uşor de manevrat şi de a-1 ajuta pe cercetător să-şi amintească faptele  
esenţiale. Oamenii din Imperiul Roman nu s-au culcat într-o noapte în era  
veche pentru a se trezi a doua zi dimineaţă în evul mediu. Există o tranziţie  
treptată de la o concepţie asupra vieţii şi activităţii umane ce caracterizează o  
epocă a istoriei la o concepţie caracteristică pentru alta. Deoarece împărţirea  
istoriei în perioade ajută memoria, îl ajută pe cercetător să poată trata pe rînd  
cîte un segment din istorie, şi prezintă concepţia despre viaţă dintr-o anumită  
perioadă, merită ca istoria să fie organizată cronologic.

ISTORIA BISERICII ANTICE, 5 î.d.Cr.-590 d.Cr.

Prima perioadă a istoriei Bisericii reprezintă transformarea Bisericii  
Apostolice în vechea Biserică Catolică imperială şi începutul sistemului  
romano-catolic. Centrul activităţii era bazinul Mediteraneean, care includea  
părţi din Asia, Africa şi Europa. Biserica opera în cadrul cultural al civilizaţiei  
greco-romane şi în cadrul politic al Imperiului Roman.

Răspîndirea creştinismului în imperiu pînă în anul 100

La acest punct se va da atenţie cadrului în care a apărut creştinismul,  
întemeierea Bisericii pe viaţa, moartea şi învierea lui Cristos şi înfiinţarea ei  
între iudei este importantă pentru înţelegerea genezei creştinismului. Creşterea  
treptată a creştinismului în limitele preceptelor înguste ale iudaismului şi  
ruperea acelor limite la Conciliul de la Ierusalim a precedat răspîndirea  
Evangheliei la celelalte popoare de către Pavel şi de către alţii şi apariţia  
creştinismului ca o religie distinctă de iudaism. Atenţia este de asemenea  
îndreptată asupra rolului conducător al apostolilor în această perioadă.

Lupta vechii Biserici Catolice imperiale pentru supravieţuire, 100-313

în această perioadă, Biserica era preocupată de continuarea existenţei în  
condiţiile în care era confruntată cu opoziţie din afară — persecutarea ei de  
către statul roman. Biserica a răspuns la această problemă externă prin martiri  
şi prin apologeţi. De asemenea, Biserica a trebuit să facă faţă în acelaşi timp  
problemei interne a ereziei, şi scriitorii polemici ai Bisericii au dat răspunsurile  
la erezie.

Supremaţia vechii Biserici Catolice imperiale, 313-590

Biserica a fost confruntată cu problemele generate de reconcilierea ei cu  
statul sub Constantin şi de unirea ei cu statul în timpul lui Theodosiu. în  
curînd ea s-a văzut dominată de stat. împăraţii romani cereau o dogmă  
unitară pentru a avea un stat unit care să apere cultura greco-romană. Dar  
creştinii nu avuseseră timp să elaboreze un sistem de dogme în perioada  
persecuţiilor. Atunci a urmat o perioadă lungă de controversă în privinţa  
credeului. Scrierile părinţilor Bisericii greci şi latini înclinaţi spre ştiinţă au fost  
un rezultat natural al disputelor teologice. S-a născut monasticismul, parţial ca

o reacţie la creşterea caracterului lumesc al bisericii organizate şi parţial ca un  
protest împotriva acestui fenomen. în timpul acestei perioade, în care s-a  
dezvoltat instituţionalismul, a fost întărită funcţia de episcop şi a crescut  
puterea episcopului roman. Spre sfîrşitul perioadei, vechea Biserică Catolică  
imperială a devenit de fapt Biserica Romano-Catolică.

ISTORIA BISERICII MEDIEVALE, 590-1517

Scena acţiunii în această perioadă s-a mutat din sudul Europei spre nordul  
şi vestul Europei — pe ţărmul Atlanticului. Biserica medievală, pusă în faţa  
hoardelor migratoare ale triburilor teutonice, a încercat să le cîştige la  
creştinism şi să integreze cultura greco-romană şi creştinismul în instituţiile  
teutonice. Procedînd astfel, Biserica medievală a centralizat şi mai departe  
organizarea ei sub supremaţia papală şi a dezvoltat sistemul  
sacramental-ierarhic caracteristic pentru Biserica Romano-Catolică.

Ascensiunea imperiului ţi creştinismul latino-teutonic, 590-800

Grigore I a contribuit mult la evanghelizarea hoardelor de teutoni din  
imperiul roman. în această perioadă, biserica răsăriteană era confruntată cu  
ameninţarea unei religii rivale, mahomedanismul, care i-a luat o mare parte a  
teritoriului ei din Asia şi Africa. Treptat, alianţa dintre papă şi teutoni s-a  
materializat prin organizarea succesorului teutonic al vechiului Imperiu  
Roman, Imperiul carolingian al lui Carol cel Mare. Aceasta a fost perioadă în  
care s-au înregistrat pierderi mari.

Flux şi reflux in relaţiile dintre Biserică şi stat, 800-1054

Prima mare schismă din Biserică a avut loc în timpul acestei perioade.  
După 1054, Biserica Ortodoxă greacă şi-a urmat drumul ei cu teologia statică  
creată de Ioan din Damasc în secolul al VUI-lea. în acest timp Biserica  
Apuseană s-a feudalizat şi a încercat fără mult succes să elaboreze o politică  
de relaţii între Biserica Romană şi stat, care să fie acceptabilă pentru papă şi  
împărat. în acelaşi timp reformatorii clunici ţinteau spre corectarea relelor din  
sînul Bisericii Romane.

6. Supremaţia papalităţii, 1054-1305

Biserica Romano-Catolică medievală a atins punctul culminant al puterii ei  
sub conducerea lui Grigore al VH-lea (Hildebrand) şi Inocenţiu al IH-lea,  
impunîndu-şi cu succes pretenţiile la supremaţie asupra statului prin umilirea  
celor mai puternici suverani ai Europei. Cruciadele au adus faimă papei;  
călugării au răspîndit credinţa romană denunţîndu-i pe nonconformişti.  
învăţătura greacă a lui Aristotel, adusă în Europa de arabii din Spania, a fost  
integrată în creştinism de către Toma d'Aquino într-o catedrală intelectuală  
care a devenit expresia plină de autoritate a teologiei romane. Catedrala gotică  
exprima concepţia supranaturală, spirituală a epocii, dînd o „Biblie în piatră"  
credincioşilor. Biserica Romană urma să se prăbuşească de pe această culme a  
puterii în epoca următoare.

Asfinţitul epocii medievale şi răsăritul epocii moderne, 1305-1517

încercările interne de a reforma o papalitate coruptă au fost făcute de  
mistici care căutau să personalizeze o religie prea instituţionalizată. încercări

de reformă au făcut de asemenea primii reformatori, ca de exemplu John  
Wycliffe şi Jan Hus, conciliile de reformă şi umaniştii biblici. O lume în  
expansiune geografică, o concepţie intelectuală seculară nouă în perioada  
Renaşterii, apariţia statelor-naţiuni şi naşterea unei clase de mijloc au fost  
forţele externe care nu mai tolerau o biserică decadentă şi coruptă. Refuzul  
Bisericii Romane de a accepta reforma internă a creat condiţiile pentru  
Reformă.

ISTORIA BISERICII MODERNE, ÎNCEPÎND CU 1517

Această epocă a fost inaugurată de schisme ce au avut ca rezultate apariţia  
bisericilor protestante de stat şi răspîndirea credinţei creştine în întreaga lume  
prin marele val misionar al secolului al XlX-lea. Scena acţiunii nu mai era  
Marea Mediteraneană sau Oceanul Atlantic, ci întreaga lume. Creştinismul a  
devenit o religie universală.

Reforma şi Contrareforma, 1517-1648

Forţele revoltei ţinute în frîu de Biserica Romană în epoca anterioară au  
izbucnit în această perioadă, şi au apărut biserici protestante naţionale libere  
noi — luterane, anglicane, calviniste şi anabaptiste. Ca rezultat, papalitatea a  
fost forţată să ia în considerare Reforma. Prin mişcările de Contrareformă —  
Conciliul de la Trent, iezuiţii şi Inchiziţia — papalitatea a reuşit să oprească  
răspîndirea protestantismului în Europa şi să cîştige teren în America Centrală  
şi de Sud, în Filipine şi în Vietnam, şi să experimenteze o revitalizare. Numai  
după Tratatul din Westfalia (1648), care a pus capăt durerosului Război de 30  
de ani, cele două mişcări au început să-şi consolideze profiturile.

Raţionalism, trezire spirituală şi confesionalism, 1648-1789

în timpul acestei perioade, vederile calviniste ale Reformei au fost duse în  
America de Nord de către puritani. Anglia a răspîndit spre continent un  
raţionalism ce îşi avea expresia religioasă în deism. Pe de altă parte, pietismul  
de pe continent s-a dovedit a fi răspunsul la ortodoxia rece. El s-a exprimat în  
Anglia prin mişcările quakeriste şi wesleyene.

Trezire spirituală, misiuni şi modernism, 1789-1914

în prima parte a secolului al XlX-lea a existat o revitalizare a  
catolicismului. Acesteia i-a corespuns o trezire protestantă care a creat un val  
de strădanii misionare în străinătate şi reforme sociale acasă în ţările  
europene. Mai tîrziu în această perioadă, forţele erozive ale raţionalismului şi  
ale evoluţiei au dus la o „rupere de Biblie", exprimată în liberalismul religios.

Biserica şi societatea în tensiune după 1914

Biserica din aproape întreaga lume este confruntată cu problema statului  
secular şi adesea totalitar. Modernismul sentimental de la începutul secolului  
al XX-lea a făcut loc neoortodoxismului şi succesorilor lui. Mişcarea pentru  
reunificarea bisericilor continuă. Se dezvoltă un tot mai puternic curent  
evanghelic.

Este util să studiem şi să revizuim periodic aceste diviziuni fundamentale  
ale istoriei Bisericii. Tabelul cronologic este un mijloc util pentru a raporta  
evenimentele, persoanele şi curentele unele la altele.

CRONOLOGIA ISTORIEI BISERICII

Rusaliile — înfiinţarea Bisericii  
Conciliul de la Ierusalim

Persecuţia sub Nero

Biserica Catolică

Edictul de la Milano

Conciliul de la Niceea (crezul niceean)

Creştinismul ca religie de stat a imperiului

Edictul lui Valentinian

Conciliul de la Calcedon

Ordinul benedictin. Monte Cassino ia naştere

Grigore I '

Augustin îi converteşte pe englezi

Apare mahomedanismul, noul duşman al creştinismului

Sinodul de la Whitby — Anglia sub papalitate

Donatia lui Constantin

Inceputul statelor papale prin donaţia lui Pepin

Imperiul Roman al lui Carol cel Mare

Sfîntul Imperiu Roman (pînă în 1806)

Rusia acceptă creştinismul ortodox

Concilii ecumenice şi  
Controversa teologică ecumenică

Colegiul cardinalilor — pentru alegerea papei  
încep cruciadele şi scolasticismul  
Transsubstanţierea  
Franciscani şi dominicani  
Captivitatea babiloniană la Avignon

Marea Schismă pînă în 1417  
Conciliile Reformei

Căderea Constantinopolului

Noul Testament în greacă, tipărit de Erasm

95 de Teze

Loci Communes a lui Melanchthon  
Dieta de la Worms

1530

Anabaptiştii 1523 — Conrad Grebel  
I

Luteranismul de la Augsburg — Germania şi Scandinavia

Biserica Anglicană  
i

Institutele lui Calvin,

1648 H

1773

1801  
1814

1854  
1864  
1870

1929

1950  
1961-5

Iezuiţii  
aprobaţi  
de papa

Contrareforma  
şi Conciliul  
de la Trent  
Armada  
spaniolă /  
spaniolă n.tr.)

1618 t  
Sinodul  
de la Dort

Pacea de la  
Westfalia

] 1552

A doua carte  
de rugăciuni  
1563 \

Treizeci şi nouă  
de articole . ,„, 1580

1560

Desfiinţarea  
iezuiţilor

m

Concordatul  
(Fr.)

Reorganizarea  
iezuiţilor

Concepţia  
imaculată

Lista cu  
erori

1598 Edictul  
de la Nantes

1581

1589  
Patriarhatul  
| de la  
Moscova

Formula  
Concordului

■§. 1685  
Revocarea  
edictului  
de la Nantes

1733  
Erskine

(\

1761  
Gillespie

1843  
iChalmers

Infailibilitatea 1847

papei

Concordatul

cu Italia

Adormirea

Măriei

Vatican II

U.P.

X B

1611

Traducerea Bibliei în  
versiunea King James

/------1 1643 -7

r Mărturisirea

1678 de credinţă de la  
Apologia Westminster l675?'"  
lui Barclay \* rw.w—,„

1689  
Actul de  
tolerare

cea 1612

Desideria

8

1739  
Trezirea  
metodistă

1  
cea 1791

l3

cea 1727

1742

Biserica liberă  
sau independentă

r i

1900 Biserica  
liberă unită

1878

1929 Kirk

din Scoţia

I .....

1948 Consiliul Mondial al Bisericilor

1

1804

Societatea Biblică  
Britanică  
şi pentru  
Străinătate

1

1833

Mişcarea  
de la Oxford

♦

1859  
Evoluţia

I I I 11 >

1721  
Sfîntul  
Sinod

1792  
!arey

ISTORIA BISERICII ANTICE,  
5 î.d.Cr.-590 d.Cr.

RÂSPÎNDIREA CREŞTINISMULUI ÎN  
IMPERIU PÎNĂ IN ANUL 100

LUPTA VECHII BISERICI CATOLICE IMPERIALE  
PENTRU SUPRAVIEŢUIRE, 100-313

SUPREMAŢIA VECHII BISERICI  
CATOLICE IMPERIALE, 313-590

RĂSPÎNDIREA CREŞTINISMULUI  
ÎN IMPERIU PÎNĂ ÎN ANUL 100

împlinirea vremii

în Galateni 4:4, Pavel atrage atenţia asupra epocii istorice de pregătire  
providenţială care a precedat venirea lui Cristos pe pămînt în trup omenesc:  
„Dar cînd a venit împlinirea vremii, Dumnezeu a trimis pe Fiul Său...".  
Marcu de asemenea accentuează venirea lui Cristos cînd totul era gata pe acest  
pămînt (Marcu 1:13).' Analiza evenimentelor care au precedat apariţia lui  
Cristos pe acest pămînt îl determină pe cercetătorul serios al istoriei să  
recunoască adevărul afirmaţiilor lui Pavel şi Marcu.

în majoritatea discuţiilor asupra acestui subiect se uită faptul că nu numai  
iudeul, ci şi grecul şi romanul au contribuit la pregătirea religioasă pentru  
apariţia lui Cristos. Contribuţia greacă şi cea romană au ajutat la aducerea  
dezvoltării istorice la punctul în care Cristos a putut face impactul maxim  
asupra istoriei într-un mod imposibil înainte sau după timpul naşterii Lui. Să  
analizăm deci aceste diverse contribuţii.

I. MEDIUL

A. Contribuţiile politice ale romanilor

Contribuţia politică la istorie dinainte de venirea lui Cristos a fost în  
esenţă opera romanilor. Acest popor, care a urmat calea idolatriei, a religiilor  
misterelor şi adorarea împăratului, a fost astfel folosit de Dumnezeu, pe care  
ei nu-L cunoşteau, ca să contribuie la împlinirea voii Sale.

1. Spre deosebire de toate celelalte popoare dinaintea lor, romanii aveau  
un sentiment al unităţii omenirii sub o lege universală. Acest sentiment al  
solidarităţii omului în cadrul imperiului a creat un mediu favorabil pentru  
primirea unei Evanghelii care proclama unitatea rasei umane prin faptul că  
toţi oamenii se găsesc sub pedeapsa păcatului şi că tuturor li se oferă o salvare  
care îi face să fie parte dintr-un organism universal, Biserica creştină, trupul  
lui Cristos.

Nici un imperiu al Orientului Apropiat antic, nici chiar Imperiul lui  
Alexandru, nu a reuşit să le dea oamenilor acel sentiment al unităţii lor într-o  
organizaţie politică. Unitatea politică urma să fie sarcina specială a Romei.

Aplicarea legii romane la toţi cetăţenii de pe întreg cuprinsul imperiului era  
impusă zilnic cu insistenţă romanilor şi supuşilor din imperiu de către justiţia  
imparţială a tribunalelor romane. Această Lege romană s-a născut din legea  
obiceiului de la începutul monarhiei. în secolul al V-lea î.d.Cr., la începutul  
Republicii, această lege a fost codificată în cele „douăsprezece table", care au  
devenit o parte esenţială în educaţia fiecărui băiat roman. înţelegerea faptului  
că marile principii din legea romană făceau de asemenea parte din legile  
tuturor popoarelor le-a venit romanilor prin faptul că praetor peregrinus  
(pretorul itinerant, n.tr.), care avea sarcina de a se ocupa în tribunal de  
cazurile în care erau implicaţi străini, a trebuit să se familiarizeze cu sistemele  
legale naţionale ale acestor străini. Astfel, codul celor douăsprezece table,  
bazat pe obiceiurile romane, a fost îmbogăţit cu legile altor popoare. Romanii  
înclinaţi spre filozofie au explicat aceste similarităţi împrumutînd conceptul  
grecesc de lege universală, ale cărei principii erau scrise în natura omului şi  
puteau fi descoperite prin procese raţionale.

Un pas mai departe în cultivarea ideii de unitate a fost acordarea cetăţeniei  
romane neromanilor. Acest proces a început în perioada precedentă naşterii lui  
Cristos şi s-a încheiat în 212, cînd Caracalla a permis acordarea cetăţeniei  
romane tuturor oamenilor liberi din Imperiul Roman. Deoarece Imperiul  
Roman cuprindea toată lumea ce exista în istorie la acea dată în jurul  
Mediteranei, practic toţi oamenii erau sub un sistem de lege unic şi cetăţeni ai  
unei singure împărăţii.

Legea romană, cu accentul ei pe demnitatea individului şi pe dreptul lui la  
justiţie şi la cetăţenie romană şi cu tendinţa ei de a contopi oameni de diferite  
rase într-o singură organizaţie politică, a anticipat o Evanghelie care proclama  
unitatea rasei prin faptul că a făcut cunoscută atît pedeapsa pentru păcat cît şi  
pe Cel care îi va salva pe oameni din păcat. Pavel le-a reamintit credincioşilor  
bisericii din Filipi că ei sînt membri ai unei comunităţi cereşti (Filipeni 3:20).

2. Mişcarea liberă în lumea mediteraneană ar fi fost deosebit de dificilă  
pentru mesagerii Evangheliei înainte de domnia lui Cezar August (27 î.d.Cr.-  
14 d.Cr.). împărţirea lumii antice în mici unităţi rivale, oraşe-state sau triburi,  
împiedica atît călătoriile cît şi răspîndirea ideilor. Odată cu extinderea puterii  
imperiale romane din perioada consolidării imperiului, în ţările din jurul  
Mediteranei a «xistat o perioadă de dezvoltare paşnică. Pompei curăţise  
Mediterana de piraţi, iar soldaţii romani păzeau pacea pe drumurile Asiei,  
Africii şi Europei. Această lume relativ paşnică a uşurat deplasarea primilor  
creştini dintr-un loc în altul, astfel că ei au putut să predice Evanghelia tuturor  
oamenilor de pretutindeni.

3. Romanii au dezvoltat un excelent sistem de drumuri care porneau ca  
nişte raze de la borna de aur din forumul roman spre toate colţurile  
imperiului. Drumurile principale erau construite din beton ca să dureze timp  
de veacuri. Ele mergeau drept peste dealuri şi văi pînă în cele mai îndepărtate  
locuri ale imperiului. Un studiu al călătoriilor lui Pavel va scoate în evidenţă  
faptul că el a folosit din plin excelentul sistem de drumuri pentru a ajunge de  
la un centru strategic la altul în Imperiul Roman. Drumurile romane şi oraşele

strategice aşezate pe aceste drumuri au fost un ajutor indispensabil în  
realizarea misiunii lui Pavel.

4. Nu trebuie să fie ignorat rolul armatei romane în dezvoltarea idealului  
unei organizaţii universale şi în răspîndirea Evangheliei. Romanii au adoptat  
obiceiul de a folosi în armată oameni din provincii, deorece numărul  
cetăţenilor romani disponibili era în declin datorită războaielor şi vieţii uşoare.  
Aceşti provinciali erau puşi în contact cu cultura romană şi erau ajutaţi să  
răspîndească ideile ei în întreaga lume antică. Mai mult, unii din aceşti oameni  
au fost convertiţi la creştinism şi au răspîndit Evanghelia în locurile unde au  
fost trimişi să-şi facă serviciul militar. Este posibil ca introducerea cea mai  
timpurie a creştinismului în Britania şi în Dacia să fi fost un rezultat al lucrării  
soldaţilor creştini care erau staţionaţi acolo.

5. Cuceririle romane au dus la pierderea credinţei multor popoare în  
propriii lor zei, pentru că zeii nu au fost capabili să-i ajute să nu fie înfrînţi de  
romani. Aceşti oameni au rămas cu un gol spiritual care nu a putut să fie  
umplut în mod satisfăcător de religiile vremii.

Pe lîngă aceasta, substituenţii pe care Roma îi avea de oferit în locul  
religiilor pierdute nu au putut să realizeze mai mult decît să-i facă pe oameni  
să-şi dea seama de nevoia lor de a avea o religie mai spirituală. Cultul  
închinării la împăratul roman, care şi-a făcut apariţia la începutul erei  
creştine, a devenit atrăgător pentru popor numai ca utf mijloc de a face  
tangibil conceptul de imperiu roman.

Diversele religii ale misterelor păreau să ofere mai mult decît atît sub  
forma ajutorului spiritual şi emoţional, şi în acestea creştinismul avea să-şi  
găsească cel mai mare rival. închinarea la Cybele, marea mamă a pămîntului,  
a fost adusă la Roma din Frigia. închinarea la această zeiţă a fertilităţii avea  
ritualuri, ca de exemplu drama morţii şi învierii consortului ei, Attis, care  
păreau să împlinească nevoile emoţionale ale oamenilor. închinarea la Isis,  
importată din Egipt, era similară cu închinarea la Cybele, cu accentul ei pe  
moarte şi înviere. Mitraismul, importat din Persia, se bucura de o deosebită  
popularitate printre soldaţii Imperiului Roman. Această religie avea o  
festivitate în decembrie, cînd adepţii ei se închinau în sanctuare unui salvator  
născut m mod miraculos — zeului Mitra.

Toate aceste religii puneau accentul pe un zeu-salvator. închinarea la  
Cybele consta în sacrificarea unui taur şi în botezul închinătorilor cu sîngele  
taurului. Mitraismul implica, printre alte lucruri, mese de sacrificiu. Datorită  
influenţei acestor religii, nu au părut prea ciudate cerinţele pe care creştinismul  
le-a formulat cu privire la individ. Cînd mulţi au descoperit că sacrificiile  
sîngeroase ale acestor religii nu pot să-i ajute cu nimic, ei au fost conduşi de  
Duhul Sfînt să accepte realitatea care le-a fost oferită de creştinism.2

Analizarea unor factori ca aceia discutaţi mai sus, poate să conducă la  
concluzia că Imperiul Roman a asigurat un mediu politic prielnic pentru  
răspîndirea creştinismului în zilele apariţiei lui. Nici chiar biserica Evului  
Mediu nu a reuşit să se debaraseze de gloria Romei imperiale şi a căutat să-şi  
perpetueze idealurile într-un sistem ecleziastic.

Mitraismul s-a răspîndit din Persia la Roma. Aici Mithra, zeul luminii şi al  
focului, este prezentat sacrifwînd un taur. Scorpionul, şarpele şi cîinele gata  
să lingă sîngele simbolizează probabil fertilitatea şi reîntinerirea. Această sectă  
se bucura de popularitate în special printre soldaţii romani.

B. Contribuţii intelectuale ale grecilor

Oricît de importantă a fost pregătirea Romei pentru apariţia  
creştinismului, ea a fost umbrită de mediul intelectual oferit de gîndirea  
greacă. Oraşul Roma poate fi asociat cu mediul politic al creştinismului, dar  
Atena a fost cea care a ajutat la asigurarea unui mediu intelectual propice  
pentru propagarea Evangheliei. Romanii au fost cuceritorii politici ai grecilor,  
dar, aşa cum indică Horaţiu în poeziile lui, grecii i-au cucerit pe romani din  
punct de vedere cultural. Romanii practic au construit drumuri bune, poduri  
puternice şi clădiri publice frumoase, dar grecii au ridicat edificii înalte ale  
minţii. Sub influenţa greacă, cultura simplă rurală a tinerei republici a făcut  
loc culturii intelectuale a imperiului.

1. Evanghelia universală avea nevoie de o limbă universală pentru ca să  
poată avea un impact maxim asupra lumii. Aşa cum engleza a devenit limba

universală în lumea modernă şi cum latina a fost limba universală în lumea  
învăţaţilor medievali, tot aşa greaca a devenit limba universală pentru lumea  
antică. Atunci cînd a apărut Imperiul Roman, majoritatea romanilor culţi  
cunoşteau atît greaca cît şi latina.

Este interesant procesul prin care greaca a devenit limba universală.  
Dialectul atic vorbit de atenieni a ajuns să fie deosebit de folosit în secolul al  
V-lea î.d.Cr., odată cu creşterea imperiului atenian. Cu toate că imperiul a  
fost distrus la sfîrşitul secolului al V-lea, dialectul atenian, care a fost limba  
literaturii clasice greceşti, a devenit limba pe care Alexandru, soldaţii lui şi  
negustorii lumii elene între 338 şi 146 î.d.Cr. au modificat-o, au îmbogăţit-o şi  
au răspîndit-o prin toată lumea mediteraneană.

Acest dialect al omului de rînd, cunoscut sub numele de Koine şi deosebit  
de greaca clasică, a fost cel prin care creştinii au făcut contactul cu popoarele  
lumii antice şi în care mai apoi au scris Noul Testament, iar iudeii din  
Alexandria au scris Vechiul Testament al lor, Septuaginta. Doar recent s-a  
descoperit că greaca Noului Testament a fost greaca omului de rînd din timpul  
lui Cristos. Deosebirea dintre aceasta şi greaca clasicilor părea un mister. Un  
teolog german a mers chiar atît de departe încît a afirmat că greaca Noului  
Testament a fost o greacă specială dată de Duhul Sfînt pentru scrierea Noului  
Testament. Adolf Deissman, aproape de sfîrşitul secolului trecut, a descoperit  
că greaca Noului Testament era una şi aceeaşi cu greaca folosită de omul de  
rînd al secolului I în manuscrisele de papirus folosite pentru afaceri şi pentru  
documentele esenţiale vieţii lui zilnice. De atunci, învăţaţi ca Moulton şi  
Milligan au pus descoperirea lui Deissman pe o bază ştiinţifică sănătoasă prin  
studiul comparat al vocabularului papirusurilor cu cel al Noului Testament.  
Această descoperire a generat apariţia a numeroase traduceri în limbaj  
modern. Dacă Evanghelia a fost scrisă în limbajul omului de rînd în perioada  
începutului ei, gîndesc traducătorii, atunci ea trebuie să fie scrisă în limbajul  
omului de rînd al zilelor noastre.

2. Filozofia greacă a pregătit apariţia creştinismului prin faptul că a  
distrus religiile mai vechi. Oricine ajungea să-i cunoască principiile, fie grec,  
fie roman, descoperea curînd că această disciplină intelectuală făcea ca religia  
sa politeistă să fie atît de neinteligibilă raţional încît el o abandona în favoarea  
filozofiei. Dar filozofia nu reuşea să-i satisfacă nevoile spirituale, aşa încît el  
fie că devenea un sceptic, fie căuta mîngîiere în religiile mistice ale Imperiului  
Roman. în timpul venirii lui Cristos, filozofia decăzuse de la culmea atinsă de  
Platon la un sistem de gîndire individualist egoist, cum a fost stoicismul sau  
epicurianismul. Ba mai mult, filozofia putea doar să-L caute pe Dumnezeu şi  
să-L postuleze ca pe o abstracţie intelectuală; ea nu putea niciodată să reveleze  
un Dumnezeu personal al dragostei. Acest faliment al filozofiei în timpul  
venirii lui Cristos a predispus minţile oamenilor spre o abordare mai spirituală  
a vieţii. Creştinismul a fost singurul capabil să umple golul din viaţa  
spirituală a vremii.

Un alt mod în care marii filozofi greci au slujit creştinismului a fost acela  
de a atrage atenţia grecilor din acel timp asupra unei realităţi care transcendea

lumea temporală şi relativă în care trăiau ei. Atît Socrate cît şi Platon, în  
secolul al V-lea î.d.Cr., au susţinut că această lume temporală actuală, care se  
percepe cu ajutorul simţurilor, este doar o umbră a lumii reale în care cele mai  
înalte idealuri sînt abstracţiile intelectuale cum ar fi binele, frumosul şi  
adevărul. Ei insistau asupra faptului că realitatea nu este temporală şi  
materială, ci spirituală şi eternă. Căutarea adevărului nu i-a condus niciodată  
la un Dumnezeu personal, ci a demonstrat doar pînă unde putea un om să  
meargă în căutarea lui Dumnezeu prin intelect. Creştinismul a oferit unor  
asemenea oameni care acceptau filozofia lui Socrate şi Platon revelaţia istorică  
a binelui, frumosului şi adevărului în persoana Dumnezeului — om, Cristos.  
Şi grecii au susţinut imortalitatea sufletului, dar în concepţia lor nu era loc  
pentru o înviere fizică a trupului.

Istoria şi literatura greacă îl conving de asemenea pe cititor că pe greci îi  
interesau întrebările legate de bine şi rău şi de viitorul etern al omului. Eschil,  
în tragedia sa Agamemnon, se apropie de citatul biblic „Să ştiţi că păcatul  
vostru vă va ajunge" (Numeri 32:23), insistînd că necazurile lui Agamemnon  
sînt rezultatul faptelor lui rele. Totuşi, grecii nu au văzut niciodată păcatul ca  
fiind mai mult decît o problemă mecanică şi contractuală. Păcatul nu era  
niciodată o problemă personală care să,-L insulte pe Dumnezeu şi să-i rănească  
pe alţii.

în perioada venirii lui Cristos, oamenii au înţeles — ca niciodată înainte  
— insuficienţa raţiunii umane şi a politeismului. Filozofiile individualiste ale  
lui Epicur şi Zenon şi religiile misterelor — toate dovedesc dorinţa omului de  
a avea o relaţie mai personală cu Dumnezeu. Creştinismul a venit cu oferta  
acestei relaţii personale şi a găsit că, datorită propriei sale insuficienţe, cultura  
greacă lăsase multe inimi înfometate.

3. Grecii au mai contribuit şi pe cale religioasă la pregătirea lumii pentru a  
accepta noua religie creştină, atunci cînd aceasta a apărut. Apariţia filozofiei  
materialiste greceşti în secolul al şaselea î.d.Cr. a distrus credinţa popoarelor  
greceşti în vechea închinare politeistă eare este descrisă de Homer în Iliada şi  
Odiseea. Deşi elemente "ale acestei închinări s-au păstrat în închinarea formală  
de stat, ea şi-a pierdut curînd vitalitatea.

După aceasta, oamenii s-au îndreptat spre filozofie; dar şi aceasta şi-a  
pierdut curînd vigoarea. Filozofia a devenit un sistem de individualism  
pragmatic sub succesorii sofiştilor, sau un sistem de individualism subiectiv,  
aşa cum se poate vedea în învăţăturile stoicului Zenon şi ale lui Epicur.  
Lucreţiu, exponentul poetic al filozofiei lui Epicur, şi-a fundamentat  
învăţătura de ignorare a supranaturalului pe metafizica materialistă care  
considera că pînă şi spiritul omului este doar un tip mai perfecţionat de atom.  
Stoicismul lua în considerare supranaturalul, dar dumnezeul lui era atît de  
aproape identificat cu creaţia încît avea caracter panteist. Deşi stoicismul  
propaga calitatea de tată a lui Dumnezeu şi frăţia oamenilor şi susţinea un cod  
etic foarte de dorit, această filozofie 1-a lăsat pe om în situaţia ca, prin  
procese raţionale, să îşi rezolve singur ascultarea de legile naturale pe care  
urma să le descopere cu raţiunea lui neajutată de nimeni.

Atît sistemele de filozofie şi religie greceşti cît şi cele romane au adus astfel  
o contribuţie la apariţia creştinismului prin faptul că au distrus vechile religii  
politeiste şi au demonstrat incapacitatea raţiunii umane de a ajunge la  
Dumnezeu. Religiile misterelor, spre care s-au întors mulţi, i-au obişnuit pe  
oameni să se gîndească la existenţa păcatului şi a răscumpărării. Aşa că,  
atunci cînd a apărut creştinismul, oamenii din Imperiul Roman au fost mai  
receptivi la o religie care părea să ofere o abordare spirituală a vieţii.

II. CONTRIBUŢII RELIGIOASE ALE EVREILOR

Contribuţiile religioase la „împlinirea vremii" le includ atît pe cele ale  
grecilor şi romanilor cît şi pe cele ale iudeilor. Dar oricît de mari au fost  
contribuţiile Atenei şi Romei la creştinism în ceea ce priveşte mediul,  
contribuţiile iudeilor ies în evidenţă ca ereditatea creştinismului. Creştinismul  
s-a dezvoltat în mediul politic al Romei şi a trebuit să facă faţă mediului  
intelectual creat de gîndirea greacă, dar legătura lui cu iudaismul a fost mult  
mai intimă. Iudaismul poate fi considerat ca tulpina pe care urma să  
înflorească trandafirul creştinismului.

Poporul evreu, în contrast cu grecii, nu a căutat să-L descopere pe  
Dumnezeu prin procese ale raţiunii omeneşti. Ei I-au presupus existenţa şi I-au  
acordat necondiţionat închinarea care au simţit ei că I se cuvine. Ei au fost  
influenţaţi spre aceasta de faptul că Dumnezeu i-a căutat pe ei şi li S-a revelat  
în istorie, şi anume lui Avraam şi altor mari conducători ai neamului lor.  
Ierusalimul a devenit simbolul unei pregătiri religioase pozitive pentru venirea  
creştinismului. Salvarea urma să fie, într-adevăr, „de la iudei", aşa cum i-a  
spus Cristos femeii de la fîntînă (Ioan 4:22). Din această mică naţiune captivă,  
situată la răscrucea de drumuri între Asia, Africa şi Europa, urma să vină un  
Salvator. Iudaismul a asigurat ereditatea creştinismului şi, un timp, chiar a dat  
adăpost religiei nou-născute.

A. Monoteismul

în contrast puternic cu caracterul general al religiilor păgîne, iudaismul se  
caracteriza prin accentul pus pe un monoteism spiritual sănătos. Niciodată \*,  
după întoarcerea din robia babiloniană evreii nu au mai căzut în idolatrie. V  
Mesajul lui Dumnezeu pentru ei prin Moise era loialitatea faţă de singurul  
Dumnezeu adevărat al întregului pămînt. Zeii păgînilor erau idoli pe care  
prorocii evrei îi condamnau în mod foarte clar. Acest monoteism de înaltă  
ţinută a fost răspîndit de numeroasele sinagogi existente în zona din jurul  
Mediteranei pe parcursul a trei secole înaintea venirii lui Cristos.

B. Speranţa mesianică

Evreii ofereau lumii speranţa unui Mesia ce urma să vină aducînd  
dreptatea pe acest pămînt. Această speranţă mesianică era în contrast puternic  
cu aspiraţia naţionalistă descrisă de Vergiliu în poemul în care îl descria pe  
conducătorul roman ideal ce avea să vină — fiul care urma să i se nască lui  
Augustus. Speranţa unui Mesia fusese popularizată în lumea romană prin

proclamarea ei constantă de către evrei. Chiar şi ucenicii, după moartea şi  
învierea lui Cristos, încă aşteptau o împărăţie mesianică pe pămînt (Faptele  
1:6). Cu siguranţă că magii care au apărut la Ierusalim la scurt timp după  
naşterea lui Cristos aveau cunoştinţă despre această speranţă. Felul în care  
mulţi creştini de astăzi aşteaptă venirea lui Cristos ne ajută să înţelegem  
atmosfera de aşteptare din lumea ebraică legată de venirea lui Mesia.

C. Sistemul etic

Prin elementele morale din legea iudaică, iudaismul' a oferit lumii şi cel  
mai pur sistem etic existent. Standardul înalt al celor Zece Porunci era în  
contrast izbitor cu sistemele etice predominante ale vremii şi cu aplicarea în  
practică în mod şi mai corupt a acelor sisteme morale de către cei ce le  
susţineau. Pentru evrei păcatul nu era eşecul exterior, mecanic, contractual al  
grecilor şi romanilor, ci o violare a voii cunoscute a lui Dumnezeu, o violare  
care se exprima printr-o inimă necurată şi apoi prin acte exterioare făţişe ale  
păcatului. Această concepţie morală şi spirituală a Vechiului Testament  
promova o doctrină a păcatului şi a răscumpărării care atingea cu adevărat  
problema păcatului. Mîntuirea venea de la Dumnezeu şi nu putea fi găsită în  
sistemele raţionaliste de etică sau în religiile subiective ale misterelor.

D. Scripturile Vechiului Testament

Poporul evreu a mers şi mai departe pregătind calea pentru venirea  
creştinismului prin echiparea Bisericii nou-născute cu o carte sacră, Vechiul  
Testament. Chiar şi un studiu superficial al Noului Testament va revela cît de  
adînc îndatoraţi erau Cristos şi apostolii faţă de Vechiul Testament, precum şi  
respectul lor faţă de el ca şi Cuvîntul lui Dumnezeu adresat omului. El era  
citit şi de mulţi dintre neevrei, care s-au familiarizat cu principiile credinţei  
iudaice. Acest fapt este indicat de relatările numeroşilor prozeliţi ai  
iudaismului. Mulţi dintre aceşti prozeliţi au putut trece de la iudaism la  
creştinism datorită Vechiului Testament, cartea sacră a Bisericii nou-născute.  
Multe religii, mohamedanismul spre exemplu, caută cartea lor sacră la  
fondatorul lor, dar Cristos nu a lăsat nici o scriere sacră pentru Biserică.  
Cărţile Vechiului Testament şi cărţile Noului Testament, date sub inspiraţia  
Duhului Sfînt, aveau să fie literatura Bisericii.

E. Filozofia istoriei

Evreii au făcut posibilă o filozofie a istoriei prin aceea că au insistat  
asupra faptului că istoria are sens. Ei s-au opus oricărei concepţii care susţinea  
că istoria este o serie de cicluri fără sens sau doar un proces de evoluţie  
liniară. Ei au susţinut o concepţie liniară şi cataclismică despre istorie, în care  
Dumnezeul suveran care a creat istoria va triumfa asupra falimentului pe care  
1-a înregistrat omul în încercarea lui de a aduce în istorie o epocă de aur.

F. Sinagoga

Evreii de asemenea au asigurat o instituţie care a fost de cel mai mare  
folos pentru apariţia şi dezvoltarea creştinismului primar. Această instituţie a fost sinagoga evreiască. înfiinţată în perioada absenţei forţate a evreilor de la  
Templul din Ierusalim din timpul robiei babiloniene, sinagoga a devenit o  
parte integrantă a vieţii evreieşti. Prin ea, evreii, şi de asemenea mulţi dintre  
neevrei, s-au familiarizat cu o concepţie mai înaltă asupra vieţii. Ea a fost de  
asemenea locul în care a mers Pavel prima dată să predice în toate oraşele în  
care a ajuns în cursul călătoriilor lui misionare. Ea a devenit casa de predicare  
a creştinismului primar. Iudaismul a fost cu adevărat acel paidagogos care a  
îndrumat oamenii la Cristos (Galateni 3:23-25).

Subiectele care au fost discutate, arată cît a fost de favorizată apariţia  
creştinismului, atît în ce priveşte timpul cît şi în ce priveşte locul. în nici o altă  
perioadă de timp din istoria lumii înainte de venirea lui Cristos nu exista un  
teritoriu atît de întins sub o singură lege şi sub un singur guvern. Lumea  
mediteraneană avea de asemenea o singură cultură cu sediul la Roma. O limbă  
universală a dat posibilitatea ca Evanghelia să ajungă la majoritatea  
popoarelor din imperiu într-o limbă comună pentru ei şi pentru predicator.  
Palestina, locul de naştere al noii religii, avea o localizare strategică în această  
lume. Pavel avea dreptate cînd accentua faptul că creştinismul nu era ceva  
„petrecut într-un colţ" (Faptele 26:26), deoarece Palestina era o importantă  
răscruce de drumuri, care lega continentele Asia şi Africa de Europa printr-un  
drum pe uscat. Multe din cele mai importante bătălii ale istoriei antice s-au  
dat pentru posedarea acestui loc strategic. în timpul apariţiei creştinismului şi  
apoi de-a lungul celor trei secole de la începutul existenţei sale, condiţiile au  
fost mult mai favorabile pentru răspîndirea creştinismului în întreaga lume  
mediteraneană, decît în oricare alt timp din epocile antice sau medievale.  
Aceasta este şi părerea celui mai mare învăţat în domeniul misiunilor.3

Prin contribuţiile lumii greceşti şi romane şi prin moştenirea iudaismului,  
lumea a fost pregătită pentru „împlinirea vremii", cînd Dumnezeu L-a trimis  
pe Fiul Său să aducă izbăvire unei umanităţi sfîşiate de război şi istovite de  
păcat. Este semnificativ faptul că dintre toate religiile practicate în Imperiul  
Roman în timpul naşterii lui Cristos, doar iudaismul şi creştinismul au  
supravieţuit cu succes cursului schimbător al istoriei umane.

38 Creştinismul de-a lungul secolelor

NOTE

1. Vezi de asemenea Epistle to Diognetus, capitolele 8-9, şi Origene,  
Against Celsus, 2.30, unde vei găsi aceeaşi idee.

2. Unii învăţaţi din vremurile noastre au încercat să susţină că religiile  
misterelor constituie una dintre principalele surse ale creştinismului.  
După părerea lor, Pavel a făcut din religia etică, simplă a lui Isus o  
religie a misterelor. Dar trebuie să ne amintim că Biserica a luptat de la  
început împotriva acestor religii şi a refuzat să aibă vreo legătură cu ele  
(1 Corinteni 8:5). Această atitudine a fost în puternic contrast cu  
tendinţa romană spre sincretism. Atîta timp cît cetăţeanul roman îşi  
îndeplinea obligaţia de a se închina împăratului, el era liber să urmeze  
alte religii dacă dorea. Pe lîngă aceasta, creştinii au fost crunt  
persecutaţi de statul roman tocmai pentru că au refuzat să amestece  
creştinismul cu orice altă religie. Este suficient să citim diferite apologii  
pentru a ne da seama că pretenţiile exclusive ale creştinismului asupra  
vieţii individului au fost cele care au generat persecuţii crîncene. Lumea  
romană păgînă şi-a dat repede seama că această nouă religie, spre  
deosebire de altele, nu făcea nici un compromis de ordin etic sau  
teologic. Dacă avem în vedere aceste lucruri, este uşor să ne dăm  
seama cît de imposibil ar fi fost ca Pavel să amestece creştinismul cu  
oricare dintre religiile dominante din vremea lui.

3. Kenneth S. Latourette, The First Five Centuries: A History of the  
Expansion of Christianity, voi. 1 (New York: Harper, 1937), 1:8.

RĂSPÎNDIREA CREŞTINISMULUI  
ÎN IMPERIU PÎNĂ ÎN ANUL 100

Pe această piatră Cristos este Piatra pe care este zidită Biserica. Prin El vine credinţa în  
Dumnezeu pentru salvarea din păcat; şi de la El vine în inima omenească  
dragostea care îi face pe oameni să considere personalitatea ca ceva sacru,  
pentru că Dumnezeu este Creatorul atît al fiinţei fizice cît şi al celei spirituale  
a omului, şi pentru că El este baza speranţei pentru viitor.

Luca (1:1-4) şi Ioan (20:30:31) în Evangheliile lor au revelat că  
creştinismul este o religie istorică şi nu poate exista fără Cristosul din istorie.  
Calendarul nostru, Biserica însăşi, stabilirea duminicii ca zi de odihnă şi  
schimbările remarcabile din vieţile celor care-L urmează pe Cristos sînt  
mărturii istorice cu privire la Cristosul din istorie.

I. ISTORICITATEA LUI CRISTOS

Creştinismul îşi are începutul, în ceea ce priveşte partea lui subiectivă  
umană, în istoria temporală. Deoarece aceste valori sînt legate organic de  
persoana, viaţa şi moartea lui Cristos, trebuie să acordăm atenţie dovezilor  
existenţei istorice a lui Cristos. Mulţi au negat faptul că Cristos S-a manifestat  
în istoria umană (Ioan 1:14).' Iată de ce sînt binevenite dovezile istorice  
extrabiblice ale existenţei istorice a lui Cristos.

A. Mărturia păgînă

Tacit (55-117), cel mai de seamă istoric roman, leagă numele şi originea  
creştinilor de „Christus", care în timpul domniei lui Tiberiu „a suferit moartea  
prin sentinţa procuratorului Pilat din Pont".2

Pliniu, care a avut funcţia de propretor în Bitinia şi Pont în Asia Mică, i-a  
scris împăratului Traian în jurul anului 112, cerîndu-i sfatul în legătură cu  
felul în care ar trebui să-i trateze pe creştini. Epistola lui dă informaţii  
extrabiblice valoroase despre Cristos. Pliniu a adus un omagiu deosebit  
integrităţii morale a creştinilor scriind despre refuzul lor de a fura sau de a  
comite adulter, de a-şi schimba cuvîntul sau de a renega încrederea acordată  
lor. El a afirmat apoi că „ei cîntă un cîntec lui Cristos ca unui Dumnezeu".3

După cum afirmă Luca, Ioan Botezătorul şi-a început lucrarea de pregătire  
a drumului lui Isus în anul al cincisprezecelea al lui Tiberiu. Istoricul roman  
Tacit a plasat moartea lui Cristos în perioada domniei lui Tiberiu. Moneda de  
mai sus poartă chipul acestui împărat.

Suetoniu, în lucrarea lui De vita duodecim Caesarum (Despre viaţa celor  
12 cezari), Viaţa lui Claudius (25.4), menţionează că evreii au fost expulzaţi  
din Roma datorită unor tulburări legate de Chrestos (Cristos).

Un alt martor, mai degrabă satiric — şi din acest motiv valoros — este  
Lucian (cea 125-cca 190), care a scris în jurul anului 170 o satiră pe seama  
creştinilor şi a credinţei lor. Lucian L-a descris pe Cristos ca pe unul „care a  
fost răstignit în Palestina" pentru că a început „un nou cult". El a scris că  
Cristos îi învăţase pe creştini să creadă că ei erau fraţi şi că trebuie să respecte  
legile Lui. Lucian i-a ridiculizat pentru că se „închinau la acel sofist răstignit".4

Aceste mărturii sînt dovezi istorice deosebit de valoroase, venind din  
partea unor romani culţi care îi desconsiderau pe creştini şi le erau ostili. Pe  
baza acestor mărturii, în afară de Biblie, care este de asemenea o lucrare  
istorică, se poate trage concluzia că există dovezi valide pentru existenţa  
istorică a lui Cristos.

B. Mărturia iudaică

Josephus (cea 37-cca 100), iudeul bogat care a încercat prin scrierile lui să  
justifice iudaismul în faţa romanilor culţi, îl menţionează de asemenea pe  
Cristos. El a scris şi despre Iacov, „fratele lui Isus, aşa-numitul Cristos".5  
într-un alt pasaj, care deseori este condamnat ca o interpolare făcută de  
creştini, dar care — cred mulţi — este autentic, Josephus a scris despre Cristos  
ca fiind „un om înţelept", condamnat de Pilat să moară pe cruce.6 Chiar şi

Două exemple de artă din catacombe, de la începutul creştinismului, care  
sînt o mărturie a existenţei credinţei în Cristos cel istoric. Această reprezentare  
simbolică a înmulţirii miraculoase a pîinilor şi peştilor se află în catacomba lui  
Callistus. în centrul ilustraţiei din catacomba Priscilei, Cristos este zugrăvit ca  
Bunul Păstor.

acceptînd ideea că în cartea lui există unele interpolări făcute de creştini,  
majoritatea savanţilor sînt de acord că această informaţie de bază este foarte  
probabil o parte din textul original. Desigur, Josephus nu era un prieten al  
creştinismului, şi astfel menţiunea sa despre Cristos are şi mai multă valoare  
istorică.

C. Mărturia creştină din afara Bibliei

Multe evanghelii apocrife, fapte ale apostolilor, apocrife, epistole apocrife,  
şi apocalipse apocrife pleacă de la premiza istoricităţii lui Isus Cristos. Acestea  
sînt adunate în lucrarea lui Montague R. James, The Apocryphal New  
Testament (Noul Testament apocrif), (New York: Oxford University Press,  
1924). Inscripţiile şi imaginile reprezentînd porumbelul, peştele, ancora şi alte  
simboluri creştine din catacombe, depun mărturie despre credinţa într-un  
Cristos istoric, la fel ca şi existenţa calendarului creştin, a zilei de duminică şi  
a Bisericii.

Din nefericire, cînd a căutat o dată cu care să înceapă calendarul creştin,  
abatele scit Dionysius Exiguus (care a murit cea 550), în lucrarea lui Cyclus  
Paschalis, a ales anul 754 d.î.R. (de la întemeierea Romei), în loc de anul 749  
d.î.R. (care ar fi fost mai exact), ca an al naşterii lui Cristos.

Matei, în Evanghelia lui (2:1), a afirmat că Isus S-a născut „în zilele  
împăratului Irod". Josephus, în lucrarea lui Antichităţi (18.6.4), a menţionat o  
eclipsă în anul 750 d.î.R., înainte de moartea lui Irod. Deoarece uciderea  
copiilor evrei şi fuga în Egipt a precedat moartea lui Irod, aceasta ne duce la

concluzia că este posibil ca Cristos să se fi născut în anul 749 d.î.R., sau 5 î.d.Cr.

Iudeii din Ioan 2:20 au spus că Templul era în construcţie de patruzeci şi  
şase de ani. Josephus şi istoricul roman Dio Cassius au stabilit ca dată a  
începerii construcţiei anul 779 d.î.R. Istas avea „aproape treizeci de ani"  
conform textului din Luca 3:23, pe care dacă-i scădem din 779, obţinem 749,  
sau 5 î.d.Cr. ca dată foarte probabilă a naşterii Lui, deci cam cu cinci ani mai  
devreme decît data la care considerăm noi că a început era creştină.

II. CARACTERUL LUI CRISTOS

Biblia dă cîteva indicii despre personalitatea şi caracterul lui Cristos. Chiar  
şi o citire superficială a Evangheliilor lasă o impresie puternică despre  
originalitatea Lui. în timp ce rabinii iudei şi alte oficialităţi iudee nu-şi  
asumau autoritate ci doar citau pentru aceasta din scripturi, Cristos rosteşte  
simplu cuvintele „Eu zic". Afirmaţiile ce urmau acestei asemenea expresii şi  
altora asemănătoare în Evanghelii indică creativitatea şi originalitatea gîndirii  
lui Cristos, care i-a uimit pe oamenii din timpul Lui (Marcu 1:22, Luca 4:32).

Sinceritatea lui Cristos reiese de asemenea din documentele biblice. El a  
fost singura fiinţă umană care nu a avut nimic de ascuns, astfel încît a putut fi  
totalmente El însuşi (Ioan 8:46).

Evangheliile de asemenea dau impresia de echilibru în caracterul Lui.  
îndrăzneala îi este atribuită lui Petru, iubirea lui Ioan, şi blîndeţea lui Andrei.  
Dar la Cristos nici o trăsătură de caracter nu iese în relief în dauna alteia;  
documentele revelează echilibru şi unitate de caracter. Acest echilibru, această  
originalitate şi această transparenţă pot fi explicate adecvat numai prin  
istoricitatea relatării naşterii lui Cristos din fecioară.7

III. LUCRAREA LUI CRISTOS

Importanţa transcendentă a personalităţii lui Cristos nu trebuie niciodată  
disociată de lucrarea Lui. Această lucrare a fost atît activă cît şi pasivă. în  
timpul lucrării Sale de-a lungul a trei ani, Cristos a dat dovadă de o dreptate  
cerută de lege, o dreptate care era adăugată la dreptatea Lui intrinsecă  
datorită calităţii Lui de Fiu al lui Dumnezeu. Această dreptate extrinsecă,  
cîştigată, L-a calificat să moară pentru oameni care niciodată nu ar fi putut  
cîştiga o asemenea dreptate şi care aveau nevoie de un înlocuitor drept, dacă  
doreau ca Dumnezeu să le ierte păcatele. Această lucrare activă şi-a avut  
corespondentul în lucrarea Lui pasivă, moartea Lui voluntară pe cruce  
(Filipeni 2:5-8). Aceste două faze istorice ale lucrării lui Cristos sînt rezumate  
în afirmaţia Sa cu privire la misiunea Lui de slujire şi de suferinţă (Marcu  
10:45).

A. Lucrarea lui Cristos

Cu excepţia descrierii vizitei lui Cristos la Ierusalim cu părinţii Lui la  
vîrsta de doisprezece ani (Luca 2:41-50) şi încă unele referiri sporadice la  
mama şi la fraţii Lui, se cunoaşte puţin despre anii Lui mulţi trăiţi în Nazaret.

Probabil că El a primit o educaţie biblică acasă şi în şcoala sinagogii pentru  
copii. De asemenea, El a învăţat meseria tatălui Său, deoarece fiecare copil  
evreu era învăţat o meserie manuală. Nazaretul fiind pe una din principalele  
rute comerciale, Cristos a avut ocazia să observe viaţa lumii de dinafară ce  
trecea prin Nazaret. Pildele şi predicile Sale dovedesc că El era un ager  
observator al naturii. El îl cunoştea pe Dumnezeu atît din revelaţia Lui însuşi  
în natură cît şi din Vechiul Testament. în aceşti ani El S-a dezvoltat fizic,  
social, intelectual şi spiritual (Luca 2:52), pregătindu-se pentru marea lucrare  
ce-I stătea în faţă.

Lucrarea lui Cristos a fost precedată de scurta lucrare a precursorului Său,  
Ioan Botezătorul. Prima apariţie publică a lui Cristos la începutul lucrării Lui  
a fost asociată cu botezarea Sa de către Ioan. Cercetătorul atent al lucrării lui  
Isus va observa că după acest eveniment El de obicei a lucrat în centre  
evreieşti în tot timpul misiunii Sale. Aceasta era în concordanţă cu propria Sa  
afirmaţie că a venit să ajute „oile pierdute ale casei lui Israel" (Matei 15:24).

După ispitirea Sa din pustie, Cristos i-a ales pe cîţiva dintre ucenicii care  
urmau să continue lucrarea Sa sub conducerea Duhului Sfînt după învierea şi  
înălţarea Sa la cer. O vizită la Cana a marcat ocazia primei Sale minuni,  
schimbarea apei în vin. Aceasta a fost urmată de o scurtă vizită la Ierusalim,  
în timpul căreia a curăţit Templul şi a avut importanta Lui întîlnire cu  
Nicodim. Această întîlnire a revelat natura spirituală a lucrării Sale (Ioan 3:3,  
5, 7). S-a întors în Galileea prin Samaria, unde întîlnirea Sa cu femeia  
samariteancă (Ioan 4) a dovedit că lucrarea Lui nu avea să fie limitată de  
bariere naţionale sau sexuale, chiar dacă misiunea Sa era în primul rînd pentru  
evrei.

După ce a fost respins în Nazaret, Cristos a făcut din Capernaum centrul  
pentru lucrarea Lui în Galileea; această lucrare a constituit cea mai mare parte  
a slujbei Sale pămînteşti pentru oameni. De aici El a întreprins trei călătorii  
mari în Galileea. Prima călătorie care s-a desfăşurat mai ales în răsăritul  
Galileii, a fost marcată de vindecarea paraliticului, a ologului şi a multor  
altora, cît şi de învierea din morţi a fiului văduvei din Nain şi de terminarea  
lucrării de alegere a ucenicilor Săi. Minunile corespundeau cu superba  
prezentare a principiilor care — declara El — trebuiau să guverneze conduita  
umană. Aceste principii sînt conţinute în Predica de pe Munte. Tema predicii  
este că adevărata religie este religia spiritului, şi nu doar a unor fapte  
exterioare cerute de Lege.

Punctul culminant al celui de-al doilea drum în sudul Galileii a fost  
învăţătura în pilde despre împărăţia Sa (Matei 13). Alte minuni, ca vindecarea  
gadareanului demonizat şi învierea fiicei lui Iair, au mărturisit despre puterea  
Lui de a-Şi susţine cuvintele cu fapte. A treia călătorie a fost o continuare a  
acestei lucrări de învăţare, predicare şi vindecare.

Cele trei călătorii din Galileea au fost urmate de perioade scurte de  
retragere, în timpul cărora principalul Său accent pare a fi fost pus pe  
instruirea ucenicilor Săi. Cu toate acestea, El tot mai găsea timp să facă faţă  
nevoilor celor ce veneau la El, hrănindu-i pe cei cinci mii în timpul primei

retrageri. El Şi-a demonstrat de asemenea Domnia asupra naturii prin  
umblarea pe Marea Galileii. Această minune a imprimat asupra ucenicilor Săi  
realitatea celor afirmate de El, şi anume că este Fiul lui Dumnezeu. în cea  
de-a doua retragere, El a făcut vindecarea fiicei femeii siro-feniciene, care a  
dovedit credinţă mare în Cristos (Marcu 7:26). Cea de-a treia retragere a fost  
încă o revelaţie a puterii Sale de vindecare şi de binecuvîntare.

Lucrarea prelungită în Galileea a fost urmată de o scurtă lucrare la  
Ierusalim la Sărbătoarea Corturilor, în timpul căreia Cristos a confruntat cu  
curaj opoziţia tot mai puternică a conducătorilor religioşi — fariseii şi  
saducheii. Din cauza acestei opoziţii, Cristos S-a întors la răsărit de Iordan, la  
Pereea, unde îi învăţa pe oameni şi făcea vindecări. Lucrarea din Pereea a fost  
urmată de scurta lucrare a ultimei săptămîni în Ierusalim, în timpul căreia a  
fost confruntat în public cu opoziţia tot mai mare a conducătorilor iudei  
naţionali şj ecleziastici. El le-a reproşat concepţia lor rigidă şi formală despre  
religie în învăţătura Sa în pilde. Tristul sfîrşit de săptămînă, în timpul căruia  
Şi-a dat viaţa pe cruce, a încheiat lucrarea Lui activă în lume. După glorioasa  
Lui înviere — un tfapt istoric stabilit, bazat pe dovezile documentare din Noul  
Testament (Faptele 1:3; 1 Corinteni 15:4-8) — El le-a apărut doar propriilor  
Săi urmaşi. Punctul culminant al lucrării Lui a fost înălţarea Lui la cer în  
prezenţa ucenicilor Lui. Această înălţare a fost precedată de promisiunile Sale  
de a trimite Duhul Sfînt în locul Său şi de a Se întoarce iarăşi pe acest pămînt.

Biserica creştină are binecuvîntarea de a poseda patru relatări ale acestei  
lucrări a lui Cristos pe pămînt. Fiecare dintre autori îşi prezintă relatarea  
dintr-un alt punct de vedere. Matei accentuează activitatea regească a lui  
Cristos, ca Mesia Cel promis, care a împlinit profeţiile Vechiului Testament.  
El face aceasta prin folosirea constantă a expresiei „ca să se împlinească ce  
vestise Domnul prin proorocul". Marcu, care a scris cu scopul de a se adresa  
minţii romane, a accentuat latura pragmatică a lucrării lui Cristos.  
Sentimentul acţiunii şi al puterii este accentuat de folosirea constantă a  
cuvîntului grecesc tradus prin „de îndată" sau „imediat". Luca, istoricul (Luca  
1:1-4), ne redă latura umană a lucrării lui Cristos. Ioan îl prezintă pe Cristos  
ca pe Fiul lui Dumnezeu, care are puterea de a aduce binecuvîntare celor ce îl  
primesc prin credinţă (Ioan 1:12; 20:30-31).

B. Misiunea lui Cristos

Perioada activă a lucrării lui Cristos, care s-a extins de-a lungul a trei ani,  
a fost doar pregătirea pentru perioada pasivă a lucrării Sale, suferinţa pe  
cruce. Suferinţa şi moartea Lui au constituit marele eveniment prezis de  
proroci (Isaia 53), care urma să aducă înfrîngerea finală a tuturor forţelor  
răului şi eliberarea de păcat (Galateni 3:10, 13) a celor care îl acceptă şi îşi  
însuşesc toată puterea spirituală a lucrării Sale de pe cruce (Efeseni 1:19-23;  
3:20). Pentru acest important scop, temporal şi etern, a venit El pe pămînt.  
Evangheliile accentuează acest fapt prin sentimentul de punct culminant pe  
care ni-1 dau pasaje cum sînt Matei 16:21, Marcu 8:31 şi Luca 9:44.

C. Mesajul lui Cristos

Deşi Crucea a fost misiunea primordială a lui Cristos pe pămînt, ea nu a  
fost mesajul Său principal, nici nu a fost considerată un scop în sine. Orice  
studiu atent al Evangheliilor va revela că mesajul esenţial al învăţăturilor lui  
Cristos a fost împărăţia. Două expresii erau folosite de Cristos: „împărăţia lui  
Dumnezeu" şi „împărăţia cerurilor", cea din urmă fiind folosită mai des în  
Matei.

Ambele interpretări majore ale acestor expresii acceptă faptul că împărăţia  
lui Dumnezeu constă din domnia lui Dumnezeu peste toate fiinţele din univers  
care îi dau ascultare în mod voluntar. în această împărăţie, care este spirituală  
şi care cuprinde timpul şi veşnicia, fiinţele omeneşti intră după ce au trecut  
printr-o renaştere spirituală (Matei 6:33, Ioan 3:3, 5, 7). Niciodată nu se  
menţionează existenţa răului pe acest tărîm în care Cristos însuşi va deveni în  
cele din urmă supus Tatălui (1 Corinteni 15:24-28). Ambele grupuri cred că în  
prezent această împărăţie este etică şi spirituală şi că biserica face parte din ea.  
Ambele cred că realizarea ei escatologică deplină va avea loc în viitor.

Discuţia asupra expresiei „împărăţia cerurilor" aduce o împărţire a  
opiniilor. Unii cred că cele două expresii se referă la două tărîmuri separate,  
deşi ele se suprapun într-o oarecare măsură. Motivul major pentru care se face  
distincţie între cele două împărăţii reiese din faptul că Cristos a folosit şi  
interpretat pildele neghinei şi năvodului pentru a descrie împărăţia cerurilor,  
dar El nu le-a folosit niciodată pentru a descrie împărăţia lui Dumnezeu. Din  
moment ce aceste două pilde presupun un amestec de oameni buni şi răi în  
împărăţia Cerurilor, şi deoarece toate menţionările împărăţiei lui Dumnezeu  
se referă numai la cei ce se supun voluntar voii lui Dumnezeu, mulţi cred că  
trebuie să existe o distincţie între cele două expresii şi — de aceea — ele nu  
pot fi folosite ca sinonime. Aceştia susţin că „împărăţia lui Dumnezeu" este  
legată de Dumnezeu, se caracterizează prin bunătate şi este atît cosmică şi  
eternă cît şi temporală; pe de altă parte, expresia „împărăţia cerurilor" este  
legată de domnia lui Cristos în timp pe pămînt şi are în ea atît bine cît şi rău  
(Matei 8:11-13).

Acei premilenişti care susţin că cele două expresii nu sînt identice cred că  
împărăţia cerurilor este legată de domnia lui Cristos pe pămînt ui actual, iar  
împărăţia lui Dumnezeu ei o identifică cu domnia eternă a lui Dumnezeu  
Tatăl. în perioada prezentă a Bisericii, împărăţia cerurilor este echivalentă cu  
creştinătatea, care constă dintr-un amestec de creştini, oameni care doar se  
declară creştini, necredincioşi şi evrei. La întoarcerea lui Cristos, împărăţia  
cerurilor va fi curăţită de evreii şi neevreii necredincioşi şi va fi condusă timp  
de o mie de ani de Cristos şi de Biserica Lui. Aceasta va fi împărăţia prorocită  
de profeţi, în care Israel va fi binecuvîntat în ţara Palestinei. După o scurtă  
răzvrătire condusă de Satan, după ce a scăpat din închisoarea unde a stat o  
mie de ani în timpul mileniului, Cristos îi va prezenta lui Dumnezeu  
autoritatea Sa, şi partea pură din împărăţia Cerurilor se va uni cu împărăţia  
lui Dumnezeu după judecata finală.

Mulţi dintre cei care susţin că cele două expresii sînt sinonime şi pot fi

egalate cu Biserica cred că împărăţia va fi realizată printr-un proces istoric de  
evoluţie, în care Biserica face lucrarea de pregătire a căii pentru o împărăţie pe  
care Cristos o va primi la întoarcerea Lui. O parte importantă a planului lor o  
constituie acţiunile sociale pentru crearea unor condiţii mai bune pentru  
oameni. Creştinismul este adesea interpretat în termeni etici, fiind neglijată  
lucrarea de ispăşire de la cruce. Acesta este postmilenism liberal.

Unii oameni, în special gînditori din secolul al XlX-lea cum sînt Charles  
Finney, Hodges, B.B. Warfield şi A.H. Strong au susţinut de asemenea o  
escatologie postmilenistă, dar de tip ortodox, conservator. Ei au crezut că  
biserica persoanelor regenerate, sub călăuzirea şi prin puterea Duhului Sfînt,  
va avea un astfel de impact asupra societăţii încît va apare o ordine a  
mileniului perfectă între oameni. Cînd Cristos va veni la sfîrşitul mileniului, va  
exista o societate după voia lui Dumnezeu. Teoria lui Augustin că mileniul  
este unul şi acelaşi cu era bisericii a dat un suport puternic acestei concepţii.

Alţii, care nu subscriu la interpretarea de mai sus, dar care cred că cei doi  
termeni sînt sinonimi, susţin că realizarea finală a împărăţiei va avea loc în  
viitor şi că ea va fi desăvîrşită în mod supranatural şi cataclismic la  
întoarcerea lui Cristos. Ei nu acceptă abordarea evoluţionistă a  
postmileniştilor. Aceştia sînt în general cunoscuţi sub numele de amilenişti. Ei  
nu acceptă ideea unei împărăţii de o mie de ani a lui Cristos, şi de obicei nici  
nu fac vreo legătură între evrei şi împărăţia lui Cristos.

A crede că cele două fraze sînt sinonime sau nu sînt sinonime nu este atît  
de important pe cît de important este ca evanghelicii să cadă de acord asupra  
unor probleme în care nu poate încăpea diferenţă de opinie dacă Scriptura este  
corect interpretată. Faptul că păcatul este ereditar, şi personal, şi nu colectiv şi  
legat de mediu exclude concepţia postmilenistă despre împărăţie. Omul  
trebuie să lupte cu păcatul originar. Prin urmare, sarcina primordială a  
Bisericii nu este convertirea lumii prin predici şi acţiuni sociale, ci  
evanghelizarea lumii prin proclamarea Evangheliei, astfel încît cei care vor  
forma adevărata Biserică să aibă oportunitatea de a răspunde la acest mesaj  
atunci cînd Duhul Sfînt aduce în inima lor convingerea că sînt păcătoşi.  
Aceasta este sarcina specifică a Bisericii în această perioadă a istoriei umane,  
dar ea nu exclude sarcina creştinului, care este şi cetăţean, de a face din  
creştinism o religie practică pentru viaţa de fiecare zi a societăţii. Cristos nu a  
afirmat că împărăţia va fi vreodată realizată printr-un proces istoric de  
evoluţie, prin care Biserica pregăteşte lumea pentru venirea Lui. Scripturile ne  
învaţă că viitoarea fază escatologică a împărăţiei — deosebită de actuala fază  
etică şi spirituală — va fi realizată în mod supranatural şi cataclismic la  
venirea lui Cristos, şi nu ca rezultat al lucrării Bisericii.

D. Minunile lui Cristos

Minunile lui Cristos au fost numeroase şi au constituit o parte importantă  
a lucrării Lui. Ele au avut ca scop să reveleze gloria lui Dumnezeu şi să arate  
că Cristos este Fiul lui Dumnezeu (Ioan 2:22-23; 3:2; 9:3), pentru ca oamenii  
să creadă şi Dumnezeu să fie glorificat. Ele sînt numite diferit — putere,

lucrări, minuni sau semne. Raţionaliştii şi empiriştii au negat posibilitatea lor,  
încercînd să le explice prin legi naturale, sau să le desfiinţeze calificîndu-le  
drept mituri. Această ultimă teorie implică în mod necesar o negare a  
istoricităţii documentelor. Minunile pot fi definite ca fenomene inexplicabile  
prin legile cunoscute ale naturii, făcute cu scopuri morale printr-o intervenţie  
specială a Divinităţii.

Posibilitatea şi probabilitatea minunilor este demonstrată de  
supranaturalul, creativul Cristos şi de existenţa documentelor istorice care  
relatează aceste minuni ca fapte istorice. Persoana şi lucrarea lui Cristos au  
fost considerate autentice de mulţi din timpul Său datorită minunilor făcute de  
El.

E. Ce a însemnat Cristos

Oamenii au avut şi au diferite păreri despre Cristos, care ne este prezentat  
atît de real în Evanghelii. în timpul marilor perioade de controversă teologică,  
între anii 325 şi 451 şi între 1517 şi 1648, oamenii au căutat să-L interpreteze  
pe Cristos în primul rînd în funcţie de crezurile lor. Misticii îl considerau ca  
fiind Cristosul experienţei personale imediate. Alţii, la sfîrşitul secolului al  
XVIII-lea şi începutul secolului al XlX-lea, vorbeau despre El ca despre  
Cristosul istoriei şi încercau să elimine prin explicaţii elementul supranatural,  
aşa încît să-L poată considera pe Cristos doar un om neobişnuit. Adevăratul  
creştin L-a considerat întotdeauna ca fiind Cristosul lui Dumnezeu.

Semnificaţia istorică a lui Cristos este revelată în dezvoltarea unei valori  
noi date personalităţii umane. Grecii insistau asupra demnităţii personalităţii  
umane, deoarece omul este o fiinţă raţională, dar Biserica a susţinut  
întotdeauna că personalitatea umană are o demnitate deoarece omul este un  
fiu potenţial sau real al lui Dumnezeu prin credinţa în Cristos. Concepţia  
creştină a avut ca rezultat umanizarea vieţii. în Biserică au fost înlăturate  
barierele de clasă, de sex şi de rasă, iar reforma socială a adus condiţii de  
viaţă mai bune pentru toţi oamenii. Evanghelicii au fost conducătorii în  
reforma socială din Anglia în secolul al XlX-lea. Mai presus de toate, accentul  
pus pe un cod comportamental bazat mai curînd pe dragoste decît pe reguli  
exterioare este un rezultat al contactului personalităţii umane cu Cristosul de  
la Calvar. Impactul lui Cristos în arte şi literatură este imens.

Caracterul lui Cristos, lucrarea, învăţăturile şi mai presus de toate   
moartea şi învierea Lui marchează începutul creştinismului. Multe religii ar  
putea să existe fără fondatorii lor umani, dar îndepărtarea lui Cristos din  
creştinism ar lăsa o scoică goală, fără viaţă. Cristos a dat Bisericii Lui cele  
două acte de cult, pe apostoli, mesajul ei de bază cu privire la împărăţia lui  
Dumnezeu, disciplina ei primordială (Matei 16:16-19; 18:15-20) şi Duhul Sfint,  
care să fie Cel ce lucrează prin intermediul Bisericii la evanghelizarea lumii. El  
nu a lăsat nici o organizaţie de bază şi nici un sistem de doctrine bine definit  
sau cărţi sfinte. Acestea urmau să fie elaborate de către apostoli, inclusiv de  
Pavel, sub călăuzirea Duhului Sfînt, pe care Cristos L-a trimis pe pămînt să  
lucreze în absenţa Sa. Adevărata Biserică, avîndu-L pe Cristos ca temelie şi

Duhul Sfînt ca fondator, avea să meargă înainte triumfătoare, slăvindu-L pe  
Domnul ei răstignit, înviat şi înălţat din ziua de Rusalii pînă în prezent.

RÂSPÎNDIREA CREŞTINISMULUI  
ÎN IMPERIU PlNÂ ÎN ANUL 100

Mai întîi iudeului

Faptul că Cristos a fost mai degrabă temelia decît fondatorul Bisericii este  
evident din folosirea timpului viitor în Matei 16:18, cînd El afirmă: „Pe  
această piatră voi zidi Biserica Mea". Luca a afirmat că el ne-a informat în  
evanghelia sa despre „tot ce a început Isus să facă şi să înveţe pe oameni"  
(Faptele 1:1), în timp ce în Faptele apostolilor el a relatat despre formarea şi  
începutul răspîndirii Bisericii creştine de către apostoli sub conducerea Duhului  
Sfînt. Chiar şi ucenicii au înţeles greşit natura spirituală a misiunii lui Cristos,  
pentru că ei doreau să ştie dacă, după învierea Sa, El va restaura împărăţia  
mesianică (Faptele 1:6). Cristos însă le-a răspuns că după ce ei vor fi primit  
putere de la Duhul Sfînt, urmează să fie martori ai Lui „în Ierusalim, în toată  
Iudeea, în Samaria şi pînă la marginile pămîntului" (Faptele 1:8).

Se va observa că Cristos dădea prioritate proclamării Evangheliei în  
rîndurile evreilor. Aceasta este ordinea urmată de Biserica Primară.  
Evanghelia a fost propovăduită mai întîi la Ierusalim de către Petru în ziua de  
Rusalii; apoi, ea a fost dusă de evreii creştini în alte oraşe ale Iudeii şi ale  
Samariei. Prin urmare, Biserica Primară a fost mai întîi evreiască şi a existat  
în cadrul iudaismului. Dezvoltarea creştinismului în cadrul iudaismului şi  
înaintarea lui spre Antiohia este descrisă de Luca în primele douăsprezece  
capitole din Faptele apostolilor.

I. ÎNTEMEIEREA BISERICII DIN IERUSALIM

Pare paradoxal că tocmai centrul celei mai înverşunate duşmănii împotriva  
lui Cristos, a devenit oraşul unde a apărut pentru prima dată religia creştină  
— dar s-a întîmplat chiar aşa. De la anul 30 d.Cr. pînă în aproximativ 44,  
biserica din Ierusalim a avut o poziţie de conducere în comunitatea creştină  
primară.

Duhul Sfînt a primit poziţia proeminentă în întemeierea Bisericii creştine.  
Aceasta era în concordanţă cu promisiunile lui Cristos din ultimele săptămîni  
din viaţa Sa, că El va trimite „un alt Mîngîietor", care va conduce Biserica  
după înălţarea Sa. Un studiu atent al textelor din Ioan 14:16-18, 15:26-27 şi  
16:7-15, va scoate în relief foarte clar funcţia Duhului Sfînt în Biserica

Primară. De fapt, ideile principale ale cărţii Faptele apostolilor sînt învierea  
lui Cristos ca subiect al predicării apostolice, şi Duhul Sfînt ca dătător de  
putere şi călăuză a comunităţii creştine începînd din ziua Rusaliilor. Duhul  
Sfînt a devenit agentul Trinităţii în mijlocirea lucrării de răscumpărare a  
oamenilor.

Evrei din toate părţile lumii mediteraneene au fost prezenţi la Ierusalim  
pentru a celebra Sărbătoarea Cincizecimii, atunci cînd a fost fondată Biserica  
(Faptele 2:5-11). Manifestarea supranaturală a puterii divine prin vorbirea în  
limbi, care a avut loc după coborîrea Duhului Sfînt în vederea întemeierii  
Bisericii, a creat posibilitatea ca evreii prezenţi să audă în propria lor limbă,  
despre minunatele lucrări ale lui Dumnezeu (Faptele 2:11). Petru a ţinut cu  
această ocazie prima şi probabil cea mai fructuoasă predică predicată  
vreodată, în care a proclamat mesianitatea şi graţia salvatoare a lui Cristos.  
Cel puţin trei mii de oameni au primit cuvîntul propovăduit şi au fost botezaţi  
(Faptele 2:41). în felul acesta s-a născut acea entitate spirituală sau organism  
spiritual care este Biserica invizibilă, trupul Cristosului înviat.

Creşterea a fost rapidă. Numărul total al celor botezaţi a ajuns curînd la  
cinci mii (Faptele 4:4). Mai tîrziu sînt menţionate mulţimi ca devenind o parte  
din Biserică (Faptele 5:14). Este deosebit de interesant că mulţi dintre aceştia  
erau evrei-greci (Faptele 6:1) din Diaspora, care erau la Ierusalim pentru a  
celebra cele două mari sărbători principale: Pastele şi Ziua Cincizecimii. Nici  
chiar preoţii nu erau imuni faţă de noua credinţă. „O mare mulţime de  
preoţi" (Faptele 6:7) este menţionată între membrii Bisericii Primare din  
Ierusalim. Poate unii dintre ei văzuseră sfîşiindu-se marea perdea a Templului  
la moartea lui Cristos, şi aceasta, împreună cu predicile apostolilor, i-a  
determinat să se supună de bunăvoie lui Cristos.

O asemenea creştere rapidă nu s-a petrecut fără opoziţie din partea  
iudeilor. Autorităţile ecleziastice au înţeles repede că creştinismul prezintă o  
ameninţare pentru prerogativele lor ca interpreţi şi preoţi ai Legii, şi atunci ei  
şi-au unit forţele pentru a combate creştinismul. Persecuţia a venit mai întîi  
din partea unui corp politico-ecleziastic, Sanhedrinul, care, cu aprobarea  
romană, supraveghea viaţa civilă şi religioasă a ţării. Petru şi Ioan au fost duşi  
de cel puţin două ori înaintea acelui august grup şi li s-a interzis să predice  
Evanghelia, dar ei au refuzat să se supună. Mai tîrziu persecuţia a devenit în  
primul rînd politică. în această perioadă de persecuţie, Irod 1-a ucis pe Iacov  
şi 1-a închis pe Petru (Faptele 12). De atunci, persecuţia a urmat acest tipar  
ecleziastic sau politic.

Acest început al persecuţiei a dat creştinismului primul martir Ştefan.  
El fusese unul dintre cei mai deosebiţi dintre cei şapte bărbaţi aleşi să  
administreze ajutoarele Bisericii din Ierusalim. Martorii mincinoşi, care nu au  
reuşit să contrazică spiritul şi logica cu care vorbea el, l-au tîrît în faţa  
Sanhedrinului, ca să răspundă pentru ceea ce a făcut. După o cuvîntare în  
care i-a acuzat pe conducătorii iudei că L-au respins pe Cristos, el a fost scos  
afară şi ucis cu pietre. Moartea primului martir al credinţei creştine a fost un  
factor valoros pentru răspîndirea şi creşterea creştinismului. Saul, care mai

tîrziu a devenit apostolul Pavel, păzea hainele celor ce-1 uciseseră pe Ştefan.  
Fără îndoială că vitejia lui Ştefan şi spiritul lui iertător în faţa unei morţi  
crude au avut un impact asupra inimii lui Saul. Cuvintele cu care i se  
adresează Cristos în Faptele 9:5, „Ţi-ar fi greu să arunci înapoi cu piciorul  
într-un ţepuş", ar părea să indice faptul acesta. Persecuţia ce a urmat a fost  
deosebit de înverşunată şi a fost mijlocul de împrăştiere şi de purificare a  
Bisericii nou-născute, aşa încît mesajul a putut fi purtat spre alte părţi ale ţării  
(Faptele 8:4).

Totuşi, nu toţi convertiţii la creştinism aveau o inimă neîmpărţită. Anania  
şi Safira au devenit primele persoane pedepsite în biserica din Ierusalim din  
cauza păcatului lor de înşelăciune. Rapidă şi înfricoşătoare a fost pedeapsa  
dată prin apostoli, care erau conducătorii acestei tinere organizaţii.

Relatarea aplicării disciplinei la această pereche vinovată ridică întrebarea  
dacă Biserica Primară din Ierusalim practica sau nu comunismul. Un tînăr  
comunist a încercat din greu într-o ocazie să demonstreze autorului acestei  
cărţi că ei practicau comunismul. Pasaje ca Faptele 2:44-45 şi 4:32 par să  
sugereze practicarea unui tip de socialism utopic, bazat pe maxima socialistă  
favorită: „De la fiecare după posibilităţi, fiecăruia după nevoi". Dar se va  
observa în primul rînd că aceasta a fost o măsură temporală, probabil menită  
să satisfacă nevoile multora din afara Ierusalimului, care ar fi dorit să fie  
învăţaţi despre noua credinţă înainte de a se întoarce la casele lor. Faptul că  
acţiunea era voluntară este mult mai important. Ea se făcea prin cooperare  
benevolă, şi nu prin constrîngere. Petru a afirmat clar, în Faptele 5:3-4, că  
Anania şi Safira au avut libertatea de a-şi păstra proprietatea sau de a o  
vinde. împărţirea bunurilor era o problemă pur voluntară. Biblia nu poate fi  
folosită ca o justificare pentru un sistem economic în care Statul deţine  
controlul asupra celei mai mari părţi a capitalului şi a industriei.

Dar creştinismul timpuriu a promovat mari schimbări sociale în anumite  
domenii. Biserica Primară din Ierusalim insista asupra egalităţii spirituale  
dintre sexe şi acorda o deosebită consideraţie femeilor din Biserică. Luca  
relatează faptul că Dorea a fost cea căreia i-a fost încredinţată conducerea  
acţiunilor caritabile. (Faptele 9:36). înfiinţarea unui grup de bărbaţi care să  
aibă grijă de cei nevoiaşi a fost un alt fenomen social remarcabil, care s-a  
petrecut în primii ani ai Bisericii. Milostenia urma să fie administrată de un  
grup organizat — diaconii. în felul acesta, apostolii erau lăsaţi liberi să-şi  
dedice întregul timp conducerii spirituale. Nevoia, generată de creşterea  
rapidă, şi probabil şi imitarea practicilor din sinagoga evreiască, au dus la  
înmulţirea slujbelor şi a slujitorilor de timpuriu în istoria Bisericii. Cîndva  
mai tîrziu au fost adăugaţi bătrînii la numărul slujitorilor, aşa încît în final  
apostolii, bătrînii şi diaconii erau cei ce împărţeau responsabilitatea conducerii  
în biserica din Ierusalim.

Natura predicilor ţinute de conducătorii Bisericii Primare din Ierusalim  
reiese din relatarea apariţiei creştinismului. Predica lui Petru (Faptele 2:14-36)  
este prima predică ţinută de un apostol. Se va observa că Petru a recurs la  
profeţii Vechiului Testament care au prevestit un Mesia ce va suferi. Apoi el a

formulat ideea că Cristos este Mesia pentru că El a fost înviat din morţi de  
Dumnezeu. Ca urmare, El poate aduce mîntuirea celor ce-L primesc prin  
credinţă. Principalele argumente ale primelor predici ale apostolilor sînt  
rezumate în Faptele 17:2-3: Necesitatea morţii lui Cristos pentru păcat a fost  
prevestită de profeţi, şi învierea lui Cristos este dovada că El este Mesia care îi  
poate salva pe oameni. Şi Pavel a urmat aceeaşi structură (1 Corinteni 15:3-4).  
Cristosul crucificat şi înviat a constituit subiectul predicilor lor pentru evrei şi,  
mai tîrziu, pentru neevrei (Ioan 5:22, 27; Faptele 10:42; 17:31).

Biserica evreiască din Ierusalim, a cărei istorie am descris-o mai sus, şi-a  
pierdut curînd locul de conducere în creştinism, acesta fiind luat de alte  
biserici. Hotărîrea luată la Conciliul de la Ierusalim de a nu-i obliga pe  
neevrei să se supună Legii a deschis calea pentru emanciparea spirituală a  
bisericilor neevreieşti de sub controlul evreiesc. în timpul asediului  
Ierusalimului de către armata lui Titus, în anul 69, membrii bisericii au fost  
siliţi să fugă din Ierusalim la Pella, peste Iordan.1 Ierusalimul n-a mai fost  
considerat centrul creştinismului după distrugerea Templului şi după fuga de  
acolo a bisericii evreieşti, iar conducerea spirituală a Bisericii creştine a fost  
centralizată în alte oraşe, ca de exemplu în Antiohia. Acest fapt a îndepărtat  
posibilitatea pericolului ca creştinismul să rămînă în faşele iudaismului.

II. BISERICA ÎN PALESTINA

Interesul pentru activităţile bisericii din Ierusalim reţine atenţia cititorilor  
istoriei Bisericii Primare relatată de Luca pînă la sfîrşitul capitolului 7 din  
Faptele apostolilor. Centrul interesului se lărgeşte pentru a include Iudeea şi  
Samaria în capitolele de la 8 la 12. Creştinismul era dus la oameni de alte  
rase. Adevăratul creştinism a fost întotdeauna orientat spre misiuni.

Vizita lui Filip în Samaria (Faptele 8:5-25) a adus Evanghelia unui popor  
care nu era din sînge pur evreiesc. Samaritenii erau descendenţii acelora dintre  
cele zece triburi care nu au fost duşi în Asiria după căderea Samariei şi care  
s-au amestecat cu locuitorii pe care asirienii i-au adus acolo din alte părţi ale  
imperiului lor în 721 î.d.Cr. Evreii şi samaritenii au devenit duşmani înfocaţi  
încă din acel timp. Petru şi Ioan au fost chemaţi să vină în Samaria să-1 ajute  
pe Filip, cînd lucrarea crescuse atît de rapid încît Filip s-a văzut neputincios să  
facă faţă tuturor cerinţelor. Această trezire spirituală a fost prima breşă în  
bariera naţionalistă care stătea în calea răspîndirii Evangheliei. După  
încheierea lucrării sale în Samaria, Filip a fost călăuzit de Duhul Sfînt să  
predice Evanghelia unui famen etiopian, care deţinea o funcţie înaltă în  
guvernul Etiopiei.

Petru, care fusese primul vestitor al Evangheliei la evrei, a fost de  
asemenea primul care a dus Evanghelia în mod oficial la neevrei. După o  
vedenie, în care i s-a arătat clar că şi neevreii aveau dreptul la Evanghelie, el  
s-a dus la casa lui Corneliu, centurionul roman, şi a fost uimit văzînd în casa  
lui petrecîndu-se aceleaşi lucruri ca şi în ziua de Rusalii (Faptele 10-11). Din  
acel moment, Petru a fost de acord să răspîndească şi printre neevrei Cuvîntul  
harului. Famenul etiopian şi Corneliu au fost primii neevrei care au avut

prilejul de a primi mesajul harului salvator al lui Cristos.

Deşi cei ce fuseseră forţaţi să plece din Ierusalim le-au predicat doar  
evreilor la început (Faptele 11:20), nu mult după aceea, a luat fiinţă în  
Antiohia din Siria o mare Biserică de neevrei. Aici îşi are originea numele de  
creştini, dat pentru prima dată de către antiohieni în semn de batjocură.  
Numele acesta a devenit denumirea de onoare a urmaşilor lui Cristos. în  
Antiohia şi-a început Pavel lucrarea publică activă între neevrei şi de aici a  
pornit în călătoriile lui misionare care urmau să-1 ducă spre ţinta lui finală,  
oraşul Roma. Biserica din Antiohia era atît de mare încît avea posibilitatea să  
dea ajutoare bisericilor evreieşti cînd acestea au avut de înfruntat foametea.  
Ea a fost principalul centru al creştinismului din anul 44 pînă în anul 68.

Dar rămînea încă de îndeplinit sarcina de a duce Evanghelia la neevrei  
„pînă la marginile pămîntului". Această sarcină, începută de Pavel, este şi în  
prezent misiunea heterminată a Bisericii lui Cristos.

NOTE

1. Eusebiu, Istoria ecleziastică, 3.5.

Apoi grecului

Biserica creştină-evreiască primară a înţeles cu greu caracterul universal al  
creştinismului, cu toate că Petru fusese instrumentul folosit de Dumnezeu  
pentru a le da Evanghelia primilor convertiţi dintre neevrei. Pavel este cel  
care a avut, prin revelaţie de la Dumnezeu, viziunea amplă a nevoii lumii  
neevreilor şi cel care şi-a cheltuit viaţa ducînd Evanghelia acelei lumi. Ca  
nimeni altul în Biserica primară, Pavel a înţeles caracterul universal al  
creştinismului şi s-a dedicat răspîndirii lui pînă la marginile Imperiului Roman  
(Romani 11:13; 15:16). S-ar putea pe bună dreptate pune întrebarea dacă el  
n-a avut în minte lozinca „Imperiul Roman pentru Cristos" în timp ce înainta  
încet spre apus cu mesajul Crucii (Romani 15:15, 16, 18-28; Faptele 9:15;  
22:21). El nu s-a cruţat pe sine pentru atingerea acestui scop, dar nu şi-a  
neglijat propriul neam, pe evrei. Acest lucru este dovedit de faptul că în  
fiecare oraş unde ajungea, el căuta mai întîi sinagoga evreiască şi proclama  
Evanghelia la evrei şi la prozeliţii dintre neevrei, atît timp cît ei n ascultau.

I. MEDIUL LUI PAVEL

Pavel era conştient de trei mari privilegii de care s-a bucurat şi faţă de care  
se simţea ataşat. Ca tînăr, el a beneficiat de educaţia acordată numai tinerilor  
evrei promiţători, studiind la picioarele marelui învăţător Gămăliei. Puţini se  
puteau mîndri cu mai multă educaţie decît Pavel, cît priveşte educaţia  
religioasă evreiască, şi puţini au profitat atît de profund de educaţia lor cum a  
profitat Pavel (Filipeni 3:4-6). El era apoi cetăţean al Tarsului, oraşul  
principal al Ciliciei, un oraş „nu fără însemnătate" (Faptele 21:39). El se  
bucura apoi şi de dreptul de cetăţean roman născut liber (Faptele 22:28), şi nu  
a ezitat să facă uz de privilegiile lui de cetăţean roman, atunci cînd asemenea  
privilegii puteau ajuta la îndeplinirea misiunii sale pentru Cristos (Faptele  
16:37; 25:11). Iudaismul a fost mediul său religios înainte de convertirea sa.  
Tarsul, cu marea lui universitate şi atmosferă intelectuală, a fost scena  
primilor lui ani; şi Imperiul Roman a fost mediul politic în care el a trăit şi  
şi-a făcut lucrarea. Astfel, Pavel a crescut într-o cultură urbană cosmopolită.

CĂLĂTORIILE MISIONARE ALE LUI PAVEL

Acest mediu politic nu părea a fi prea promiţător pentru propovăduirea Evangheliei. Cezar August provocase căderea republicii, care rămăsese doar o formă politică, atunci cînd el a înfiinţat o diarhie în anul 27 î.d.Cr., în care doar simbolic el împărţea cu senatul controlul statului. Din nefericire, succesorii lui nu au avut nici capacitatea, nici caracterul lui August, şi s-au făcut vinovaţi de conducere greşită. Caligula (37-41) a fost dement o parte a domniei lui, iar Nero (54-68), sub care a fost martirizat Pavel şi sub care Biserica a suferit prima persecuţie, era un om crud şi sîngeros, care nu a ezitat să ucidă membri ai propriei sale familii. Dar Claudius (41-54) a fost un administrator excelent, şi imperiul a avut o stabilitate relativ mare în timpul domniei lui. în timpul acestei domnii a făcut Pavel cele mai multe călătorii misionare.

Situaţia morală şi socială era cu mult mai nepromiţătoare decît cea politică. Prăzile de război din imperiu au creat o clasă superioară bogată de noi aristocraţi care aveau sclavi şi bogăţie, care să le satisfacă fiecare dorinţă legitimă şi nelegitimă. Această nouă clasă avea o atitudine oarecum dispreţuitoare faţă de noua religie, văzînd în faptul că ea apela la clasele mai sărace o ameninţare a poziţiei ei superioare în societate. Dar chiar şi unii din această clasă au fost cîştigaţi de predicarea Evangheliei, cînd Pavel a fost închis la Roma (Filipeni 1:13).

Pavel a fost de asemenea confruntat cu rivalitatea sistemelor religioase concurente. Romanii erau într-un fel eclectici în concepţia lor religioasă şi erau gata să tolereze orice credinţă care nu i-ar fi împiedicat pe oameni să ia parte la sistemul de închinare al statului, care combina închinarea la împărat cu vechea închinare de stat republicană, pretinzînd credincioşia tuturor popoarelor din imperiu cu excepţia evreilor, care erau scutiţi prin lege de la ritualurile ei. Creştinii, bineînţeles, nu puteau accepta acea închinare şi prin aceasta şi-au atras duşmănia statului. Religiile misterelor, mai subiective, cum au fost cea a lui Mithra, Cybele şi Isis, aveau mulţi adepţi în imperiu. Iudaismul a manifestat o opoziţie crescîndă faţă de creştinism atunci cînd acesta s-a remarcat ca o grupare religioasă.

Intelectualii romani acceptau sistemele filozofice, ca stoicismul, epicureanismul şi neopitagoreanismul, care propuneau contemplaţia filozofică drept cale spre salvare. Stoicismul, cu concepţia lui panteistă despre Dumnezeu, cu concepţia că legile etice naturale trebuie să fie descoperite prin raţiune şi cu doctrina lui despre paternitatea lui Dumnezeu şi frăţia omului, părea să asigure o bază filozofică pentru Imperiul Roman. Unii împăraţi, ca de exemplu Marcus Aurelius (161-180), au fost atraşi de standardele etice ale stoicismului. Aceasta era scena religioasă confuză căreia trebuia să-i facă faţă Pavel cu Evanghelia simplă a morţii răscumpărătoare a lui Cristos.

Arheologia ne ajută să datăm punctele-cheie din viaţa şi din lucrarea lui Pavel. Pavel era în Corint de optsprezece luni cînd Galion a devenit proconsul (Faptele 18:12-13). O inscripţie în piatră descoperită la Delfi menţionează că Galion şi-a început activitatea în Ahaia din al douăzeci şi şaselea an al lui Claudiu, adică din 51-52 d.Cr. Astfel, vizita lui Pavel trebuie să fi început cu optsprezece luni înainte, în anul 50 d.Cr. Alte date din viaţa lui pot fi  
calculate în raport cu această dată cu relativă acurateţe.1

Convertirea lui Pavel a fost de asemenea un eveniment istoric obiectiv. El  
a descris-o în felul acesta în 1 Corinteni 9:1 şi 15:8 şi în Galateni 1:11-18.  
Convertirea lui s-a produs ca urmare a întîlnirii lui cu Cristos pe drumul spre  
Damasc (Faptele 9, 22 şi 26). Această experienţă a fost vitală pentru lucrarea  
lui misionară de mai tîrziu, pentru învăţăturile, scrierile şi teologia lui.

II. LUCRAREA LUI PAVEL

Geniul lui Pavel a fost atît de multilateral încît este necesar ca lucrarea lui  
să fie analizată sub diferite categorii. Fiecare analiză va accentua măreţia  
sarcinii pe care i-a dat-o Dumnezeu şi devotamentul cu care a lucrat el pentru  
a îndeplini sarcina primită.

A. Propovăduitorul Evangheliei

Pavel a fost un misionar înţelept şi devotat, şi viaţa lui ilustrează folosirea  
principiilor care au fost foarte utile multora ce au căutat să împlinească marea  
poruncă de a evangheliza lumea, pe care Cristos a dat-o Bisericii. O analiză a  
hărţilor călătoriilor lui revelează avansarea Evangheliei în urma predicilor lui,  
de-a lungul unui mare semicerc din Antiohia pînă la Roma. Pavel a adoptat  
ca principiu de bază extinderea Evangheliei spre apus, şi trebuie să fi fost plin  
de bucurie cînd şi-a atins ţelul de a ajunge la Roma, chiar dacă a ajuns acolo  
ca prizonier al guvernului roman.

De asemenea, Pavel s-a gîndit ce zone puteau fi atinse din centre urbane  
strategice. El îşi începea întotdeauna lucrarea dintr-o zonă nouă în cel mai  
strategic oraş, folosindu-i apoi pe convertiţi pentru a duce mesajul în oraşele şi  
satele din împrejurimi. Datorită acestei practici, probabil că el nu a lucrat în  
Colose (Coloseni 2:1), ci biserica puternică din acel oraş a fost înfiinţată de cei  
trimişi de el din Efes.

El şi-a început lucrarea în centre romane strategice, mergînd mai întîi la  
sinagogă, unde îşi propovăduia mesajul atîta timp cît era bine primit. Cînd  
întîmpina opoziţie, el trecea la propovăduirea directă a Evangheliei la neevrei  
în orice loc pe care îl găsea potrivit. Principiul lui era să le predice neevreilor  
după ce a dus mesajul la evrei. Acest principiu poate fi văzut printr-un studiu  
al relatărilor călătoriilor lui din cartea Faptele apostolilor (Romani 1:16).

După înfiinţarea unei biserici, Pavel o organiza cu bătrîni şi cu diaconi, în  
aşa fel încît biserica să se autoconducă după plecarea lui. El a căutat să  
zidească pe baze solide.

Dorinţa lui de a nu fi o povară pentru bisericile nou-născute 1-a făcut să-şi  
asume responsabilitatea de a se întreţine singur în perioada cînd predica  
într-un loc nou. El lucra în meseria lui de confecţionare de corturi, în timp ce  
le predica locuitorilor Corintului (Faptele 18:1-4; 1 Tesaloniceni 2:9). El nu a  
făcut din aceasta o regulă pentru alţii, ci a simţit că era o necesitate pentru  
lucrarea lui. Şi biserica trebuia să se întreţină singură.

Dependenţa de călăuzirea Duhului Sfînt în lucrarea sa este evidentă atît în

faptele apostolilor cît şi în Epistolele lui (Faptele 13:2, 4; 16:6-7). El nu dorea  
să meargă în nici un loc, dacă nu avea dovada clară că acel loc era cîmpul în  
care Dumnezeu voia ca el să lucreze. El căuta să ajungă în locuri neatinse de  
alţii şi să fie un pionier al Evangheliei (Romani 15:20). Acest spirit de  
pionierat a fost productiv prin faptul că a avut ca rezultat ducerea Evangheliei  
de către el din Antiohia la Roma şi, posibil, spre apus pînă în Spania.

Aceste principii urmate de apostol i-au fost utile în dezvoltarea bisericilor  
ca centre organizate pentru continuarea predicării Evangheliei. El nu i-a lăsat  
fără supraveghere, deoarece şi-a făcut un obicei din a revizita bisericile  
înfiinţate de el sau de a le scrie scrisori, cu scopul de a le încuraja şi de a le  
întări (Faptele 15:36). Nu ar trebui să ne mire deci rapida creştere a  
creştinismului sub o conducere atît de sănătoasă şi inspirată. Fiecare biserică  
s-a dezvoltat singură, în sensul că dezvoltarea ei nu a fost coordonată de un  
organism din afară, superior ei.

B. Scrierile lui Pavel

Pavel a făcut o practică din a se ţine la curent cu situaţia locală din fiecare  
biserică, prin vizitatori din acea biserică (1 Corinteni 1:11) sau prin rapoartele  
agenţilor trimişi de el să viziteze bisericile (1 Tesaloniceni 3:6). Ori de cîte ori  
părea că situaţia locală o cerea, el scria scrisori sub călăuzirea Duhului Sfînt  
pentru a trata probleme speciale. El a scris de două ori bisericii din Tesalonic  
pentru a lămuri înţelegerea greşită a doctrinei celei de-a doua veniri a lui  
Cristos.

Biserica din Corint era confruntată cu problemele unei biserici dintr-un  
mare oraş păgîn, şi Pavel i-a adresat prima scrisoare pentru a soluţiona  
problemele existente. întrebări privind înţelepciunea umană şi cea spirituală,  
specifice unei biserici într-un oraş cultural grecesc (1 Corinteni 1-4), problema  
moralităţii într-un mediu păgîn (capitolul 5), judecăţi între creştini înaintea  
judecătorilor păgîni (6), probleme de căsătorie (7) şi problema relaţiilor sociale  
cu idolatrii păgîni (8-10) au fost unele din subiectele pe care Pavel a trebuit să  
le trateze prin corespondenţă. A doua sa Epistolă către corinteni a fost scrisă  
din nevoia de a-şi afirma apostolia, aşa încît autoritatea sa de a acţiona aşa  
cum afirmase în prima epistolă să fie confirmată. Scrisoarea către galateni a  
fost necesară din cauza problemei legăturii dintre Legea iudaică şi creştinism,  
aşa încît credinţa să fie considerată principiul animator al creştinismului, şi nu  
faptele Legii. Epistola către romani este o expunere şi explicaţie sistematică a  
Evangheliei lui. Cele trei epistole scrise în timpul întemniţării lui în Roma au  
fost ocazionate de problemele speciale din bisericile din Efes, Colose şi Filipi.  
Epistola personală către Filimon, scrisă tot din închisoare, tratează problema  
stăpînului creştin şi a sclavului care a devenit creştin. Cele trei scrisori  
pastorale către Timotei şi Tit tratează probleme ce stau în faţa unui pastor  
tînăr.

Se va observa că fiecare din aceste scrisori a apărut dintr-o clară criză  
istorică în una din bisericile preaiubite ale lui Pavel. Măreţia acestor „tratate  
pentru toate timpurile" este revelată de faptul că principiile dezvoltate de  
Pavel pentru a face faţă urgenţelor bisericilor din primul secol sînt actuale

pentru biserica din timpurile moderne. Fiinţele omeneşti întîmpină probleme  
similare, şi principii similare sînt folositoare chiar dacă mediul temporal şi  
spaţial este diferit. Epistolele lui Pavel sînt întotdeauna valoroase pentru orice  
biserică în soluţionarea problemelor ei. La Pavel există întotdeauna un  
echilibru între formulele teologice şi aplicaţia practică.

C. Principiile teologiei lui Pavel

Nici o tratare istorică a lui Pavel nu-şi poate permite să ignore doctrinele  
de bază dezvoltate în scrisorile lui, în special în cea către biserica din Roma.  
Cristos nu a lăsat în urma Lui un corp de doctrine bine definite. Formularea  
acestora urma să fie opera lui Pavel, călăuzit de Duhul Sfînt. Dar acest corp  
de doctrine nu era în contrast cu învăţăturile lui Cristos, ci a apărut din  
învăţăturile şi din moartea lui Cristos.2

Educaţia primită de Pavel acasă, în sinagogă şi de la Gămăliei, spiritul lui  
de observare a naturii (Romani 1:19-20), experienţa prin care s-a convertit,  
mintea lui creativă şi, mai presus de toate, revelaţia divină, au constituit  
factori importanţi în dezvoltarea teologiei lui.

Esenţa Evangheliei lui Pavel poate fi rezumată simplu: Pavel a înţeles că  
fericirea şi utilitatea sînt scopuri principale spre care aspiră toţi oamenii.  
Fericirea şi utilitatea în viaţa aceasta şi în cea viitoare depind de obţinerea  
graţiei lui Dumnezeu. Graţia lui Dumnezeu poate fi acordată doar omului care  
face voia lui Dumnezeu. Pavel şi compatrioţii lui evrei credeau că respectarea  
Legii lui Moise, care era o expresie a sfinţeniei lui Dumnezeu, trebuia să  
garanteze o viaţă fericită şi utilă. Dar Pavel a constatat, spre regretul lui, că  
faptele Legii au ca urmare doar cunoaşterea păcatului, lăsîndu-1 pe om  
incapabil să împlinească voia lui Dumnezeu exprimată în acea Lege (Romani  
7). Experienţa de pe drumul Damascului i-a revelat lui Pavel că nu Legea, ci  
Crucea lui Cristos este punctul de pornire pentru viaţa spirituală. Cristos, care  
respectase perfect Legea iudaică, a putut să Se dăruiască pe Cruce ca Om şi  
Dumnezeu perfect, în locul omului păcătos, şi să ia povara păcatului omului  
(Galateni 3:10, 13). Oamenii au nevoie doar să accepte prin credinţă (Romani  
5:1) lucrarea făcută de Cristos pentru ei.

Sistemul etic al lui Pavel a izvorît din această unire personală a  
credinciosului cu Cristos, prin credinţă. Această relaţie pe verticală trebuie  
echilibrată de o relaţie pe orizontală, în care fiecare creştin este unit cu fraţii  
credincioşi prin dragostea creştină, exprimată într-o viaţă morală (1 Ioan 3:23;  
Efeseni 1:15). Nici legalismul iudaismului, nici raţionalismul stoicismului, ci  
doar dragostea creştină trebuie să fie izvorul trăirii creştine. Comuniunea  
mistică a credinciosului cu Domnul lui trebuie să fie sursa dragostei. Această  
viaţă de dragoste presupune eliminarea profanării personale rezultată din  
închinarea la idoli, necurăţie sexuală sau beţie — păcatele majore ale  
păgînităţii. Ea are ca rezultat slujirea plină de dragoste pentru alţii şi  
fidelitatea în probleme de integritate personală.

Un asemenea sistem de etică nu a însemnat repudierea legii morale iudaice,  
ci, dimpotrivă, împlinirea ei la un nivel mai înalt de dragoste în familie,gospodărie şi stat. Standardele etice înalte ale creştinilor i-au impresionat pe  
semenii lor păgîni cu măreţia credinţei creştine. Chiar viaţa lui Pavel de slujire  
altruistă era o revelaţie atît pentru evrei cît şi pentru neevrei, a ceea ce putea  
face Dumnezeu în dezvoltarea unei personalităţi creştine devotate slujirii  
pentru gloria lui Dumnezeu şi pentru binele omului.3

Filozofia lui Pavel cu privire la istorie este strîns legată de vederile lui etice  
şi teologice. El a respins teoria ciclică a istoriei, care era atît de caracteristică  
pentru lumea antică, şi teoria modernă a progresului evoluţionist nedefinit, în  
favoarea unei concepţii supranaturale cataclismice cu privire la istorie, care ia  
în cpnsiderare falimentul omului neregenerat şi puterea lui Dumnezeu de a-Şi  
împlini planul Său divin. Această concepţie nu este limitată la naţiuni, ci  
cuprinde întreaga rasă umană. După ea, progresul poate avea loc numai prin  
conflictul spiritual în care omului îi este dată putere prin graţia lui Dumnezeu,  
în final, Dumnezeu va fi victorios peste toate forţele răului care au fost mai  
înainte învinse de Cristos la crucea de pe Calvar (Romani 11:36; Efeseni 1:10).  
D. Pavel ca polemist

Pavel nu s-a mulţumit niciodată doar să prezinte creştinismul; ameninţările  
Ia adresa purităţii doctrinei creştine l-au determinat să lupte împotriva  
duşmanului. Cu vocea şi cu pana, el a luptat pentru puritatea doctrinei  
creştine. Nici o părere deficientă asupra persoanei sau lucrării lui Cristos nu a  
scăpat criticii lui, şi el a încercat întotdeauna să-i cîştige înapoi la credinţă pe  
cei care s-au rătăcit.

Problema sferei de cuprindere a mîntuirii şi a modului cum se poate  
ajunge la mîntuire a fost prima problemă dificilă de care s-a ocupat Pavel în  
timpul Conciliului de la Ierusalim, la sfîrşitul primei sale călătorii misionare.  
Biserica, născută în sînul iudaismului, s-a împărţit în două grupuri. Un grup  
de creştini evrei, cu un fond fariseic, credeau că neevreii — ca şi evreii —  
trebuiau să respecte Legea lui Moise pentru a fi mîntuiţi. Ei doreau să facă  
din creştinism o sectă specială a iudaismului. Celălalt grup înţelegea că  
mîntuirea vine numai prin credinţa în Cristos şi că oferta mîntuirii este pentru  
toţi, nu numai pentru evrei şi nu pe baza faptelor.

Vizita iudaizatorilor în Antiohia, care se pare că erau autorizaţi de Iacov  
să predice prima din cele două orientări expuse mai sus (Faptele 15:24), a  
ocazionat întîlnirea de la Ierusalim în anul 49 sau 50 pentru reglementarea  
acestei probleme. Delegaţi de biserica din Antiohia (Faptele 15:2) şi asiguraţi  
printr-o revelaţie (Galateni 2:2), Pavel şi Barnaba au pornit spre Ierusalim  
pentru a lua parte la primul şi probabil cel mai important conciliu bisericesc  
din istoria Bisericii.

Ei şi-au descris activităţile într-o adunare generală publică a bisericii  
(Faptele 15:4-5), după care s-au dus cu apostolii şi prezbiterii la o adunare  
specială închisă, ca să discute problemele în detaliu şi să încerce să dea o  
soluţie (Faptele 15:6; Galateni 2:2-10).4 Această şedinţă închisă pare să fi fost  
urmată de o adunare a întregii biserici, în care s-a ajuns la o hotărîre primită  
favorabil de toţi cei prezenţi (Faptele 15:7-29). Trimiterea lui Pavel la neevrei  
(Faptele 15:25-26; Galateni 2:9) şi absolvirea neevreilor de respectarea legii

evreieşti (Faptele 15:19) au fost rezultatele imediate ale adunării. Pentru a-i  
împăca pe credincioşii evrei, au fost formulate reguli de mai mică importanţă,  
cum ar fi abţinerea de la a consuma sînge şi animale sugrumate. Convertiţilor  
neevrei li se cerea de asemenea să se păzească de păcatele idolatriei şi  
imoralităţii — păcate care constituiau o ispită deosebită pentru convertiţii  
dintr-un mediu păgîn (Faptele 15:20-21). Este clar că aceste cereri nu aveau  
nici o legătură cu principiul de bază al îndreptăţirii omului. Ele erau  
desemnate pur şi simplu să faciliteze relaţii bune între evrei şi convertiţii la  
creştinism dintre neevrei.

Cele întîmplate la Conciliul de la Ierusalim au dezvăluit tenacitatea lui  
Pavel atunci cînd era în joc un principiu. Nici măcar pentru un moment el nu  
s-ar fi gîndit la tăierea împrejur a lui Tit la Conciliu (Galateni 2:3), dar la  
începutul celei de a doua călătorii, cînd Timotei i-a devenit ajutor, 1-a tăiat  
împrejur (Faptele 16:1-3), pentru ca lipsa acestui ritual să nu fie o barieră în  
prezentarea Evangheliei. Pavel era gata să facă concesii inofensive, cum era  
aceasta, pentru a-şi uşura munca, dar nu ar fi permis ca Tit să fie tăiat  
împrejur la Ierusalim, pentru că el lupta chiar pentru principiul absolvirii  
neevreilor de obligaţia de a respecta ritualurile Legii lui Moise.

Eliberarea creştinismului de Legea ceremonială a lui Moise a fost  
rezultatul cu spectru larg al Conciliului. De atunci înainte, credinţa este  
singurul mijloc prin care omul primeşte mîntuirea. Deoarece această credinţă  
este pentru toate popoarele, creştinismul este eliberat de pericolul de a deveni  
doar o sectă a iudaismului. Noua lege a dragostei, care duce la respectarea  
legii morale evreieşti din dragoste pentru Dumnezeu, şi nu dintr-un simţ al  
datoriei, devine baza pentru etica creştină. Este de asemenea interesant de  
notat modul democratic în care Biserica a făcut faţă marii ei probleme.  
Hotărîrea a fost luată de Biserică şi de conducătorii ei sub călăuzirea Duhului  
Sfînt. Creştinii evrei, care fuseseră mîntuiţi prin credinţă, au fost lăsaţi liberi  
să respecte Legea lui Moise dacă doreau.

Creştinismul nu trebuie să uite nicidată lecţia Conciliului de la Ierusalim.  
Cu aceeaşi problemă au fost confruntaţi şi reformatorii, care au văzut că  
Biserica Romană cerea fapte făcute de oameni pe lîngă credinţă, ca o condiţie  
a mîntuirii. Liberalii moderni fac aceeaşi greşeală, cu accentul pe care-1 pun ei  
pe faptul că noi sîntem pe placul lui Dumnezeu prin fapte etice. Problema  
Conciliului de la Ierusalim este perenă, şi principiile care au fost victorioase  
acolo sînt principii care sînt valabile de-a lungul istoriei Bisericii.

Pavel a fost confruntat şi cu influenţa raţionalismului grecesc, care a  
apărut ca un gnosticism incipient în biserică. Unii au căutat să facă mijlocul  
de mîntuire intelectual, aşa cum evreii creştini căutaseră să-1 facă legalist.  
Gnosticismul s-a dezvoltat ca un pericol deosebit în biserica din Colose.

Gnosticii aveau o filozofie dualistă, care făcea distincţie clară între spirit,  
care era considerat bun, şi materie care era considerată rea. După ei, legătura  
între spiritul pur şi materia rea se făcea printr-o ierarhie de fiinţe cereşti.  
Cristos era considerat ca făcînd parte din această ierarhie. îngerilor trebuia să  
li se dea închinare pentru că şi ei făceau parte din această ierarhie (Coloseni

2:8, 18-19). Mîntuirea se primea mai ales prin faptele ascetice de renegare a  
dorinţelor trupului material şi rău (Coloseni 2:14-17, 20-23) şi printr-o  
cunoaştere specială accesibilă doar elitei creştinilor. Credinţa era plasată pe o  
poziţie subordonată în acest sistem care încuraja mîndria omenească.

Pavel a răspuns acestei erezii prin afirmarea categorică a atotsuficienţei lui  
Cristos ca şi Creator şi Răscumpărător (Coloseni 1:13-20). Cristos este  
manifestarea deplină a lui Dumnezeu şi nu este în nici un chip inferior lui  
Dumnezeu (Coloseni 1:19; 2:9). Doar în această doctrină a simţit Pavel că  
omul avea siguranţa unui Mîntuitor care putea să rezolve problema păcatului.

Gnosticismul a fost prima erezie întîlnită de Biserică, dar în nici un caz nu  
a fost ultima. Greşeala este perenă şi de obicei apare în fiecare epocă din  
aceleaşi cauze. Mîndria omului şi tendinţa lui spre raţionalism încă poate duce  
la erezie, aşa cum s-a întîmplat în biserica din Colose. Reţinerea moştenirii  
religioase a perioadei precreştine în viaţa individuală poate duce la un amestec  
de adevăr şi eroare, cu consecinţe grave pentru mîntuire. Aceasta a fost  
greşeala iudaizatorilor. Folosirea greşită sau accentuarea exagerată a unor  
pasaje din Biblie poate duce la eroare. Uneori, un conducător cu entuziasm  
greşit, care caută să protejeze adevărul, îl poate submina. Aşa a fost cazul lui  
Montanus în secolul al II-lea.

Cu asemenea credinţă şi curaj, nu este de mirare că Pavel a reuşit să ducă  
mesajul mîntuirii la popoarele neevreieşti din Imperiul Roman şi să dea startul  
culturii creştine în marşul ei triumfător spre apus prin Europa. El a fost un  
exeget unic al sensului vieţii şi morţii lui Cristos în ce priveşte mîntuirea  
omului păcătos. El a ţinut credinţa curată, fără adăugiri de legalism şi  
raţionalism. El a elaborat detaliile organizării în bisericile creştine şi a fost în  
corespondenţă permanentă cu ele, pentru a le ajuta să-şi rezolve problemele  
într-o manieră creştină. Pavel a înţeles ca nimeni altul semnificaţia cosmică a  
lui Cristos pentru timp şi eternitate; şi ca „apostol al neamurilor" (Romani  
11:13 ; 15:16), el L-a interpretat pe Cristos pentru lumea neevreilor.

NOTE

1. Adolf Deissman, Paul, a Study in Social and Religious History  
(Londra: Hodder & Stoughton, 1926), app. I.

2. Floyd V. Filson, One Lord One Faith (Philadelphia: Westminster,  
1943). Această lucrare afirmă unitatea esenţială dintre Evanghelia  
predicată de Pavel şi învăţăturile lui Cristos. Ea răspunde celor ce  
pretind că Pavel a transformat mesajul simplu, etic al lui Cristos într-o  
formă de religie mistică.

3. Morton S. Enslin, The Ethics of Paul (New York: Harper, 1930).  
Autorul a găsit această carte deosebit de folositoare pentru studiul  
sistemului etic al lui Pavel, cu toate că uneori iese în evidenţă tendinţa  
liberală a lui Enslin.

4. Autorul urmează linia raţionamentului care leagă vizita la Ierusalim din  
Galateni 2:1-10 de Conciliul de la Ierusalim. Această opinie este bine  
prezentată de William J. Conybeare şi John S. Howson, The Life and  
Epistles ofSaint Paul (New York: Scribner, 1897).

5. Mai multe informaţii despre gnosticism în cap. 8.

RÂSPÎNDIREA CREŞTINISMULUI  
ÎN IMPERIU PÎNÂ ÎN ANUL 100

Cărţile şi pergamentele

Noul Testament nu este un vîrf de munte izolat al literaturii religioase, ci  
el este mai degrabă culmea cea mai înaltă a unui lanţ muntos de literatură  
religioasă produsă de Biserica Primară. Formele ei literare de bază —  
evanghelii, fapte, epistole şi apocalipsa — au devenit modelele pe care primii  
părinţi ai Bisericii şi-au bazat scrierile lor. Nu ar trebui să ne mirăm de marele  
număr de cărţi din Noul Testament, care este de fapt mic dacă avem în vedere  
abundenţa de literatură religioasă din Biserica Primară. Luca face aluzie la  
numeroasele Evanghelii care erau în circulaţie în acel timp, atunci cînd a luat  
pana în mînă pentru a scrie relatarea sa inspirată de Duhul despre viaţa lui  
Cristos (Luca 1:1).

Scrierile părinţilor Bisericii contribuie mult la umplerea golului din  
cunoştinţele istorice despre perioada dintre epoca Noului Testament şi ultima  
parte a secolului al IV-lea. Conducătorii Bisericii, cu pana ca şi cu vocea, au  
formulat literatură apologetică şi polemică în timp ce înfruntau persecuţia  
externă şi erezia internă. Au fost elaborate credeurile pentru a da formulări  
exacte ale credinţei. Iată de ce părinţii Bisericii au o valoare inestimabilă în  
studiul dezvoltării vieţii şi gîndirii creştine în această perioadă. Această  
literatură este departe de a fi monotonă, şi îl va răsplăti pe cel ce o studiază în  
mod serios atît cu inspiraţie cît şi cu cunoştinţe. Scriitorii citează şi utilizează  
limbajul Scripturii.

Numele de „părinte al Bisericii" îşi are originea în folosirea titlului de  
„părinte", care era dat episcopilor, mai ales în Apus, pentru a exprima o  
loialitate plină de afecţiune. începînd cu secolul al IlI-lea, a fost folosit tot  
mai mult ca titlu pentru apărătorii ortodocşi ai Bisericii şi exponenţii credinţei  
ei. Aceştia erau de obicei episcopi. Patrologie sau patristică este numele dat  
studierii vieţii şi operelor acestor oameni, dintre care cei mai mulţi au trăit în  
perioada dintre sfîrşitul epocii apostolice şi Conciliul de la Calcedon (451).  
Schema de mai jos va da cîteva date despre identitatea lor, perioada în care au  
trăit, lucrările majore şi cele mai importante caracteristici ale scrierilor lor.

Există acum dovezi rezonabile că scrierile Noului Testament au fost  
încheiate chiar înaintea sfîrşitului primului secol după Cristos. Oameni care

PĂRINŢII BISERICII

Apus

Răsărit

Primul secol (95 — cea 150)  
Părinţii apostolici — Edificarea — Interpretare tipologică

Edificare  
Ignaţiu  
Policarp  
Pseudo-Barnaba  
Epistola către Diognetus  
A doua epistolă a lui Clement  
Papias

Păstorul din Hermas (apocaliptică)  
Didahia (manual catehetic)

Clement din Roma

Tertulian

Secolul al doilea (120-220) Apologeţi — Apărarea creştinismului  
Explicaţie

Aristide

Iustin Martirul

Taţian

Atenagora

Teofil \_\_\_\_\_\_\_\_\_

:olul al treilea (180-250), Polemiştii — Luptă împotriva doctrinelor false

Şcoala antiohiană  
(gramatico-istorică)

Practic (formă de  
guvernare bisericească)

Ireneu contra gnosticilor  
Tertulian — fondatorul  
teologiei apusene,  
„Trinitatea",

contra lui Praxeas  
Ciprian despre episcopat

şi întîietatea onoarei

episcopului roman

Combatere

Şcoala alexandrină

(alegorică  
şi speculativă)  
Pantaenus  
Clement

Origen — Hexapla  
(text al Vechiului

Testament)  
De Principiis  
(prima teologie

sistematică)  
(a folosit metoda  
alegorică de  
interpretare)

Secolul al patrulea (325-460) Epoca de aur a studiului biblic ştiinţific

|  |  |  |  |
| --- | --- | --- | --- |
|  | Expunere | |  |
| Ieronim — traducător |  | Atanasie Basil din | Chrysostom — predicator |
| al Bibliei Ambrozie — predicator |  | Cezarea | (conduita creştină) |
| Augustin — filozofia |  |  | Theodor |
| istoriei în Cetatea lui Dumnezeu; teolog |  |  | (utilizarea contextului) |

Capitolul 5 67

i-au cunoscut pe apostoli şi doctrina apostolică au continuat să scrie literatură  
creştină. Aceşti oameni sînt cunoscuţi sub numele de „părinţii apostolici".  
Majoritatea lucrărilor literare ale acestor oameni au fost produse între anii 95  
şi 150.

în scrierile lor apar anumite caracteristici bine definite. Ei exprimă, într-un  
mod nepretenţios şi simplu, o credinţă sinceră şi pietate. Scrierile lor  
evidenţiază faptul că ei nu prea cunoşteau filozofia păgînă care poate fi  
observată în scrierile lui Origen sau Clement din Alexandria. Părinţii  
apostolici aveau o mare reverenţă pentru Vechiul Testament şi se sprijineau  
foarte mult pe el pentru susţinerea ideilor lor. Din acest motiv, se poate  
observa, în unele cazuri, o utilizare aproape excesivă a interpretării tipologice.  
Creştinismul este prezentat ca o împlinire a profeţiilor şi a prototipurilor  
Vechiului Testament. Aceşti oameni cunoşteau de asemenea formele literare  
ale Noului Testament şi le foloseau ca modele pentru lucrările lor. Edificarea  
practică şi pastorală a Bisericii este obiectivul major al scrierilor lor.

I. LITERATURA EPISTOLARĂ

A. Clement din Roma (cea 30-100)

în jurul anului 95, în biserica din Corint s-a iscat o tulburare serioasă.  
Puţin mai tîrziu, Clement, prezbiterul conducător din biserica din Roma, a  
scris prima sa epistolă către biserica din Corint, îndemnîndu-i pe creştinii care  
erau revoltaţi împotriva prezbiterilor să înceteze tulburarea şi să se supună  
acestora (1:1; 14:1-2; 46; 47:3-6). Acestei epistole i s-a atribuit, în timpuri  
recente, un loc proeminent între scrierile părinţilor apostolici, deoarece ea este  
cea mai veche scriere creştină în afară de cărţile Noului Testament.

După o introducere în care le reaminteşte spiritul curat al bisericii lor  
într-o perioadă anterioară (capitolele 1-3), Clement se lansează într-o serie de  
îndemnuri în legătură cu virtuţi creştine ca dragostea, pocăinţa şi umilinţa,  
pentru a inspira ascultare de îndemnurile lui de mai tîrziu (4-38). Aceste  
îndemnuri, bazate pe citarea a numeroase exemple din Vechiul Testament, sînt  
despărţite de o paranteză scurtă (24-26) privind siguranţa învierii viitoare. Este  
interesant de notat că Clement foloseşte, în capitolul 25, pentru a ilustra  
învierea, povestea păgînă a păsării Phoenix. O atenţie mai directă este  
acordată problemelor din Corint, în capitolele 39 la 59:2. Ideea succesiunii  
apostolice apare în capitolele 42-44 şi este centrată în jurul faptului că  
prezbiterii şi diaconii au fost daţi de către apostoli, care la rîndul lor au fost  
trimişi de Cristos, iar Cristos a fost trimis de Tatăl. Apoi Clement cere  
supunere faţă de aceşti conducători numiţi în mod democratic (44:3). Această  
parte este urmată de o lungă rugăciune (59:3 — capitolul 61), din care reiese  
clar dorinţa lui fierbinte pentru unitatea Bisericii. Lucrarea se încheie cu un  
îndemn final la unitate (62-65).

Această scrisoare este valoroasă pentru informaţiile pe care le oferă în  
legătură cu poziţia înaltă a episcopilor sau prezbiterilor în Biserica 'de la  
sfîrşitul primului secol. Ascultarea de episcop este garanţia practică a unităţii

creştine. Se face distincţie între clerici şi laici (40:5). Scrisoarea lui Clement  
este de asemenea interesantă datorită abundenţei citatelor (cam 150) din  
Vechiul Testament. Mai mult, ea conţine o referire des citată la lucrarea lui  
Pavel (5:5-7). Teoria celor două detenţii la Roma şi o perioadă de libertate  
între ele se bazează mai ales pe această referinţă. Clement afirmă că sîngele lui  
Cristos este mijlocul de obţinere a mîntuirii (7:14).

B. Ignaţiu (secolul UI)

Un alt părinte apostolic este Ignaţiu, episcop din Antiohia din Siria, care a  
fost arestat de autorităţi din cauza mărturiei sale creştine şi trimis la Roma să  
fie ucis de fiarele sălbatice la jocurile imperiale. în drumul spre Roma, i s-a  
permis să fie vizitat de creştinii din oraşele prin care trecea. înainte de a fi  
martirizat, el a adresat scrisori de mulţumire acestor biserici pentru bunătatea  
arătată lui. Scrisoarea către romani este în primul rînd o rugăminte ca ei să nu  
facă eforturi să-1 salveze de la martirajul din Roma. Ignaţiu a primit cu  
bucurie faptul că va fi martirizat şi caută să prevină orice acţiune care ar  
putea să-1 împiedice să devină „pîinea curată a lui Cristos" prin zdrobirea în  
dinţii fiarelor (2, 4). Aceste şapte scrisori trebuie să fi fost scrise în jurul  
anului 110. Deşi autenticitatea unora dintre scrisorile lui este pusă sub semnul  
întrebării, cele acceptate prezintă clar învăţătura lui.

în scrisorile lui, Ignaţiu caută să atenţioneze acele biserici pe care le  
vizitase în drum spre Roma, în legătură cu ereziile care ameninţau pacea şi  
unitatea acestor biserici. El se opune tendinţelor gnostice şi docetice. Docetiştii  
căutau să susţină că Cristos este o fiinţă pur spirituală, în afara oricărei  
contaminări cu un trup material. Aceasta i-a dus la negarea realităţii întrupării  
materiale a lui Cristos şi la afirmaţia că pe cruce a suferit doar o fantomă  
(Epistola către Smirna, capitolul 1). Ignaţiu insistă asupra revelaţiei lui Cristos  
în trup, ca antidot la această învăţătură falsă (Epistola către Smirna, cap. 1 şi

Trallianii, 9-10).

Acest părinte al Bisericii primare pune de asemenea accent mare pe  
supunerea faţă de episcopi, ca o cale de a realiza unitatea şi de a evita  
răspîndirea ereziei. în scrisorile lui există dovezi considerabile că în acea vreme  
unul din prezbiterii fiecărei biserici devenise episcop monarhic, de care  
ascultau ceilalţi prezbiteri.1 Ignaţiu compară ascultarea prezbiterilor de episcop  
cu acordarea corzilor unei harpe (Efeseni 4:1) şi le cere tuturor creştinilor să  
asculte de episcopul monarhic şi de prezbiteri (20:2). El este primul care pune  
slujba episcopului în contrast cu cea a prezbiterului şi primul care îi  
subordonează pe prezbiteri şi pe bătrîni episcopului monarhic, iar pe membrii  
bisericii îi subordonează ambelor trepte ierarhice. Ierarhia autorităţii în  
Biserică este, după el, episcop, prezbiter şi diacon. Totuşi, Ignaţiu nu fl  
prezintă pe episcopul Romei ca fiind superior altor episcopi, deşi el este  
primul care a utilizat cuvîntul catolic (Smirna 8). Singura superioritate este cea  
a episcopului faţă de prezbiteri. Ignaţiu a avut convingerea că ' -ă această  
ordine întreită nu există biserică (Trallianii 3).

C. Policarp (cea 70-155) »

Policarp, scriitorul unei scrisori către filipeni, care aminteşte de scrisoarea  
lui Pavel către acea biserică, a avut. ocazii speciale de a cunoaşte gîndirea  
apostolilor, pentru că el fusese un ucenic al apostolului Ioan. După ce a fost  
episcop de Smirna timp de mulţi ani, el a fost martirizat în anul 155 prin  
ardere pe rug. în timpul procesului lui în faţa proconsulului roman, el a  
mărturisit că nu-L putea vorbi de rău pe Cristos, pe care-L slujise timp de 86  
de ani şi care îi făcuse numai bine.2

Policarp a scris scrisoarea sa în anul 110, ca răspuns la o scrisoare primită  
de la filipeni. în această scrisoare Policarp nu prezintă multă originalitate,  
deoarece citează des, direct şi indirect din Vechiul şi din Noul Testament, dînd  
informaţii multe luate de la apostoli, mai ales de la Ioan. Totuşi, el este un  
martor valoros din secolul al Il-lea cu privire la viaţa şi la credinţa Bisericii  
Primare. El îi îndeamnă pe filipeni la o trăire virtuoasă, la fapte bune şi  
credinţă pînă la moarte dacă trebuie, deoarece ei fuseseră mîntuiţi prin  
credinţa în Cristos. în jur de şaizeci de citate din Noul Testament, din care  
treizeci şi patru din scrierile lui Pavel, dovedesc faptul că Policarp cunoştea  
Epistola lui Pavel către filipeni şi alte epistole, cît şi alte scrieri din Noul  
Testament. Policarp nu a fost interesat de organizarea Bisericii, aşa cum a fost  
Ignaţiu, ci pe el 1-a interesat întărirea vieţii practice zilnice a creştinilor.

D. Epistola lui Barnaba

Această scrisoare este deseori cunoscută sub numele de Pseudo-Barnaba,  
deoarece a fost în mod evident scrisă de altcineva decît Barnaba din Noul  
Testament. Dovezi din ea însăşi confirmă această părere, cu toate că mulţi  
dintre părinţii Bisericii o asociază cu Barnaba din Noul Testament. Se crede că  
scrisoarea a fost scrisă în jurul anului 130, de un creştin din Alexandria.

Această scrisoare a avut menirea de a-i ajuta pe păgînii care s-au convertit,  
pe care unii creştini evrei încercau să-i convingă că trebuie să respecte Legea  
lui Moise, deoarece ei credeau că Legea era încă în vigoare. Scriitorul elimină  
această părere în primele 17 capitole, arătînd că viaţa şi moartea lui Cristos  
sînt cu totul suficiente pentru mîntuire, şi că creştinii nu sînt obligaţi să  
respecte Legea. Legămîntul Mozaic a încetat odată cu moartea lui Cristos.  
Ultimele patru capitole prezintă contrastul dintre cele două moduri de viaţă:  
„Calea luminii" şi „Calea celui negru". Cititorul este îndemnat să urmeze  
prima cale de viaţă. Aceste două căi amintesc cele două căi din Didahia, pe  
care ei o cunoşteau probabil îndeaproape.

Scriitorul acestei scrisori foloseşte tipologia din Vechiul Testament (119  
citate), pînă la punctul în care ea devine alegorie.3 El îi alegorizează pe cei 318  
slujitori ai lui Avraam (9:8), într-o referire la moartea lui Cristos pe cruce, pe  
baza faptului că litera grecească corespunzătoare numeralului 300, este în  
formă de cruce, şi numeralele greceşti pentru cifra 18 sînt egale cu primele  
două litere din numele lui Isus. El era foarte mîndru de această interpretare  
unică (9-"9) a Genesei 14:14. în mod constant, el trece dincolo de tipologia  
legitimi la alegorie, cu scopul de a deriva sensul dorit de el din Scriptura

Vechiului Testament. Această practică derivată de la Filon din Alexandria,  
care a căutat să reconcilieze filozofia greacă şi Vechiul Testament prin ea, a  
fost mai tîrziu dezvoltată de Origen, care a făcut din ea o metodă organizată  
de interpretare. Aceasta a făcut mult rău interpretării sănătoase a Bibliei.

E. Epistola către Diognetus

Dascălul lui Marc Aureliu, al cărui nume era Diognetus, ar putea să fie  
destinatarul acestei scrisori scrise de un scriitor anonim de la sfîrşitul secolului  
al II-lea şi începutul secolului al IH-lea. Ea este clasificată între se " t\*\*1-  
părinţilor apostolici doar datorită naturii ei apologetice şi ea ar putea T ^m \*„  
bine considerată ca una din scrierile apologetice.

Scriitorul prezintă o apărare raţională a creştinismului, arătînd nebunia  
idolatriei (capitolele 1-2), insuficienţa iudaismului (3-4), superioritatea  
creştinismului, caracterul pe care îl făureşte şi beneficiile ce le oferă  
convertitului (5-12). El aseamănă rolul creştinilor în lume cu cel al sufletului în  
trup, într-o serie de comparaţii interesante (6).

F. A doua Epistolă a lui Clement către corinteni

Această lucrare este analizată de obicei împreună cu scrierile părinţilor  
apostolici, deşi nu este o scrisoare, ci o predică sau o omilie (19:1) şi nu a fost  
scrisă de Clement. Ea a fost scrisă în jurul anului 150.

Pe scriitor îl interesează o concepţie corectă despre Cristos, o credinţă în  
învierea trupului şi puritatea vieţii din partea creştinului. După o afirmare  
preliminară a utilităţii mîntuirii (capitolele 1-4), el îl îndeamnă pe creştin să  
intre în conflict cu lumea (5-7) prin practicarea virtuţilor creştine (8-17) şi prin  
punerea în practică a mîntuirii care a devenit a lui prin Cristos (18-20).  
Scrisoarea este o ilustraţie interesantă a conţinutului predicilor din timpul  
secolului al doilea.

G. Papias. (cea 60-cca 130)

Interpretările cuvintelor Domnului a fost scrisă pe la mijlocul secolului al  
II-lea de către Papias, episcop de Hierapolis în Frigia, pentru a nota  
informaţiile pe care le primise el de la creştini mai bătrîni care-i cunoscuseră  
pe apostoli. Este posibil ca Papias să fi fost un ucenic al lui Ioan. Documentul  
tratează viaţa şi cuvintele lui Cristos. Deşi cartea s-a pierdut, se găsesc  
fragmente din ea în scrierile lut ţ-usebiu şi ale lui Ireneu. Fragmentul păstrat  
în scrierile lui Ireneu4 dovedeşti lujţmod clar că Papias a avut o concepţie  
puternic milenistă. Porţiunea păstrată de Eusebiu5 aruncă o lumină interesantă  
asupra originii Evangheliilor. El afirmă că Marcu a fost interpretul lui Petru şi  
că Matei şi-a scris lucrarea în limba ebraică. Aceste mici fragmente sînt  
intrigante pentru cercetătorul care îşi dă seama ce lumină ar arunca întreaga  
lucrare asupra credinţelor, a modului de viaţă şi asupra literaturii Noului  
Testament.

II. LITERATURA APOCALIPTICĂ

Păstorul lui Hermas, modelată după cartea Apocalipsa, a fost probabil  
scrisă în jurul anului 150 de către Hermas — considerat de scriitorul  
Canonului Muratorian ca fiind fratele lui Pius, episcop al Romei între anii 140  
şi 155.6 Folosirea viziunii şi a alegoriei de către autor, ne aminteşte de lucrarea  
lui John Bunyan dar, din nefericire, Hermas a avut prea puţin din talentul  
scriitorului englez.

Deşi lucrarea este scrisă în forma unei revelaţii abundînd în simboluri şi  
viziuni, scopul ei este atît moral cît şi practic. Scriitorul fusese sclav la Roda,  
creştină din Roma. Ea 1-a eliberat, şi el a devenit un om de afaceri  
Sar în acest proces, el şi-a neglijat propria familie şi, ca urmare,  
familia lui a căzut în păcat josnic. El şi soţia lui s-au pocăit, mărturisindu-şi  
păcatul, dar copiii lor s-au întors împotriva credinţei. Apoi el şi-a pierdut  
întreaga avere. Din această experienţă s-a născut această lucrare, menită să-i  
cheme pe păcătoşi la pocăinţă. Pocăinţa şi trăirea sfîntă sînt notele-cheie ale  
lucrării (mandatul 4). Mesajele lucrării îi sînt date lui Hermas de o femeie şi  
de un înger. Prima parte este formată din cinci viziuni care accentuează în  
simboluri necesitatea pocăinţei. Aceasta este urmată de 12 mandate sau  
porunci, care descriu codul de etică pe care cel pocăit trebuie să-1 urmeze ca  
să-I placă lui Dumnezeu. Partea finală este formată din zece comparaţii sau  
parabole, în care tema principală este semnificaţia pocăinţei în viaţă. Scriitorul  
Păstorului este preocupat mult de individ în relaţie cu societatea creştină,  
Biserica.

III. LITERATURA CATEHETICĂ

Didahia (învăţătura celor doisprezece apostoli) este o cărticică ieşită la  
lumină în anul 1873, cînd un om cu numele Bryennios Philotheus a  
descoperit-o într-o bibliotecă ecleziastică din Constantinopol şi a publicat-o  
apoi în 1883. Acest manual de învăţătură bisericească a fost probabil elaborat  
cam pe la mijlocul secolului al II-lea în forma în care a ajuns la noi. Totuşi,  
mulţi înclină spre o dată de la sfîrşitul secolului I, datorită asemănării multor  
aspecte din el cu practicile din Noul Testament.

Chiar şi cititorul superficial poate selecta cele patru părţi clar definite ale  
lucrării. Prima parte, care seamănă bine cu cele două căi de viaţă din  
Pseudo-Barnaba, constă dintr-o analiză a Căilor Vieţii şi Morţii (capitolele 1-  
6). Aici este prezentată acţiunea morală corespunzătoare unei vieţi creştine, în  
contrast cu faptele celor ce merg pe Calea Morţii. Apoi, scriitorul discută  
probleme liturgice ca: botezul, postul ş> muniunea (7-10). învăţătura  
despre cum să fie deosebiţi profeţii falşi d.. adevăraţi, cum să se găsească  
slujitori demni şi probleme disciplinare, formează conţinutul celei de a treia  
,>ărţi (11-15). Documentul arată în mod sarcastic că profetul fals este acel  
profet care caută hrană şi adăpost fără a da nimic în schimb bisericii sub  
forma inspiraţiei spirituale. Nevoia de a trăi o viaţă de statornicie şi de  
veghere în vederea venirii Domnului este subiectul ultimului capitol. Didahia

este în mod clar importantă prin faptul că prezintă un tablou al vieţii în  
Biserica Primară între anii 95 şi 150.

Cititorul serios al literaturii care a fost discutată mai sus se va simţi  
răsplătit prin cunoştinţele pe care le va acumula şi prin inspiraţia pe care o va  
simţi. Din nefericire, aceste scrieri de edificare au fost neglijate de Biserică  
de-a lungul epocilor.

NOTE

1. Vezi Efeseni (a nu se confunda cu Efeseni din Biblie) 2:2; 3:2; 4:1-2;  
5:1-2; 6:1; 20:2; Magnesieni 3:1; 4:1; 6:1-2; 7:1; 13:1-2; Tralieni 2:1;  
3:1-2; 7:1-2; 13:2; Filadelfieni 1:1; 3:2; 8:1-2.

2. Eusebiu, Istoria ecleziastică, 4.15.

3. Alegoria este căutarea unui sens simbolic, ascuns, prin depistarea  
literală a unor înţelesuri care sînt în acord cu prejudecăţile morale sau  
filozofice ale celui ce face interpretarea. Ea deformează sensul  
intenţionat de scriitor pentru oamenii cărora le-a scris el, dînd  
Scripturii sensul dorit de cel care face interpretarea.

4. Ireneu, Adversus Heresies, 5.33.3-4; 5.36.1-2.

5. Eusebiu, Istoria ecleziastică, 3.39.3-5, 15-16. Vezi 3.24, unde vei găsi  
concepţia lui Eusebiu.

6. Canonul Muratorian este un fragment mutilat care conţine o listă a  
scrierilor Noului Testament, probabil cele recunoscute drept canonice  
de către biserica romană spre sfîrşitul secolului al II-lea.

RÂSPÎNDIREA CREŞTINISMULUI  
ÎN IMPERIU PÎNÂ IN ANUL 100

Cu episcopii şi diaconii

Biserica există pe două nivele. La un nivel, ea este un organism biblic  
etern, invizibil, care este sudat într-un singur corp de către Duhul Sfînt. La  
celălalt nivel, ea este o organizaţie instituţională temporală, istorică, vizibilă,  
umană.

Dezvoltarea Bisericii ca organizaţie a fost lăsată în seama apostolilor, care  
trebuiau să o realizeze sub călăuzirea Duhului Sfînt. Orice organizaţie mare  
trebuie să aibă o conducere; şi, pe măsură ce creşte, are loc împărţirea  
funcţiilor şi deci specializarea conducerii, pentru ca organizaţia să funcţioneze  
eficient. O liturghie care să direcţioneze felul de închinare al Bisericii într-un  
mod ordonat (1 Corinteni 14:40) este un alt rezultat logic al creşterii Bisericii  
ca şi organizaţie. Scopul final al Bisericii ca organism care se închină este  
realizarea unei vieţi de calitate aleasă. Astfel, creştinul este o parte a unui  
organism şi a unei organizaţii.

I. CONDUCEREA BISERICII

Originea organizării Bisericii trebuie să-I fie atribuită lui Cristos, deoarece  
El i-a ales pe cei doisprezece apostoli care urmau să fie conducătorii Bisericii  
nou-născute. Apostolii au luat iniţiativa stabilirii altor slujbe în Biserică,  
atunci cînd au fost călăuziţi de Duhul Sfînt să facă lucrul acesta. Aceasta nu  
implică nicidecum o ierarhie piramidală, ca aceea care s-a dezvoltat în biserica  
romano-catolică, deoarece noii slujitori trebuiau să fie aleşi de oameni, să fie  
ordinaţi de apostoli şi să posede calificări spirituale speciale, care includeau  
călăuzirea de către Duhul Sfînt. Astfel, exista o chemare lăuntrică din partea  
Duhului Sfînt la slujire, o chemare exterioară prin votul democratic al bisericii  
şi ordinarea în slujbă de cjătre apostoli. Nu trebuia să existe o clasă specială de  
preoţi puşi deoparte pentru a se ocupa de un sistem sacerdotal de mîntuire,  
deoarece atît slujitorii bisericii cît şi membrii erau preoţi cu dreptul de acces  
direct la Dumnezeu prin Cristos (Efeseni 2:18).

Aceşti slujitori pot ii împărţiţi în două clase. Slujitorii carismatici  
(charisma în greacă înseantnă „dar" sau „înzestrare") erau aleşi de Cristos şi  
erau înzestraţi de Duhul Sjifînt cu daruri spirituale speciale (Efeseni 4:11-12; 1

Corinteni 12-14). Funcţia lor era în primul rînd inspiraţională. Slujitorii  
administrativi constituiau cea de a doua clasă. Funcţiile lor erau mai ales  
administrative, dar, după moartea apostolilor, prezbiterii au preluat multe  
responsabilităţi spirituale. Aceşti slujitori erau aleşi de adunare după  
rugăciunea prin care se cerea călăuzirea Duhului Sfînt, şi erau numiţi în  
funcţiile respective de către apostoli.

A. Slujitorii carismatici

Aceşti oameni, ale căror principale responsabilităţi erau păzirea adevărului  
Evangheliei şi propovăduirea ei iniţială, au fost aleşi special de Cristos prin  
Duhul Sfînt ca să conducă Biserica. Existau patru sau cinci asemenea slujbe  
desemnate de Pavel — apostoli, profeţi, evanghelişti, păstori şi/sau învăţători.  
Mulţi cred că păstor şi învăţător pot fi considerate una şi aceeaşi slujbă.

Apostolii erau oameni care fuseseră martorii vieţii, ai morţii şi mai ales ai  
învierii lui Cristos (Faptele 1:22; 1 Corinteni 1:1; 15:8), şi care fuseseră  
chemaţi în mod personal de Cristos. Pavel şi-a bazat apostolia pe chemarea  
directă din partea lui Cristos Cel viu. Aceşti oameni, care au fost primii  
slujitori ai Bisericii Primare, au combinat în lucrarea lor toate funcţiile  
deţinute mai tîrziu de diferiţi slujitori, atunci cînd apostolii nu au mai putut  
îngriji de nevoile Bisericii Primare ce se mărea rapid.

Petru este figura dominantă între apostoli în primele douăsprezece capitole  
ale scrierii lui Luca despre istoria Bisericii Primare. El nu numai că a făcut  
prima propovăduire oficială evreilor din Ierusalim în Ziua Cincizecimii, ci de  
asemenea a dus pentru prima dată Evanghelia la neevrei, predicîndu-le celor  
din casa lui Corneliu. Dar în relatarea activităţilor lui din Noul Testament nu  
se poate vedea nimic din conceptul de ierarhie autoritară care a caracterizat  
biserica romano-catolică medievală. Tradiţia datînd de la Biserica Primară,  
fixează Roma ca loc al morţii lui Petru. O tradiţie destul de interesantă descrie  
evadarea lui Petru din închisoarea din Roma şi fuga lui din oraş. Confruntat  
de Cristos, Petru îl întreabă unde merge. Cristos îi răspunde că El merge la  
Roma ca să fie răstignit din nou. Plin de remuşcăii, Petru se grăbeşte înapoi  
în oraş, unde este răstignit la cererea sa, conform unei tradiţii, cu capul în jos,  
pentru că nu se simţea vrednic să moară în acelaşi fel cum murise Domnul lui.

Iacov, fiul lui Zebedei, a fost prezent la schimbarea la faţă şi în  
Ghetsimani. El a fost primul martirizat din cei doisprezece fiind decapitat de  
Irod Agripa I în anul 44. Spaniolii îl consideră patronul lor sfînt.

Iacov, fratele lui Isus (Galateni 1:19), este ctmsiderat alături de Petru  
conducător al bisericii din Ierusalim. Poziţia lui specială în Biserică este  
evidentă din locul lui de conducere la Conciliul de la Ierusalim. Deşi era mai  
aproape de legalismul iudaismului decît majoritatea conducătorilor bisericii  
din Ierusalim la începuturile ei, el a ocupat o poziţie de mediator între creştinii  
evrei şi cei dintre neamuri la Conciliul de la Ienisalim. El avea o asemenea  
dorinţă de sfinţenie şi de viaţă devotată rugăciunii] încît — după tradiţie — se  
spune că genunchii lui au devenit bătătoriţi ca şi genunchii cămilelor din cauza  
îngenuncherii lui neîncetate. E! a fost martirizat, fiind omorît cu lovituri de

bîte după ce fusese aruncat de pe acoperişul Templului. în tot acest timp el  
rostea cuvinte de iertare asemănătoare cu cele spuse de Ştefan.1 El nu era unul  
dintre cei doisprezece.

Ioan este considerat împreună cu Petru conducător în Biserica Primară.  
Tradiţia asociază lucrarea lui de mai tîrziu cu oraşul Efes. El a fost exilat de  
Domiţian în insula Patmos, o insulă singuratică, stîncoasă şi stearpă lîngă  
coasta de apus a Asiei Mici. Aici a scris el cartea Apocalipsa. După moartea  
lui Domiţian, i s-a permis să se întoarcă la Efes, unde a rămas să  
propovăduiască bisericilor din Asia pînă la moartea lui la o vîrstă înaintată.2  
Evanghelia lui, cele trei epistole şi Apocalipsa constituie o parte considerabilă  
din moştenirea literară pe care o avem de la Biserica din Noul Testament.

Fratele lui Petru, Andrei, a predicat în regiuni din Orientul Apropiat şi  
Sciţia. După o tradiţie de mai tîrziu, el a fost răstignit pe o cruce în formă de  
X, care de atunci este cunoscută sub numele lui.

Se cunoaşte puţin despre viaţa de mai tîrziu a lui Filip — se pare că a  
murit de moarte naturală la Hierapolis după distrugerea Ierusalimului. Nu se  
cunoaşte nimic despre lucrările de mai tîrziu şi despre moartea lui Iacov, fiul  
lui Alfeu. Tradiţia în legătură cu Tadeu i-a stabilit lucrarea în Persia, unde a  
şi fost martirizat. Matia, care a luat locul lui Iuda, a lucrat în Etiopia, unde,  
conform unei relatări, a fost martirizat. Simon Zelotul a fost de asemenea  
martirizat. Tradiţia nu este clară în legătură cu modul în care a fost martirizat  
Bartolomeu, dar numele lui este legat de propovăduirea Evangheliei în India  
— după o tradiţie. Se presupune că Matei a lucrat de asemenea în Etiopia.  
Numele celui mai sceptic dintre ucenici, Toma, este asociat cu lucrarea din  
Pârtia, dar alte relatări leagă lucrarea şi martirajul lui de India. Tăcerea  
Noului Testament şi chiar a tradiţiei în legătură cu aceşti oameni3 este

remarcabilă în comparaţie cu tendinţa medievală de mai tîrziu de a glorifica  
moartea oamenilor remarcabili ai Bisericii.

Profeţii au părut a fi printre cei mai influenţi conducători ai Bisericii din  
Noul Testament. Ei au exercitat funcţia de răspîndire sau predicare a  
Evangheliei (Faptele 13:1; 15:32) şi de prorocire sau prezicere a viitorului.  
Agab a prezis cu precizie 6 foamete ce urma să vină cît şi închiderea lui Pavel  
de către iudei (Faptele 11:28; 21:10-14). Este evident că Biserica Primară era  
năpădită de mulţi care pretindeau fals a fi profeţi, deoarece Didahia dă  
instrucţiuni clare despre modul în care poate fi deosebit un profet fals de unul  
adevărat (10:7; 11:7-12).

Filip avea darul de evanghelist (Faptele 21:8), dar se ştie puţin despre  
această slujbă şi funcţiile iei specifice. Probabil ea consta din lucrarea unui  
misionar itinerant, a cărui principală sarcină era aceea de a propovădui  
Evanghelia în locuri noi, pînă atunci neatir.se.

Există de asemenea întrebarea dacă slujbele separate de păstor şi de  
învăţător erau deţinute dej două persoane sau erau simple denumiri pentru  
două funcţii deţinute de iin om cu daruri speciale de la Dumnezeu. Noul  
Testament este mai puţin Obscur în ceea ce priveşte testul pentru un adevărat  
învăţător. După Ioan, nimeni care renega venirea lui Cristos în persoană în

lume, ca om în trup omenesc, nu putea fi un învăţător adevărat (2 Ioan 1-11).  
Caracterul unui adevărat învăţător este scos în evidenţă în Didahia (11:1-2).

B. Slujitorii administrativi

Toţi slujitorii bisericii discutaţi pînă aici au fost aleşi în mod special pentru  
slujbele lor de Dumnezeu, nu de oameni. Exista o altă clasă de slujitori, aleşi  
democratic „cu consimţămîntul întregii biserici".4 Sarcina lor era de a  
îndeplini funcţii de conducere într-o anumită biserică. Apostolii prezentau  
calităţile acestora şi îi instalau în slujbele respective după ce erau aleşi de  
adunare. Spre deosebire de apostoli şi de alţi slujitori carismatici, aceşti  
bărbaţi, şi în unele cazuri femei, lucrau şi îşi exercitau autoritatea mai degrabă  
în biserica sau adunarea locală decît în Biserica lui Cristos ca un tot. Aceste  
slujbe s-au înmulţit prin împărţirea funcţiei şi prin specializare, după cum  
dicta necesitatea de a-i ajuta pe apostolii copleşiţi de problema unei Biserici în  
creştere. Probabil un factor în crearea acestor funcţii a fost exemplul sinagogii  
cu prezbiterii ei care conduceau rezolvarea problemelor locale.

Funcţia de bătrîn sau prezbiter era considerată cea mai înaltă în adunarea  
locală. Cei care susţin organizarea în biserică în trei funcţii argumentează că  
numele de prezbiter (presbyteros) şi episcop (episkopos) nu sînt termeni  
sinonimi, ci reprezintă funcţiile separate de episcop şi de prezbiter. Dar Noul  
Testament este foarte clar cînd asociază aceste două nume cu aceeaşi funcţie  
(Faptele 20:17, 28; Filipeni 1:1; Tit 1:5, 7). Creşterea funcţiei episcopului  
monarhic nu a avut loc decît după sfîrşitul epocii apostolice, în secolul al  
II-lea.

Caracteristicile unui prezbiter reies clar cel puţin de două ori în Noul  
Testament (1 Timotei 3:1-7; Tit 1:5-9). Prezbiterii trebuie să fie oameni cu  
reputaţie bună între membrii bisericii şi în afară. Una din principalele lor  
funcţii pare a fi fost conducerea închinării publice (1 Timotei 5:17; Tit 1:9),  
împreună cu responsabilitatea de a guverna bine biserica şi de a impune ordine  
şi disciplină.

Diaconii aveau o poziţie subordonată prezbite^ilor, dar celor care aveau  
funcţia aceasta li se cereau aceleaşi caracteristici itricte pe care le aveau de  
îndeplinit şi prezbiterii (Faptele 6:3; 1 Timotei 3:8-13). Procedura pentru  
alegerea democrată a fost de asemenea propusă de apostoli la Ierusalim  
(Faptele 6:3, 5). Distribuirea ajutoarelor de către biserică era sarcina majoră a  
diaconilor. Mai tîrziu, ei i-au ajutat pe prezbiteri la împărţirea Mesei  
Domnului.

Femeile par a fi fost admise în această funcţie în timpul apostolilor,  
pentru că Pavel o menţionează în mod pozitiv pe Fi vi, diaconiţa (Romani  
16:1). Fiicele lui Filip evanghelistul de asemenea îndeplineau funcţia de  
prorocite (Faptele 21:9), dar Pave! afirmă clar că femeile nu pot să înveţe pe  
alţii în biserică (1 Timotei 2:12; 1 Corinteni 14:34).

Apariţia unei grupări de conducători ^i adunării şi definirea  
caracteristicilor şi a îndatoririlor lor au fost încheiate către sfîrşitul secolului I.  
Avînd ca Evanghelie mîntuirea prin credinţa în Cristos, avînd o literatură în  
creştere scrisă de apostoli şi o formă de organizare care să facă faţă nevoilor

ei, creştinismul a crescut rapid la sfîrşitul primului secol şi începutul celui de-al  
doilea.

II. ÎNCHINAREA BISERICII PRIMARE

Problema unei forme de închinare ordonată, pună de demnitate pare să fi  
fost un subiect care prezenta interes încă din timpul apostolilor. Pavel a  
trebuit să îndemne biserica din Corint să-şi desfăşoare închinarea în mod  
demn şi ordonat (1 Corinteni 14:40). Cristos a afirmat esenţa adevăratei  
închinări atunci cînd a declarat că, deoarece Dumnezeu este Duh, adevărata  
închinare este o problemă de Duh (Ioan 4:24). închinarea adevărată este  
înălţarea spiritului uman prin practici religioase care aduc sufletul în prezenţa  
lui Dumnezeu.

Primii creştini nu se gîndeau la biserică în sensul unui loc de închinare,  
sens în care este utilizat cuvîntul astăzi. O biserică însemna un grup de oameni  
în relaţie personală cu Cristos. Un asemenea grup se întîlnea în case (Faptele  
12:12; Romani 16:5, 23; Coloseni 4:15; Filimon 1-4), la Templu (Faptele  
5:12), în sălile publice ale şcolilor (Faptele 19:9) şi în sinagogi, atîta timp cît li  
s-a permis să facă aceasta (Faptele 14:1, 3; 17:1; 18:4). Locul nu era atît de  
important cît era faptul că se întîlneau pentru părtăşie unii cu alţii şi pentru  
închinare lui Dumnezeu.

în timpul primului veac aveau loc două servicii în prima zi a săptămînii.  
Acea zi a fost adoptată ca zi de închinare, deoarece era ziua în care Cristos  
înviase din morţi (Faptele 20:7; 1 Corinteni 16:2; Apocalipsa 1:10). Foarte  
probabil că serviciul de dimineaţă includea citirea Scripturii (Coloseni 3:16),  
îndemnuri din partea prezbiterului conducător, rugăciuni şi cîntări (Efeseni  
5:19). Masa iubirii (1 Corinteni 11:20-22) sau agape preceda Cina Domnului la  
serviciul de seară. Spre sfîrşitul primului veac, masa iubirii a fost în general  
lăsată la o parte, iar Cina Domnului era sărbătorită în timpul serviciului de  
închinăciune de dimineaţa. Pliniu i-a descris lui Traian pe creştini ca pe unii  
care se întîlneau înainte de zorii zilei, cîntau imnuri şi promiteau să trăiască o  
viaţă morală.5 \

Sînt mult mai complete informaţiile de la mijlocul secolului al II-lea, în  
legătură cu ordinea închinării, şi ele pot fi găsite în Prima apologie a lui Iustin  
Martirul şi în Didahia.6 Serviciul, care se ţinea în „ziua soarelui", începea cu  
citirea „memoriilor apostolilor" sau a „scrierilor profeţilor", atîta „cît permite  
timpul". Apoi urma un îndemn sau o omilie din partea „preşedintelui", bazate  
pe cele citite. Apoi adunarea se ridica pentru rugăciune. Sărbătorirea Cinei  
Domnului urma după sărutul păcii. Erau apoi binecuvîntate pîinea şi „apa şi  
vinul" prin mulţumiri şi rugăciuni la care oamenii răspundeau cu un „Amin".  
După Cină, diaconii duceau elementele Cinei şi la casele celor care nu au  
putut să fie prezenţi la adunare. La încheiere făceau o colectă pentru a ajuta  
văduvele şi orfanii, bolnavii, întemniţaţii şi străinii. Apoi adunarea se încheia  
şi toţi mergeau la casele lor.

Cina Domnului şi botezul erau cele două sacramente de care Biserica  
primară făcea uz, deoarece ele fuseseră instituite de Cristos. Scufundarea pare

78 Creştinismul de-a lungul secolelor

să fi fost pe larg practicată în primul veac, dar, după Didahia, botezul putea  
fi oficiat prin turnarea apei peste capul celui ce era botezat, dacă nu exista un  
rîu cu apă curgătoare sau o cantitate mare de apă.)7 Doar cei care erau astfel  
botezaţi puteau lua parte la Cina Domnului.

Din catacomba lui Callistus, imaginea unui convertit care este botezat.

III. VIAŢA BISERICII

Biserica primară trăia în ţări în care guvernul nu se ocupa de ajutorarea  
săracilor în nici un fel. Fiecare biserică lua această responsabilitate asupra ei.  
Banii adunaţi de la cei ce puteau da la colecta efectuată după Cina Domnului  
erau destinaţi împlinirii unor asemenea nevoi. Pavel a menţionat de asemenea  
obiceiul de a aduna daruri de la credincioşi în fiecare duminică (1 Corinteni  
16:1-2). Apoi diaconii le foloseau pentru cei ce erau în nevoi. Femeile din  
biserici de asemenea ajutau la această lucrare de caritate, făcînd haine pentru  
cei ce aveau nevoie de ele (Faptele 9:36-41).

Biserica nu a atacat în mod direct instituţia sclaviei; nici posedarea de  
sclavi nu le era interzisă creştinilor. Dar creştinismul a subminat curînd  
instituţia sclaviei, amintindu-i stăpînului creştin şi sclavului că ei sînt fraţi  
creştini. Scrisoarea plină de tact a lui Pavel către Filimon, conducătorul  
bisericii din Colose, lasă impresia că Filimon, care «ra un creştin sincer, îi va

reda libertatea lui Onisim.

Biserica primară insista asupra separării de practicile păgîne ale societăţii  
romane, dar nu insista asupra separării de semenii păgîni, cu care creştinii  
puteau avea legături sociale inofensive. De fapt, Pavel a arătat că un  
asemenea amestec social este admis atîta timp cît el nu implică o

Capitolul 6

compromitere sau o sacrificare a principiilor creştine (1 Corinteni 5:10;  
10:20-33). însă el îndemna la separare totală de orice practică asociabilă cu  
idolatria sau cu imoralitatea păgînă. Creştinul trebuie să respecte principiul de  
a nu face nimic care ar putea dăuna trupului care acum îi aparţinea lui Cristos  
(1 Corinteni 6:12); de a nu face nimic care ar putea să-i împiedice pe alţii să  
vină la Cristos; de a nu face nimic care ar putea să-i ducă la rătăcire pe  
creştinii mai slabi (1 Corinteni 8:13; 10:24); şi de a se feri de orice nu ar aduce  
glorie lui Dumnezeu (1 Corinteni 6:20; 10:31). Aceste principii interziceau  
frecventarea teatrelor, a circurilor, a jocurilor, sau a templelor păgîne.

în ciuda acestei atitudini de separare morală şi spirituală, creştinii voiau,  
ba chiar erau îndemnaţi de Pavel, să-şi îndeplinească obligaţiile civice de  
ascultare şi de respect faţă de autoritatea civilă, să-şi plătească impozitele şi să  
se roage pentru conducători (Romani 13:7; 1 Timotei 2:1-2). Ei erau cetăţeni  
excepţionali atîta timp cît nu li se cerea să violeze preceptele lui Dumnezeu,  
autoritatea cea mai înaltă căreia ei îi datorau devotament în primul rînd.

Puritatea vieţii, dragostea şi curajul Bisericii Primare, care a respectat cu  
fermitate aceste principii şi a fost gata să moară pentru ele, a avut un astfel de  
impact asupra societăţii păgîne a Romei imperiale, încît doar la trei veacuri de  
la moartea lui Cristos, Constantin a recunoscut oficial importanţa  
creştinismului în stat, convocînd şi prezidînd Conciliul de la Niceea.

1.

2.  
3.  
4.  
5.

6.

7.

NOTE

Eusebiu, Istoria ecleziastică, 2.23.

Ibid., 3.18, 20, 23.

Ibid., 3.1.

Clement, 1 Corinteni 44; Didahia 15; Faptele 6:5; 13:2-3.

Pliniu, Epistole, 10.96.7 în Henry Bettenson, ed., Documents of

the Christian Church New York: Oxford Univ. Press, ediţia a 2-a,

1963, p. 3-4. Vezi de asemenea Didahia, 7-15; Iustin Martirul, Prima

apologie, 65-67; şi Tertulian, Apologia, 39.

Didahia, 7-15; Martirul, Prima apologie, 65-67; în Bettenson,

Documents, p. 66-67.

Didahia, 7. 1-3.

LUPTA VECHII BISERICI CATOLICE  
IMPERIALE PENTRU SUPRAVIEŢUIRE, 100-313

Cristos sau Cezar

Creştinismul a avut întotdeauna de înfruntat atît probleme externe cît şi  
interne, în fiecare perioadă a istoriei sale. Biserica a avut de înfruntat  
problema internă serioasă a ereziei şi a trebuit să se ocupe de ea între anii 100  
şi 313, în acelaşi timp trebuind să rezolve problema externă a persecuţiei din  
partea statului roman.

Creştinii din Imperiul Roman, nestorienii din China în secolele al nouălea  
şi al zecelea şi romano-catolicii din Japonia în secolul al şaptesprezecelea, la  
fel ca şi creştinii din statele naziste şi comuniste, au avut cu toţii experienţa  
ostilităţii din partea statului, chiar pînă la punctul martirajului. Creştinii au  
fost de asemenea confruntaţi cu atacuri din partea intelectualilor păgîni, cum  
au fost Lucian, Fronto şi Celsus.

Mulţi oameni nu au o idee clară cu privire la numărul, durata, sfera de  
cuprindere şi intensitatea persecuţiilor suferite de Biserică. înainte de anul 250,  
persecuţia a fost mai ales locală, sporadică şi mai adesea rezultatul acţiunii  
mulţimii, decît rezultatul unei politici civile bine definite. Dar după anul 250,  
persecuţiile au devenit uneori o politică intenţionată a guvernului imperial  
roman, şi de atunci înainte, au fost larg răspîndite şi violente. în acel timp,  
afirmaţia lui Tertulian că sîngele martirilor este sămînţa Bisericii a devenit o  
realitate înfricoşătoare pentru mulţi creştini. Biserica însă, în ciuda persecuţiei  
— sau poate chiar din cauza ei — a continuat să se dezvolte pînă la sfîrşitul  
perioadei cînd şi-a cîştigat libertatea de închinare, sub Constantin.

I. CAUZE ALE PERSECUŢIEI

A. Politice

Biserica a suferit puţină persecuţie atîta timp cît a fost considerată de  
autorităţi ca făcînd parte din iudaism, care era o religio licita, adică religie  
legală. Dar imediat ce creştinismul s-a distins de iudaism ca o grupare separată  
şi a putut fi clasată drept o societate secretă, el a intrat sub interdicţia statului  
roman, care nu tolera nici un rival în ceea ce priveşte devotamentul supuşilor  
lui. Atunci creştinismul a devenit o religie ilegală, care a fost considerată o

ameninţare pentru siguranţa statului roman. într-o unire dintre stat şi  
biserică, statul deţinea poziţia cea mai înaltă. De aceea nu putea să existe nici  
o religie privată.

Religia putea fi tolerată doar în măsura în care contribuia la stabilitatea  
statului. Deoarece religia creştină care creştea repede era exclusivistă în  
revendicările ei asupra loialităţii morale şi spirituale a celor ce-L primeau pe  
Cristos, atunci cînd trebuia făcută o alegere între loialitatea faţă de Cristos şi  
cea faţă de Cezar, Cezar trebuia să ia locul al doilea. Faptul acesta era  
considerat de conducătorii romani, hotărîţi să păstreze cultura clasică în  
cadrul statului imperial roman, ca o neloialitate faţă de stat; ei îi vedeau pe  
creştini ca pe nişte oameni care încercau să facă un stat în stat. Trebuia să  
cedeze fie statul universal, fie Biserica universală, trupul lui Cristos.  
Suveranitatea exclusivă a lui Cristos era în conflict cu pretenţiile pline de  
aroganţă ale cezarului de a avea suveranitate exclusivă.

Multe practici creştine păreau să confirme autorităţilor romane suspiciunile  
lor despre neloialitatea creştinilor faţă de stat. Creştinii refuzau în mod  
consecvent să ofere tămîie pe altarele închinate geniului împăratului roman,  
care, în minţile oamenilor din perioada imperială de la Cezar August pînă la  
Constantin, era în mod inseparabil legat de binele statului. Dacă cineva  
oferea sacrificiu pe aceste altare, putea apoi să practice o a doua religie  
particulară. Creştinii nu aduceau asemenea jertfe şi, ca urmare, au fost  
consideraţi neloiali. De asemenea, creştinii ţineau majoritatea întîlnirilor lor  
noaptea şi în secret. Pentru autoritatea romană aceasta nu putea să însemne  
altceva decît un complot împotriva siguranţei statului. Creştinii nu au servit ca  
soldaţi pînă după 313.

B. Religioase

Pe lîngă principala cauză a persecuţiei, care era cea politică, a existat şi o  
cauză religioasă. Religia romană era rigidă şi formală. Ea îşi avea altarele,  
idolii, preoţii, procesiunile, ritualurile şi practicile ei pe care oamenii le puteau  
vedea. Romanii nu erau împotriva adăugării unui nou idol la grupul din  
Panteon, atîta timp cît acea zeitate era subordonată pretenţiilor la  
primordialitate ale religiei romane de stat. Creştinii nu aveau idoli şi aveau  
prea puţine accesorii vizibile pentru închinare. închinarea lor era spirituală şi  
interioară. Cînd se ridicau şi se rugau cu ochii închişi, nu era nici un obiect  
vizibil căruia să-i fie adresate acele rugăciuni. Aceasta însemna pentru romani  
ateism, ei fiind obişnuiţi cu manifestări materiale simbolice ale zeului lor.

Faptul că creştinii se adunau în secret a adus de asemenea acuzaţii morale  
împotriva lor. S-au răspîndit zvonuri că ei practicau incestul, canibalismul şi  
alte lucruri împotriva naturii. înţelegerea greşită a actului Cinei Domnului, în  
cadrul căreia creştinii „mîncau şi beau" trupul şi sîngele lui Cristos, a dus  
repede la ideea că creştinii ucideau şi mîncau copii ca jertfe pentru Dumnezeul  
lor. Expresia „sărutul păcii", a fost răstălmăcită cu uşurinţă pentru a-i acuza  
pe creştini de incest şi de alte feluri de conduită imorală respingătoare pentru  
mintea romană cultivată. Nu avea prea mare importanţă faptul că în aceste  
zvonuri nu era nici o urmă de adevăr.1

V

I

84 Creştinismul de-a lungul secolelor

C. Sociale

Problemele sociale şi-au adus şi ele contribuţia la cauza persecuţiei romane  
a Bisericii. Creştinii, care aveau mare trecere la clasele de jos şi la sclavi, erau  
urîţi de conducătorii aristocraţi influenţi ai societăţii. Aceşti conducători îi  
priveau cu dispreţ, dar le era frică de influenţa lor asupra claselor de jos.  
Creştinii susţineau egalitatea tuturor oamenilor (Coloseni 3:11); păgînismul  
insista asupra unei structuri aristocratice a societăţii, în care puţinii privilegiaţi  
erau serviţi de clasele inferioare şi de sclavi. Creştinii nu mai participau la  
adunările păgîne de la temple, teatre şi locuri de distracţii. Acest  
neconformism faţă de tiparele sociale acceptate a atras asupra lor antipatia cu  
care au fost întotdeauna confruntaţi neconformiştii, în orice perioadă a  
istoriei. Puritatea vieţilor lor era un reproş fără cuvinte la adresa vieţii  
scandaloase duse de oamenii din clasele superioare. Nonconformismul  
creştinilor faţă de tiparele sociale existente i-a făcut pe păgîni să creadă că ei  
sînt un pericol pentru societate, şi să-i caracterizeze ca oameni care urăsc  
omenirea, şi care sînt capabili de a incita masele la revoltă.

D. Economice

Nu trebuie să se uite că şi consideraţiile economice au jucat un rol în  
persecutarea creştinilor. Opoziţia pe care a întîmpinat-o Pavel din partea celor  
ce făceau idoli la Efes, care erau mai îngrijoraţi de pericolul pe care îl  
reprezenta creştinismul pentru meseria lor decît de paguba ce ar fi putut-o  
cauza închinării la Diana (Faptele 19:27), este un indiciu cu privire la  
sentimentele acelora a căror existenţă era ameninţată de răspîndirea  
creştinismului. Preoţii, fabricanţii de idoli, ghicitorii de noroc, pictorii,  
arhitecţii şi sculptorii nu erau prea entuziasmaţi în faţa unei religii care le  
ameninţa mijloacele de existenţă.

Anul 250, cînd persecuţia a ajuns generală şi violentă, din sporadică şi  
locală cum fusese înainte, era, după socotelile romanilor, cam la o mie de ani  
de la fondarea Romei. Deoarece în acest timp imperiul era bîntuit de ciumă,  
foamete şi tulburare civilă, opinia publică a atribuit aceste necazuri prezenţei  
creştinismului în imperiu şi neglijării celorlalţi zei. Există întotdeauna o doză  
bună de superstiţie la apropierea sfîrşitului unui mileniu, şi în această privinţă  
romanii nu erau mai buni decît oamenii din evul mediu înaintea anului 1000.  
Persecutarea creştinilor le-a părut romanilor o cale logică de a-şi rezolva  
dificultăţile.

Toate aceste consideraţii s-au combinat ca să justifice în minţile  
autorităţilor persecutarea creştinilor. Nu toate au fost prezente în fiecare caz,  
dar în majoritatea cazurilor, faptul că religia creştină pretindea loialitatea  
exclusivă a creştinului a ajuns în conflict cu sincretismul păgîn şi cu pretenţia  
de loialitate exclusivă faţă de statul roman. Persecuţia a venit în mod natural,  
ca parte din politica imperială de păstrare a integrităţii statului roman.  
Creştinismul nu era o religie autorizată cu drept legal de existenţă. Martirii şi  
apologeţii au constituit răspunsul dat de creştinism mulţimilor, statului şi  
scriitorilor păgîni.

Capitolul 7 85

II. PERSECUTAREA BISERICII

Persecutarea creştinilor a fost atît ecleziastică cît şi politică. Iudeii au fost  
persecutorii în primii ani ai bisericii din Ierusalim. Numai în timpul domniei  
lui Nero (54-68) a început să aibă loc o persecuţie organizată din partea  
statului roman. Chiar şi aceste persecuţii au fost locale şi sporadice pînă în  
anul 250, cînd au devenit generale şi violente, începînd cu cea de sub Decius.

A. Persecuţia pînă în anul 100

Nero se distinge ca fiind primul mare persecutor al Bisericii creştine. Tacit  
notează zvonul că Nero a poruncit incendierea care a distrus o parte a Romei.  
Acest zvon s-a răspîndit atît de'mult în popor încît Nero trebuia să găsească  
un ţap ispăşitor. El a abătut sentimentele care erau împotriva lui spre creştini,  
acuzîndu-i pe ei de incendiere şi începînd o campanie de distrugere a  
creştinilor. Se pare că persecuţia s-a limitat la Roma şi împrejurimile ei.2 în  
această perioadă au murit Petru şi Pavel.

Persecuţia a izbucnit a doua oară în anul 95, în timpul domniei tiranului  
Domiţian. Evreii refuzaseră să plătească un impozit perceput în sprijinul  
templului lui Jupiter Capitolinus. Deoarece creştinii erau încă asociaţi cu  
evreii, şi ei au suferit efectele mîniei împăratului. în timpul acestei persecuţii,  
a fost exilat apostolul Ioan în insula Patmos, unde a scris cartea Apocalipsa.

B. Creştinismul sub interdicţie de stat, 100-250

Prima persecuţie organizată, în care creştinii au fost aduşi în tribunale ca  
acuzaţi, a avut loc în Bitinia în timpul guvernării lui Pliniu cel Tînăr, în jurul  
anului 112. Pliniu i-a scris o scrisoare destul de interesantă împăratului  
Traian, în care îi dădea informaţii despre creştini, scotea în evidenţă politica  
lui şi îi cerea părerea lui Traian în această problemă. El a scris că „epidemia  
acestei superstiţii" (creştinismul) s-a răspîndit în satele şi regiunile rurale, ca şi  
în oraşele mai mari, în aşa măsură încît templele au rămas aproape pustii iar  
vînzătorii de animale pentru jertfe, sărăciţi. Pliniu 1-a informat în continuare  
pe Traian despre felul cum îi trata el pe creştini. Cînd cineva îl informa despre  
existenţa unui creştin, Pliniu îl aducea pe creştin în faţa tribunalului său şi-1  
întreba dacă este creştin. Dacă după trei asemenea întrebări el continua să  
admită acuzaţia, era condamnat la moarte. în răspunsul său, Traian 1-a  
asigurat pe Pliniu că urmează o procedură corectă. Nu trebuia să-i caute pe  
creştini; dar dacă cineva raporta că un anumit individ este creştin, creştinul  
trebuia pedepsit, dacă nu îşi renega credinţa şi nu se închina la zeii romanilor.3  
în timpul acestei persecuţii şi-a pierdut viaţa Ignaţiu.

O altă persecuţie a avut loc la Smirna cam pe la mijlocul secolului al  
II-lea. în acest timp a fost martirizat Policarp, cînd o gloată furioasă a adus  
creştinii în faţa autorităţilor.4

Calamităţi locale, cum a fost incendierea Romei, sau activitatea unui  
guvernator zelos, au fost cauze ale persecuţiei pînă la domnia lui Marc  
Aureliu. Marc Aureliu era un stoic devotat, care fusese influenţat împotriva  
creştinismului de profesorul lui, Fronto. înclinat să atribuie calamităţile  
naturale cît şi cele datorate omului din timpul domniei sale creşterii

creştinismului, el a poruncit persecutarea creştinilor. Iustin Martirul, marele  
scriitor apologetic, a suferit martirajul la Roma în timpul acestei persecuţii.

C. Persecuţia universală după anul 250

împăratul Decius s-a urcat pe tronul imperial în timpul cînd Roma  
ajungea la capătul primului mileniu din istoria ei, şi într-un timp cînd imperiul  
se clătina sub calamităţi naturale şi sub atacuri interne şi externe asupra  
stabilităţii lui. El a hotărît că pentru a salva cultura clasică, era necesar să se  
acţioneze cu forţă. Creştinii au fost recunoscuţi ca o ameninţare deosebită  
împotriva statului, din cauza rapidei lor creşteri numerice şi a aparentei lor  
încercări de a crea un stat în stat.

Decius a emis un edict în 2S0, care cerea cel puţin o jertfă pe an pe altarul  
Romei pentru zei şi pentru geniul împăratului. Celor ce aduceau asemenea  
jertfe li se dădea un certificat numit libellus.5 Biserica a fost frămîntată mai  
tîrziu de problema modului de a-i trata pe cei ce îşi renegaseră credinţa  
creştină pentru a primi asemenea certificate. Din fericire pentru Biserică,  
persecuţia a durat numai pînă la moartea lui Decius în anul următor; dar  
torturile pe care le-a îndurat Origen în acel an de persecuţie i-au provocat  
moartea la scurt timp după eliberare.6

Deşi au existat perioade de persecuţie la nivel de stat, din ordinul  
împăraţilor, nu a mai avut loc nici o persecuţie mare după cea a lui Decius, şi  
Valerian, sub care a fost martirizat Ciprian, pînă la domnia lui Diocleţian  
(245-313). Diocleţian a fost un conducător militar puternic, care a ajuns pe  
tronul imperial la sfîrşitul unui secol marcat de dezordine politică în Imperiul  
Roman. El a hotărît că doar o monarhie puternică putea salva imperiul şi  
cultura lui clasică. în anul 285 el a pus capăt diarhiei principatului, creat de  
Cezar August în anul 27 î.d.Cr., prin care împăratul şi senatul împărţeau  
autoritatea. După părerea lui, o monarhie puternică, de tip oriental, putea să  
ofere singura soluţie de a ieşi din haos. într-un imperiu atît de despotic nu  
era loc pentru elemente democratice în guvern, sau pentru tolerarea unor  
credinţe ostile religiei statului. Din această situaţie istorică a izvorît cea mai  
aprigă persecuţie pe care au îndurat-o vreodată creştinii.

Primele edicte care cereau persecutarea creştinilor au venit în martie anul  
303. Diocleţian a poruncit sistarea întîlnirilor creştinilor, distrugerea  
bisericilor, destituirea slujitorilor bisericii, întemniţarea celor care persistau  
să-L mărturisească pe Cristos şi distrugerea Scripturilor în foc. Acest ultim  
ordin urma să dea Bisericii probleme mai tîrziu, cînd a apărut controversa  
donatistă în Africa de Nord, asupra felului în care trebuiau trataţi traditores,  
adică cei care dăduseră copii ale Scripturii persecutorilor, atunci cînd cereau  
readmiterea în Biserică după încetarea persecuţiei. Un edict de mai tîrziu le  
ordona creştinilor să aducă jertfe zeilor păgîni, fiind ameninţaţi cu moartea  
dacă refuzau.7 Eusebiu scoate în evidenţă faptul că închisorile s-au umplut aşa  
de mult cu conducătorii creştini şi congregaţiile lor, încît nici nu mai era loc  
destul pentru criminali.8 Creştinii erau pedepsiţi prin pierderea proprietăţii,  
exil, întemniţare, sau execuţie cu sabia, sau prin aruncarea la fiarele sălbatice.

<\ ..

Capitolul 7 87

O fotografie a unui libellus real  
din timpul domniei lui Decian. Iată  
textul acestui document tradus din  
greacă: „Supravegetorilor darurilor şi  
sacrificiilor din cetatea lui Aurelius  
...tion fiul lui Teodor şi Pantonimis,  
din numita cetate. întotdeauna am  
avut obiceiul să aduc sacrificii şi libaţii  
zeilor, şi acum în prezenţa voastră am  
turnat, conform poruncii, libaţii şi am  
sacrificat şi gustat jertfele împreună cu  
fiul meu Aurelius Dioscorus şi fiica  
mea Aurelia Lais. De aceea, vă cer să  
certificaţi afirmaţia mea. întîiul an al  
împăratului Caesar Gaius Messius  
Quintus Traianus Decius Pius Felix  
Augustus, Păuni 20".

Cea mai uşoară pedeapsă era trimiterea într-un lagăr de muncă roman, unde  
munceau în mine pînă la moarte. Ritmul persecuţiei a slăbit cînd Diocleţian a  
abdicat şi s-a retras în anul 305.

După alte perioade de persecuţie, Galerius a emis un edict de pe patul lui  
de moarte în anul 311, prin care creştinii erau toleraţi, cu condiţia ca ei să nu  
violeze pacea imperiului. Persecuţia nu a încetat total decît în anul 313, cînd  
Licinius şi Constantin au dat Edictul de la Milano. Acest edict aducea libertate  
de închinare nu numai creştinismului, ci tuturor religiilor.9 Deoarece

Constantin credea că „închinarea lui Dumnezeu" trebuie să fie „prima şi cea  
mai importantă grijă" a conducătorului, el s-a gîndit că politica imperiului  
trebuia să includă libertatea religiei. Probabil vedenia Crucii, pe care se crede  
că a avut-o el şi care i-a dat siguranţa victoriei împotriva rivalilor săi, a avut  
legătură cu politica lui tolerantă. Cu siguranţă, vederile lui erau avansate  
pentru perioada în care a trăit, pentru că numai în perioada modernă  
libertatea religioasă a devenit o politică reglementată, chiar şi în statele

88 Creştinismul de-a lungul secolelor

democratice. începînd din acel timp, creştinii au avut libertatea să se închine şi  
să le propovăduiască şi altora pentru a-i cîştiga pentru Cristos.

în zilele noastre, subiectul relaţiei dintre biserică şi stat a fost readus în  
actualitate, şi în multe ţări creştinii sînt doar toleraţi sub lege. în alte ţări ei  
întîmpină persecuţie din partea unui stat care nu permite un rival. Lupta  
Bisericii Primare cu persecuţia ajută la sublinierea importanţei conceptului  
modern de separare a Bisericii de stat. Numai acolo unde oamenilor li se  
permite să aibă interese particulare separate de interesele publice poate exista  
libertate religioasă.

III. REZULTATELE PERSECUŢIEI

Răspîndirea rapidă a creştinismului, chiar şi în perioadele celei mai aspre  
persecuţii, a dovedit cu adevărat că sîngele martirilor a fost sămînţa Bisericii,  
în timpul perioadei apostolice, creştinismul fusese mai ales o mişcare urbană.  
Numărul credincioşilor activi în Ierusalim, după înviere, era estimat de Pavel  
la aproximativ 500 (1 Corinteni 15:6). Scrisoarea lui Pliniu dovedeşte că  
creştinismul era puternic în Asia Mică la scurt timp după începutul secolului al  
II-lea. în timpul primului secol, el fusese limitat mai ales în partea răsăriteană  
a imperiului, prima şansă de a accepta creştinismul fiind acordată evreilor,  
atunci cînd Evanghelia ajungea în noi oraşe. în timpul celui de-al doilea secol,  
expansiunea creştinismului a fost rapidă în rîndurile populaţiei care vorbea  
limba greacă din imperiu. Biserica din Alexandria a devenit biserica principală  
din Egipt. în jurul anului 200, creştinii puteau fi găsiţi în toate părţile  
imperiului. în timpul celui de-al treilea secol, accentul a fost pus pe  
răspîndirea Evangheliei între latinii din partea apuseană a imperiului. în  
Africa de Nord a crescut o Biserică puternică, al cărei centru intelectual era  
Cartagina. în jurul anului 300, se estimează că Biserica număra între 5 şi 15 la-  
sută din populaţia imperiului, al cărei număr era între 50 de milioane şi 75 de  
milioane.

Persecuţia a creat însă probleme interne ce trebuiau rezolvate. în Africa de  
Nord şi la Roma au izbucnit două controverse puternice în legătură cu modul  
în care trebuiau să fie trataţi, dacă se pocăiesc, cei care oferiseră jertfe pe  
altarele păgîne în timpul persecuţiei de sub Decius şi cei care renunţaseră la  
Scripturi în timpul persecuţiei diocleţiene. Unii doreau ca aceştia să fie excluşi  
de la orice părtăşie cu biserica; alţii doreau ca ei să fie reprimiţi după o  
perioadă de verificare. Controversa donatistă, care s-a născut din persecuţia  
diocleţiană, nu era rezolvată încă în timpul lui Constantin (vezi cap. 8).

Persecuţia diocleţiană a forţat biserica să se ocupe de problema canonului  
Noului Testament (vezi cap. 10). Dacă deţinerea de scrisori putea să însemne  
moartea, creştinii doreau să fie siguri că acele cărţi la care nu voiau să renunţe  
nici sub ameninţarea cu moartea erau cu adevărat cărţi canonice. Acest factor  
a contribuit la hotărîrile finale prin care s-a stabilit care scrieri sînt canonice.  
De asemenea, a apărut literatura apologetică.

Epoca de persecuţii este interesantă pentru lumina care o aruncă asupra  
eternei probleme a relaţiei dintre Biserică şi stat. Creştinismul pretindea

Capitolul 7 89

loialitatea exclusivă a adepţilor lui în probleme morale şi spirituale. Creştinul  
trebuia să dea ascultare statului atîta timp cît acesta nu-i cerea să-şi violeze  
devotamentul moral şi spiritual faţă de Dumnezeu. Creştinii care trăiesc în  
state unde creştinismul este acum persecutat pot lua istoria persecuţiilor de la  
început ca un ghid. Problema ascultării de Cristos sau de Cezar este  
permanentă în istoria Bisericii.

NOTE

1. Iustin Martirul, Dialog, 10.

2. Tacit, Anale, 15.44, în Henry Bettenson, ed., Documents of the  
Christian Church, (New York: Oxford University Press, ediţia a 2-a,  
1963, p. 1-2).

3. Pliniu, Epistole, 10.96-97, în Bettenson, Documents, p. 3-4; Eusebiu,  
Istoria ecleziastică, 3.33.

4. Eusebiu, Istoria, 4.15.

5. Bettenson, Documents p. 18.

6. Eusebiu, Istoria, 6.29.

7. Bettenson, Documents, p. 14; Eusebiu, Istoria, 8.2-12.

8. Eusebiu, Istoria, 8.6.

9. Bettenson, Documents, p. 15-16; Eusebiu, Istoria, 10.5.

f

LUPTA VECHII BISERICI CATOLICE  
IMPERIALE PENTRU SUPRAVIEŢUIRE, 100-313

Poveşti sau doctrină sănătoasă

Creştinismul secolelor al II-lea şi al IlI-lea a avut de luptat ceea ce fiecare  
strateg încearcă să evite — un război pe două fronturi. în timp ce Biserica  
lupta să-şi păstreze existenţa sub atacurile statului roman care făcea eforturi  
pentru a o desfiinţa, ea trebuia să lupte şi pentru păstrarea purităţii doctrinei  
în Biserică. Convertiţii la credinţa creştină veneau fie dintr-un mediu de  
legalism iudaic, fie din mediul intelectual al filozofiei greceşti. Mulţi dintre  
aceşti convertiţi îşi aduceau cu ei vechile lor idei în noul lor mediu şi tindeau  
să le păstreze dacă Biserica nu reuşea să-i instruiască în mod corespunzător.  
Alţii încercau să facă creştinismul să le pară respectabil claselor superioare din  
stat. Ameninţarea pervertirii legaliste şi filozofice a creştinismului a fost reală  
în timpul acestei epoci. în unele cazuri, anumiţi conducători suprazeloşi au  
formulat o interpretare proprie a creştinismului pentru a corecta relele reale  
sau imaginare din Biserică, şi au găsit destui adepţi care să urmeze ideile lor  
eretice, pînă cînd, în final, ereziile au dus la schisme, iar de la schisme s-a  
ajuns la noi secte.

I. EREZIILE LEGALISTE

Am putea crede că hotărîrea Conciliului de la Ierusalim de a elibera  
neamurile de sub cerinţele ceremoniale şi ritualiste ale Legii lui Moise ca o  
condiţie pentru mîntuire a fost finală. Dar convertiţii dintre iudei se gîndeau  
mereu înapoi la religia lor monoteistă şi aveau tendinţa să dilueze credinţa  
creştină cu adăugiri din religia lor iudaică. Pe lîngă aceasta, grupuri de  
ebioniţi au rămas o vreme în Palestina şi în ţările din apropiere, după  
suprimarea de către autorităţile romane a răscoalei evreilor sub conducerea lui  
Bar Kochba între 132-135. Aceşti oameni puneau accentul pe unitatea lui  
Dumnezeu şi caracteristica Lui de Creator al universului. Ei credeau că legea  
evreiască este cea mai înaltă expresie a voinţei lui Dumnezeu şi că omul este  
încă obligat să o respecte. Ei credeau că Isus a fost fiul lui Iosif, şi că El a  
atins un anumit grad de divinitate cînd Duhul a coborît asupra Lui la botez.  
De aceea, ei susţineau învăţăturile Evangheliei lui Matei, dar le displăceau  
scrierile lui Pavel. Ei insistau că atît evreii cît şi neevreii sînt încă obligaţi să

11

92 Creştinismul de-a lungul secolelor

respecte Legea lui Moise şi că nu există mîntuire fără tăiere împrejur şi fără  
Legea lui Moise. După distrugerea Ierusalimului de către romani în anul 135,  
ei au încetat să mai aibă prea multă influenţă, dar existenţa şi credinţele lor  
arată că Biserica a avut de luptat deseori pentru principiul că singură credinţa  
în Cristos îl îndreptăţeşte pe om înaintea lui Dumnezeu.

II. EREZII FILOZOFICE

O ameninţare mult mai mare la adresa purităţii doctrinare a credinţei  
creştine a venit din partea filozofiei greceşti. Mult mai mulţi dintre neevrei  
decît evrei erau cîştigaţi la creştinism. între aceştia erau mulţi filozofi care  
doreau să dilueze creştinismul cu filozofie, sau să îmbrace filozofia în haine  
creştine.

A. Gnosticismul

Gnosticismul, cea mai mare dintre ameninţările filozofice, a ajuns la  
culmea puterii sale în jurul anului 150. Rădăcinile lui mergeau înapoi pînă în  
timpurile Noului Testament. Se pare că Pavel a luptat cu o formă incipientă  
de gnosticism în scrisoarea sa către coloseni. Tradiţia creştină leagă originea  
gnosticismului de Simon Magul,1 pe care Petru a trebuit să-1 admonesteze atît  
de sever.

Gnosticismul s-a născut din dorinţa umană naturală de a crea o teodicee, o  
explicaţie a originii răului. Gnosticii, deoarece asociau materia cu răul, căutau  
o cale de a crea un sistem filozofic în care Dumnezeu ca spirit ar putea fi  
eliberat de asocierea cu răul şi în care omul putea fi legat de Dumnezeire prin  
partea spirituală a naturii lui. Gnosticismul era de asemenea un sistem logic  
sau raţional, care ilustrează tendinţa umană de a căuta răspunsuri la marile  
întrebări cu privire la originea' omului. El căuta să facă aceasta prin  
sintetizarea creştinismului cu filozofia elenistă. Gnosticii, ca şi grecii din  
primele două capitole din 1 Corinteni, căutau să înţeleagă prin înţelepciunea  
omenească relaţia dintre Dumnezeu şi om, şi să evite ceea ce lor li se părea a  
fi stigmatul crucii. Dacă gnosticii ar fi reuşit, creştinismul ar fi fost pur şi  
simplu o religie filozofică a lumii antice.

Descoperirea a aproape o mie de pagini de documente despre gnosticismul  
egiptean şi sirian la Nag Hammadi, în Egiptul Superior în anul 1946, ne dă  
unele indicii cu privire la doctrinele lor. Dualismul era unul din principiile lor  
de bază. Gnosticii insistau asupra unei separări clare a lumii materiale de cea  
spirituală, deoarece pentru ei materia era întotdeauna asociată cu răul, iar  
spiritul cu binele. Prin urmare, Dumnezeu nu putea să fie creatorul acestei  
lumi materiale.

Puntea peste prăpastia dintre Dumnezeu şi lumea materială a fost ideea  
unui demiurg, care era una dintr-o serie întreagă de emanaţii de la înaltul  
dumnezeu al gnosticismului. Aceste emanaţii erau fiinţe cu spirit tot mai puţin  
şi cu materie din ce în ce mai multă. Demiurgul, fiind una din aceste emanaţii,  
a avut destul spirit în el pentru a avea putere creatoare şi suficientă materie

Capitolul 8 93

pentru a crea lumea materială rea. Gnosticii îl identificau pe acest demiurg cu  
Iehova din Vechiul Testament, faţă de care aveau o antipatie profundă.

Ca să-L explice pe Cristos, ei au adoptat o doctrină cunoscută sub numele  
de docetism. Deoarece materia este rea, Cristos nu putea fi asociat cu un trup  
omenesc, în ciuda faptului că Biblia susţine acest lucru. Cristos, ca bine  
spiritual absolut, nu se putea uni cu materia. Fie că omul Isus a fost o  
fantomă care părea a avea un trup material (docetism), fie că Cristos a venit  
în trupul uman al lui Isus doar pentru un timp scurt — între botezul omului  
Isus şi începutul suferinţei Lui pe cruce. Apoi Cristos L-a părăsit pe omul  
Isus, lăsîndu-L să moară pe cruce. Sarcina lui Cristos a fost să le dea  
oamenilor o cunoaştere specială, care să-i ajute să se salveze singuri printr-un  
proces inţelgcţij

Salvarea, care era numai pentru suflet, adică pentru partea spirituală a  
omului, ar putea începe cu credinţa, dar cunoaşterea specială (gnosis) pe care  
Cristos a dăruit-o elitei, ar fi mult mai folositoare, după gnostici, în procesul  
de salvare a sufletului. Deoarece trupul este material şi destinat să fie aruncat,  
el poate fi ţinut în friu prin practici ascetice stricte, sau poate fi dedat  
libertinajului. Numai gnosticii pneumatici, aceia care posedau gnosisul  
esoteric, şi grupul psihic — cei care aveau credinţă dar nu aveau acces la  
gnosis — vor ajunge în cer. Cei materiali nu se vor bucura niciodată de starea  
cerească, ei fiind destinaţi pierzării veşnice. în această filozofie nu era loc  
pentru învierea trupului.

Această descriere a credinţelor majore comune ale gnosticilor nu ar trebui  
să ne inducă în eroare, şi să credem că nu au existat numeroase secte gnostice  
cu doctrine speciale proprii. Chiar şi o citire superficială a primelor cărţi din  
lucrarea lui Ireneu împotriva ereziilor, nu va arăta cititorului cît de numeroase  
erau grupurile şi cît de variate ideile lor. Saturninus conducea o şcoală siriană  
de gnosticism; în Egipt, Basilides conducea o altă şcoală. Marcion şi adepţii  
lui par a fi constituit cel mai influent dintre grupurile legate de gnosticism.

Marcion a părăsit Pontul lui natal în jurul anului 140 şi a plecat la Roma,  
unde a devenit influent în Biserica Romană. El credea că iudaismul era rău şi,  
de aceea, el ura Scripturile evreieşti şi pe Iehova descris în ele. El şi-a stabilit  
propriul lui canon al Scripturii, care includea Evanghelia lui Luca trunchiată,  
şi zece din epistolele lui Pavel. Cu toate că afacerile lui l-au îmbogăţit destul  
pentru a fi un ajutor real pentru biserica romană, el a fost exclus pentru că a  
susţinut aceste idei. Apoi el şi-a fondat propria lui biserică.

O critică a gnosticismului din punct de vedere scriptural va arăta clar că  
Biserica a fost înţeleaptă să combată acesta doctrină, care postula doi  
dumnezei: cel rău al Vechiului Testament, care a creat, şi cel bun care a  
răscumpărat. Ca urmare, ea încuraja antisemitismul în Biserică. Ea de  
asemenea nega realitatea umanităţii lui Cristos, a morţii jertfitoare şi a învierii  
Lui fizice, despre care Ioan afirmă că a locuit între noi pentru a revela gloria  
lui Dumnezeu. Nu este deci de mirare că Pavel a afirmat plinătatea lui  
Dumnezeu în Cristos în scrisoarea lui către biserica din Colose (Coloseni 1:19;  
2:9). Gnosticismul de asemenea încuraja mîndria spirituală prin faptul că

sugera că doar o elită aristocratică se va bucura de plăcerile locuirii cu  
Dumnezeirea în cer. El nu avea loc pentru corpul omenesc în viaţa viitoare,  
în acest sens se aseamănă cu gîndirea mitologiei şi filozofiei greceşti, care, de  
asemenea, nu avea viitor pentru trupul omenesc dincolo de această viaţă.  
Ascetismul lui a fost un factor ce a contribuit la mişcarea ascetică medievală  
pe care o cunoaştem sub numele de monasticism.

Totuşi, gnosticismul a contribuit fără voie la înaintarea Bisericii. Cînd  
Marcion şi-a format canonul Noului Testament, Biserica a fost silită, ca o  
măsură de autoapărare, să dea atenţie problemei cărţilor care trebuiau  
considerate canonice şi deci cu autoritate pentru doctrină şi viaţă. Dezvoltarea  
unui scurt credeu pentru a testa credinţa adevărată a cuiva a fost grăbită  
pentru a face faţă unei nevoi practice. Prestigiul episcopului a sporit prin  
accentuarea slujbei sale ca centru al unităţii celor credincioşi împotriva ereziei.  
Acest fapt, la rîndul lui, a dus la ridicarea de mai tîfziu a episcopului roman.  
Polemişti cum au fost Tertulian, Ireneu şi Hipolit s-au angajat în controverse  
literare pentru a combate ideile gnostice. Invăţăturile gnostice au reapărut  
într-o oarecare măsură în doctrinele paulicienilor din secolul al şaptelea, în  
cele ale bogomililor din secolele al unsprezecelea şi al doisprezecelea şi mai  
tîrziu în doctrinele albigenzilor din sudul Franţei.  
B. Manicheanismul

Manicheanismul, care era într-o anumită măsură asemănător cu  
gnosticismul, a fost întemeiat de un om cu humele de Mani sau Manichaeus  
(cea 216-276) din Mesopotamia, care şi-a dezvoltat propriul său sistem  
filozofic pe la mijlocul secolului al III-lea. Mani a elaborat o combinaţie  
curioasă de gîndire creştină, zoroastrism şi alte idei religioase orientale, făcînd  
din toate acestea o filozofie dualistă radicală. Mani credea în două principii  
veşnice şi opuse. Omul primitiv s-a născut din emanaţia de la o fiinţă care la  
rîndul ei era o emanaţie mai înaltă din conducătorul împărăţiei luminii. Opus  
regelui luminii era regele întunericului, care a reuşit să-l înşele pe omul  
primitiv, astfel îneît omul a devenit o fiinţă în care lumina este amestecată cu  
întunericul. Sufletul omului îl leagă de împărăţia luminii, dar trupul îl duce în  
robia împărăţiei întunericului. Mîntuirea este o problemă de eliberare a luminii  
din sufletul lui de sub sclavia materiei trupului său. Această eliberare poate fi  
realizată prin expunerea la Lumină Cristos. Elita, sau cei perfecţi,  
constituiau casta preoţească pentru acest grup. Ei trăiau vieţi ascetice şi făceau  
anumite ritualuri esenţiale pentru eliberarea luminii. Auditorii sau ascultătorii  
împărtăşeau sfinţenia acestui grup select îngrijindu-se de nevoile lor fizice. în  
felul acesta şi ascultătorii puteau beneficia de mîntuire.

Manicheanismul punea atît de mult accent pe viaţa ascetică îneît considera  
instinctul sexual un rău şi sublinia superioritatea celibatului. Manicheanismul  
pare să fi ajutat de asemenea la apariţia în Biserică a unei clase preoţeşti,  
separată de restul credincioşilor, care erau consideraţi laici neiniţiaţi.

Manicheanismul a avut o influenţă mare timp îndelungat după moartea lui  
Mani în Persia. Un gînditor atît de mare ca Augustin, în timpul anilor de  
căutare a adevărului, a fost un discipol al manicheenilor timp de doisprezece ani. După convertirea sa, Augustin a consumat multă energie pentru  
combaterea acestui sistem de gîndire.

C. Neoplatonismul

Prea adesea omul de rind se gîndeşte la misticism doar în legătură cu  
misticii medievali. Fapt este că au existat tendinţe mistice în Biserică de-a  
lungul secolelor.

Putem să afirmăm că misticismul există în trei forme. Poate exista un tip  
epistemologic de misticism, în care accentul este pus pe felul în care omul  
ajunge să-L cunoască pe Dumnezeu. Cei devotaţi acestui tip de misticism cred  
că toată cunoaşterea noastră despre Dumnezeu este imediată şi ne vine direct  
prin intuiţie sau iluminare spirituală. Raţiunea şi în unele cazuri chiar şi  
Biblia sînt subordonate luminii interioare. Majoritatea misticilor medievali,  
quietiştii romano-catolici din secolul al XVII-lea şi quakerii susţineau acest  
punct de vedere. Alţii pun accentul pe un tip metafizic de misticism, în care  
se crede că spiritul omului este absorbit din cînd în cînd în chip mistic în fiinţa  
divină în timpul unor experienţe ocazionale. După stingerea personalităţii sale  
prin moarte, spiritul omului devine o parte din fiinţa divină. Neoplatoniştii,  
unii dintre cei mai extremişti mistici ai Evului Mediu, şi budiştii susţineau  
acest tip de misticism. în contrast, Biblia accentuează un tip de misticism etic  
şi spiritual, în care individul este legat de Dumnezeu prin unirea sa cu Cristos  
şi prin Duhul Sfînt care locuieşte înăuntrul lui.

Neoplatonismul este un exemplu bun de filozofie mistică de tip ontologic.  
El îşi are originea în Alexandria, fiind rezultatul inspiraţiei intelectuale a lui  
Ammonius Saccas (cea 174 — cea 242), născut din părinţi creştini. Origen,  
părintele bisericii creştine, şi un om cu numele de Plotin l-au avut pe Saccas  
de profesor. Plotin (cea 205-270) a devenit apoi adevăratul conducător,  
predînd această doctrină într-o şcoală la Roma, în cel de-al treilea sfert al  
secolului al III-lea. Munca de elaborare a corpului de literatură a  
neoplatonismului a fost făcută de Porfir (232-305), prin adunarea şi editarea  
scrierilor lui Plotin. Compilaţia rezultată, cunoscută sub numele de Eneader-  
s-a păstrat pînă în zilele noastre. Ea susţine un monism metafizic şi nu un  
dualism.

Neoplatoniştii credeau că Fiinţa Absolută este sursa transcendentă a tot  
ceea ce există şi că din ea a fost creat totul printr-un proces de emanaţie.  
Această emanaţie a avut ca rezultat final crearea omului ca suflet şi trup  
raţional. Scopul universului în concepţia lor este reabsorbirea în esenţa  
divină, din care a provenit totul. Filozofia contribuie cel mai mult la acest  
proces atunci cînd omul se angajează într-o contemplaţie raţională, şi, prin  
intuiţie mistică, caută să-L cunoască pe Dumnezeu şi să fie absorbit în Cel din  
care a provenit totul. Experienţa extazului era starea cea mai înaltă de care se  
putea bucura cineva în viaţa aceasta. Aceste idei l-au influenţat pe Augustin.

Impăratul Iulian, cunoscut ca „Apostatul", a îmbrăţişat acest sistem rival  
creştinismului şi, în timpul scurtei sale domnii de la 361 la 363, a încercat să  
facă din el religia imperiului. Augustin a îmbrăţişat neoplatonismul o vreme în

perioada căutării adevărului. Mişcarea a contribuit fără îndoială la apariţia  
misticismului în creştinism şi a oferit un substituent atrăgător pentru  
creştinism păgînului care nu dorea să accepte cerinţele etice şi spirituale înalte  
ale religiei creştine. Neoplatonismul a dispărut în secolul al şaselea.

III. ERORI TEOLOGICE

Anumite vederi pot fi considerate ca fiind interpretări greşite ale  
creştinismului, exagerări sau mişcări de protest. Ele însă au dăunat  
creştinismului, şi o parte din energia care ar fi putut fi folosită în lucrarea de  
evanghelizare a trebuit să fie canalizată spre combaterea acestor erori.  
Montanismul şi monarhianismul sînt exemple a două asemenea erori.

A. Montanismul

Montanismul a apărut în Frigia după anul 155 d.Cr., ca o încercare a lui  
Montanus de a face faţă problemelor create de formalismul din Biserică şi de  
faptul că Biserica se baza pe conducerea omenească şi nu pe călăuzirea  
Duhului Sfînt. El se opunea înălţării episcopului în biserica locală. Această  
încercare de combatere a formalismului şi a organizării omeneşti l-au dus la o  
reafirmare a doctrinei Duhului Sfînt şi a celei de a doua veniri. Din nefericire,  
cum se întîmplă adesea în astfel de mişcări, el a sărit în extrema opusă,  
dezvoltînd interpretări greşite şi fanatice ale Scripturii.

Dezvoltînd propria sa doctrină cu privire la inspiraţie, Montanus susţinea  
că inspiraţia este imediată şi continuă şi că el era paracletul sau avocatul prin  
care Duhul Sfînt vorbea Bisericii aşa cum vorbise prin Pavel şi prin alţi  
apostoli. Montanus avea de asemenea o escatologie extravagantă. El credea  
că împărăţia cerească a lui Cristos urma să fie stabilită în curind la Pepuza în  
Frigia, el însuşi avînd un loc important în acea împărăţie. Pentru a fi pregătiţi  
pentru acea venire, el şi discipolii lui practicau un ascetism strict. Dacă unul  
din soţi murea, nu era permisă o a doua căsătorie; trebuiau respectate multe  
posturi; trebuia să se consume doar hrană uscată.3

Biserica a reacţionat împotriva acestor extravaganţe, condamnînd  
mişcarea. Conciliul de la Constantinopol din anul 381 a declarat că  
montaniştii trebuiau consideraţi păgîni. Dar Tertulian, unul dintre cei mai  
mari părinţi ai Bisericii, a găsit doctrinele grupului atrăgătoare şi a devenit  
montanist. Mişcarea era deosebit de puternică în Cartagina şi în ţările  
răsăritene. Ea reprezenta protestul permanent care apare în Biserică atunci  
cînd există o supraelaborare a formelor şi o lipsă a dependenţei de Duhul lui  
Dumnezeu. Mişcarea montanistă a fost şi este un avertisment ca Biserica să nu  
uite că organizarea ei şi formularea doctrinei nu trebuie despărţite niciodată de  
satisfacerea părţii emoţionale din natura omului şi de dorinţa puternică a  
omului după contact spiritual imediat cu Dumnezeu.

B. Monarhianismul

Dacă Montanus a fost exagerat de zelos în prezentarea doctrinelor Duhului  
Sfînt şi inspiraţiei, se poate spune că monarhienii au rătăcit din cauza zelului

excesiv cu care au accentuat unitatea lui Dumnezeu în opoziţie cu orice  
încercare de a-L concepe pe Dumnezeu ca trei personalităţi separate. Ei erau  
preocupaţi să susţină monoteismul, dar au sfîrşit într-o formă antică de  
unit arianism, care nega dumnezeirea reală a lui Cristos. Ei nu ştiau cum să  
facă legătura între Cristos şi Dumnezeu.

In secolul al treilea, un om cu numele de Paul din Samosata era episcop în jţ  
Antiohia. Pe lîngă această slujbă, el avea şi un important post politic în  
guvernul Zenobiei, regina Palmirei. El juca deseori rolul demagogului în  
biserica din Antiohia, predicînd cu gesturi corporale violente şi cerînd aplauze  
şi fluturarea batistelor. Uneori avea un cor femeiesc care cînta cîntări de  
laudă la adresa lui. Deoarece nu moştenise avere şi nici nu era angajat în  
afaceri, existau suspiciuni în legătură cu sursele marii lui bogăţii. Acest om  
capabil dar lipsit de scrupule susţinea că Cristos nu ar fi fost divin, ci doar un  
om bun, care prin dreptate şi prin pătrunderea Logosului divin în fiinţa Lui la  
botez a ajuns la divinitate şi a ajuns mîntuitor. Această încercare a lui Paul şi  
a altora de a susţine monoteismul n lipsea pe creştin de un Mîntuitor divin.  
Doctrina înfiinţată de Paul de Samosata a devenit cunoscută sub numele de  
monarhianism dinamic sau adopţionist.

Fondatorul monarhianismului modal a fost un om cu numele de Sabelius, t  
care a hotărît că dorinţa lui este să evite pericolul triteismului (sabelianism). în '  
jurul anului 200, el a formulat învăţătura care îi poartă numele. El susţinea o  
trinitate care se referea la formele de manifestare, nu la esenţă. Dumnezeu S-a  
manifestat ca Tată în vremurile Vechiului Testament, mai tîrziu ca Fiu pentru  
a izbăvi omul şi ca Duh Sfînt după învierea lui Cristos. Astfel, nu erau trei  
persoane în Dumnezeire, ci trei manifestări. Părerea lui poate fi ilustrată prin  
relaţiile de înrudire ce le poate avea un om. într-o relaţie el este fiu; în alta,  
frate; şi în a treia, tată. în toate aceste relaţii există o singură personalitate  
reală. Această concepţie nega personalitatea separată a lui Cristos. Ea a fost  
readusă la viaţă în forma de penticostalism contemporan numită „Numai  
Isus".

IV. SCHISMELE ECLEZIASTICE

A. Controversa în legătură cu Pastele

în timpul primilor ani ai Bisericii, au avut loc şi anumite schisme în  
legătură cu probleme de disciplină şi de ritual. Controversa în legătură cu  
Pastele a început pe la mijlocul secolului al H-lea, asupra întrebării care era  
data corectă de sărbătorire a Pastelor. Biserica din Răsărit susţinea că Pastele  
ar trebui sărbătorit în ziua de 14 a lunii nisan, data Paştelui după calendarul  
evreiesc, indiferent în care zi a săptămînii ar cădea. Policarp din Asia a fost  
contrazis în această privinţă de către episcopul roman Anicetus, care credea că  
Pastele ar trebui sărbătorit în prima duminică după 14 nisan. Cînd în anul 190  
Victor, episcop al Romei, a excomunicat bisericile din Asia într-un act de  
opoziţie faţă de Policrates din Efes, Ireneu 1-a mustrat pentru pretenţiile de  
putere pe care le avea el. Grupurile răsăritene şi apusene ale bisericii nu au

reuşit să ajungă la nici o înţelegere pînă în anul 325, la Conciliul de la Niceea,  
cînd a fost adoptat punctul de vedere al Bisericii Apusene.

B. Donatismul

Controversa donatistă s-a dezvoltat după anul 300, ca rezultat al  
persecutării Bisericii de către Diocleţian. Cea mai mare parte a controversei  
era centralizată în Africa de Nord. Un om al bisericii, pe nume Donatus, voia  
să-1 excludă pe Cecilian din funcţia sa de episcop de Cartagina, din cauză că  
Cecilian fusese consacrat de Felix, care la rîndul lui fusese acuzat de trădare în  
timpul persecuţiei lui Diocleţian. Donatus argumenta că falimentul lui Felix de  
a rămîne credincios în timpul persecuţiei invalida puterea lui de a ordina,  
deoarece el comisese astfel un păcat de neiertat. Donatus şi grupul lui l-au ales  
ca episcop pe Majorinus, iar după moartea lui Majorinus în anul 313,  
Donatus a devenit episcop. Cînd Constantin a dat bani pentru biserica  
africană, donatiştii s-au plîns că ei nu au primit nimic. Un sinod ţinut la  
Roma a hotărît că validitatea unui sacrament nu depinde de caracterul celui  
care oficiază sacramentul respectiv. Deci, donatiştii nu aveau dreptul la nici un  
ajutor. Un alt Conciliu al episcopilor apuseni, ţinut la Arles în anul 314, a  
hotărît iarăşi împotriva poziţiei donatiste. Această controversă a devenit un  
subiect de oarecare îngrijorare pentru Augustin şi, ca rezultat al îngrijorării  
lui, el a scris mult despre subiectul autorităţii Bisericii.

In concluzie, se poate spune că rezultatele controverselor, erorilor şi  
ereziilor nu au fost întotdeauna distructive. Biserica a fost silită să dea un  
canon cu autoritate al Scripturii şi credeuri, cum au fost principiile credinţei  
formulate de Tertulian şi de Ireneu, care rezumau învăţăturile esenţiale ale  
Bibliei. Nevoia de a răspunde teologiilor false a stimulat naşterea teologiei  
creştine. Poziţia episcopului a fost întărită prin accentul pus pe slujba lui, ca  
un punct de mobilizare împotriva ereziei şi erorii. învăţăturile false s-au născut  
din încercările unor oameni ambiţioşi de a-şi afirma autoritatea, din  
supraaccentuarea urmată de interpretarea greşită a anumitor părţi din  
Scriptură şi din felul lipsit de dragoste în care Biserica a tratat minoritatea  
rătăcită. Dar acestea nu au slăbit în final Biserica, ci au silit-o să-şi formuleze  
credinţa ei şi să se organizeze.

NOTE

1. Ireneu, Adversus Heresies, 1.23.1-5; vezi şi Faptele 8:9-24.

2. Arthur C. McGiffert, A History of Christian Thought (New York:  
Scribner, 1946), 1:28-29.

3. Eusebiu, Istoria ecleziastică, 5.16.

4. Ibid., 7.27-30.

LUPTA VECHII BISERICI CATOLICE  
IMPERIALE PENTRU SUPRAVIEŢUIRE, 100-313

Lupta înflăcărată  
pentru credinţă

în timpul celui de al H-lea şi al III-lea secol, Biserica a dat naştere unei  
noi producţii literare — scrierile apologeţilor şi ale polemiştilor. Iustin  
Martirul a fost cel mai mare din primul grup; Ireneu, a fost cel mai  
proeminent din cel de-al doilea grup. Apologeţii s-au confruntat cu un guvern  
ostil, pe care încercau să-1 cîştige cu argumentele producţiilor lor literare.  
Apologeţii au încercat să-i convingă pe conducătorii statului că creştinii nu  
făcuseră nimic pentru a merita persecuţiile la care erau supuşi. Polemiştii, cum  
au fost de exemplu Ireneu, au încercat să combată mişcările eretice. Pe cînd  
părinţii apostolici au scris numai către şi pentru creştini, aceşti scriitori au  
scris către şi pentru conducătorii statului roman sau către eretici, într-un efort  
de a-i cîştiga înapoi la adevărul Scripturilor prin argumentul literar.  
Apologeţii au utilizat forma literară păgînă a dialogului şi forma legală a  
apologiei.

I. APOLOGEŢII

Apologeţii au urmărit două scopuri în scrierile lor. Ei au căutat să  
combată acuzaţiile false de ateism, canibalism, incest, indolenţă şi acţiune  
antisocială de care îi acuzau semenii lor păgîni şi scriitori ca Celsus. De  
asemenea, ei au dezvoltat o abordare pozitivă şi constructivă, arătînd că în  
contrast cu creştinismul, iudaismul, religiile păgîne şi cultul împăratului erau  
nebuneşti şi păcătoase.

Scrierile lor, cunoscute sub numele de apologii, făceau un apel raţional la  
conducătorii păgîni şi aveau scopul de a crea o înţelegere inteligentă a  
creştinismului şi de a îndepărta restricţiile legale care-i erau impuse. Unul din  
argumentele lor majore era că, din moment ce acuzaţiile false nu puteau fi  
dovedite, creştinii erau îndreptăţiţi la toleranţă civilă sub legile statului roman.

Aceşti oameni, scriind mai degrabă ca nişte filozofi decît ca nişte teologi,  
au înfăţişat creştinismul ca pe cea mai veche religie şi filozofie, deoarece  
scrieri ca Pentateuhul au fost scrise înainte de războaiele troiene, şi orice

adevăr din gîndirea greacă era împrumutat de la creştinism sau iudaism. Ei au  
arătat spre viaţa curată a lui Cristos, au scris despre minunile Sale şi despre  
împlinirea profeţiilor Vechiului Testament cu privire la El, ca dovezi ale  
faptului că creştinismul era cea mai înaltă filozofie. Educaţi în cea mai mare  
parte în filozofia greacă înainte de a accepta creştinismul, aceşti scriitori  
considerau filozofia greacă un mijloc de a conduce oamenii la Cristos. Ei au  
utilizat Noul Testament mai mult decît l-au utilizat părinţii apostolici.

A. Apologeţii răsăriteni

In jurul anului 140, Aristide, un filozof creştin din Atena, a adresat o  
apologie împăratului Antoninus Pius. J. Rendel Harris a descoperit o versiune  
siriacă completă a acestei lucrări în anul 1889, în Mănăstirea Sf. Ecaterina de  
pe Muntele Sinai. Primele patrusprezece capitole prezintă contrastul dintre  
închinarea creştină şi cea caldeană, greacă, egipteană şi iudaică, pentru a  
dovedi superioritatea formei de închinare creştină. Ultimele trei capitole  
prezintă un tablou clar al obiceiurilor şi eticii primilor creştini.

Iustin Martirul (cea 100-165) a fost principalul apologet al secolului al  
II-lea. Născut din părinţi păgîni lîngă oraşul biblic Sihem, el a devenit din  
tinereţe filozof itinerant în căutarea adevărului. El a încercat filozofia stoică,  
idealismul nobil al lui Platon, ideile lui Aristotel — care nu i-au fost în  
totalitate accesibile din cauza taxelor şcolare exorbitante cerute de succesorii  
lui peripateticieni — şi filozofia numerică a lui Pitagora. într-o zi, în timp ce  
se plimba pe malul mării, un bătrîn 1-a condus spre Scripturi, pe care i le-a  
prezentat drept adevărata filozofie. Abia atunci a găsit Iustin pacea după care  
tînjea (Dialog cu Trifo,, cap. 2-8). După aceea, el a deschis o şcoală creştină

în Roma.

La scurt timp după anul 150, Iustin Martirul şi-a adresat Prima apologie  
împăratului Antoninus Pius şi fiilor lui adoptivi. în ea, el îndeamnă împăraţii  
să examineze acuzaţiile ridicate împotriva creştinilor (capitolele 1-3) şi să-i  
elibereze de handicapurile legale dacă sînt nevinovaţi. El aduce dovezi că aceşti  
creştini nu sînt nici atei nici idolatri (4-13). Partea cea mai mare a lucrării  
(14-60) este dedicată unei discuţii asupra moralei, asupra doctrinelor şi asupra  
Fondatorului creştinismului. El caută să arate că viaţa şi moralitatea  
superioară a lui Cristos fuseseră prezise prin profeţiile din Vechiul Testament.  
El atribuie lucrării demonilor persecuţia şi eroarea. Ultimele capitole (61-67)  
sînt dedicate unei expuneri a închinăciunii creştinilor. El argumentează că dacă  
examinarea va arăta nevinovăţia creştinilor în privinţa acuzaţiilor aduse  
împotriva lor, ar trebui să înceteze persecutarea lor.

Aşa-numita A doua apologie este de fapt o anexă la Prima apologie. în ea  
Iustin citează exemple de cruzime şi nedreptate faţă de creştini şi, după o  
comparaţie între Cristos şi Socrate, scoate în evidenţă că ceea ce este bun în  
oameni I se datorează lui Cristos.

In Dialog cu Trifo, Iustin se străduieşte să-i convingă pe evrei că Isus  
Cristos este Mesia. în această încercare, el alegorizează Scriptura şi  
accentuează profeţia. Primele opt capitole ale lucrării sînt autobiografice şi

constituie o sursă excelentă de informaţii cu privire la viaţa acestui mare  
scriitor. Cea mai mare parte (capitolele 9-142) este o dezvoltare a trei idei:  
relaţia dintre declinul legii vechiului legămînt şi naşterea Evangheliei; legătura  
între Logos, Cristos şi Dumnezeu; şi chemarea neevreilor de a fi şi ei poporul  
lui Dumnezeu. Pentru el, Cristos a fost împlinirea profeţiilor Vechiului  
Testament.

Taţian (cea 110-172), mult umblatul învăţat răsăritean, care fusese elev al  
lui Iustin în Roma, a scris o carte cunoscută sub numele de Cuvînt către greci,  
după mijlocul secolului al II-lea. Ea este o denunţare a pretenţiilor grecilor la  
conducere culturală şi este exprimată în formă apologetică. Pentru noi, .  
această lucrare prezintă interes în primul rînd datorită faptului că este adresată  
unui popor întreg — grecilor. Taţian argumentează că, din moment ce  
creştinismul este superior religiei şi gîndirii greceşti, creştinii ar trebui trataţi  
cu justeţe. Partea a doua (capitolele 5-30) este consacrată unei comparaţii  
între învăţăturile creştine şi mitologia şi filozofia greacă. în partea următoare  
el afirmă că creştinismul este mult mai vechi decît gîndirea şi religia greacă,  
deoarece Moise a fost înainte de războaiele troiene (31-41). El, de asemenea,  
are o discuţie interesantă despre statuile greceşti pe care le văzuse în Roma  
(33-34). Pe lîngă faptul că a fost autorul Cuvintului către greci, Taţian a fost  
şi redactorul primei armonizări a Evangheliilor — Diatessaron.

Atenagora era un profesor din Atena, care fusese convertit prin citirea  
Scripturii. în jurul anului 177, el a scris o lucrare numită Cerere pentru  
creştini. După ce în capitolele introductive arată lucrurile de care sînt acuzaţi  
creştinii, el combate acuzaţia de ateism adusă acestora, arătînd că zeii păgîni  
sînt doar creaţii omeneşti (capitolele 4-30) şi că zeii păgîni sînt vinovaţi de  
aceleaşi imoralităţi ca şi adepţii lor umani (31-34). Deoarece creştinii nu sînt  
vinovaţi nici de incest şi nici de a-şi fi mîncat copiii în cadrul unor ritualuri  
sacrificiale (35-36), el conclude, în capitolul final, că împăratul ar trebui să le  
arate clemenţă.

Teofil din Antiohia, care a fost de asemenea convertit prin citirea  
Scripturii, a scris cîndva, după anul 180, Apologia către Autolicus. Autolicus  
era se pare un magistrat păgîn învăţat, pe care Teofil spera să-1 cîştige la  
creştinism prin argumente raţionale. în prima carte, Teofil discută despre  
natura şi superioritatea lui Dumnezeu. în cea de-a doua, el compară  
slăbiciunile religiei păgîne cu creştinismul. în cartea finală, el răspunde  
obiecţiilor lui Autolicus faţă de credinţa creştină. El a fost primul care a  
folosit cuvîntul trias pentru Trinitate.

B. Apologeţii apuseni

Scriitorii apologeţi apuseni au pus mai mare accent pe specificitatea şi  
finalitatea creştinismului decît pe asemănările dintre credinţa creştină şi  
religiile păgîne.

Tertulian a fost apologetul cel mai de seamă al bisericii apusene. El s-a'  
născut cam prin anul 160 în casa unui centurion roman cu slujba în Cartagina.  
Educat atît în greacă cît şi în latină, el era un bun cunoscător al clasicilor. A  
devenit avocat expert la Roma, unde a fost convertit la creştinism. Firea lui

APĂRAREA CREDINŢEI

APOLOGEŢII  
Convertiţi de la păgînism  
Confruntaţi cu persecuţii din afară  
Au folosit în primul rînd Vechiul Testament  
Au apărut sau au explicat creştinismul  
Forme literare apologetice sau în dialog

POLEMIŞTII  
Crescuţi în cultura creştină  
Confruntaţi cu inamici eretici din interior  
Au folosit în primul rînd Noul Testament  
Au atacat ideile eretice  
Literatură polemică

CONDUCĂTORILOR  
STATULUI

EVREILOR

Răspund la  
acuzaţii false

Atenagora

Iustin Martirul:  
Dialog cu Trifo

ÎMPOTRIVA

INTELECTUALILOR

PĂGÎNI

Calităţile creştinilor

argument pentru

toleranţă

Combaterea idolatriei

şi a imoralităţii

păgîne

ATAC EXTERN  
Intelectuali păgîni

Origen:  
împotriva lui Celsus

ATAC INTERN

Ereticii din  
interiorul bisericii

Ireneu:  
împotriva ereziilor

înflăcărată şi spiritul combativ l-au înclinat spre atitudinea puritană faţă de  
viaţă a montaniştilor, devenind montanist în jurul anului 202. Cu gîndirea lui  
latină logică, el s-a dedicat dezvoltării unei teologii apusene sănătoase şi  
înfrîngerii tuturor filozofiilor false şi a forţelor păgîne opuse creştinismului.

In Apologie, adresată guvernatorului roman al provinciei sale, el combate  
vechile acuzaţii aduse creştinilor, argumentînd că ei sînt cetăţeni loiali ai  
imperiului. El scoate în evidenţă faptul că persecuţia este oricum un insucces,  
deoarece creştinii se înmulţesc ori de cîte ori autorităţile încearcă să-i distrugă  
prin persecuţie.2 Folosindu-se de cunoştinţele lui juridice, el argumentează că  
statul persecută Biserica pe temeiuri legale dubioase, deoarece relaţiile,  
doctrinele şi morala creştinilor sînt de un calibru mai înalt decît cele ale  
semenilor lor păgîni.

Minucius Felia, prin amil 200, a scris un dialog cu titlul Octavius. Acesta  
este o apologie menită să-1 cîştige pe prietenul lui, Cecilius, de la păgînism la  
creştinism.

S-a afirmat adesea că încercarea de a cîştiga favoarea lumii păgîne prin  
această abordare moral-raţională a dus la un sincretism care a făcut din  
creştinism doar o altă filozofie, fie ea chiar şi superioară. Fapt este că în timp  
ce apologiile sînt filozofice ca formă, ele sînt în conţinut esenţial creştine.  
Acest lucru poate fi constatat chiar şi printr-o citire în fugă a lucrărilor  
acestor oameni. Apologiile sînt valoroase pentru noi datorită luminii pe care o  
aruncă asupra gîndirii creştine de la mijlocul celui de-al doilea veac. Dacă  
şi-au atins sau nu scopul pe care autorii lor l-au avut cînd le-a scris — şi  
anume, încetarea persecutării Bisericii creştine — rămîne o întrebare deschisă.

II. POLEMIŞTII

în timp ce apologeţii celui de-al doilea veac au căutat să dea autorităţilor o  
explicaţie şi o justificare raţională a creştinismului, polemiştii de la sfîrşitul  
secolului al II-lea şi începutul secolului al IH-lea s-au străduit să înfrunte  
provocarea învăţăturii false a ereticilor printr-o condamnare agresivă a acestor  
învăţături false şi a acestor învăţători eretici. Se observă din nou diferenţa  
între abordarea folosită de oamenii bisericii răsăriteni şi cea folosită de cei  
apuseni în tratarea problemei ereziilor şi în formularea teologică a adevărului  
creştin. Gîndirea răsăriteană s-a ocupat cu teologia speculativă, dînd atenţia  
cea mai mare problemelor metafizice; gîndirea apuseană era frămîntată de  
aberaţiile organizării Bisericii, străduindu-se să formuleze un răspuns practic şi  
corect la întrebările implicate în această problemă.

Apologeţii, care fuseseră recent convertiţi de la păgînism, scriau despre  
ameninţarea externă ce punea în primejdie Biserica, şi anume, persecuţia.  
Polemiştii, care aveau un fond de cultură creştină, erau îngrijoraţi de erezie, o  
ameninţare internă pentru pacea şi puritatea Bisericii. Spre deosebire de  
apologeţi, care puneau mare accent pe profeţiile Vechiului Testament,  
polemiştii subliniau Noul Testament ca sursă a doctrinei creştine. Polemiştii au  
căutat să condamne prin argumente învăţăturile false cărora li se opuneau.

Apologeţii au căutat să explice creştinismul semenilor şi conducătorilor lor  
păgîni. Părinţii apostolici au căutat pur şi simplu să edifice Biserica creştină.  
Studiaţi din nou tabelul din capitolul 5.

A. Ireneu, polemistul antignostic

Ireneu, care s-a născut în Smirna, a fost influenţat de predicile lui Policarp  
în timpul în care Policarp era episcop de Smirna. De acolo, Ireneu a plecat în  
Galia, unde a devenit episcop în jurul anului 180. El a fost un episcop  
misionar de mare succes, dar opera sa cea mai mare a fost în domeniul  
polemic, scriind împotriva gnosticilor.

Lucrarea sa Adversus haereses (împotriva ereziilor), o încercare de a  
combate doctrinele gnostice prin folosirea Scripturii şi a altor scrieri creştine, a  
fost scrisă cam prin anul 185. Cartea I, care este în principal istorică, este  
sursa noastră cea mai bună pentru cunoaşterea învăţăturilor gnosticilor. Este o  
polemică filozofică împotriva lui Valentinian, conducătorul şcolii romane de  
gnosticism. în Cartea a H-a el insistă asupra unităţii lui Dumnezeu în opoziţie  
cu ideea gnostică a demiurgului separat de Dumnezeu. Abordarea mai  
negativă a primelor două cărţi face loc unei expuneri pozitive a poziţiei  
creştine în ultimele trei cărţi. Gnosticismul este combătut prin Scripturi şi prin  
alte surse creştine în Cartea a IlI-a; Marcion este condamnat în Cartea a IV-a,  
prin citarea cuvintelor lui Cristos care contrazic poziţia lui Marcion; ultima  
carte este o apărare a doctrinei învierii, căreia gnosticii i se opuneau,  
deoarece, după părerea lor, ea asociază trupul material rău cu spiritul.

Trebuie observat că în Cartea a IH-a, Ireneu accentuează unitatea organică  
a Bisericii prin succesiunea apostolică3 a conducătorilor, succesiune a cărui  
început este Cristos, şi printr-un credeu.4 El era conştient de unitatea ce putea  
fi realizată de o Biserică strict organizată şi simţea că o asemenea Biserică  
putea să reziste cu uşurinţă la linguşelile ideilor eretice şi ale învăţătorilor lor.

B. Şcoala din Alexandria

în jurul anului 185, s-a deschis la Alexandria o şcoală catehetică de  
instruire a convertiţilor de la păgînism la creştinism. Primul ei conducător a  
fost Pantaenus, un om capabil, convertit — după unii — de la stoicism.  
Clement şi apoi Origen l-au succedat ca şi conducători ai acestei şcoli influente  
de gîndire creştină. Bărbaţii din şcoala alexandrină erau dornici să dezvolte  
un sistem de teologie care prin folosirea filozofiei va da o expunere sistematică  
a creştinismului. Ei fuseseră educaţi în literatura şi filozofia clasică a  
trecutului şi credeau că acestea puteau fi folosite în formularea teologiei

creştine.

Astfel, în loc să accentueze o interpretare istorico-gramaticală a Bibliei, ei  
au elaborat un sistem alegoric de interpretare, care a fost o plagă pentru  
creştinism de atunci încoace. Acest tip de interpretare este bazat pe  
presupunerea că Scriptura are mai mult decît un singur înţeles. Folosind  
analogia cu trupul, sufletul şi spiritul omului, ei argumentau că Scriptura are  
un sens literal, istoric, care corespunde trupului uman; că ea are un sens moral  
ascuns care corespunde sufletului; şi că ea are un sens spiritual mai adînc, pe

care numai creştinii mai avansaţi spiritual îl puteau înţelege. Acest sistem de  
interpretare a izvorît din tehnica folosită de Filo, evreul din Alexandria care a  
încercat să lege iudaismul de filozofia greacă, găsind sensuri ascunse în  
limbajul Vechiului Testament, ce puteau fi asociate cu filozofia greacă. în loc  
să se intereseze de ceea ce a vrut să le comunice scriitorul Scripturii celor  
cărora le scria şi de felul cum puteau fi aplicate cele scrise la condiţiile  
prezente, bărbaţii din şcoala alexandrină căutau mereu sensuri ascunse.  
Această metodă de interpretare a făcut mult rău cauzei interpretării corecte a  
Scripturilor, şi a avut ca rezultat idei teologice absurde şi deseori nescripturale.  
Clement din Alexandria — a nu fi confundat cu Clement din Roma, unul  
din părinţii apostolici — s-a născut după anul 150 în Atena, din părinţi păgîni.  
El a călătorit mult şi a studiat filozofia cu mulţi maeştri înainte de a începe să  
studieze cu Pantaenus. înainte de anul 190, el era asociat cu Pantaenus ca şi  
conducător al şcolii din Alexandria, iar din 190 pînă în 202 a fost directorul  
şcolii, pînă cînd a fost silit să plece din cauza persecuţiei.

Clement a avut ca ţel idealul unui filozof creştin. Filozofia greacă trebuia  
legată de creştinism, aşa încît să se poată vedea că creştinismul este filozofia  
cea mai superioară şi cea mai decisivă. El cunoştea foarte bine literatura  
păgînă greacă, din care a citat în operele lui în jur de cinci sute de scriitori.

Protrepticus, sau Cuvînt către greci, scrisă de Clement din Alexandria, este  
un document misionar apologetic, scris în jurul anului 190, pentru a arăta  
superioritatea creştinismului ca adevărata filozofie, aşa încît păgînii să fie  
influenţaţi să-1 accepte. O altă lucrare a lui Clement, Paidagogos, este un  
tratat moral de instruire pentru tinerii creştini. Cristos este prezentat ca  
adevăratul învăţător, care a dat reguli pentru viaţa creştină. Stromata, sau  
Diverse, dezvăluie cunoştinţele largi ale lui Clement în domeniul literaturii  
păgîne a timpului său. în Cartea I, creştinismul este prezentat ca adevărata  
cunoaştere, iar creştinul ca adevăratul gnostic. Clement credea că filozofia  
greacă a împrumutat tot adevărul ce-1 poseda din Vechiul Testament şi că ea  
era o pregătire pentru Evanghelie.5 în Cartea a Ii-a el arată că moralitatea  
creştină este superioară moralităţii păgîne. Cartea a IlI-a este o expunere  
avînd ca subiect căsătoria creştină. în Cărţile a VH-a şi a VIH-a, care sînt cele  
mai interesante, el descrie dezvoltarea vieţii religioase a creştinului.

Nu există nici o îndoială că Clement era în favoarea culturii greceşti, dar  
orice studiu atent al operelor lui lasă impresia că pentru el Biblia este prima  
prioritate în viaţa creştinului. în acelaşi timp, deoarece tot adevărul îi aparţine  
lui Dumnezeu, orice adevăr din învăţătura greacă ar trebui pus în slujba lui  
Dumnezeu. Pericolul acestei poziţii constă în posibilitatea ca cineva să  
sintetizeze atît de mult creştinismul şi învăţătura greacă, încît creştinismul să  
fie doar o îmbinare de filozofie grecească şi învăţătură biblică.

Elevul lui Clement şi succesorul la conducerea şcolii catehetice a fost  
Origen (cea 185-254). La vîrsta de 16 ani, cînd tatăl lui, Leonida, a fost  
martirizat, în grija lui Origen a rămas o familie formată din şase persoane.  
După o relatare, el a dorit să fie martirizat împreună cu tatăl lui, dar mama  
lui i-a ascuns hainele, aşa încît a trebuit să rămînă acasă. El a fost atît de

106 Creştinismul de-a lungul secolelor

capabil şi de învăţat, încît în anul 203, la vîrsta de 18 ani, a fost ales succesor  
al lui Clement, la conducerea şcolii, poziţie pe care a deţinut-o pînă în anul  
231. Un om bogat, pe nume Ambrozie, pe care Origen îl convertise de la  
gnosticism, a devenit prietenul lui, rezolvîndu-i publicarea multora din operele  
sale. După o estimare, Origen a fost autorul a şase mii de suluri de  
pergament. în ciuda poziţiei lui înalte şi a prietenului bogat, Origen a dus o  
viaţă ascetică, simplă, care includea dormitul pe scînduri goale.6

Origen poate fi comparat cu Augustin în ceea ce priveşte vastitatea operei  
lui. începuturile criticii textuale a Scripturii pot fi legate de Hexapla, în care  
erau aranjate în coloane paralele cîteva versiuni ale Vechiului Testament în  
greacă şi ebraică.7 în această lucrare, Origen a căutat să stabilească un text de  
care creştinii puteau fi siguri că era o reprezentare corectă a originalului. Acest  
interes faţă de text 1-a impulsionat să facă muncă exegetică mai mult decît  
oricare altul înainte de Reformă. O altă lucrare, împotriva lui Celsus, este un  
răspuns la acuzaţiile pe care platonistul Celsus le adusese împotriva creştinilor.  
Origen tratează acuzaţiile lui Celsus în legătură cu iraţionaliţatea creştinilor şi  
lipsa de baze istorice vizibile pentru creştinism, scoţînd în evidenţă schimbarea  
produsă de creştinism în conduită, în contrast cu păgînismul, cercetările lipsite  
de prejudecăţi ale creştinilor în căutarea adevărului, puritatea şi influenţa atît  
a lui Cristos, ca şi conducător al creştinilor, cît şi a urmaşilor Săi.

Poate cea mai mare contribuţie a lui Origen la literatura creştină este  
lucrarea sa intitulată De principiis (230), care a ajuns pînă la noi doar în  
versiunea latină a lui Rufinus. Această lucrare este primul tratat creştin de  
teologie sistematică. în cartea a patra a acestei lucrări, Origen dezvoltă pe  
larg sistemul său de interpretare alegorică. Din nefericire, deşi el îl considera  
pe Cristos ca „veşnic generat" de Tatăl, el credea că Cristos este subordonat  
Tatălui. De asemenea, el susţinea ideea preexistentei sufletului şi restaurarea  
finală a tuturor spiritelor, moartea lui Cristos ca preţ al răscumpărării plătit  
lui Satan, şi nega învierea fizică.

C. Şcoala cartaginezi

Gîndirea apuseană sau latină era interesată mai mult de probleme practice  
ca organizarea Bisericii, guvernarea şi doctrinele legate de Biserică, decît de  
tipul speculativ de teologie care-i atrăgea pe învăţaţi ca Origen, de exemplu.  
Această diferenţă de concepţie poate fi văzută prin compararea operei lui  
Origen cu cea a lui Tertulian şi Ciprian din Africa de Nord.

Tertulian a scris mult şi a scris bine, deşi adesea intolerant, în multe  
subiecte diferite. Apologia lui, în care îi apără pe creştini de acuzaţiile false şi  
de persecuţie, a fost deja discutată mai sus. El a scris de asemenea despre  
subiecte practice cît şi apologetice. în pamflete speciale el îndemna la o  
simplitate a hainelor şi ornamentelor femeilor şi îi îndruma pe creştini să nu  
participe la amuzamentele, la imoralitatea şi la idolatria păgînilor. Aceste  
opere practice par a fi un rezultat al puritanismului său montanist.

Totuşi, opera lui Tertulian ca teolog este cea mai importantă. El a fost  
fondatorul teologiei latine şi a fost primul care a afirmat doctrina teologică a

Trinităţii şi a folosit acest termen pentru a descrie această doctrină. El a făcut  
aceasta în lucrarea împotriva lui Praxeas, scrisă în jurul anului 215. El pare a  
pune accentul pe distincţia ce trebuie făcută între persoana Tatălui şi a Fiului,  
în De anima (Despre suflet), el a accentuat doctrina \_traducianisţă\_ \_a^,^-  
transmiterii sufletului de la părinţi la copii în procesul reproductîv. El a pus  
accent mare pe ritualul botezului în lucrarea Despre botez, şi a crezut că  
păcatele de după botez erau păcate de moarte. De asemenea, el s-a opus  
botezului copiilor mici.

Ciprian s-a născut din părinţi păgîni bogaţi, la scurt timp după anul 200,  
în acelaşi oraş cu Tertulian; a primit o educaţie bună în retorică şi drept. A  
devenit un faimos profesor de oratorie, dar nu a găsit satisfacţia după care  
tînjea sufletul lui, pînă cînd nu a devenit creştin, în jurul anului 246. Prin anul  
248, el a devenit episcop de Cartagina, poziţie pe care a deţinut-o timp de  
nouă ani, pînă cînd, în 258, a fost martirizat. A fost un mare organizator şi  
administrator. El s-a opus pretenţiilor lui Ştefan, episcopul Romei, la  
supremaţie asupra tuturor episcopilor.

Deşi îl considera pe Tertulian maestrul său, conform lui Ieronim, Ciprian  
era calm, în timp ce Tertulian era pasionat. Cea mai importantă lucrare a lui a  
fost De unitate catholicae ecclesiae (Despre unitatea Bisericii mondiale),  
îndreptată împotriva urmaşilor schismatici ai lui Novaţian, care păreau  
înclinaţi spre distrugerea unităţii Bisericii. Ciprian face o distincţie clară între  
episcop şi prezbiter, accentuînd slujba episcopului ca centru al unităţii în  
Biserică şi o garanţie împotriva schismei. în timp ce el nu afirmă supremaţia  
scaunului episcopal al lui Petru la Roma, afirmă în schimb întîietatea  
onorifică a lui Petru în trasarea liniei succesiunii apostolice în istoria Bisericii.  
Dacă se poate spune că Tertulian a ajutat la formularea doctrinei Trinităţii şi  
că a dat un nume acestei doctrine, se poate spune de asemenea că Ciprian a  
dat prima formulare a doctrinelor succesiunii apostolice şi a întîietăţii  
episcopului roman în Biserică.

Ciprian a avut tendinţa de a-i considera pe clerici preoţi ai jertfei atunci  
cînd ofereau trupul şi sîngele lui Cristos în serviciul de comuniune.8 Această  
idee s-a dezvoltat mai tîrziu, dînd naştere conceptului de transsubstanţiere.

NOTE

1. Henry Bettenson, Documents of the Christian Church (New York:  
Oxford University Press, ed. a 2-a, 1963), p. 7-8.

2. Tertulian, Apologia, 50; vezi şi capitolele 32 şi 37, unde este evidentă  
insistenţa lui asupra loialităţii creştinilor faţă de stat în ciuda creşterii  
lor rapide. în cap. 50, apare faimoasa sa reflecţie „Sîngele [martirilor]  
este sămînţa [Bisericii]". /

3. Ireneu, Adversus Heresies, 3.3.3; 4.26.2.

4. Ibid., 1.10.1. Vezi 3.11.8, unde sînt prezente concepţiile lui despre  
Noul Testament.

5. Clement, Stromata, 1.5, şi în Bettenson, Documents, p. 6. Vezi  
Eusebius, Istoria ecleziastică, 6.13, pentru o descriere a acestei lucrări.

6. Eusebiu, Istoria ecleziastică, 6.1-8, 16, 19, 23-27, 32.

7. Ibid., 6.16.

8. Ciprian, Epistole, 63. 14.

LUPTA VECHII BISERICI CATOLICE  
IMPERIALE PENTRU SUPRAVIEŢUIRE, 100-313

Biserica strînge rîndurile

In perioada dintre anii 100 şi 313, Biserica a fost silită să se concentreze  
asupra modalităţii celei mai optime de a face faţă persecuţiei externe din  
partea statului roman şi de a face faţă problemelor interne ridicate de  
învăţătura eretică şi de rezultatul ei — schisma. Ea a căutat să-şi strîngă  
rîndurile prin elaborarea unui canon al Noului Testament, care i-a dat o Carte  
competentă pentru credinţă şi practică; prin elaborarea unui credeu, care i-a  
dat o mărturisire de credinţă competentă; prin ascultarea de episcopii  
monarhici — între care episcopul roman avea un loc de conducere. Acest din  
urmă factor a creat un element de unitate prin constituţia bisericii. Polemiştii  
au scris cărţi în care s-au angajat într-o controversă cu ereticii. în jurul anului  
170, Biserica se numea pe sine „catolică", adică universală sau mondială,  
termen folosit pentru prima oară de Ignaţiu, în Epistolă către Smirna  
(capitolul 8).

I. EPISCOPUL MONARHIC

Necesităţile practice şi teoretice au dus la înălţarea poziţiei unui episcop în  
fiecare biserică, pînă cînd oamenii au ajuns sâ-1 recunoască drept superior  
celorlalţi prezbiteri cu care fusese asociată slujba sa în timpurile Noului  
Testamant. Nevoia de a avea o conducere pentru soluţionarea problemelor  
persecuţiei şi ereziei era o nevoie practică ce dicta extinderea puterii  
episcopului. Elaborarea doctrinei succesiunii apostolice şi importanţa tot mai  
mare acordată Cinei Domnului au fost factori importanţi în ridicarea lui la  
putere. A mai rămas de făcut doar un mic pas pînă la recunoaşterea faptului  
că episcopii monarhici ai unor biserici erau mai importanţi decît alţii,  
înălţarea episcopului monarhic pe la mijlocul secolului al Il-lea a dus în  
curînd la recunoaşterea onoarei speciale datorate episcopului monarhic al  
bisericii din Roma.

Cîteva consideraţii au adus un surplus de prestigiu episcopului din Roma.  
Primul şi cel mai important argument avansat de la începutul istoriei Bisericii  
a fost acela că Petru, probabil primul episcop al Romei, a primit de la Cristos  
o poziţie de întîietate între apostoli, prin faptul că a fost desemnat ca piatra

■'■■

pe care Cristos urma să-Şi zidească Biserica (Matei 16:18). După Matei 16:19,  
Cristos i-a mai dat lui Petru cheile împărăţiei, trimiţîndu-1 mai tîrziu în mod  
special să pască oile Lui (Ioan 21:15-19).

Ar trebui reţinut faptul că, în relatarea lui Matei, Cristos foloseşte două  
cuvinte pentru piatră, şi nu este clar dacă piatra pe care a siius că va zidi  
Biserica Sa este Petru. Cristos 1-a numit pe Petru petros, say „piatră", dar  
cînd a vorbit despre piatra pe care îşi va zidi Biserica a folosit/ cuvîntul petra,  
„o piatră vie". Cuvîntul „piatră" (petros), adresat lui Petni, este de genul  
masculin, dar „piatra" {petra) pe care Cristos a spus că îşi va zidi Biserica este  
de genul feminin. Avem suficiente motive să credem că interpretarea corectă  
este că Cristos se referea prin cuvîntul „piatră" la mărturisirea lui Petru  
despre El, că este „Cristosul, Fiul Dumnezeului Celui viu".

Nu putem uita, de asemenea, că Cristos i-a spus lui Petru că se va lepăda  
de El în momentul de criză din grădină, că Satan îl va învinge (Luca  
22:31-32), şi că Cristos a trebuit să-1 îndemne să ia în grijă turma Lui după  
învierea Sa şi după ce El îl va ierta pe Petru pentru trădarea sa. Se observă de  
asemenea că puteri similare cu cele menţionate în legătură cu Petru în Matei  
16:19 au fost acordate şi celorlalţi apostoli la fel ca şi lui Petru (Ioan  
20:19-23). Petru însuşi, în prima sa scrisoare, arată cît se poate de clar că nu  
el, ci Cristos este temelia Bisericii (1 Petru 2:6-8). Pavel nu 1-a considerat pe  
Petru superior, pentru că nu a ezitat să-1 mustre atunci cînd Petru oscila şi  
coopera cu iudaizatorii în Galatia.

In ciuda acestor fapte, Biserica Romană a insistat din cele mai vechi  
timpuri că Cristos i-a dat lui Petru un rang special, ca primul episcop al  
Romei şi conducătorul apostolilor. Ciprian şi Ieronim au făcut cel mai mult  
pentru a avansa această poziţie prin afirmarea primatului scaunului episcopal  
roman faţă de alte poziţii ecleziastice de autoritate.

Episcopului roman i s-a acordat mai mult prestigiu, deoarece Roma era  
legată de multe tradiţii apostolice. Atît Petru cît şi Pavel suferiseră martirajul  
la Roma pentru credinţa lor. Deoarece amîndoi erau conducători proeminenţi  
ai Bisericii primare, nu era ciudat ca biserica şi episcopul bisericii din Roma să  
se bucure de mai mult prestigiu. Biserica din Roma fusese centrul primelor  
persecuţii din partea statului roman sub Nero în anul 64. Cea mai lungă şi  
probabil cea mai importantă dintre epistolei lui Pavel a fost adresată acestei  
biserici. Ea era una din cele mai mari şi mai bogate dintre bisericile creştine în  
jurul anului 100. Prestigiul istoric al Romei ca şi capitală a imperiului a dus  
la o înălţare naturală a poziţiei bisericii din capitală. Ea avea reputaţia unei  
ortodoxii neabătute în faţa ereziei şi a dezbinării. Nu a scris oare Clement,  
unul din primii ei conducători, bisericii din Corint, îndemnînd-o la unitatea ce  
se centraliza în persoana episcopului? Mulţi părinţi ai bisericii apusene, cum  
au fost Clement, Ignaţiu, Ireneu şi Ciprian, au accentuat importanţa poziţiei  
episcopului şi — în cazul lui Ciprian — cea a episcopului din Roma. Cu toate  
că toţi episcopii erau egali, şi cu toate că toţi făceau parte din linia succesiunii  
apostolice a episcopilor de la Cristos însuşi, se credea că Roma merita onoare  
specială, deoarece episcopul ei era în linia de succesiune de la Petru.

Trebuie reţinut faptul că unii dintre cei cinci episcopi importanţi ai  
Bisericii şi-au pierdut locul de autoritate din diferite motive. După anul 135,  
odată cu distrugerea Ierusalimului de către romani, episcopul Ierusalimului a  
încetat a mai fi socotit rival al episcopului Romei. Episcopul Efesului şi-a  
pierdut prestigiul atunci cînd Asia a fost sfîşiată de schisma montanistă în cel  
de-al doilea secol.

Spre sfîrşitul perioadei, trei fapte în legătură cu vechea Biserică Catolică  
au devenit realităţi limpezi. A fost acceptată doctrina succesiunii apostolice,  
care lega pe fiecare episcop de Cristos, într-o linie neîntreruptă, prin apostoli,  
în fiecare biserică se distingea un episcop dintre ceilalţi prezbiteri, acesta fiind  
episcop monarhic. Episcopul Romei a fost recunoscut ca primul dintre egali,  
din cauza importanţei pe care o avea tradiţia asociată cu scaunul lui episcopal.  
Această întîietate se va transforma mai tîrziu în supremaţia episcopului Romei  
ca papă al bisericii. Succesiunea apostolică în ierarhie, ca garanţie împotriva  
schismelor şi ca metodă de promovare a unităţii, a fost stabilită de Clement,  
Ignaţiu şi Ireneu. Ierarhia, în concepţia lui Ignaţiu şi Ireneu, este şi cea mai  
bună apărare împotriva ereziei şi promovează adevărata doctrină.»

II. APARIŢIA REGULII DE CREDINŢA

Rolul episcopului ca factor de legătură pentru unitatea bisericii a fost  
reîntărit prin elaborarea unui credeu. Credeul este o mărturisire de credinţă  
pentru uz public; el conţine articole necesare pentru mîntuire şi pentru binele  
teologic al Bisericii. Credeurile au fost folosite pentru a testa ortodoxia,  
pentru a-i recunoaşte pe cei credincioşi şi pentru a servi ca un rezumat  
convenabil al doctrinelor esenţiale ale credinţei. Ele presupun o credinţă vie, a  
cărei expresie intelectuală sînt ele. Credeurile confesionale au apărut în  
perioada Reformei. Credeurile conciliare sau universale, elaborate de  
reprezentanţii întregii Biserici, au apărut în perioada controversei teologice  
dintre anii 313 şi 451. Cel mai vechi tip de credeu a fost credeul baptismal,  
din care credeul apostolic poate servi ca un.exemplu.2 întotdeauna trebuie  
amintit faptul că credeurile sînt expresii relative şi limitate ale regulii divine şi  
absolute de credinţă şi de practică din Scriptură.

în Noul Testament pot fi găsite formulări, care seamănă a credeuri în  
Romani 10:9-10, 1 Corinteni 15:4 şi 1 Timotei 3:16.

Ireneu şi Tertulian au formulat reguli ale credinţei care să fie folosite  
pentru a-1 distinge pe adevăratul creştin de gnostic. Aceste reguli ale credinţei  
erau un rezumat al doctrinelor biblice majore.3

Credeul apostolic este cel mai vechi rezumat al doctrinelor esenţiale ale  
Scripturii de care dispunem. Unii consideră că credeul apostolic s-a născut din  
scurta afirmaţie a lui Petru despre Cristos, din Matei 16:16, şi că ea a fost  
folosită ca o formulă de botez încă din cele mai vechi timpuri. Forma cea mai  
veche, asemănătoare cu cea folosită de Rufinus în jurul anului 400, a apărut  
la Roma în jurul anului 340. Acest credeu, care este în mod cert Trinitarian,  
acordă atenţie persoanei şi lucrării fiecăreia din cele trei Persoane ale  
Trinităţii. El scoate în evidenţă natura universală a Bisericii şi, după ce leagă

mîntuirea de Cristos, prezintă o escatologie limpede centrată pe învierea  
credinciosului şi ţelul lui de a ajunge la viaţa veşnică. Multe biserici/găsesc că  
credeul apostolic mai este şi acum folositor, ca un rezumat /practic al  
principalelor puncte ale credinţei creştine.

III. CANONUL NOULUI TESTAMENT

Canonul, care este o listă a tuturor volumelor ce aparţin unei cărţi a cărei  
autoritate este recunoscută, a venit în sprijinul poziţiei de autoritate a  
episcopului şi în sprijinul autorităţii credeului. Oamenii greşesc deseori  
considerînd canonul o listă de cărţi stabilite de conciliile bisericeşti. Nu s-a  
întîmplat astfel, deoarece diferitele concilii bisericeşti care au abordat subiectul  
canonului Noului Testament nu au făcut nimic altceva decît au afirmat în mod  
public, aşa cum vom vedea mai tîrziu, ceea ce fusese deja larg acceptat de  
conştiinţa Bisericii. Elaborarea canonului a fost un proces lent, încheiat în  
mare măsură pînă în anul 175, cu excepţia cîtorva cărţi a căror paternitate era  
disputată.

Anumite raţiuni de ordin practic au făcut să fie extrem de important ca  
Biserica să expună o listă de cărţi care să alcătuiască Noul Testament. Ereticii,  
cum a fost Marcion, şi-au alcătuit propriul lor canon al Scripturii şi îi duceau  
pe oameni în rătăcire. în persecuţii, oamenii nu voiau să-şi rişte vieţile pentru  
o carte, dacă nu erau siguri că ea era o parte integrantă din canonul Scripturii.  
Deoarece apostolii ieşeau încetul cu încetul din scenă, era nevoie de nişte  
documente a căror autoritate să poată fi recunoscută şi care să fie potrivite  
pentru a fi utilizate în închinăciune.

Testul principal pentru a stabili dreptul unei cărţi de a fi în canon era  
condiţia ca ea să aibă semnele apostolicităţii./A fost ea scrisă de un apostol  
sau de cineva strîns asociat cu apostolii, ca de exemplu Marcu, scriitorul  
Evangheliei lui Marcu, pe care a scris-o cu ajutorul apostolului Petru?  
Capacitatea cărţii de a edifica atunci cînd era citită în public şi acordul ei cu  
credeul serveau de asemenea ca teste. în ultimă analiză, verificarea istorică a  
paternităţii sau a influenţei apostolice şi conştiinţa universală a Bisericii,  
condusă de Duhul Sfînt, au dus la decizia finală în legătură cu cărţile ce  
trebuiau considerate canonice şi meritau să fie incluse în ceea ce noi  
cunoaştem ca fiind Noul Testament.

După cîte s-ar părea, epistolele lui Pavel au fost adunate prima dată de  
conducătorii bisericii din Efes. Această colecţie a fost urmată de culegerea  
Evangheliilor cîndva după începutul celui de-al doilea secol. Aşa-numitul  
Canon Muratori, descoperit de Lodovico A. Muratori (1672-1750) în  
Biblioteca Ambroziană din Milano, a fost datat în jurul anului 180. Douăzeci  
şi două de cărţi din Noul Testament au fost considerate atunci canonice. în  
jurul anului 324, Eusebiu a considerat că cel puţin douăzeci şi două de cărţi  
ale Noului Testament erau tot atît de acceptabile ca şi cărţile din Vechiul  
Testament. Iacov, 2 Petru, 2 şi 3 Ioan, Iuda, Evrei şi Apocalipsa erau între  
cărţile al căror loc în canon era încă în discuţie.4 întîrzierea în plasarea  
acestora în canon a fost cauzată în primul rînd de o nesiguranţă în legătură cu

semnele de întrebare asupra autorilor lor. în anul 367, Atanasie, în scrisoarea  
sa de Paşti către bisericile de sub jurisdicţia lui ca episcop de Alexandria,  
enumera ca şi canonice aceleaşi 27 de cărţi pe care le avem acum în Noul  
Testament. Conciliile de mai tîrziu, cum a fost cel de la Cartagina în anul 397,  
doar au aprobat şi au dat o expresie uniformă la ceea ce era deja un fapt  
împlinit, general acceptat de Biserică de un timp îndelungat. încetineala cu  
care Biserica a acceptat drept canonice Epistola către evrei şi Apocalipsa este  
revelatoare pentru grija şi devotamentul cu care a tratat ea această problemă.

IV. LITURGHIA

Importanţa acordată episcopului monarhic, care — se credea — îşi deriva  
autoritatea prin succesiune apostolică, i-a făcut pe mulţi să-1 creadă un fel de  
centru al unităţii, sursa adevărului şi împărţitorul harului lui Dumnezeu prin  
sfintele taine. De asemenea, mulţi convertiţi de la religiile misterelor au ajutat  
probabil la dezvoltarea conceptului de separare a clerului de laici şi la  
sublinierea sfinţeniei poziţiei episcopului. Cina Domnului şi botezul au ajuns  
să fie ritualuri ce puteau fi îndeplinite corespunzător numai de către un  
slujitor acreditat. După ce s-a introdus ideea Cinei Domnului ca un sacrificiu  
pentru Dumnezeu, aceasta a întărit ideea sfinţeniei superioare a episcopului în  
comparaţie cu membrii de rînd ai bisericii.

Botezul ca act de iniţiere în Biserica creştină avea loc de obicei la Paşti sau  
la Rusalii. La început, după cîte se pare, credinţa în Cristos şi dorinţa de a fi  
botezat erau singurele condiţii necesare, dar către sfîrşitul celui de-al doilea  
secol, a fost adăugată o perioadă de probă a catehumenului, pentru a se testa  
autenticitatea experienţei sale. în timpul acestei perioade de probă,  
catehumenul lua parte la servicii în nartexul bisericii, neavînd permisiunea de a  
se închina în naos. Botezul se oficia de obicei prin scufundare; ocazional se  
practica botezul prin stropire sau prin turnarea apei. în această perioadă a  
apărut botezul copiilor mici, căruia Tertulian i s-a opus dar pe care Ciprian 1-a  
aprobat, şi botezul bolnavilor. Biserica a îngrădit tot mai mult cele două  
sacramente — Cina Domnului şi botezul — cu condiţii şi cu ritualuri pe care  
doar un preot le putea îndeplini.

Poate fi observată în această perioadă intrarea în anul bisericesc a unui  
ciclu de sărbători. Pastele, care îşi are originea în aplicarea Paştelui evreiesc la  
învierea lui Cristos, pare să fi fost prima dintre sărbători. Crăciunul a fost  
adoptat ca sărbătoare creştină în jurul anului 350, fiind curăţit de elementele  
lui păgîne. Postul Paştilor, o perioadă de 40 de zile de penitenţă şi înfrînare a  
apetitelor trupeşti înaintea Paştilor, fusese acceptat ca o parte din ciclul de  
închinăciune al bisericilor înainte de adoptarea Crăciunului.

Creştinii se întîlneau în catacombele Romei chiar şi înainte de 313 şi acolo  
îşi făceau adesea locurile de înhumare pentru morţi. Catacombele erau  
formate din kilometri întregi de pasaje subterane, la diferite adîncimi sub  
pămînt. în unele morminte au fost găsite dovezi ale artei creştine, cum ar fi  
simboluri ale peştelui, porumbelul şi figuri asociate cu creştinismul. Ele au

Catacombele din Roma constau din  
peste 100 de kilometri de galerii  
subterane similare cu aceasta; peste o  
jumătate de milion de morminte au  
fost excavate. Deşi creştinii se întîlneau  
în catacombe şi îşi îngropau morţii  
acolo, şi alţii le foloseau.

Excavaţiile de la Dura-Europa au scos la lumină o casă particulară care  
fusese transformată pentru a putea fi folosită de o adunare creştină. Camera  
mică arătată aici a fost instalată la Muzeul de Artă al Universităţii Yale. In  
stînga este un baptistier. Principalul element din scena din spatele  
baptistierului este Isus Bunul Păstor cu o turmă de oi. în jumătatea de sus a  
peretului lateral, Isus este arătat ridicîndu-l pe paralitic, iar în corabie se pare  
că se află ucenicii. Petru merge pe valuri către corabie. Partea de jos a  
peretului arată trei femei care vin la mormîntul gol. Dura-Europa a fost  
distrusă în anul 258 d.Cr., aşa că această biserică dintr-o casă particulară  
datează dinaintea acelui eveniment.

fost redescoperite în anul 1578. Cea mai veche clădire utilizată ca biserică a  
fost o casâ-biserică în Dura-Europa, datînd cam din anul 232, care a fost  
excavată de o expediţie de la Universitatea Yale.

Către sfîrşitul perioadei, creştinii au început să construiască biserici după  
modelul basilicei romane. Basilica era o clădire dreptunghiulară cu un portic  
sau nartex la capătul dinspre apus, unde se închinau catehumenii sau novicii,  
la capătul dinspre răsărit cu o absidă semicirculară, unde era aşezat altarul şi  
scaunul episcopului, şi cu un naos central lung cu strane de ambele părţi. în  
această perioadă bisericile erau destul de simple de obicei, dar ele au devenit  
tot mai ornamentate după anul 313, cînd Biserica a intrat în graţiile statului.

Păgînii continuau să-i considere pe închinătorii din biserici sau din  
catacombe antisociali, deoarece creştinii, îndemnaţi de scriitori ca Tertulian,

evitau distracţiile lumeşti din timpul lor şi refuzau să se amestece /în viaţa  
politică. Pe lîngă aceasta, creştinii doreau să-şi joace rolul lor în societate,  
atunci cînd o puteau face fără să se lepede de Domnul lor. Dragostea lor unul  
pentru altul, demonstrată într-o viaţă de familie curată şi fericită şi activitate  
filantropică pentru cei săraci, i-a impresionat pe semenii lor păgîni. împăraţii  
statului roman, constatînd că nu puteau zdrobi creştinismul, au înţeles în final  
că trebuiau să se împace cu el. în ciuda problemelor externe create de  
persecuţiile din partea statului, şi a ameninţării interne a disensiunii şi a  
schismei din cauza ereziei, Biserica a trecut prin toate dificultăţile, ieşind  
biruitoare. Asocierea ei mai strînsă cu statul roman în timpul perioadei dintre  
313 şi 590 urma să aducă în ea multe probleme care nu existaseră în timpul  
perioadelor de persecuţie.

NOTE

1. Henry Bettenson, Documents of the Christian Church (New York:  
Oxford University Press, ed. a 2-a, 1963), p. 71-74.

2. Philip Schaff, The Creeds of Christendom (New York: Charles  
Scribner, 3 volume, ediţia a 6-a, 1890), voi. 1, cap. 1. Aceasta este o  
excelentă introducere la întregul subiect al credeurilor Bisericii.

3. Beresford J. Kidd, Documents Illustrative of the History of the Church  
(London: SPCK, 3 volume, 1920-1941), 1:117-18, 145-46.

4. Eusebiu, Istoria ecleziastică, 3.25.

5. Jack Finegan, Light From the Ancient Past (Princeton: Princeton  
University Press, ed. a 2-a, 1959), p. 451-485.

SUPREMAŢIA VECHII BISERICI  
CATOLICE IMPERIALE, 313-590

Biserica este confruntată  
cu Imperiul şi cu barbarii

între anii 375 şi 1066, în timpul perioadei numite Evul Mediu, în care a  
avut loc mişcarea în masă a triburilor barbare teutonice în apusul Europei,  
Biserica a fost confruntată cu o problemă dublă. Declinul Imperiului Roman  
a pus în faţa ei sarcina de a fi „sarea" care să conserve cultura eleno-ebraică,  
ameninţată de distrugere. Mănăstirile, centrele unde erau păstrate şi copiate cu  
grijă manuscrisele, erau un mare ajutor în îndeplinirea acestei funcţii de către  
Biserică. De asemenea, ea era confruntată şi cu sarcina de a fi „lumina" care  
să dea Evanghelia popoarelor ce formau masele de barbari migratori. Ea a  
făcut acest lucru prin activitatea călugărilor misionari, reuşind în dificila  
sarcină de a cîştiga triburile teutonice la credinţa creştină. Dar secularizarea şi  
amestecul statului în problemele Bisericii au reprezentat o parte din preţul pe  
care a trebuit să-1 plătească Biserica pentru succesul ei pe care ea 1-a înregistrat  
în conservarea culturii şi în convertirea triburilor. Dezvoltarea instituţională şi  
doctrina au fost afectate negativ.

I. BISERICA ŞI STATUL

Dacă cineva doreşte să înţeleagă relaţia dintre Biserică şi stat după  
acordarea libertăţii religioase de către Constantin, este necesar să dea atenţie  
problemelor politice cu care era confruntat împăratul în acel timp. După ce a  
distrus armata lui Antoniu, puternicul principat creat de Augustus a pus capăt  
anarhiei secolului revoluţiei care a ruinat Republica Romană între anii 133 şi  
31 îd.Cr. Dar principatul, în care împăratul — ca principe — împărţea  
autoritatea cu senatul, s-a dovedit a fi prea slab pentru a face faţă la  
provocarea decăderii interne şi a barbarilor de la graniţele imperiului; iar  
prosperitatea şi pacea perioadei de la începutul principatului au făcut loc unui  
alt secol de revoluţie între anii 192 şi 284 d.Cr. în anul 285, Diocleţian a  
reorganizat imperiul după principii mai autocratice, copiate de la despotismul  
oriental, într-o încercare de a asigura securitatea pentru cultura greco-romană.  
Deoarece creştinismul părea să ameninţe această cultură, la îndemnul lui  
Galerius, el a făcut o încercare nereuşită de a-1 zdrobi între anii 303 şi 305.

Succesorul lui, Constantin, mai iscusit, a înţeles faptul că, dacă /statul nu  
putea extermina creştinismul prin forţă, el putea folosi Biserica drept aliat  
pentru salvarea culturii clasice.1 Procesul prin care Biserica şi Statul s-au  
împăcat a început prin cîştigarea întregului control în stat de către/Constantin.  
Deşi în mod oficial el împărţea autoritatea cu coîmpăratul Licinius, între 311  
şi 324, el era de fapt cel ce lua deciziile cele mai importante în problemele de  
stat.

Constantin (cea 274-337) era fiul nelegitim al conducătorului militar roman  
Constantius şi al unei sclave frumoase eliberate, o creştină orientală cu numele  
Elena. Cînd duşmanii lui păreau să-1 copleşească în anul 312, el a avut o  
vedenie a unei cruci pe cer, cu cuvintele în latină „cucereşte cu acesi semn".  
Luîndu-1 ca un augur bun, a pornit să-şi învingă duşmanii în lupta de la podul  
Milvian, pe rîul Tibru. Chiar dacă a avut cu adevărat vedenia, probabil că  
favoritismul lui Constantin faţă de Biserică a fost determinat de faptul că era  
în avantajul lui să adopte o astfel de politică. Biserica ar fi putut să servească  
drept centru nou al unităţii şi să salveze cultura clasică şi imperiul. Faptul că  
el a amînat botezul pînă la scurt timp înaintea morţii, deţinînd şi poziţia de  
Pontifex Maximus, preot principal al religiei de stat pagîne, pare a veni în  
sprijinul acestei idei. Ba mai mult, faptul că i-a executat pe tinerii care au  
încercat să emită pretenţii la tronul lui nu era în concordanţă cu conduita unui  
creştin sincer. Probabil că în politica lui era un amestec de superstiţie şi profit.

Fie că această interpretare a motivelor lui este corectă, fie că nu este,  
Constantin s-a angajat într-o politică de favorizare a Bisericii creştine. în anul  
313, el şi Licinius i-au acordat acesteia libertatea de închinăciune prin Edictul  
de la Milano. în timpul următorilor cîţiva ani, Constantin a dat edicte prin  
care se înapoiau proprietăţile confiscate Bisericii, se prevedea subvenţionarea  
Bisericii de către stat, scutirea clerului de serviciu public, interzicerea ghicirilor  
şi declararea „Zilei Soarelui" (duminica) ca zi de odihnă şi închinare.2 Mai  
mult, el şi-a asumat o poziţie de conducere teologică la Arles în 314 şi la  
Niceea în 325, cînd s-a oferit să arbitreze controversa donatistă şi pe cea  
ariană. Cu toate că numărul creştinilor nu putea să fie peste o zecime din  
populaţia imperiului în acel timp, ei au exercitat o influenţă în stat care a  
întrecut cu mult numărul lor.

Pe lîngă faptul că a acordat libertate şi favoruri Bisericii şi a pus-o în  
slujba imperiului, în anul 330, Constantin a întemeiat oraşul Constantinopol.  
Aceasta a ajutat la despărţirea Răsăritului de Apus şi a deschis calea pentru  
schisma din 1054, dar a asigurat în acelaşi timp un refugiu pentru cultura  
greco-romană cînd Apusul a căzut în mîinile triburilor germanice în secolul al  
cincilea. Constantinopolul a devenit centrul puterii politice în Răsărit, iar după  
anul 476, episcopul Romei a fost învestit atît cu putere politică cît şi  
spirituală.

Fiii lui Constantin i-au continuat politica de favorizare a Bisericii, ba au  
mers încă şi mai departe, forţînd păgînismul să dea înapoi, prin proceduri ca  
edicte interzicînd sacrificiile păgîne şi frecventarea templelor păgîne. Tocmai  
cînd se părea că în curînd creştinismul urma să devină religie de stat, el a

suferit o lovitură prin urcarea lui Iulian (332-363) pe tronul imperial în anul  
361. Iulian fusese forţat să accepte creştinismul, dar moartea rudelor lui din  
cauza conducătorului creştin şi studiile lui de filozofie la Atena l-au înclinat să  
devină un adept al neoplatonismului. El i-a retras Bisericii creştine privilegiile,  
restabilind deplina libertate de închinăciune. Au fost create toate condiţiile  
favorabile pentru a ajuta răspîndirea filozofiei şi religiei păgîne. Din fericire  
pentru Biserică, domnia lui a fost scurtă, şi regresul înregistrat în dezvoltarea  
Bisericii a fost doar temporar.3

Conducătorii de mai tîrziu au continuat procesul de acordare de privilegii  
Bisericii, pînă cînd creştinismul a devenit în final religie de stat. împăratul  
Graţian a renunţat la titlul de Pontifex Maximus. Theodosius I, în anul 380, a  
dat un edict în care declara creştinismul ca religia exclusivă a statului. Oricine  
ar fi îndrăznit să adopte o altă formă de închinăciune urma să suporte  
pedeapsă din partea statului.4 Edictul de la Constantinopol, din anul 392, a  
interzis păgînismul. în anul 529, Iustinian a mai dat o lovitură păgînismului,  
ordonînd închiderea şcolii de filozofie din Atena.

Aruncînd o privire înapoi la fazele prin care creştinismul, o sectă mică,  
dispreţuită, a devenit religia oficială a puternicului Imperiu Roman, cineva ar  
putea crede, cu avantajul perspectivei secolelor de istorie creştină, că acest  
marş victorios a fost în detrimentul Bisericii. Este adevărat că creştinismul a  
ridicat tonul moral al societăţii, aşa îneît, de exemplu, demnităţii femeii i s-a  
acordat mai multă recunoaştere în societate, spectacolele cu gladiatori au fost  
eliminate, sclavilor li s-a aplicat un tratament mai blînd, legislaţia romană a  
devenit mai dreaptă şi răspîndirea lucrării misionare a fost grăbită; dar  
Biserica a înţeles de asemenea că, în timp ce existau avantaje în asocierea  
strînsă cu statul, existau de asemenea şi dezavantaje clare. în schimbul  
poziţiei, protecţiei şi ajutorului, guvernul cerea dreptul de a interveni în  
problemele spirituale şi teologice. în 325, la Niceea, Constantin şi-a arogat  
dreptul de a arbitra disputa din Biserică, cu toate că el era doar conducătorul  
secular al imperiului. Problema mult supărătoare a luptei dintre Biserică şi stat  
îşi are începutul în această epocă. Din nefericire, cînd Biserica a ajuns la  
putere, prea adesea a devenit o persecutoare a păgînismului tot aşa de  
arogantă cum fuseseră întotdeauna autorităţile păgîne cu creştinii. Punînd pe  
cîntar toate plusurile şi minusurile, s-ar părea că apropierea dintre o Biserică şi  
stat a adus Bisericii creştine mai multe dezavantaje decît binecuvîntări.

II. BISERICA ŞI BARBARII

A fost binevenită împăcarea Bisericii cu imperiul în prima parte a secolului  
al IV-lea, deoarece ultima parte a acestui secol a adus o problemă nouă, şi  
anume, cum să cîştige la creştinism masele de oameni care au început  
migraţiunile în Europa, migraţiuni ce aveau să continue pînă în secolul al  
Xl-lea. între anii 375 şi 1066, au avut loc migraţii în masă înspre Europa şi  
din Europa a teutonilor, a vikingilor, a slavilor şi a mongolilor.

A. Răspîndirea barbarilor

Goţii barbari au apărut pentru prima dată la frontiera de la Dunăre a  
imperiului, către sfîrşitul secolului al IV-lea şi, împinşi de triburile mongole  
din spatele lor, au cerut permisiunea autorităţilor romane de a intra în  
imperiu. Bătălia de la Adrianopole între ei şi romani în anul 378 s-a încheiat  
cu moartea împăratului Valens şi năvălirea vizigoţilor arieni (goţii din apus) în  
partea răsăriteană a imperiului. Mulţi au traversat Dunărea după bătălia aceea  
şi şi-au început migraţiile în imperiu. După jefuirea Romei, în anul 410, ei  
şi-au înfiinţat în final un regat în Spania, în jurul anului 426. Au fost urmaţi  
de vandalii arieni din partea de răsărit a Rinului, care în final s-au aşezat în  
nordul Africii. Ostrogoţii arieni au venit mai tîrziu, luînd pentru un timp  
conducerea ruinatului Imperiu Roman sub Theodoric. Lombarzii arieni,  
burgunzii şi francii păgîni au trecut Rinul, stabilindu-se în secolul al V-lea pe  
teritoriul Franţei de azi, iar anglo-saxonii s-au stabilit în Anglia. în acelaşi  
secol, Biserica din Apus a avut de înfruntat ameninţarea vremelnică, dar  
înspăimîntătoare, a invaziei Europei de către hoardele nunilor din Mongolia,  
conduşi de Atila. Hunii au fost goniţi înapoi de victoria dela Chalons în anul  
451. Dar în secolul al Vl-lea, cînd Biserica părea să fi cîştigat la creştinism  
multe din popoarele teutonice, noile ameninţări din partea musulmanilor şi a  
lombarzilor arieni, au devenit o realitate.

Măreţia civilizaţiei pe care Europa apuseană urma să o dezvolte nu s-a  
datorat atît de mult prospeţimii pe care aceşti barbari viguroşi au introdus-o în  
imperiu, cît succesului Bisericii în convertirea acestor barbari din nord-vestul  
Europei la creştinism.

B. Evanghelizarea barbarilor

Armenia a fost cîştigată pentru Evanghelie de către Grigore Luminătorul  
cînd, în jurul anului 300, regele Tiridates a fost convertit şi botezat. Noul  
Testament a fost tradus în armeană. Unii afirmă că aproximativ 2,5 milioane  
au fost cîştigaţi la creştinism pînă în anul 410. Armenia a fost primul stat care  
a devenit creştin în mod oficial, şi în ciuda persecuţiilor care au avut loc de-a  
lungul veacurilor, armenii s-au ţinut puternic de credinţa creştină.

Frumentius (cea 300 — cea 380) şi fratele lui, ca urmare a unui naufragiu  
au ajuns în Etiopia şi au predicat Evanghelia. Atanasie din Alexandria 1-a  
consacrat pe Frumentius ca episcop care să conducă biserica etiopiana coptică,  
care numai recent a devenit independentă de Egipt.

Insulele britanice au fost de asemenea cucerite pentru creştinism în această  
perioadă. Nu avem prea multe informaţii despre introducerea creştinismului  
în Britania celtică, dar probabil că el a fost plantat acolo de soldaţi şi  
negustori romani. Ceea ce ştim este că episcopul celtic a reprezentat biserica  
britanică la Conciliul de la Arles, în anul 314. Pelagius, oponentul lui  
Augustin, a venit de asemenea din biserica britanică şi a început să  
răspîndească pe continent erezia cunoscută sub numele de pelagianism, cam  
prin anul 410. Această biserică celtică primitivă din Britania nu a recunoscut  
nici jurisdicţia, nici primatul episcopului roman. De asemenea, ea a urmat  
exemplul bisericii răsăritene în determinarea datei Paştelui. Mai erau şi alte

diferenţe cu caracter minor. Această biserică celtică a fost lăsată fără apărare  
atunci cînd armatele romane au fost retrase din Britania la începutul secolului  
al cincilea, şi a trebuit să se confrunte singură cu ameninţarea barbarilor de la  
frontiera de răsărit a imperiului. Popoarele celtice au fost exterminate sau  
alungate spre dealurile de la apus şi de la nord, de către anglii, saxonii şi iuţii  
păgîni.

Lucrarea misionară între goţi a început înainte de năvălirea vizigoţilor  
peste Dunăre, în Imperiul Roman. Ulfilas (cea 310-380), un creştin arian, a  
simţit chemarea la lucrarea misionară între aceşti oameni. Episcop consacrat al  
creştinilor goţi, el a plecat să trăiască printre ei. Lucrarea lui a avut un succes  
atît de mare, îneît atunci cînd goţii au venit în Imperiul Roman, mulţi au venit  
ca şi creştini. Ca primul misionar traducător remarcabil, el a consemnat pe  
hîrtie limba goţilor, după ce le-a creat un alfabet, şi le-a dat Scriptura în limba  
lor. Deoarece goţii erau atît de războinici, el s-a simţit justificat în a nu le  
traduce cărţile împăraţi şi Samuel. Astfel, goţii au fost cîştigaţi la forma  
ariană a creştinismului profesată de Ulfilas. Faptul acesta urma să dea mai  
tîrziu Bisericii Apusene sarcina dificilă nu doar de convertire a multor triburi  
de la păgînism, ci şi de a converti vizigoţii din Spania de la arianism la  
creştinismul ortodox.

Invadatorii teutonici de peste Rin au prezentat o problemă imediată şi  
presantă pentru Biserica Apuseană. Martin de Tours (cea 335 — cea 400),  
acum Sfîntul patron protector al Franţei, a simţit chemarea de a le predica  
burgunzilor ce se stabiliseră în sudul Galiei. Adoptînd mai degrabă tactici  
brutale şi de pionierat în ducerea Evangheliei la aceşti oameni, el şi-a  
organizat călugării soldaţi în cete, condueîndu-i la distrugerea grotelor unde  
oamenii se închinau la zeii lor păgîni. Lucrarea lui nu a avut asupra istoriei ce  
a urmat impactul pe care 1-a avut lucrarea lui Augustin, deoarece burgunzii au  
fost puşi sub dominaţia verilor lor franci, care s-au stabilit de asemenea în  
Galia.

Grigore de Tours, în interesanta lui Istorie a francilor, descrie stabilirea,  
istoria şi convertirea francilor. Către sfîrşitul secolului al V-lea, Clovis, rege al  
francilor (481 — 511), s-a căsătorit cu Clotilda, o prinţesă creştină din  
Burgundia. Influenţa Clotildei, combinată cu ceea ce Clovis a interpretat a fi  
ajutor divin într-o luptă, a dus la convertirea lui în anul 496.5 Cînd el a  
devenit creştin, cea mai mare parte a poporului lui a acceptat de asemenea  
creştinismul.

Fie că toate convertirile au fost autentice fie că nu au fost, acceptarea  
oficială a creştinismului de către Clovis urma să aibă efecte cu consecinţe de  
durată asupra istoriei viitoare a Bisericii. Toţi francii care dominau Galia,  
teritoriul Franţei de azi, făceau acum parte din Biserica Creştină. Galia a  
devenit o bază din care misionarii puteau merge în Spania ariană, pentru a-i  
cîştiga pe goţii arieni, care se stabiliseră acolo, înapoi la creştinismul ortodox.  
Cel mai important fapt a fost că monarhia francă a devenit suporterul  
înflăcărat al papalităţii la începutul Evului Mediu. Regii franci au traversat  
deseori Alpii, pentru a-1 salva pe episcopul roman de duşmanii lui din Italia.

Patrick (cea 389-461), care mai tîrziu a devenit sfîntul patron al Irlandei, a  
fost dus de piraţi din Britania în Irlanda pe cînd avea 16 ani. El a trăit acolo,  
îngrijind vite, timp de 6 ani. La întoarcerea în patria lui, a simţit chemarea de  
a lucra între oamenii din Irlanda ca misionar. Din anul 432 pînă în anul 461, a  
lucrat între celţii din Irlanda şi, în ciuda eforturilor preoţilor religiei druide, a  
reuşit să facă din insulă un puternic centru al creştinismului celtic. în timpul  
Evului Mediu din Europa, Irlanda era un centru de cultură din care erau  
trimişi să lucreze pe continent misionari şi cărturari. Irlanda a fost locul din  
care Columba a pornit să-i cîştige pe scoţieni la creştinism.

Columba (521-597) a fost apostolul Scoţiei, aşa cum Patrick fusese  
apostolul Irlandei. în anul 563, pe insula Iona, el a înfiinţat o mănăstire care  
a devenit un centru pentru evanghelizarea Scoţiei. De aici, în anul 635, Aidan  
a plecat să ducă Evanghelia la invadatorii anglo-saxoni din Northumbria.  
Biserica celtică din Irlanda şi Scoţia a fost mai presus de orice o biserică  
misionară.

La sfîrşitul perioadei în discuţie, creştinismul celtic era deja victorios în  
Scoţia şi Irlanda. în Anglia el fusese aproape exterminat. Creştinii celţi "şi  
creştinii romani urmau să rivalizeze pentru supunerea anglo-saxonilor, pe care  
ambele grupuri i-au ajutat să fie cîştigaţi la creştinism.

în jurul anului 590, Biserica nu numai că fusese eliberată de sub persecuţia  
statului roman, dar şi devenise strîns legată de stat. De asemenea ea îşi făcuse  
partea ei în convertirea invadatorilor teutoni ai imperiului la creştinism şi în  
transmiterea la aceştia a elementelor culturii greco-romane. Dar în procesul  
acesta, masele de păgîni fuseseră cîştigate la religia creştină prea repede pentru  
ca Biserica să-i poată educa şi călăuzi printr-o perioadă de încercare. Mulţi au  
adus cu ei în Biserică vechile lor tipare de viaţă şi obiceiuri. închinarea la  
sfinţi a fost înlocuită cu vechea închinare la eroi. Multe ritualuri cu nuanţă de  
păgînism au găsit o poartă deschisă spre Biserică. în încercarea de a face faţă  
nevoilor barbarilor, Biserica a fost ea însăşi parţial păgînizată.

NOTE

1. Acest punct de vedere este bine dezvoltat cu o abundenţă de material  
ilustrativ de către Charles N. Cochrane în excelenta sa carte,  
Christianity and Classical Culture (New York: Oxford University Press,  
1944).

2. Henry Bettenson, Documents of the Christian Church (New York:  
Oxford University Press, ed. a 2-a, 1963), p. 15-19. Vezi de asemenea  
Lactantius, De mortibus persecutorum, 48; Eusebiu, Istoria  
ecleziastică, 10.5.

3. Bettenson, Documents, p. 19-21.

4. Ibid., p. 22.

5. Frederic A. Ogg., A Source Book of Medieval History (New York:  
American, 1907), p. 53-54; Gregory of Tours, The History of the  
Franks, (Oxford: Clarendon University Press, 2 voi., 1927), 2:18-22.

SUPREMAŢIA VECHII BISERICI  
CATOLICE IMPERIALE, 313-590

Controversa Conciliilor şi  
evoluţia crezului

In istoria Bisericii au existat două mari perioade de controversă teologică.  
 Intre anii 313 şi 451 controversele teologice au avut ca rezultat încercarea de a  
rezolva problemele formulînd credeuri. Marile credeuri ale protestantismului  
au primit formă în perioada disputei teologice din timpul Reformei. Prima  
perioadă a controversei teologice a avut loc între anii 325 şi 451, cînd au fost  
convocate concilii universale sau ecumenice ale conducătorilor Bisericii pentru  
a rezolva conflictul. Aceste concilii au formulat principii universale ale  
Bisericii creştine, cum ar fi Credeul de la Niceea şi cel atanasian. A fost epoca  
în care au evoluat principalele dogme ale Bisericii creştine. Cuvîntul dogmă a  
venit prin limba latină din cuvîntul grecesc dogma, derivat de la verbul dokeo.  
Acest cuvînt înseamnă „a gîndi". Dogmele sau doctrinele formulate în această  
perioadă au fost rezultatul gîndirii şi cercetării intense a Bibliei şi a scrierilor  
Bisericii, pentru a interpreta corect sensul Scripturilor asupra punctelor  
disputate şi pentru a evita opiniile eronate.

Epoca este de asemenea o ilustraţie excelentă a felului în care zelul intens  
pentru o doctrină poate induce în eroare în mod inconştient pe un individ sau  
o biserică, dacă nu există un studiu echilibrat al Bibliei. Exact aşa cum  
Sabelius a ajuns la o negare a esenţei Trinităţii prin încercarea lui de a apăra  
unitatea Dumnezeirii, tot aşa şi Arius a ajuns ia o concepţie antiscripturală a  
relaţiei lui Cristos cu Tatăl în încercarea lui de a scăpa de ceea ce el credea a fi  
pericolul politeismului.

Cineva s-ar putea întreba de ce controversa asupra problemelor teologice a  
venit atît de tîrziu în istoria Bisericii antice; dar în epoca persecuţiilor,  
loialitatea faţă de Cristos şi faţă de Scripturi a avut precădere asupra sensului  
doctrinelor speciale. Ameninţarea din partea statului a forţat Biserica la  
unitate internă, pentru a prezenta un front unit. Apoi, de asemenea,  
încercarea lui Constantin de a unifica imperiul pentru salvarea civilizaţiei  
clasice a însemnat că Biserica trebuia să aibă un corp unit de dogme, pentru  
ca să poată fi liantul care să cimenteze strîns corpul politic. Un imperiu  
trebuie să aibă o dogmă.

. PROBLEME TEOLOGICE MAJORE PÎNĂ ÎN ANUL 451

RELAŢIA DINTRE CRISTOS ŞI TATĂL  
SUPRAACCENTUAREA UNITĂŢII DIVINE

RELAŢIA NATURILOR  
LUI CRISTOS

NATURA OMULUI

EBIONIŢII

Isus a devenit Mesia

prin Duhul Sfînt

GNOSTICII

Un Dumnezeu pur,

cunoscut prin cunoaşterea

lui Cristos

Dualism

Demiurg

Docetism împotriva lui Ireneu

SUPRAACCENTUAREA  
UMANITĂŢII

Nestorie — Isus Cristos,  
un om care-L poartă  
în sine pe Dumnezeu

ARIUS CONTRA LUI ATANASIE

Diferit Aceeaşi esenţă

Cristos subordonat Egal cu Tatăl

Creat Coetern

1. Credeul de la Cezarea

2. Niceea — 325 — credeu cu anateme

3. Constantinopol — 381 — credeul  
nostru niceean

4. Toledo — 589 — Apusul adaugă  
clauza „Filioque"

MONARHIANIŞTII

DINAMICI

Paul din Samosta  
Adopţionist

MODALI  
Sabelius

O esenţă în trei moduri;  
Tertulian — împotriva lui Praxeas,  
„Trinitate", trei persoane  
într-o esenţă •

SUPRAACCENTUAREA  
DIVINITĂŢII

Apolinarius — trup, suflet

Logos — fără spirit

Eutih — două naturi unite

Monofiziţii

CONCEPŢIA  
ORTODOXĂ

Calcedon 451

Două naturi

armonizate într-o

persoană

AUGUSTIN

Suflet moştenit  
Păcatul originar

Voinţa liberă  
Salvarea

monergetică\*

PELAGIUS

Sufletul creat

Născut fără păcat

Voinţa frîntă

Salvarea  
sinergetică

Botezul important Botezul neimportant

SINODUL DE LA ORANGE

Metoda adoptată de Biserică pentru rezolvarea diferenţelor de opinie vitale  
în legătură cu sensul Scripturilor a fost conciliul ecumenic sau universal, de  
obicei convocat şi prezidat de împăratul roman. Au avut loc şapte concilii,  
care au fost reprezentative pentru întreaga Biserică creştină.' Mari conducători  
ai Bisericii din toate părţile imperiului îşi reprezentau localităţile lor şi îşi  
dădeau concursul la elaborarea soluţiilor pentru problemele teologice care  
dominau gîndirea creştinilor în această epocă.

I. TEOLOGIA- RAPORTURILE ÎNTRE  
PERSOANELE TRINITĂŢII

A. Relaţia eternă a Fiului cu Tatăl

Problema relaţiei dintre Dumnezeu Tatăl şi Fiul Său Isus Cristos a devenit  
acută în Biserică la scurtă vreme după încetarea persecuţiei. în Europa  
apuseană, Tertulian, de exemplu, a insistat asupra unităţii de esenţă în trei  
personalităţi, ca interpretare corectă a Trinităţii. După aceea disputa s-a mutat  
în partea răsăriteană a imperiului. Trebuie reamintit că Biserica s-a văzut  
întotdeauna nevoită să lupte cu concepţiile unitariene despre Cristos.  
Unitarianismul modern îşi are predecesorii în arianism şi în socinianismul din  
secolul al XVI-lea.

în anul 318 sau 319, Alexandru, episcop de Alexandria, le-a predicat  
prezbiterilor lui despre „Marele mister al unităţii Trinităţii". Unul dintre  
prezbiteri, Arius, un cărturar ascet şi predicator popular, a atacat predica,  
deoarece el credea că nu a reuşit să menţină o distincţie între persoanele din  
Dumnezeire. în dorinţa de a evita o concepţie politeistă despre Dumnezeu,  
Arius a luat o poziţie care nu trata corect adevărata Dumnezeire a lui Cristos.

Problema era de natură soteriologică. Putea Cristos să-1 salveze pe om  
dacă El era un semizeu, inferior adevăratului Dumnezeu, şi de esenţă  
asemănătoare dar diferită de Tatăl, aşa cum susţinuseră Eusebiu şi Arius?  
Care este relaţia Lui exactă cu Tatăl? Controversa a devenit atît de  
înverşunată, încît Alexandru a reuşit să-1 vadă pe Arius condamnat de un  
sinod. Atunci Arius a fugit la palatul lui Eusebiu, episcop de Nicomedia, care  
îi fusese coleg de şcoală. Deoarece disputa s-a centrat în Asia Mică, ea  
ameninţa atît unitatea imperiului cît şi pe cea a Bisericii. Constantin a  
încercat să potolească disputa prin scrisori trimise episcopului Alexandriei şi  
lui Arius, dar disputa trecuse dincolo de punctul în care putea fi soluţionată  
printr-o scrisoare, fie ea chiar şi din partea împăratului. Atunci Constantin a  
convocat un conciliu al episcopilor Bisericii, care să dea o soluţie la dispută.  
Acest conciliu s-a întrunit la Niceea la începutul verii lui 325. Au fost prezenţi  
între două sute şi trei sute de episcopi ai Bisericii, dar din partea apuseană a  
imperiului au venit mai puţin de zece. împăratul a prezidat prima şedinţă şi a  
plătit toate cheltuielile. Pentru prima dată, Biserica s-a văzut dominată de  
conducerea politică a capului statului. Problema perenă a relaţiei dintre  
Biserică şi stat a reieşit clar aici, dar episcopii erau prea ocupaţi cu rezolvarea  
ereziei teologice pentru a se mai gîndi la această problemă.

La conciliu au fost scoase în evidenţă trei puncte de vedere. Arius, sprijinit  
de Eusebiu din Nicomedia (a se face distincţie între el şi Eusebiu din Cezarea),  
şi o minoritate din cei prezenţi, au insistat că Cristos nu a existat din veşnicie,  
ci a avut un început prin actul creator al lui Dumnezeu, înainte de timp. Arius  
credea că Cristos este de esenţă sau substanţă diferită (heteros) de Tatăl.  
Datorită vieţii Sale virtuoase şi ascultării de voia lui Dumnezeu, Cristos  
trebuie considerat divin. Dar Arius credea că Cristos este o fiinţă creată din  
nimic, subordonat Tatălui şi de esenţă diferită de Tatăl. El nu este coegal,  
coetern şi consubstanţial cu Tatăl. Pentru Arius, El este divin, dar nu  
Dumnezeu.

Atanasie (cea 295-373) a devenit principalul exponent a ceea ce avea să  
devină doctrină ortodoxă. Părinţii lui bogaţi s-au îngrijit de educaţia lui  
teologică la faimoasa şcoală catehetică din Alexandria. Lucrarea lui De  
incarnatione, prezenta ideea sa despre doctrina lui Cristos. La conciliu, acest  
tînăr cu puţin peste 30 de ani, a insistat că Cristos a existat din veşnicie  
împreună cu Tatăl şi este de aceeaşi esenţă cu Tatăl (homoousios), deşi El este  
o personalitate distinctă. El a insistat asupra acestor lucruri, deoarece credea  
că, dacă Cristos era mai puţin decît afirmase El, atunci nu poate fi  
Mîntuitorul oamenilor. Atanasie era de părere că problema mîntuirii veşnice a  
omului este legată organic de relaţia Tatălui cu Fiul. El susţinea că Cristos este  
coegal, coetern şi consubstanţial cu Tatăl, şi pentru aceste păreri el a fost  
exilat de cinci ori în cursul vieţii sale.

Grupul cel mai mare era condus de nobilul învăţat şi istoric al Bisericii,  
Eusebiu din Cezarea, a cărui antipatie faţă de controversă I-a făcut să  
propună o idee care — spera el — va fi un compromis acceptabil. El a propus  
o vedere moderată, care combina cele mai bune idei ale lui Arius şi ale lui  
Atanasie. Peste două sute din cei prezenţi s-au alăturat acestei vederi la  
început. El susţinea că Cristos su a fost creat din nimic, aşa cum insistase  
Arius, ci El era născut din Tatăl înainte de Timp, în eternitate. Cristos este de  
aceeaşi (homoi) esenţă (esenţă similară) cu Tatăl. Crezul lui a devenit baza  
credeului formulat în final la Niceea, dar crezul de la Niceea insistă mai  
puternic asupra unităţii esenţei substanţei Tatălui şi Fiului.3

Ortodoxia a cîştigat o victorie temporară la Niceea prin afirmarea  
eternităţii lui Cristos şi a identităţii esenţei Lui cu cea a Tatălui. Dar credeul  
formulat aici nu trebuie confundat cu Credeul niceean folosit de Biserică azi,  
cu toate că acest credeu a izvorît din formularea de la Niceea. Credeul din 325  
se încheie cu expresia „şi în Duhul Sfînt" şi este urmat de un paragraf care  
condamnă vederile lui Arius.4

între anii 325 şi 361, sub Constantin şi fiii săi, ortodoxia a avut de rezistat  
la o reacţie ce a dus la înfrîngerea ei şi victoria temporară a arianismului. O a  
doua reacţie împotriva ortodoxiei, cu victoria finală a ortodoxiei în 381, a  
venit între anii 361 şi 381. în anul 381, Theodosiu a definit credinţa  
adevăraţilor creştini ca fiind vederile formulate de ortodocşi la Niceea, dar  
perioada dintre anii 325 şi 381 a fost marcată de ostilitate şi discordie.

Conciliul de la Constantinopol din anul 381 afirma în canonul 1 din deciziile sale că credinţa celor 318 părinţi de la Niceea „nu va fi pusă la o  
parte ci va rămîne dominantă". Actualul credeu niceean, aprobat la talcedon  
în 451, este după toate probabilităţile bazat pe crezurile siro-palestiniene, ca de  
exemplu crezul de la Ierusalim din scrierile lui Ciril. Acest crez, crezul  
apostolic şi crezul athanasian sînt cele trei mari crezuri universale ale Bisericii.5  
Arianismul, cu care sînt înrudite atît modernismul cît şi unitarianismul, a fost  
respins ca doctrină neortodoxă, şi adevărata divinitate a lui Cristos a fost  
declarată ca un articol al credinţei creştine. Arianismul s-a răspîndit masiv  
printre goţi, vandali şi lom bar zi. Deşi decizia de la Niceea a devenit un factor  
în sciziunea finală dintre bisericile răsăritene şi cele apusene, aceasta nu  
trebuie să ne facă să nu vedem valoarea acelei hotăriri pentru credinţa  
noastră. Ca rezultat al Conciliului de la Niceea, Biserica şi-a pierdut  
independenţa, deoarece, de aici începînd, ea a devenit imperială, fiind din ce  
în ce mai mult dominată de împărat. în Apus, Biserica a reuşit să se ridice  
deasupra acestei dominaţii, dar Biserica din Răsărit nu s-a eliberat niciodată  
de sub dominaţia din partea puterii politice a statului.

B. Relaţia Duhului Sfînt cu Tatăl

Macedonius, episcop de Constantinopol între anii 341 şi 360, învăţa că  
Duhul Sfînt este "un preot şi un slujitor" la acelaşi nivel cu îngerii. El credea  
că Duhul Sfînt este o creatură subordonată Tatălui şi Fiului. Aceasta era o  
renegare a adevăratei divinităţi a Duhului Sfînt şi era tot atît de periculoasă  
pentru doctrina Duhului Sfînt cum au fost vederile lui Arius în legătură cu  
Cristos. Conciliul ecumenic de la Constantinopol a condamnat opiniile lui  
Macedonius în anul 381. Atunci cînd credeul de la Constantinopol, credeul  
nostru niceean, a fost recitat la al treilea Conciliu de la Toledo în 589, au fost  
adăugate cuvintele „şi Fiul" (fîlioque) la afirmaţia „care vine de la Tatăl", în  
legătură cu relaţia dintre Duhul Sfînt, Tatăl şi Fiul. De atunci bisericile  
apusene au insistat asupra adevăratei divinităţi şi asupra personalităţii Duhului  
Sfînt, care este considerat coegal, coetern şi consubstanţial cu Tatăl şi cu Fiul.6

II. CRISTOLOGIE —

CONTROVERSE ÎN LEGĂTURA CU

RELAŢIA DINTRE NATURILE LUI CRISTOS

Soluţionarea la Niceea a problemei teologice referitoare la relaţia Fiului cu  
Tatăl a ridicat noi probleme în legătură cu relaţia dintre natura umană şi cea  
divină a lui Cristos. înainte de a fi fost formulată doctrina ortodoxă a relaţiei  
celor două naturi s-au petrecut multe scene de furie şi violenţă. în general,  
teologii legaţi de Alexandria puneau accentul pe divinitatea lui Cristos, iar cei  
de Antiohia, pe umanitatea Lui.

Apolinarius, un profesor de retorică, ajuns după convertirea lui episcop de  
Laodiceea, a elaborat o concepţie despre cele două naturi ale lui Cristos care  
nu acorda importanţa cuvenită adevăratei umanităţi a lui Cristos. Apolinarius  
şi-a dezvoltat doctrina sa personală despre naturile lui Cristos cînd era în jur

de 60 de ani. Pînă atunci fusese bun prieten cu Atanasie şi unul dintre  
campionii de frunte ai ortodoxiei. într-o încercare de a evita separarea  
inoportună a naturii umane de cea divină a lui Cristos, Apolinarius a susţinut  
că Cristos a avut cu adevărat un trup şi un spirit, dar că spiritul din om a fost  
înlocuit în Cristos de logos. Logosul, care este elementul divin, a dominat în  
mod activ elementul pasiv — trupul şi sufletul — în persoana lui Cristos.  
Apolinarius a accentuat divinitatea lui Cristos, dar I-a minimalizat adevărata  
Sa umanitate. Concepţia lui a fost condamnată oficial la Conciliul ecumenic  
de la Constantinopole în 381.

în contrast cu concepţia lui Apolinarius a fost cea elaborată de Nestorie,  
un călugăr erudit (cea 381 — cea 452), care în anul 428 a devenit patriarh la  
Constantinopol. Lui Nestorie îi displăcea folosirea termenului theotokos  
(purtătoare de Dumnezeu) ca nume pentru Măria, mama lui Isus, nume ce se  
părea că o slăveşte în mod exagerat. El a oferit ca alternativă cuvîntul  
Christotokos, argumentînd că Măria a fost doar mama părţii umane a lui  
Cristos. Argumentînd astfel, el L-a socotit pe Cristos a fi un om în care,  
asemenea gemenilor siamezi, natura divină şi umană erau combinate mai  
degrabă într-o unire mecanică a naturilor decît în una organică. Cristos era de  
fapt doar un om perfect, legat moral de divinitate. El era mai degrabă un  
purtător de Dumnezeu decît Dumnezeul-om. Conducătorii Bisericii s-au  
întrunit în anul 431 la Efes unde, sub conducerea lui Ciril de Alexandria au  
condamnat această doctrină; dar partizanii lui Nestorie şi-au continuat  
lucrarea în partea răsăriteană a imperiului, ducînd Evanghelia, aşa cum o  
înţelegeau ei, în Persia, India şi chiar în China în anul 635 prin Alopen.8 Dar  
ea a fost distrusă în China pe la sfîrşitul secolului al nouălea.

Ca reacţie la opiniile unora ca Nestorie, a fost din nou accentuată natura  
divină a lui Cristos în dauna naturii Lui umane. Eutih, arhimandrit al unei  
mănăstiri din Constantinopol, insista că după întrupare cele două naturi ale  
lui Cristos, cea umană şi cea divină, s-au contopit în una singură — cea  
divină. Această concepţie a avut ca rezultat negarea adevăratei umanităţi a lui  
Cristos. Ea a fost condamnată într-o scrisoare lungă, cunoscută sub numele de  
Tomul,9, scrisă de Leon I, episcop al Romei între 440 şi 461 şi de Conciliul de  
la Calcedon în anul 451. Conciliul de la Calcedon a elaborat o cristologie în  
concordanţă cu Scriptura. Conciliul a afirmat că Cristos a fost „complet în ce  
priveşte Dumnezeirea Lui şi complet în ce priveşte umanitatea Lui, Dumnezeu  
adevărat şi om adevărat", avînd „două naturi, inconfundabile,  
neschimbătoare, indivizibile şi inseparabile". Aceste două naturi erau îmbinate  
armonios într-o singură Persoană cu o singură esenţă prin întrupare. Această  
formulare a constituit concepţia ortodoxă asupra acestui punct de la Conciliu  
încoace.

Concepţiile lui Eutih au fost reînviate în controversa monofizită care a  
tulburat pacea Imperiului Răsăritean pînă la jumătatea secolului al Vl-lea. Şi  
acum mai există peste 15 milioane de monofiziţi în bisericile coptice din Egipt,  
Etiopia, Liban, Turcia şi Rusia.

Rezolvarea relaţiei dintre natura umană şi divină a lui Cristos a fost urmată de discuţia asupra relaţiei voinţelor lui Cristos. A avut El atît o voinţă  
divină cît şi una umană? Dacă da, au fost ele egale sau una a fost  
subordonată celeilalte? Această dispută a fost rezolvată în final la Conciliul de  
la Constantinopol (680-681) cu afirmaţia că cele două voinţe ale lui Cristos au  
existat în El într-o unitate armonioasă, în care voinţa umană era supusă  
voinţei divine.

După rezolvarea acestor probleme diverse în Biserica Răsăriteană, părţii  
din Răsărit a creştinismului i-au rămas puţine contribuţii de adus la cursul  
principal al creştinismului. Cu excepţia contribuţiilor lui Ioan din Damasc în  
secolul al VIH-lea, teologia răsăriteană a stagnat pînă în timpurile moderne.

III. ANTROPOLOGIE—

MODUL DE SALVARE A OMULUI

Ereziile şi controversele discutate pînă aici au constituit probleme mai ales  
în aripa răsăriteană a Bisericii. Teologia şi cristologia nu au fost probleme  
grave în Apus, unde conducători ca Tertulian au dus Biserica la concepţia  
ortodoxă cu privire la relaţia lui Cristos cu Tatăl şi cu privire la relaţia dintre  
cele două naturi. Biserica Apuseană nu era interesată atît de teologia  
metafizică speculativă cît erau gînditorii greci mai raţionalişti ai Bisericii  
Răsăritene. în schimb, gînditorii Bisericii Apusene erau interesaţi de probleme  
mai practice. Această distincţie devine foarte clară pentru oricine studiază  
istoria antică. Mintea greacă şi-a adus contribuţia în domeniul gîndirii, pe  
cînd mintea romană, mai practică, era interesată în problemele de practică ale  
Bisericii. De exemplu, pe Augustin şi Pelagius i-a interesat problema naturii  
omului şi a modului de salvare a omului. Trebuia omul salvat numai de către  
puterea divină sau exista un loc pentru voinţa umană în procesul salvării?

Pelagius (cea 360-420), un călugăr şi teolog britanic, a venit la Roma în  
jurul anului 400 unde, cu ajutorul lui Celestius, şi-a formulat concepţia lui  
despre modul în care este salvat omul. Curînd el şi-a dat seama că Augustin  
nu-i accepta ideile. El a plecat din Roma în anul 409. Pelagius, un individ  
rece şi calm nu cunoscuse nimic din lupta sufletească prin care trecuse  
Augustin înainte de a fi fost salvat. Aşadar, Pelagius dădea voinţei umane un  
loc mai important în procesul salvării. Dar Augustin şi-a văzut voinţa  
neputincioasă în a-1 elibera din mlaştina păcatului în care se găsea din cauza  
firii lui păcătoase.

Pelagius credea că fiecare om este creat liber aşa cum a fost Adam, şi că  
fiecare om are puterea de a alege binele sau răul. Fiecare suflet este o creaţie  
diferită a lui Dumnezeu şi, de aceea, necontaminată de păcatul lui Adam.  
Universalitatea păcatului în lume este explicată prin slăbiciunea firii umane  
mai degrabă decît prin corupţia voinţei umane prin păcatul originar. Omul nu  
moşteneşte păcatul originar de la primul lui strămoş, deşi păcatele indivizilor  
din generaţia anterioară slăbesc trupul generaţiei prezente, aşa îneît păcatele  
sînt comise dacă individul nu vrea să coopereze cu Dumnezeu în procesul  
salvării. Voinţa umană este liberă să coopereze cu Dumnezeu pentru atingerea  
sfinţeniei şi, pentru a ajunge la har, se pot folosi de asemenea ajutoare cum ar

132 Creştinismul de-a lungul secolelor

fi Biblia, raţiunea şi exemplul lui Cristos. Deoarece nu există păcat originar,  
botezul copiilor mici nu este un element esenţial în salvare.11

Augustin, marele episcop de Hippona, s-a opus la ceea ce el credea că este  
o renegare a harului lui Dumnezeu, insistînd că regenerarea este lucrarea  
exclusivă a Duhului Sfînt. Omul a fost creat iniţial după chipul lui Dumnezeu,  
liber să aleagă binele şi răul, dar păcatul lui Adam i-a legat pe toţi oamenii,  
pentru că Adam a fost capul rasei. Voinţa omului este total coruptă de  
Căderea omului în păcat, aşa încît el trebuie considerat total decăzut şi  
neputincios să-şi exercite voinţa cu privire la problema salvării. Augustin  
credea că toţi moştenesc păcatul prin Adam şi că, de aceea, nimeni nu poate  
scăpa de păcatul originar. Voinţa omului este atît de legată, încît el nu poate  
face nimic pentru a se salva. Salvarea poate veni doar la cei aleşi prin harul lui  
Dumnezeu în Cristos. Dumnezeu trebuie să energizeze voinţa umană pentru a  
accepta harul Său oferit, care este doar pentru cei pe care El i-a ales pentru  
mîntuire.12

Concepţiile lui Pelagius au fost condamnate la Conciliul de la Efes în anul  
431, dar nici bisericile răsăritene şi nici cele apusene nu au acceptat niciodată  
în totalitate concepţiile lui Augustin. loan Cassian (cea 360-cca 435), un  
călugăr, s-a străduit să găsească o poziţie de compromis prin care voinţa  
umană şi cea divină puteau coopera pentru salvare. El a susţinut că toţi  
oamenii sînt păcătoşi din cauza Căderii în păcat şi voinţele lor sînt slăbite dar  
nu corupte total. Voinţa omului, parţial liberă, poate coopera cu harul divin  
în procesul salvării. El se temea că doctrina alegerii şi a harului irezistibil,  
susţinute de Augustin, ar fi putut duce la iresponsabilitate etică. Concepţia lui  
Cassian a fost condamnată la Sinodul de la Orange în anul 529, unde a fost  
acceptată o formă moderată de augustinianism.13

Dar problema ridicată de Pelagius şi Augustin este mereu prezentă în  
Biserica creştină. Gîndirea liberală din secoulul al XX-lea nu este decît o  
reînviere a ideii pelagiene conform căreia omul poate beneficia de salvare prin  
cooperarea cu voinţa divină, cooperare realizată prin eforturile sale proprii.  
Problema este dacă creştinismul este o chestiune de morală sau de religie;  
voinţa liberă a omului sau harul lui Dumnezeu; dezvoltarea caracterului prin  
cultură sau printr-o convertire care face posibilă această schimbare; o  
chestiune de puteri raţionale ale omului sau revelaţia lui Dumnezeu. Biserica a  
fost întotdeauna mai aproape de concepţia lui Augustin decît de cea a lui  
Pelagius sau loan Cassian, deşi concepţiile bisericii medievale asupra acestui  
subiect au fost similare cu cele ale semipelagienilor care l-au urmat pe loan  
Cassian.

Cele mai multe dintre controversele majore au încetat după anul 451, dar  
ele au avut o influenţă hotărîtoare asupra Bisericii creştine. Unitatea Bisericii a  
fost păstrată, dar cu preţul libertăţii spiritului de acţiune, atît de caracteristică  
pentru Biserica primară. Creştinii erau acum în posesia unor afirmaţii  
competente despre sensul în care trebuia interpretată Scriptura în problema  
chestiunilor doctrinare majore. Dar au fost şi unele dezavantaje care trebuie  
luate în considerare. Accentul pus pe teologie a dus la pericolul ca oamenii să

fie ortodocşi în credinţă, dar fără a trăi la înălţimea implicaţiilor etice ale  
acelei credinţe. Crezul şi comportamentul trebuie să meargă întotdeauna mînă  
în mînă. De asemenea, a fost trist faptul că mulţi creştini au simţit că Biserica  
poate recurge la violenţă şi persecuţie în încercarea ei de a ţine credinţa curată,  
împăratul, ca arbitru între diferitele concepţii de la concilii, a reuşit să impună  
puterea statului în probleme de religie şi să pună capăt separării Bisericii de  
stat. Dar noi le putem fi recunoscători acelora care şi-au riscat viaţa şi poziţia  
pentru a face ca Biserica să accepte doctrinele adevărate conform Scripturii, şi  
ne putem uni în a-L slăvi pe Dumnezeu pentru călăuzirea Sa providenţială în  
toate aceste probleme.

.

SUPREMAŢIA VECHII BISERICI  
CATOLICE IMPERIALE 313-590

NOTE

1. Niceea (325) — pentru a clarifica disputa ariană. Constantinopol (381)  
— pentru susţinerea personaltăţii Duhului Sfînt şi a umanităţii lui  
Cristos. Efes (431) — pentru a sublinia unitatea personalităţii lui  
Cristos. Calcedon (451) — pentru afirmarea relaţiei dintre cele două  
naturi ale lui Cristos. Constantinopol (553) — pentru a dezbate  
disputa monofizită. Constantinopol (680) — pentru a condamna  
monoteliţii. Niceea (787) — pentru a dezbate problemele legate de  
controversa iconoclastă. Manual of Councils of the Holy Catholic  
Church (Edinburgh: Grant, 2 voi., 1909) de Edward G. Landon,  
conţine descrieri privitoare la problemele participanţilor şi principalele  
discuţii ale conciliilor. Vezi harta din capitolul 18 pentru oraşele  
numite.

2. Beresford J. Kidd, Documents Illustrative of the History of the Church  
(London: Society for Promoting Christian Knowledge, 3 voi., 1920-  
1941), 2:6-10; Joseph Ayer, Jr., A Source Book for Ancient Church  
History (New York: Scribner, 1913), p. 297-356. Paginile din Ayer  
conţin majoritatea documentelor importante pentru o înţelegere a  
ereziei ariene. Vezi şi Socrate, Istoria ecleziastică, 1:5-9; Eusebiu, Viaţa  
lui Constantin, 1.61-73.

3. Kidd, History of the Church, voi. 2:21-25. Această scrisoare a lui  
Eusebiu include atît crezul său cît şi cel formulat la Niceea.

4. Henry Bettenson, Documents of the Christian Church (New York:  
Oxford University Press, ed. a 2-a, 1963), p. 35-36.

5. Bettenson, Documents, p. 25-26; canonul 1 al Conciliului de la  
Constantinopol este dat în Ayer, Source Book, p. 353, şi Philip Schaff,  
Creeds of Christendom (New York: Scribner 3 voi., ed. a 6-a, 1890),  
1:24-34; 2:57-61.

6. Bettenson, Documents, p. 25, n. 6

7. Ibid., p. 44-45; Kidd, History of the Church, 2:84-86, 103, 108, 114,  
147.

8. Bettenson, Documents, p. 46-48; Ayer, Source Book p. 504-511.

9. Bettenson, Documents, p. 49-51.

10. Ibid., p. 51-52; Ayer, Source Book, p. 511-529.

11. Bettenson, Documents, p. 51-54; Kidd, History of the Church, 2:235-  
236, 246-247.

,12. Bettenson, Documents, p. 76-83.

13. Ibid., Kidd, History of the Chruch, 2:334-237.

13

Epoca de aur a părinţilor Bisericii

Părinţii Bisericii discutaţi pînă aici au fost cunoscuţi ca părinţii  
antenicenieni, fie că au fost părinţii apostolici, apologeţii sau polemiştii. între  
Conciliul de la Niceea (325) şi cel de la Calcedon (451) şi-au desfăşurat  
activitatea cîţiva dintre cei mai capabili părinţi ai Bisericii creştine. Ei s-au  
străduit să studieze Scripturile de-a lungul unor linii mai ştiinţifice pentru a  
dezvolta sensul lor teologic. Datorită ponderii veritabile a operei şi a influenţei  
sale asupra Bisericii timpului său, Augustin a fost cel mai mare dintre aceşti  
părinţi.

I. PĂRINŢII POSTNICEENI DIN RĂSĂRIT

Părinţii din ramura de răsărit a Bisericii au aparţinut de şcoala alexandrină  
şi antiohiană de interpretare. Bărbaţi ca şi Chrysostom sau Teodor din  
Mopsuestia au urmat şcoala antiohiană sau siriană de interpretare, punînd  
accentul pe un studiu istorico-gramatical al Scripturilor, pentru a descoperi  
sensul pe care scriitorul sfînt a dorit să-1 comunice celor cărora le-a scris. Ei  
au evitat tendinţa de a alegoriza, tendinţă caracteristică celor din şcoala  
alexandrină, care urmau exemplul lui Origen.

A. Chrysostom — Comentator şi Orator.

Ioan, care la scurt timp după moarte a fost numit Chrysostom, deoarece  
elocvenţa sa era literalmente aceea a unuia care merita numele „Gură de  
Aur", s-a născut în jurul anului 347 într-o familie aristocratică bogată din  
Antiohia. Mama sa, Anthusa, ne reaminteşte de mama lui Augustin, deoarece,  
deşi a rămas văduvă la 20 de ani, a refuzat să se recăsătorească, pentru a-şi  
putea devota tot timpul educaţiei fiului ei. Chrysostom a fost studentul  
sofistului Libanius, care fusese unul din prietenii împăratului Iulian. Acest om  
i-a dat o instruire bună în domeniul clasicilor greci şi al retoricii, punînd baza  
pentru excelenta sa abilitate în vorbire. Un timp, el a practicat dreptul, dar  
după botezul său în anul 368, s-a călugărit. După moartea mamei sale în 374,  
a dus o viaţă ascetică severă pînă în 380. în acest timp, a trăit într-o peşteră  
dintr-un munte lîngă Antiohia. Sănătatea şubredă 1-a obligat să pună capăt

acestui regim sever. Ordinat în 386, a predicat în Antiohia pînă în 398 unele  
dintre cele mai bune predici ale sale. în acel an a fost ales patriarh al  
Constantinopolului, poziţie pe care a deţinut-o pînă cînd împărăteasa Eudoxia  
l-a alungat în anul 404, deoarece o criticase pentru îmbrăcămintea ei  
extravagantă şi pentru că pusese o statuie a ei din argint lîngă biserica Sf.  
Sofia, unde predica el. A murit în exil în anul 407.

Chrysostom a trăit o viaţă simplă şi curată, care era un reproş la adresa  
bogaţilor săi enoriaşi cu poziţie înaltă în Constantinopol. Extrem de ascetic în  
insistenţa sa asupra simplităţii vieţii şi înclinat spre misticism, nu a avut  
întotdeauna tact; dar avea o fire amabilă, politicoasă, plină de afecţiune. Deşi  
din punct de vedere moral şi spiritual a fost un gigant, fizic era scund şi slab.  
Faţa sa slabă dar plăcută, fruntea zbîrcită, capul chel şi ochii luminoşi  
pătrunzători lăsau o impresie permanentă asupra ascultătorilor lui.

Probabil cîţiva ani de studiu cu Diodor din Tars au avut o contribuţie  
pozitivă asupra abilităţii lui de exeget. Mai există în jur de 640 din predicile  
sale şi chiar o citire a lor poate să ne dea o idee asupra abilităţii sale oratorice.  
Majoritatea predicilor sale sînt comentarii ale epistolelor lui Pavel.  
Necunoscînd ebraica, el nu a putut face o investigaţie critică a Scripturilor  
Vechiului Testament, dar el păstra în minte importanţa contextului, căutînd să  
descopere sensul literal dorit de scriitor şi să facă o aplicaţie practică a acelui  
sens la problemele oamenilor din timpul său. Aceste aplicaţii practice ale  
Evangheliei au fost elaborate cu multă seriozitate morală. El susţinea că între  
morală şi religie nu trebuie să existe nici un dezacord; Crucea şi etica trebuie  
să meargă mînă în mînă. Nu este de mirare că el a fost şi mai este încă salutat  
ca şi cel mai mare orator pe care 1-a avut vreodată Biserica Răsăriteană.1

B. Teodor (cea 350-428) — exegetul

Un alt important părinte al Bisericii este Teodor din Mopsuestia. Şi el a  
studiat Scripturile timp de aproape zece ani cu Diodor din Tars. Această  
educaţie bună a fost posibilă datorită faptului că s-a născut într-o familie  
bogată. A fost ordinat ca presbiter în Antiohia în anul 383, apoi a devenit  
episcop de Mopsuestia în Cilicia, în jurul anului 392.

Pe bună dreptate, Teodor a fost numit „prinţul exegeţilor antici". El s-a  
opus sistemului alegoric de interpretare, insistînd asupra unei înţelegeri  
profunde a gramaticii textului pentru a descoperi sensul intenţionat de scriitor.  
El a dat de asemenea o atenţie deosebită textului, în contextul lui imediat sau  
mai îndepărtat. Acest tip de studiu a făcut din el un comentator şi un teolog  
abil. El a scris comentarii asupra unor cărţi ale Bibliei, cum ar fi Coloseni şi  
Epistolele către tesaloniceni. Atît el cît şi Chrysostom au avut o influenţă mare  
asupra interpretării Bibliei în timpul lor. Opera lor a fost în contrast izbitor cu  
interpretările nefireşti ale Scripturii ce rezultau din folosirea metodei de  
interpretare alegorică.

C. Eusebiu (cea 265-339) — istoric al Bisericii.

Unul dintre cei mai mult studiaţi părinţi ai Bisericii este Eusebiu din  
Cezarea care are tot atît de mult dreptul la titlul de părinte al istoriei Bisericii pe cît are Herodot dreptul la titlul de părinte al istoriei. După o bună educaţie  
primită de la Pamfilus în Cezarea, el 1-a ajutat pe prietenul său Pamfilus să-şi  
clădească biblioteca în acel oraş. Eusebiu a fost un student harnic, citind tot  
ce-i cădea în mînă şi care l-ar fi putut ajuta în cercetările sale. El extrăgea  
mult material atît din literatura profană cît şi din literatura sacră. Mare parte  
din literatura timpului său, care ar fi putut altfel rămîne pierdută, a fost  
păstrată datorită acestor fragmente citate în lucrările lui.

Personalitatea lui Eusebiu a fost cea care 1-a pregătit pentru asemenea  
ocupaţii cărturăreşti. El avea un caracter prietenos şi agreabil, detestînd  
certurile produse de erezia ariană. Lui i s-a dat un loc de onoare la dreapta lui  
Constantin la Conciliul de la Niceea şi, ca şi acesta, a optat pentru un  
compromis între partidele lui Atanasie şi Arius. Credeul de la Cezarea,  
prezentat de Eusebiu din Cezarea, a fost modificat şi acceptat de Conciliul de  
la Niceea.

Capodopera lui este Istoria ecleziastică, o privire generală asupra istoriei  
Bisericii din timpurile apostolice pînă în 324. Scopul lui era acela de a  
înregistra încercările prin care a trecut Biserica la sfîrşitul lungii ei perioade de  
luptă şi începutul epocii ei de prosperitate. Lucrarea este cu atît mai valoroasă  
azi, deoarece Eusebiu a avut acces la excepţionala bibliotecă din Cezarea şi la  
arhivele imperiale. El a făcut un efort mare să fie onest şi obiectiv în folosirea  
celor mai bune şi mai demne de încredere surse primare de care putea  
beneficia.2 Prin faptul că a folosit în mod critic multe documente demne de  
încredere, Eusebiu a anticipat ceva din studiul ştiinţific atent pe care îl face  
istoricul modern atunci cînd evaluează sursele cunoştinţelor sale. Eusebiu este  
sursa noastră cea mai bună de cunoştinţe în domeniul istoriei Bisericii în  
timpul primelor trei secole ale existenţei sale, dar savanţii regretă faptul că el  
nu a dat note de subsol amănunţite asupra surselor cunoştinţelor sale, în  
maniera istoricului modern. De asemenea, uneori lucrarea lui este doar o  
colecţie de fapte şi citate fără un studiu ordonat al cauzei şi efectului. în ciuda  
acestor deficienţe, a divagaţiilor monotone şi a stilului nesistematic, lucrarea  
sa a fost de o valoare inestimabilă pentru Biserică de-a lungul epocilor.

Eusebiu a scris Cronica, o istorie universală din timpul lui Avraam pînă în  
323. „Canoanele cronologice" care constituie o parte din Cronică, dau cadrul  
cronologic convenţional al istoriei medievale. Viaţa lui Constantin a fost scrisă  
ca o anexă la Istoria ecleziastică, fiind o sursă excelentă de informare, deşi  
cam laudativă, cu privire la faptele lui Constantin legate de Biserică. Eusebiu  
a mai scris şi o biografie laudativă a lui Constantin.

Activitatea istorică a lui Eusebiu a fost continuată de doi succesori care nu  
s-au ridicat întotdeauna la nivelul înalt de încredere atins de el. Totuşi, trebuie  
afirmat că aceşti laici, Socrate şi Sozomen, ambii educaţi pentru profesiunea  
juridică, au dovedit o lipsă de bigotism chiar şi în tratarea cu adversarii lor.  
Lucrarea lui Socrate prezintă istoria creştinismului de la 305 pînă în 439,  
într-o încercare de a completa lucrarea începută de Eusebiu. Sozomen a fost  
mult mai credul decît Socrate, şi i-a plagiat adesea opera acestuia. Adeseori el  
face digresiuni în favoarea ascetismului. Lucrarea lui acoperă perioada de la

323 pînă la 425. împreună cu Eusebius, aceşti bărbaţi sînt principalele  
autorităţi ecleziastice pentru istoria Bisericii antice.

II. PĂRINŢII POSTNICEENI DIN APUS

în această perioadă părinţii Bisericii din Apus i-au depăşit în diverse  
domenii pe cei din Răsărit. Traducerea Scripturii, scrierile filozofilor păgîni şi  
scrierea tratatelor teologice au constituit părţi importante din lucrările lor.  
înclinaţia spre practică a latinilor, în contrast cu interesul pentru speculaţii al  
grecilor, poate fi observată în opera lui Ieronim, Ambrozie şi Augustin.

A. Ieronim (cea 347-420) — comentator şi traducător

Ieronim, originar din Veneţia, a fost botezat în anul 360 şi timp de cîţiva  
ani a fost student itinerant la Roma şi în oraşele Galiei. în timpul decadei  
următoare, el a vizitat Antiohia, trăind viaţa monastică în timp ce învăţa  
limba ebraică. A ajuns secretarul lui Damasus, episcopul Romei, în 382;  
Damasus i-a sugerat că ar putea face o nouă traducere a Bibliei.3 în 386,  
Ieronim a plecat în Palestina şi acolo, prin generozitatea unei doamne romane  
bogate, Paula, pe care el o învăţase ebraica, şi-a trăit restul vieţii la Betleem  
într-o mănăstire. El a trăit retras în felul acesta timp de aproape treizeci şi  
cinci de ani.

Cea mai mare lucrare a lui Ieronim a fost o traducere latină a Bibliei,  
cunoscută sub numele de Vulgata. înainte de anul 391, el terminase revizuirea  
Noului Testament în latină. El nu s-a folosit de Septuagintă (versiunea  
Vechiului Testament în greacă) ci a făcut o traducere în latină a Vechiului  
Testament direct din ebraică, terminîndu-şi lucrarea în jurul anilor 404 sau

Nu există nici un portret contemporan cunoscut al lui Ieronim- Jotuşi^  
ediţii de mai tîrziu ale operelor lui, îl zugrăveau adesea. Aceste două desene  
dintr-o traducere din perioada Renaşterii italiene a vieţii şi scrisorilor lui îl  
arata mai întîi cu multele lui cărţi şi apoi cu Marcella care, împreună cu  
mama şi sora lui Ieronim, l-a ajutat în traducerea Scripturii. Ieronim arată  
spre criticii lui, care se pare că priveau cu dezaprobare faptul că el vorbea cu  
o femeie.

l

Capitolul 13 139

405. Versiunea Bibliei lui Ieronim a fost larg folosită de Biserica Apuseană  
pînă de curind, fiind singura Biblie oficială a Bisericii Romano-Catolice după  
Conciliu 1 de la Trent.

Ieronim a fost de asemenea un comentator abil, scriind multe comentarii  
folositoare şi în zilele noastre. Pasiunea lui timpurie pentru clasici şi  
cunoaşterea lor a fost de mare ajutor în interpretarea Scripturii, deşi în anii ce  
au urmat el a renegat învăţătura clasică. El a scris o lucrare excepţională, De  
viris illustribus (Despre bărbaţii iluştri), după modelul biografilor antici, care  
conţine scurte schiţe biografice şi bibliografice ale principalilor scriitori creştini  
şi ale lucrărilor lor, din timpul apostolilor pînă în vremea lui. înclinaţia spre  
viaţa ascetică l-a făcut să o susţină cu pana lui, şi popularitatea medievală de  
mai tîrziu a vieţii ascetice în Apus a datorat mult scrierilor lui Ieronim asupra  
acestui subiect.

B. Ambrozie (cea 340-397) — administrator şi predicator.

Ambrozie şi-a demonstrat abilitatea în domeniul administraţiei bisericeşti,  
al predicării şi al teologiei. Tatăl lui avusese înalta poziţie de prefect al Galiei,

Un mozaic reprezentîndu-l pe  
Ambrozie — episcop de Milan,  
predicator plin de forţă, teolog şi  
administrator capabil. Acest mozaic  
provine din prima jumătate a secolului  
al cincilea, şi s-ar putea să fie o  
reprezentare puţin fantezistă a  
aspectului lui real.

140 Creştinismul de-a lungul secolelor

şi familia lui, cu poziţie înaltă în cercurile imperiale ale Romei, 1-a educat  
pentru avocatură, cu scopul de a face o carieră politică. El s-a ridicat curînd  
la poziţia de guvernator imperial al regiunii din jurul oraşului Milano. După  
moartea episcopului Milanului în 374, poporul 1-a dorit în unanimitate în acea  
slujbă. Crezînd că aceasta era chemarea lui Dumnezeu, el a renunţat la poziţia  
lui înaltă, şi-a împărţit banii săracilor, a devenit episcop şi a început un studiu  
intensiv al Scripturilor şi teologiei.

Ambrozie s-a dovedit a fi un administrator neînfricat şi capabil al  
afacerilor Bisericii. El a pledat împotriva puternicelor, grupuri ariene,  
neezitînd să se opună şi împăratului Theodosiu. în anul 390, Theodosiu a  
adunat în piaţa oraşului populaţia din Tesalonic, al cărui guvernator fusese  
ucis, şi a ordonat masacrarea ei. Pe acest motiv, a venit la biserică să se  
împărtăşească, Ambrozie i-a refuzat participarea la Cina Domnului pînă nu  
s-a căit umil şi în mod public de fapta lui.4 Ambrozie a dorit ca statul şi  
conducătorii lui să respecte Biserica şi să nu încalce pretenţiile îndreptăţite ale  
acesteia în domeniul spiritual.

Deşi expunerile lui practice din Scriptură au fost compromise de folosirea  
metodei alegorice, Ambrozie a fost un predicator abil. Faptul că el a predicat  
în catedrala din Milano a fost esenţial pentru aducerea lui Augustin la  
cunoaşterea creştinismului, fapt ce a avut mai tîrziu ca rezultat salvarea lui. El  
este cel care a introdus cîntarea imnurilor şi psalmodia antifonală în Biserica  
Apuseană. El a devenit de asemenea un teolog de o deosebită abilitate, cu  
toate că nu studiase teologia pînă la consacrarea lui ca episcop.

C. Augustin (cea 354-430) — filozof şi teolog.

Deşi Ieronim şi Ambrozie au fost onoraţi cu titlul de doctor de către  
biserica medievală, reputaţia lor este mică în comparaţie cu cea a lui Augustin.  
Atît protestantismul cît şi catolicismul roman aduc omagiu contribuţiei lui  
Augustin la cauza creştinismului. El a fost un polemist abil, un predicator  
bun, un excelent administrator episcopal, un teolog superb şi creatorul unei  
filozofii creştine a istoriei care este încă valabilă în punctele ei esenţiale.  
Trăind într-o vreme cînd vechea civilizaţie clasică părea a fi menită să se  
prăbuşească în faţa barbarilor, Augustin a stat între două lumi — cea clasică  
şi cea medievală nouă. El a insistat că oamenii trebuie să aştepte cu nerăbdare  
„Cetatea lui Dumnezeu", o civilizaţie spirituală, deoarece vechea civilizaţie  
dispărea.

Augustin s-a născut în anul 354, în casa unui funcţionar roman în oraşul  
nord-african Tagasta. Mama lui, Monica, s-a rugat mult pentru convertirea lui  
la credinţa creştină. El şi-a primit educaţia primară în şcoala locală, unde a  
învăţat latina în acompaniamentul multor bătăi şi a urît greaca atît de mult  
îneît niciodată nu a învăţat să o folosească eficient. A fost trimis la şcoală în  
apropiere, la Madaura, iar de acolo la Cartagina să studieze retorica. Eliberat  
de restricţiile de acasă, Augustin a urmat modelul multor studenţi din timpul  
său, lăsîndu-se în voia pasiunilor într-o legătură nelegitimă cu o concubină.  
Din această unire s-a născut în 372 fiul său Adeodatus. în căutarea lui după

Capitolul 13 141

adevăr, doi ani mai tîrziu Augustin a adoptat învăţătura maniheistă, dar  
aceasta nesatisfăcîndu-1, s-a întors spre filozofie după ce citise Hortensius a lui  
Cicero şi învăţăturile neoplatoniste. A predat retorica în oraşul său natal —  
Cartagina — pînă la plecarea la Milano în 384.

în anul 386 a avut loc în viaţa lui momentul hotărîtor al convertirii.  
Meditînd într-o zi într-o grădină asupra nevoii sale spirituale, a auzit o voce în  
apropiere care-i spunea: „Ia şi citeşte". Augustin şi-a deschis Biblia la  
Romani 13:13-14, şi citirea i-a adus în suflet lumina pe care nu o putuse găsi  
nici în maniheism, nici în neoplatonism. Şi-a alungat concubina şi a renunţat  
la retorică. Mama lui, care se rugase de mult pentru convertirea lui, a murit la  
scurt timp după botezul lui. întoreîndu-se la Cartagina, a fost ordinat ca preot  
în 391. în anul 396 a fost consacrat ca episcop de Hippona. De atunci şi pînă  
la moartea lui în anul 430, şi-a consacrat viaţa administraţiei episcopale,  
studiind şi scriind. El este considerat cel mai mare dintre părinţii Bisericii.5  
Ne-a lăsat peste o sută de cărţi, cinci sute de predici şi două sute de scrisori.

Probabil opera cea mai cunoscută ieşită de sub pana lui Augustin este  
Confesiuni, una dintre cele mai mari lucrări autobiografice din toate  
vremurile. A fost terminată în anul 401. Ca toate lucrările lui majore, şi  
aceasta a fost un rezultat al crizelor cu care a fost confruntat el sau Biserica.  
Pe parcursul lucrării lui, el şi-a deschis sufletul. Cărţile 1 pînă la 7 descriu  
viaţa lui înainte de convertire. Cartea 8 descrie evenimentele din perioada  
convertirii sale; următoarele două cărţi relatează evenimentele de după  
convertire, inclusiv moartea mamei sale şi întoarcerea lui în Africa de Nord.  
Cărţile 11 şi 13 sînt un comentariu asupra primelor capitole din Genesa, în  
care Augustin deseori recurge la alegorie. '

De-a lungul epocilor, creştinii au găsit binecuvîntări spirituale citind  
această operă, pe care Augustin a scris-o spre lauda lui Dumnezeu, pentru  
harul Său revărsat asupra unui păcătos ca el. Cartea conţine în primul  
paragraf des citata frază: „Tu ne-ai făcut pentru Tine şi inima noastră nu-şi  
găseşte odihna, pînă cînd nu se odihneşte în Tine". Sentimentul păcatului său  
şi puterea răului dezvăluite de viaţa lui pasionată, imorală l-au determinat să  
strige: „Dă-mi puritate şi abstinenţă, dar nu chiar acum". Această nevoie a  
fost rezolvată în sfîrşit atunci cînd a experimentat harul lui Dumnezeu.6

Augustin a mai scris o lucrare autobiografică Retractationes (Retractări),  
cu puţin înainte de moartea sa. în ea el îşi analizează lucrările în ordine  
cronologică, subliniind modul în care şi-a schimbat părerea de-a lungul anilor.  
El regretă mai ales legătura timpurie cu filozofia păgînă, deoarece aceasta nu-1  
poate duce pe om niciodată la adevăr, aşa cum o face creştinismul.7 Aceasta

este biografia lui intelectuală. ^—------—-^

Augustin a scris şi lucrări filozofice în formă de dialog. Contra  
academicos este cea mai interesantă dintre aceste lucrări. în ea, el încearcă să  
demonstreze că, prin studiul filozofic, omul poate să atingă doar adevărul  
probabil, şi că siguranţa vine numai prin revelaţia din Biblie.

De Doctrina Christiana (Despre învăţătura creştină) este cea mai  
importantă dintre lucrările sale exegetice. Este un manual mic care tratează

142 Creştinismul de-a lungul secolelor

părerile lui despre hermeneutică sau ştiinţa interpretării. în această lucrare, el  
a dezvoltat marele principiu al analogiei credinţei. Prin aceasta el înţelegea că  
nu trebuie dezvoltat din nici un pasaj anumit o învăţătură contrară sensului  
general al Scripturii. Faptul că mulţi au omis acest lucru, i-a dus la erori şi —  
deseori — la erezie. Ţinînd cont de acest principiu, el a scris multe comentarii  
exegetice asupra Vechiului şi Noului Testament.

Augustin a scris de asemenea tratate teologice, dintre care cel mai  
semnificativ este De Trinitate (Despre Trinitate). Primele şapte cărţi ale  
lucrării sînt închinate unei expuneri Scripturale a acelei doctrine. Mica sa  
lucrare Enchiridion ad Laurentium este un manual al opiniilor sale teologice.  
Această lucrare, împreună cu Retractationes, vor prezenta pe scurt cititorului  
un tablou clar al vederilor teologice ale lui Augustin. El a scris şi multe lucrări  
polemice în apărarea credinţei de învăţăturile false şi ereziile maniheiştilor,  
donatiştilor şi mai ales ale pelagienilor. De haeresibus (Despre erezii) este o  
istorie a ereziilor.

El a scris cîteva lucrări practice şi pastorale şi multe epistole, din care mai  
există şi astăzi peste 200. Aceste lucrări şi epistole tratează multele probleme  
practice pe care le întîlneşte un administrator al Bisericii sau un pastor de-a  
lungul anilor slujbei sale.

După părerea multora, cea mai mare lucrare apologetică, capodopera sa,  
căreia i se datorează faima lui, este De Civitate Dei (Despre Cetatea lui  
Dumnezeu), cunoscută şi sub numele de „Cetatea lui Dumnezeu" (413-426).  
Augustin însuşi o considera ca cea mai bună operă a sa.8 Şocaţi de jefuirea  
Romei de către Alaric în anul 410, romanii au pus acest dezastru venit peste ei  
pe seama faptului că au uitat vechea religie clasică romană şi au adoptat  
creştinismul. Augustin s-a hotărît să răspundă acestei acuzaţii la cererea  
prietenului său Marcellinus. Cărţile 1 la 10 constituie partea apologetică a  
acestei lucrări. în Cărţile 1 la 5, el încearcă să demonstreze că prosperitatea  
statului nu depinde de vechea închinare politeistă, deoarece romanii au avut  
catastrofe cu mult înainte de venirea creştinismului, iar succesul avut se datora  
providenţei lui Dumnezeu pe care ei L-au ignorat. în următoarele cinci cărţi,  
Augustin demonstrează că închinarea la zeii romani nu este necesară pentru a  
obţine binecuvîntare veşnică. Zeii nu-şi pot ajuta adepţii nici pe tărîmul  
material nici pe cel spiritual, în timp ce creştinismul le poate da, şi le-a dat  
binecuvîntările de care s-au bucurat.

Filozofia istoriei lui Augustin, prima filozofie reală a istoriei elaborată  
vreodată, poate fi găsită în Cărţile 11 la 22 ale acestei mari lucrări. Originea  
celor două cetăţi este discutată în Cărţile 11 la 14. Ideea centrală a lucrării este  
dezvoltată în capitolul 28 al Cărţii 14. Prima cetate, Cetatea lui Dumnezeu,  
este formată din toate fiinţele umane şi cereşti, unite prin dragostea pentru  
Dumnezeu şi căutînd numai slava Lui. Cetatea Terestră este formată din acele  
fiinţe care, iubind doar eul, îşi caută propria slavă şi propriul bine. Principiul  
suprem care le despaţte este cel al dragostei. Augustin nu a făcut niciodată  
aluzie la Imperiul Roman sau la biserica din Roma cînd a vorbit despre aceste  
două cetăţi.

I

\ Capitolul 13 143

Perspectiva lui era mult mai universală şi opusă concepţiei ciclice despre  
istorie. în Cărţile 15 la 18, el schiţează creşterea şi progresul celor două  
cetăţi, prin istoria biblică şi cea seculară. Restul cărţilor relatează destinul  
celor două cetăţi. După Judecată, membrii Cetăţii lui Dumnezeu se bucură de  
fericirea veşnică, iar cei din Cetatea Terestră de pedeapsă veşnică. Augustin nu  
mai prevede un loc în viitor pentru evrei şi crede că epoca prezentă a Bisericii  
este mileniul. El afirmă că dualismul celor două cetăţi este doar temporal, şi  
este doar îngăduit, şi i se va pune capăt printr-un act al lui Dumnezeu. Deşi  
lucrarea este grea şi obositoare, cel ce o studiază cu atenţie va înţelege mai  
bine după citirea ei planul şi scopul lui Dumnezeu.

Dezvoltarea unei interpretări creştine a istoriei trebuie considerată ca o  
contribuţie durabilă a acestui mare cărturar creştin. Nici istoricii greci nici cei  
romani nu fuseseră în stare să realizeze o asemenea înţelegere universală a  
istoriei omului. în afirmaţia sa despre suveranitatea lui Dumnezeu, care a  
devenit Creatorul istoriei în timp, Augustin ridică spiritualul mai presus de  
temporal. Dumnezeu este Domn peste istorie şi nu este încătuşat în istorie, aşa  
cum a susţinut mai tîrziu filozoful Hegel. Istoria este liniară nu ciclică. Tot ce  
vine la viaţă este un rezultat al voii şi acţiunii Sale. Chiar înainte de creaţie,  
Dumnezeu a avut în gînd un plan pentru creaţia Sa. Acest plan va fi îndeplinit  
parţial în timp, în lupta dintre cele două cetăţi pe pămînt, şi în final va fi  
îndeplinit în afara istoriei, prin puterea supranaturală a lui Dumnezeu. în  
concepţia lui cu privire la istorie, Augustin a avut de asemenea un spectru mai  
larg decît oricare altul. El a văzut istoria ca fiind universală şi unitară prin  
faptul că toţi oamenii sînt cuprinşi în ea. Scriind despre războiul persan,  
Herodot şi-a limitat lucrarea la lupta dintre greci şi persani. Augustin, în  
schimb, a afirmat solidaritatea rasei umane. Mai mult, el credea că progresul  
se realizase în primul rînd de-a lungul liniilor morale şi spirituale, fiind  
rezultatul conflictului cu răul, un conflict în care omul are de partea sa harul  
lui Dumnezeu. Sfîrşitul acestui conflict va dizolva dualismul temporal, cauzat  
de păcat, al cetăţilor în luptă, în victoria finală a Cetăţii lui Dumnezeu. în  
felul acesta, Augustin a evitat eroarea lui Marx şi a altora care încearcă să  
facă scena temporală relativă a istoriei absolută şi eternă, prin găsirea de  
soluţii la problemele omului în istoria temporală. Ţelul sau scopul istoriei  
pentru Augustin.; se află în afara istoriei, în mîinile unui Dumnezeu veşnic.  
Această filozofie inspiratoare a susţinut Biserica prin întunecoasa jumătate de  
mileniu dinaintea anului 1000.

Augustin este considerat de protestanţi ca fiind un precursor al ideilor  
Reformei, prin accentul pus de el pe mîntuirea din păcatul originar şi actual ca  
rezultat al harului unui Dumnezeu" suveran, care-i salvează în mod irezistibil  
pe cei pe care i-a ales.'Dar în discuţia despre modul în care este salvat omul,  
Augustin a pus atît de mare accent pe Biserică, pe care a văzut-o ca pe o  
instituţie vizibilă şi care posedă adevăratul credeu, adevăratele sacramente şi  
adevărata misiune, încît Biserica Romană îl consideră părintele  
ecleziasticismuHii roman. Nu trebuie uitat faptul că el a^făcut aceste sublinieri  
pentru a înfrînge pretenţiile pelagianismului pe de o parte şi ale donatismului

L

144 Creştinismul de-a lungul secolelor

pe de altă parte. Insistenţa lui asupra faptului că atunci cînd interpretăm un  
pasaj biblic trebuie să luăm în considerare întreaga Scriptură este un principiu  
cu valoare permanentă în Biserică.

în ciuda acestor valori permanente, Augustin a adus cîteva erori în  
curentul gîndirii creştine. El a ajutat la dezvoltarea doctrinei purgatoriului, cu  
toate relele care însoţesc această doctrină. El a accentuat într-atît valoarea  
celor două sacramente încît doctrina regenerării prin botez şi harul  
sacramental sînt rezultate logice ale vederilor lui. Interpretarea lui despre  
mileniu ca epoca dintre întrupare şi cea de-a doua venire a lui Cristos, în care  
Biserica va cuceri lumea, a dus la situaţia în care s-a accentuat rolul bisericii  
Romei ca biserică universală, destinată să le aducă pe toate în sînul ei. De  
asemenea, teoria lui despre mileniu a dus la ideea de postmilenialism.

Faptul că Augustin a accentuat anumite aspecte ale religiei creştine nu  
trebuie să minimalizeze importanţa lui pentru Biserica creştină. Reformatorii  
au găsit în Augustin un aliat inestimabil în credinţa lor că omul legat de păcat  
are nevoie de salvare prin harul lui Dumnezeu doar prin credinţă. între Pavel  
şi Luther, Biserica nu a avut pe altul de o mai înaltă statură morală şi  
spirituală decît Augustin.

NOTE

Traduceri ale predicilor sale pot fi studiate în Beresford J. Kidd,

Documents Illustrative of the History of the Church (London: Society

for Promoting Christian Knowledge, 3 voi., 1920-1941), 2:102 şi urm.,

şi în voi. 10 la 14 din Philip Schaff, A Select Library of the Nicene and

Post-Nicene Fathers of the Christian Church (New York: Christian

Literature, 1889, Seria întîi).

Eusebiu, Istoria ecleziastică, 1:1.

Kidd., History of the Church, 2:176-177.

Ibid., 2:146-147.

Augustin, Confesiuni, Cărţile 1-10. Aceste cărţi relatează istoria vieţii

lui pînă la scurt timp după convertire. Relatarea convertirii sale este

dată în 8.12.29.

Ibid., 8.7.17

Meredith F. Eller, „The Retractationes of Saint Augustine", Church

History, 32:172 şi urm. (sept. 1949). Acest articol discută mai detaliat

valoarea acestei lucrări.

Augustin, Retractiones, 2:43.

SUPREMAŢIA VECHII BISERICI  
CATOLICE IMPERIALE, 313-590

2.  
3.  
4.  
5.

6.

7.

8.

14

Creştinismul mănăstirilor

De-a lungul istoriei, în timpul de declin moral, de formalism şi de  
instituţionalism, unii oameni au renunţat la societate, retrăgîndu-se în  
solitudine pentru a-şi obţine propria salvare separat de societatea pe care ei o  
cred decadentă şi osîndită. în timpul perioadei de decădere internă treptată a  
Imperiului Roman, monasticismul i-a atras puternic pe mulţi, care au  
abandonat societatea în favoarea mănăstirii. Această mişcare şi-a avut  
originile în secolul al IV-lea şi de atunci încolo tot mai mulţi laici s-au retras  
din lume. Către sfîrşitul secolului al Vl-lea, monasticismul avea rădăcini adînci  
atît în sectorul apusean cît şi în cel răsăritean al Bisericii. O a doua perioadă  
de măreţie pentru monasticism a avut loc în timpul reformelor monastice din  
secolele al X-lea şi al Xl-lea. Epoca monastică din secolul al XIH-lea a  
constituit cea de a treia perioadă. Apariţia iezuiţilor în Contrareforma din  
secolul al XVI-lea a constituit perioada finală în care monasticismul a afectat  
adînc Biserica. Mişcarea încă mai are un loc important în viaţa Bisericii  
Romano-Catolice.

I. CAUZELE MONASTICISMULUI

Cîteva influenţe au contribuit la apariţia monasticismului în Biserica  
antică. Concepţia dualistă a trupului şi a spiritului, cu tendinţa ei de a  
considera trupul ca fiind rău şi spiritul ca fiind bun — atît de caracteristică  
pentru Orient — a influenţat creştinismul prin mişcarea gnostică şi prin cea  
neoplatonică. Se credea că retragerea din lume va ajuta individul să  
răstignească trupul şi să dezvolte viaţa spirituală prin meditaţie şi prin acte  
ascetice.

Trebuie reamintit de asemenea că unele părţi din Scriptură par a sprijini  
ideea separării de lume. Aparenta recomandare a lui Pavel a vieţii de celibat în  
capitolul 7 din 1 Corinteni este un exemplu de care se face uz. Părinţii  
Bisericii Primare, ca Origen, Ciprian, Tertulian şi Ieronim, au stimulat  
celibatul, considerînd că acesta este interpretarea corectă a unor asemenea  
texte din Scriptură.

X

f

146 Creştinismul de-a lungul secolelor

Anumite tendinţe psihologice au întărit dorinţa pentru o viaţă monastică,  
în perioade de criză există întotdeauna o tendinţă de retragere de la realităţile  
dure din jur. Sfîrşitul secolului al II-lea şi secolul al Hl-lea au marcat  
începutul unei dezordini civile care urma să devină atît de obişnuită în istoria  
de mai tîrziu a imperiului. Mulţi au părăsit societatea mergînd la mănăstire ca  
mijloc de scăpare de aspra realitate şi de contaminarea morală a timpului.  
Odată cu unirea bisericii cu statul, posibilitatea martirajului a fost diminuată,  
dar cei care doreau martirajul ca o garanţie a credinţei lor puteau găsi un  
înlocuitor psihologic în practicile ascetice ale monasticismului. Monasticismul  
de asemenea oferea o apropiere mai personală de Dumnezeu decît închinarea  
comună, formală a vremii.

Evenimentele istorice au jucat de asemenea un rol în hotărîrea multora de  
a accepta viaţa de mănăstire. Numărul tot mai mare de barbari care intrau în  
biserică au introdus multe practici semi-păgîne în biserică, iar sufletele  
puritane se revoltau împotriva acestora. Deteriorarea morală crescîndă, în  
special a claselor de sus din societatea romană, i-a făcut pe mulţi să-şi piardă  
speranţa într-o reformă socială. Monasticismul a devenit un liman pentru cei  
revoltaţi împotriva decadenţei crescînde a timpului. El era o critică vie a  
societăţii zilei.

Geografia merită să fie luată în considerare, ca un factor responsabil  
pentru apariţia monasticismului. Ar fi fost mult mai dificil ca viaţa monastică  
să se desfăşoare în locuri unde climatul era mult mai aspru decît cel din Egipt,  
unde şi-a avut începuturile viaţa monastică. Climatul cald, uscat şi mulţimea  
de peşteri din dealurile de-a lungul malurilor Nilului au favorizat separarea  
individului de societate. Grădini mici, împreună cu resursele de hrană  
asigurate de Nilul din apropiere, făceau ca hrana să poată fi asigurată destul  
de uşor. Apropierea de peisajul sever al deşertului stimula meditaţia.

II. DEZVOLTAREA MONASTICISMULUI

Monasticismul a trecut prin patru etape în timpul perioadei lui de apariţie  
în civilizaţia apuseană. La început, practicile ascetice erau îndeplinite de mulţi  
în cadrul bisericii. Mai tîrziu, mulţi s-au retras din societate pentru a trăi ca  
pustnici sau sihastri. Sfinţenia acestor pustnici i-a atras pe alţii, care apoi se  
instalau în peşterile din apropiere, căutînd să fie conduşi de ei, în ceea ce era  
cunoscut sub numele de laura. S-a construit o mănăstire pentru practici  
comune. în faza finală a apărut viaţa comunală organizată în cadrul unei  
mănăstiri. Acest proces şi-a avut începuturile în Răsărit în secolul al IV-lea, de  
unde s-a răspîndit în Biserica din Apus.

A. în Răsărit

Anton (cea 250-cca 356) este de obicei recunoscut ca fondatorul  
monasticismului. La vîrsta de douăzeci de ani, el şi-a vîndut toate averile, a  
dat banii săracilor şi s-a retras într-o peşteră solitară pentru a duce o viaţă de  
meditaţie. Viaţa lui de sfinţenie i-a adus o astfel de reputaţie îneît şi alţii au  
mers să locuiască lîngă el în numeroasele peşteri, nu departe de locul unde era

Capitolul 14 147

O evaluare echilibrată a monasti-  
cismului trebuie să ţină cont de  
motivaţiile lui, de contribuţiile lui  
pozitive şi de excesele lui. Macarius,  
arătat în această gravură în lemn, se  
spune că s-ar fi căit atît de mult pentru  
că omorîse un ţînţar, îneît a trăit şase  
luni într-o mlaştină şi s-a lăsat înţepat  
de insecte.

el. El nu i-a organizat niciodată pe aceşti adepţi într-o comunitate, ci fiecare  
îşi practica viaţa ascetică de sihastru în propria lui peşteră.1

Nu toţi călugării sihastri erau sănătoşi mintal ca Anton şi adepţii lui.  
Unul, cunoscut sub numele de Sf. Simion Stylites (390-459), după ce a stat  
cîteva luni îngropat în pămînt pînă la gît, s-a hotărît să ajungă la sfinţenie  
locuind pe un stîlp. El a petrecut peste treizeci şi cinci de ani pe vîrful unui  
stîlp înalt de 18 m lîngă Antiohia. Alţii trăiau pe cîmp şi mîncau iarbă ca  
vitele. Un anume Ammoun avea o deosebită reputaţie de sfinţenie pentru că el  
nu se dezbrăcase şi nu făcuse baie niciodată după ce a devenit pustnic. Altul a

V

1

Călugării le considerau pe femei  
sursa tentaţiilor şi a păcatului, şi deci  
nu stăteau în compania lor. Ironia este  
că sexul avea tendinţa să devină o  
obsesie pentru ei. Pentru a elimina  
această ispită, călugărul îşi arde  
degetele. Din mîna lui stîngă nu mai  
rămîne decît un ciont, iar la mîna  
dreaptă îi rămîn doar degetul mare şi  
cel arătător.

148 Creştinismul de-a lungul secolelor

rătăcit gol timp de cincizeci de ani în apropierea Muntelui Si nai. Aceştia însă  
au fost doar o ramură fanatică a mişcării şi puteau fi găsiţi mai mult în  
Răsărit decît în Apus.

Tipul comunal sau social de monasticism, deseori numit monasticism  
cenobit, a apărut pentru prima dată tot în Egipt. Pachomius (cea 290-346), un  
soldat lăsat la vatră, după ce a trăit doisprezece ani cu un pustnic, a organizat  
prima mănăstire în jurul anului 320 la Tabennisi, pe malul de răsărit al  
Nilului. Curînd după aceea avea şapte mii de călugări sub controlul lui direct,  
în Egipt şi Siria. Notele dominante ale organizaţiei lui erau: simplitatea vieţii,  
munca, devoţiunea şi ascultarea.2

Basil din Cezareea (cea 330-379) a popularizat mult tipul comunal de  
organizaţie monastică. După ce a primit o educaţie excelentă la Atena şi  
Constantinopol, la vîrsta de 27 de ani el a renunţat la avansările lumeşti în  
favoarea vieţii ascetice. El a fost ales episcop al unei mari părţi din Capadocia  
în anul 370, slujbă pe care a ţinut-o pînă la moartea lui. El a dat spiritului  
monastic o expresie mai utilitară şi socială, insistînd ca sub conducerea lui,  
călugării să muncească, să se roage, să citească Biblia şi să facă fapte bune. El  
a respins ascetismul extrem. Monasticismul bisericii din Europa Răsăriteană  
de azi datorează mult regulamentului pe care 1-a întocmit el pentru călugării  
lui.3 Tot mai mulţi oameni se ataşau acestei mişcări, pînă cînd, la urcarea lui  
Iustinian pe tronul Imperiului Răsăritean Bizantin, în Europa existau aproape  
o sută de mănăstiri.

B. în Apus

Monasticismul în Apus a fost în mod considerabil diferit de cel din  
Răsărit. Climatul mai rece a făcut ca organizaţia comunală să fie mult mai  
esenţială, pentru a se putea asigura clădiri calde şi hrană pentru iarnă.  
Monasticismul a fost de asemenea mult mai practic în expresia sa. El  
combătea lenea şi deplîngea actele pur ascetice. Accentul era pus atît pe  
muncă cît şi pe închinare.

Lui Atanasie i se atribuie prin tradiţie introducerea monasticismului în  
Apus, în timpul unuia din exilurile sale periodice din Alexandria. Pelerinii spre  
Palestina s-au întîlnit cu monasticismul acolo şi în Siria, fiind atraşi de el.  
Martin din Tours, Ieronim, Augustin şi Ambrozie au scris în favoarea lui,  
ajutînd să fie popularizat în cadrul Imperiului Roman. Scrierile lui Ieronim  
despre ascetism ocupau în biblioteca unui călugăr medieval un loc imediat  
după Biblie şi după Regula lui Benedict.

Cel mai mare conducător al monasticismului apusean a fost Benedict din  
Nursia (cea 480-cca 542). Şocat de viciul Romei, el s-a retras să trăiască o  
viaţă de pustnic într-o peşteră în munţii de la Răsărit de Roma în jurul anului  
500. Prin anul 529, a fondat mănăstirea de la Monte Cassino, care a  
supravieţuit pînă la Cel de-al II-lea Război Mondial, cînd a fost distrusă de  
bombardament. Curînd erau sub controlul lui cîteva mănăstiri, care-i urmau  
planul de organizare, muncă şi închinăciune, adică Regula lui. Fiecare  
mănăstire era considerată ca o unitate de sine stătătoare sau garnizoană a  
soldaţilor lui Cristos, ce se întreţinea singură. Ziua era împărţită în perioade,

Capitolul 14 149

în care închinăciunea şi munca aveau o parte importantă. Dispoziţiile date de  
el prevedeau carne puţină pentru călugări, dar permiteau din belşug peşte,  
ulei, unt, pîine, zarzavaturi şi fructe în alimentaţia lor. Această regulă care  
punea accentul pe sărăcie, castitate şi ascultare, a fost una dintre cele mai  
importante din Evul Mediu.4 Ea a fost dusă în Anglia, Germania şi Franţa în  
secolul al VH-lea, devenind aproape universală în timpul lui Carol cel Mare.  
Ea a devenit regula standard în Apus în jurul anului 1000.

III. EVALUAREA MONASTICISMULUI

Cei care studiază superficial istoria Bisericii deseori subapreciază lucrarea  
călugărilor considerînd că ea are valoare minoră, sau manifestă o ostilitate  
care nu ia în considerare contribuţia adusă de călugăr la vremurile în care a  
trăit, o contribuţie care încă mai afectează civilizaţia modernă.

Mănăstirea locală a servit deseori ca un echivalent medieval al unei ferme  
experimentale moderne pentru demonstrarea metodelor mai bune în  
agricultură. Călugării curăţau pădurile, secau mlaştinile, făceau drumuri,  
îmbunătăţeau seminţele şi rasele de vite. Ţăranii din apropiere de multe ori  
imitau tehnicile mai bune pe care le vedeau că sînt folosite de călugări.

Mănăstirile au ajutat la menţinerea în viaţă a învăţăturii în timpul Evului  
Mediu, între anii 500 şi 1000, cînd viaţa urbană dispăruse practic odată cu  
cucerirea Imperiului Roman de către barbari. Şcolile mănăstireşti asigurau  
educaţia la nivelele inferioare pentru cei din apropiere care doreau să înveţe.  
Călugării se ocupau cu copierea manuscriselor preţioase, care au fost astfel  
păstrate pentru posteritate. La mijlocul secolului al Vl-lea, Cassiodorus  
(478-573), un înalt funcţionar guvernamental din timpul ostrogoţilor, s-a retras  
din serviciul guvernamental pentru a se dedica lucrării de colectare, traducere  
şi copiere a literaturii patristice şi clasice. în această muncă el era ajutat de  
călugării mănăstirii fondate de el. Cartea de la Kells, un manuscris frumos  
împodobit al Evangheliilor în latină, scris de călugării irlandezi în jurul  
secolului al VH-lea, este un exemplu de frumuseţe a lucrării călugărilor.  
Călugări ca Beda, Einhard şi Matei Paris au scris documente istorice care sînt  
surse primordiale de informaţii despre istoria perioadei respective.

Călugării, mai ales cei din Britania, au devenit misionarii bisericii  
medievale. Ei porneau ca nişte soldaţi neînfricaţi ai Crucii să fondeze noi  
mănăstiri, şi acestea deveneau centre din care triburi întregi erau cîştigate la  
creştinism. Columba, un călugăr din Irlanda, i-a cîştigat pe scoţieni, iar unul  
din urmaşii lui, Aidan, a cîştigat populaţia din nordul Angliei. Din nefericire,  
mare parte a lucrării lor misionare a fost compromisă de metodele lor de  
convertire în masă. Dacă un conducător accepta creştinismul, el şi oamenii lui  
erau botezaţi, fie că înţelegeau pe deplin fie că nu înţelegeau însemnătatea  
actului sau implicaţiile creştinismului pentru vieţile lor.

Mănăstirile asigurau un refugiu pentru surghiuniţii societăţii, care aveau  
nevoie de ajutor. Cei ce aveau nevoie de spitalizare găseau de obicei grijă  
plină de bunătate la mănăstire. Călătorul ostenit era sigur că va primi hrană  
şi un pat în casa de oaspeţi a mănăstirii. Cei obosiţi de lucrurile lumeşti ale

150 Creştinismul de-a lungul secolelor

timpului lor puteau găsi în mănăstire un refugiu de la grijile vieţii. Cîţiva  
dintre cei mai buni conducători ai bisericii medievale, cum a fost Grigore VII,  
provin din mănăstiri.

Dar există şi deficienţe care trebuie să fie luate în considerare în orice  
evaluare a monasticismului timpuriu medieval. Prea mulţi din cei mai buni  
bărbaţi şi femei din imperiu au fost înghiţiţi de mănăstiri, iar capacităţile lor  
au fost pierdute pentru lumea care avea atît de mare nevoie de asemenea  
conducători. Mai mult, viaţa de celibat i-a reţinut pe aceşti capabili bărbaţi şi  
femei de la căsătorie şi creşterea copiilor. Faptul acesta a dus la un standard  
de moralitate pentru călugări (celibatul) şi altul pentru oamenii de rînd.

Prea adesea monasticismul pur şi simplu încuraja mîndria spirituală,  
deoarece călugării se mîndreau cu faptele ascetice făcute în folosul propriilor  
lor suflete. Cînd mănăstirile au început să se îmbogăţească, datorită chibzuielii  
şi proprietăţii comune, s-au strecurat în ele lenea, avariţia şi lăcomia.

Monasticismul a ajutat la dezvoltarea rapidă a unei organizaţii ierarhice  
centralizate în biserică, deoarece călugării erau obligaţi să-şi asculte superiorii  
care — la rîndul lor — datorau supunere papei. Nu putem decît să deplîngem  
aceste tendinţe şi în acelaşi timp să admirăm frumoasele contribuţii aduse de  
călugări la viaţa medievală.

NOTE

1. Athanasius, Life of Anthony în A Select Library of Nicene and  
Post-Nicene Fathers ofthe Christian Church (New York: The Christian  
Literature Company, 1892 seria a 2-a), 4:195-221.

2. Joseph Ayer, Jr., A Source Book for Ancient Church History (New  
York: Scribner, 1913), p. 402-405; Sozomen, Ecclesiastical History,  
3.14.

3. Ayer, op. cit., p. 405-406.

4. Henry Bettenson, Documents of the Christian (New York: Oxford  
University Press, ed. a 2-a. 1963), p. 116-128.

SUPREMAŢIA VECHII BISERICI  
CATOLICE IMPERIALE, 313-590

15

Schimbările ierarhice şi liturgice

între anii 313 şi 590 vechea Biserică Catolică, în care toţi episcopii fuseseră  
egali, a devenit Biserica Romano-Catolică, în care episcopul Romei a cîştigat  
supremaţie asupra celorlalţi episcopi. De asemenea, ritualul Bisericii a devenit  
mult mai complicat. Biserica romano-catolică reflectă Roma, în structura ei şi  
în legea ei canonică.

I. SUPERIORITATEA EPISCOPULUI ROMAN

în Biserica Primară, episcopul era considerat ca unul dintre numeroşii  
episcopi egali unii cu alţii în rang, putere şi funcţie. între anii 313 şi 450,  
episcopul roman a ajuns să fie recunoscut ca „primul dintre egali". Dar,  
începînd cu urcarea pe scaunul episcopal în anul 440 a lui Leo I, episcopul  
roman a început să pretindă supremaţia asupra celorlalţi episcopi. Nevoia de  
eficienţă şi coordonare a dus în mod natural la centralizarea puterii.  
Episcopul era de asemenea considerat girant al doctrinei ortodoxe. în plus,  
unii dintre episcopii romani din această perioadă erau bărbaţi puternici care  
nu pierdeau nici o ocazie de a-şi spori puterea.1

Evenimentele istorice din timpul acestei epoci au mărit reputaţia  
episcopului Romei. Roma fusese centrul tradiţional al autorităţii pentru lumea  
romană timp de o jumătate de mileniu şi era cel mai mare oraş al Apusului.  
După ce Constantin a mutat capitala imperiului la Constantinopol în anul 330,  
centrul de gravitate politică s-a mutat din Roma în acel oraş. Faptul acesta a  
făcut ca episcopul Romei să fie cea mai puternică persoană din Roma pentru  
mari perioade de timp, şi oamenii din acea regiune veneau la el pentru  
călăuzire atît seculară cît şi spirituală, ori de cîte ori erau confruntaţi cu vreo  
criză. El a fost un bastion al puterii în timpul jefuirii Romei în anul 410 de  
către Alaric şi vizigoţii lui, iar diplomaţia lui înţeleaptă a reuşit cel puţin să  
salveze oraşul de la incendiere. împăratul de la Constantinopol era departe de  
Roma şi de problemele ei, dar episcopul era aproape şi putea exercita  
autoritate în rezolvarea crizelor politice şi spirituale. După ce tronul imperial  
din Apus a căzut în mîinile barbarilor în anul 476 şi alte oraşe italiene au  
devenit locul puterii seculare, poporul Italiei venea la episcopul Romei să  
primească călăuzire atît politică cît şi spirituală.

152 Creştinismul de-a lungul secolelor

Teoria petrină, bazată pe texte din Scriptură cum sînt Matei 16:16-18,  
Luca 22:31-32 şi Ioan 21:15-17, era general acceptată pe la anul 590. După  
această teorie, lui Petru i s-a dat „dreptul ecleziastic al întîiului născut" peste  
ceilalţi apostoli şi poziţia lui superioară a fost trecută de la el la succesorii lui,  
episcopii Romei, prin succesiune apostolică. în jurul anului 250, Ştefan  
folosise aceste texte din Scripturi.

Mari teologi, cum au fost Ciprian, Tertulian şi Augustin, erau bărbaţi de  
seamă ai Bisericii Apusene sub conducerea episcopului Romei. Domeniile  
episcopului nu suferiseră niciodată de pe urma disputelor eretice care au  
divizat Răsăritul — de exemplu, controversa lui Arius. Bineînţeles, episcopul  
Romei ţinuse sinoduri în care el reuşise să dezvolte clar ceea ce urma să fie  
poziţia ortodoxă.

Dintre cei cinci mari patriarhi ai Bisericii — cel de la Ierusalim, cel din  
Antiohia, cel din Alexandria, cel din Constantinopol şi cel din Roma — doar  
patriarhul Constantinopolului şi episcopul Romei locuiau în oraşe cu  
importanţă mondială în jurul anului 590. Episcopul Ierusalimului şi-a pierdut  
prestigiul în secolul al II-lea, după răscoala evreiască împotriva Romei.  
Alexandria şi Antiohia au decăzut repede ca importanţă, atunci cînd au trecut  
peste ele hoardele mohamedane în secolul al VH-lea. Episcopul Romei şi cel al  
Constantinopolului au rămas cei mai proeminenţi lideri clericali din jurul  
anilor 590. Conciliul de la Constantinopol din anul 381 a recunoscut  
întîietatea scaunului episcopal roman. Patriarhului de la Constantinopol i s-a  
dat „întîietatea de onoare imediat după Episcopul Romei", conform celui  
de-al treilea canon al Conciliului de la Constantinopol2 întîietăţii episcopului  
roman de către un grup de conducători clericali ai Bisericii. împăratul  
Valentinian al Hl-lea, într-un edict din anul 445, a recunoscut supremaţia  
episcopului Romei în probleme spirituale. Ceea ce decreta acel episcop urma  
să fie „lege pentru toţi".3 Astfel, atît autorităţile ecleziastice cît şi cele seculare  
în secolul al IV-lea şi al V-lea recunoşteau pretenţiile episcopului Romei la  
întîietate în Biserică.

Lucrarea misionară eficientă a călugărilor loiali Romei a sporit de  
asemenea autoritatea episcopului Romei. Clovis, conducătorul francilor, a  
devenit un susţinător loial al autorităţii episcopului Romei. Grigorie I 1-a  
trimis pe Augustin în Anglia, iar acest călugăr şi urmaşii lui au reuşit să aducă  
Britania sub influenţa Romei. Oriunde mergeau călugării misionari, convertiţii  
lor erau îndemnaţi cu insistenţă să se supună episcopului Romei.

Mai presus de toate, Biserica Romană a fost binecuvîntată în această  
epocă cu mulţi episcopi capabili, şi aceşti oameni nu au pierdut nici o ocazie  
de a-şi mări puterea. Damasus I (366-384), a fost, se pare, primul episcop al  
Romei care a afirmat că scaunul lui episcopal este „scaunul apostolic".  
Traducerea Vulgata a Bibliei, începută de Ieronim la cererea lui Damasus pe  
cînd îi era secretar, a adăugat la prestigiul ocupanţilor scaunului episcopal de  
la Roma. Părerea înaltă a lui Ieronim despre autoritatea stăpînului lui poate  
fi aflată dintr-o scrisoare pe care el i-a scris-o lui Damasus, în care afirmă  
categoric că scaunul lui Petru este piatra pe care a fost zidită Biserica.4

I

Capitolul 15 153

Leon I, care a ocupat tronul episcopal la Roma între anii 440 şi 461, a fost  
cel mai capabil ocupant al acelui scaun, pînă cînd Grigore I a ocupat această  
poziţie în anul 590. Calităţile lui i-au cîştigat numele de „mare". El folosea  
mult titlul papas din care a derivat cuvîntul nostru „papă". în anul 452 el a  
reuşit să-1 convingă pe hunul Atila să cruţe Roma. în anul 455, cînd Gaiseric  
şi vandalii lui din Africa de Nord au venit să prade Roma, Leon i-a convins să  
cruţe oraşul de foc şi jaf; dar el a trebuit să fie de acord ca oraşul să fie lăsat  
timp de două săptămîni în mîinile vandalilor. Gaiseric şi-a ţinut cuvîntul, şi  
romanii l-au considerat pe Leon ca fiind cel care le-a salvat oraşul de la  
distrugere totală. Poziţia lui a fost întărită şi mai mult cînd Valentinian III i-a  
recunoscut supremaţia spirituală în Apus printr-un edict dat în anul 445.  
Leon susţinea ca apelurile de la tribunalele bisericeşti de episcopi să fie aduse  
la tribunalul lui, şi hotărîrea lui să fie finală. El a definit ortodoxia în Tomul  
lui şi a scris împotriva ereziei maniheiştilor şi a donatiştilor.5 Chiar dacă nu-1  
considerăm pe Leon ca primul papă, este corect să spunem că el a revendicat  
atribuţiile şi a exercitat puterea pe care au exercitat-o mai tîrziu mulţi dintre  
cei care au ocupat scaunul episcopatului roman. Gelasius I, care a fost papă  
între anii 492 şi 496 a scris în anul 494 că Dumnezeu a acordat putere sacră şi  
regală papei şi regelui. Deoarece papa trebuia să dea socoteală pentru rege  
înaintea lui Dumnezeu la judecată, puterea sacră a papei a fost mai  
importantă decît puterea regală. Prin urmare, regii trebuiau să se supună  
papei. Probabil o asemenea putere a fost utilă în această perioadă de început  
în relaţiile cu barbarii, dar mai tîrziu a dus la corupţie în însăşi Biserica  
Romană.

II. APARIŢIA LITURGHIEI

Unirea practică a Bisericii cu statul sub Constantin şi urmaşii lui a dus la  
secularizarea Bisericii. Patriarhul Constantinopolului a ajuns sub controlul  
împăratului, iar Biserica Răsăriteană a devenit un departament al statului.  
Afluxul de păgîni în Biserică prin convertirile în masă a contribuit la  
păgînizarea închinării, deoarece Biserica încerca să-i facă pe aceşti barbari  
convertiţi să se simtă bine printre ceilalţi credincioşi. Acest aflux de păgîni,  
dintre care mulţi nu au devenit altceva decît creştini cu numele, a determinat  
Biserica să cheme statul să ajute la impunerea disciplinei prin folosirea puterii  
lui seculare pentru a pedepsi delictele ecleziastice. în anul 529, Iustinian,  
împăratul Imperiului de Răsărit, a ordonat închiderea Academiei din Atena.  
Pînă atunci, acolo se învăţase filozofia greacă pagînă. în Biserică disciplina a  
devenit lejeră, deoarece resursele ei erau suprasolicitate în tratarea numeroşilor  
barbari care fuseseră doar parţial convertiţi de la păgînism.

Afluxul de barbari şi creşterea puterii episcopale au adus de asemenea  
schimbări în închinarea Bisericii. Pentru ca barbarii, care fuseseră obişnuiţi să  
se închine la idoli, să găsească un ajutor real în biserică, mulţi conducători  
bisericeşti credeau că este necesar să materializeze liturghia, pentru a-L face pe  
Dumnezeu să pară mai accesibil acestor închinători. Venerarea îngerilor, a  
sfinţilor, a moaştelor, a tablourilor şi a statuilor a fost un rezultat logic al

r\ ..

.

154 Creştinismul de-a lungul secolelor

acestei atitudini. Legătura cu statul monarhic a dus de asemenea la o  
schimbare de la închinarea simplă democratică la o formă de liturghie  
colorată, mai aristocratică, în care se făcea o puternică distincţie între cler şi  
laici.

Duminica, a devenit una din zilele importante din calendarul Bisericii,  
după ce Constantin a hotărît că trebuia să fie o zi de închinare atît civică cît şi  
religioasă. Sărbătoarea Crăciunului a devenit o practică obişnuită la mijlocul  
secolului al IV-lea, cu adoptarea datei din decembrie care fusese înainte  
folosită de păgîni. A fost de asemenea introdusă în calendarul Bisericii  
sărbătoarea Epifaniei, care în Apus celebra sosirea magilor pentru a-L vedea  
pe Cristos, iar în Răsărit celebra botezul lui Cristos./Adaosuri din anul sfînt  
evreiesc, din istoria Evangheliei, din vieţile sfinţilor şi din vieţile martirilor au  
dus la mărirea permanentă a numărului de zile sfinte din calendarul Bisericii.

A existat de asemenea o creştere numerică a ceremoniilor care puteau fi  
clasificate drept sacramente. Augustin a fost înclinat să considere căsătoria un  
sacrament. Ciprian susţinea că penitenţa este vitală pentru viaţa creştină.  
Deoarece a crescut tot mai mult prăpastia dintre cler şi laici, a fost aproape  
necesar ca ordinarea să fie considerată un sacrament. Confirmarea şi maslul  
au ajuns să fie considerate în jurul anului 400 ca avînd valoare sacramentală.  
Dezvoltarea teologică timpurie a doctrinei păcatului originar a contribuit la  
importanţa botezului copiilor. La începutul secolului al III-lea, Ciprian şi  
Tertulian considerau botezul copiilor un fapt acceptat. Augustin a accentuat  
în mod deosebit importanţa botezului. Cina Domnului ocupa locul central în  
gîndirea închinătorului şi în ordinea liturghiei. De fapt, ea era în procesul de  
a deveni atît un sacrificiu cît şi un sacrament. Ciprian credea că preotul ţinea  
locul lui Cristos la Cină, el oferind „un sacrificiu adevărat şi deplin lui  
Dumnezeu Tatăl".6 Canonul liturghiei, pe care Grigore I 1-a schimbat puţin,  
accentua natura sacrificială a slujbei de Comuniune.7 Către sfîrşitul secolului  
al Vl-lea, erau folosite toate cele şapte acte pe care Biserica Romano-Catolică  
le consideră sacramente şi toate aveau o poziţie înaltă în închinăciune.  
Sacerdotalismul, credinţa că substanţa ritualului este eficace numai cînd  
ceremonia este efectuată de un preot, a cîştigat teren în mod constant. Aceasta  
a dus la accentuarea crescîndă a separării clerului de laici.

Venerarea Măriei, mama lui Isus, s-a dezvoltat rapid în jurul anului 590 şi  
a dus la adoptarea doctrinei concepţiei ei imaculate în anul 1854, şi în anul  
1950 la adoptarea doctrinei înălţării ei miraculoase la cer. Interpretarea falsă a  
Scripturii şi mulţimea de miracole asociate cu Măria în Evangheliile apocrife  
au creat o mare reverenţă pentru ea. Controversa nestoriană şi alte  
controverse cristologice din secolul al IV-lea au avut ca rezultat acceptarea ei  
ca „Mamă de Dumnezeu" dîndu-i-se onoruri speciale în liturghie.

Clement, Ieronim şi Tertulian i-au atribuit Măriei virginitate veşnică.  
Augustin credea că mama Cristosului fără de păcat nu comisese niciodată  
vreun păcat real. Monasticismul, cu accentul lui pe virginitate, a întărit ideea  
venerării Măriei. Acestea, împreună cu alte consideraţii, au făcut ca Biserica  
Romană să-i dea Măriei o onoare specială. Ceea ce fusese la început doar o

Capitolul 15 155

recunoaştere a poziţiei ei înalte ca mamă a lui Cristos a devenit curînd  
credinţă în puterile ei mijlocitoare, deoarece se credea că Fiul va fi bucuros să  
asculte cererile mamei Lui.

Rugăciunea lui Efraim Sirus dinainte de anul 400 este un exemplu  
timpuriu al unei invocaţii adresate ei. Către mijlocul secolului al V-lea ea era  
pusă înaintea tuturor sfinţilor. Tot în secolul al V-lea au apărut sărbători  
asociate cu ea. Sărbătoarea de Bunavestire, în 25 martie, celebra vestea adusă  
de înger despre naşterea unui Fiu; întîmpinarea Domnului, în 2 februarie, era  
sărbătoarea purificării ei după naşterea lui Cristos; înălţarea în 15 august,  
celebra presupusa ei înălţare la cer fără moarte. în secolul al Vl-lea Iustinian a  
rugat-o să mijlocească pentru imperiul lui. în anul 590, ea avea o poziţie unică  
în închinarea Bisericii Romane.

Venerarea sfinţilor s-a născut din dorinţa naturală a Bisericii de a-i onora  
pe cei care fuseseră martiri în zilele în care Biserica fusese aspru persecutată de  
stat. Mai mult, păgînii se obişnuiseră cu venerarea eroilor lor şi, cînd au venit  
în Biserică atît de mulţi păgîni, a fost natural ca ei să-i substituie pe sfinţi cu  
eroii lor, atribuindu-le puteri semidivine. Pînă în anul 300, sărbătoririle la  
mormînt implicau numai rugăciuni pentru odihna sufletului sfîntului, dar în  
jurul anului 590, rugăciunea pentru sfinţi se transformase într-o rugăciune  
către Dumnezeu prin ei. Această practică a fost adoptată de al doilea Conciliu  
de la Niceea. Peste mormintele lor s-au construit biserici şi capele; în  
calendarul bisericesc şi-au făcut loc sărbători asociate cu moartea lor; s-au  
înmulţit rapid legendele şi minunile asociate cu ei. Traficul de relicve (moaşte),  
cum ar fi trupuri, dinţi, păr sau oase, a devenit o problemă atît de serioasă ,  
încît în anul 381 s-a ordonat încetarea lui.

Folosirea imaginilor şi tablourilor în închinăciune s-a răspîndit rapid, cu  
cît veneau în Biserică tot mai mulţi barbari fără educaţie. Atît imaginile cît şi  
tablourile materializau realitatea invizibilă a divinităţii pentru aceşti  
credincioşi. Ele aveau de asemenea o funcţie decorativă de înfrumuseţare a  
unei biserici. Părinţii Bisericii au încercat să facă distincţie între venerarea  
acestor imagini, care făcea parte din liturghie, şi închinarea la Dumnezeu, dar  
nu este sigur dacă această distincţie subtilă 1-a împiedicat pe credinciosul de  
rînd să le ofere acestor imagini închinarea pe care părinţii Bisericii au  
rezervat-o numai pentru Dumnezeu.

Sărbătoarea Mulţumirii sau procesiunile de penitenţă au devenit o parte a  
închinăciunii după anul 313. Au devenit obişnuite la început pelerinajele în  
Palestina şi mai tîrziu la mormintele sfinţilor importanţi. Elena, mama lui  
Constantin, a vizitat Palestina la bătrîneţe şi se presupune că ar fi găsit

adevărata cruce.

Ajutorul guvernamental şi libertatea de închinare sub Constantin, a dus la  
construirea de biserici pe scară largă. Pentru construirea bazilicilor,, creştinii  
au împrumutat tipul de arhitectură pe care romanii o folosiseră pentru clădiri  
publice destinate afacerilor sau distracţiilor. Bazilica era o clădire lungă,  
dreptunghiulară în formă de cruce, cu un portic la capătul dinspre apus pentru  
cei nebotezaţi, un naos pentru cei botezaţi, şi la capătul dinspre răsărit, un

156 Creştinismul de-a lungul secolelor

spaţiu rezervat corului, preoţilor şi — dacă era o biserică catedrală —  
episcopului, care oficiau slujba. Acest spaţiu era de obicei separat de naos  
printr-un paravan din armătură de fier.

Cele mai vechi cîntări în Biserică au fost dirijate de un conducător, căruia  
poporul îi răspundea cîntînd. Cîntatul antifonic, în care două coruri separate  
cîntă alternativ, a apărut în Antiohia. Ambrozie a introdus practica cîntării  
antifonice la Milano, de unde ea s-a răspîndit în biserica apuseană.

Aceasta a fost de asemenea şi epoca marilor predicatori. Ambrozie în  
Apus şi Chrysostom în Răsărit erau predicatorii principali. Pînă la acest timp,  
predicatorii nu purtau veşminte speciale. Veşmintele speciale pentru preoţi  
urmau să apară atunci cînd oamenii au început să renunţe la tipul de  
îmbrăcăminte romană, în timp ce clerul a continuat să-1 menţină în slujbele  
din biserică.

în această epocă a apărut o ierarhie sacerdotală specială sub un episcop  
roman dominant, tendinţa de a mări numărul sacramentelor şi de a le face  
principalele căi ale harului, şi mişcarea de elaborare a liturghiei. Aceste lucruri  
au ajutat la punerea temeliei pentru Biserica Romano-Catolică medievală.

NOTE

1. Vezi capitolul 10 pentru discuţii suplimentare în legătură cu factorii  
responsabili pentru înălţarea episcopului Romei.

2. Henry Bettenson, Documents of the Christian Church (New York:  
Oxford University Press, ed. a 2-a, 1963), p. 82-83.

3. Ibid., p. 32-33.

4. Ibid., p. 113-114.

5. Beresford J. Kidd, Documents Illustrative of the History of the Church  
(London: Society for Promoting Christian Knowledge, 3 voi., 1920-  
1941), 2:311-319.

6. Ciprian, Epistole, 63:14

7. Frederick J. Foakes-Jackson, An Introduction to the History of  
Christianity, A.D. 590-1314 (New York: The Macmillan Co., 1928), p.  
25-27.

ISTORIA BISERICII MEDIEVALE, 590-1517

APARIŢIA IMPERIULUI ŞI A CREŞTINISMULUI  
LATIN-TEUTONIC, 590-800

FLUX ŞI REFLUX ÎN RELAŢIILE  
DINTRE BISERICĂ ŞI STAT, 800-1054

SUPREMAŢIA PAPALITĂŢII, 1054-1305

APUSUL EPOCII MEDIEVALE ŞI APARIŢIA  
EPOCII MODERNE, 1305-1517

APARIŢIA IMPERIULUI

ŞI A CREŞTINISMULUI LATIN-TEUTONIC, 590-800

16

Primul papă medieval

Consacrarea lui Grigore I ca episcop al Romei constituie o linie de  
demarcaţie, care desparte perioada antică a istoriei Bisericii de perioada  
medievală a istoriei Bisericii. Dar nu trebuie să uităm că în istorie  
periodizarea este un mecanism artificial pentru a organiza ordinea călăuzită de  
Dumnezeu a istoriei în segmente uşor de mînuit. Unii încep istoria Bisericii  
medievale în anul 313, odată cu acordarea libertăţii religiei. Alţii consideră că  
ea începe la Conciliul de la Niceea din anul 325. Alţii preferă anul 378,  
deoarece bătălia de la Adrianopol a avut ca rezultat migrarea vizigoţilor în  
imperiu. Alţii cred că perioada antică a istoriei Bisericii s-a încheiat odată cu  
căderea ultimului împărat roman în anul 476. în această lucrare este ales anul  
590, deoarece Grigore I anunţa o nouă eră de putere a Bisericii în Apus în acel  
an.

Sfîrşitul Evului Mediu al istoriei Bisericii este de asemenea discutabil. Au  
fost stabilite diferite date: în anul 1095, la începutul epocii cruciadelor; în anul  
1453, la căderea Constantinopolului şi în anul 1648, cînd a fost încheiată  
Pacea de la Westfalia. Autorul a ales anul 1517, deoarece activităţile lui  
Luther în acel an anunţau o eră total diferită, în care accentul nu mai era pus  
atît de mult pe biserică ca şi instituţie, cît pe Biserica constituită ca un trup,  
format din credincioşi particulari printr-o credinţă personală în lucrarea  
mîntuitoare a lui Cristos.

în epoca medievală, Imperiul Roman s-a fragmentat în următoarele zone  
papale: zona musulmană din Africa de Nord, zona asiatică bizantină şi zona  
europeană. Relaţiile dintre Biserică şi stat au devenit foarte importante. O  
civilizaţie vest-europeană distinctă s-a dezvoltat din temeliile creştine clasice.

Denumirea de ev mediu a fost dată pentru prima dată de Cristopher  
Kellner (1634-1680), într-un manual publicat în anul 1669. El clasifica istoria  
apuseană în trei părţi. Istoria antică, în concepţia lui, s-a încheiat în anul 325.  
Istoria modernă, credea el, îşi avea începutul în 1453, cînd căderea  
Constantinopolului a cauzat o revărsare spre Apus de învăţaţi şi manuscrise  
greceşti. El a caracterizat anii între aceste date ca ev mediu, din cauza  
aparentei lor sterilităţi şi absenţei influenţei clasice. De atunci, istoricii folosesc

160 Creştinismul de-a lungul secolelor

termenul de evul mediu ca o denumire convenţională pentru acea epocă. Dar  
numai primele cinci secole ale erei, cam din anul 500 pînă în anul 1000, pot fi  
numite Epoca întunecată, deşi, chiar şi în acea perioadă, Europa Apuseană nu  
era lipsită total de cultură, deoarece mănăstirile aduceau contribuţii  
intelectuale. Oamenii Renaşterii au considerat această eră ca o prăpastie ce  
separa perioada strălucitoare clasică de cea modernă a umanismului. Pentru  
ei, această perioadă putea fi doar o epocă de întunecime. Dar istoricii moderni  
ai perioadei au reuşit să demonstreze că epoca medievală a fost o perioadă de  
creştere lentă, în care Biserica din Apus îndeplinea funcţii culturale şi  
religioase utile, umplînd golul dintre oraşul-stat antic şi naţiunea-stat  
modernă.

Dacă oamenii Renaşterii considerau anii între 500 şi 1000 ca Epoca  
întunecată, pentru Biserica Romano-Catolică această epocă este Epoca de Aur  
a istoriei umane. Ea a fost precedată de păgînismul clasic şi urmată de forţele  
dezintegrante ale protestantismului, care au creat haosul scenei religioase  
moderne — după gînditorii romano-catolici.

Istoricii protestanţi au considerat deseori că Evul Mediu a fost valea  
umbrelor în care a fost coruptă Biserica curată a epocii antice. Epoca  
modernă a istoriei Bisericii, care a început cu Luther, a fost pentru ei o  
perioadă de reformă, în care Biserica şi-a recîştigat idealurile Noului  
Testament.

Toate aceste păreri trebuie temperate de faptul că evul mediu nu a fost  
static, ci dinamic. Dezvoltarea sub direcţionare divină a continuat şi în evul  
mediu.

Istoria medievală a Bisericii s-a desfăşurat într-o arenă mai mare decît cea  
a Bisericii antice. După ce triburile teutonice au fost cîştigate la creştinism,  
bazinul baltic a devenit tot atît de important ca şi bazinul mediteranean.

Epoca modernă este adînc îndatorată evului mediu. în evul mediu oamenii  
au încercat să înfiinţeze o civilizaţie creştină în care trecutul era integrat cu  
prezentul într-o sinteză plină de semnificaţie. Cultura clasică a trecutului,  
transmutată de creştinism, a fost dată triburilor teutonice de către Biserică.  
Pînă acum, erei moderne îi lipseşte o asemenea sinteză pentru viaţă; şi, ca  
rezultat, omul modern luptă împotriva confuziei şi a perspectivei haosului nu  
numai intelectual, moral şi spiritual, dar şi a celui material.

Luînd în considerare aceste lucruri, importanţa lui Grigore I devine  
evidentă. El a stat, ca şi Augustin la timpul lui, ca o piatră de hotar între cele  
două lumi ale creştinismului clasic şi medieval, devenind simbolul noii lumi  
medievale în care cultura era instituţionalizată în Biserica dominată de  
episcopul Romei.

Grigore (540-604), adesea numit „cel Mare", s-a născut în vremurile  
tulburi cînd Imperiul Bizantin sub Iustinian căuta să recîştige partea din  
Imperiul Apusean luată de triburile teutonice. Bande jefuitoare, boli şi  
foamete erau adesea la ordinea zilei.

Născut în una din vechile familii nobile şi bogate ale Romei, Grigore a  
primit o educaţie juridică pentru a-1 pregăti pentru slujba în stat. El a studiat

Capitolul 16 161

mult literatura latină, dar nu cunoştea deloc ebraica sau greaca. Cunoştea  
scrierile lui Ambrozie, Ieronim şi Augustin, dar ştia doar puţin din literatura  
şi filozofia clasică a Greciei. Prin anul 570 a fost ales prefect al Romei, o  
poziţie de importanţă şi onoare. La scurt timp după aceea, a renunţat la  
averea moştenită de la tatăl lui — mama lui, Silvia, a intrat după moartea  
soţului ei într-o mănăstire — folosind-o pentru construirea a şapte mănăstiri  
în Italia, cea mai importantă dintre ele fiind ridicată în palatul tatălui lui. Aici  
el a devenit călugăr. între anii 578 şi 586 a fost ambasador, reprezentîndu-1 pe  
episcopul Romei la Constantinopol. La întoarcerea lui la Roma, a fost dedicat  
ca stareţ al mănăstirii Sf. Andrei, pe care o fondase el după moartea tatălui  
său. Dacă Augustin a devenit călugăr pentru scopuri intelectuale, este corect  
să spunem că Grigore a devenit călugăr pentru că a crezut că ascetismul este o  
cale de a-L glorifica pe Dumnezeu. Cînd papa Pelagius a murit de ciumă în  
anul 590, Grigore a fost ales să-i ia locul.

Acest om, al cărui epitaf a fost „Consulul lui Dumnezeu", a fost unul  
dintre cei mai nobili conducători ai Bisericii Romane. Faptul că a renunţat la  
marea lui avere a impresionat pe oamenii din timpul lui. A fost un om umil,  
care s-a considerat „slujitorul slujitorilor lui Dumnezeu". El a fost un  
misionar zelos şi deosebit de folositor în cîştigarea englezilor la creştinism.  
Educaţia lui juridică, tactul şi bunul-simţ l-au făcut să fie unul dintre cei mai  
capabili administratori pe care i-a avut Biserica Romană în timpul evului  
mediu. Dar, ca şi mulţi oameni din timpul lui, el era exagerat de superstiţios şi  
de credul. Dialogurile lui (593) expun credulitatea lui nemărginită în ceea ce  
părea a fi miraculos pentru mintea medievală.1 Mai mult, deşi el avea o  
educaţie în învăţătura sacră, i-a dăunat necunoaşterea limbilor originale ale  
Bibliei. Nici în timpul celor şapte ani cînd a fost ambasador în  
Constantinopol nu a învăţat greaca.

Lucrarea majoră a lui Grigore a fost aceea de a mări puterea episcopului  
roman. Cu toate că a tăgăduit titlul de „papă", el a exersat toată puterea şi  
prerogativele papilor de mai tîrziu. El a făcut aceasta pentru a afirma  
supremaţia spirituală a episcopului Romei. El a exercitat grijă episcopală peste  
bisericile din Galia, Spania, Britania, Africa şi Italia. El numea episcopi şi  
trimetea un pallium, eşarfa slujbei, celor pe care-i numise sau a căror numire  
o ratificase.

Cînd Ioan Postitorul, patriarhul Constantinopolului, a pretins titlul de  
episcop ecumenic sau universal, Grigore a opus rezistenţă imediat. El era gata  
să accepte un statut egal pentru patriarhii Bisericii, care i-ar fi pus la acelaşi  
nivel ca şi capi ai marilor secţiuni ale bisericii, dar nu voia să lase pe oricine să  
posede titlul de Episcop universal. Dar nici patriarhul nu a cedat şi nici  
împăratul răsăritean, aşa că Grigore a trebuit să aştepte momentul potrivit.  
Cînd în anul 602 revoluţia a adus un nou împărat, pe Focas, pe tron la  
Constantinopol, Grigore a căutat să fie în termeni prietenoşi cu el, deşi acest  
parvenit vulgar ucisese soţia şi familia fostului împărat. Ca revanşă, Focas a  
luat partea lui Grigore împotriva patriarhului, recunoscîndu-1 pe episcopul  
Romei ca şi „cap al tuturor bisericilor". Dar Grigore nu a acceptat numele de

11 Comanda nr. 549

162 Creştinismul de-a lungul secolelor

„papă universal" pe care patriarhul Alexandriei voia să i-1 dea. El a preferat  
să fie numit „slujitor al slujitorilor lui Dumnezeu". Dar în timp ce el refuza  
titlul de cap suprem al Bisericii, nu lăsa pe nimeni altcineva să emită pretenţii  
la titlu, exercitînd în felul acesta puterea papală. Nici un episcop sau  
mitropolit din Apus nu a îndrăznit să se opună voinţei lui, el nepermiţînd  
nimănui altcuiva din lumea acelui timp să afirme supremaţia universală asupra  
Bisericii.

Interesul profund al lui Grigore pentru lucrarea misionară este demonstrat  
de frumoasa povestire pe care Bede o spune în istoria lui. în această povestire  
ni se spune că atunci cînd lui Grigore i s-a spus că băieţii cu păr bălai şi ochi  
albaştri, care erau de vînzare la Roma ca sclavi, erau angli, el ar fi răspuns că  
ei nu erau „angli" ci „îngeri". Cînd i s-a spus că erau din Deiri (în regiunea  
Yorkshire din Anglia), el a hotărît că trebuiau scăpaţi de mînia (de ira) lui  
Dumnezeu prin lucrarea misionară.2 Apoi 1-a însărcinat pe călugărul Augustin  
(nu trebuie confundat cu Augustin din Hippona) să meargă în Britania cu  
mesajul Evangheliei la britanici. Augustin a ajuns în Anglia în anul 597 şi nu  
după mult timp 1-a cîştigat pe regele Kentului la creştinism. în curînd  
misionarii romani s-au văzut concuraţi de Biserica celtică, care evangheliza  
încet sudul. în anul 663, credinţa romană a cîştigat în final. Astfel, Grigore  
poate fi considerat ca unealta folosită în aducerea englezilor sub influenţa  
Bisericii Romei. El a făcut planuri serioase pentru dezvoltarea Bisericii  
engleze.3

Grigore a făcut ca episcopia Romei să fie una dintre Cele mai bogate din  
Biserica timpului său prin munca sa excelentă de administrator. Posesiunile  
papale din Italia şi regiunile apropiate nu au dat niciodată asemenea recolte de  
aur, ca sub politica administrativă plină de grijă a lui Grigore. Cu banii  
aceştia el a reuşit să acţioneze ca protector al păcii în Apus. Cînd regele  
lombard arian a ameninţat Roma o dată în timpul pontificatului lui Grigore,  
acesta a reuşit să adune trupe şi să-1 forţeze pe cîrmuitorul lombard să facă  
pace.

Tot el a fost organizatorul cîntului (psalmodierii) gregorian, care a ajuns  
să deţină un loc mai important în Biserica Romano-Catolică decît cel elaborat  
de Ambrozie. Această psalmodiere presupunea folosirea unui ton maiestuos şi  
solemn în acea parte a închinăciunii care era cîntată.

Grigore a fost şi un bun predicator, cu un real mesaj pentru timpul de  
criză în care a trăit. Predicile lui erau practice, accentuînd umilinţa şi evlavia,  
dar adesea ele erau compromise de folosirea excesivă a alegoriei, o greşeală  
obişnuită în predicile din vremea lui.4

Mai importante decît predicile sînt celelalte lucrări literare ale lui. în  
Magna moralia, un comentariu asupra Cărţii lui Iov, el accentuează  
interpretarea morală şi recurge la alegorizare pentru a obţine formule etice. El  
îl portretizează pe Iov ca un prototip al lui Cristos, pe soţia lui ca pe  
prototipul naturii fireşti, pe cei şapte fii ca pe prototipuri ale clerului şi pe cele  
trei fiice ca prototipuri ale laicilor credincioşi. El a scris şi alte comentarii, dar  
nici unul dintre ele nu este atît de extins ca lucrarea lui despre cartea lui Iov.

Ce\*pitolul 16 163

Grigore cel Mare a fost atît de  
respectat ca învăţător în Biserica  
apuseană, încît în tablouri el este  
întotdeauna prezentat cu un porumbel,  
care reprezintă Duhul Sfînt, ce stă pe  
umărul lui şi îi comunică la ureche  
adevărul divin.

De asemenea, el a scris o lucrare cunoscută sub numele Cartea regulei  
pastorale, care tratează teologia pastorală. El accentuează condiţiile necesare  
pentru episcopat, virtuţile de care are nevoie un pastor şi nevoia de  
introspecţie. Lucrarea a avut un mare efect asupra călugărilor timpului lui, din  
cauza naturii ei ascetice.5 Mai există încă peste 800 din epistolele lui.

Grigore a fost de asemenea un remarcabil teolog. El este considerat,  
împreună cu Ieronim, Ambrozie şi Augustin, ca unul dintre cei patru mari  
doctori ai Bisericii Apusene. El a pus temelia teologiei Bisericii Romane de-a  
lungul evului mediu, pînă cînd Toma d'Aquino a formulat Sinteza sa. El  
credea că omul este păcătos prin naştere şi alegere, dar el a atenuat părerea lui  
Augustin, afirmînd că omul nu a moştenit vina de la Adam, ci doar păcatul,  
ca pe o boală de care suferă toţi oamenii. El susţinea că voinţa era liberă şi  
doar bunătatea ei fusese pierdută. El credea în predestinaţie, dar o limita la  
cei aleşi. El credea că harul nu este irezistibil, deoarece el este bazat atît pe  
preştiinţa lui Dumnezeu, cît şi, într-o măsură, pe meritele omului. El a  
susţinut ideea purgatoriului, ca loc unde sufletele vor fi purificate înainte de  
intrarea în ceruri. El a susţinut inspiraţia cuvînt cu cuvînt a Bibliei, dar,  
ciudat, a dat tradiţiei un loc egal cu cel al Bibliei. Canonul liturghiei, pe care  
1-a schimbat într-o anumită măsură, era mult folosit în timpul lui. Acest  
canon a dezvăluit tendinţa crescîndă de a considera Comuniunea un sacrificiu  
al trupului şi al sîngelui lui Cristos, ori de cîte ori ea era oficiată.6 Grigore a  
accentuat de asemenea faptele bune şi invocarea sfinţilor pentru a primi ajutor  
de la ei. Se poate afirma că teologia medievală a purtat pecetea gîndirii lui  
Grigore.

Pontificatul lui Grigore este într-adevăr o piatră de hotar în trecerea de la  
istoria antică a Bisericii la cea medievală. Succesorii de mai tîrziu au zidit pe  
fundaţia pusă de el, cînd au creat sistemul ierarhic sacramental al Bisericii  
instituţionalizate a evului mediu. El a sistematizat doctrina şi a făcut din  
Biserică o putere politică.

164 Creştinismul de-a lungul secolelor

NOTE

1 Jonathan F. Scott, Albert Hyma, Arthur H. Noyes, Readings m  
Medieval History (New York: Appleton-Century-Crofts, 1933), p. 84-  
92 Aceasta este o relatare bună a vieţii şi timpului lui Gngore.

2. The Venerable Bede, History of the Church of England (New York:  
Putnam2vol., 1930), 2.2

3. Henry Bettenson, Documents of the Christian Church (New York:  
Oxford University Press, ed. a 2-a, 1963), p. 151-153.

4 James H. Robinson, Readings in Modern European History (Boston:  
Ginn, 2 voi., 1904), 1:78-80.

5 Ibid p 80-82; vezi şi Frederic A. Ogg, A Source Book of Medieval  
History (New York: American, 1907), p. 91-96, unde se găsesc alte  
fragmente din această lucrare.

6. F.J. Foakes-Jackson, An Introduction to the History of Chnstiamty,  
A.D. 590-1314 (New York: The Macmillan Co., 1928) p.25-27.

APARIŢIA IMPERIULUI ŞI

A CREŞTINISMULUI LATIN-TEUTONIC, 590-800

17

Pierderile şi expansiunea creştinătăţii

Evul Mediu este adesea considerat o perioadă în care societatea era statică  
şi în care oamenii se mutau prea puţin dintr-un loc într-altul. Un studiu al  
mişcării oamenilor în timpul Evului Mediu va arăta că în nici o epocă a  
istoriei Europei nu au existat mai mari migraţiuni în masă decît după căderea  
Imperiului Roman. Mişcarea hunilor, a mongolilor şi a goţilor şi a teutonilor  
germani din nord-est spre imperiu după anul 375 a fost deja discutată. După  
anul 590, creştinismul a fost martor la noi mişcări dinamice de oameni. în  
timpul secolului al VH-lea şi al celor următoare, Biserica din Răsărit a fost  
confruntată cu ameninţarea mahomedanismului. Mahomedanismul a fost de  
asemenea un motiv de îngrijorare pentru Biserica Apuseană, pînă cînd, în anul  
732, la Tours, înaintarea lui a fost oprită. Noile mişcări ale vickingilor din  
Peninsula Scandinavă după secolul al VIH-lea au ameninţat de asemenea cu  
distrugere Biserica Apuseană. Mai tîrziu slavii, maghiarii şi mongolii au  
ameninţat Biserica din Răsărit.

Pe lîngă nevoia de a face faţă provocării acestor popoare migratoare,  
Biserica Apuseană a trebuit de asemenea să-şi asume sarcina de a evangheliza  
triburile teutonice din cadrul vechiului imperiu. Cei care acceptaseră o formă  
ariană de creştinism şi se aşezaseră în Spania, în Africa de Nord şi în Italia,  
prezentau în continuare o provocare pentru creştinism. Această sarcină de a-i  
cîştiga pe păgîni şi pe arienii heterodocşi şi provocarea religiei mahomedane  
rivale au împovărat pînă la limită resursele de creştere ale Bisericii. între anii  
590 şi 800, Biserica Apuseană a avut mari succese în regiunile de nord şi de  
vest ale Europei, dar creştinismul răsăritean, care devenise static, nu a făcut  
nimic mai mult decît să stea împotriva mahomedanilor, care din cînd în cînd  
băteau la porţile Constantinopolului.

Lucrarea misionară a fost pusă în această perioadă pe o bază profesională.  
Cete de călugări porneau să propovăduiască Evanghelia grupurilor la care îi  
trimitea cea mai înaltă autoritate a bisericii, papa.

DIVIZAREA IMPERIULUI ROMAN ŞI MIGRAŢULE  
ÎN MASĂ DUPĂ ANUL 476

EUROPA — APUS

Regate  
yS germanice

Franci păgîni  
Clovis — 496

AFRICA — SUD

VANDALII

ASIA — RĂSĂRIT

pînă în 1453  
Imperiul Greco-Roman Bizantir

Vizigoţii arieni  
— Spania

Anglia  
Păgîni anglo-saxoni

Carol cel Mare 800  
Imperiul Roman

Mahomedanii — sec. al Vll-lea

Mahomed şi Coranul

Mahomedanii opriţi în Apus în 732 de

Charles Martel şi în Răsărit de

Leon al IH-lea în 717-718

Sfîntul Imperiu Roman al lui Otto, 962-1806

Statul universal contra Bisericii

Henry al IV-lea contra lui Grigorie al Vll-lea

Otto contra lui Inocenţiu al Vll-lea

Imperiul cade în  
mîinile mahomedanilor, 1453

Capitolul 17 167

I. APARIŢIA ŞI IMPACTUL MAHOMEDANISMULUI

Mahomedanii, energizaţi de dinamismul unei credinţe nou-găsite, de  
speranţa jafului în numele religiei şi de zelul de a converti necredincioşii la  
credinţa lor, s-au răspîndit rapid din Arabia pînă în nordul Africii, în Asia şi  
chiar în Europa, prin Spania.,' înfiinţată de o personalitate puternică, religia  
lor era cea mai nouă dintre cele trei mari religii monoteiste ale lumii. Şi ea  
pretindea a fi o religie universală pentru toate popoarele. Mahomedanii au  
reuşit să distrugă Biserica din nordul Africii şi să o slăbească în alte regiuni ale  
Africii. în cele din urmă, ei au cauzat căderea Imperiului de Răsărit în anul  
1453, punînd Biserica Răsăriteană sub controlul politic musulman.

Mahomedanismul îşi are originile în Peninsula Arabă, o bucată de pămînt  
relativ izolată de lumea înconjurătoare prin apă sau deşert, cu excepţia  
graniţei de la nord şi vest. Regiunea este neospitalieră, şi omul este forţat să  
lupte în mijlocul stîncilor goale, al nisipului şi sub soarele fierbinte pentru a  
supravieţui. Cînd este confruntat cu forţele naturii, omul este înclinat să  
recunoască o fiinţă supremă mai mare decît el.

La timpul apariţiei mahomedanismului, triburile de beduini semiţi rătăceau  
de la o oază la alta cu cămilele, cu turmele şi cu ciurdele lor, făcînd doar  
comerţul care era necesar cu orăşenii din Mecca şi Medina. Era frecvent  
războiul între triburi, cu excepţia perioadelor de armistiţiu din fiecare an, cînd  
triburile mergeau să se închine pietrei negre în Kaaba la Mecca.

Unul din membri acestor triburi a fost Mahomed (cea. 570-632), care îşi  
cîştiga existenţa ocupîndu-se de transportul pe cămile. Mergînd cu unchiul lui  
într-o călătorie în Siria şi Palestina, el a intrat în contact cu creştinismul şi  
iudaismul. Apoi s-a căsătorit cu o văduvă bogată numită Khadijah, cîştigînd  
bogăţia cu care era liber să-şi consacre timpul meditaţiei religioase, în anul  
610, el a simţit chemarea divină de a proclama monoteismul, şi în cursul a trei  
ani a cîştigat doisprezece convertiţi, majoritatea oameni din tribul lui.  
întîmpinînd opoziţie la predicile lui împotriva idolatriei, a fost obligat să fugă  
în anul 622 de la Mecca la Medina. Această fugă, cunoscută sub numele de  
Hegira, a devenit primul an în calendarul mahomedan. în anul 630, mişcarea  
crescuse atît de mult îneît Mahomed a reuşit să cucerească Mecca. Doi ani mai  
tîrziu, la timpul morţii lui, adepţii lui erau pe punctul de a ocupa teritorii  
dincolo de Peninsula Arabiei.

Cele mai mari succese ale acestei credinţe dinamice noi au avut loc între  
632 şi 732. Siria şi Palestina au fost cîştigate în a patra decadă a secolului al  
Vll-lea şi curînd după aceea a fost ridicată în Ierusalim Moscheea lui Omar.  
Egiptul a fost cîştigat în decada următoare, Persia căzînd sub controlul  
mahomedan în anul 650. Expansiunea în formă de semilună spre apus şi  
răsărit ameninţa creştinismul ca un cleşte uriaş, dar la capătul de răsărit al  
semilunii ea a fost oprită de apărarea vitează a Imperiului de Răsărit, sub  
Leon Isauricul în 717 şi 718. Expansiunea mahomedană spre partea apuseană  
a semilunii a fost oprită de înfrîngerea musulmanilor de către armatele lui  
Carol Martel la Tours în anul 732. Dar Biserica deja avusese pierderi mari,  
cînd oamenii cuceriţi fuseseră puşi în faţa alegerii între sabie, tribut sau

III  
III

II

II  
I111  
II

III

2552

,< .< ,< UI

5551

o a a

Capitolul 17 169

mahomedanism. Musulmanii nu erau întotdeauna intoleranţi, deoarece ei  
deseori permiteau oamenilor din regiunile ce le plăteau tribut să-şi practice  
propria lor credinţă. în jurul anului 750, epoca cuceririlor se apropia de  
sfîrşit, şi mahomedanii, influenţaţi de cultura greacă, au început să  
construiască o splendidă civilizaţie arabă cu centrul la Bagdad. Apogeul  
culturii a fost sub Harun-Al-Raşid (786-809), conducătorul regiunii răsăritene  
a teritoriului mahomedan.

Principala sursă a religiei mahomedane este Coranul. Această lucrare, cu o  
lungime de două-treimi din Noul Testament, este formată din 114 capitole.  
Cel mai lung capitol se află la începutul cărţii, şi capitolele sînt tot mai scurte,  
pînă cînd ultimul este format din numai 3 versete. Coranul nu este organizat  
şi unele lucruri se repetă de mai multe ori.

Credinţa într-un singur Dumnezeu, cunoscut sub numele de "Allah", este  
tema centrală a mahomedanismului. Allah şi-a făcut cunoscută voia prin  
douăzeci şi cinci de profeţi, inclusiv personaje biblice cum sînt Avraam, Moise  
şi Cristos; dar Mahomed a fost ultimul şi cel mai mare dintre aceşti profeţi.  
Mahomedanii neagă atît divinitatea lui Cristos cît şi moartea lui pe cruce.  
Religia mahomedană este fatalistă, cu ideea ei de supunere pasivă la voia lui  
Allah. După judecată, oamenii se vor bucura într-un paradis senzual, sau vor  
avea parte de chinurile iadului. Mahomedanul bun se roagă de cinci ori pe zi,  
cu faţa spre Mecca. De asemenea, el îşi recită zilnic crezul. Postitul şi  
milostenia sînt importante, şi cei mai sfinţi dintre mahomedani sînt cei care,  
cel puţin o dată în timpul vieţii, fac pelerinaj la Mecca.

Mahomedanismul a avut pentru Europa apuseană o semnificaţie culturală  
şi religioasă deosebită. El a asimilat şi apoi a transmis Europei apusene prin  
Spania arabică filozofia greacă a lui Aristotel. Scolasticii medievali au încercat  
să integreze gîndirea ştiinţifică greacă cu teologia creştină prin folosirea  
metodei deductive a lui Aristotel, pe care ei au ajuns să o cunoască prin  
traducerea lucrărilor lui Aristotel de către Averroes. Atît de mare a fost  
această influenţă în Europa secolului al XH-lea, încît Haskins a numit această  
perioadă „Renaşterea secolului al XH-lea".1

Atît Biserica din Răsărit cît şi cea din Apus au fost slăbite de pierderea  
oamenilor şi a teritoriilor luate de mahomedani, dar pierderile Bisericii  
Răsăritene au fost mai mari decît ale celei apusene. Puternica biserică  
nord-africană a dispărut, iar Egiptul şi Ţara Sfîntă au fost pierdute. Biserica  
Răsăriteană nu putea face altceva decît să împiedice hoardele musulmane să  
distrugă Constantinopolul. Ca urmare, activitatea misionară, dusă mai ales de  
Biserica Apuseană, îşi avea centrul în nord-vestul Europei. Şi Biserica  
Răsăriteană a avut de rezolvat problema folosirii de imagini şi tablouri în  
biserică. Această problemă, cunoscută sub numele de controversa iconoclastă,  
s-a născut în parte şi pentru că musulmanii îi numeau pe creştini idolatri,  
pentru că aveau în biserică picturi şi imagini.

Această slăbire a Bisericii din Răsărit a fost echilibrată de poziţia mai  
puternică a episcopului Romei. Patriarhii rivali ai bisericii din Alexandria şi  
Antiohia erau sub dominaţie mahomedană şi nu mai puteau să reprezinte

îffl

Capitolul 17 171

Biserica în general. Papa nu a întîrziat să folosească această ocazie pentru a-şi  
întări propria sa poziţie. Mahomedanismul rezista cu încăpăţînare la eforturile  
papalităţii şi ale cruciaţilor de a recîştiga Ţara Sfîntă, şi de atunci se opune  
puternic la orice încercare a misionarilor creştini de a propovădui creştinismul  
între musulmani.

II. ACTIVITATEA MISIONARĂ ÎN APUS

A. în insulele britanice

Biserica irlandeză, care fusese întemeiată de Patrick, a fost cel mai  
luminos punct cultural în nordul Europei între anii 590 şi 800. Ea îl trimisese  
pe Columbanus la burgunzi şi pe Columba la scoţieni. Călugării irlandezi erau  
angajaţi în lucrarea de păstrare, copiere şi împodobire a manuscriselor, într-un  
timp în care învăţătura pe continent era în eclipsă. Biserica irlandeză nu a  
acceptat controlul roman pînă la începutul secolului al VUI-lea. Invaziile  
vikingilor în secolul al VIH-lea şi al IX-lea au slăbit-o atît de mult, încît în  
secolul al X-lea ea a decăzut. Dar în perioada anterioară a ocupat o poziţie de  
frunte în erudiţie şi în evanghelizarea Europei.

De asemenea, biserica irlandeză a fost indirect responsabilă pentru  
evanghelizarea nordului Angliei, deoarece sub influenţa mănăstirii lui  
Columba de pe insula Iona, Aidan a dus mesajul Evangheliei locuitorilor  
Northumberiei, aşezată pe coasta de nord-est a Angliei. Oswald, un  
conducător anglo-saxon, petrecuse un timp în exil între creştinii irlandezi şi  
scoţieni, şi a văzut caracterul atrăgător al vieţii acestor creştini celtici,  
împovărat de întunecimea spirituală a anglo-saxonilor, care în secolul al V-lea  
îi alungaseră din Anglia pe celţi împreună cu creştinismul lor, după retragerea  
armatelor romane, el a cerut misionari de la biserica scoţiană.

Aidan s-a dus la poporul Northumbriei în anul 635 şi şi-a stabilit sediul pe  
insula Lindisfarne, cunoscută şi sub numele de Insula Sfîntă. Acolo, el a  
construit o mănăstire care a devenit un centru de evanghelizare. El s-a bucurat  
de cooperarea deplină a lui Oswald, care îl ajuta deseori ca traducător în  
timpul călătoriilor lui pe jos printre cei din poporul lui Oswald. Aidan a  
acordat o atenţie considerabilă educaţiei, pentru ca biserica din Northumbria  
să poată avea o conducere capabilă. Cînd el a murit în anul 651, creştinismul  
celtic era deja puternic stabilit în nordul Angliei.

Cu cîţiva ani înainte de începutul activităţilor misionare celtice în nord,  
Biserica Romană începuse activitatea misionară între anglo-saxonii din sudul  
Angliei. Grigorie 1-a numit pe Augustin, stareţul mănăstirii Sf. Andrei din  
Roma, conducător al unui grup de călugări din acea mănăstire. Li s-a poruncit  
să pornească spre sudul Angliei şi să-i cîştige pe anglo-saxoni la credinţa  
creştină. Augustin şi grupul lui de călugări au ajuns pe insula Thanet — lîngă  
coasta Kentului — în primăvara lui 597. Bertha, soţia galică a lui Ethelbert,  
regele Kentului, fusese convertită înainte de a fi soţia lui Ethelbert; ea 1-a  
influenţat pe soţul ei în favoarea misionarilor. După prima întîlnire dintre  
Augustin şi Ethelbert, care a avut loc în aer liber, unde Ethelbert credea că

172 Creştinismul de-a lungul secolelor

nu-1 va putea atinge vraja lui Augustin, regele i-a dat lui Augustin permisiunea  
de a predica Evanghelia.2 Ethelbert s-a supus curînd botezului, şi un mare  
număr dintre oamenii lui l-au urmat acceptînd creştinismul.

Creştinismul semănat în nord de creştinii celtici din Scoţia a ajuns curînd  
în contact cu creştinismul romano-catolic ce se întindea din sudul Angliei spre  
nord. Cele două forme de creştinism erau diferite în multe aspecte. Creştinii  
celtici nu recunoşteau autoritatea papei. De asemenea, ei nu aveau Pastele  
întotdeauna în aceeaşi zi a săptămînii, cum avea Biserica Romană. Călugării  
celţi se puteau căsători; călugării romani nu aveau voie să se căsătorească.  
Călugării celţi aveau un fel diferit de tunsură sau tăiere a părului. Aceste  
diferenţe au cauzat atîta confuzie şi rivalitate între cele două forme ale  
creştinismului, încît Oswy, care unise cea mai mare parte a Angliei  
anglo-saxone sub conducerea lui, a convocat o adunare în anul 663 la Whitby,  
pentru a se hotărî care formă de creştinism să o urmeze poporul lui. A cîştigat  
creştinimsul roman, deoarece Oswy — după Beda — a preferat religia care  
pretindea că deţine cheile cerurilor.3 în anul 668, Teodor a fost trimis în  
Anglia, pentru a-i organiza pe creştinii englezi sub steagul roman şi pentru a  
înfiinţa dioceze şi arhiepiscopii, care, în multe cazuri, încă mai există în  
Biserica Anglicană.

Creştinismul englezesc a fost curînd cunoscut pentru erudiţia lui, deoarece  
Teodor a înfiinţat şcoli. Şcolile de la Jarrow şi York erau cele mai renumite.  
Cînd, după anul 781, Carol cel Mare dorea ca cineva să-1 ajute la înfiinţarea  
unui sistem educaţional pe teritoriul lui, 1-a ales pe Alcuin de la şcoala din  
York pentru această sarcină. Bede a fost un alt învăţat remarcabil, care şi-a  
petrecut cea mai mare parte a vieţii la Jarrow. Istoria Angliei, scrisă de el din  
perspectivă ecleziastică, este una din cele mai bune surse de informaţie despre  
viaţa şi istoria dinainte de 731.

Biserica din Anglia a trimis şi ea misionari pe continentul european, care a  
jucat un rol important în cîştigarea triburilor teutonice la creştinismul roman.  
Deoarece englezii aveau o loialitate filială faţă de scaunul papal roman,  
loialitate care a continuat pînă în timpul Reformei, Biserica din Anglia a  
devenit o susţinătoare a papalităţii, aşa cum au fost şi francii în Europa.

B. Germania

Bonifaciu (680-754), cunoscut sub numele de Winfrid, a adus triburile  
teutonice care ocupau majoritatea teritoriului Germaniei de azi sub influenţa  
Evangheliei. în acelaşi timp, el s-a asigurat că ele vor fi supuse loiale ale  
papei. După ce el a devenit un preot învăţat şi devotat, cu abilitate  
considerabilă în afaceri, s-a hotărît să-şi consacre viaţa activităţii misionare. A  
plecat la Roma în anul 718, unde a primit de la papă autoritatea să predice  
Evanghelia în Germania. El a tăiat la Geismar un stejar care era consacrat lui  
Thor, unul din zeii germani, şi a construit o capelă din scînduri. A cîştigat  
curînd landul Hessen la creştinismul roman. Apoi şi-a îndreptat atenţia spre  
Turingia, semănînd şi acolo Evanghelia. în 732 a fost înălţat la rangul de  
arhiepiscop de către papa Grigorie III. în această perioadă a carierei sale

Capitolul 17 173

DOUĂ EVANGHELIZĂRI ALE INSULELOR BRITANICE  
PRIMA A DOUA

Triburile celtice

cîştigate de romani

(sec. Id.Cr.)

Islanda

cîştigată de

Patrick (cea 432-460)

Scoţia

cîştigată de

Columba (593)

Iona (centru)

Ramura celtică modernă

Astăzi în

Scoţia — galica

Irlanda — irlandeza

Ţara Galilor şi  
Cornwall — velşa

Invaziile anglo saxone

păgîne ale Angliei (410)

au distrus creştinismul

celtic timpuriu

Creştinismul roman reintrodus

în sud în Kent de

Augustin (597) arhiepiscop

de Canterbury în nord în

Northumbria creştinismul celtic

sub Oswald de către Aidan (635)

Forma romano-catolică  
cîştigă la Whitby (663)

Teodor organizează Biserica

misionare a început să folosească femei devotate ca misionare. Aceste femei  
au fost printre primele într-un lung şir de femei care L-au servit cu vitejie pe  
Cristos de-a lungul istoriei Bisericii, în cîmpurile misionare ale lumii. Apoi,  
Bonifaciu s-a întors spre Bavaria, şi a înfiinţat acolo biserici pe temelii  
puternice. Carol cel Mare i-a „convertit" prin forţa armelor pe saxonii de la  
graniţa de răsărit a imperiului său.

O asemenea cucerire generală, care uneori avea loc sub forma unor  
convertiri în masă şi a botezării unor triburi şi naţiuni întregi, a ridicat  
problema botezului acelora care nu aveau o experienţă personală de credinţă.  
Aceasta a fost şi este problema lucrării misionare dintotdeauna, oriunde  
convertirea unui conducător influent a dus la acceptarea creştinismului în  
masă: nu au existat şi nu există resurse suficiente pentru a se vedea dacă cei  
convertiţi au o adevărată experienţă a salvării.

C. Ţările de Jos

Wilfrid (634-709), un cleric englez care naufragiase pe coasta Frieslandei  
(provincie în nordul Olandei) în anul 678, a predicat Evanghelia oamenilor din

174 Creştinismul de-a lungul secolelor

acea regiune. Willibrord (658-679) a reuşit să semene creştinismul pe baze mai  
puternice şi a cîştigat Frieslanda la supunere faţă de papalitate în anul 690.

D. Italia

între anii 568 şi 675 lombarzii, care fuseseră convertiţi la creştinismul  
arian, au luat sub control sudul Italiei şi s-au opus papalităţii în propria ei  
ţară. Grigorie I a reuşit să prevină tulburările în timpul pontificatului prin  
influenţa lui asupra prinţesei bavareze Theudelinda, care fusese succesiv soţia  
a doi regi lombarzi. Vizita călugărului irlandez Columbanus prin anul 610 i-a  
făcut pe mulţi lombarzi să renunţe la credinţa lor ariană. în jurul anului 675,  
conducătorii lombarzi şi majoritatea oamenilor lor acceptaseră credinţa  
ortodoxă a Romei.

E. Spania

Vizigoţii arieni din Spania ofereau o altă provocare Bisericii Romane.  
Recared al II-lea a anunţat la cel de-al treilea conciliu de la Toledo, în 589, că  
renunţase la arianism în favoarea creştinismului ortodox. Mulţi dintre nobilii  
lui şi episcopii arieni au făcut la fel. Dar cucerirea nu a fost niciodată  
completă, disensiunile dintre ortodocşii şi arienii din Spania făcînd regiunea o  
pradă uşoară pentru mahomedanii care au invadat Spania în secolul al  
VIH-lea.

în jurul anului 800, autoritatea papei era ferm stabilită în insulele britanice  
şi în cea mai mare parte a teritoriului Germaniei de azi. Ameninţarea  
papalităţii de către arianismul din Italia şi Spania a fost anulată. Dar în  
Biserica Răsăriteană s-a făcut puţină lucrare misionară, cu excepţia convertirii  
bulgarilor şi a moravienilor de către Chirii şi Metodiu, pe la mijlocul secolului  
al IX-lea. Mai tîrziu, moravienii au ajuns sub jurisdicţie papală. Majoritatea  
energiilor Bisericii Răsăritene au fost folosite în lupta de apărare a  
Constantinopolului pentru a nu fi capturat de mahomedani.

NOTE

1. Charles H. Haskins, The Renaissance of the Twelfth Century  
(Cambridge: Harvard University Press, 1939).

2. Frederic A. Ogg, A Source Book of Medieval History (New York:  
American, 1907), p. 72-77.

3. B. J. Kidd, Documents Illustrative of the History of the Church  
(London: Society for Promoting Christian Knowledge, 3 voi., 1920-  
1941), 3:54-58.

APARIŢIA IMPERIULUI ŞI

A CREŞTINISMULUI LATIN-TEUTONIC, 590-800

18

Refacerea imperiului în Apus

Papii s-au văzut supuşi la presiuni care ameninţau pretenţiile lor la putere,  
tot mai mari, emise după anul 590. împăraţii din Constantinopol, care  
credeau că Biserica ar trebui să fie subordonată conducătorului statului,  
încălcau constant ceea ce episcopul Romei considera a fi prerogativele şi  
posesiunile lui. Lombarzii, care ţineau forma ariană a creştinismului, au bătut  
la porţile Romei nu numai o dată în această perioadă. Aceste dificultăţi l-au  
constrîns pe papă să caute un aliat puternic care să-i susţină pretenţiile la  
putere spirituală şi la posesiunile pămînteşti din Italia. Conducătorii franci  
păreau să fie aliaţii cei mai promiţători, şi papii au încheiat cu ei o alianţă  
care urma să influenţeze atît situaţia ecleziastică cît şi situaţia politică în  
timpul Evului Mediu. Noul imperiu politic din Apus, pentru care papa şi-a dat  
încuviinţarea în anul 800, a dat naştere ideii refacerii Imperiului Roman, dar  
conducătorii acestui nou imperiu urmau să fie teutonii şi nu romanii. Gloria  
de a reînvia Imperiul Roman a trecut la conducătorii carolingieni.

I. DINASTIA MEROVINGIANÂ

Importanţa cuceririi şi civilizării Galiei de către Cezar la mijlocul primului  
secol înainte de Cristos a devenit acum vizibilă, deoarece papa s-a îndreptat  
după ajutor către francii din acest teritoriu. Aceştia veniseră în Franţa din  
ţările lor de pe malul de răsărit a-1 rîului Rin şi cuceriseră Galia, dar  
acceptaseră în acelaşi timp cultura romană a victimelor lor.

Clovis (cea 466-510) a fost primul conducător care i-a unit pe franci,  
completînd cucerirea teritoriilor care formează partea cea mai mare a Franţei  
de azi. El s-a căsătorit cu Clotilda (474-545), o prinţesă burgundă, şi a alipit  
teritoriile burgunde cîştigate prin această căsătorie de celelalte cîştigate în  
lupte. Unirea tuturor triburilor france de pe Rin sub conducerea lui a  
însemnat o mare contribuţie la stabilitatea din acea regiune. Clovis a acceptat  
creştinismul în parte sub influenţa soţiei lui, şi în parte pentru ceea ce părea a  
fi un ajutor providenţial primit de el în bătălie. Acceptarea creştinismului de  
către el în anul 496 face ca anul acela să fie semnificativ în istoria Europei  
apusene, deoarece francii pe care îi unise şi conducătorii lor urmau să devină

176 Creştinismul de-a lungul secolelor

REGA TE MEDIEVALE

FRANC

CLOVIS — 496

I-a unificat

şi i-a convertit

pe franci

I  
Divizarea liniei datorită

descendenţilor slabi,

înlocuiţi de majordomi

ai palatului

CAROLINGIAN  
MAJORDOMI AI PALATULUI

CAROL MARTEL  
(a domnit 714-741)

La Tours 732  
împotriva musulmanilor

I  
PEPIN AL III-LEA

741-768

Rege al francilor  
(înlocuind urmaşii lui Clovis)

Donaţia lui Pepin  
(originea statelor papale 756)

fi

DONAŢIA LUI CONSTANTIN  
(cea 756)

I  
CAROL CEL MARE

768-814  
împărat roman 800

LUDOVIC 814-840

Ludovic — „Germania" Lothair — „Italia" Carol — „Franţa"

bastionul papalităţii împotriva duşmanilor ei şi să-i dea papalităţii teritoriile pe  
care ea le dominase timp de peste un mileniu.

Aşa cum se întîmplă adesea, fiii lui Clovis nu au avut abilitatea tatălui lor,  
şi controlul afacerilor statului a trecut în mîinile unui funcţionar, cunoscut ca  
majordomul palatului, care era stăpîn pe guvern, în timp ce slabii urmaşi ai  
lui Clovis se distrau în palat. Aceşti majordomi ai palatului au format  
aşa-numita dinastie carolingiană, care va ajunge la apogeul puterii sub Carol  
cel Mare.

Capitolul 18 177

II. CONDUCĂTORII CAROLINGIENI

Pepin de Heristal a fost primul dintre majordomii palatului care a reunit  
posesiunile împărţite ale lui Clovis, şi din 687 pînă în 714 i-a condus pe franci  
în locul descendenţilor degeneraţi ai lui Clovis. El a făcut din slujba de  
majordom al palatului o poziţie ereditară, pe care o vor ocupa urmaşii lui.

Carol Martel (689-741) (Ciocănarul), fiu nelegitim al lui Pepin, a preluat  
sarcinile de majordom al palatului după anul 714. Era mare nevoie de  
abilităţile lui războinice, deoarece mahomedanii care cuceriseră Spania  
ameninţau acum să cucerească toată Europa apuseană. Carol i-a înfrînt decisiv  
în bătălia de la Tours lîngă Poitiers, în anul 732, obligînd Biserica Romană  
faţă de el, deoarece salvase Europa apuseană pentru creştinismul ortodox. El a  
sprijinit lucrarea lui Bonifaciu de evanghelizare a triburilor de dincolo de Rin,  
ştiind că dacă vor fi cîştigate la creştinism, nu va avea probleme cu ei pe malul  
apusean al Rinului.

Urmaşul lui Carol ca majordom al palatului a fost fiul lui, Pepin (cea  
714-768), cunoscut ca Pepin cel Scurt sau Pepin cel Mare, care a domnit  
împreună cu fratele lui din 741 pînă în 747, cînd fratele lui s-a retras la o  
mănăstire. Pepin a fost primul rege Carolingian, deoarece el a luat titlul de  
rege (751), exercitînd totodată şi autoritatea de majordom al palatului. Ocazia  
pentru această extindere a autorităţii lui a fost cererea de ajutor din partea  
papei Zaharia împotriva lombarzilor arieni, care ameninţau autoritatea  
papalităţii în Italia. Pepin a fost uns de Bonifaciu ca rege al francilor.  
Childeric al HI-lea, ultimul dintre merovingieni, a fost detronat şi trimis să-şi  
petreacă restul vieţii într-o mănăstire. Pepin şi-a îndeplinit promisiunea de a-1  
ajuta pe papă cu expediţii împotriva lombarzilor în 754 şi 756. în anul 754 el a  
promis papei Ştefan al II-lea pămînt în centrul Italiei, de la Roma la Ravena.  
Acest dar, cunoscut ca „donaţia lui Pepin", avea o semnificaţie deosebită  
pentru populaţia Romei, deoarece anul 754 î.d.Cr. era data tradiţională a  
întemeierii Romei. Această donaţie a fost baza pentru statele papale pe care  
papa le-a păstrat neîntrerupt în Italia pînă la unirea poporului italian în anul  
1870. Nu este de mirare că în anul 754 papa Ştefan al II-lea, 1-a încoronat pe  
Pepin pentru a doua oară ca „rege al francilor şi patrician al romanilor". în  
756 Ştefan a primit darul promis.

Timp de cîteva secole a circulat o poveste despre vindecarea miraculoasă a  
lui Constantin de către episcopul Romei, vindecare care ar fi dus la  
convertirea lui. Povestea mai spune că în semn de recunoştinţă Constantin i-a  
dăruit cu generozitate episcopului drepturi şi teritorii. Aceste povestiri au fost  
combinate într-un document cunoscut sub numele de Donaţia lui Constantin,  
care a avut mare circulaţie în evul mediu. Documentul a fost folosit de  
papalitate în timpul evului mediu pentru a-şi susţine pretenţiile la posesiunile  
pămînteşti şi la putere atît pe tărîmul lumesc cît şi pe cel spiritual.1 Acest

document autoritar pare să fi fost scris pe la mijlocul secolului al VUI-lea, aşa  
că el era în circulaţie în timpul cînd Pepin a dăruit papalităţii teritoriul din  
Italia. \ I

V

IMPERIUL LUI CAROL CEL MARE

Carol cd ^  
impirat de Leon (I  
 ziua de Crăciun,

I PAMP.

SARAGOSA

imperiul lui carol cel mare in 768 -^z^-\_  
cuceririle lui carol cel

TRIBUTARI LUI CAROL CEL MAREl 1111111

CAMPANIILE LUI CAROL CEL MARE--------

STATELE PAPAI.F —

Capitolul 18 179

în document, Constantin îi salută pe Silvestru şi pe episcopii Bisericii, şi  
relatează apoi cum a fost vindecat de lepră şi botezat de Silvestru. Drept  
compensaţie, el declară că Biserica Romei urmează să deţină prioritate asupra  
tuturor celorlalte biserici şi că episcopul ei este episcopul suprem în Biserică.  
El îi dă lui Silvestru teritorii în imperiul lui, Palatul Lateran, îmbrăcămintea şi  
însemnele rangului imperial. Apoi Constantin se retrage la Constantinopol,  
pentru a nu sta în calea drepturilor imperiale ale papei.

Deşi faptele relatate mai sus sînt înscrise în document, ele nu sînt corecte  
din punct de vedere istoric. Nu mai există nici un alt document care să relateze  
aceste fapte. Mai mult, Lorenzo Valla, în anul 1440, XV, arată în cartea lui,  
primul document de critică istorică reală, că Donaţia a fost un fals făcut la  
cîteva secole după evenimentele pe care pretindea a le descrie. Puţine  
documente false au exercitat o influenţă atît de puternică asupra istoriei ca şi  
acesta.

Următorul domnitor al francilor a fost Carol cel Mare, fiul lui Pepin cel  
Scurt. Carol cel Mare (742-814) s-a urcat pe tron în anul 768, şi în 800 a  
devenit împărat în Apus, cînd papa 1-a încoronat ca imperator romanorum  
(împărat al romanilor). Influenţa lui a fost simţită în fiecare domeniu de  
activitate umană din Europa apuseană.

Cele mai multe informaţii despre Carol cel Mare ne vin de la Einhard,  
uneori cunoscut incorect ca Eginhard, autor al unei schiţe biografice a lui  
Carol.2 Carol era înalt cam de 2,10 m, avînd un corp proporţional de mare.  
Faţa lui luminoasă şi părul alb lung, asociate cu o asemenea înălţime, îi  
dădeau un aer de demnitate. îi plăcea vînătoarea, călăria şi înotul, dar avea  
un interes real şi pentru cultură — şi acest interes 1-a făcut să combine  
plăcerea mesei cu ascultarea muzicii sau cu ascultarea unui text citit de  
altcineva. El era devotat religiei. Dar religia lui nu intra în viaţa lui familială,  
deoarece el ţinea în palat atît concubine cît şi pe soţia lui legală.

Carol cel Mare a fost şi un om al războiului. El a întreprins peste  
cincizeci de campanii în timpul domniei lui, în încercarea de a pune capăt  
anarhiei din regatul lui şi de a-i extinde graniţele pînă în Italia, unde i-a învins  
pe lombarzi, şi pînă în Germania unde i-a cucerit pe saxoni. El a reuşit să  
dubleze posesiunile tatălui lui, ocupînd Italia pînă la Roma, aproape întreg  
teritoriul Germaniei de azi şi tot teritoriul Franţei de azi. Atît de mult teritoriu  
în Europa apuseană nu mai fusese sub o singură jurisdicţie din timpul  
Imperiului Roman. Deoarece acest regat era ţinut unit prin geniul lui Carol cel  
Mare, el nu a durat mult după moartea lui Carol în anul 814. ,

Carol cel Mare a dezvoltat o birocraţie abilă şi un sistem bun de guvernare  
imperială, care să-i administreze marele imperiu. Imperiul era împărţit în  
diferite regiuni, fiecare cuprinzînd cîteva comitate conduse de un duce.  
împăratul.trimitea pe neaşteptate la curţile acestor duci oameni cunoscuţi ca  
missi dominici, pentru a le inspecta conturile, pentru a anunţa noi ordonanţe  
şi legi şi pentru a controla cum păstrau ei ordinea.

El a fost de asemenea binevoitor faţă de Biserică. El credea că Biserica  
putea fi comparată cu sufletul, iar statul cu trupul unui om. Biserica şi statul

4

O versiune a relaţiei dintre papă şi împărat este zugrăvită fi acest mozaic.  
Petru aşezat pe tron, este zugrăvit conferindu-i paliumul pap<ji Leon al III-lea  
şi dîndu-i un drapel împăratului Carol cel Mare, arătînd; prin aceasta că  
fiecare dintre ei şi-a primit autoritatea direct de la Petru şi independent unul  
de altul.

Capitolul 18 181

îşi aveau fiecare sferele lor de responsabilitate. în timp ce se afla la Roma  
pentru a încheia înfrîngerea lombarzilor în anul 774, el a reconfirmat donaţia  
de teritorii pe care Pepin le dăduse papei în 756. Dar el credea că  
conducătorul bisericii nu trebuie să conteste hotărîrea conducătorului statului  
şi că episcopii de asemenea trebuie să fie subordonaţi capului statului.

Cînd Papa Leon III a fost atacat de o facţiune din Roma şi aproape  
omorît, el a părăsit Roma, plecînd la curtea lui Carol cel Mare. Acesta s-a  
întors înapoi la Roma cu papa, şi la un consiliu, papa a fost eliberat de  
acuzaţiile ce i se aduceau. La o liturghie ţinută în catedrală în ziua de Crăciun  
a anului 800, în timp ce Carol cel Mare îngenunchea în faţa altarului, papa a  
pus coroana pe capul lui şi 1-a declarat împărat al romanilor. în felul acesta a  
renăscut Imperiul Roman de Apus, şi noua Romă, condusă de un teuton, a  
luat locul vechiului Imperiu Roman. Un imperiu universal exista alături de o  
Biserică universală. Moştenirea clerică şi cea creştină erau acum legate laolaltă  
într-un imperiu creştin.

Visul uman ca toţi oamenii să fie uniţi părea să fie din nou realizat,  
deoarece Carol cel Mare avea sub controlul lui cel mai mare teritoriu pe care  
1-a avut vreodată un om după căderea Imperiului Roman. Imperiul spiritual  
universal în care papalitatea avea control asupra sufletelor oamenilor îşi avea  
acum omologul în Imperiul Roman renăscut în care Carol cel Mare avea  
control asupra trupurilor oamenilor.

Se credea că împărăţia lui Dumnezeu are două braţe: cel spiritual, prezidat  
de papă, trebuia să fie răspunzător pentru sufletele oamenilor; cel lumesc  
trebuia să fie răspunzător pentru binele fizic al omului. Papa şi împăratul  
trebuiau să-şi dea ajutor reciproc unul altuia. Desigur, o asemenea concepţie  
avea să aducă conflicte între conducătorii Bisericii şi noul Imperiu Roman  
Teutonic. I s-a dat oare împăratului putere de la Dumnezeu peste oameni, şi  
exercita oare papa putere primită de la împărat peste sufletele oamenilor? Sau  
Dumnezeu a dat Bisericii supremă autoritate şi papa a dat autoritate  
împăratului peste trupurile oamenilor? Sau aveau ei poziţii coordonate în care  
Dumnezeu i-a dat fiecăruia supremaţie directă în sfera lui? Răspunsul la  
această problemă i-a preocupat intens pe papi şi pe împărat în timpul evului  
mediu pînă cînd, în sfîrşit, papii au reuşit să-1 aducă pe împărat sub controlul  
lor.

După moartea lui Carol cel Mare, imperiul lui a căzut în declin sub fiul  
său jslab şi nepoţii războinici, pînă cînd aceştia au împărţit imperiul între ei  
prin Tratatul de la Verdun în anul 843, dopa o lungă perioadă de război.  
Ideea imperială a fost din nou renăscută de prinţul German Otto, în anul 962;  
din 962 pînă \n 1806, Sfîntul Imperiu Roman a fost o instituţie onorată în  
Europa, în ciuda remarcii sarcastice a lui Voltaire, că el nu era nici sfînt, nici  
imperiu, nici roman.

Carol cel Mare a fost profund devotat progresului cultural, şi domnia lui  
imperială din 800\ pînă în 814 a fost o perioadă de dezvoltare culturală, care a  
fost cunoscută de atunci sub numele de „Renaşterea carolingiană". Nu mai  
fusese un asemenea progres cultural de la lucrarea lui Boetius şi Cassiodor, în

182 Creştinismul de-a lungul secolelor

timpul domniei lui Teodoric cel Mare, conducătorul ostrogot al Italiei din  
secolul al Vl-lea. Pentru a produce renaşterea lui culturală, Carol cel Mare s-a  
îndreptat spre cărturarii bisericii din Anglia, convingîndu-1 pe marele învăţat  
Alcuin (cea 735-804) să vină de la York la curtea lui şi să preia conducerea  
şcolii din palatul de la Aachen, unde puteau fi educaţi copiii familiei regale şi  
ai nobililor din conducere. Alcuin era ajutat în această muncă de Pavel  
Diaconul, de Einhard şi de alţi învăţaţi capabili.

Şcoala de la palat a lui Carol cel Mare a fost o verigă integrală în lanţul  
de bărbaţi şi şcoli care aveau responsabilitatea de a transmite universităţii  
medievale liniile de bază ale programei sale de studiu, cele două nivele ale  
celor şapte arte libere preluate de la educaţia înaltă din Roma de către  
Martianus Capella în secolul al V-lea. Activităţile culturale ale lui-Caro! cel  
Mare au fost un pas important în procesul prin care poporul german a  
asimilat învăţătura clasică şi creştină. Carol cel Mare însuşi se delecta  
ascultînd citite marile cărţi ale trecutului şi, după cum afirmă biograful său  
Einhard, îi plăceau în mod deoasebit lucrările lui Augustin, mai ales Cetatea  
lui Dumnezeu. El a insistat de asemenea ca stareţii să înfiinţeze şcoli la  
mănăstiri pentru ca traducătorii Scripturii să fie oameni învăţaţi, care să  
înţeleagă şi să traducă corect Biblia.3

Un accent deosebit trebuie să fie pus pe semnificaţia lui Carol cel Mare în  
istoria medievală. încoronarea lui a marcat reconcilierea şi unirea populaţiei  
vechiului Imperiu Roman cu cuceritorii lor teutonici. Aceasta a pus capăt  
visului împăratului din Răsărit de a recîştiga pentru partea răsăriteană a  
Imperiului Roman zonele pierdute datorită cuceririlor făcute de barbari în  
Apus în secolul al V-lea. Deoarece papa 1-a încoronat pe Carol cel Mare,  
poziţia papei a primit mai multă importanţă, el devenind cel căruia împăraţii îi  
datorau coroanele lor; şi împăratul avea obligaţia de a-1 ajuta pe papă atunci  
cînd acesta era într-o situaţie dificilă. încoronarea lui Carol cel Mare a  
marcat apogeul puterii france, care a început cu decizia lui Clovis de a deveni  
creştin.

III. BISERICA ŞI IMPERIUL DIN RĂSĂRIT

Pe Carol cel Mare 1-a interesat de asemenea imperiul şi Biserica din  
Răsărit, făcînd chiar încercări de a uni Răsăritul cu Apusul într-un imperiu  
care să cuprindă majoritatea teritoriilor vechiului Imperiu Roman. Nu trebuie  
uitat faptul că împăraţii răsăriteni au împiedicat hoardele mahomedane să  
treacă peste Europa, pînă cînd Apusul îşi putea reveni din confuzia şi haosul  
create de căderea imperiului şi de afluxul barbarilor.

Răsăritul era tulburat în special de controversa iconoclastă între anii 726-  
843. Prin decretele din 726 şi 730, Leon al IlI-lea interzisese folosirea  
imaginilor în Biserică, ordonînd distrugerea lor. Carol cel Mare s-a opus  
închinării la imagini, cam în perioada cînd Irina a devenit împărăteasa  
Imperiului de Răsărit. El s-a oferit chiar să se căsătorească cu Irina pentru a  
reuni teritoriile vechiului Imperiu Roman sub o singură coroană, cu capitala în

Capitolul 18 183

Apus. Dar Irina i-a refuzat avansurile, iar diviziunea imperiului, începută  
odată cu mutarea capitalei din Roma la Constantinopol de către Constantin în  
330, a continuat. Al doilea Conciliu de la Niceea, care a avut loc în anul 787,  
a permis venerarea imaginilor, dar nu închinarea la ele.

Biserica Răsăriteană, cu excepţia activităţii lui Ioan din Damasc, a rămas  
statică în dezvoltarea teologiei, din perioada controversei teologice din secolele  
IV-VI pînă în era modernă. Ioan (cea. 675-cca. 749) a formulat ideile  
teologice într-o lucrare care a devenit echivalentul răsăritean al Sintezei lui  
Toma d'Aquino. Titlul lucrării lui este Fîntîna înţelepciunii şi este formată din  
trei cărţi. Ea a devenit autoritatea pentru teologii din Răsărit, aşa cum  
lucrarea lui Toma d'Aquino a devenit autoritate în Biserica Apuseană. Cea de  
a treia carte, Despre credinţa ortodoxă, este o sinteză a teologiei dezvoltate de  
părinţii Bisericii şi concilii, din secolul al IV-lea pînă în timpul lui, devenind  
expresia standard a ortodoxiei în partea răsăriteană a imperiului. Poate faptul  
că biserica din Constantinopol era subordonată autorităţii împăratului explică  
poziţia statică a creştinismului răsăritean după mijlocul secolului al VlII-lea.  
în Răsărit, Biserica era practic un departament al statului, pe cînd în Apus  
papa reuşise să cîştige libertatea de sub controlul secular şi, la o dată mai  
tîrzie, să preia el controlul asupra puterii seculare.

La sfîrşitul perioadei dintre anii 590 şi 800, parte din confuzia creată de  
căderea Imperiului Roman în Apus a fost risipită. Partea răsăriteană asiatică  
a imperiului continua sub conducerea împăratului de la Constantinopol.  
Regatul franc al lui Clovis a devenit un imperiu creştin sub Carol cel Mare  
unind teutonii, de acum creştini, cu locuitorii vechiului imperiu din Apus.  
Ţărmul sudic al Mediteranei, teritoriu deţinut înainte de Imperiul Roman, a  
fost cucerit de mahomedani, dar expansiunea mahomedană mai departe spre  
răsărit şi apus a fost oprită în anul 732. Vechile teritorii ale Romei erau acum  
împărţite în trei părţi, şi istoria Bisericii din perioada dintre anii 800 şi 1054 se  
ocupă mai ales de lupta dintre papă şi conducătorul imperiului franc.

NOTE

1. Henry Bettenson, Documents of the Christian Church (New York:  
Oxford University Press, ed. a 2-a., 1963), p. 98-100. Aceste pagini  
dau textul documentului. Negarea de către Valla a Donaţiei lui  
Constantin poate fi găsită în The Treatise of Lorenzo Valla on the  
Donation of Constantine, tradusă de Christopher B. Coleman (New  
Haven: Yale University Press, 1922).

2. Jonathan F. Scott, Albert Hyma şi Arthur H. Noyes, Readings in  
Medieval History (New York: Appleton-Century-Crofts, 1933) p. 149-  
166. \

3. Oliver J. Thatcher şi Edgar H. McNeal, A Source Book for Medieval  
History' (New York: Scribner, 1905), p. 51-52; 55-56.

1

FLUX ŞI REFLUX ÎN RELAŢIILE  
DINTRE BISERICĂ ŞI STAT, 800-1054

19

Apariţia Sfîntului Imperiu Roman

Istoria Bisericii în această epocă implică o analiză a ţesăturii complexe de  
relaţii care existau între Biserică şi statele imperiale în Răsărit şi Apus. A fost  
perioada cînd în Biserică a avut loc prima mare schismă. Partea apuseană şi  
cea răsăriteană a Bisericii s-au separat pentru a merge fiecare pe calea ei:  
Biserica Romano-Catolică în Apus şi Biserica Ortodoxă Greacă în Răsărit. Iar  
bezna „epocii întunecate" era împrăştiată încet de renaşterea învăţăturii care a  
început sub Carol cel Mare.

I. DECLINUL IMPERIULUI CAROLINGIAN

A. Succesorii slabi ai lui Carol cel Mare.

Structura imperială strălucitoare, stabilită prin încoronarea lui Carol cel  
Mare de către Leon al IH-lea în ziua de Crăciun a anului 800 nu a supravieţuit  
mult fondatorului ei. Deoarece imperiul fusese dependent de geniul lui  
personal, moartea lui a fost semnalul pentru începutul dizolvării lui. Nici fiul  
şi nici nepotul lui nu au avut energia şi abilitatea pe care le-a avut el, şi  
splendidul imperiu franc s-a destrămat cu repeziciune.

B. Principiul teutonic de moştenire

Un factor şi mai important în declinul fazei france a Sfîntului Imperiu  
Roman a fost fragmentarea introdusă în jţructura imperială de principiul  
teutonic fatal, care dicta împărţirea teritbri8or tatălui între fiii lui. Acest  
principiu a fost pus în aplicare încă în timpul vieţii lui Ludovic cel Pios (778-  
840), succesorul imediat al lui Carol cel Mare. Conceptul romanilor despre un  
imperiu indivizibil era străină pentru gîndirea teutonică. Mai mult, chiar dacă  
Ludovic ar fi avut această concepţie, îi lipsea geniul personal al tatălui lui,  
Carol cel Mare, pentru a-1 şi împlini. El a fost neputincios în a controla  
puternica aristocraţie, şi firea lui indulgentă i-a slăbit controlul asupra familiei  
lui turbulente.

La scurt timp după ce s-a urcat pe tronul imperial, Ludovic a anunţat  
planurile de împărţire a imperiului între fiii lui. Cînd i s-a născut un alt fiu,  
Carol cel Pleşuv, de la cea de-a doua soţie, Iudita, el a trebuit să-şi schimbe

186 Creştinismul de-a lungul secolelor

planurile, aşa încît să-1 includă şi pe Carol între moştenitori în eventualitatea  
morţii lui.

Cînd Ludovic a murit în anul 840, după o domnie plină de tulburări care  
începuse în anul 814, certurile fiilor lui au făcut inevitabil declinul marelui  
imperiu carolingian. Fiul său, Ludovic, a moştenit partea de răsărit, Carol cel  
Pleşuv pe cea de apus, iar partea centrală, care se întindea de la Marea  
Nordului la Marea Adriatică, împreună cu titlul imperial i-au revenit lui  
Lothair. Lothair dorea să-şi extindă controlul peste întregul teritoriu al  
imperiului tatălui lui, dar cei doi fraţi ai lui, Carol cel Pleşuv şi Ludovic  
Germanicul s-au unit împotriva lui. Aceştia s-au întîlnit la Strasbourg în anul  
842 şi au jurat în limba naţională a popoarelor lor să fie loiali unul altuia pînă  
la înfrîngerea lui Lothair. Această întîlnire a avut semnificaţie pentru istoria  
Franţei şi Germaniei moderne, deoarece Ludovic, ale cărui posesiuni includeau  
majoritatea teritoriului Germaniei moderne, şi Carol, ale cărui posesiuni  
includeau majoritatea teritoriului Franţei moderne, au recunoscut fiecare  
limba supuşilor lor prin faptul că au depus jurămîntul în acea limbă.1

Această alianţă a fost prea puternică pentru Lothair, şi în 843 cei trei fraţi  
au încheiat Tratatul de la Verdun.2 Lui Carol cel Pleşuv i-a revenit stăpînirea  
celei mai mari părţi a teritoriului de azi al Franţei, iar lui Ludovic stăpînirea  
asupra teritoriului Germaniei de azi. Lui Lothair i-a rămas titlul imperial şi  
regiunile centrale dintre cele două regate, cu o lungime de 1.600 km şi lăţime  
de peste 160 km. Acest eveniment a marcat naşterea statelor moderne Franţa  
şi Germania, şi rivalitatea dintre ele pentru stăpînire asupra teritoriului dintre  
cele două regate a continuat pînă în timpurile moderne, fiind o sursă de  
tulburare în Europa apuseană. Prin Tratatul de la Mersen din anul 870,  
conducătorii regatelor france, apusean şi răsăritean, au împărţit teritoriul  
central între cele două regate, limitîndu-i pe urmaşii lui Lothair la Italia.

C. Naşterea feudalismului

Fragmentarea marelui imperiu pe care îl consolidase Carol cel Mare a fost  
grăbită şi de naşterea feudalismului. Feudalismul, într-o formă sau alta, se  
naşte întotdeauna cînd un guvern central slăbeşte şi nu mai poate exercita  
autoritate eficace asupra teritoriilor de sub controlul lui. Declinul vieţii  
urbane şi a comerţului după căderea Imperiului Roman i-a obligat pe oameni  
să se întoarcă la munca pămîntului pentru a-şi asigura existenţa. Feudalismul a  
avut precedente atît în obiceiurile romane cît şi în cele germane cu privire la  
stăpînirea asupra pămîntului şi la slujire. Acestea, şi alte condiţii haotice din  
secolul al IX-lea, au încurajat naşterea modului de viaţă feudal în Europa  
apuseană. Feudalismul a pus puterea publică în mîinile anumitor indivizi.

în evul mediu, societatea era divizată orizontal mai degrabă decît vertical,  
aşa încît exista puţină mobilitate socială. O persoană de obicei îşi trăia viaţa în  
rangul social în care trăise şi tatăl ei. După apariţia feudalismului, societatea  
era împărţită într-un grup de protectori, cavalerii feudali, care aveau  
privilegiul de proprietate asupra pămîntului în schimbul serviciilor lor; un grup  
de producători — iobagii — care au devenit baza economică a feudalismului;  
şi un grup de închinători, clasa preoţească a Bisericii universale. Individul era

Capitolul 19 187

subordonat interesului grupului, şi fiecare om îşi avea stăpînul lui într-o  
asemenea societate ierarhică.

Feudalismul poate fi definit ca un sistem de organizare politică bazat pe  
posesiunea asupra pămîntului. Seniorul local era conducătorul zonei în care  
era proprietar asupra pămîntului. Pînă cînd au apărut naţiunile-stat în Anglia,  
Franţa şi Spania, la sfîrşitul evului mediu, acesta a fost singurul mijloc prin  
care se putea menţine dreptatea şi ordinea în timpul perioadei de slabă  
autoritate centralizată după declinul Imperiului Roman, după falimentul  
regatului merovingian şi după fărîmiţarea imperiului lui Carol cel Mare.

Moşierismul a fost de asemenea un sistem economic care asigura traiul  
pentru toate clasele societăţii, după destrămarea comerţului internaţional, un  
alt rezultat al căderii Imperiului Roman. Atît seniorul cît şi iobagul îşi  
asigurau hrana din pămînt, fiecare moşie fiind de sine stătătoare şi producînd  
cele necesare cu excepţia cîtorva articole ca: sarea, pietrele de moară sau  
drugii de fier din care fierarul făcea unelte. Moşia, un domeniu care putea  
întreţine un cavaler înarmat, era unitatea de pămînt în sistemul feudal. Unii  
seniori feudali puteau poseda cîteva moşii. Astfel, moşia era unitatea  
economică de bază care făcea posibil sistemul feudal.

Posesiunea asupra pămîntului era veriga care lega sistemul moşieresc de cel  
feudal. Cavalerul, veriga cea mai de jos în piramida feudală, depindea în  
privinţa traiului de iobagii care îi lucrau pămîntul. în schimb, el le oferea  
protecţie.

Feudalismul a implicat de asemenea relaţii personale de loialitate între  
vasal şi senior, cum ar fi obligaţia la 40 de zile de serviciu militar în fiecare  
an, asigurarea hranei şi rugăciuni, dacă vasalul era un om al Bisericii.  
Societatea era o piramidă, fiecare vasal avînd un senior, iar seniorul din vîrful  
piramidei, regele, era vasalul lui Dumnezeu. Numai în Anglia secolului al  
Xl-lea, sub William Cuceritorul, a fost realizată piramida feudală. în  
teritoriile Franţei şi Germaniei de azi legătura dintre feudalul vasal şi  
conducător era slabă.

Această discuţie relativ lungă despre feudalism a fost necesară datorită  
importanţei feudalismului ca sistem politic şi economic care a dat legi şi o  
anumită ordine în era descentralizării şi haosului care au urmat dizolvării  
imperiului carolingian şi invaziei vikingilor în Europa de apus şi în Anglia în  
secolele al IX-lea şi al X-lea şi invaziile slavilor şi a maghiarilor.

Influenţa feudalismului asupra Bisericii în această perioadă este şi mai  
importantă. O mare parte din teritoriul Europei apusene era sub stăpînirea  
Bisericii la sfîrşitul evului mediu. Deoarece darurile de pămînt primite de la  
oameni pioşi sau care se pocăiau şi care căutau să-şi răscumpere viaţa de  
păcat, au rămas în mîinile Bisericii Romane ca un corp comun din generaţie în  
generaţie, această Biserică, în calitate de mare proprietar de pămînt, nu a  
putut să nu fie influenţată de sistemul feudal. Aceste daruri erau păstrate în  
stăpînire feudală de către stareţi şi episcopi. Membri clerului, ca slujitori ai  
lui Dumnezeu, nu puteau face serviciu militar pentru seniorul feudal, şi de  
aceea ei trebuiau fie să dea părţi din pămîntul lor cavalerilor vasali, care

188 Creştinismul de-a lungul secolelor

puteau face serviciul militar în locul lor, fie să facă alte servicii. Această  
feudalizare a pămîntului bisericii tindea să secularizeze biserica şi să-i distragă  
atenţia de la interesele spirituale la cele lumeşti. Vasalul ecleziastic întîmpina  
problema supunerii împărţite. Oare trebuia el să fie devotat în primul rînd  
stăpînului lui pămîntesc căruia îi datora taxe feudale, sau papei, supraseniorul  
spiritual, de la care îi revenea autoritatea spirituală? Această împărţire a  
devotamentului a stînjenit dezvoltarea vieţii spirituale sănătoase, esenţială  
pentru succesul Bisericii.

Deoarece fiii mai tineri ai nobililor puteau cîştiga pămînt şi prestigiu prin  
serviciul în cadrul Bisericii, marii nobili deseori se amestecau în alegeri pentru  
ca rudele lor să primească o mănăstire sau o episcopie. Mulţi dintre aceşti  
oameni erau lumeşti şi prea puţin interesaţi în problemele spirituale legate de  
slujba ecleziastică.

Controversa asupra învestiturii, disputa dacă seniorul feudal sau papa  
trebuia să-i dea vasalului feudal simbolurile autorităţii lui, a făcut ca în secolul  
al Xl-lea şi al XH-lea relaţiile dintre stat şi Biserică să fie ostile. Inelul, toiagul  
şi mantia erau simbolurile autorităţii spirituale, iar sabia şi sceptrul erau  
simbolurile autorităţii feudale. Uneori, atît seniorul feudal cît şi papa  
pretindeau dreptul de a da aceste simboluri. Această controversă a dus la o  
pierdere a vieţii spirituale a conducătorilor Bisericii, la neglijarea datoriilor lor  
spirituale şi la secularizarea intereselor lor, deoarece ei dădeau atenţie mai  
mare controlului asupra pămîntului lor şi certurilor feudale locale, decît  
problemelor Bisericii. Biserica în Apus a avut de luptat cu feudalizarea, în  
timp ce Biserica din Răsărit lupta fără succes cu stăpînirea imperială.

Secularizarea Bisericii din cauza implicării ei în sistemul feudal a fost  
echilibrată de încercările ei de a diminua relele produse de războaiele feudale.  
La începutul secolului al Xl-lea, Biserica a reuşit să-i facă pe seniorii feudali  
să accepte Pacea lui Dumnezeu şi Armistiţiul lui Dumnezeu. Pacea lui  
Dumnezeu era un acord care interzicea certurile între persoane particulare,  
atacarea persoanelor neînarmate, hoţia şi violenţa, şi jefuirea locurilor sfinte.  
Această înţelegere era necesară, deoarece seniorul feudal nu simţea nici o  
obligaţie de a nu lupta cu vecinul lui feudal. Armistiţiul lui Dumnezeu, din  
anul 1031 obliga clasa feudală să nu lupte de miercurea de la apusul soarelui  
pînă lunea dimineaţa la răsăritul soarelui, şi să nu lupte în zilele de sărbători  
bisericeşti. Aceasta lăsa mai puţin de 100 de zile pe an pentru luptele feudale.  
El de asemenea prevedea ca bisericile, cimitirele, şi mănăstirile să fie sanctuare  
unde refugiaţii puteau găsi un adăpost sigur în vremuri de tulburare. Femeile,  
ţăranii şi clerul nu trebuiau vătămaţi. Aceste acorduri3 au însemnat mult  
pentru diminuarea brutalităţilor luptelor feudale în evul mediu.

D. Invaziile vikingilor, ale slavilor şi ale ungurilor.

In timp ce feudalismul a fost atît efect cît şi cauză în declinul imperiului  
carolingian, invaziile vikingilor, slavilor şi ungurilor au fost factori hotărîtori  
în dizolvarea lui rapidă. Aceşti vikingi sau oameni ai nordului, care au venit  
din teritoriile ocupate azi de Suedia, Danemarca şi Norvegia au fost o  
problemă în Europa apuseană de la sfîrşitul secolului al VUI-lea pînă în

Capitolul 19 189

secolul al X-lea. Orice oraş sau mănăstire de-a lungul coastei sau pe malurile  
unui rîu navigabil se putea aştepta la vizita acestor piraţi îndrăzneţi ai mărilor.  
Mulţi dintre ei s-au aşezat în final în Anglia, şi după multe lupte s-au unit cu  
rudele lor, anglo-saxonii, care veniseră în Anglia mai devreme. în acest  
proces, frumoasa cultură creştină, care fusese făurită în Irlanda şi Anglia în  
timpul „epocii întunecate", a fost distrusă sau a dat înapoi. Alţi vikingi s-au  
stabilit în Normandia, de unde au pornit să cucerească Anglia sub conducerea  
lui William Cuceritorul în anul 1066. Alţii au migrat spre sud, peste Europa  
răsăriteană, punînd bazele statului rus. Alţii s-au aşezat în Sicilia şi sudul  
Italiei, unde un timp au prezentat o ameninţare pentru puterea politică a  
papalităţii. Slavii şi maghiarii s-au aşezat în centrul şi sud-estul Europei.

II. IMPORTANŢA IMPERIULUI CAROLINGIAN

Preocuparea pentru motivele şi declinul imperiului carolingian nu trebuie  
să ne facă să trecem cu vederea importanţa lui în istoria Europei apusene.  
Statul francez şi cel german s-au născut din ruinele lui. Deşi statul german, cu  
pretenţiile lui de mai tîrziu de imperiu universal ca urmaş legitim al Imperiului  
Roman şi al imperiului lui Carol cel Mare, nu a reuşit niciodată să elaboreze o  
naţiune-stat centralizată pînă cînd naţionalismul secolului al XlX-lea i-a sudat  
pe germani într-o naţiune-stat, el a devenit urmaşul statului imperial franc în  
secolul al X-lea. în loc să-1 ajute pe papă, aşa cum făcuseră împăraţii franci,  
el a luptat cu papa pentru supremaţie pînă cînd linia sa domnitoare a fost  
învinsă de Inocenţiu al HI-lea.

Nu s-a renunţat niciodată la idealul unui Imperiu Roman renăscut după  
căderea' Imperiului lui Carol cel Mare. împăraţii germani ai secolului al X-lea  
au luat de la statul apusean franc tradiţia imperiului, şi imperiul fondat de  
Otto I, a fost cunoscut ca Sfîntul Imperiu Roman.

Imperiul carolingian de asemenea a ridicat întrebarea dacă Biserica era  
reprezentanta Divinităţii pe pămînt sau statul. O moştenire a imperiului lui  
Carol cel Mare a fost întrebarea cui i-a conferit Dumnezeu suveranitatea,  
papei sau împăratului aşa încît unul şi-a derivat autoritatea de la celălalt.  
Această problemă a înrăutăţit relaţiile dintre Biserică şi stat timp de cîteva  
secole în timpul evului mediu.

începutul pretenţiilor papei de a fi conducător secular datează de la  
darurile de pămînt făcute în Italia de Pepin, strămoşul lui Carol cel Mare în  
anul 754. Papa, ca şi conducător atît secular cît şi spiritual, a emis pretenţii  
asupra conducătorilor naţionali în timpul Evului Mediu, pe care ei nu le-au  
admis ca fiind justificate.

Avîntul dat culturii de către Carol cel Mare trebuie socotit ca unul dintre  
marile caracteristici ale imperiului său. Domnia lui a fost o lumină  
strălucitoare, iluminînd prin contrast întunecimea culturală a „epocii  
întunecate" în Europa apuseană. Nu poţi fi decît impresionat de semnificaţia  
lui Carol cel Mare şi a imperiului său pentru istoria următoare a Bisericii şi a  
statului în Europa apuseană.

IMPERIUL LUI OTTO CEL MARE,  
962-973, ŞI SUCCESORII LUI

IMPERIUL SUB OTTO (936-973)  
CUCERIT DE OTTO '////,

Capitolul 19 191

III. RENAŞTEREA IMPERIULUI ROMAN  
ÎN SECOLUL AL X-LEA

Cu toate că imperiul creat de Carol cel Mare a dispărut, a rămas idealul  
unui imperiu politic universal pe care Europa apuseană îl moştenise de la  
Roma. Nu a mai fost realizat de franci, ci urma să fie realizat în partea de  
răsărit a imperiului lui Carol cel Mare, care-i revenise lui Ludovic Germanicul  
în anul 843. Trebuie acordată atenţie naşterii, creşterii şi semnificaţiei acestui  
nou pretendent la puterea Romei imperiale în Apus.

Unificarea în Germania a fost întotdeauna mai dificilă decît unificarea în  
Franţa. Geografia fizică a Franţei îi asigură graniţe naturale între Marea  
Mediterană, Atlantic, Munţii Pirinei şi Alpi. Numai pe Rin a avut Franţa  
dificultăţi pentru că nu a reuşit niciodată să facă din Rin o graniţă naturală  
pentru statul francez. Geografia acţionează împotriva unităţii germane,  
deoarece în Germania rîurile curg spre nord, spre Marea Nordului sau Baltică,  
iar în sudul ţării ele curg spre est. Nordul Germaniei este mai ales cîmpie, în  
timp ce sudul Germaniei este muntos. Aceasta explică preocupările diferite'ale  
oamenilor. Mai mult, diviziunile tribale tradiţionale, cuplate cu statele feudale  
de mai tîrziu, au dus la descentralizarea autorităţii. Chiar şi după ce Germania  
a primit un singur nume, sub împăraţii Sfîntului Imperiu Roman, interesul  
împăratului în afacerile Bisericii peste Alpi nu era împărtăşit de poporul lui.  
Dar în ciuda acestor probleme, partea răsăriteană a vechiului imperiu al lui  
Carol cel Mare a devenit centrul puterii imperiale care odată fusese deţinută în  
Apus de franci.

Ducii tribali ai Germaniei, confruntaţi cu nevoia de unitate pentru  
apărarea împotriva nordicilor şi a ungurilor slavi, l-au ales în 919 pe Henric  
Păsărarul, Duce al Saxoniei, drept conducător al lor. El i-a împins înapoi pe  
nordici şi a reuşit să-i învingă pe slavii invadatori.

Henric a fost urmat ca rege al germanilor de fiul său, Otto (912-973) în  
anul 936. Otto i-a făcut pe duci vasalii lui şi a preluat supravegherea afacerilor  
Bisericii numind episcopi şi stareţi aleşi de el ca să poarte grija intereselor  
ecleziastice în Germania. Dacă ar fi vrut să-şi limiteze eforturile la Germania,  
ar fi putut construi o puternică monarhie centralizată similară cu cea pe care  
mai tîrziu o vor crea regii englezi, francezi şi spanioli. Dar el a început să se  
intereseze de afacerile de peste Alpi, şi, timp de secole, problemele Bisericii şi  
ale statului în Italia au devenit un canal de scurgere a resurselor germane. El a  
plecat în Italia să-1 ajute pe papă împotriva unui conducător puternic ce se  
ridicase să ameninţe puterea papală în Italia, şi papa Ioan al XH-lea 1-a  
încoronat ca împărat al Sfîntului Imperiu Roman în 962. încă odată a existat  
un împărat roman care să pretindă jurisdicţie peste popoarele Europei, aşa  
cum făcuseră mai înainte Carol cel Mare şi împăraţii romani. Toată Europa  
centrală, de la Marea Nordului pînă la Adriatică era acum unită sub un  
imperiul roman de naţiune germană, care urma să dăinuie pînă cînd Napoleon  
1-a dizolvat în anul 1806.

în timpul următoarelor două secole scaunul papal a avut posesori slabi, şi  
împăraţii germani au trecut deseori Alpii pentru a face ordine în haos şi

192 Creştinismul de-a lungul secolelor

pentru a-şi extinde propriile lor interese în Italia. De exemplu, Otto al IH-lea a  
intrat în anul 996 în Roma şi, după ce a înăbuşit .o facţiune a nobilimii  
romane, a forţat alegerea vărului său Bruno ca papă. Acesta a fost papa  
Grigorie al V-lea. Acest amestec constant al conducătorilor germani în  
afacerile papalităţii în Italia a dus la o luptă între împărat şi papă, pînă cînd  
Inocenţiu al IH-lea, umilindu-1 şi învingîndu-1 pe împărat, a pus capăt  
amestecului german în Italia.

NOTE

1. Frederic A. Ogg, A Source Book of Medieval History (New York:  
American, 1907), p. 152-154.

2. Ibid.,p. 154-156.

3. Oliver J. Thatcher şi Edgar H. McNeal, A Source Book for Medieval  
History (New York: Scribner, 1905), p. 412-418.

FLUX ŞI REFLUX ÎN RELAŢIILE  
DINTRE BISERICA ŞI STAT, 800-1054

20

Trezire spirituală şi  
schismă în Biserică

Cu toate că Biserica Apuseană se afla în umbra Sfîntului Imperiu Roman  
al lui Otto în timpul ultimei părţi a perioadei între 800 şi 1054, ea a  
experimentat o trezire interioară, care i-a dat puterea de a face faţă  
amestecului imperial. în această epocă, Biserica Răsăriteană a devenit  
conştientă de diferenţele dintre ea şi Biserica Apuseană, aşa încît perioada s-a  
încheiat cu o schismă care a dus la crearea Bisericii Greco-Ortodoxe în  
Răsărit.

I. REÎNNOIRE ÎN APUS

Deşi reînnoirea în Biserica Apuseană nu a fost întotdeauna o reînnoire a  
spiritului, a existat o reînnoire a puterii care a ajutat-o în lupta ei cu statul,  
reprezentat de Sfîntul Imperiu Roman de naţiune germană. La reînnoirea  
puterii ecleziastice a papei au contribuit cîteva lucruri.

A. Documente în sprijinul papalităţii

Donaţia lui Constantin (vezi capitolul 18) a devenit suportul legal pentru  
posedarea pămîntului de către papă. Cel mai mare dar de proprietate pe care  
acest document îl justifica era dat de Pepin în anul 756. în anul 865, papa  
Nicolae I, care a deţinut această funcţie din 858 pînă în 867, a folosit pentru  
prima dată o colecţie de decrete ale diferiţilor pontifi ai Romei. Această  
colecţie este cunoscută sub diferite nume: „Decretele", „Decretele false", sau  
„Decretele pseudo-isidoriene". Remarcabilul document includea Donaţia lui  
Constantin, decretele reale şi unele decrete false ale papilor romani, din timpul  
lui Clement din Roma, şi cîteva din canoanele marilor concilii ale Bisericii.  
Colecţia a fost asociată cu numele lui Isidor din Sevilla, cap al bisericii  
spaniole la începutul secolului al Vll-lea. Nu putem fi dogmatici atunci cînd  
este vorba de autorul Decretelor, dar este sigur că, de la mijlocul secolului al  
IX-lea, ele au jucat un rol important în pretenţiile episcopului roman la  
supremaţia în Biserică.

13 Comanda nr. 549

194 Creştinismul de-a lungul secolelor

Donaţia lui Constantin, folosită pentru prima dată în secolul al VIH-lea, a  
fost utilizată pentru a susţine pretenţiile papilor la proprietate de pămînt în  
Italia; dar Decretele au fost folosite pentru a sprijini puterea papei în cadrul  
Bisericii. Decretele afirmau supremaţia papei peste toţi conducătorii ecleziastici  
ai Bisericii şi dădeau oricărui episcop dreptul de a apela direct la papă peste  
capul arhiepiscopului său. Era, de asemenea, pretins dreptul Bisericii de a fi  
eliberată de sub controlul secular. Deşi probabil că nu un papă a creat falsul,  
mulţi papi au folosit colecţia în sprijinul pretenţiilor lor la putere în cadrul  
Bisericii. Dictatul lui Grigorie al VH-lea a întărit mai tîrziu aceste pretenţii.

B. Convertirea Scandinaviei

Puterea episcopului roman a fost întărită în această epocă prin acceptarea  
Evangheliei de către poporul Scandinaviei. Anskar (801-865), un băştinaş din  
Flandra, are un mare merit în acest cîştig. Cînd regele danez Harold a cerut  
un misionar în 826, Anskar a simţit că el trebuie să răspundă chemării şi şi-a  
devotat ultimii 36 de ani ai vieţii activităţii misionare în nordul Europei.  
Danemarca a fost cîştigată la creştinism abia în secolul al Xl-lea, în timpul lui  
Canut. Creştinismul s-a stabilit permanent în Norvegia în jurul anului 1000, şi  
cam în acelaşi timp a fost declarat religie de stat în Suedia şi Islanda.  
Lucrarea, începută de Anskar,1 a dat roade care au întărit puterea Romei în  
nordul Europei.

C. Doctrina liturghiei

Controversa în legătură cu prezer'a lui Cristos în comuniune a agitat  
Biserica Apuseană la începutul secolului al IX-lea. Orice acceptare a ideii  
Cinei Domnului ca o jertfă adusă de preot era un cîştig pentru puterea  
papalităţii, pentru că papa conducea ierarhia clericilor, care erau singurii ce  
aveau puterea de a îndeplini acest miracol al liturghiei. în jurul anului 831,  
Paschasius Radbertus (cea 785-860), stareţul mănăstirii de la Corbie — lîngă  
oraşul Amiens — a început să propage ideile că substanţa pîinii şi vinului era  
transformată realmente în trupul şi sîngele lui Cristos printr-un miracol divin.  
Cu toate că el nu a numit această schimbare transsubstanţiere, învăţătura lui  
conţinea de fapt ideea transsubstanţierii. El a susţinut această concepţie într-o  
carte intitulată Despre trupul şi sîngele Domnului.2 O asemenea concepţie nu  
putea să nu întărească puterea preotului şi superiorului lui în ierarhie, papa,  
deşi Biserica Romană nu a acceptat doctrina transsubstanţierii pînă în anul  
1215, şi nici nu a definit-o pe deplin pînă la conciliul de la Trent (1545).

D. Reforma monastică

Reformele monastice, făcute de mănăstirile cluniace în secolul al X-lea şi  
al Xl-lea, au adus o mare contribuţie la supremaţia papalităţii. în secolul al  
X-lea mănăstirile deveniseră bogate şi corupte, avînd mare nevoie de reformă.  
Fostul ideal de slujire fusese înlocuit de idealul salvării individuale cuplat cu o  
viaţă uşoară într-o mănăstire bogată. Papalitatea însăşi a trecut printr-o  
perioadă de declin serios în perioada dintre Nicolae I şi Leon al IX-lea.  
Mişcarea de reformă începută la Cluny a fost prima din cîteva mişcări  
succesive de reformă în monasticismul roman. Ea a avut efecte răsunătoare.

Capitolul 20 195

Cu mănăstirea de la Cluny s-a întîmplat astfel: în 909, ducele William de  
Aquitania, „pentru binele" sufletului său, i-a dat un hrisov lui Berno,3 care  
deja fusese stareţ la o altă mănăstire, să înfiinţeze la Cluny, în estul Franţei, o  
nouă mănăstire.4 Hrisovul prevedea ca mănăstirea să nu fie sub nici un fel de  
control secular sau episcopal, ea urmînd să se autoguverneze sub protecţia  
papei. Berno, stareţ între 910-927, şi Odo, stareţ din 927 pînă în 942, au fost  
amîndoi oameni cu abilitate şi caracter, achitîndu-se de sarcini atît de bine  
îneît multe mănăstiri din ordinul benedictin, inclusiv mănăstirea de la Monte  
Cassino, au fost reorganizate după liniile celei de la Cluny.

Sub vechiul sistem de monasticism, fiecare mănăstire îşi avea propriul ei  
stareţ, fiind independentă de alte mănăstiri din acelaşi ordin. Dar stareţul de  
la Cluny numea stareţii noilor mănăstiri fondate de el sau de alţii, făcîndu-i pe  
aceşti stareţi supuşii lui. Această inovaţie a creat un ordin centralizat sub un  
cap — abatele de la Cluny — care lucra în strînsă armonie cu papalitatea.  
Către mijlocul secolului al X-lea sub conducerea abatelui de la Cluny erau  
aproape 70 de mănăstiri.

Conducătorii cluniaci au cerut reforma în viaţa clericală. Ei au condamnat  
simonia (practica de cumpărare şi de vînzare a slujbelor bisericeşti) şi  
nepotismul (practica de a favoriza rudele în numirile în slujbe). Celibatul era  
un alt punct în platforma lor. Clericii nu aveau voie nici să se căsătorească,  
nici să ţină concubine, pentru ca întreaga lor atenţie să fie acordată  
problemelor Bisericii. Aceşti călugări insistau de asemenea ca Biserica să fie  
eliberată de controlul secular din partea regelui, a împăratului sau a ducelui.  
Acest program a fost aplicat de o serie de papi reformatori cu ajutorul  
mănăstirilor cluniace. Era pus de asemenea un nou accent pe viaţa ascetică.

Entuziasmul reformator al mişcării cluniace s-a făcut simţit în multe  
domenii. Bărbaţii de la Cluny au creat şcoli monastice bune, şi aceste şcoli au  
ajutat ca latina să fie limba comună a evului mediu. Mişcarea care a avut ca  
rezultat cruciadele lansate împotriva mahomedanilor în Ţara Sfîntă a datorat  
mult călugărilor de la mănăstirile cluniace. Mănăstirile cluniace de pe  
frontierele civilizaţiei au devenit centre ale efortului misionar. Ordinul cluniac  
a fost desfiinţat în mod legal în anul 1790.

E. Conducători capabili

Deşi mulţi dintre papi în epoca dintre anii 800 şi 1054 erau corupţi şi  
incompetenţi, au existat cîţiva conducători abili care au ajutat la consolidarea  
puterii papalităţii. Nicolae I, papă între anii 858 şi 867, a fost unul dintre cei  
mai capabili dintre aceşti oameni. El insista atît în scris cît şi în practică asupa  
supremaţiei papei în cadrul Bisericii, ca unul care era responsabil de binele  
spiritual al credincioşilor, şi asupra supremaţiei papei peste coducătorii  
seculari, cînd se ajungea la problema moralei sau religiei. Decretele  
pseudo-isidoriene erau deseori menţionate de el ca o justificare pentru  
pretenţia aceasta.5

Nicolae I şi-a exercitat cu succes puterea atît asupra episcopilor cît şi  
asupra conducătorului secular, în cazul lui Lothair al II-lea din Lorraine.  
Lothair se căsătorise cu Teutberga, mai ales, pentru motive politice.

196 Creştinismul de-a lungul secolelor

îndrăgostindu-se de Waldrada, el şi-a lăsat soţia. A divorţat de Teutberga,  
convocînd un sinod în care episcopii i-au recunoscut divorţul. Ambele părţi au  
făcut apel la Nicolae, dar între timp Lothair se căsătorise cu Waldrada.  
Hotărît să-i aducă sub control pe episcopii care acţionaseră atît de pripit şi să-1  
pedepsească pe Lothair pentru imoralitate, Nicolae 1-a obligat pe Lothair să o  
lase pe Waldrada şi să o repună pe Teutberga la locul ei ca soţia lui de drept.

Nicolae a avut de asemenea succes în a susţine dreptul unui episcop de a  
face apel direct la papă. Cînd Hincmar, arhiepiscop de Rheims, 1-a schimbat  
din poziţia sa pe Rothad, episcop de Soissons, Nicolae a anulat hotărîrea lui  
Hincmar, obligîndu-1 să-1 repună pe Rothad în episcopia lui.

Nicolae a încercat chiar să-şi afirme autoritatea asupra patriarhului şi  
împăratului bizantin la Constantinopol. împăratul Mihail, care fusese corupt  
de unchiul său Bardas, 1-a destituit pe patriarhul Ignaţiu cînd acesta a refuzat  
să-i împărtăşească lui Bardas sacramentele, iar în anul 858 1-a numit pe  
învăţatul Fotie în locul lui. Ignaţiu i-a cerut ajutor lui Nicolae. Nicolae 1-a  
decretat pe Fotie destituit, dar un sinod răsăritean sub conducerea lui Fotie au  
acuzat Biserica Apuseană de erezie pentru a fi adăugat la crez afirmaţia că  
Duhul Sfînt vine atît de la Fiul cît şi de la Tatăl.6 Reaua voinţă între cele două  
părţi ale Bisericii s-a mărit şi Nicolae, deşi avusese succes în afirmarea  
supremaţiei sale peste conducătorii seculari şi ecleziastici din Apus, nu a avut  
succes în Răsărit.

între pontificatele lui Nicolae I şi Leon al IX-lea au existat puţini  
conducători buni pe tronul papal. Aceasta nu din lipsă de papi, deoarece  
tronul episcopal la Roma a fost ocupat de peste patruzeci de papi în această  
perioadă. La mijlocul secolului al Xl-lea, a izbucnit un scandal deosebit de  
mare. Benedict al IX-lea, un papă nevrednic, a fost alungat din Roma şi  
Silvestru al IH-lea a fost pus pe tronul papal. Benedict s-a întors la Roma şi,  
în anul 1045, a vîndut tronul papal în schimbul unei mari sume de bani unui  
om care a devenit Grigorie al Vl-lea. Dar, în timpul evenimentelor, Benedict a  
refuzat să destituie papalitatea. Erau acum trei papi, fiecare pretinzînd a fi  
cel îndreptăţit. Henric al Hl-lea (cea 1017-1056), împărat al Sfîntului Imperiu  
Roman, a convocat atunci un sinod la Sutri în 1046. Benedict şi Silvestru au  
fost destituiţi şi Grigorie forţat să demisioneze în favoarea lui Clement al  
II-lea. Clement a murit curînd, iar succesorul lui, numit tot de Henric a trăit  
şi el puţin. Mai tîrziu, Henric 1-a numit pe vărul lui, Bruno, ca papa Leon al  
IX-lea.

Cu venirea lui Leon al IX-lea s-a sfîrşit lunga epocă de papi slabi, dintre  
Nicolae I şi Leon al IX-lea, pentru că Leon şi succesorii lui erau oameni  
puternici, interesaţi în reforme pe linia platformei cluniace. Sinodul de la Sutri  
a marcat astfel refluxul cel mai scăzut în puterea papalităţii din perioada  
medievală. Sub Nicolae al II-lea, cu ajutorul lui Humbert şi al abilului  
Hildebrand — care va deveni Grigorie al VH-lea — alegerea papei a fost luată  
din mîna populaţiei romane şi pusă sub controlul conducătorilor Bisericii în  
colegiul de cardinali din 1059. Din acel timp, pînă cînd papalitatea a ajuns la  
o culme a puterii sub Inocenţiu al IH-lea, influenţa papalităţii asupra Europei

Capitolul 20 197

a avansat continuu.

Biserica din Răsărit, hărţuită de lupta pentru a-i opri pe mahomedani să  
invadeze Imperiul de Răsărit, slăbită de controlul împăratului asupra  
problemelor ei şi nemulţumită de stagnarea teologică instalată după marea  
activitate a lui Ioan din Damasc, nu era într-o poziţie de a oferi prea multă  
opoziţie ridicării episcopului roman la putere atît seculară cît şi spirituală.  
Antagonismul crescînd dintre cele două părţi ale Bisericii, care a apărut din  
rădăcini istorice, a dus la o ruptură în anul 1054. Odată cu ruptura au apărut  
două mari diviziuni ale religiei creştine şi de atunci au avut puţine contacte  
oficiale una cu cealaltă.

II. ORIGINEA BISERICII GRECO-ORTODOXE

Biserica din Răsărit nu a reuşit niciodată să fie atît de independentă ca şi  
cea din Apus, deoarece ea era sub ochii împăratului şi pentru că ea trebuia să  
facă faţă tradiţiei culturii greco-romane, care era păstrată în Răsărit, în timp  
ce Apusul trecea prin haosul cultural al „epocii întunecate". După căderea  
Imperiului Roman, Biserica din Apus nu a întîmpinat nici un rival politic  
mare pentru tronul imperial, crescînd tot mai puternică în timp ce se  
. confrunta cu problemele asociate cu haosul cultural care a însoţit căderea  
imperiului.

A. Diferentele şi cauzele separării Răsăritului de Apus

Cînd Constantin şi-a mutat în anul 330 capitala la Constantinopol, el a  
pavat drumul pentru separarea politică şi — în final — ecleziastică, a Bisericii  
din Răsărit şi Apus. Teodosiu a pus administraţia regiunilor răsăritene şi  
apusene ale imperiului sub conduceri separate în 395. Odată cu căderea  
Imperiului Roman de apus la sfîrşitul secolului al V-lea, această divizare s-a '.  
realizat complet. în Răsărit, Biserica era sub jurisdicţia împăratului, dar papa  
de la Roma era prea departe ca să fie adus sub controlul lui. în absenţa  
controlului politic efectiv în Apus, papa a devenit conducătorul atît secular cît  
şi spiritual în timpuri de criză. Aceasta le-a dat celor două biserici o  
perspectivă total diferită în ce priveşte puterea seculară.

Şi concepţia intelectuală a Apusului era diferită de cea a Răsăritului.  
Apusul latin a fost mult mai înclinat să ia în considerare problemele practice  
ale politicii, avînd puţine probleme în formularea dogmei ortodoxe. Gîndirea  
greacă a Răsăritului era mai interesată în rezolvarea problemelor teologice pe  
linii filozofice. Majoritatea controverselor teologice între 325 şi 451 s-au iscat  
în Răsărit, dar aceleaşi probleme au cauzat puţină dificultate în Apus în  
majoritatea cazurilor.

O altă diferenţă între cele două biserici era în legătură cu celibatul. în  
Răsărit era permisă căsătoria tuturor clericilor de parohii sub rangul de  
episcop, dar în Apus clerul nu avea voie să se căsătorească. S-au ivit dispute  
de cîteva ori pe seama purtării bărbii. în Apus preotul îşi putea rade obrazul,  
dar clericui din Răsărit trebuia să poarte barbă. De asemenea, Apusul insista  
asupra utilizării latinei, în timp ce bisericile din Răsărit utilizau greaca.

Capitolul 20 199

Lucrul acesta a dus uneori la neînţelegeri. Deşi acestea şi alte subiecte similare  
acum par neînsemnate, în acel timp ele aveau mare importanţă pentru ambele  
părţi ale Bisericii.

Cele două biserici au fost în dezacord şi în anumite probleme teologice. în  
867 Fotie, patriarhul Bizanţului, 1-a acuzat pe Nicolae I şi Biserica din Apus  
de erezie pentru că Apusul avea expresia fllioque în Credeul de la Niceea. în  
Apus, teologii susţineau că Duhul Sfînt venea atît de la Fiul cît şi de la Tatăl.  
Răsăritul nu accepta această idee.

Apoi o serie de controverse au înrăutăţit relaţiile dintre Răsărit şi Apus.  
Cu fiecare dispută ostilitatea creştea.

Pe la mijlocul secolului al doilea, problema datei cînd trebuia să fie  
sărbătorit Pastele a deteriorat relaţiile dintre cele două ramuri ale bisericii  
(vezi cap. 8). Diferenţele de opinie în această problemă întotdeauna au redus  
posibilitatea unor relaţii amicale între cele două grupări.

Controversa iconoclastă în Biserica Răsăriteană din secolul al VlII-lea şi al  
IX-lea a cauzat multe supărări. în anul 726, Leon al IIMea, ca împărat al  
Răsăritului, a interzis orice îngenunchiere în faţa tablourilor sau imaginilor, şi  
în anul 730, el a ordonat scoaterea din biserici a tuturor acestora în afară de  
cruce şi le-a distrus pentru a limita puterea călugărilor şi pentru a infirma  
acuzaţiile de idolatrie pe care le-au adus musulmanii. Această încercare de a  
face o trezire laică în Biserica Răsăriteană s-a ciocnit de opoziţia clerului  
parohial şi monastic. în Apus, papa şi chiar împăratul Carol cel Mare au luat  
poziţie în favoarea folosirii simbolurilor vizibile ale realităţii divine. Acest  
amestec al Apusului în problemele Bisericii din Răsărit a mărit antagonismul  
dintre cele două regiuni. Biserica în Apus a continuat să folosească tablouri şi  
statui în închinăciune; dar Biserica din Răsărit a eliminat statuile, păstrînd  
însă icoanele, de obicei imagini ale lui Cristos, cărora trebuia să li se acorde  
reverenţă dar nu închinare, care îi aparţine doar lui Dumnezeu.

Oamenii din Răsărit au detestat în mod special încercarea papei Nicolae I  
la mijlocul secolului al IX-lea, de a se amesteca în numirea patriarhului  
Bisericii în Răsărit, deşi acest amestec ar fi putut fi justificat pe temeiuri  
morale. Cu toate că Nicolae nu a avut succes, amestecul lui în ceea ce  
răsăritenii credeau că era o problemă numai a lor a intensificat animozităţile  
între cele două biserici.

B. Schisma din 1054

în 1054, controversa finală a avut loc în jurul unei probleme aparent  
minoră. Mihail Cerularius, patriarh al Constantinopolului între 1043 şi 1058,  
a condamnat Biserica din Apus pentru că folosea la euharistie pîinea  
nedospită. Aceasta era\*o practică tot mai răspîndită în Apus, începînd cu  
secolul al IX-lea. Papa Leon al IX-lea i-a trimis pe cardinalul Humbert şi alţi  
doi legaţi în Răsărit pentru a pune capăt disputei. Dar, cu cît continuau  
discuţiile, cu atît se măreau diferenţele de opinie. La 16 iulie 1054, legaţii  
romani au dat în final un decret de excomunicare a patriarhului şi a  
discipolilor lui, decret pe care l-au aşezat pe marele altar al catedralei Sfînta

200 Creştinismul de-a lungul secolelor

Sofia.! Patriarhul nu s-a lăsat şi, ca urmare, şi el 1-a anatemizat pe papa de la  
Roma şi pe urmaşii lui. Prima mare schismă în creştinism a rupt unitatea  
Bisericii. De atunci, Biserica Romano-Catolică şi Biserica Greco-Ortodoxă au  
mers pe drumuri separate. Această excomunicare reciprocă nu a fost  
îndepărtată decît la 7 decembrie 1965, de către Paul al Vl-lea şi Athenagoras.

C. Consecinţele schismei

Era dificil să mai aibă loc vreo mişcare ecumenică după evenimentele pline  
de ostilitate care au separat Biserica din Răsărit de cea din Apus. Mişcarea  
ecumenică modernă, ţintind la reunirea bisericilor creştinătăţii, nu are nici un  
sprijin de la Biserica Romano-Catolică şi de la Biserica Greco-Ortodoxă.  
Mişcarea a fost pînă recent în principal protestantă. Nici una din cele două  
biserici nu doreşte o biserică ecumenică decît cu condiţiile puse de ea, deşi  
Biserica Răsăriteană este gata să discute cu bisericile protestante în legătură cu  
reunirea.

Separarea a împiedicat să pătrundă în Biserica din Răsărit multe influenţe  
vitalizatoare care au întărit Biserica din Apus. Apariţia oraşelor, a naţiunilor  
şi a burgheziei, mişcările culturale ale Renaşterii şi Reforma nu au afectat  
Biserica din Răsărit, dar Biserica Romano-Catolică din Apus a fost supusă  
influenţei lor şi întărită fie prin asimilarea caracteristicilor utile, fie prin  
reacţia împotriva a ceea ce îi părea Romei a fi dăunător.

Dar biserica din Răsărit s-a angajat în nişte lucrări misionare în acea  
epocă. Bulgarii au fost cîştigaţi la creştinism în anul 864, sub Boris, care a  
domnit între anii 852 şi 889, şi ei au adoptat credinţa Constantinopolului. Deşi  
Chirii şi Metodiu i-au cîştigat pe moravieni la creştinism, moravienii au ajuns  
pînă la urmă sub jurisdicţia romană în loc de cea a Constantinopolului.  
Patriarhul a avut succes mai mult cu activitatea misionară în Rusia. în anul  
955, o prinţesă cu numele Olga a acceptat creştinismul şi a reuşit să-1  
influenţeze pe nepotul ei, Vladimir (956-1015), care a acceptat creştinismul în  
988. Acest eveniment a marcat începutul triumfului creştinismului răsăritean în  
Rusia. Rusia, împreună cu mare parte din Europa răsăriteană şi centrală, 1-a  
urmat pe patriarhul Constantinopolahli.8 Maghiarii au fost convertiţi în  
această perioadă. Ei au îmbrăţişat religia catolică.

Şocul mahomedanismului în secolul al VH-lea şi pierderea de oameni şi  
teritorii în faţa musulmanilor, cuplate cu cele două secole de nelinişte în ce  
priveşte folosirea icoanelor, au făcut ca creştinismul din Răsărit să devină  
stagnant. Pînă în prezent, în biserica din Răsărit s-a produs puţină schimbare  
în ritual, politică sau teologie. Ca urmare, ea nu a avut asupra lumii influenţa  
pe care a avut-o biserica din Apus, cu toate că în perioada antică a istoriei  
Bisericii ea avusese rol conducător în formularea teologiei.

Capitolul 20 201

NOTE

1. C. Robinson, The Conversion of Europe (London: Longmans, 1917),  
p. 437-484.

2. Beresford J. Kidd, Documents Illustrative of the History of the Church  
(London: Society for Promoting Christian Knowledge, 3 voi., 1920-  
1941), 3:82-84.

3. Noreen. Hunt, Cluny Under Saint Hugh (Notre Dame: Notre Dame  
University Press, 1968), p. 18, n. 1.

4. Frederic A. Ogg, A Source Book of Medieval History (New York:  
American, 1907), p. 247-249.

5. Kidd, Documents, 3:92

6. Ibid., 3:86-91.

7. Ibid., 3:115-117.

8. Vezi Robinson, Conversion, cap. 19, unde se găseşte o relatare  
interesantă despre cîştigarea Rusiei la creştinism.

SUPREMAŢIA PAPALITĂŢII, 1054-1305

21

Apogeul puterii papale

Papalitatea a exercitat o mare putere seculară între anii 1054 şi 1305.  
Hildebrand a reuşit să-1 umilească pe împăratul Sfîntului Imperiu Roman;  
Inocenţiu al IH-lea, a fost destul de puternic pentru a-i forţa pe conducătorii  
statelor-naţiuni, care se ridicau, să facă voia lui; şi papalitatea a inspirat  
primele cruciade. Apariţia universităţilor şi a scolasticismului a întărit bazele  
intelectuale ale puterii papale. Reforma monastică a sporit puterea papală,  
dînd papei mulţi călugări zeloşi care i-au fost slujitori ascultători. Este  
îndoielnic că papalitatea ar mai fi exersat vreodată o asemenea putere absolută  
asupra tuturor fazelor vieţii aşa cum a făcut-o în Europa medievală în timpul  
acestei epoci. Totuşi, papalitatea va descoperi în curînd că este dificil să facă  
faţă naţionalismului din Franţa şi din Anglia şi conciliarismului.

I. GRIGORIE AL VII-LEA AFIRMĂ  
SUPREMAŢIA PAPALĂ

A. Puterea din spatele tronului papal

Pontificatele lui Grigorie al VH-lea şi Inocenţiu al HI-lea domină cu  
uşurinţă istoria papalităţii medievale. Nici unul dintre ei nu voia să accepte  
ideea că Dumnezeu îi dăduse papei şi conducătorului secular suveranitate  
coordonată asupra sufletelor şi trupurilor oamenilor. Papa nu accepta ideea că  
el îşi deriva controlul asupra sufletelor oamenilor de la conducătorul secular  
căruia Dumnezeu îi dăduse suveranitate, iar conducătorul secular nu încuviinţa  
cu bunăvoinţă ideea că el exercita suveranitate asupra trupurilor oamenilor  
printr-o permisiune binevoitoare din partea papei. Nici un papă nu a reuşit  
vreodată după aceea să pună în vigoare această pretenţie cu atîta succes cum  
au făcut-o aceşti doi papi. Hildebrand (cea 1021-1085) a pus temelia pe care  
Inocenţiu a reuşit, la o dată mult mai tîrzie, să clădească pretinzînd puterea  
supremă.

Cariera lui Hildebrand se împarte în două perioade. înainte de a deveni  
papă în 1073, el a fost timp de douăzeci de ani puterea din spatele tronului  
papal, iar din 1073 pînă la moartea lui în 1085, el a exercitat puterea pe care o  
obţinuse pentru papi în timp ce era un umil sprijinitor al papalităţii. El a

o

ea

Capitolul 21 205

reuşit să influenţeze formularea politicii papale sub cinci papi înainte de a  
deveni în final papă.

Acest om mic la statură, diform, cu o voce slabă, avea tot zelul celor mai  
buni dintre reformatorii de la mănăstirile cluniace, cu al căror program de  
reforme simpatiza. Şi el se opunea simoniei, căsătoriei clerului şi învestiturii  
laice.

Leon al IX-lea i-a oferit lui Hildebrand şansa să devină puterea din spatele  
tronului papal, alegîndu-1 pe el şi pe alţi oameni buni din afara Romei pentru  
a ocupa poziţii importante în curia papală. La începutul secolului al IV-lea,  
anumite biserici din Roma şi împrejurimile ei fuseseră desemnate ca locuri  
exclusive pentru botezuri. Pastorii acestor biserici au devenit cunoscuţi ca  
preoţi cardinali. împărţirea Romei în cartiere pentru operele de caritate fusese  
făcută mai înainte, iar preoţii acestor cartiere erau cunoscuţi ca diaconi  
cardinali. Episcopii din apropierea Romei erau cunoscuţi ca episcopi cardinali.  
Aceşti oameni constituiau nucleul a ceea ce urma să devină colegiul de  
cardinali. Hildebrand a fost însărcinat cu administrarea finanţelor scaunului  
papal, devenind astfel un cardinal.

Hildebrand a exercitat putere şi mai mare în timpul conducerii lui Nicolae  
II (1058-1061), cînd el a ajutat la aprobarea legislaţiei ecleziastice care lua  
puterea de a alege un papă din mîinile populaţiei episcopiei romane. Episcopii  
Romei fuseseră aleşi din cele mai îndepărtate timpuri prin vot popular, deşi  
împăraţii Sfîntului Imperiu Roman se amestecau deseori în alegeri, iar în  
timpul lui Hildebrand aristocraţia Romei ajunsese să exercite control corupt  
asupra alegerilor. La Conciliul Lateran în anul 1059, Nicolae, sfătuit de  
Humbert şi de Hildebrand, a reuşit să schimbe metoda de alegere a papilor,  
aşa încît să fie eliminată influenţa aristocratică laică romană sau cea imperială  
germană. Cînd un papă murea, episcopii cardinali se întîlneau pentru a  
chibzui asupra succesorului său. Apoi ei îi consultau pe preoţii cardinali şi pe  
diaconii cardinali. Abia atunci li se permitea membrilor episcopiei romane  
să-şi dea votul cu privire la candidatul propus de cardinali. Faptul acesta  
punea alegerea papei sub controlul colegiului de cardinali. Un cleric din orice  
parte a Bisericii Romano-Catolice, putea fi ales papă şi, în caz de tulburări,  
alegerea putea avea loc în afara Romei. Noul papă urma să-şi preia funcţia  
imediat după alegerea sa. Această schimbare în procedura electorală a limitat  
alegerea papei la cadrul puterii clerului, eliminînd controlul laic.1 Nu trebuie  
trecută cu vederea semnificaţia acestei legislaţii pentru înălţarea puterii papale.

B. Papa Grigore al VH-lea

Hildebrand a fost ales în unanimitate ca papa Grigore al VH-lea în 1073,  
ca rezultat al faptului că poporul a strigat: „Hildebrand să fie episcop". Acum  
el era în poziţia de a acţiona direct pentru idealul lui de teocraţie, în care atît  
puterea seculară cît şi cea spirituală urma să fie exercitată de papă ca locţiitor  
al lui Dumnezeu. El voia ca nici o putere civilă să nu domine Biserica  
Romană; în schimb, biserica trebuia să controleze puterea civilă. Din acest  
motiv, el s-a dedicat desfiinţării învestiturii laice, practica prin care  
conducătorii clerici primeau simbolurile slujbei lor de la seniorul lor feudal,

206 Creştinismul de-a lungul secolelor

care de obicei era un laic. El a fost de asemenea preocupat de desfiinţarea  
simoniei şi de obligativitatea celibatului la cler, pe care le-a considerat cea mai  
bună cale de a reforma Biserica Romană.

Acest ideal al supremaţiei papale în Biserica Romană şi asupra  
conducătorilor seculari, este clar dezvoltat în Dictatus Papae, un document  
găsit între scrisorile lui Hildebrand după moartea lui. Chiar dacă 1-a scris  
cardinalul Deusdedit, care este adesea considerat autor al lui, documentul  
exprimă clar idealul lui Grigore pentru papalitate. Acest document emitea cele  
mai puternice pretenţii pentru supremaţie papală întîlnite pînă atunci. El  
afirma cu tărie că Biserica Romană îşi datorează bazele ei „numai lui  
Dumnezeu"; că pontiful ei este „singurul ce trebuia numit universal"; că el are  
putere deplină asupra tuturor episcopilor; că numai picioarele lui trebuie  
sărutate de „toţi prinţii"; că el poate „detrona împăraţi"; şi că el îi poate  
absolvi pe supuşii unor conducători seculari răi de devotament faţă de aceşti  
conducători. Culmea pretenţiei papale la supremaţie a fost atinsă în articolul  
22 din Dictatus, cu afirmaţia că în Biserica Romană nu a fost niciodată nici o  
greşeală şi că, după Biblie, ea nu va greşi niciodată.2 Grigore era pe deplin  
pregătit să impună aceste pretenţii la supremaţie atît seculară cît şi spirituală.  
El afirma că ţări ca Anglia, Ungaria, Rusia şi Spania fuseseră puse sub  
controlul Sf. Petru şi al succesorilor lui.

în timp ce Grigore se războia cu succes împotriva căsătoriei clericilor şi  
simoniei, pretenţiile din Dictatus indicau faptul că problema lui cea mai mare  
era să îi aducă pe conducătorii seculari sub controlul lui. Lupta majoră a  
pontificatului său, lupta împotriva învestiturii laice, a fost o moştenire de la  
predecesorul lui, Alexandru al II-lea. Importanta arhiepiscopie a Milanului  
fiind vacantă, împăratul Sfîntului Imperiu Roman, Henric al IV-lea, 1-a ales  
pe Godfrey în această slujbă. Dar corpul electoral al arhiepiscopilor 1-a ales pe  
Atto. Alexandru II 1-a recunoscut pe Atto şi, chiar înainte de a muri, 1-a  
excomunicat pe Godfrey. Succesorul lui, Hildebrand, a continuat cu plăcere  
lupta cu Henric. în 1075 un sinod roman interzicea oricărui cleric înalt să  
primească învestitura bisericească de la un laic.

Henric a fost şi el gata pentru lupta cu puterea spirituală a papalităţii, dar  
el nu fusese învăţat să se autodisciplineze. Această deficienţă 1-a făcut să  
întreprindă acţiuni neînţelepte în lupta cu papa şi curînd a trebuit să facă faţă  
rebeliunii seniorilor feudali din Saxonia, care se opuneau încercărilor lui de a  
crea un stat centralizat în Germania. După încheierea unei păci temporare cu  
nobilii saxoni, Henric, din ai cărui consilieri cinci fuseseră excomunicaţi în  
1075 de Grigore pentru simonie, a convocat un conciliu la Worms în ianuarie  
1076. Conciliul a respins autoritatea papală.3 Grigore a reacţionat la această  
amară denunţare şi respingere a autorităţii lui excomunicîndu-1 pe Henric şi  
eliberîndu-i pe toţi supuşii lui de credincioşie faţă de el.4 Acesta a fost pasul  
cel mai îndrăzneţ pe care îl făcuse vreodată un papă în disputa cu puterea  
seculară, dar slăbiciunea lui Henric acasă i-a dat lui Grigore speranţa în  
succes.

în toamna lui 1076, duşmanii saxoni şi ceilalţi duşmani ai lui Henric au

Capitolul 21 207

Această ilustraţie din Cronica lui Otto de Freising reprezintă controversa  
dintre Henric al IV-lea şi Grigore al Vll-lea cu privire la învestitura laică. De  
la stînga la dreapta, sînt Henry al IV-lea, Guibert — noul papă — pe care l-a  
instalat Henric şi Grigore al VH-lea, care este gonit cu sabia.

declarat că, dacă nu primea eliberarea de sub sentinţa de excomunicare a lui  
Grigore împotriva lui, îl vor detrona. De asemenea, ei l-au invitat pe Grigore  
la un sinod care urma să înceapă iarna la Augsburg. Pus în faţa pericolului de  
a-şi pierde tronul şi de a fi umilit pe terenul lui propriu dacă Grigore ar fi  
venit la Augsburg, Henric a capitulat şi, cu soţia şi fiul de curînd născut, a  
trecut Alpii în iarna lui 1077, pentru a-1 întîlni pe Grigore la Canossa. A fost  
o călătorie grea; şi cînd Henric a ajuns la Canossa, Grigorie l-a lăsat să stea în  
zăpadă cu picioarele goale în afara porţilor palatului, timp de trei zile la rînd,  
şi abia după aceea l-a primit la el. Apoi l-a absolvit de sentinţa de  
excomunicare. «^

Deşi cel mai mare domnitor din lumea creştină a fost umilit astfel de  
papă, Henric a cîştigat mult prin supunerea lui, pentru că l-a împiedicat pe  
Grigore să vină la întîlnirea de la Augsburg şi i-a învins pe duşmanii lui  
germani. Dar lupta a continuat în tot timpul cît a mai durat pontificatul lui  
Grigore. Mai tîrziu, Grigore l-a excomunicat şi detronat pe Henric pentru a  
doua oră; dar fiindcă Germania îl sprijinea, Henric a invadat Italia şi l-a ales  
papă pe Wibert. După ce Henric a fost încoronat de Wibert, el a plecat din  
Italia. Atunci Grigore i-a chemat în ajutor pe normanzii din sudul Italiei. Ei  
l-au ajutat, dar pe lîngă aceasta au jefuit şi împrejurimile Romei, iar Grigore  
s-a văzut forţat să fugă la Salerno. Acolo a murit în exil acest mare papă,  
pentru că, după cum spune el, „a iubit neprihănirea şi a urît nedreptatea".

Lupta pentru învestitură a continuat pînă cînd s-a ajuns la o înţelegere de  
compromis la Concordatul de la Worms în 1122 între împăratul Henric al  
V-lea şi Papa Calixtus al II-lea. Alegeri libere ale slujitorilor Bisericii urmau  
să aibă loc în prezenţa regelui. Inelul şi toiagul, simboluri ale puterii  
spirituale, urmau să fie date slujitorilor Bisericii de către papă sau trimisul lui,  
iar slujitorul Bisericii trebuia să depună un jurămînt de loialitate Li faţa

208 Creştinismul de-a lungul secolelor

domnitorului secular care era şi seniorul lui feudal. Biserica Romano-Catolică  
a cîştigat mai mult decît regele în ciuda compromisului la care s-a ajuns,5  
deoarece ea afirmase cel puţin egalitatea cu statul şi se eliberase de controlul  
imperial în Italia. în plus, prin impunerea celibatului clerului după interzicerea  
căsătoriei clerului în 1074, Grigore împiedicase clerul să degenereze într-o  
castă ereditară şi crease o clasă de oameni loiali superiorului lor spiritual,  
papa. Această soluţie a rezolvat problema învestiturii laice. Deşi a murit în  
exil, Grigorie şi-a împlinit lucrarea, şi papii de mai tîrziu au zidit pe bazele  
puse de el.

II. SUPREMAŢIA PAPALĂ

SUB INOCENŢIU III

Ales ca papă în 1198, Inocenţiu al IlI-lea (1161-1216) a dus papalitatea  
medievală pe culmea puterii ei. El era fiul unui nobil roman şi a primit o  
educaţie aleasă în teologie la Paris şi în drept la Bologna. Modestia şi pietatea  
lui personală erau echilibrate de vigoarea, de bunul-simţ şi de un puternic simţ  
al forţei morale pe care o avea papalitatea.

Inocenţiu credea că el este „vicarul lui Cristos" cu autoritate supremă pe  
pămînt. El credea că regii şi prinţii îşi obţineau puterea de la el, şi de aceea el  
putea să-i excomunice, să-i detroneze sau să dea un interdict care interzicea  
clerului să oficieze în statul lor alte servicii decît cele mai esenţiale. El credea  
că Dumnezeu a dat succesorului lui Petru sarcina de a conduce atît întreaga  
lume cît şi Biserica. Papa era deasupra nivelului omului şi sub nivelul lui  
Dumnezeu. Relaţia dintre stat şi Biserică trebuie să fie ca aceea dintre lună şi  
soare. Luna străluceşte prin lumina reflectată de la soare; statul trebuia să stea  
în gloria papalităţii şi să-şi primească puterea de la papă.6 Nu este de mirare  
că avînd această părere despre autoritatea lui şi avînd toată puterea şi  
prestigiul papalităţii sub controlul lui, Inocenţiu a reuşit să-i pună sub  
controlul lui pe domnitorii statelor-naţiuni care se ridicau în Anglia şi Franţa  
şi să-1 înfrîngă pe împăratul Sfîntului Imperiu Roman.

Poziţia papalităţii a fost şi mai departe întărită prin publicarea unei ediţii  
pline de autoritate a legii canonice a Bisericii Romane în 1140 de către  
Graţian, un călugăr profesor Ia Bologna. Această ediţie, cunoscută sub  
numele de Decretum, făcea o prezentare completă a legii canonice care putea  
fi folosită la toate tribunalele Bisericii Romane. Trebuie reamintit că legea  
romană, care era baza pe care s-a construit legea canonică, susţinea ideea  
centralizării autorităţii într-o persoană. Papa a folosit din plin acest sistem  
pentru a-şi întări autoritatea şi pentru a găsi administratori instruiţi legal.

A. Conducători seculari şi conducători spirituali

Inocenţiu al IlI-lea a reacţionat prompt împotriva conducătorilor  
statelor-naţiuni ce se ridicau în Franţa şi Anglia şi împotriva conducătorilor  
Sfîntului Imperiu Roman, imediat după urcarea lui pe scaunul lui Petru. Mai  
întîi, el şi-a folosit puterea împotriva lui Filip August al Franţei, pentru a  
demonstra că nici măcar un rege nu putea trece peste legea morală a lui

Capitolul 21 209

Dumnezeu în privinţa căsătoriei. Filip se căsătorise cu Ingeborg din  
Danemarca după moartea primei lui soţii în 1193. Cînd mireasa i-a ajuns în  
Franţa, nu i-a plăcut de ea şi a pretins că fusese vrăjit. El i-a forţat pe  
episcopii francezi să anuleze căsătoria şi a luat-o în casa lui ca soţie pe Agnes.  
Ingeborg a făcut apel la papă cerînd dreptate. Ca urmare, Inocenţiu i-a  
poruncit lui Filip să o lase pe Agnes şi să o ia înapoi pe Ingeborg, care era  
soţia lui legitimă. Cînd Filip a refuzat să facă aceasta, Inocenţiu a pus Franţa  
sub interdict în anul 1200. Interdictul, care afecta întreaga naţiune, a închis  
toate bisericile, cu excepţia botezului copiilor şi ungerea muribunzilor; a  
interzis celebrarea liturghiei — cu excepţia liturghiei pentru cei bolnavi şi pe  
moarte; a interzis înmormîntarea în pămîntul sfinţit. Preotul putea predica  
numai afară sub cerul liber.7 Tumultul pe care 1-a creat interdictul în toată  
Franţa 1-a obligat pe Filip să se supună papei, a alungat-o pe Agnes şi a  
adus-o înapoi la palat pe Ingeborg ca soţie a lui. Viaţa ei nu era prea fericită,  
dar Inocenţiu, folosind armele spirituale, îl obligase pe domnitorul unuia  
dintre cele mai mari şi recente state naţionale să se supună legii morale.

între 1205 şi 1213, Inocenţiu a reuşit să-1 înfrîngă pe brutalul Ioan al  
Angliei într-o luptă privitoare la alegerea unui arhiepiscop în arhiepiscopia  
vacantă de Canterbury. Atît arhiepiscopul ales de clerul arhiepiscopiei cît şi  
candidatul propus cu forţa de Ioan au fost puşi la o parte de Inocenţiu, cînd  
s-a ridicat problema confirmării numirii lui. El 1-a numit în schimb pe Stephen  
Langton. Ioan a refuzat să-1 accepte pe Langton. Atunci Inocenţiu 1-a  
excomunicat pe Ioan în anul 1209, după ce a pus un interdict asupra Angliei  
în 1208. Ioan a fost obligat să se umilească, deoarece englezii i s-au împotrivit,  
iar Filip al Franţei, la invitaţia papei, a fost prea bucuros să aibă o scuză  
pentru a invada Anglia. Ioan a recunoscut în 1212 că el ţinea regatul lui ca  
vasal feudal al papei, fiind de acord să-i plătească papei 1000 de mărci anual.8  
Această plată a fost în final renegată în timpul Reformei engleze.

După ce i-a umilit cu succes pe conducătorii a două dintre cele mai  
importante state naţionale în creştere, Inocenţiu a hotărît că era timpul să se  
ocupe de problema conducătorului Sfîntului Imperiu Roman. în 1202 el  
afirma dreptul papei de a aproba sau dezaproba împăratul ales de electorii  
germani ai imperiului.9 Compromisul de la Worms crease un armistiţiu  
neconfortabil între împărat şi papă, şi poporul italian era nerăbdător să  
coopereze cu papa pentru a pune capăt amestecului imperial în Italia din  
partea împăratului. Henric al Vl-lea, împărat între 1190 şi 1197, s-a căsătorit  
cu prinţesa normandă Constance. Prin această căsătorie, el a pretins ca Sicilia  
să intre sub stăpînirea lui. Aceasta i-a dat controlul asupra teritoriilor la nord  
şi sud de statele papale. Fiul său, Frederic, a fost declarat rege al Siciliei, iar  
după moartea Constancei, Inocenţiu a fost numit tutorele lui. Cînd Otto al  
IV-lea a uitat promisiunile făcute lui Inocenţiu la timpul încoronării lui ca  
sfînt împărat roman, Inocenţiu a susţinut pretenţiile lui Frederic la tronul  
imperial, reuşind să-i asigure alegerea în această slujbă, în 1212. El este  
cunoscut sub numele de Frederic al H-lea. Apoi Inocenţiu a chemat armatele  
lui Filip II al Franţei şi 1-a învins pe Otto la Bouvines în anul 1214.

210 Creştinismul de-a lungul secolelor

Astfel, prin manipulare politică abilă, Inocenţiu a dictat succesiunea  
imperială. Dar în timp ce domnia lui a marcat culmea puterii papale  
medievale, marele papă crease fără voie o problemă teribilă pentru succesorii  
lui. De două ori, în cazul lui Ioan al Angliei şi al lui Otto al imperiului,  
Inocenţiu ceruse ajutor de la regele Franţei pentru a cîştiga această luptă.  
Acţionînd astfel, el a distrus puterea Sfîntului Imperiu Roman, şi şi-a lăsat  
succesorii fără un echilibru împotriva puternicului stat francez. înainte de  
aceasta, papa îi putea întărîta pe regele francez şi pe împărat unul împotriva  
altuia. Nu este de mirare că mai tîrziu Bonifaciu al VIH-lea a fost umilit de  
domnitorii puternicelor state-naţiuni Anglia şi Franţa.

B. Inocenţiu III în calitate de cruciat

Inocenţiu şi cîţiva preoţi francezi au iniţiat cea de-a patra cruciadă, pentru  
recucerirea Palestinei de la musulmani prin capturarea Egiptului ca bază  
pentru acţiunile de mai tîrziu. A fost în esenţă o cruciadă franceză sub  
conducere papală. Cînd a fost nevoie de bărci pentru a-i transporta pe cruciaţi  
la obiectivul lor, dogele Veneţiei a fost de acord să ofere transport şi  
aprovizionare în schimbul unei mari sume de bani. Cruciaţii au venit la  
Veneţia, dar nu cu bani destui. Atunci veneţienii le-au cerut ajutorul să  
recîştige Zara, care odată aparţinuse Veneţiei, de la regele creştin al Ungariei.  
După ce au jefuit Zara, cruciaţii au navigat spre Constantinopol în loc de  
Alexandria şi, după un asediu, au capturat oraşul în 1204. A fost instaurat un  
regat latin la Constantinopol, care a durat pînă în 1261. Deşi Inocenţiu nu a  
aprobat oficial abaterea cruciaţilor creştini împotriva celorlalţi fraţi creştini la  
Zara şi Constantinopol, el a acceptat rezultatele, deoarece i-au adus Imperiul  
de Răsărit sub control şi deoarece Constantinopolul putea servi ca bază pentru  
a cincea cruciadă pe care o plănuia el împotriva mahomedanilor. Imperiul de  
Răsărit cît şi conducătorii din Apus erau acum sub controlul lui.10 El a fost  
figura principală în Europa medievală.

Inocenţiu a iniţiat de asemenea o cruciadă sub conducerea lui Simon de

, Montfort împotriva albigenzilor din sudul Franţei, în 1208. Albigenzii erau

j membri ai unei secte eretice, cunoscuţi sub numele de catari. Deoarece ei

pretindeau că sistemul lor era bazat pe Biblie, Biserica Romană le-a interzis să

posede Biblia. Cruciada a pornit în anul 1209 şi practic i-a exterminat pe

catari în sudul Franţei după multe lupte sîngeroase. Această cruciadă a fost

puternic sprijinită atît de ordinul dominican cît şi de cel franciscan. Ereticii cît

şi conducătorii seculari trebuie să se aplece în faţa capului suprem al Bisericii

Romane.

C. Al patrulea Conciliu de la Lateran din 1215

După ce a abolit erezia prin forţă, Inocenţiu a convocat un conciliu  
general la Roma. Acest conciliu, cunoscut ca cel de al patrulea Conciliu de la  
Lateran, a hotărît că fiecare laic este obligat să facă o confesiune anuală la un  
preot şi a declarat că toţi trebuie să participe la liturghie cel puţin la Paşte.  
Declararea dogmei transsubstanţierii, pe care toţi membrii Bisericii Romane a  
. trebuit să o accepte ca doctrină autentică, a fost cea mai importantă. Ea

Capitolul 21 211

susţinea că substanţa pîinii şi vinului devenea cu adevărat trupul şi sîngele lui  
Cristos după cuvintele de consacrare ale preotului. Accidentele sau formele  
exterioare ale elementelor, încă erau percepute de simţuri ca pîine şi vin, dar  
în Substanţe a avut loc o schimbare metafizică, aşa încît pîinea şi vinul  
deveneau trupul şi, respectiv sîngele lui Cristos. Astfel, preotul săvîrşea un  
sacrificiu ori de cîte ori ţinea liturghia. Nu este de mirare că oamenilor  
medievali le era teamă de cler, care avea puterea de a da sau retrage  
sacr amentele dătătoare de viaţă.

III. DECLINUL PUTERII PAPALE  
SUB BONIFACIU VIII

Pontificatul lui Inocenţiu al III-lea a marcat culmea puterii papale în  
Europa. Relatări dezgustătoare despre nepotism, simonie, beţie şi neglijarea  
oamenilor de către preoţi au atras duşmănia multora în secolul care a urmat  
morţii lui Inocenţiu în 1216. Conducătorii statelor-naţiuni în ascensiune —  
Franţa şi Anglia — erau mai înclinaţi să intre în dispute cu papalitatea, pentru  
că aveau o armată naţională şi o burghezie bogată care îi sprijineau.  
Umilirea Sfîntului Imperiu Roman de către Inocenţiu al III-lea 1-a lăsat pe  
papa cu puţin sprijin împotriva conducătorului francez.

Dacă pontificatul lui Inocenţiu al III-lea a fost apogeul puterii papale în  
evul mediu, cel al lui Bonifaciu VIII între 1294 şi 1303 se poate spune că a  
fost limita inferioară a puterii papale. Papa Bonifaciu a suferit umilire de  
multe ori din partea puterii seculare. Lupta cea mai mare a avut loc între  
Bonifaciu şi Filip cel Frumos al Franţei. Pentru a ajuta la plata unui război  
întrţe cele două ţări, Filip al Franţei şi Eduard I al Angliei au taxat clerul. În  
1296, Bonifaciu a dat bula Clericis laicos, care îi interzicea preotului să  
plătească taxe unui domnitor secular, fără aprobarea papei. Eduard a răspuns  
prin scoaterea în afara legii a clerului şi cerînd parlamentului să dea un act  
prin care să le interzică să dea atenţie pretenţiilor papei asupra puterii seculare  
în Anglia. Filip a răspuns provocării interzicînd exportul de bani din Franţa în  
Italia, lipsind astfel papalitatea de veniturile ei din Franţa.

Lupta dintre Filip şi Bonifaciu s-a reînnoit în anul 1301, cînd Filip a  
 un trimis papal acuzat de trădare împotriva regelui. Cînd papa i-a  
poruncit lui Filip să-1 elibereze şi să vină la Roma pentru a-şi explica purtarea,  
Filip a convocat corpul legislativ francez, Statele Generale, care au susţinut  
împotrivirea lui Filip faţă de cererile lui Bonifaciu. Atunci Bonifaciu a dat  
bula papală cunoscută sub numele de Unam sanctum. El pretindea că nici  
salvarea nici iertarea păcatelor nu puteau fi găsite în afara Bisericii Romane,  
că papa, ca şi cap al Bisericii Romane avea autoritate seculară şi spirituală  
pestte toţi oamenii şi că supunerea faţă de papă era necesară pentru salvare.  
Aceţste idei au fost repetate în Quante conficiamur, emis de Pius al IX-lea în  
anuj 1863. Dar Bonifaciu nu-şi putea sprijini pretenţiile cu armate, şi Filip 1-a  
făciut prizonier pentru o perioadă, pentru a preveni proclamarea excomunicării  
regelui.

212 Creştinismul de-a lungul secolelor

Clement al V-lea a devenit papă după moartea lui Bonifaciu. în anul 1309,  
el a mutat reşedinţa papală la Avignon, unde el şi curtea sa erau sub presiune  
directă din partea regelui de ale cărui teritorii erau înconjuraţi. Această  
mutare a dus la inversarea situaţiei de la Canossa şi a constituit un prilej de  
răzbunare [Canossa a fost un orăşel în partea de nord a Italiei, unde  
împăratul Henric al IV-lea s-a umilit supunîndu-se papei Grigore al VH-lea, în  
1077, n.tr.]. Mutarea tronului papal de la Roma în anul 1309 a fost începutul  
epocii cunoscute sub numele de „captivitatea babiloniană a papalităţii". Pînă  
în anul 1377 papalitatea a fost sub influenţa monarhilor francezi şi şi-a pierdut  
uriaşa putere morală şi politică pe care o avusese în Europa în timpul  
pontificatului lui Inocenţiu al IlI-lea.

NOTE

1. Henry Bettenson, Documents of the Christian Church (New York:  
Oxford University Press, ed. a 2-a, 1963), p. 101-102.

2. Beresford J. Kidd, Documents Illustrative of the History of the Church  
(London: Society for Promoting Christian Knowledge, 3 voi., 1920-  
1941), 3:129-130.

3. Bettenson, op. cit., p. 102-104; Frederic A. Ogg, Source Book of  
Medieval History (New York: American, 1907), p. 270-272.

4. Bettenson, Documents, p. 104.

5. Ibid., p. 154-155.

6. Ibid., p. 155-156.

7. Ogg, op. cit., p. 382-383.

8. Bettenson, op. cit., p. 161-164.

9. Ibid., p. 112-113.

10. Vezi Kidd, History of the Church, 3:150-153, în care vei găsi  
documente relevante.

11. Bettenson, op. cit., p. 113-115.

12. Ibid.,p. 115-116.

\

SUPREMAŢIA  
PAPALITĂŢII, 1054-1305

22

Cruciaţi şi reformatori

Creştinismul în Europa apuseană a fost marcat de izbucniri ale zelului  
pentru cruciade şi reforme în timpul secolelor al XH-lea şi al XlII-lea.  
Expediţiile cavalerilor creştini au luptat pentru scopuri religioase şi nu pentru  
cîştiguri private sau scopuri politice. Intre anii 632 şi 750, musulmanii au  
ameninţat cu agresivitate Apusul, dar între anii 1095 şi 1291 s-au pornit  
cruciadele împotriva musulmanilor în Europa şi Asia şi împotriva ereticilor în  
Europa, majoritatea sub egida bisericii romane. Au apărut ordinele cistercian,  
dominican şi franciscan, ca mişcări de reformă ţ>entru revitalizarea  
monasticismului medieval. Zelul spiritual i-a îmboldit pe laici să se angajeze în  
mişcările albigenză şi waldoistă. Energia cheltuită pentru construirea marilor  
catedrale gotice din Europa a fost de asemenea o mărturie a zelului spiritual al  
epocii.

I. CRUCEA ÎMPOTRIVA SEMILUNII, 1095-1291

Creştinii au dus cruciade împotriva maurilor în Spania şi împotriva  
musulmanilor în Sicilia cu cîtva timp înainte de cruciada din Ţara Sfîntă.  
Această ramură apuseană a mişcării cruciate avea ca scop alungarea  
musulmanilor din teritoriile ocupate de ei în Europa apuseană. Cruciadele în  
Palestina, care au constituit marea ramură de răsărit a acestei mişcări cruciate  
împotriva musulmanilor, au avut ca scop recapturarea Palestinei de la brutalii  
turci, descendenţi ai dinastiei Seliuk. întreaga mişcare poate fi caracterizată ca  
un război sfînt împotriva duşmanilor crucii, dus de forţele spirituale ale  
creştinătăţii apusene. Deja în 1074 Grigorie al VH-lea ceruse o cruciadă  
împotriva musulmanilor în Palestina, care hărţuiau Imperiul de Răsărit şi îi  
persecutau pe pelerini,1 dar lupta cu Henric al IV-lea asupra învestiturii laice  
1-a împiedicat să înceapă cruciadele.

A. Cauzele cruciadelor

Trebuie reţinut întotdeauna că, deşi cruciaţii au avut interese economice  
sau politice, motivul principal al cruciadelor a fost religios. Turcii care se  
trăgeau din dinastia Seliuk şi care-i înlocuiseră pe arabi, erau mult mai

214 Creştinismul de-a lungul secolelor

fanatici şi brutali decît arabii dinaintea lor, şi pelerinii europeni erau supuşi la  
persecuţii imediat ce ajungeau în Palestina. Mai mult, Alexios, împăratul  
Constantinopolului, ceruse ajutorul creştinilor vest-europeni împotriva acestor  
invadatori musulmani asiatici care ameninţau securitatea regatului lui. Această  
motivaţie religioasă a dat cruciadelor natura unui pelerinaj în masă spre  
Palestina. Mişcarea oamenilor era comparabilă în sfera ei de cuprindere cu  
migraţiunile barbare în Imperiul Roman cu puţin înainte de căderea lui. S-a  
estimat că la activităţile asociate cu prima cruciadă au luat parte aproape un  
milion de oameni. Mişcarea era de asemenea o încercare de a stabili cine  
trebuie să controleze Orientul Apropiat, o problemă de care Europa a fost  
preocupată întotdeauna.

Motivele economice i-a determinat pe mulţi să ia Crucea. Foametea era un  
fenomen obişnuit în Europa Apuseană în secolul anterior cruciadelor.  
Veneţienii erau interesaţi să stimuleze comerţul cu Orientul Apropiat şi  
normanzii erau tot atît de interesaţi să jefuiască pe cît erau de interesaţi să  
elibereze locurile sfinte de sub stăpînirea musulmanilor.

Pasiunea pentru aventura militară, sfinţită de Biserica Romană, a atras de  
asemenea pe mulţi nobili feudali şi cavaleri în armatele cruciadelor. Alţii au  
luat crucea pentru a scăpa de plictiseala de acasă sau de pedeapsa pentru  
crime.

CRUCIADELE

ÎMPOTRIVA  
ERETICILOR CREŞTINI

Cruciada militară  
împotriva albigenzilor sau

catarilor 1209-1229  
Propovăduirea dominicană

în Sicilia

ÎMPOTRIVA

MUSULMANILOR

Spania  
Reconquista  
1095 — 1299

ÎMPOTRIVA  
SLAVILOR

în Prusia de

răsărit  
de către cavalerii

teutoni  
în Polonia  
în Ungaria

Cruciadele în Palestina

1095 — 1492

Prima — Regatul

latin al Ierusalimului

1099-1189

A patra — împotriva

Constantinopolului

Regatul latin

1204-1261

Capitolul 22 215

B. Cruciadele

Ceea ce a declanşat prima cruciadă a fost predica despre o astfel de  
cruciadă împotriva musulmanilor, ţinută de către Urban al II-lea, la un sinod  
la Clermont, în noiembrie 1095. El a îndemnat la cruciadă ca răspuns la  
cererea de ajutor a lui Alexius, dar în mintea lui Urban a dat prioritate ideii  
mai grandioasă de eliberare a locurilor sfinte de la musulmani faţă de ideea de  
a ajuta Imperiul de Răsărit. Mulţimea adunată, majoritatea francezi, au  
răspuns cu un entuziast Deus vuit (Dumnezeu vrea aceasta) la propunerea lui  
Urban, care era francez.

Entuziasmul era atît de mare, încît mase de ţărani ridicate de predicile lui  
Petru Pustnicul şi Walter Săracul au început să mărşăluiască prin Germania,  
Ungaria şi Balcani spre Palestina. Deoarece erau dezorganizaţi şi  
nedisciplinaţi, împăratul Constantinopolului a fost bucuros să-i lase pe cei ce  
mai erau în viaţă să treacă strîmtorile spre Asia Mică, unde au fost fie  
masacraţi de turci, fie luaţi prizonieri şi vînduţi ca sclavi.

Această cruciadă laică neorganizată a ţăranilor francezi a fost doar  
preludiul primei cruciade organizate, conduse de nobilii din Franţa, Belgia şi  
Italia normandă. Aceste armate şi conducătorii lor au ajuns la  
Constantinopol în primăvara anului 1097. Cruciaţii au cucerit Niceea după un  
scurt asediu, şi spre toamnă erau în faţa Antiohiei, pe care au capturat-o în  
primăvara anului 1098. în final, în iunie 1099, ei au capturat Ierusalimul.  
Aceşti cruciaţi, care acasă în Europa fuseseră seniori feudali, au cedat tentaţiei  
de a stabili feude în teritoriile pe care le cuceriseră, şi multe din castelele din  
Orientul Apropiat datează din această perioadă. Ierusalimul şi regiunea  
înconjurătoare au devenit în final regatul Ierusalimului sub Godfrey de  
Bouillon, care fusese conducătorul moral al cruciadei. în felul acesta, au fost  
realizate obiectivele primei cruciade. Presiunea împotriva Constantinopolului  
din partea musulmanilor a scăzut, şi Ierusalimul era din nou în mîinile  
conducătorilor creştini. Cavalerii templieri şi cavalerii ospitalieri erau  
organizaţi să asigure protecţie şi ajutor pelerinilor şi să lupte cu musulmanii.

Ocazia pentru cea de a doua cruciadă a fost ameninţarea musulmană din  
flancul nord-estic al regatului Ierusalimului, după ce musulmanii capturaseră  
feuda de la Edessa. în anul 1146, misticul sfînt Bernard de Clairvaux a  
propovăduit cea de a doua cruciadă. Regele Franţei şi împăratul Sfîntului  
Imperiu Roman au condus cruciada, dar ea s-a dovedit a fi un eşec. Acest eşec  
a fost urmat de recucerirea Ierusalimului de către Saladin, conducătorul  
musulman, în anul 1187.

A treia cruciadă (1189-1192), cunoscută sub numele de „cruciada regelui",  
s-a desfăşurat sub conducerea lui Filip August al Franţei, Richard al Angliei şi  
împăratul Frederic. Accidental, Frederic s-a înecat în drum spre Palestina, iar  
Filip August după o ceartă cu Richard a plecat acasă. Richard a continuat să  
lupte. Deşi nu a reuşit să recucerească Ierusalimul, 1-a convins pe Saladin să  
accepte să le dea pelerinilor acces în Ierusalim. Obligat să se mulţumească cu  
atît, Richard s-a întors acasă în Anglia.

Inocenţiu al Hl-lea, care era nerăbdător să îndrepte eşecul celei de a treia

216 Creştinismul de-a lungul secolelor

cruciade, predica arzător necesitatea celei de a patra cruciade, pentru a cuceri  
Egiptul ca bază pentru operaţiile împotriva Palestinei.3 Un rezultat important  
al acestei cruciade a fost acela că Biserica greacă şi Imperiul de Răsărit au fost  
iarăşi supuse papei din 1204 pînă în 1261, după un secol şi jumătate de  
independenţă religioasă. Această cruciadă a ajutat la slăbirea Imperiului de  
Răsărit şi la adîncirea urii dintre creştinii latini şi greci (vezi cap. 21, p. \*\*•).

Frederic al H-lea, conducătorul celei de a şasea cruciade, a avut succes în  
negocierea unui tratat care aducea Ierusalimul, Betleemul, Nazaretul şi un  
coridor spre mare sub controlul creştinilor, dar musulmanii păstrau Moscheea  
lui Omar. Ierusalimul era încă o dată, temporar, sub un rege creştin. Dar, în  
ciuda cîtorva cruciade de mai tîrziu, teritoriile capturate de cruciaţi au căzut  
încă o dată în mîinile sarazinilor, care i-au succedat pe turcii din dinastia  
Seliuk ca stăpîni în Palestina.

Cruciada copiilor în 1212 a fost cel mai trist incident din istoria  
cruciadelor. Copii din Franţa şi Germania, conduşi de doi băieţi  
preadolescenţi — Ştefan şi Nicolae — au mărşăluit peste sudul Europei spre  
Italia, presupunînd că puritatea vieţilor lor le va aduce succes într-o aventură  
în care părinţii lor, mai păcătoşi, nu reuşiseră. Mulţi au pierit pe drum, iar  
restul au fost vînduţi ca sclavi în Egipt. Epoca cruciadelor s-a încheiat odată  
cu căderea Acrei în mîinile musulmanilor, în anul 1291.

C. Consecinţele cruciadelor

Cruciadele au avut importante rezultate politice şi sociale în Europa  
apuseană. Feudalismul a slăbit, pentru că mulţi cavaleri şi nobili care au  
pornit ca şi cruciaţi nu s-au mai întors, şi pentru că mulţi şi-au vîndut  
pămînturile ţăranilor sau orăşenilor burghezi bogaţi pentru a aduna bani  
pentru cruciade. Oraşele conduse de seniorii feudali deseori reuşeau să  
cumpere hrisoave care să le asigure autoguvernarea. Regii reuşeau să-şi  
centralizeze conducerea cu ajutorul burgheziei care favoriza un stat-naţiune  
puternic centralizat sub un monarh, pentru a asigura condiţiile de securitate şi  
ordine atît de esenţiale pentru afaceri.

Qteva din rezultatele religioase au fost că papalitatea şi-a mărit prestigiul  
în timpul cruciadelor, dar canalizarea energiilor naţiunilor spre cruciade a dus  
la naşterea^ unui sentiment naţional care în cele din urmă a slăbit puterea  
papală. înfiinţarea regatului latin al Constantinopolului a adîncit  
antagonismul religios dintre Răsărit şi Apus şi a slăbit regatul de răsărit  
asigurînd căderea lui finală în 1453. Apariţia ordinelor militare a dat papei  
cete suplimentare de călugări loiali.

Persuasiunea a înlocuit forţa ca tehnică de a trata cu musulmanii.  
Raymond Lull (cea 1235-1315), provenit dintr-o familie nobilă, a învăţat limba  
arabă şi cultura arabă de la un sclav pe care 1-a cumpărat cu acest scop.  
Pentru ca aceia care voiau să meargă misionari la musulmani să poată învăţa  
limba, literatura şi cultura arabă, el a înfiinţat un colegiu de instruire în anul  
1276 la Miramir, în sud-estul Spaniei, şi a creat cărţi de argumentare  
apologetică pentru a-i cîştiga pe musulmani. El a fost martirizat în Africa de  
Nord.

Capitolul 22 217

Rezultatele economice au fost la fel de importante. Oraşele italiene,  
conduse de Veneţia, au început comerţul cu Orientul Apropiat imediat după  
succesul primei cruciade. Comerţul cu produse de lux din Orientul Apropiat,  
ca mătăsuri, mirodenii şi parfumuri, a pus bazele economice pentru  
patronarea artei în Italia renascentistă. Cei ce se întorceau din cruciade voiau  
să cumpere obiectele de lux pe care le văzuseră în Orientul Apropiat.

Deşi cruciadele nu au reuşit să realizeze libertatea permanentă a  
Ierusalimului de sub controlul musulman, ele au adus multe beneficii Europei  
apusene şi au ajutat la risipirea provincialismului ei cultural. învăţătura  
arabă, ştiinţa şi literatura, au fost aduse în Europa apuseană şi studiate de  
scolastici, care au încercat să sintetizeze această învăţătură cu revelaţia  
creştină.

II. REFORMA MONASTICĂ

în secolul al Xll-lea au apărut multe noi organizaţii monastice, ca expresie  
a aceluiaşi zel spiritual manifestat în cruciade şi totodată manifestat şi în  
marele val de construcţii de catedrale. Zelul reformator al mişcării cluniace din  
secolul al X-lea a dispărut pe măsură ce ordinul s-a îmbogăţit; dar au apărut  
noi grupuri reformatoare, ca de exemplu cistercienii, pentru a face în secolul  
al Xll-lea ceea ce Cluny făcuse în secolul al X-lea. Au apărut ordinele  
dominicanilor şi franciscanilor, pentru a face faţă problemei cîştigării la  
credinţă a musulmanilor şi a ereticilor, prin persuasiune, prin educaţie sau  
prin efortul misionar. Zelul spiritual al cruciaţilor a dus la fondarea ordinelor  
militare laice. Toate aceste ordine s-au supus papalităţii de bunăvoie, şi  
jurămîntul de ascultare includea ascultarea atît faţă de papă cît şi faţă de  
stareţ sau faţă de conducătorul ordinului. Mişcarea a satisfăcut de asemenea  
dorinţa medievală de viaţă ascetică, asigurîndu-le celor interesaţi să înveţe  
ocazia de a se angaja în studii savante.

Au fost făcute încercări de a reforma ordinul benedictin în timpul  
secolului al Xl-lea printr-un accent reînnoit pe ascetismul de la începutul  
mişcării, care se exprimase priri muncă şi rugăciune. Descentralizarea  
vechiului ordin, care dădea autonomie abatelui local, a fost înlocuită cu  
centralizarea autorităţii. Mănăstirile cartusiene, care au fost organizate de  
Bruno în 1084, au urmat acest tipar.

Ordinul canonicilor augustinieni a început ca o încercare de a-i aduce pe  
canonici, care erau clerici seculari ai unei catedrale şi-1 ajutau pe episcop în  
activitatea lui, sub regulile clerului obişnuit. A fost adoptat Ordinul Sfîntului  
Augustin, iar în jurul anului 1119, a fost adoptată îmbrăcămintea uniformă şi  
locuinţa în comun.

A. Ordinul cistercian

Ordinul cistercian a fost- fondat în 1098 la Citeaux, în Franţa, de către un  
călugăr benedictin numit Robert, care dorea să corecteze lipsa de disciplină  
din monasticismul contemporan. Călugării cistercieni erau diferiţi de cei de la  
Cluny prin accentul mai mare pus pe autonegarea ascetică, pe simplitatea

218 Creştinismul de-a lungul secolelor

arhitecturii clădirilor lor şi pe organizarea centralizată. Abaţii  
mănăstirilor-fiice se întîlneau cu abatele de la Citeaux într-o adunare anuală  
pentru a analiza problemele grupului. Deşi abatele de la Citeaux exercita  
autoritate peste casele-surori, el nu exersa puterea supremă a abatelui de la  
Cluny, ci prezida un consiliu anuai de abaţi. în timp ce cluniacii proveneau  
mai ales din familii aristocratice, cistercienii atrăgeau mai mult aderenţi din  
clasa ţăranilor. Cistercienii de asemenea au dat atenţie mai multă agriculturii  
decît ocupaţiilor scolastice. Programul lor de reforme a avut un asemenea  
răsunet încît în anul 1200 ordinul avea 530 de case, şi din acest punct de  
vedere a crescut repede. El aducea un spirit proaspăt de entuziasm unui  
 monasticism în decădere.

Mare parte din faima organizaţiei a fost un rezultat al eforturilor lui  
Bernard (1090-1153) de la mănăstirea din Clairvaux. EI era de viţă nobilă şi  
datora mult pioasei lui mame Aletta. El a fondat mănăstirea de la Clairvaux  
în 1115, la vîrsta de 25 de ani şi, cu ajutorul a 30 de tovarăşi şi cei cinci fraţi  
ai săi, a reuşit să facă din ea unul din cele mai frumoase centre ale ordinului  
cistercian.4 Deşi era umil şi înclinat spre viaţa mistică, Bernard era şi practic şi  
curajos. în perioada de glorie a conducerii lui de la Clairvaux, papa şi  
domnitorii erau bucuroşi să-i asculte sfatul. Predicile lui, care accentuau  
suferinţele pelerinilor ce mergeau spre Palestina şi profanarea sfintelor locuri,  
au fost în mare măsură motivul pentru a doua cruciadă. Marea lui abilitate în  
omiletică şi delectarea pe care o găsea în misticism sînt dezvăluite în Predici  
asupra Cîntării cîntărilor. Tendinţele lui mistice au produs mari imnuri  
religioase. Cunoscînd bine teologia, atunci cînd vederile conceptualiste ale lui  
Abelard păreau a submina bazele teologiei, Bernard a apărut ca un campion al  
poziţiei ortodoxe. Capacităţile lui intelectuale, mistice, oratorice şi practice  
l-au făcut conducătorul spiritual şi al doilea fondator al mişcării cisterciene cît  
şi o forţă în relaţiile dintre Biserică şi stat în Europa medievală.

B. Ordinele militare

Cruciadele au dat naştere la un tip militar de monasticism care combina  
arta războiului cu viaţa monastică. Ordinul cavalerilor Sfîntului Ioan, sau  
Ordinul cavalerilor ospitalieri, a fost fondat la începutul secolului al Xll-lea,  
pentru a-i apăra pe pelerini şi a-i îngriji pe cei bolnavi. în perioada de început  
a istoriei lui, acesta era echivalentul medieval al Crucii Roşii moderne.  
Călugării depuneau jurămîntul monastic întreit, dar nu renunţau la  
profesiunea armelor. De fapt, mai tîrziu ordinul a devenit o organizaţie strict  
militară pentru apărarea Ţării Sfinte de păgîni. Cavalerii templieri, al căror  
nume deriva de la cartierul lor general de lîngă Templul din Ierusalim, s-au  
organizat într-un ordin în jurul anului 1118. Ordinul a fost recunoscut oficial  
în 1128 şi adus sub regula cisterciană pentru viaţa monastică în 1130. A fost  
înfiinţat iniţial cu angajamentul de a apăra Ţara Sfîntă de atacurile  
musulmanilor. Ordinul a fost dizolvat la începutul secolului al XlV-lea pentru  
că se amesteca prea mult în politica europeană. Supuse numai papalităţii şi  
dedicate intereselor ei, aceste două organizaţii au format o armată permanentă  
de cavaleri-călugări.

Capitolul 22 219

C. Călugării cerşetori

Călugării cerşetori au reprezentat un alt tip de monasticism reformator în  
secolul al Xll-lea. Ei făceau jurăminte de sărăcie, castitate şi ascultare, aşa  
cum făceau călugării, dar în loc de a trăi în comunităţile monastice, de a se  
ruga şi a munci separat de lumea seculară, ei mergeau între oamenii oraşelor  
pentru a-i ajuta şi a le predica în limba lor. Mănăstirile aveau proprietăţi, şi  
călugării se autosusţineau prin muncă; dar călugării cerşetori erau susţinuţi  
prin pomeni şi daruri pe care le primeau de la oameni. Ei erau sub conducerea  
papei într-o măsură mai mare decît fuseseră ordinele dinaintea secolului al  
Xll-lea. Pe lîngă călugării cerşetori franciscani şi dominicani, care erau mai  
importanţi în această perioadă, s-au organizat şi călugării cerşetori carmeliţi şi  
austini.

Ordinul franciscanilor a fost fondat de Francesco d'Assisi (1182-1226), fiul  
iubitor de plăceri al unui negustor bogat. El a fost convertit în timpul unei  
boli, după care a părăsit casa tatălui său pentru a se consacra sărăciei şi  
slujirii lui Dumnezeu. Adunînd în jurul lui cîţiva tineri cu preocupări  
asemănătoare,5 el a formulat nişte reguli care să le guverneze vieţile. Aceste  
reguli implicau sărăcie, castitate şi ascultare, dar ascultarea de papalitate era  
accentuată.6 Organizaţia a fost acceptată de Inocenţiu al IlI-lea în 1209.  
Ordinul franciscanilor a devenit atît de popular, încît în 1212 papa a permis  
unei fete de 18 ani numită Clare să organizeze un ordin pentru femei,  
cunoscut sub numele de „Săracele Clare". în anul 1221, a fost fondat al  
treilea ordin, terţiarii, pentru acei bărbaţi sau femei laici care trăiau după  
regulile ordinului, dar nu-şi puteau părăsi viaţa seculară din cauza legăturilor  
familiale sau de afaceri.

Numele de călugăr cerşetor, derivat din termenul latin frater (frate),  
definea nu numai dezvoltarea spirituală, ci şi slujirea Bisericii Romane.  
Franciscanii au fost întotdeauna în fruntea efortului misionar al bisericii  
romane. în timpul vieţii sale, Francisc a predicat în Spania şi în Egipt. Alţii  
au mers în Orientul Apropiat şi chiar în Orientul îndepărtat. Ioan de Monte  
Corvino (1246-1328) a ajuns pînă la Pekin înainte de 1300.7 El a botezat şase  
mii de oameni în Pekin, iar pînă în anul 1300, treizeci de mii de persoane s-au  
convertit prin el. Dar dinastia Ming a distrus biserica în anul 1368. Cînd  
Spania şi Franţa au deschis drumul spre ţările emisferei apusene, marea parte  
a lucrării misionare a fost făcută de franciscani. Ruinele misiunii franciscane  
din secolul al XVIII-lea de pe King's Road din California sînt o mărturie cu  
privire la activitatea lor.

Odată cu creşterea ordinului, el a devenit tot mai centralizat sub un  
general numit de papă. De asemenea, ordinul a avut mulţi învăţaţi, cum a  
fost Roger Bacon, Bonaventura, Duns Scotus şi William Ockham. Bacon a  
devenit un pionier în experimentul ştiinţific, şi ideile lui Ockham despre natura  
realităţii au avut influenţă asupra dezvoltării spirituale a lui Luther, întărind  
abordarea experimentală a vieţii în timpul Renaşterii.

Şi dominicanii erau călugări cerşetori, adică membri ai unui ordin religios  
care trăiau din milostenii. în timp ce franciscanii erau mari misionari, cîştigînd

r

220 Creştinismul de-a lungul secolelor

oameni prin exemplul lor şi făcînd apel la sentimente, dominicanii erau mari  
învăţaţi care încercau să-i cîştige pe oameni de la erezie prin convingere  
intelectuală. Apelul dominicanilor se îndrepta spre mintea omului, iar cel al  
franciscanilor spre inima lui.

Domim'c (1170-1221), un preot spaniol dintr-o familie nobilă în vizită în  
sudul Franţei, i-a compătimit pe ereticii albigenzi din acea regiune şi a venit cu  
ideea de a lupta împotriva ereziei cu armele austerităţii vieţii, simplităţii şi  
argumentării. Din acest motiv „cîinii Domnului", dominicanii, puneau  
accentul pe propovăduire. Ordinul dominican a fost aprobat de papă în 1216,  
şi apoi s-a dezvoltat ca o organizaţie foarte centralizată. Fiecare grup separat  
era sub un stareţ care, la rîndul lui, era supus unui stareţ care conducea o  
provincie. în fruntea acestui ordin era un conducător-general care răspundea  
înaintea papei.

Toma d'Aquino şi profesorul lui, Albertus Magnus, au fost principalii  
cărturari ai ordinului. Sistemul de acum al teologiei Bisericii  
Romano-Catolice a fost elaborat de Aquino. Dominicanii de asemenea s-au  
angajat în activitatea misionară. Ordinului dominican i s-a dat în anul 1233  
sarcina de a pune în mişcare roata Inchiziţiei după ce aceasta a fost  
organizată. Cîţiva dintre cei mai importanţi mistici, ca Meister Eckhart şi  
Johann Tauler, au fost călugări dominicani; şi Savonarola, faimosul  
reformator florentin, a aparţinut acestui ordin.

Călugării cerşetori întăreau religia între credincioşii parohiilor prin slujirea  
lor altruistă. Faptele lor bune şi predicile în limba naţională erau manifestări  
practice ale Bisericii, pe care oamenii le înţelegeau imediat. De fapt, predica a  
fost repusă pe locul ei în Biserica Romană de către călugării cerşetori.  
Responsabili direct papei, ei au avut tendinţa de a întări puterea papalităţii  
asupra episcopilor locali şi a conducătorilor laici. Ambele ordine au dat mulţi  
misionari minunaţi către toate colţurile lumii. Spitalele franciscane se  
îngrijeau atît de nevoile fizice ale oamenilor cît şi de cele spirituale. Aproape  
zece mii de călugări cerşetori au murit slujind oamenilor în timpul Ciumei  
Negre din anii 1348 şi 1349. Dar mai presus de toate, ei au adus contribuţii  
enorme în domeniul învăţăturii, şi în mod special pe tărîmul teologiei, unde  
numele lui Toma d'Aquino iese în relief ca cel mai bun cărturar al mişcării  
călugărilor cerşetori.

Activităţile dominicanilor în cadrul Inchiziţiei constituie o altă faţă mai  
întunecată a cărţii lor de vizită. Către mijlocul secolului al XlV-lea mişcarea  
cerşetorilor a format corporaţii care deţineau bogăţii, şi entuziasmul spiritual  
al primei generaţii de călugări cerşetori a dispărut.

III. MIŞCĂRILE REFORMATOARE LAICE

Unitatea a fost nota-cheie a societăţii medievale; şi această unitate a fost  
realizată prin instituţiile universale ale Sfîntului Imperiu Roman, prin Biserica  
Romană ierarhică şi loialitatea faţă de ea, şi prin standardizarea spirituală a  
sacramentelor şi crezurilor; însă dedesubtul acestei unităţi au fost întotdeauna  
murmure de dezacord. Aceste murmure urmau să devină în timpul Reformei o

Capitolul 22 221

explozie vulcanică, ce va sfîşia structura religiei medievale. Spre deosebire de  
călugări, care au căutat să producă o reformă internă, catarii sau albigenzii,  
waldoiştii şi alte secte s-au ridicat la sfîrşitul secolului al Xll-lea ca o revoltă  
externă pentru purificarea religiei. Frecvenţa corupţiei în viaţa şi practica  
ierarhiei papale şi activităţile seculare ale papalităţii i-au făcut pe mulţi să  
reacţioneze îrnpotriva lipsei de putere spirituală pe care o vedeau adesea în  
bisericile lor parohiale. Mai multe informaţii despre aceste secte medievale au  
fost păstrate de duşmanii lor decît de prieteni, şi de aceea informaţiile exacte  
despre ele sînt rare. Atît albigenzii cît şi waldensii au căutat să se întoarcă la  
forma cea mai pură de religie, pe care au văzut-o în Noul Testament. Ei au  
fost premergătorii Reformei.

A. Albigenzii filozofi

Catarii sau albigenzii, numiţi astfel pentru că erau numeroşi în jurul  
localităţii Albi din sudul Franţei, foloseau Noul Testament ca bază pentru  
ideile lor, dar ideile eretice pe care le-au formulat semănau cu ideile dualiste şi  
ascetice ale gnosticilor, ale paulicienilor şi ale bogomililor. Albigenzii credeau  
că exista un dualism absolut între Dumnezeul bun care a făcut sufletele  
oamenilor, şi dumnezeul rău, căruia i s-a dat un trup material după ce a fost  
alungat din rai. După ce a fost expulzat, dumnezeul cel rău a făcut lumea  
vizibilă. Ca urmare, materia este rea şi de aceea catarii (literal „cei puri") se  
împotriveau reproducerii rasei, sacramentelor — mai ales liturghiei cu accentul  
ei pe prezenţa fizică a lui Cristos în elemente, doctrinei iadului şi purgatoriului  
şi doctrinei învierii fizice. Mîntuirea includea pocăinţă, ritualul  
consolamentum — săvîrşit prin punerea mîinilor şi a Evangheliei lui Ioan pe  
capul candidatului — şi o evitare ascetică a căsătoriei, a jurămintelor, a  
războiului, a laptelui, a cărnii, a brînzei şi a ouălor. Ei condamnau utilizarea  
oricărui lucru material în închinăciune. Elita, numiţi perfecţi (perfecţii), aveau  
iertarea pentru păcate şi siguranţa restaurării în împărăţia lui Dumnezeu.  
Deoarece carnea nu poate moşteni raiul, credincioşii care nu aveau acest ritual  
de consolamentum trebuiau să-1 primească înaintea morţii. Albigenzii, făcînd  
din Noul Testament expresia plină de autoritate a credinţei lor, au lansat o  
provocare Bisericii Romane, care pretindea autoritatea prin linia papilor, de la  
însuşi Cristos. Persecuţia şi cruciada albigenziană condusă de Simon de  
Montfort şi iniţiată de Inocenţiu al IH-lea în 1208 au fost răspunsul Bisericii  
Romane medievale la acest afront adus autorităţii ei.

B. Waldoiştii puritani

Mişcarea waldoistă, care a apărut în ultimul sfert al secolului al Xll-lea, a  
fost mult mai asemănătoare cu mişcarea protestantă şi cu cea puritană. în  
jurul anului 1176, Peter Waldo, un negustor bogat din Lyon, a citit o  
traducere a Noului Testament şi a fost atît de impresionat de ceea ce afirma  
Cristos despre Sine, încît şi-a dat toată averea, rămînîndu-i doar cît să-şi  
hrănească familia. Apoi a organizat un grup cunoscut sub numele „oameni  
săraci". Waldo şi adepţii lui doreau să predice ca laici, dar papa le-a interzis  
acest lucru. în 1184, ei au fost excomunicaţi pentru refuzul lor de a nu mai

222 Creştinismul de-a lungul secolelor

predica. Aşa cum se întîmplă adesea, o minoritate doritoare de reformă a fost  
forţată să iasă din Biserica organizată de către o majoritate lipsită de dragoste,  
care a pierdut valorile pe care un asemenea grup zelos le-ar fi putut

reintroduce.

Waldoiştii credeau că fiecare om ar trebui să aibă Biblia în propria lui  
limbă şi că ea ar trebui să fie autoritatea finală pentru credinţă şi viaţă,  
Urmînd exemplul lui Cristos, ei mergeau cîte doi, îmbrăcaţi simplu, să le  
predice săracilor în limba lor. Ei acceptau confesiunile ecumenice clasice, Cina  
Domnului, botezul şi ordinar ea laicilor pentru a predica şi administra  
sacramentele. Societatea lor îşi avea propriul ei cler, cu episcopi, preoţi şi  
diaconi. Waldo a fost conducătorul pînă la moartea lui în 1217. Alţii,  
cunoscuţi ca prieteni, erau asociaţi secreţi ai grupurilor waldoiste, cărora li s-a  
permis să rămînă în cadrul Bisericii Romane. Waldoiştii au anticipat în multe  
privinţe ideile protestanţilor Reformei. Ei mai există încă în nordul Italiei, ca  
un grup serios de credincioşi, numărînd aproximativ treizeci şi cinci de mii de  
credincioşi.

C. Ioachimiţii escatologici

Ioachim (cea 1132-1202), un călugăr cistercian, a crezut că Tatăl a fost  
important în perioada Legii din Vechiul Testament pe care a pus accent Petru,  
Fiul a fost important în perioada Noului Testament a lui Pavel pînă în 1260,  
iar în epoca Duhului Sfînt de după 1260 va veni o eră nouă a dragostei, după  
o scurtă perioadă a lui Anticrist, aşa cum se arată în scrierile lui Ioan.

Biserica Romană a reacţionat în mai multe feluri la acest afront adus  
autorităţii ei, mai ales de către catari. Călugării cerşetori dominicani au făcut  
toate eforturile să-i cîştige pe catari înapoi la credinţă prin predici. O altă  
reacţie a fost cruciada care practic a exterminat această sectă în sudul Franţei.  
O altă reacţie a fost o hotărîre a sinodului de la Toulouse în 1229. Acest sinod  
le-a interzis laicilor să folosească traducerea populară a Bibliei. în felul acesta  
puteau fi evitate comparaţii neplăcute între Biserica Noului Testament şi  
Biserica Romano-Catolică. O altă reacţie a fost apariţia Inchiziţiei, o curte  
ecleziastică secretă, care folosea tortura şi nu divulga numele acuzatorilor în  
judecarea ereticilor, pe care apoi îi preda pentru a fi pedepsiţi prin confiscarea  
proprietăţii sau prin arderea pe rug. La început, Inchiziţia a fost în mîini  
episcopale; dar odată cu creşterea numărului ereticilor, papalitatea a preluat  
controlul asupra ei, şi în 1233 Grigorie IX le-a încredinţat dominicanilor să  
pedepsească erezia şi în felul acesta să-i elimine pe catari.

Aceste procedee de tratare a ereziei i-au abrutizat pe clerul şi pe laicii  
angajaţi în combaterea ereticilor. Frica de pedeapsă pentru orice gînd ce ar fi  
fost împotriva celui prescris de Biserica Romană a adus stagnare intelectuală.  
Dar persecuţia deseori i-a adus pe oameni la o acceptare a doctrinei eretice.  
Faptul că Biserica Romano-Catolică nu a vrut să recunoască nevoia de  
reformă spirituală dorită de secte a dus la o împietrire care a făcut inevitabilă

Reforma.

Secolele al XH-lea şi al XHI-lea au fost marcate de mişcări de reformă  
interne şi externe. Mişcarea cisterciană, simbolizată în persoana lui Bernard de

Capitolul 22 223

Clairvaux, şi mişcarea călugărilor cerşetori au fost încercări de purificare a  
Bisericii Romane printr-o reînnoire a zelului spiritual. Laicii care au încercat  
să reinstaleze Biblia ca autoritate s-au văzut împiedicaţi în încercările lor şi de  
aceea au înfiinţat mişcări în afara Bisericii Romane, pentru a practica  
creştinismul pe care ei l-au văzut în Biblie. Deşi zelul unui călugăr şi al unui  
cruciat era asociat cu o instituţie mai degrabă decît cu o Persoană divină,  
aceasta a fost o perioadă de entuziasm spiritual pe care Biserica Romană l-ar  
fi putut folosi într-un mod mult mai constructiv.

NOTE

1. Oliver J. Thatcher şi Edgar H. McNeal, A Source Book for Medieval  
History (New York: Scribner, 1905), p. 512-513.

2. Ibid., p. 513-521.

3. Ibid., p. 537-544.

4. Frederic A. Ogg, A Source Book of Medieval History (New York:  
American, 1907), p. 251-260.

5. Vezi p. 307-397 din Little Flowers of St. Francis (New York: E.P.  
Dutton, 1910), unde vei găsi o relatare istorică a vieţii lui Francesco, şi  
p. 1-180 pentru lucrarea devoţională Little Flowers, în care sînt notate  
faptele şi cuvintele lui. Autorul este necunoscut.

6. Henry Bettenson, Documents of the Christian Church (New York:  
Oxford University Press., ed. a 2-a, 1963), p. 128-132.

7. Beresford J. Kidd, Documents Illustrative of the History of the Church  
(London: Society for Promoting Christian Knowledge, 3 voi., 1920-  
1941), 3:160-163.

SUPREMAŢIA  
PAPALITĂŢII, 1054-1305

învăţătura şi  
închinarea medievală

Biserica poate practica diastasis, adică separarea de cultură, sau poate  
practica sinteza. Scolasticii au practicat sinteza. Mişcarea intelectuală  
scolastică s-a dezvoltat între 1050 şi 1350, mergînd în paralel cu dezvoltarea  
mişcării ordinelor cerşetoreşti şi eretice din aceeaşi perioadă. La început ea  
şi-a găsit o reşedinţă în catedralele şi şcolile monastice, iar mai tîrziu, odată cu  
apariţia universităţilor în secolul al XHI-lea, ea a dominat programa de  
învăţămînt în universităţile europene. După anul 1050, scolasticii i-au înlocuit  
pe părinţii Bisericii ca şi principalii păzitori ai adevărului, iar termenul de  
doctor a devenit un termen de onoare tot atît de mare cum fusese mai  
devreme în istoria Bisericii cel de părinte.

I. SCOLASTICISMUL

•

A. Definiţia scolasticismului.

Termenii scolasticism şi scolastic au venit prin limba latină din cuvîntul  
grecesc schole, carz înseamnă un loc unde se învaţă. Termenul „scolastic" era  
aplicat profesorilor de la şcoala de palat sau curte a lui Carol cel Mare şi  
învăţaţilor medievali care foloseau filozofia în studiul religiei. Aceşti învăţaţi  
au căutat să dovedească adevărul existent prin procese raţionale mai degrabă  
decît să caute adevăruri noi. Scolasticismul poate fi definit ca şi încercarea de  
a raţionaliza teologia cu scopul de a susţine credinţa prin raţiune. Teologia  
urma să fie tratată dintr-un punct de vedere filozofic, şi nu dintr-un punct de  
vedere biblic. Datele revelaţiei urmau să fie organizate sistematic prin folosirea  
logicii deductive aristoteliene şi armonizate cu filozofia lui Aristotel de curînd  
descoperită.

Scolasticii au fost confruntaţi cu o problemă similară celei cu care a fost  
confruntată Biserica în secolul al XlX-lea, cînd noile descoperiri ale ştiinţei  
trebuiau să fie armonizate cu religia. Ei trebuiau să împace filozofia naturală  
a lui Aristotel, cîştigată prin procese raţionale, cu teologia revelată a Bibliei,  
acceptată prin credinţă.

'5 Comanda nr. 549

-l

o

O  
oo

O  
U

00

a

si

H

00

i 8

S.-S

1.5

cd

■a. «o

2 S

Is

<§

i-

2

8»

li .5

i

Ss S

o "O  
II

ed .2  
E 00

li

« 2  
2 §

tu

li

II

a! "

p ş

o

u

is 5

Capitolul 23 227

B. Cauzele apariţiei scolasticismului ,

Cauza principală a apariţiei scolasticismului a fost apariţia filozofiei lui  
Aristotel în Europa. Cu excepţia cîtorva traduceri a unor părţi din filosofîa lui  
Aristotel făcute în secolul al V-lea de călugării conduşi de Boethius, se ştia  
prea puţin despre filozofia lui, pînă cînd au început să apară în Europa  
apuseană în secolul al XII-lea traduceri în latină făcute de William de  
Moerbeke (1215-1286) din surse evreieşti sau arabe. Traducerile lui Aristotel  
făcute de Averroes (1126-1198), marele filozof arab, au fost introduse în Apus  
prin Spania. Cam în acelaşi timp, au apărut la Paris traduceri de Moise  
Maimonides (1135-1204), faimosul rabin şi filozof evreu. Oameni ca  
Alexandru din Hales (cea 1186-1245) au salutat această filozofie încercînd să o  
asocieze cu teologia.

O altă cauză pentru expansiunea mişcării scolastice a fost interesul noilor  
ordine ale călugărilor cerşetori pentru folosirea filozofiei în studiul revelaţiei.  
Toma d'Aquino, cel mai mare scolastic, şi Albertus Magnus, profesorul lui,  
au fost dominicani, iar William Ockham şi Bonaventura au fost franciscani.

Extinderea mişcării universitare care a început în secolul al XH-lea a  
asigurat un mediu pentru noua mişcare intelectuală. Universităţile şi-au  
concentrat curind programa lor de studiu în jurul studierii teologiei cu  
ajutorul logicii şi a raţiunii. Universitatea din Paris din timpul lui Abelard a  
devenit centrul principal al scolasticismului.

C. Conţinutul scolasticismului

Cine studiază istoria Bisericii trebuie să-şi reamintească întotdeauna că  
scolasticii nu căutau atît de mult adevărul, cît încercau să organizeze în mod  
raţional un corp de adevăruri acceptate, aşa îneît acele adevăruri — fie că  
veneau prin credinţă dintr-o revelaţie sau prin raţiune din filozofie — să poată  
fi un întreg armonios. Gîndirea medievală căuta atît unitate intelectuală cît şi  
unitate politică şi ecleziastică. Apariţia filozofiei aristoteliene în secolul al  
XH-lea i-a obligat pe oameni să se ocupe de această mare sarcină. Pentru  
scolastici, datele sau conţinutul studiului lor erau fixe, cu autoritate şi  
absolute. Conţinutul studiului lor era Biblia, crezurile conciliilor ecumenice şi  
scrierile părinţilor Bisericii. întrebarea la care ei doreau să dea un răspuns era  
dacă credinţa este sau nu raţională.

D. Metodologia scolasticismului

Metodologia scolastică era supusă autorităţii dialecticii sau logicii lui  
Aristotel în aceeaşi măsură în care conţinutul studiului lor era supus teologiei  
Bisericii Romano-Catolice. Atît conţinutul cît şi metoda erau fixe. Omul de  
ştiinţă modern urmează metoda empirică a logicii inductive şi enunţă un  
adevăr general numai pe baza faptelor, după ce le-a observat şi experimentat  
un timp îndelungat. Dialectica sau logica lui Aristotel este mai degrabă  
deductivă decît inductivă, iar silogismul ocupă un loc important ca instrument  
al logicii deductive. Gînditorul deductiv porneşte de la un adevărat general  
sau de la o lege generală pe care el nu o dovedeşte, ci o ia drept bună. El  
leagă această lege generală de un fapt particular, şi din relaţia între legea

228 Creştinismul de-a lungul secolelor

generală şi faptul particular reiese o concluzie care la rîndul ei devine o nouă  
lege sau adevăr general ce urmează a fi legat de fapte noi. Această metodă a  
fost luată de scolastici de la Aristotel. Adevărurile generale ale filozofiei au  
fost luate din teologia revelată şi, folosind metodologia aristoteliană,  
scolasticii au căutat să tragă concluzii legitime pentru a dezvolta un sistem  
armonios. Pasaje din Biblie, din scrierile părinţilor Bisericii, din canoanele  
conciliilor şi din decretele papale au fost îmbinate în ordine logică.

E. Şcolile scolasticismului

Atît în conţinut cît şi în metodă, scolasticul încuviinţa atît autoritatea  
Bisericii cît şi autoritatea lui Aristotel. Cadrul filozofic în care pot fi puşi  
majoritatea scolasticilor se baza pe filozofia greacă şi depindea de faptul dacă  
un scolastic urma sau nu poziţia generală a lui Platon sau Aristotel în legătură  
cu problema naturii universaliilor sau a realităţii ultime şi în legătură cu  
problema relaţiei dintre credinţă şi raţiune. 1. Realismul. Platon insistase, aşa  
cum au făcut şi profesorii săi Socrate şi Aristotel, că universaliile, cum sînt  
Biserica şi omul, au o existenţă obiectivă. în contrast cu Aristotel, Platon a  
insistat că aceste universalii, sau Idei, există separat de lucrurile specifice sau  
de indivizi. De exemplu, el credea că există universalii ale adevărului, ale  
frumuseţii şi ale bunătăţii, separat de actele individuale ale adevărului, ale  
frumuseţii şi ale bunătăţii făcute de oameni. Această concepţie a fost  
rezumată în expresia latină universalia ante rem — adică universaliile există  
înaintea lucrurilor create. O faptă bună, de exemplu, este doar umbra sau  
reflecţia realităţii bunătăţii care există obiectiv, separat de acea faptă. Astfel  
Platon insista că oamenii trebuie să privească dincolo de viaţa aceasta pentru a  
vedea realitatea ultimă. Mai înainte Augustin, şi acum Anselm, au fost  
gînditorii de frunte care au aplicat această concepţie în teologie. Această  
concepţie este cunoscută sub numele de realism, care la realiştii mai puţin  
temperaţi a devenit adesea panteism, în care totul fuziona în universal.

a. Anselm (cea 1033-1109) s-a născut în nordul Italiei şi a fost educat la  
mănăstirea din Le Bec. Ales stareţ al mănăstirii, şi-a menţinut această poziţie  
pînă cînd a devenit arhiepiscop de Canterbury în 1093. El a luptat împotriva  
învestiturii laice practicate de regii englezi, dar faima lui se datorează  
activităţilor lui intelectuale pe tărîmul teologiei.

Ideea lui Anselm despre legătura raţiunii cu credinţa a fost rezumată în  
expresia credo ut intelligam (cred ca să cunosc). Credinţa trebuie să existe în  
primul rînd şi trebuie să fie o bază pentru cunoaştere. Aceasta a fost în esenţă  
poziţia pe care o susţinuse Augustin cu cîteva secole înainte. Anselm a aplicat  
raţiunea la verificarea credinţei în două mari opere. Monologion este în esenţă  
o argumentare inductivă de la efect la cauză a existenţei lui Dumnezeu.  
Această argumentare, o formă de argumentare cosmologică, poate fi  
exprimată după cum urmează. Omul se bucură în viaţă de multe bunuri.  
Aceste bunuri sînt doar reflecţii ale Binelui suprem prin care există totul.  
Deoarece este de neconceput regresul infinit, cauza tuturor trebuie să fie Cel  
pe care noi îl numim Dumnezeu. Lucrarea Proslogion a lui Anselm este o  
argumentare deductivă a existenţei lui Dumnezeu. Această argumentare,

Capitolul 23 229

cunoscută ca argumentarea ontologică, se bazează pe doctrina corespondenţei.  
Anselm a scris că fiecare are în conştiinţa sa o idee despre o Fiinţă supremă  
perfectă. Această idee trebuie să corespundă unei realităţi care are o existenţă  
obiectivă, deoarece o fiinţă care nu are o existenţă obiectivă nu este perfectă.  
De asemenea, fiinţa aceasta trebuie să fie de aşa natură îneît una mai mare  
decît ea să nu poată fi concepută. Deoarece nu poate fi concepută o idee mai  
mare decît ideea de Dumnezeu ca Fiinţă supremă perfectă, Dumnezeu trebuie  
să existe în realitate.1

Cu toate că acestea şi alte argumente intelectuale pentru existenţa lui  
Dumnezeu nu demonstrează convingător existenţa Lui, ele au o valoare  
cumulativă prin faptul că îi arată unui om inteligent că nimic nu se poate  
explica cu adevărat dacă este negată existenţa lui Dumnezeu.

Anselm a dezvoltat de asemenea o teorie a Răscumpărării în scrierea sa  
Cur Deus Homo (De ce a devenit Dumnezeu om). Omul, scria el, îi datora lui  
Dumnezeu ascultare absolută. Această ascultare i-a fost refuzată de omul  
natural, de Ia păcatul lui Adam încoace, şi omul era dator unui Dumnezeu  
care cerea plata datoriei sau ispăşirea prin pedeapsă. Dumnezeul-Om, Cristos,  
prin moartea Lui pe cruce, a plătit datoria pe care omul nu a putut-o onora. j.  
Astfel, omul a fost eliberat de această obligaţie. Concepţia lui Anselm cu /  
privire la ispăşire era comercială, dar această concepţie a dominat gîndireal 1  
ortodoxă pînă în timpul lui Toma d'Aquino în secolul al XHI-lea, punîndf I  
capăt concepţiei patristice care privea ispăşirea ca o eliberare în schimbul unui'  
preţ dat lui Satan.

b. Manualele, cum a fost de exemplu Decretum a lui Graţian, un manual  
de lege canonică, au avut un loc important în viaţa învăţatului medieval. Peter  
Lombard (cea 1100 — cea 1160), un strălucit profesor de teologie de la  
universitatea din Paris, a scris o lucrare care a devenit manualul teologic al  
evului mediu. Titlul lucrării este Patru cărţi de sentinţe, şi este cunoscută în  
mod obişnuit sub numele de Sentinţe, cu privire la Trinitate, întrupare,  
sacramente şi escatologic Lombard pune accentul pe cele şapte sacramente  
care au fost în cele din urmă acceptate ca avînd autoritate la Conciliul din  
Florenţa din anul 1439.

2. Realismul moderat. Aristotel a avut o concepţie mai moderată cu  
privire la natura realităţii. El a susţinut că universaliile au o existenţă obiectivă  
dar că ele nu există separat de lucrurile individuale, ci în ele şi în gîndirea lor.  
Această concepţie a fost rezumată în evul mediu în expresia universalia in re.  
Scolasticul medieval care accepta concepţia lui Aristotel era cunoscut ca un  
realist moderat. Abelard şi Toma d'Aquino pot fi clasificaţi drept realişti  
moderaţi sau conceptualişti, cum mai sînt numiţi uneori.

a. Originar din Britania, Abelard (1079-1142) a devenit curînd faimos  
pentru capacitatea lui intelectuală. Prelegerile lui de teologie de la  
Universitatea din Paris au devenit atît de celebre îneît la orele lui avea uneori  
m» de studenţi. El s-a îndrăgostit de una din elevele lui particulare, Heloise,  
nepoata unui coleg preot numit Fulbert. Cînd s-a aflat de povestea lor de  
dragoste şi de căsătoria care a urmat, Fulbert s-a răzbunat brutal, plătind nişte

^omad'Aquino a sintetizat credinţa şi raţiunea şi a sistematizat teologia în  
 • c mma thpoloeiae Aceasta a devenit expunerea clasica a  
S tdteZ^^allice predominante, în acest tablou, Aristotel  
 dreapta lui Toma, iar Platon la stînga lui; filozoful musulman  
Averroe.scafe a scris comentarii despre Aristotel, zace înfrînt de o rază de  
lumină ce provine din Summa theologiae.

Capitolul 23 231

bandiţi să-1 castreze pe Abelard. Atunci Abelard a convins-o pe Heloise să  
intre la o mănăstire. Vederile lui teologice fiind combătute cu succes de  
Bernard de Clairvaux, învinsul Abelard s-a văzut silit să se retragă la o  
mănăstire în care avea prieteni şi în care şi-a trăit restul vieţii.2

Abelard a avut o poziţie teologică de realism moderat. El credea că  
realitatea exista în primul rînd în mintea lui Dumnezeu, apoi aici şi acum în  
indivizi şi lucruri mai degrabă decît deasupra şi dincolo de viaţa aceasta, şi în  
sfîrşit, în mintea omului. în contrast cu Augustin şi Anselm, el susţinea ideea  
intelligo ut credam (cunosc ca să cred). Accentuînd poziţia raţiunii în  
dezvoltarea adevărului, el a făcut apel constant la ea. El credea că îndoiala va  
duce la cercetare, şi cercetarea la adevăr. El credea că moartea lui Cristos nu a  
avut loc pentru a-L satisface pe Dumnezeu, ci pentru a-1 impresiona pe om cu  
dragostea lui Dumnezeu, aşa încît omul să fie influenţat moral pentru a-şi  
închina viaţa lui Dumnezeu. Această concepţie cu privire la ispăşire este  
cunoscută ca teoria influenţei morale.

Principala scriere a lui Abelard este cartea Sic et non (Da şi Nu). Această  
carte este formată din 158 de afirmaţii ale părinţilor Bisericii, aranjate aşa  
încît să arate vederile lor pro şi contra în legătură cu anumite idei. în felul  
acesta, Abelard a reuşit să scoată în evidenţă contradicţiile ce existau între  
părinţii Bisericii,3 în speranţa că metoda lui va rezolva aceste contradicţii. El  
nu a respins teologia Bisericii Romano-Catolice, dar metoda lui i-a făcut pe  
mulţi să simtă că el pune un accent exagerat pe raţiune, fiind de aceea un  
pericol pentru adevăr.

b. Albertus Magnus (cea 1193-1280), cunoscut ca „doctorul universal"  
datorită cunoştinţelor sale neobişnuit de vaste, a predat la Universitatea din  
Paris, dar lucrarea lui cea mai mare a fost făcută la Colonia, în ţara lui  
natală. Principalele lui opere, compendii de teologie şi de creaţie, tratează  
ştiinţa teologică şi ştiinţa naturii într-un efort de a reconcilia ştiinţa şi religia.  
Această reconciliere urma să fie realizată în final pentru acea epocă de către  
elevul lui Albert, Toma d'Aquino.

c. Toma d'Aquino (cea 1225-1274), cunoscut ca „doctorul angelic", era de  
origine nobilă, mama lui fiind sora lui Frederic Barbarrossa. Educat la Monte  
Cassino şi la Universitatea din Neapole, a devenit călugăr dominican  
împotriva dorinţei părinţilor lui, şi s-a devotat studiului. Era un om  
voluminos, cu un mers anevoios, taciturn, oarecum distrat. Cînd colegii de  
clasă din Colonia îl tachinau numindu-1 „bou tăcut", profesorul Albert  
Magnus a remarcat că într-o zi mugetul acestui bou va umple lumea.

învăţătura prodigioasă a lui Toma a fost aplicată la problema integrării  
noii filozofii naturale a lui Aristotel cu teologia revelată a Bibliei, aşa cum era  
ea interpretată de Biserică. Făcînd aceasta, el a luat poziţia realismului  
moderat, devenind principalul gînditor scolastic care a susţinut această poziţie.  
El credea că pe tărîmul filozofiei naturale, comparabil cu ştiinţa modernă,  
folosind raţiunea şi logica lui Aristotel, omul putea ajunge la adevăruri ca  
acelea legate de existenţa lui Dumnezeu, providenţă şi nemurire. Dincolo de  
acest tărîm, cînd era vorba de idei ca întruparea şi Trinitatea, creaţia în timp,

232 Creştinismul de-a lungul secolelor

• păcatul şi purgatoriul, omul putea ajunge la adevăr numai prin credinţa în

revelaţia lui Dumnezeu în Biblie, aşa cum era ea interpretată de părinţii

Bisericii şi de concilii. Toma s-a străduit să sintetizeze cele două domenii ale

credinţei şi ale raţiunii într-o totalitate de adevăruri, în marea sa lucrare

/ intitulată Summa theologiae (Sinteza teologiei).4 Deoarece ambele sînt de la

/ Dumnezeu, nu poate exista o contradicţie esenţială între ele, după Aquino.

Lucrarea lui Summa... contra Gentiles (sinteza împotriva neamurilor) a fost

un manual de argumente din revelaţia naturală folosite pentru a-i instrui pe

misionarii trimişi la musulmani.

Summa theologiae constă din trei mii de articole incluzînd peste 600  
întrebări, organizate în trei părţi majore. Ea a fost destinată să fie o expunere  
sistematică a întregii teologii. Ea a devenit însă expunerea clasică a sistemului  
de teologie susţinut de Biserica Romano-Catolică. Azi învăţaţii neotomişti

. studiază uriaşa catedrală intelectuală a lui Toma cu tot atîta interes ca şi  
învăţaţii medievali. Prima parte, care discută existenţa şi natura lui  
Dumnezeu, pune accentul pe fiinţa lui Dumnezeu. Trinitatea şi lucrarea  
Trinităţii. în creaţie sînt de asemenea puse în discuţie. Partea a doua tratează  
„înaintarea omului spre Dumnezeu". Toma remarcă natura moralităţii şi a  
virtuţilor şi scoate în evidenţă faptul că voinţa omului este subjugată de păcat,

j cu toate că ea nu este total predispusă la rău. Aici el se deosebeşte de  
Jf Augustin, care credea că voinţa umană nu-1 poate ajuta pe om să se apropie  
(f de Dumnezeu. Cea de a treia parte este în legătură cu Cristos care este văzut  
ca şi Calea noastră spre Dumnezeu; această parte accentuează întruparea lui

: • Cristos, viaţa, moartea şi învierea Lui. El încheie cu o discuţie despre cele  
şapte sacramente instituite de Cristos ca şi conduite ale harului. Toma  
împărtăşea cu alţi oameni medievali credinţa într-o ierarhie a adevărului şi a  
ordinii. Concepţia lui a fost mai tîrziu exprimată poetic de Dante în Divina  
Comedie şi reafirmată de Leon al XlII-lea, în anul 1879.

Toma d'Aquino explică raţional ideea indulgenţelor, create pentru a-1  
elibera pe om de ispăşirea necesară în mod normal în sacramentul penitenţei,  
şi el accentuează disponibilitatea meritelor suplimentare ale lui Cristos şi ale  
sfinţilor. Aceste merite pot fi atrase asupra penitentului de către Biserică.  
Realismul lui moderat îl face să accentueze aspectul instituţional al Bisericii, şi  
să neglijeze libertatea individului. Există de asemenea pericolul ca postularea  
de către el a celor două domenii ale cunoaşterii, filozofia naturală şi revelaţia  
biblică interpretată de Biserică, să ducă la credinţa într-un adevăr dublu şi la  
separarea cunoaşterii în două domenii.

3. Nominalismul. Scolasticii medievali cunoscuţi sub numele de nominalişti  
au fost opuşi atît realiştilor cît şi realiştilor moderaţi. Roscellinus şi, mai  
tîrziu, William de Ockham au fost exemple proeminente de gîndire  
nominalistă. Concepţia lor era exprimată în expresia universalia post rem.  
Adevărurile sau ideile generale nu au o existenţă obiectivă în afara minţii;  
dimpotrivă, ele sînt doar idei subiective cu caracteristici comune, dezvoltate de  
minte ca rezultat al observării lucrurilor particulare. Universaliile sînt doar  
numele unor clase. Dreptatea este pur şi simplu ideea compusă pe care omul o

Capitolul 23 233

extrage dintr-o analiză a dreptăţii în acţiune. Nominaliştii au acordat o mare  
atenţie indivizilor, în timp ce realiştii şi realiştii moderaţi au fost mai  
preocupaţi de grup şi de instituţie. Nominaliştii au fost premergătorii  
medievali ai empiriştilor secolului al XVII-lea şi al XVIII-lea, şi ai  
pozitiviştilor şi pragmatiştilor din zilele noastre. Nominaliştii nu negau  
revelaţia; dimpotrivă, ei afirmau că ea trebuie să fie crezută numai prin  
autoritatea ei, separat de raţiune, deoarece mare parte din lucrurile pe care  
Biserica le-a declarat autoritare, nu pot fi demonstrate prin raţiune.

a. Franciscanii au început curînd să critice opera marelui d'Aquino, care  
era membru al ordinului dominican rival. Această critică a dus la apariţia unei  
poziţii nominaliste care urma să devină dominantă în timpul secolului al  
XlV-lea, un timp de declin pentru scolasticism. Cu toate că John Duns Scotus  
(cea 1265-1308) a pus accent mai mare pe individ decît pe instituţie, el nu a  
fost un nominalist. William de Ockham (cea 1280-cca 1349) a fost cel care a  
reprezentat nominalismul matur. Ockham insista asupra faptului că dogmele  
teologice nu erau demonstrabile raţional şi că ele trebuie acceptate pe baza  
autorităţii Bisericii. Această opinie separa credinţa de raţiune şi nega sinteza  
făcută de d'Aquino între domeniul raţiunii şi cel al revelaţiei. Ockham de  
asemenea nega existanţa universaliilor obiective, susţinînd că universaliile sînt  
doar nume ale unor concepte mintale pe care oamenii le dezvoltă în minţile  
lor. Individul era real şi mult mai important decît instituţia. Subminarea  
autorităţii Bisericii de către Ockham, ca urmare a faptului că el considera  
Biserica o instituţie derivată raţional, a trezit interesul lui Luther faţă de opera  
lui.

b. Roger Bacon (cea 1214-1292) aparţinea aceleiaşi tradiţii ca şi Ockham,  
dar el şi-a devotat timpul experienţelor ştiinţifice. Astfel, el a pus fundamentul  
ştiinţei experimentale, metodă pe care Francis Bacon urma să o dezvolte în  
secolul XVII-lea. Această abordare a adevărului pe tărîmul naturii prin  
experienţă era în concordanţă deplină cu poziţia nominalistă.

Această mişcare intelectuală speculativă a Bisericii Romane medievale s-a  
preocupat de problema unităţii în viaţa intelectuală a omului, astfel îneît  
cunoaşterea lui spirituală şi cea raţională să poată fi armonizate pentru a-i da  
certitudine atît în domeniul credinţei cît şi în domeniul raţiunii. Conflictul  
dintre nominalism şi realism a fost marea problemă cu care au fost  
confruntaţi scolasticii în prima perioadă a scolasticismului, între 1050 şi 1150.  
în această epocă, realismul susţinut cu succes de Anselm şi Bernard a fost  
victorios. în timpul perioadei de înalt scolasticism, între anii 1150 şi 1300,  
realismul moderat susţinut de d'Aquino a câştigat în conflictul cu  
nominalismul. Dar în anii de după 1300, nominalismul a cîştigat teren în  
gîndirea teologilor de frunte ai Bisericii.

G. Rezultatele scolasticismului

Realismul şi realismul moderat au sprijinit sistemul sacramental şi ierarhic  
al Bisericii romane prin accentuarea universaliilor, ceea ce a dus la  
subordonarea individului faţă de grup sau instituţie. Accentul pus de

234 Creştinismul de-a lungul secolelor

d'Aquino pe sacramente ca şi conduite ale harului a întărit influenţa Bisericii  
Romano-Catolice asupra individului, deoarece nu putea exista salvare fără  
sacramentele distribuite de ierarhie.

Concepţia lui d'Aquino că raţiunea precedă revelaţia ca mijloc de  
cunoaştere, dar este completată de revelaţie, a dus la pericolul ca adevărul  
cunoscut prin aceste două metode să fie împărţit în două sfere — sfera  
adevărului secular şi cea a adevărului sacru. Separarea reală este vizibilă în  
gîndirea multor nominalişti care credeau că există un domeniu al adevărului  
ştiinţific şi un altul al adevărului teologic, în loc să vadă că cele două sînt pur  
şi simplu părţi ale unui întreg mai mare, unit în Dumnezeu, care este  
Creatorul.

,, oamenii începînd să-1  
considere pe om ca autonom, şi aceasta a dus la o exaltare a metodei  
experimentale ca principală cale spre adevăr. Alţii care au urmat vederile  
nominaliste au mers în direcţia misticismului, ca mod prin care individul putea  
să vină direct în prezenţa lui Dumnezeu.

Mai presus de toate, în Summa theologiae a lui d'Aquino, scolasticismul a  
pus la dispoziţia Bisericii Romano-Catolice medievale şi moderne o sinteză  
integrată, care s-a bucurat de autoritate şi care armoniza filozofia cu religia.  
Studiind din nou opera lui d'Aquino, neotomiştii caută azi să elaboreze o  
integrare a ştiinţei şi a religiei pentru romano-catolicul modern. Nu putem să-i  
desconsiderăm pe scolastici ca pe nişte dialecticieni care despică firul în patru,  
tot aşa cum nu putem să-i condamnăm pe savanţii moderni ca fiind nişte  
căutători de fapte care nu au nici simţul integrării şi nici pe cel al moralităţii  
atunci cînd folosesc faptele descoperite.

II. APARIŢIA UNIVERSITĂŢILOR

Universitatea ca şi centru pentru învăţare şi cercetare, s-a dezvoltat în jurul  
anului 1200. Către anul 1400, existau peste 75 de universităţi în Europa. în  
aceste şcoli, studiile scolastice ocupau o bună parte din programa de  
învăţămînt. Majoritatea marilor universităţi din Europa modernă şi-au avut  
începuturile în această perioadă. Predarea la nivel înalt existase şi înainte de  
dezvoltarea universităţilor, dar după apariţia lor, cea mai mare parte din  
educaţia înaltă, care se concentrase mai înainte în şcolile monastice şi în  
catedrale, era predată în sălile universităţii.

A. Motive pentru apariţia universităţilor

Există cîteva motive pentru apariţia rapidă a universităţilor în jurul anului  
1200. Prin anul 425, Martianus Capella adaptase programele şcolare romane  
în folosul religiei. Gramatica, retorica şi logica formau triviumul; geometria,  
aritmetica, astronomia şi muzica erau incluse în quadrivium. Triviumul era  
folositor pentru a instrui clerul în ce priveşte omiletica, aşa încît să-şi poată  
împlini cu eficacitate rolul de propovăduitor. Quadriviumul era folositor

Capitolul 23 235

pentru stabilirea datelor sărbătorilor sfinte ale Bisericii a,. ,

folosite în şcoala de la palatul lui Carol cel Mare si se ÎSÎ ~t h Tî

şcolilor mănăstireşti de educaţie între 550 şi H00. Alte centre de învătămî

superior au luat fiinţă pe lîngă catedralele episcopilor sau arhiepiscopilor

Universitatea din Paris a luat naştere din şcoala de pe lîngă catedrala Notre

Dame.

Un al doilea motiv pentru apariţia universităţilor a fost prezenţa într-o  
şcoală a unui mare profesor. în secolul al Xl-lea Irnerius avea reputaţia de  
mare cărturar în dreptul roman şi studenţii se îngrămădeau la Bologna să-1  
asculte. Curînd, la Bologna, a luat fiinţă o universitate prosperă. Faima lui  
Abelard ca profesor a contribuit mult la dezvoltarea Universităţii din Paris.

Alte universităţi au luat fiinţă ca rezultat al revoltelor studenţeşti sau  
migraţiunilor. Deoarece, la scurt timp după mijlocul secolului al XH-lea,  
regele englez şi cel francez erau în conflict, studenţii englezi care se simţeau  
trataţi rău la Universitatea din Paris s-au revoltat împotriva condiţiilor de  
acolo, şi au plecat în Anglia, la Oxford. Din această revoltă s-a născut marea  
Universitate din Oxford. Cambridge a luat fiinţă după o revoltă a studenţilor  
care a adus la exodul lor de la Oxford la Cambridge în anul 1209.

B. Organizarea universităţilor

Organizarea universităţii medievale diferă considerabil de cea din timpurile  
moderne. Universitatis, din care derivă cuvîntul nostru „universitate", era o  
breaslă sau corporaţie de studenţi sau profesori, înfiinţată cu scopul apărării  
comune în timp ce grupul îşi desfăşura activitatea. Expresia studium generale  
era folosită pentru a descrie acest grup în funcţia lui educativă. Universităţile  
din sudul Europei au urmat exemplul Bolognei, unde corporaţia era formată  
din studenţi care erau organizaţi pentru a se proteja reciproc împotriva  
abuzurilor din partea oraşului în care era localizat, sau împotriva deficienţei  
profesorilor. De la un rege sau un alt stăpîn al ţinutului universitatea primea o  
cartă (hrisov) care îi asigura drepturile, privilegiile şi responsabilităţile.  
Bologna era recunoscută pentru studierea dreptului, în timp ce Salerno şi-a  
cîştigat faima ca universitate cu studii şi cercetări medicale avansate.  
Universităţile din nordul Europei erau organizate după modelul celei din  
Paris. Aici corporaţia care primea hrisovul era formată din profesori.

Universitatea avea de obicei patru facultăţi. Artele erau un curs general  
pentru toate. Teologia, dreptul şi medicina erau studii mai avansate. Studentul  
cuprins în programa generală de învăţămînt a artelor, studia triviumul în urma  
căruia obţinea diploma de licenţiat. Studierea în continuare a quadriviumului  
îi oferea o diplomă care era esenţială dacă dorea să devină profesor. Studiul  
continuat în alte facultăţi îi putea oferi diploma de doctor în drept, teologie  
sau medicină.

Unii studenţi din universităţile medievale îşi începeau studiile la vîrsta de  
patrusprezece ani, dar majoritatea aveau 16-18 ani cînd intrau la universitate.  
Ei aveau privilegiile clericilor. Examenele erau orale, cuprinzătoare şi publice;  
în timpul unui examen studentul trebuia să apere o teză în faţa profesorilor  
sau studenţilor. Predarea se făcea în latină. Deoarece existau manuale numai

236 Creştinismul de-a lungul secolelor

pentru profesori, studentul trebuia să memoreze destul de mult. O memorie  
bună şi folosirea logicii erau atunci tot atît de importante ca şi cititul şi  
cercetarea în universitatea modernă. învăţarea trebuia să aibă loc prin  
prelegeri şi dezbatere.

Majoritatea lucrurilor legate de viaţa universitară modernă provin din  
timpurile medievale. Nomenclatura multor grade, examenele, robele, semnele  
distinctive şi elementele de bază ale programei de studiu au fost înfiinţate în  
timpurile medievale. Educarea generaţiilor succesive de studenţi şi avansarea  
învăţăturii prin cercetare sînt funcţii pe care universitatea modernă le-a  
moştenit de la strămoşul ei medieval. Mai presus de orice, în timpurile  
medievale, universitatea a păstrat viu şi a dezvoltat studiul teologiei. Marii  
scolastici au fost totodată şi cei mai mari profesori universitari. Universităţile  
serveau intereselor bisericii în timpurile medievale, pregătindu-i pe bărbaţi  
pentru slujirea în Biserică în loc să-i pregătească pentru a lucra în domeniile  
ştiinţei şi industriei, aşa cum face universitatea modernă. Scolasticismul şi  
universităţile au fost strîns asociate în slujirea Bisericii. Ele au vărsat în  
ierarhia ei un curent constant de personal educat în arte, drept şi teologie.

III. VIAŢA ŞI  
ÎNCHINĂCIUNEA MEDIEVALĂ

Arhitectura gotică a fost precedată de stilul bizantin, în care erau folosite  
mari domuri pe pandantive şi mozaicuri decorative, ca de exemplu în biserica  
Sfînta Sofia şi în biserica Sfîntul Marcu. Mai tîrziu, arhitectura romană, din  
1100 pînă în 1150, a avut arcuri rotunde masive şi formă de cruce. Catedrala  
Durham este un exemplu de astfel de arhitectură.

Turnurile universităţii medievale, reprezentative pentru scolasticism, îşi  
aveau corespondentul în turlele catedralei gotice descrisă deseori ca „o Biblie  
în piatră". Marile catedrale medievale, accentuînd liniile verticale, aveau  
deseori nevoie de un secol pentru a fi construite. Ele exprimau natura  
spirituală a epocii, tot atît de mult cum zgîrie-norul exprimă spiritul  
materialist al secolului al XX-lea. Multe din aceste biserici mari au fost  
ridicate în nordul şi vestul Europei între anii 1150 şi 1550. Arhitectura gotică,  
la fel ca şi scolasticismul, a fost la apogeul ei în timpul secolului al XlII-lea şi  
deschizător de drumuri i-a fost Suger, abatele de la Saint-Denis.

Cu toate că arhitectul Renaşterii, legat de pămînt, considera arhitectura  
medievală barbară şi, de aceea, gotică, epocile următoare nu au susţinut  
acceastă idee. Clădirile gotice au anumite caracteristici care arată măiestria  
constructorilor medievali. Intrînd într-o catedrală gotică, oricine poate observa  
planul pardoselii construcţiei în formă de cruce, expresie a simbolului central  
al Bisericii creştine. Folosirea arcadei ascuţite în loc de arcada rotundă romană  
este imediat observată, conducînd ochiul şi aspiraţiile de pe pămînt către  
înălţimi. Stflpi aerieni — creste lungi ataşate la acoperiş şi la stîlpii individuali  
— sau contraforturi zidite în pereţii catedralei transmit pămîntului greutatea  
acoperişului, aşa încît zidurile superioare pot fi subţiri şi în ele se pot monta

Capitolul 23 237

O gravură a catedralei Notre Dame  
din secolul al XlX-lea, în care se văd  
clar trăsăturile structurale tipice ale  
unei catedrale gotice.

ferestre pentru a permite intrarea luminii atît de necesară în zilele întunecoase  
ale iernilor din nordul Europei. De obicei există trei uşi la capătul dinspre  
apus al bisericii. întreaga ornamentaţie, fie geamuri cu vitralii sau statui, este  
subordonată planului întregii clădiri. O statuie, văzută jos pe pămînt, ar putea  
părea grotesc disproporţionată, dar aceeaşi statuie în nişa ei deasupra uşilor se  
contopeşte armonios în planul clădirii. Culorile sînt folosite de maestrul în  
vitralii pentru a ilustra povestiri cît mai clar posibil.

Cele mai bune exemple de catedrale gotice medievale au fost construite pe  
o rază de o sută de mile de Paris. Catedrala Notre Dame este renumită pentru  
splendida ei faţadă. Atît catedrala din Chartres cît şi Notre Dame au ferestre  
remarcabile în formă de trandafir deasupra intrării principale, ceea ce  
demonstrează folosirea măiastră a sticlei colorate de către artizanul medieval.

Semnificaţia catedralei gotice este mult mai importantă decît  
caracteristicile ei. Catedrala reprezenta clar spiritul supranaturalist al epocii  
prin poziţia ei dominantă în oraş şi prin faptul că exprima simbolic adevărul  
biblic. Solidaritatea socială a omului medieval era exprimată prin faptul că  
marile catedrale au fost zidite ca lucrări ale comunităţii extinzîndu-se peste  
decenii, toate rangurile şi clasele luînd parte la lucrare. Catedrala din Colonia  
a fost construită din anul 1248 pînă în anul 1880. Catedrala a avut de  
asemenea o reală valoare educativă, deoarece în vitralii şi statui ţăranul  
analfabet putea vedea singur adevărul Bibliei. Adesea un centru pentru  
activităţile sociale şi pentru multe alte activităţi ale oraşului, catedrala era, mai  
presus de orice, un loc unde sufletul putea veni în contact cu Dumnezeu în  
actul închinării.

Toate ceremoniile importante pentru viaţa religioasă a individului aveau  
loc în catedrală, dacă el era destul de norocos să trăiască într-un oraş cu  
catedrală. El era botezat, confirmat şi căsătorit în biserică. Era îngropat în  
cimitirul din jurul ei. Dar cea mai importantă parte a închinăciunii în clădirea

238 Creştinismul de-a lungul secolelor

unei catedrale sau într-o simplă biserică, era liturghia. După al patrulea  
Conciliu de la Lateran din 1215, din dogma romano-catolică făcea parte  
convingerea că prin cuvintele de consacrare ale preotului pîinea şi vinul se  
schimbau cu adevărat în trupul şi sîngele lui Cristos. Cristos era din nou  
sacrificat de către preot în folosul credincioşilor. După secolul al XH-lea,  
credinciosului nu i se dădea şi vinul ci numai pîinea la împărtăşanie, deoarece  
se considera că fiecare element conţinea şi trupul şi sîngele lui Cristos.  
Practica ridicării elementelor de către preot a devenit un obicei în secolul al  
XlII-lea astfel încît credincioşii să se închine lui Cristos în liturghie.

Apariţia muzicii polifonice, care era formată din multe linii melodice şi era  
deci cîntată mai bine de coruri instruite, a pus capăt practicii cîntatului la  
unison a congregaţiei. Muzica a devenit complicată şi colorată, ca un  
acompaniament potrivit pentru misterele sacre ale liturghiei.

Nu pot fi trecute cu vederea contribuţiile reale şi pozitive ale Bisericii  
Romane între 590 şi 1305, în ciuda multelor dovezi ale insuccesului în  
practicile personale şi instituţionale. Ea a dat germanilor barbari care au  
cucerit Imperiul Roman cultura greco-romană şi religia creştină. Ea a asigurat  
singura cultură şi învăţătură reală care a menţinut educaţia vie prin lucrările  
unor învăţaţi ca Beda, Alcuin, Einhard şi alţii. Tonul moral al societăţii a fost  
îmbunătăţit prin micşorarea racilelor sclaviei, ridicarea poziţiei femeilor şi  
slăbirea ororilor războiului feudal. Biserica Romană a patronat operele de  
ajutor şi de caritate făcute în evul mediu. Ea a asigurat o sinteză intelectuală  
pentru viaţă în sistemul teologic pe care l-au dezvoltat scolasticii şi le-a  
imprimat oamenilor sentimentul de solidaritate unii cu alţii ca membri ai  
bisericii, în ciuda tendinţelor descentralizatoare ale feudalismului. Dumnezeu a  
folosit Biserica Romano-Catolică pentru a-Şi împlini propriile Lui scopuri, în  
ciuda eşecurilor ei în atît de multe puncte, în comparaţie cu adevărata Biserică  
descrisă de Noul Testament.

NOTE

1. Henry Bettenson, Documents of the Christian Church (New York:  
Oxford University Press, ed. a 2-a, 1963), p. 137-138.

2. Vezi Jonathan F. Scott, Albert Hyma şi Arthur H. Noyes, Readings in  
Medieval History (New York: Appleton-Century-Crofts, 1933), p.  
334-348, unde se găsesc date autobiografice despre viaţa lui Abelard, şi  
The Love Letters of Abelard and Heloise (1908; ediţie retipărită, New  
York: Cooper Square, 1974 de Pierre Abailard, unde se găsesc  
scrisorile dintre Abelard şi Heloise.

3. Scott, Hyma şi Noyes, op. cit., p. 348-357.

4. Anton C. Pegis, ed., Basic Writings of Saint Thomas Aquinas (New  
York: Random House, 1945).

APUSUL EPOCII MEDIEVALE

ŞI APARIŢIA EPOCII MODERNE, 1305-1517

24

încercări de reformă internă

Reîntoarcerea la Scriptură nu a început cu conducători ai Reformei cum  
au fost Calvin şi Luther. Au avut loc încercări anterioare de a opri declinul  
prestigiului şi puterii papale prin reforme de diferite feluri. Din 1305 pînă în  
1517, proteste şi încercări de reformă au contestat autoritatea Bisericii  
Romane. Papalitatea coruptă şi extravagantă, care îşi avea reşedinţa în Franţa  
în loc de Roma, şi schisma ce a rezultat din încercările de a-1 face pe papă să  
se înapoieze la Roma, au dat impulsul care i-a determinat pe mistici, pe  
reformatori (ca Wycliffe, Hus şi Savonarola), conciliile de reformă din secolul  
al XlV-lea şi pe umaniştii creştini să caute căi de a provoca o trezire în viaţa  
spirituală a Bisericii Romano-Catolice.

I. PAPALITATEA ÎN DECLIN, 1309-1439

A. Falimentul clerului.

între anii 1309 şi 1439, Biserica Romană a ajuns la un punct cît se poate  
de jos în ochii laicilor. Organizarea ierarhică cu cererea ei de celibat şi  
ascultare absolută de papă cît şi feudalizarea Bisericii Romane au dus la un  
declin în morala clericilor. Celibatul era opus atît instinctelor naturale ale  
omului cît şi afirmaţiilor biblice care sînt în favoarea căsătoriei. Mulţi preoţi  
aveau concubine sau se angajau în aventuri nepermise cu membre din bisericile  
lor. Unii trebuiau să se îngrijească de copiii născuţi din aceste legături, dînd  
mai multă atenţie acestei probleme decît datoriilor lor clericale. Alţii, mai ales  
în timpul Renaşterii, duceau o viaţă de lux. Feudalismul mai constituia încă o  
problemă, deoarece supunerea dublă faţă de papă şi faţă de seniorul feudal  
crea în multe cazuri o diviziune de interese. Adesea clericul dădea mai multă  
atenţie responsabilităţilor lui laice decît responsabilităţilor lui spirituale.

B. Captivitatea babiloniana şi Marea Schismă.

Papalitatea însăşi a pierdut respectul din partea laicilor în diferite domenii.  
„Captivitatea Babiloniană" (1309-1377) şi Marea Schismă, care nu trebuie  
confundată cu schisma din 1054, au fost evenimentele responsabile pentru  
pierderea prestigiului papalităţii. Puterea papală a ajuns la apogeu în

MAREA SCHISMĂ ŞI CAPTIVITATEA  
BABILONIANĂ Â PAPALITĂŢII

REGATUL  
POLONIEI

^^PK2 ludovic de Baratvi

> \*"1 (1282-1347)  
• ™ încoronat împărat  
de arhiepiscopul  
de Mainz; se opune  
papilor francezi.

liarişti ■ UNGARIA  
137Ş<}rigoreal IX-le;  
mo^'re în timpul  
unei vizite la  
Roma; papa italian,  
Vr'ban al Vl-lea,  
ales sub presiune

partea mulţimii

Roma

Clement l|

Ioan al XXII-lea (1316^13"  
Benedict al Xll-lea (13.M-&42)  
Clement al Vl-lea (1342/052)  
lnocenjiu al Vl-lea CH32-1362)  
Urban al V-lea (1362-1370)  
Grigore al Xl-leâ (1370-1378)

GRANIŢA SFiNTULUI IMPERJU ROMAN  
PÂMlNTURI ALE BISERICII |  
DOMENIUL REGAL FRANCEZ '■\_  
DOMENIUL ENGLEZ ÎN FRANŢA 11 ] 111111

LOIALITATE FAŢĂ DE ROMA =  
LOIALITATE FAŢĂ DE AVIGNON  
NEUTRE IHIiiil

disputate "::::::.  
teritoriu musulman '//////.

Capitolul 24 241

pontificatul lui Inocenţiu al III-lea; dar papalitatea a alunecat rapid de pe acea  
înălţime ameţitoare a puterii, după ce Bonifaciu al VlII-lea a eşuat în  
încercările lui de a-i supune pe conducătorii Angliei şi Franţei, care erau  
sprijiniţi de naţionalism.

Clement al V-lea, un francez ales ca papă de către cardinali în 1305, era  
un om slab cu o moralitate şubredă. Ajuns sub influenţa regelui francez, el s-a  
mutat de la Roma în Franţa, în 1305, şi s-a instalat la Avignon în. 1309. în  
ochii europenilor, aceasta 1-a pus pe papă sub control francez, deşi Avignonul  
practic nu era teritoriu francez. Cu excepţia unei perioade scurte, între 1367 şi  
1370, reşedinţa papală a fost menţinută la Avignon pînă în 1377, fiind  
dominată de puternicii regi francezi. Pioasa mistică Caterina de Siena 1347-  
1380) a făcut presiuni puternice asupra Papei Grigore al Xl-lea să se întoarcă  
la Roma pentru a restaura acolo ordinea şi pentru a recîştiga prestigiul  
papalităţii ca o autoritate internaţională independentă. în 1377, el s-a reîntors,  
punînd capăt „captivităţii babiloniene".

Cînd Grigore al Xl-lea a murit în anul următor, cardinalii l-au ales pe cel  
care a devenit Urban al Vl-lea. Temperamentul lui dificil şi aroganţa lui i-au  
atras curînd duşmănia cardinalilor, şi prin urmare, în 1378 aceştia l-au ales ca  
papă pe Clement al VH-lea. Clement, ascultător, a mutat pentru a doua oară  
capitala la Avignon. Ambii, aleşi de acelaşi colegiu de cardinali, pretindeau a  
fi papa cel legitim şi adevăratul succesor al Sfîntului Petru. Faptul acesta a  
forţat populaţia Europei să hotărască cărui papă să i se supună. Nordul  
Italiei, cea mai mare parte a Germaniei, Scandinavia şi Anglia l-au urmat pe  
papa roman; Franţa, Spania, Scoţia şi sudul Italiei, se supuneau papei de la  
Avignon. Această schismă a continuat pînă cînd a fost rezolvată la începutul  
secolului următor de către conciliile de reformă. „Captivitatea" şi Marea  
Schismă au întărit nevoia tot mai mare de reformă din interiorul Bisericii  
Romane.

C. Impozitele papale

Impozitele papale pentru susţinerea celor două curţi papale au devenit o  
povară apăsătoare pentru populaţia Europei. Venitul papal se realiza din  
următoarele surse: venitul de pe domeniile papale; zeciuiala pe care o plăteau  
credincioşii; anatele, care reprezentau salariul pe primul an de slujire a unui  
oficial al Bisericii, dat papei; dreptul de aprovizionare, prin care oamenii  
Bisericii şi constituenţii lor trebuiau să plătească cheltuielile de călătorie ale  
papei cînd el se afla în domeniul lor; dreptul de deposedare, prin care  
proprietatea personală a clerului înalt în caz de deces trecea în stăpînirea  
papei; bănuţul lui Petru, care era plătit anual de laici în multe locuri; şi  
venitul de la posturi vacante cît şi numeroase alte taxe.1 Puternicii conducători  
de acum ai statelor naţionale şi puternica clasă de mijloc care îi sprijinea  
detestau scurgerea bogăţiei din vistieria naţională spre cea papală. Acest lucru  
a fost valabil în special la conducătorii Angliei şi ai Franţei. în timpul lungii  
perioade de captivitate, în secolul al XlV-lea, englezii nu puteau suporta să  
plătească bani care ştiau că merg la duşmana Angliei, Franţa, pentru că  
reşedinţa papei era în teritoriul dominat de regele francez.

242 Creştinismul de-a lungul secolelor

D. Apariţia statelor naţionale

Un factor politic care a jucat un rol important în declinul influenţei papale  
în Europa a fost apariţia statelor naţionale opuse ideii suveranităţii universale,  
inerentă în conceptul de Sfîntul Imperiu Roman şi de Biserica  
Romano-Catolică. Regele şi burghezia cooperau: regele cu armata lui  
naţională oferea apărare, şi astfel burghezia putea să-şi desfăşoare afacerile în  
siguranţă; drept compensaţie, burghezia dădea bani pentru ca regele să poată  
conduce statul. Statul naţional puternic care a rezultat era suficient de tare ca  
să-1 sfideze pe papă şi să încerce să supună Biserica intereselor naţionale în  
Boemia, Franţa şi Anglia.

Toate acestea au dat naştere unor vociferări care cereau reformă internă a  
papalităţii în secolele al XlV-lea şi al XV-lea. Conducătorii s-au postat curînd  
în frunte. Reformatorii mistici, biblici şi conciliari erau urmaşii reformatorilor  
monastici din secolele al XH-lea şi al XlII-lea.

II. MISTICII

Reapariţia misticismului în epocile cînd Biserica alunecă în formalism  
dovedeşte dorinţa inimii omeneşti de a avea contact direct cu Dumnezeu în  
actul închinăciunii, în loc de a participa pasiv la actele formale reci de  
închinare îndeplinite de cleric. Misticul doreşte contact nemijlocit cu  
Dumnezeu prin intuiţie sau contemplaţie imediată. Dacă accentul este pus pe  
unirea esenţei misticului cu esenţa Dumnezeirii în experienţa extazului, care  
este coroana experienţei mistice, atunci misticismul este filozofic. Dacă  
accentul este pus pe unirea emoţională cu Dumnezeirea prin intuiţie, atunci  
misticismul este psihologic. în oricare din cazuri, obiectivul principal este  
perceperea imediată a lui Dumnezeu într-un mod extraraţional, în timpul în  
care misticul stă înaintea Lui într-o atitudine pasivă, receptivă. Ambele tipuri  
au putut fi găsite în misticismul secolului al XlV-lea.

A. Cauzele apariţiei misticismului

Scolasticismul a contribuit la apariţia misticismului, deoarece el punea  
accentul pe raţiune, neacordînd importanţă naturii emoţionale a omului.  
Misticismul a fost o reacţie împotriva acestei tendinţe raţionaliste. Mişcările  
care pun accentul pe aspectul subiectiv al relaţiei omului cu Dumnezeu apar de  
obicei ca o reacţie la mişcările care pun accentul pe aspectul intelectual,  
într-un mod similar, pietismul a urmat după perioada de ortodoxie rece din  
luteranismul secolului al XVII-lea. Nominalismul scolastic a dus la punerea  
unui mai mare accent pe individ ca sursă a realităţii, şi pe experienţă ca mod  
de cîştigare a cunoaşterii. în felul acesta, o ramură a scolasticilor nominalişti  
s-a întors spre misticism, ca şi cale de a cîştiga cunoaşterea despre Dumnezeu,  
în timp ce alţi nominalişti puneau accentul pe materialism şi pe experiment.

Misticismul a fost de asemenea o mişcare de protest şi o reacţie împotriva  
vremurilor tulburi şi împotriva unei Biserici decadente şi corupte. Mişcările  
sociale şi politice erau un lucru obişnuit în secolul al XlV-lea. Ciuma neagră  
din 1348 şi 1349 a ucis printr-o moarte dureroasă cam o treime din populaţia

Capitolul 24 243

Europei. Răscoala ţăranilor din Anglia în 1381 a fost o dovadă a neliniştii  
sociale asociată cu ideile lui Wycliffe. „Captivitatea babiloniană" şi Marea  
Schismă i-au făcut pe mulţi să se îndoiască de conducătorii lor spirituali şi să  
dorească un contact direct cu Dumnezeu.

B. Mistici de seamă

Misticii din această epocă se împart în două grupuri majore, misticii latini  
şi misticii teutoni. Misticii latini, avînd o concepţie despre viaţă mai  
emoţională decît teutonii, au pus accentul pe misticism ca experienţă  
emoţională personală cu Cristos. Acesta a fost cazul cu Bernard de Clairvaux  
în secolul al XH-lea. El accentuase importanţa unei unităţi de voinţă şi de  
afecţiune cu Dumnezeu mai presus de orice unitate de esenţă. Majoritatea  
misticilor teutoni au accentuat o apropiere mai filozofică de Dumnezeu, care  
în cazul lui Meister Eckhart a dus la un fel de panteism.

Caterina de Siena a reprezentat apogeul misticismului latin. Ea credea cu  
fermitate că Dumnezeu i-a vorbit în viziuni, însă ea folosea întotdeauna aceste  
viziuni pentru scopuri practice bune. Ea a fost cea care, neînfricată, a  
denunţat relele clericale şi care, în Numele lui Dumnezeu, a reuşit în anul 1376  
să-1 convingă pe Grigore al Xl-lea să se întoarcă de la Avignon la Roma.  
Curajul ei2 a făcut-o să se opună păcatului chiar şi atunci cînd papa era în  
cauză.

Mişcarea mistică în Germania şi-a avut centrul în ordinul dominican.  
Meister Eckhart (cea 1260-1327) a fost dominicanul căruia îi este atribuită de  
obicei fondarea misticismului german. înainte de a merge să predice la  
Colonia, el a studiat la Universitatea din Paris. Crezând că numai Divinul este  
real, el a susţinut că scopul creştinismului trebuie să fie unirea spiritului cu  
Dumnezeu printr-o fuziune a esenţei umane cu esenţa divină în timpul unei  
experienţe extatice. El făcea distincţie între Dumnezeire, care pentru el  
însemna Dumnezeu în sensul absolut ca unitate filozofică din spatele  
universului, şi Dumnezeu care este Creatorul personal şi Conducătorul lumii.  
Scopul lui era unitatea cu Dumnezeirea care era la baza întregii creaţii. El este  
cunoscut pentru afirmaţia: „Dumnezeu trebuie să devină eu, şi eu  
Dumnezeu". Concepţiile lui Eckhart s-au apropiat atît de mult de  
neoplatonism îneît i s-au adus acuzaţii de panteism din partea Inchiziţiei, şi  
vederile lui au fost condamnate ca fiind panteiste într-o bulă papală dată după  
moartea lui. Deşi vederile lui erau întrucîtva panteiste, trebuie spus că Eckhart  
a accentuat de asemenea nevoia slujirii creştine ca rod al unirii mistice cu  
Dumnezeu.3 „

Un grup de dominicani cunoscuţi sub numele de „Prietenii lui Dumnezeu"  
au continuat tradiţia învăţăturilor lui Eckhart. Johann Tauler (cea 1300-1361),  
mai evanghelic decît maestrul său, a susţinut că o experienţă interioară cu  
Dumnezeu este mult mai vitală pentru prosperitatea sufletului decît  
ceremoniile exterioare. El era asociat cu „Prietenii lui Dumnezeu", care îşi  
stabiliseră cartierul general pe va'»a Rinului. Heinrich Suso (cea 1295-1366)  
era poetul grupului şi a exprimat i . iormă poetică idei mistice similare cu cele

244 Creştinismul de-a lungul secolelor

Capitolul 24 245

ale lui Eckhart. Bancherul Ruleman Merswin (1307-1382) a fost „îngerul  
păzitor" care a furnizat membrilor grupului o casă religioasă, unde îşi puteau  
avea reşedinţa. Micul volum mistic intitulat Theologia germanica este asociat  
de obicei cu acest grup. Lui Luther această carte i-a fost utilă în lupta lui  
pentru salvare, şi în 1516 a publicat-o într-o ediţie germană. Această lucrare  
are aceeaşi nuanţă de panteism ca şi scrierile lui Meister Eckhart.

Mişcarea din Olanda, cunoscută sub numele de Devotio moderna, sau  
„Frăţia vieţii în comun", care şi-a avut principalul centru la Deventer, a fost o  
expresie a misticismului mult mai practică şi, desigur, mai puţin pan teistă decît  
mişcarea „Prietenii lui Dumnezeu". Johann de Ruysbroeck (1293-1381), care  
intrase sub influenţa scrierilor lui Eckhart şi care cunoştea pe cîţiva din  
„Prietenii lui Dumnezeu", a influenţat mişcarea mistică din Olanda. El 1-a  
ajutat pe Gerhard Groote (1340-1384) să pună accentul pe Noul Testament în  
dezvoltarea experienţei mistice, şi Groote a devenit conducătorul „Frăţiei vieţii  
în comun". Groote 1-a inspirat pe discipolul său Florentius Radewijns să  
deschidă la Deventer o casă pentru „Frăţia vieţii în comun". Ordinul era  
format din laici care trăiau în comun după o anumită regulă, devotîndu-şi  
vieţile învăţării şi altor slujbe practice, şi nu experienţei pasive cu Dumnezeu,  
pe care pusese accentul Meister Eckhart. Ambele grupuri puneau accentul pe  
educaţia tinerilor, construind şcoli mari excepţionale. în toată Olanda au fost  
fondate case ale grupului.4

Imitaţia lui Cristos a contribuit mai mut decît orice la reputaţia trainică a  
„Frăţiei vieţii în comun". Această carte este asociată cu numele lui Thomas a  
Kempis (1380-1471) sau, cum a fost cunoscut atunci, Thomas Hemerken din  
Kempen. Educat în Deventer sub ochii binevoitori ai lui Radewijns, el a intrat  
în mănăstirea augustiniană de lîngă Zwolle. El a fost probabil autorul scrierii  
Imitaţia lui Cristos.5 Această lucrare reflectă orientarea mai practică a Frăţiei.  
Ea nu se opreşte la simpla renunţare la lume, ci afirmă nevoia unei iubiri  
pozitive faţă de Cristos şi nevoia de a-L sluji într-un mod practic şi cu  
umilinţă.

C. Consecinţele apariţiei misticismului

Mişcarea mistică, forma clasică a pietăţii romano-catolice, s-a dezvoltat ca  
o reacţie împotriva ritualului sacerdotal formal şi mecanic şi împotriva  
scolasticismului sec care exista în Biserica din timpul acela. Ea reflecta  
tendinţa permanentă spre aspectul subiectiv al creştinismului, care apare ori de  
cîte ori se pune accent prea mare pe actele exterioare în închinăciunea creştină,  
în acest sens, misticismul poate fi considerat o anticipare a abordării religiei  
într-un mod personal, o caracteristică foarte importantă a Reformei.

Două dintre pericolele care au apărut în această mişcare au fost tendinţa  
de a înlocui Biblia cu o autoritate interioară subiectivă şi tendinţa de a  
minimaliza importanţa doctrinei. împins la exces, misticismul ducea la o atît  
de mare pasivitate, încît cei ce-1 practicau deveneau introspectivi şi antisociali,  
în cazul lui Eckhart, ea a dus, din punct de vedere filozofic, la un fel de  
panteism care-L identifica pe Dumnezeu cu creaţia şi creaturile Sale.

III. PREDECESORII REFORMEI

Misticii încercaseră să facă religia mai personală, dar reformatori ca  
Wycliffe, Hus şi Savonarola au fost preocupaţi mai mult să încerce o  
reîntoarcere la idealul Bisericii prezentat în Noul Testament.^Wycliffe şi Hus  
au reuşit să valorifice sentimentul naţionalist antipapal în timpul perioadei de  
„captivitate babiloniană a papalităţii", cînd papa locuia la Avignon.

A. John Wycliffe (cea 1328-1384)

Poporul englez nu putea suporta să trimită bani unui papă la Avignon,  
aflat acolo sub presiunea duşmanului Angliei, regele Franţei. Acest sentiment  
naţionalist natural era accentuat de resentimentul regelui şi al clasei de mijloc  
faţă de banii pierduţi din tezaurul englez şi din serviciul statului englez prin  
taxele papale. Statutul Vicarilor din 1351 a anulat numirea în funcţii de către  
papă a clericilor în Biserica Romană din Anglia. Statutul de Praemunire  
(delictul de a te supune unei alte autorităţi în loc de a fi loial Coroanei), emis

DECLINUL BISERICII ROMANO — CATOLICE

1. „Captivitatea babiloniană" 1309-1377

2. Marea schismă 1378-1414

Şi  
Proteste şi Reforma 1305-1517

INTERNĂ

1. Misticii — participanţi (sec. al  
13-lea) nu spectatori

2. Reformatori — Wycliffe (sec\*, al  
XlV-lea — Lollarzii

Hus — Fraţii Uniţi

3. Conciliile de reformă (sec. al  
XV-lea) Pisa, Constance

4. Umaniştii biblici

EXTERNA

1. State-naţiuni şi conducători

2. Clasei mijlocii i-au displăcut

a. tribunalele bisericeşti

b. impozitele bisericeşti

c. pămînturile bisericeşti

d. concepţia clerului

3. Presa de tipărit

FRANŢA  
Lefevre

TEUTON ANGLIA

Reuchlin (V.T.) Colet

Erasm

A tipărit N.T.

în greacă — pozitiv

Elogiul nebuniei — negativ

246 Creştinismul de-a lungul secolelor

Capitolul 24 247

în 1353 a interzis practica de a transfera cazurile clericilor din tribunalele  
engleze la curtea papală de la Roma. Parlamentul a oprit în această perioadă  
plătirea tributului anual de o mie de mărci, care începuse pe vremea lui Ioan.  
în această epocă de reacţie naţionalistă împotriva ecleziasticismului, a apărut  
pe scenă Wycliffe. Ajutat de puternicul John de Gaunt, Wycliffe a reuşit să-1  
înfrunte pe papă.

Wycliffe a studiat şi a predat la Oxford cea mai mare parte a vieţii lui.  
Pînă în 1378 el era un reformator care dorea să reformeze Biserica Romană  
prin eliminarea clericilor imorali şi prin deposedarea ei de proprietăţi, care,  
credea el, erau o cauză a corupţiei. într-o lucrare intitulată Despre stăpînirea  
civilă (1376), el afirma că există o bază morală pentru conducerea ecleziastică.  
Dumnezeu a dat conducătorilor bisericeşti proprietăţi pe care puteau să le  
folosească dar nu cu drept de proprietari, ci ca nişte bunuri date lor în grijă  
pentru a fi folosite spre gloria Lui. Faptul că ecleziasticii nu şi-au îndeplinit  
adevăratele lor funcţii a fost un motiv suficient pentru ca autoritatea civilă să  
ia de la ei proprietăţile şi să le dea altora care-L serveau pe Dumnezeu în mod  
acceptabil. Această concepţie era pe placul nobililor, care abia aşteptau să  
pună mîna pe prorietatea Bisericii Romane. Ei şi John de Gaunt îl susţineau  
pe Wycliffe aşa încît Biserica de la Roma nu a îndrăznit să se atingă de el.

Dezgustat de „captivitatea babiloniană a papalităţii" şi de schismă,  
Wycliffe n-a mai fost satisfăcut cu această abordare mai degrabă negativă, şi  
după 1378, a început să se opună dogmei Bisericii Romane cu idei  
revoluţionare. El a atacat autoritatea papei în anul 1379, insistînd în scris că  
Cristos este Capul Bisericii şi nu papa. El a afirmat că Biblia şi nu Biserica  
este singura autoritate pentru credincios, şi că Biserica trebuie să ia model de  
la Biserica noutestamentală. Pentru a susţine aceste convingeri, Wycliffe a  
oferit Biblia poporului în propria sa limbă. în 1382 el terminase deja prima  
traducere completă în manuscris a Noului Testament în limba engleză. în  
1384, Nicholas din Hereford a terminat traducerea Vechiului Testament în  
limba engleză. în felul acesta, pentru prima dată, englezii puteau citi Biblia în  
propria lor limbă. Wycliffe a mers chiar mai departe, în 1382, opunîndu-se  
dogmei transsubstanţierii. în timp ce Biserica Romană credea că substanţa  
sau esenţa elementelor se transforma în timp ce forma exterioară rămînea  
aceeaşi, Wycliffe susţinea că substanţa sau esenţa elementelor era  
indestructibilă şi că Cristos era în mod spiritual prezent în sacrament şi era  
simţit prin credinţă.6 Dacă ar fi fost adoptată concepţia lui Wycliffe, ar fi  
însemnat că preotul nu mai era în măsură să priveze pe cineva de mîntuire,  
refuzîndu-i trupul şi sîngele lui Cristos în Comuniune.

Vederile lui Wycliffe7 au fost condamnate la Londra în 1382, şi el a fost  
obligat să se retragă în parohia sa la Lutterworth. Dar el se îngrijise de  
continuarea răspîndirii ideilor sale, formînd un grup de predicatori laici,  
lollarzii, care i-au răspîndit ideile în întreaga Anglie,8 pînă cînd Biserica  
Romană, promulgînd în 1401, prin Parlament, statutul De haeretico  
comburendo (Despre arderea ereticilor), a făcut ca propagarea ideilor lollarde  
să fie pedepsită cu moartea.

Realizările lui Wycliffe au fost importante în pregătirea căii reformei  
ulterioare din Anglia. El le-a dat englezilor prima Biblie în limba lor naţională  
şi a creat grupul lollard pentru a proclama ideile evanghelice în întreaga  
Anglie, între oamenii de rind. învăţăturile lui despre egalitatea în Biserică au  
fost aplicate de către ţărani la viaţa economică, aşa încît ei au început  
Răscoala Ţărănească din 1381. Studenţii boemieni care studiau în Anglia i-au  
dus ideile în Boemia, unde ele au devenit baza pentru învăţăturile lui Jan Hus.9

B. Jan Hus (cea 1373-1415)

Cînd Richard al H-lea al Angliei s-a căsătorit cu Ana de Boemia, studenţii  
din Boemia au venit în Anglia să studieze. La întoarcerea în Boemia, au dus  
cu ei ideile lui Wycliffe. Jan Hus, pastor al Capelei Betleem, care studiase la  
Universitatea din Praga şi care devenise rectorul ei în 1409, a citit şi a adoptat  
ideile lui Wycliffe. El a predicat aceste idei într-o perioadă în care se năştea  
sentimentul naţional boemian împotriva stăpînirii Boemiei de către Sfîntul  
Imperiu Roman. Hus şi-a propus să reformeze Biserica Romană din Boemia  
pe coordonate similare cu cele proclamate de Wycliffe. Vederile lui i-au atras  
duşmănia papală, ordonîndu-i-se să meargă la Conciliul de la Constance, în  
Elveţia, cu bilet de liberă trecere din partea împăratului. Dar biletul de liberă  
trecere nu a fost onorat. Atît vederile lui cît şi ale lui Wycliffe au fost  
condamnate la acel conciliu. Refuzînd să retracteze cele susţinute, Hus a fost  
ars pe rug din ordinul conciliului; dar cartea lui, De ecclesia (1413), a rămas.

Persecutorii pot -distruge trupurile oamenilor, dar ei nu pot distruge ideile  
— şi ideile lui Hus10 au fost răspîndite de adepţii lui. Aceştia, mai radicali,  
cunoscuţi sub numele de taboriţi, renegau orice aspect din credinţa şi practica  
Bisericii Romane ce nu putea fi găsit în Scriptură. Utrachiştii susţineau poziţia  
că numai ceea ce interzicea Biblia trebuia eliminat şi că laicii trebuiau să  
primească atît pîinea cît şi vinul la liturghie. Cîţiva din grupul taboriţilor au  
format ceea ce urma să fie cunoscut sub numele de Unitas Fratrum (Uniunea  
fraţilor) sau „Fraţii boemieni", în jurul anului 1450. Acesta este grupul din  
care s-a dezvoltat Biserica Moraviană, care există şi în zilele noastre.

Deşi Biserica Romană i-a luat viaţa lui Jan Hus, ea nu a putut distruge

influenţa lui. Biserica Moraviană a devenit ulterior una din bisericile cu cea

, mai puternică orientare misionară din istoria Bisericii creştine. Jan Amos

jf Comenius (1592-1670), educatorul evanghelic progresist, a fost unul dintre

„fraţi". Se poate spune că Hus 1-a influenţat în mod indirect pe Wesley,

deoarece moravienii au fost aceia care l-au condus pe Wesley spre lumină în

Londra. învăţăturile şi exemplul lui Hus au fost o inspiraţie pentru Luther

atunci cînd era confruntat cu probleme similare, în vremea lui în Germania.

C. Savonarola (1452-1498)

Wycliffe şi Hus au fost stigmatizaţi ca eretici care au făcut din Biblie  
principalul etalon al autorităţii, dar Savonarola a fost interesat mai mult în  
reformarea bisericii din Florenţa. Devenind călugăr dominican în 1474, el a  
fost trimis la Florenţa în anul 1490. El a încercat să reformeze atît statul cît şi  
biserica din oraş, dar propovăduirea lui împotriva corupţiei papei a avut ca

DE LA BISERICA NOU-TESTAMENTALĂ LA CEA ROMANO-CATOLICĂ

(Biblia plus istoria)

CULTUL

Sacramente

Ciprian

cea 250

Ep. 63:14;

CANONUL

Canonul

Muratorian

180

CONSTITUŢIE SAU

FORMA DE

GUVERNÂMÎNT

Episcop — Ignaţiu

mono-episcopat

Grigore I

Canonul liturghiei

590

Scrisoarea festivă

a lui Atanasie

367

Dona(ia lui

Pepin

754

Papa

conducător  
secular

CREDEUL SAU

TEOLOGIA

Tertulian: „Trinitatea";

Origen: Alegoria

Niceea 325

Divinitatea lui Cristos  
Atanasie

Ciprian  
Primatul lui Petru

Leon I — Tomul

Leon I

Supremaţia papală/  
445

Calcedon

451  
Naturile lui Cristos

Paschasius  
831

Donaţia lui  
Constantin  
cea 756

Grigore I

Purgatoriul

590

Transsubstanţierea

Al patrulea

Conciliu Lateran

1215

Conciliul de la Florenţa

1439  
Şapte sacramente

Conciliul de la Trent

1545 \_\_\_\_\_

Vulgata

Apocrifele

Scrierile inspirate ale tradiţiei

Colegiul

cardinalilor 1059  
— Grigore VIII  
Dictatus papae  
(Dictatul papal)

Toma d'Aquino  
Summa theologiae

Bonifaciu al VUI-lea  
Unam sanctum

Conciliul de la Trent

Teologia oficială a

lui d'Aquino

Concepţia imaculată

1854  
Infailibilitatea papală

1870  
înălţarea Măriei

1950

BISERICA ROMANO-CATOLICĂ

un monopol corporativ prin

ierarhie şi sacramente

Capitolul 24 249

rezultat condamnarea lui la moarte prin spînzurare. El nu a luat niciodată  
poziţia avansată pe care Wycliffe şi Hus au luat-o, dar a cerut reformă în  
Biserică. Toţi aceşti trei oameni au anticipat spiritul şi lucrarea reformatorilor  
în aşa măsură îneît Wycliffe, ca exponentul cel mai de seamă al măsurilor  
reformatoare, este deseori numit „luceafărul Reformei".

IV. CONCILIILE REFORMATOARE, 1409-1449

Conducătorii conciliilor din secolul al XlV-lea au căutat să realizeze o  
reformă făcînd ca laicii să fie reprezentaţi de conducerea Bisericii. Conciliile,  
formate din reprezentanţi ai credincioşilor din Biserica Romană, trebuiau să-i  
elimine pe conducătorii corupţi din biserici. Conciliile nu au pus accentul pe  
Scriptură în măsura în care au făcut-o Hus şi Wycliffe, şi nici nu au căutat  
reforma prin expresia religioasă subiectivă preferată de mistici.

Nevoia de reformă în Biserica Romană a devenit clară odată cu Marea  
Schismă din 1378. în acel an, Urban al Vl-lea şi Clement al VH-lea pretindeau  
fiecare a fi urmaşul legitim al lui Petru. Deoarece ţările Europei trebuiau să  
aleagă pe cine să urmeze, Europa s-a dezbinat atît din punct de vedere  
ecleziastic cît şi din punct de vedere politic. Ambii papi fuseseră aleşi de  
Colegiul Cardinalilor. Cine putea să decidă care din ei avea dreptate? Teologi  
de seamă ai Universităţii din Paris au propus ca problema să fie judecată de  
un conciliu al Bisericii Romano-Catolice. Ei au făcut apel la precedentul  
conciliilor ecumenice din perioada 325-451. Un conciliu care să reprezinte  
întreaga Biserică părea a fi cea mai bună soluţie, deoarece nici un papă nu ar  
fi abdicat sau acceptat hotărîrea judecătorilor.11

Nu era necesară nici o justificare pentru demiterea unui papă de către un  
conciliu. Dante în Despre monarhie, scrisă în 1311, insistase că atît statul cît  
şi Biserica erau un braţ al lui Dumnezeu. Ambele au fost date de Dumnezeu,  
împăratul trebuia să asigure fericirea omului aici; papa trebuia să conducă  
oamenii spre cer. Nici unul nu trebuia să caute supremaţie asupra celuilalt.

Cel mai important dintre toate raţionamentele reformei conciliare a fost  
elaborat în cartea Defensor pacis (1324) (Apărătorul păcii) de Marsilius din  
Padova (cea 1275-1342) şi Ioan de Jandun. în această lucrare, ei l-au susţinut  
pe Ludovic de Bavaria împotriva papei. Cartea a desfiinţat ideea de ierarhie  
absolută în Biserică precum şi în stat. Marsilius credea că oamenii în stat şi  
creştinii în Biserică erau deţinătorii suveranităţii şi că prin corpurile  
reprezentative ei îl puteau alege pe împărat şi pe papă, dar că împăratul era  
superior papei. într-un conciliu general, Biserica, fiind condusă numai după  
Noul Testament, putea să proclame dogma şi să numească pe slujitorii ei.  
Conciliul bisericesc, şi nu papa, era astfel cea mai înaltă autoritate în Biserică,  
şi acesta trebuia să acţioneze pentru binele întregului trup al creştinilor.12 Dacă  
vederile lui Marsilius ar fi fost victorioase, Biserica Romano-Catolică ar fi fost  
transformată într-o monarhie constituţională condusă de un papă ales de un  
conciliu, şi papalitatea absolutistă a bisericii medievale ar fi dispărut. Dar  
concepţia lui nu a avut un triumf de durată, deşi conciliile au avut realizări  
bune în alte domenii.

250 Creştinismul de-a lungul secolelor

Conciliul a fost convocat pentru a pune capăt schismei din conducerea  
Bisericii Romane, pentru a reforma acea biserică din interiorul ei şi pentru a  
pune capăt ereziei. Conciliul putea de asemenea să pună în practică o teorie de  
guvernare după ideile date de Marsilius.

A. Conciliul de la Pisa (1409)

Cînd Conciliul de la Pisa s-a întrunit în iulie şi august 1409, Benedict al  
XUI-lea deţinea control absolut asupra Avignonului, iar Grigore al XH-lea  
deţinea scaunul papal la Roma. Conciliul, care a fost convocat de către  
cardinali, a afirmat imediat autoritatea cardinalilor de a convoca un astfel de  
conciliu şi faptul că acest conciliu avea competenţa de a cere socoteală chiar şi  
papilor pentru Marea Schismă.13 Conciliul i-a destituit atît pe Benedict al  
XUI-lea cît şi pe Grigore al XU-lea, numindu-1 ca adevărat papă pe unul care  
şi-a luat numele de Alexandru al V-lea.14 Dar ceilalţi doi papi au refuzat să  
recunoască hotărîrea conciliului. Acum erau trei papi, în loc de doi.  
Alexandru al V-lea a fost urmat de Ioan al XXIII-lea cînd cel dintîi a murit în  
1410.

B. Conciliu] de la Constance (1414-1418)

Conciliul de la Constance a fost convocat de Sigismund, împăratul  
Sfîntului Imperiu Roman şi de Ioan al XXIII-lea. Acest conciliu a fost  
convocat pe baza precedentului stabilit de Constantin cînd a convocat  
Conciliul de la Niceea în anul 325. S-au adunat peste 350 de înalţi slujitori ai  
Bisericii. Pentru a împiedica încercarea lui Ioan de a avea control asupra  
conciliului prin folosirea votului majorităţii, care le-ar fi permis partizanilor  
lui italieni să domine hotărîrile conciliului, membrii conciliului au căzut de  
acord să voteze ca grupuri naţionale de clerici. Fiecărui grup naţional i s-a  
repartizat un vot şi era nevoie de un vot unanim din partea celor cinci naţiuni  
reprezentate pentru a obliga conciliul să acţioneze. Conciliul şi-a declarat  
legalitatea şi dreptul la autoritate supremă în Biserica Romană.15 Acestui

decret al conciliului, care înlocuia absolutismul papal cu controlul conciliar al  
Bisericii Romei, i s-a dat titlul de Sacrosanct (Preasfînt).

Grigore al XH-lea abdicase deja, şi, după multe negocieri, au fost  
destituiţi atît Benedict al XUI-lea cît şi Ioan al XXIII-lea în anul 1415. Martin  
al V-lea a fost ales de către conciliu ca noul papă. Astfel conciliul a luat de la  
Colegiul de Cardinali puterea de a alege un papă. Conciliul a tratat de  
asemenea problema ereziei, condamnînd ideile lui Wycliffe şi arzîndu-1 pe rug  
pe Hus, în ciuda unui salvconduct emis de împărat. A continuat apoi cu  
discutarea problemei reformei, schismei şi ereziei. Un decret al conciliului,  
numit Frequens, a decis convocarea conciliilor generale în viitor la date  
stabilite, ca o tehnică de menţinere a ordinii în Biserica Romană. Primul urma  
să aibă loc la cinci ani după închiderea Conciliului de la Constance; al doilea  
după alţi şapte ani iar apoi conciliile urmau să se întrunească odată în fiecare  
deceniu pentru a trata problemele schismei, ereziei şi reformei.16

Capitolul 24 251

C. Conciliile de Ia Basel şi Ferrara (Florenţa) (1431-1449)

Agitaţia din Boemia după martirizarea lui Hus şi nevoia de continuare a  
reformei a făcut să fie necesar Conciliul de la Basel în 1431. El s-a prelungit  
pînă în 1449, dar puterea mişcării reformatoare a fost egalată de o reînviere a  
puterii papale. Eugeniu al IV-lea, papa din acel timp, a fost destituit de către  
conciliu în 1439, doar la doi ani după ce se întrunise la Ferrara conciliul rival  
convocat de el. Din cauza ciumei, conciliul rival a fost mutat la Florenţa în  
anul 1439. Conciliul de la Florenţa a făcut o încercare nereuşită de a reuni  
Biserica Ortodoxă cu Biserica Romano-Catolică. Acest conciliu a decretat cele  
şapte sacramente ce trebuiau acceptate de Biserica Romană. Acestea au fost  
promulgate de Eugeniu al IV-lea într-o bulă papală în anul 1439. Conciliul de  
la Basel s-a recunoscut înfrînt, autodizolvîndu-se în 1449.

Astfel s-a sfîrşit încercarea de a crea o monarhie constituţională în Biserica  
Romană, papalitatea revenind la sistemul despotismului papal pe care-1 urmase  
atîtea secole. Pius al II-lea, într-o bulă papală intitulată Execrabilis, dată în  
1460, condamna orice apeluri pentru concilii generale în viitor.17 Dar clerul  
francez s-a unit cu conducătorul francez în proclamarea Sancţiunii Pragmatice  
de la Bourges în 1438, care dădea bisericii franceze autonomie faţă de papă,  
dar care la rîndul ei era pusă sub puterea statului.18

Deşi conciliile de reformă nu au reuşit în încercarea de a forma o  
monarhie constituţională în Biserica Romană, ele au salvat-o de la tulburarea  
Marii Schisme. Lipsa de succes în asigurarea unei reforme eficace, a distrus  
ultima şansă de reformă internă a Bisericii Romano-Catolice de către mistici,  
reformatori sau concilii. Din acest moment, Reforma protestantă a devenit  
inevitabilă.

252 Creştinismul de-a lungul secolelor

NOTE

1. William E. Lunt, Papal Revenues in the Middle Ages (New York:  
Columbia University Press, 1934), 1:57-136.

2. B. Beresford J. Kidd, Documents Illustrative of the History of the  
Church (London: Society for Promoting Christian Knowledge, 3 voi.,  
1920-1941), 3:190-191.

3. Raymond B. Blakney, Meister Eckhart (New York: Harper, 1941).  
Această carte dă cîteva din scrierile lui Eckhart.

4. Albert Hyma, The Christian Renaissance (New York: Century, 1924)  
este o analiză savantă a „Frăţiei vieţii în comun".

5. Ibid., cap. 5 conţine o analiză competentă a paternităţii Imitaţiei.

6. Kidd, op. cit., 3:201-202.

7. Henry Bettenson, Documents of the Christian Church (New York:  
Oxford University Press, ed. a 2-a, 1963), p. 173-175.

8. Ibid., p. 175-179.

9. George M. Trevelyan, England in the Age of Wycliffe (London:  
Longmans, 1920). John Wycliffe (Oxford: Clarendon University Press,  
1926), două voi. de Herbert B. Workman, este o relatare interesantă a  
vieţii şi operei lui Wycliffe. •

10. Kidd, op. cit., voi. 3:213.

11. Frederic A. Ogg, A Source Book of Medieval History (New York:  
American, 1907), p. 391-392.

12. Oliver J. Thatcher şi Edgar H. McNeal, A Source Book for Medieval  
History (New York: Scribner, 1905), p. 317-323.

13. Ibid., p. 327-328.

14. Kidd, op. cit., voi. 3:208-209.

15. Thatcher şi McNeal, A Source Book for Medieval History, p. 328-329;  
vezi şi 329-330.

16. Ibid., p. 331-332.

17. Ibid., p. 332

18. Ogg, Medieval History, p. 395-397.

ASFINŢITUL EPOCII MEDIEVALE

ŞI RĂSĂRITUL EPOCII MODERNE, 1305-1517

25

Papalitatea înfruntă  
opoziţia externă

Opera misticilor, a reformatorilor, a conciliilor de reformă şi a umaniştilor  
a fost o încercare serioasă din diferite unghiuri de a produce o reformă internă  
care să facă religia mai personală, Scriptura sursa autorităţii şi Biserica  
Romană mai democratică în organizarea ei. înfrîngerea acestor mişcări sau  
absorbirea lor de către Biserica Romană a pus capăt tuturor încercărilor de  
reformă internă. în acelaşi timp, forţele externe creau opoziţie faţă de sistemul  
papal. Aceste forţe erau spiritul umanist al Renaşterii, naţionalismul şi o lume  
în expansiune geografică, rezultat al explorărilor din Extremul Orient şi din  
emisfera vestică. Aceste forţe au întărit mişcarea care urma să izbucnească sub  
forma Reformei protestante şi care avea să pună capăt dominaţiei papalităţii.

I. RENAŞTEREA

Renaşterea, care a avut loc în ţările mari ale Europei între anii 1350 şi  
1650, marchează tranziţia de la lumea medievală la cea modernă. Numele,  
care derivă din cuvintele latine pentru „naştere" şi „înapoi", exprimă ideea  
unei renaşteri a culturii. Numele a fost folosit pentru prima dată în anul 1854  
ca termen descriptiv al acelei epoci. într-un sens mai restrîns, Renaşterea a  
fost asociată cu secolul al XlV-lea în Italia, în timpul căruia minţile oamenilor  
au fost stimulate spre producţii literare şi artistice prin redescoperirea  
comorilor trecutului clasic. Spiritul clasic este vizibil în operele unor artişti ca  
Petrarca (1304-1374) şi Boccacio (1313-1375). Acest umanism clasic din sudul  
Alpilor urma să aibă drept corespondent umanismul religios al lui Reuchlin,  
Colet, Erasm şi alţii din nordul Alpilor, la începutul secolului al XVI-lea.  
Umaniştii din nord s-au întors la Biblia în original, în timp ce umaniştii din  
sud puneau accentul pe studiul literaturii şi al limbilor clasice ale Greciei şi  
Romei.

într-un sens mai larg, Renaşterea poate fi definită ca acea epocă de  
reorientare culturală în care oamenii au înlocuit abordarea religioasă  
medievală corporativă a vieţii cu o concepţie seculară şi individualistă. Atenţia

254 Creştinismul de-a lungul secolelor

era îndreptată asupra străzilor Romei şi Atenei, şi nu asupra străzilor Noului  
Ierusalim. Concepţia teocentrică medievală despre lume, în care Dumnezeu era  
măsura tuturor lucrurilor, a făcut loc unei concepţii antropocentrice despre  
viaţă, în care omul devenea măsura tuturor lucrurilor. Accentul era pus pe  
gloria omului, şi nu pe gloria lui Dumnezeu. Clasa de mijloc a societăţii care  
locuia la oraşe devenea mai importantă decît vechea societate agrară, rurală, a  
epocii feudale. în acest context, trebuie amintit că, în mare, Renaşterea a fost  
limitată la o mică parte a clasei înalte a societăţii şi că ideile şi modul lor de  
viaţă s-au scurs încet spre păturile de jos. Comerţul a devenit mai important  
decît agricultura ca mod de cîştigare a existenţei. A devenit obişnuită  
abordarea umanistă, optimistă şi experimentală a lucrurilor acestei vieţi. Cu  
toate că epoca mai păstra religia, aceasta era doar o simplă formalitate în  
zilele sfinte ale Bisericii; şi a existat tendinţa de a da uitării ceea ce cerea  
Dumnezeu de la individ în viaţa de fiecare zi.

Cîteva lucruri au contribuit la naşterea acestei concepţii despre viaţă.  
Oraşele italiene, unde a apărut prima dată mişcarea, s-au îmbogăţit slujind ca  
intermediare în comerţul bogat dintre Europa de Apus şi Orientul Apropiat.  
Bogăţia asigura răgazul pentru studiu şi le dădea negustorilor posibilitatea de  
a acţiona ca patroni ai cărturarilor şi artiştilor. Noua clasă de mijloc; care  
deţinea bani mulţi, era interesată în ceea ce ar fi făcut viaţa mai plăcută şi mai  
confortabilă. Guvernul centralizat asigura securitatea şi ordinea. Apariţia  
tipăririi cu tipar mobil în 1456 în Germania a făcut posibilă răspîndirea rapidă  
a informaţiilor în cea de-a doua parte a Renaşterii. Nominalismul, cu  
preocuparea lui pentru individ şi experiment ca şi cale spre adevăr, a stimulat  
tendinţele ce urmau să înflorească în Renaştere.

A. Renaşterea italiană

Renaşterea a apărut pentru prima dată în Italia, în secolul al XVI-lea,  
deoarece tradiţia clasică era mai puternică acolo decît în alte părţi. Italienii  
erau înconjuraţi de rămăşiţele materiale ale măreţiei lor trecute, şi spiritul  
italian dădea importanţă valorilor culturale mai înalte ale acestei vieţi. Mai  
mult, în Italia erau oameni bogaţi care puteau da ajutor financiar artiştilor,  
pentru ca ei să fie liberi să creeze. Marele negustor Lorenzo de Medici şi-a  
aranjat savanţi şi artişti ca să-i creeze un mediu ambiant estetic. Papii epocii  
Renaşterii au devenit interesaţi în literatură şi arte în aşa măsură încît aceste  
interese au ajuns să aibă prioritate faţă de funcţiile lor spirituale. Căderea  
Constantinopolului în anul 1453 a făcut ca mulţi învăţaţi greci să aducă cu ei  
în Italia mii de manuscrise greceşti valoroase pentru a nu fi distruse de  
mahomedani.

Oamenii de la începutul Renaşterii din Italia erau interesaţi de cultura  
clasică sau umanistă a Greciei şi a Romei mai mult decît de teologie. Cînd  
Manuel Chrysoloras (1350-1415) a venit la Veneţia în 1393, ca ambasador  
pentru a primi ajutor împotriva ameninţării turceşti a Constantinopolului, el a  
rămas la Florenţa timp de trei ani, predînd limba greacă florentinilor  
interesaţi. Petrarca, primul dintre umaniştii italieni, a căutat cu insistenţă să

Capitolul 25 255

descopere manuscrise greceşti şi romane pe care să le studieze. Aceşti oameni  
au descoperit o lume nouă studiind aceste manuscrise, o lume în care omenii  
erau preocupaţi să se bucure de viaţă aici şi acum. Bucuriile acestei vieţi îi  
atrăgeau pe aceşti cărturari italieni, şi religia, care era legată de eternitate, a  
trecut pe planul doi.

Cărturarii şi artiştii Renaşterii tindeau să fie individualişti în concepţiile  
lor. Cellini, care ne-a lăsat o relatare interesantă a vieţii sale într-o  
autobiografie, era intens individualist în modul lui de a se bucura de viaţă şi  
dădea importanţă în primul rînd propriilor sale dorinţe. Această atitudine din  
partea artiştilor şi cărturarilor a dus la o secularizare a societăţii, în puternic  
contrast cu preocuparea societăţii medievale pentru cele spirituale. Cîteva  
aspecte ale acestei secularizări amorale sînt prezentate clar în cartea lui  
Machiavelli, Prinţul. Machiavelli (1469 1527) sfătuia pe conducătorul unui stat  
să subordoneze interesului propriu standardele absolute de conduită. Dacă o  
minciună sau o înşelătorie îi putea întări poziţia şi rangul, atunci el nu trebuia  
să ezite să le folosească.

De asemenea, cercetătorul este impresionat de preocupările multilaterale  
ale artiştilor renascentişti. Michelangelo a decorat tavanul Capelei Sixtine cu  
picturi magnifice. El a devenit de asemenea competentul arhitect care a  
supravegheat terminarea bisericii Sf. Petru din Roma, încoronînd clădirea cu  
frumosul ei dom. De asemenea, el a conceput uniformele colorate pe care  
garda elveţiană le mai foloseşte şi astăzi. Leonardo da Vinci a pictat minunata  
Cina cea de taină şi pe Mona Lisa, şi a desenat schiţe de mitraliere şi  
submarine care se aseamănă în mod remarcabil cu cele din epoca noastră.

Oamenii Renaşterii erau iubitori ai frumosului în natură şi în om. De fapt,  
ei au făcut un cult din frumuseţe. Picturile epocii indică interesul crescut faţă  
de studiul atent al anatomiei umane, aşa încît tablourile să fie exacte. Această  
dragoste pentru frumos poate fi văzută în prezentarea măiastră a ţesăturilor  
bogate în culori din tablourile desenate de Tiţian, marele pictor de portrete din  
Veneţia. Aceste tablouri sînt în contrast cu portretele deformate şi cu picturile  
şterse realizate în epoca gotică.

Dogmele Bisericii erau acceptate şi riturile de închinare erau practicate, dar  
viaţa religioasă a omului era ruptă de viaţa lui zilnică. Acest spirit lumesc i-a  
afectat pînă şi pe papii epocii renascentiste. Existau puţini eretici sau atei în  
ţările latine, dar spiritualitatea a luat locul al doilea după religia formală.

O scurtă analiză a activităţilor principalilor papi renascentişti dintre 1447  
şi 1521 va arăta cum a capitulat papalitatea în faţa spiritului secular şi umanist  
al epocii. Nicolae al V-lea (1439-1455) a fost un umanist care urcase pe scara  
ierarhiei bisericeşti pînă a devenit papă. Interesul lui faţă de lumea clasică 1-a  
făcut să caute să repare clădirile, podurile, apeductele şi marile biserici din  
Roma. Interesul lui pentru trecutul clasic s-a văzut clar în faptul că el şi-a  
donat propria lui bibliotecă pentru a forma nucleul bibliotecii Vaticanului,  
care urma să devină un tezaur pentru viitorii cărturari. Secretarul lui a fost  
Lorenzo Valla (1405-1457), care în 1440, după ce a părăsit slujba pe lîngă  
papă, a scris un tratat în care susţinea că Donaţia lui Constantin este o

256 Creştinismul de-a lungul secolelor

plastografie; pentru a face acest lucru a folosit critica literară şi istorică.  
Astfel, el a fost primul care a pus bazele criticii istorice. Faptul că Lorenzo  
nu a avut neplăceri din cauza acestui act îndrăzneţ a fost o dovadă a  
indiferenţei papalităţii faţă de religie.

Iuliu al II-lea (1441-1513) a petrecut mult timp încercînd să unească pe  
cale politică statele papale din Italia. El era de asemenea un patron al  
artiştilor. El 1-a angajat pe Michelangelo să decoreze tavanul Capelei Sixtine  
pe care o construise Sixtus al IV-lea (1471-1484).

Leon al X-lea (1475-1521), care era papă în timpul cînd Luther a luat  
poziţie faţă de indulgenţe, era membru al familiei Medici din Florenţa. El a  
permis vînzarea de indulgenţe pentru adunarea banilor în vederea construirii  
catedralei Sf. Petru din Roma. Şi el a fost un patron al artelor şi literelor. Cu  
asemenea papi nu este de mirare că Luther a fost scandalizat de formalismul şi  
de lipsa spiritualităţii adevărate atunci cînd a făcut faimoasa lui vizită la  
Roma în 1510-1511.

B. Umaniştii creştini

învăţaţii renascentişti din nordul Alpilor aveau în comun cu fraţii lor de la  
sud de Alpi dragostea pentru sursele din trecut, preţuirea fiinţelor umane ca  
entităţi individuale cu dreptul de a-şi dezvolta propriile lor personalităţi şi  
interesul pentru capacitatea minţii umane de a interpreta datele pe care i le  
aduceau simţurile. Totuşi, ei nu erau atît de mult interesaţi în trecutul clasic,  
cît în trecutul creştin. Ei studiau documentele biblice în limbile originale, tot  
atît de mult sau şi mai mult decît studiau scrierile lui Platon sau Aristotel. Ei  
puneau accentul pe moştenirea iudeo-creştină, şi nu pe moştenirea elenică a  
Europei apusene. Ei au fost în esenţă umanişti creştini care au aplicat tehnicile  
şi metodele umanismului la studiul Scripturii. Ei erau interesaţi mai mult de  
om ca fiinţă umană cu un suflet, decît ca şi creatură raţională. Umanismul lor  
era etic şi religios, în timp ce acela al fraţilor lor latini din sudul Alpilor era  
estetic şi secular.

1. Cu toate că cele ce au fost spuse despre umaniştii italieni sînt adevărate  
cu privire la majoritatea umaniştilor, a existat un mic grup în Florenţa,  
condus de Marsilio Ficino (1433-1499), care căzuse sub influenţa lui  
Savonarola. Marsilio a tradus scrierile lui Platon în latină între anii 1463 şi  
1477. Aceşti umanişti doreau să integreze Biblia cu filozofia greacă, în special  
cu cea a lui Platon. în efortul lui de a realiza acest scop, el a început să  
studieze Biblia din punctul de vedere literar al umaniştilor. Ajutorul financiar  
de la familia de Medici a făcut posibilă înfiinţarea Academiei Platonice în  
Florenţa, unde umaniştii creştini puteau să-şi facă studiile. John Colet din  
Anglia, Jacques Lefevre din Franţa şi Reuchlin din Germania au petrecut cu  
toţii un timp la academie.

2. Deşi Lefevre (1455-1536) a folosit o interpretare literală şi spirituală a  
Bibliei cînd şi-a scris lucrarea sa filologică despre Psalmi, el a accentuat  
studiul textului Bibliei. în jurul anului 1512, el a publicat şi un comentariu  
asupra epistolelor lui Pavel în latină. Opera lui a ajutat la pregătirea drumului

Capitolul 25 257

pentru apariţia hughenoţilor, atunci cînd influenţa Reformei a ajuns în  
Franţa.

Jimenez Francisco de Cisneros, cunoscut mai bine sub numele de  
cardinalul Xim&ies, arhiepiscop de Toledo, Spania, a devenit confesorul  
Isabelei, şi timp de cîţiva ani, marele inchizitor al Inchiziţiei spaniole. El a  
fondat Universitatea din Alcala, pentru instruirea clericilor, şi a tipărit un Nou  
Testament în limba greacă în anul 1514. Pe lîngă aceasta, el a supravegheat  
terminarea ediţiei poliglote a Bibliei, cunoscută sub numele de  
„Complutensian" (tipărită la Complutum sau Alcala, în 1522, n.tr.).

4. John Colet (cea 1467-1519) a făcut parte dintr-un grup din Anglia  
cunoscut sub numele de „reformatorii de la Oxford". După vizita lui în Italia,  
Colet a început să prezinte în conferinţe sensul literal al epistolelor pauline.  
Aceasta era o inovaţie, deoarece teologii dinainte fuseseră interesaţi mai mult  
în alegorie decît în ceea ce încerca să comunice scriitorul Scripturii celor din  
timpul său sau celor ce urmau după el. Opera reformatorilor de la Oxford a  
fost un factor ce a contribuit la declanşarea Reformei în Anglia.

5. Reuchlin şi Erasm au fost însă cei mai influenţi dintre umanişti,  
deoarece influenţa operei lor a fost simţită în întreaga Europă. John Reuchlin  
(1455-1522) studiase cu Pico în Italia şi îşi dezvoltase gustul pentru limba,  
literatura şi teologia ebraică. Roadă studiului său ştiinţific asupra Vechiului  
Testament a fost o gramatică ebraică combinată cu un dicţionar pe care el le-a  
numit Despre elementele de bază ale ebraicii/Această lucrare, pe care el a  
terminat-o în 1506, i-a ajutat pe mulţi să se familiarizeze cu limba Vechiului  
Testament, aşa îneît au reuşit să studieze această carte în limba originală.  
Prezintă interes faptul că Reuchlin a dat sfaturi pentru educaţia lui  
Melanchthon, mîna dreaptă a lui Luther şi primul teolog al Reformei.

Desiderius Erasmus (Erasm de Rotterdam, n.tr.) (cea 1466-1536), a fost şi  
mai influent decît Reuchlin. El primise o parte din educaţie în şcoala „Frăţiei  
vieţii în comun", în Deventer, iar mai tîrziu a studiat la multe din  
universităţile din Europa şi Anglia. El a devenit un cărturar universal cunoscut  
în cercurile culturale din orice ţară. Spiritul său savant 1-a înclinat mai degrabă  
spre reformă decît spre revoluţie, şi opoziţia sa faţă de abuzurile Bisericii  
Romano-Catolice a fost exprimată în cărţile sale Elogiul nebuniei (cea 1511) şi  
Convorbiri pe teme curente (1518).' în aceste cărţi, prin satiră înţeleaptă,  
Erasm a căutat să scoată în relief racilele din viaţa ierarhiei preoţeşti şi  
monahale. Umaniştii au satirizat relele din Biserică, iar reformatorii le-au  
denunţat. Aspectul pozitiv al operei sale a fost Noul Testament în greacă,  
publicat în 1516 de Froben din Basel, care era nerăbdător să cîştige faima şi  
piaţa de desfacere care însoţeau tipărirea şi publicarea primului Nou  
Testament în greacă. învăţatul spaniol Xim^nes tipărise un Nou Testament  
grecesc în 1514, dar nu 1-a putut vinde fără aprobarea papei. Pentru a-1 putea  
vinde înaintea lui, Froben 1-a îndemnat pe Erasm să lucreze la el. Erasm a  
folosit patru manuscrise greceşti, pe care le-a găsit la Basel, dar cînd a văzut  
că ultimele rînduri din Apocalipsa lipseau în toate, a tradus înapoi din latină  
cum credea el că ar fi fost în greacă. Influenţa cărţii a fost uriaşă, deoarece

17 Comanda nr. 549

258 Creştinismul de-a lungul secolelor

Hans Holbein cel Tînăr a făcut  
gravuri în lemn ca ilustraţii marginale  
pentru Elogiul nebuniei, satira lui  
Erasm cu privire la relele din biserică,  
în cele trei reproduse aici, Holbein  
prezintă un călugăr gras, sufletul unui  
călugăr intrînd în trupul Nebuniei şi un  
individ care se închină la o icoană.

acum cărturarii se aflau pe o poziţie din care puteau face comparaţii exacte  
între Biserica Noului Testament şi cea din timpul lor. Comparaţia a fost în  
mod hotărît în defavoarea acesteia din urmă.

La început, Erasm a simpatizat cu Luther, dar mai tîrziu i s-a opus,  
deoarece el nu dorea sciziunea de Biserica Romano-Catolică, pe care Luther  
s-a văzut forţat să o facă. Lucrarea lui Erasm, Manual al soldatului creştin  
(1503) constituie o abordare etică a creştinismului. El a pus accentul pe etică.  
Mai mult, teologia lui se deosebea mult de cea susţinută de Luther. în cartea  
lui Liberul arbitru (1524), el pune accentul pe eliminarea abuzurilor, dar nu  
atacă doctrina, şi susţine libertatea voinţei umane — despre care Luther  
spunea că este total neputincioasă în ceea ce priveşte bunătatea şi salvarea.

Atît în nordul cît şi în sudul Europei, Renaşterea a avut rezultate de"  
durată. Studiul trecutului clasic păgîn a dus la o abordare seculară a vieţii, în  
care religia era redusă la o afacere formală sau era ignorată pînă cînd omul  
ajungea în ceasul morţii. Idealul persoanei, de a fi o fiinţă umană  
independentă cu dreptul de a se dezvolta aşa cum o conduceau gusturile, a  
luat prioritate asupra idealului medieval, potrivit căruia cineva putea fi salvat  
luîndu-şi locul umil în societatea ierarhică comună a Bisericii  
Romano-Catolice. Avîntul dat de cărturarii şi de poeţii secolului al XlV-lea şi  
al XV-Iea în Europa pentru folosirea limbii naţionale a fost de ajutor mai  
tîrziu pentru aducerea Bibliei la oameni şi pentru ţinerea serviciilor din  
Biserică în limba lor maternă. Reîntoarcerea la sursele culturii din trecut şi  
studiul lor ştiinţific a făcut posibilă o cunoaştere mult mai exactă a Bibliei

Capitolul 25 259

>v o fus imagf/  
f 3 aucultua»

decît pînă atunci. Pe tărîm politic, nota amorală din lucrarea lui Machiavelli,  
Prinţul, a dus la ignorarea principiilor morale în conducerea afacerilor externe  
ale oraşelor-state din Italia şi a noilor state-naţiuni din nordul Europei. Cel  
care caută o imagine echilibrată a impactului Renaşterii nu o poate numi nici  
tragedie, nici pură binecuvîntare, ci va trebui să o considere un amestec de  
binecuvîntare şi de nenorocire pentru populaţia Europei.

7. Pe lîngă dezvoltarea interesului omtjlui pentru sine ca individ ce are o  
minte şi un spirit, Renaşterea a dus la dezvoltarea unei mai largi cunoaşteri a  
universului fizic al omului. El a devenit interesat de mediul lui înconjurător  
ca şi de sine, iar studiile ştiinţifice şi geografice au dus la o nouă lume a  
ştiinţei şi la o lărgire a cunoştinţelor despre cît de mare este de fapt lumea  
omului. începutul explorărilor geografice a fost din nou opera latinilor.  
Prinţul Henric al Portugaliei (1394-1460) a trimis exploratori din ţara lui pînă  
cînd Vasco da Gama a descoperit drumul spre India înconjurînd extremitatea  
sudică a Africii. Columb (1445-1506) a făcut cunoscută lumii emisfera vestică,  
şi activitatea lui a fost rapid completată de cea a exploratorilor francezi şi  
englezi, toţi fiind în căutarea unei rute mai scurte spre bogăţiile Orientului

>rma

a ar

imai

ărea

ada

rmă

îale

:are

63,

ele

ică

ală

ei  
în

>n  
ă

t

f,e

ue-u lungui secuieior

Capitolul 25 261

a  
r<

îndepărtat. Copernic şi Galileo de asemenea i-au făcut pe oameni conştienţi  
de imensitatea universului din jurul lor, iar inventarea telescopului şi folosirea  
lui tot mai eficientă le-a susţinut teoriile anterioare.

II. APARIŢIA STATELOR-NAŢIUNI

ŞI A BURGHEZIEI

Lumea clasică fusese dominată de idealul oraşului-stat, care era cea mai  
mare unitate politică în care se puteau organiza oamenii. Pînă şi Imperiul  
Roman a fost doar o extindere a oraşului-stat Roma. Orice om care devenea  
cetăţean, devenea cetăţean al Romei, indiferent unde locuia. Evul Mediu a  
fost dominat de conceptul de unitate politică şi spirituală şi, în teorie, toţi  
oamenii trebuiau să fie uniţi într-o nouă Romă — Sfîntul Imperiu Roman.  
Dar, în practică, feudalismul, cu toată descentralizarea lui, dădea siguranţă şi  
ordine în perioadele de haos. înflorirea oraşelor înainte de Renaştere a creat în  
Italia puternice oraşe-state. Dar viitorul în Europa era al statelor-naţiuni ca  
formă de organizare politică. Anglia, Franţa şi Spania erau pionieri în  
dezvoltarea unor asemenea state-naţiuni. în Anglia dezvoltarea a avut loc pe  
fondul unei monarhii constituţionale în care suveranitatea era împărţită între  
monarh şi parlament. Organele care reprezentau poporul în Franţa şi Spania  
nu au devenit niciodată atît de puternice ca Parlamentul din Anglia, iar Franţa  
şi Spania s-au dezvoltat ca state-naţiuni centralizate, în care domnitorul era  
absolut. Pe măsură ce oraşele au crescut şi s-a dezvoltat comerţul, a apărut o  
clasă de mijloc, care a dorit să participe la viaţa politică şi religioasă.

A. Apariţia statului naţional englez

Parlamentul englez s-a format din adunarea feudală cunoscută sub numele  
de curia regis, introdusă în Anglia în timpul domniei lui William Cuceritorul  
după invazia lui în Anglia în 1066. Această adunare a lorzilor feudali servea  
ca o curte înaltă, un organ consultativ pentru rege şi un organ ce putea acorda  
bani cînd regele cerea mai mult decît donaţiile feudale obişnuite. Puterea  
acestui organ a fost întărită prin semnarea Magnei Carta în 1215 de către  
Ioan. El a consimţit să nu perceapă taxe noi fără consimţămîntul curiei regis,  
şi să le permită baronilor să se ridice împotriva lui dacă el nu ar fi respectat  
înţelegerea. Dreptatea urma să fie împărţită cinstit, iar oamenilor să li se dea  
dreptul de a fi judecaţi în faţa celor din propria lor clasă socială. Deşi acest  
document era numai în beneficiul clasei feudale din acea vreme, el a introdus  
principiile limitării domnitorului de către lege şi introducerea taxelor numai  
prin consimţămîntul poporului. în anul 1295, Edward I a convocat  
Parlamentul Model în care erau prezenţi atît reprezentanţi ai comitatelor şi ai  
oraşelor, cît şi seniorii feudali şi marii clerici. Primele două grupuri au format  
Camera Comunelor, iar ultimele două, Camera Lorzilor. în secolul al  
XlV-lea, nevoia de bani a regelui a dus la atribuirea de puteri legislative  
Parlamentului, deoarece membrii Parlamentului nu-i asigurau regelui  
veniturile dorite decît atunci cînd el semna decretele sau deciziile lor, care  
astfel deveneau legi.

Parlamentul reprezentativ, faţă de care erau responsabili miniştrii regelui,  
a fost doar una din bazele monarhiei constituţionale engleze. în timpul  
domniei lui Henric al II-lea, au fost dezvoltate sistemul juridic şi dreptul  
comun, care apără libertăţile individului mai bine decît o face dreptul roman.  
Astfel individul era protejat împotriva actelor arbitrare ale domnitorului.

Războiul de o sută de ani cu Franţa (1337-1453) a ajutat la naşterea  
mîndriei naţionale engleze atunci cînd arcaşii englezi cu lungile lor arcuri au  
văzut că săgeţile îl puteau înfrînge pe cavalerul francez încălecat, iar pierderea  
finală a teritoriilor stăpînite de domnitorul englez în Franţa a tins să apropie  
clasele de sus de cele de jos, într-o unitate naţională. Războiul Rozelor din al  
treilea sfert al secolului al XV-lea a dus la desfiinţarea vechii nobilimi feudale,  
făcînd posibilă o alianţă în stat între rege şi clasa de mijloc. în schimbul  
ordinei şi securităţii, clasa de mijloc asigura de bunăvoie bani şi autoritate  
domnitorilor. în secolul al XV-lea, libertatea Parlamentului a făcut loc  
despotismului ascuns al dinastiei Tudorilor, care a condus statul în secolul al  
XVI-lea după principii machiavelice. Cu toate acestea, ei au menţinut  
Parlamentul pentru a-şi asigura sprijinul popular pentru acţiunile lor.

B. Apariţia statului naţional francez

Statul naţional francez a fost confruntat cu mari piedici în dezvoltarea lui.  
Conducătorii englezi deţineau multe teritorii în Franţa, şi marii nobili feudali  
nu erau sub controlul regelui francez, care deţinea doar o mică bucată de  
pămînt în jurul Parisului. Franţa nu avea o unitate rasială sau geografică din  
cauza diverselor elemente rasiale din populaţie şi din cauza compoziţiei  
geografice a ţării, care stimula provincialismul. în ciuda acestor probleme,  
dinastia de regi capeţieni din Paris, începînd cu Hugo Capet în 987, a reuşit să  
unifice Franţa. Parlamentul francez, nu a devenit niciodată atît de puternic ca  
parlamentul englez şi, ca urmare, domnitorul a avut control absolut asupra  
statului. Domnitorii abili, şi ura împotriva duşmanului comun — Anglia — în  
timpul războiului de o sută de ani, au contribuit mult la unificarea Franţei. De  
asemenea, acest război le-a dat francezilor pe eroina lor naţională, Ioana  
d'Arc.

C. Apariţia statului naţional spaniol

Căsătoria lui Ferdinand de Aragon cu Isabella de Castilia, în 1479, a  
promovat unitatea spaniolă. Dezvoltării statului naţional spaniol i s-a dat un  
aspect religios prin lupta de eliberare a Peninsulei Iberice de sub invadatorii  
mahomedani. Cruciada, cunoscută sub numele de reconquista, a ajuns la  
apogeul ei în secolul al Xl-lea. Credinţa romano-catolică şi naţionalismul au  
mers mînă în mînă în Spania, iar absolutismul Bisericii Romane mergea în  
paralel cu absolutismul politic al domnitorului. Acest lucru s-a manifestat în  
Inchiziţia spaniolă, condusă de Torquemada, sub care au fost omorîţi zece mii  
de oameni, şi de Ximenes, sub care au fost omorîţi douăzeci şi cinci de mii de  
oameni.

Apariţia statului naţional a întreţinut opoziţia faţă de Biserica  
Romano-Catolică, în special în Franţa şi Anglia, unde domnitorii şi puternica

262 Creştinismul de-a lungul secolelor

clasă de mijloc detestau scurgerea de bani din trezoreria statului sau din  
propriile lor buzunare spre vistieria papală. Clasa nobilimii detesta faptul că  
Biserica Romei avea control peste atîta pămînt. Regii nu erau mulţumiţi cu  
suveranitatea divizată care îi obliga pe supuşii lor să fie credincioşi atît papei  
cît şi lor. Tribunalele bisericeşti, în care puteau fi judecaţi numai clericii, erau  
un afront la adresa sistemului de tribunale regale; şi apelurile la tribunalele  
papale erau şi mai neplăcute. Trebuie reamintit faptul că, în jurul anului 1300,  
puternicii domnitori ai Angliei şi Franţei au înfrînt cu succes eforturile lui  
Bonifaciu al VUI-lea de a controla clerul din statele lor şi că Franţa, în  
Sancţiunea Pragmatică de la Bourges din 1438, susţinea că biserica romană  
din Franţa trebuia pusă sub controlul domnitorului francez\*. Prin două statute,  
în 1351 şi respectiv 1353, Anglia i-a interzis papei să hotărască cine va ocupa  
posturile vacante în biserica engleză, fără alegeri făcute de clerul local şi fără  
consimţămîntul regelui, şi totodată a interzis apeluri de la tribunalele din  
Anglia la tribunalul papal. Această tendinţă de respingere a amestecului  
ecleziastic în afacerile statului a fost o forţă externă care a ajutat activitatea  
reformatorilor atunci cînd aceştia au apărut pe scenă.

Trebuie notat că domnitorii din Europa nu ar fi reuşit nicicând să lupte cu  
succes împotriva papalităţii dacă nu ar fi fost sprijiniţi de la spate de clasa  
mijlocie bogată formată odată cu dezvoltarea comerţului în urma renaşterii  
oraşelor şi a negoţului, după anul 1200. Negustorii din clasa mijlocie din oraşe  
şi proprietarii de pămînturi bogaţi îi sprijineau pe domnitori în opoziţia lor  
faţă de controlul papal asupra ţărilor lor. Suveranitatea o deţineau  
conducătorii statelor naţionale, şi nu papa.

III. BISERICA ORTODOXA GREACĂ, 1305-1517

în timp ce forţele externe dinamice ale opoziţiei şi Reforma alcătuiau în  
Europa de Apus forţele care urmau să zguduie unitatea Bisericii  
Romano-Catolice medievale, Biserica din Răsărit a rămas statică în concepţiile  
ei teologice şi s-a extins foarte puţin. De fapt, importanţa Constantinopolului  
ca centru religios a scăzut după căderea lui în mîinile turcilor în 1453, iar  
patriarhii ruşi au devenit tot mai importanţi în conducerea Bisericii Ortodoxe

Greceşti.

în Rusia au avut loc două schimbări care au afectat profund dezvoltarea  
ulterioară a creştinismului ei. între 1237, cînd au venit prima dată în Rusia  
invadatorii mongoli, şi 1480, cînd ei au pierdut controlul asupra statului,  
Rusia a fost sub controlul invadatorilor mongoli tătari. Cu toate că această  
invazie a dat Rusia înapoi din punct de vedere cultural, ea a fost în avantajul  
bisericii ruse, deoarece invazia a despărţit biserica rusă de Constantinopol,  
forţînd-o să-şi aibă propria ei conducere autohtonă. Naţionalismul şi religia  
rusă s-au unificat cînd ruşii au trebuit să lupte să-şi menţină religia şi cultura  
lor în ciuda cuceritorilor lor. Oamenii apelau la religie atît pentru mîngîiere cît  
şi pentru a fi conduşi în timpul lor de crize.

în 1325, arhiepiscopul metropolitan al Bisericii Ortodoxe din Rusia şi-a  
mutat cartierul general de la Kiev, Care era mai aproape de Constantinopol, la

Capitolul 25 263

Moscova. Aici ei putea fi mai independent de Constantinopol, dar în acelaşi  
timp era şi mai supus controlului secular din partea conducătorilor statului  
rus. După 1453, mitropolitul rus a devenit independent de patriarhul de la  
Constantinopol, datorită faptului că acest oraş şi conducătorul Bisericii  
Ortodoxe au intrat sub controlul turcilor. La scurt timp după căderea  
Constantinopolului, episcopii ruşi l-au ales pe mitropolit ca „Mitropolit al  
Moscovei şi al întregii Rusii". Liberă să se dezvolte în mod independent, deşi  
teologia şi liturghia nu s-au schimbat în mod considerabil, Biserica Ortodoxă  
din Rusia a devenit biserică naţională în 1589, iar mai tîrziu s-a identificat  
îndeaproape cu statul. Moscova a devenit „a treia" Romă, care a înlocuit  
Roma şi Constantinopolul.

între 1305 şi 1517, forţele care promovau schimbarea erau la lucru atît în  
Biserica din Răsărit cît şi în Biserica din Apus. în Răsărit schimbările erau în  
primul rînd la conducerea şi organizarea ecleziastică, dar în Apus Reforma a  
adus schimbări fundamentale care nu numai că au creat bisericile naţionale  
protestante, dar au adus reformă şi în interiorul Bisericii Romano-Catolice,  
aşa încît să poată face faţă provocărilor protestantismului.

NOTE

1. Jonathan F. Scott, Albert Hyma şi Arthur H. Noyes, Readings in  
Medieval History (Nev/ York: Appleton-Century-Crofts, 1933), p.  
624-636.

ISTORIA BISERICII MODERNE,  
ÎNCEPÎND CU 1517

REFORMA ŞI CONTRAREFORMA, 1517-1648

RAŢIONALISM, TREZIRE SPIRITUALĂ ŞI  
CONFESIONALISM, 1648-1789

TREZIRE SPIRITUALĂ, MISIUNI  
ŞI MODERNISM, 1789-1914

BISERICA ŞI SOCIETATEA ÎN  
TENSIUNE DUPĂ 1914

REFORMA ŞI  
CONTRAREFORMA, 1517-1648

26

Cadrul Reformei

Refuzul Bisericii Romano-Catolice medievale de a accepta reformele  
sugerate de reformatori sinceri cum au fost misticii, Wycliffe şi Hus,  
conducătorii conciliilor de reformă şi umaniştii; apariţia statelor naţionale care  
se opuneau pretenţiei papale la putere universală; şi apariţia unei clase de  
mijloc care detesta scurgerea bogăţiei spre Roma — toate acestea s-au  
combinat pentru a face din Reformă o certitudine. Cu privirile aţintite asupra  
trecutului clasic păgîn, indiferentă la forţele dinamice care creau o societate  
nouă, societatea italiană din care făcea parte papalitatea a adoptat un mod de  
viaţă corupt, senzual şi imoral, deşi cultivat.

I. APARIŢIA UNEI LUMI  
DINAMICE ÎN EXPANSIUNE

în jurul anului 1500, bazele vechii societăţi medievale se destrămau,  
ivindu-se încet o nouă societate cu un orizont geografic mai larg şi cu tipare  
politice, economice, intelectuale şi religioase în schimbare. Schimbările au fost  
atît de mari încît au fost revoluţionare, atît în ce priveşte sfera lor de  
cuprindere cît şi în ce priveşte efectele lor asupra ordinii sociale.

Sinteza medievală a fost contestată în timpul Reformei de ideea că Biserica  
universală trebuie să fie înlocuită de biserici naţionale sau de stat şi de biserici  
libere. Filozofia ei scolastică legată de filozofia greacă a fost înlocuită de  
teologia protestantă biblică. Justificarea prin credinţă, prin sacramente şi prin  
fapte a fost înlocuită cu justificarea numai prin credinţă. Biblia a devenit  
singura normă, şi nu Biblia împreună cu tradiţia. După 1650, toate acestea au  
fost la rîndul lor subminate de filozofia idealistă greacă şi de critica biblică.  
Civilizaţia apuseană s-a secularizat tot mai mult. Pe măsură ce Europa s-a  
extins global, întreaga lume a fost afectată.

A. Schimbarea geografică

Cunoştinţele geografice ale omului medieval au suferit schimbări  
remarcabile între anii 1492 şi 1600. Civilizaţia lumii antice a fost caracterizată  
ca potamică (de la potamos, care în limba greacă înseamnă rîu, fluviu),

268 Creştinismul de-a lungul secolelor

deoarece era legată de sistemele de rîuri din lumea antică. Civilizaţia evului  
mediu a fost numită talasică (de la grecescul thalassa — mare, n.tr.), deoarece  
s-a dezvoltat pe lîngă mări — Marea Mediterană şi Marea Baltică. în 1517  
descoperirile lui Columb şi ale altor exploratori au inaugurat o epocă de  
civilizaţie oceanică, în care oceanele lumii au devenit şoselele lumii. în timpul  
cînd Luther tradusese Noul Testament în germană (1522), corabia'lui Magellan  
făcuse o călătorie- în jurul lumii. Căile maritime sud-estice şi sud-vestice  
deschiseseră căi mai ieftine către bogăţiile Orientului îndepărtat. Ţările  
romano-catolice, Portugalia, Franţa şi Spania ocupau un loc de frunte în  
aceste călătorii, dar naţiunile protestante — Anglia şi Olanda — urmau să le  
depăşească în curînd în explorările şi colonizările geografice. Au fost deschise  
pentru exploatarea lumii vechi două noi continente bogate în emisfera vestică.  
Spania şi Portugalia aveau monopol în America Centrală şi de Sud, dar cea  
mai mare parte a Americii de Nord, după o luptă între Franţa şi Anglia, a  
devenit noua casă pentru anglo-saxoni. Spania, Portugalia şi mai tîrziu Franţa  
au exportat o cultură latină împreună cu catolicismul Contrareformei, prin  
conquistadori şi clerici la Quebec şi în America Centrală şi de Sud şi au  
format o cultură omogenă. Oamenii din Europa de nord-vest au exportat o  
cultură anlo-saxonă sau teutonică şi un protestantism pluralist şi a format  
cultura Statelor Unite şi a Canadei. Aceste culturi există şi astăzi în emisfera  
vestică.

B. Schimbarea politică

Şi pe tărîm politic se schimbau perspectivele. Conceptul medieval de stat  
universal făcea loc noului concept de stat teritorial naţional. De la sfîrşitul  
timpurilor medievale, statele s-au organizat pe bază naţională. Aceste state  
naţionale centralizate cu conducători puternici, abil slujite de armată şi  
serviciile civile, erau naţionaliste şi opuse dominaţiei de către un stat universal  
sau un conducător religios universal. Ca urmare, unele dintre ele erau  
nerăbdătoare să sprijinească. Reforma pentru ca bisericile naţionale să fie sub  
controlul lor în mai mare măsură. Unitatea politică teoretică a lumii medievale  
a fost înlocuită cu statele naţionale, fiecare din ele insistînd asupra  
independenţei şi suveranităţii proprii. Descentralizarea feudală practică a lumii  
medievale a fost înlocuită de o Europă formată din state naţionale  
centralizate. Deoarece fiecare stat era independent, noul principiu al  
echilibrului puterii ca ghid în relaţiile internaţionale a devenit clar în  
războaiele religioase din secolul al XVI-lea şi începutul secolului al XVH-lea.

C. Schimbarea economică

De asemenea, au avut loc schimbări economice surprinzătoare chiar  
înainte de Reformă. în timpul Evului Mediu, economia ţărilor Europei era  
agricolă, şi pămîntul era baza bogăţiei. în jurul lui 1500, renaşterea oraşelor,  
deschiderea noilor pieţe şi descoperirea surselor de materii prime în coloniile  
din noile teritorii descoperite au inaugurat o epocă de comerţ în care  
negustorul din clasa mijlocie îl înlocuia pe nobilul feudal medieval ca şi  
conducător în societate. Dar acest tipar comercial al vieţii economice nu s-a

Capitolul 26 269

schimbat în mod apreciabil pînă la declanşarea revoluţiei industriale în jurul  
anului 1750. Comerţul a devenit mai degrabă internaţional decît interurban. A  
apărut o economie în care profiturile au devenit importante. Noua clasă  
mijlocie capitalistă detesta scurgerea bogăţiei ei către biserica internaţională  
sub conducerea papei de la Roma, iar în Europa de nord ea şi-a îndreptat  
influenţa în sprijinul Reformei.

D. Schimbarea socială

Schimbarea socială pe orizontală a societăţii medievale, în care fiecare  
rămînea în clasa în care s-a născut, a fost înlocuită de o societate organizată  
pe linii verticale. Cineva se putea ridica de la o clasă inferioară în societate la  
una mai înaltă. în timpurile medievale, dacă cineva era fiu de iobag, avea  
puţine şanse să devină altceva decît iobag — cu excepţia slujirii în Biserică. în  
jurul anului 1500, oamenii se ridicau la un rang social mai înalt datorită  
hărniciei. Iobăgia dispărea repede, apărînd o nouă clasă de mijloc, urbană,  
care lipsise în societatea medievală, şi în această nouă clasă ţăranul liber, mica  
nobilime sătească şi clasa negustorilor orăşeni erau cei mai proeminenţi.  
Această puternică clasă de mijloc a sprijinit în general schimbările aduse de  
Reformă în Europa de nord-vest.

E. Schimbarea intelectuală

Schimbările intelectuale făcute de Renaştere, atît la nord cît şi la sud de  
Alpi, au creat o concepţie intelectuală care favoriza dezvoltarea  
protestantismului. Dorinţa de întoarcere la sursele trecutului i-a făcut pe  
umaniştii creştini din nord să studieze Biblia în limbile originale ale Scripturii.  
Astfel le-a devenit clară diferenţa dintre Biserica Noului Testament şi Biserica  
Romano-Catolică medievală, şi diferenţa era în dezavantajul organizării  
ecleziastice papale medievale. Accentul pe care Renaşterea îl punea pe individ  
a fost un factor pozitiv în dezvoltarea ideii protestante că mîntuirea era o  
problemă personală, pe care individul trebuia să o rezolve direct cu Dumnezeu  
fără ca un preot să intervină ca mijlocitor uman. Spiritul critic al Renaşterii a  
fost folosit de reformatori pentru a prezenta respectarea ierarhiei şi  
sacramentelor în Biserica Romană medievală şi pentru a le compara cu  
Scriptura. Deşi Renaşterea în Italia s-a dezvoltat pe coordonate umaniste şi  
păgîne, tendinţele pe care ea le-a sprijinit au fost preluate de umaniştii creştini  
şi de reformatorii din Europa de nord, şi au fost folosite de ei pentru a  
justifica studiul individual al Bibliei în original, ca sursă documentară a  
credinţei creştine.

F. Schimbarea religioasă

Uniformitatea religioasă medievală a făcut loc diversităţii religioase, la  
începutul secolului al XVI-lea. Haina fără cusătură a Bisericii  
Romano-Catolice internaţionale şi universale, cu structura ei corporativă,  
ierarhică şi sacramentală, a fost iarăşi sfîşiată, aşa cum fusese înainte, în 1054,  
de schisme care au avut ca rezultat fondarea bisericilor naţionale protestante,  
în general, aceste biserici erau sub controlul domnitorilor statelor

270 Creştinismul de-a lungul secolelor

naţionale — mai ales Biserica anglicană şi cea luterană. Abia după 1648  
urmau să apară confesiunile şi libertatea religioasă. Autoritatea Bisericii  
Romane a fost înlocuită cu autoritatea Bibliei, pe care individul avea voie să o  
citească nestingherit. Credinciosul putea să fie acum propriul său preot şi să-şi  
conducă propria sa viaţă religioasă în părtăşie cu Dumnezeu, după ce L-a  
primit pe Fiul Său ca Mîntuitor numai prin credinţă.

Schimbările uluitoare care au fost descrise, fie că au avut loc, fie că au  
început în timpul generaţiei dintre descoperirea Americii de către Columb  
(1492) şi afişarea de către Luther pe uşa bisericii din Wittenberg (1517) a celor  
95 de teze. Tiparele statice ale civilizaţiei medievale au fost înlocuite de  
tiparele dinamice ale societăţii moderne. Schimbările pe tărîm religios nu au  
fost nicidecum cele mai puţin remarcabile în civilizaţia Europei Apusene.  
Creştinul se vede silit să se aplece cu reverenţă cînd desluşeşte mîna lui  
Dumnezeu în problemele oamenilor în acea epocă.

II. NUMELE ŞI DEFINIŢIA REFORMEI

Atît numele cît şi definiţia Reformei sînt întrucîtva condiţionate de  
concepţia istoricului. Istoricul romano-catolic nu o va considera niciodată  
altceva decît o revoltă a protestanţilor,împotriva Bisericii Catolice. Istoricul  
protestant o consideră o reformă care a readus viaţa religioasă în tiparul  
Noului Testament. Istoricul secular o socoteşte o mişcare revoluţionară.

Dacă Reforma este privită numai din punctul de vedere al organizării sau  
al conducerii Bisericii, ea poate fi considerată o revoltă împotriva autorităţii  
Bisericii Romei şi a capului ei, papa. Admiţînd în felul acesta că Reforma a  
avut un caracter revoluţionar, nu se înţelege neapărat că adevărata Biserică era  
limitată la Roma. Reformatorii şi mulţi alţii care i-au precedat au încercat fără  
succes să aducă reformă în Biserica Romano-Catolică medievală dinăuntrul ei,  
dar au fost forţaţi să iasă afară din organizaţia mai veche din cauza ideilor lor  
reformatoare. în Reforma catolică, reînoirea a venit însă mai tîrziu.

Termenul mai familiar de „Reforma protestantă" a fost consacrat în timp;  
şi, deoarece Reforma a fost o încercare de întoarcere la puritatea originară a  
creştinismului Noului Testament, este înţelept să se continue folosirea  
termenului pentru a descrie mişcarea religioasă dintre anii 1517 şi 1545.  
Reformatorii erau dornici să-dezvolte o teologie care să fie în acord total cu  
Noul Testament, fiind convinşi că această teologie nu va deveni niciodată o  
realitate atîta timp cît Biserica va fi autoritatea finală în locul Bibliei.

Mulţi protestanţi uită că mişcarea protestantă a stimultat, în parte ca o  
reacţie pentru a stăvili înaintarea protestantismului, o mişcare de reformă în  
cadrul Bisericii Romano-Catolice, care a împiedicat Reforma să mai cîştige  
mult teren după ce o dată ea a fost în plină desfăşurare. Această mişcare de,  
reformă care s-a dezvoltat în Biserica Romano-Catolică între 1545 şi 1663 este  
cunoscută sub numele de Contrareformă sau Reforma catolică. J

în cea mai mare parte, Reforma a fost limitată la Europa de Apus şi la  
popoarele teutonice. Nici Biserica din Răsărit, nici popoarele latine din vechiul  
Imperiu Roman nu au acceptat Reforma. în acele părţi încă stăpîneau

Capitolul 26 271

idealurile medievale de unitate şiţ şi de umformitate> dar în nordul şi vestul  
Europei popoarele teutonice au tre^recut de la unitate şj uniformitate religioasă la  
diversitatea protestantismului.

Definirea termenului „Reforma^» nu este Q sarcină uşoară Dacă Reforma  
este considerată ca o simplă mişca^g ce a creat biserici naţionale> atunci ea ar  
fi doar o mişcare religioasă care a , a avut loc între 1517 şi 1648 Deoarece numai  
Olanda a fost cîştigată la protestat,stantism după Conciliul de la Trent) „ părea  
înţelept să fie limitată partea ce^ mai importantă a Reformei la perioada  
dintre 1517 şi 1545. Aici Refor^rma este defmită ^ mişcarea de reformă  
religioasă care a avut ca rezultat^ formarea bisericilor protestante naţionale  
între 1517 şi 1545. Ca urmare, CciContrareforma poate fi definită ^ 0 mişcare  
de reformă religioasă din cadrul B» Biseridi Romano.Catolice între 1545 şi 1563,  
care a stabilizat şi a întărit Bisency^ Romano-Catolică după pierderile ei grele  
în faţa protestantismului şi a prorţ.omovat o mişcare misionara romano-catolică  
majoră în secolul al XVI-lea, careilre a d tigat pentnj Biserica Amerjca Centrală  
şi de Sud, Quebecul, Indochina şi lţi Filipinele

III. GEN%ESA REFORMEI

A. Interpretări ale Reformei

Interpretarea pe care istoricii o-, Q dau istoriei influenţează feiul în care văd ei  
cauzele Reformei. Accentul pe un^, factor sau pe altul din istorie este pus în  
dependenţă de şcoala de interpreta^ istorică urmată

Istoricii protestanţi — ca . de exemplu Schaff> Grimm şi Bainton  
interpretează Reforma în general,^ ca Q mişcare religioasă care a căutat să  
refacă puritatea creştinismului pi,primar descris în Noul Testament. Această  
interpretare tinde să ignore factor,^ economicii politici şi intelectuali care au  
concurat la promovarea Reformei.iei După această interpretare> Providenţa este  
factorul primar care are prioritate )e faţă de tQţi cdMţi factori

Istoricii romano-catoUci mterp^^j Reforma ca flind 0 erezie inspirată  
de Martin Luther din motive josn>snice) cum u fi dorinţa ,ui de a se căsatori  
Protestantismul este considerat c, a Q schismă eretică ce a iMms unitatea  
teologică şi ecleziastică a Bisericii u Romane medievale Este adevărat că( privit  
din punct de vedere romamst, Luther a fogt un eretk şi a devenit un  
schismatic, dar dintr-un asemene^ punct de vedere> de obicei> istoridi nu  
reuşesc să vadă cît de mult s-a îndl|depărtat Biserica medieVală de idealul Noului  
Testament. Contrareforma catolic^ a fost în ea însăşi 0 recunoastere a faptului  
că lucrurile nu mergeau bine în Bis^^ medievală

Istoricii seculari dau mai mii,mltă atenţie factorilor secundari atunci cînd  
interpretează Reforma. Voltaire il«iilustrează foarte bine interpretarea raţionalistă  
a mişcării. Pentru el, Reforma^ n.a fost altcevg decît consecinţa unei  
animozităţi monastice în Saxonia%( iar Reforma reiigioasă din Anglia a fost  
rezultatul aventurilor amoroase aj ale lui Henric ^ yni-lea. Este adevărat că  
ordinul călugărilor augustiniem a it intrat în conflict cu domimcanii în problema  
indulgenţelor şi că dragostea lui H.^^ ^ vm\_,ea ^^ Anne Boleyn a făcut

\

272 Creştinismul de-a lungul secolelor

din începutul Reformei în Anglia o problemă politică, dar acest mod de  
interpretare ignoră mulţi alţi factori importanţi, cum ar fi esenţa religioasă a  
Reformei din Anglia din timpul domniei lui Edward al Vl-lea, fiul lui Henric  
al VHI-lea.

Istoricii care acceptă conceptul marxist de determinism economic nu pot  
interpreta Reforma în nici un alt fel decît în termeni economici. Reforma este  
considerată rezultatul încercării papalităţii romane de a exploata economic  
Germania pentru beneficiul material al papalităţii. Istoricii politici văd  
Reforma ca un rezultat al opoziţiei statelor naţionale faţă de o Biserică  
internaţională. Pentru ei, Reforma este un simplu eveniment politic cauzat de  
apariţia naţionalismului.

Deşi există elemente de adevăr în toate aceste interpretări, cercetătorul va  
observa că ele pun accentul, în cea mai mare parte, pe cauzele secundare şi,  
deseori, pe o anumită cauză secundară. Cauzele Reformei nu au fost simple şi  
singulare, ci complexe şi multiple. Cauzele Reformei au fost atît derivative cît  
şi determinative. Multe cauze îşi aveau rădăcinile în secolele precedente  
Reformei, cînd Roma se opusese oricărei reforme interne şi ignorase ridicarea  
valului de opoziţie externă care urma să-i cauzeze atîtea probleme.  
Personalităţile creatoare ale unor lideri ai Reformei, cum au fost Luther,  
Calvin şi alţii au avut un rol determinant pentru direcţia luată de Reformă.  
Liderii Reformei protestante veneau de obicei din clasa de mijloc, pe cînd cei  
din Contrareformă erau aristocraţi. Din aceste motive, interpretarea Reformei  
în această lucrare este sintetică; adică religiei i se acordă atenţie în primul  
rînd, dar nu sînt ignoraţi nici factorii secundari politici, economici, morali şi  
intelectuali.1

B. Cauzele Reformei

1. Factorul politic poate fi considerat ca una dintre cele mai importante  
cauze indirecte ale apariţiei Reformei. Noile state naţionale centralizate din  
nord-vestul Europei se opuneau conceptului de Biserică universală, care  
pretindea jurisdicţie asupra statului naţional şi asupra conducătorului puternic  
al acestuia. Idealul unei asemenea Biserici universale era în contradicţie cu  
apariţia conştiinţei naţionale a clasei de mijloc din aceste state noi.

Această problemă politică de bază a fost complicată de anumiţi factori. Se  
va observa că naţiunile care au acceptat protestantismul în timpul Reformei se  
aflau în afara orbitei vechiului Imperiu Roman şi că puternica clasă mijlocie  
din ele avea o concepţie culturală diferită de cea a naţiunilor latine. Unii  
consideră Reforma ca o revoltă a naţiunilor teutonice nordice împotriva  
naţiunilor latine cu cultura lor mediteraneană şi cu conceptul lor de  
organizaţie internaţională, care erau moştenirea lor de la vechiul Imperiu  
roman. Conducătorii acestor state naţionale detestau jurisdicţia papei în  
teritoriul lor. Această jurisdicţie era deseori atît seculară cît şi spirituală,  
deoarece Biserica Romană deţinea multe teritorii în toată Europa. Deţinerea  
de pămînt de către biserică a creat o diviziune a suveranităţii în interiorul  
statului, căreia domnitori despotici ca Tudorii englezi i s-au opus. Numirile în

Capitolul 26 273

poziţiile importante din Biserica Romană erau făcute de un străin, de papa.  
Clericii nu puteau fi supuşi judecăţii în tribunale civile, ci erau judecaţi în  
tribunale bisericeşti şi nu în tribunale regale. De la aceste tribunale puteau fi  
făcute apeluri la tribunalul papal. Impozitele bisericeşti mari au mai contribuit  
de asemenea la înstrăinarea poporului şi a conducătorilor lui de la Roma.  
Conducătorul naţional şi administraţia lui civilă se opuneau ierarhiei religioase  
internaţionale a Bisericii Romane. Henric al VUI-lea a rupt legăturile cu  
Biserica Romei deoarece el considera că divorţul regal nu era o problemă  
internaţională pe care s-o rezolve papa, ci o problemă naţională pe care putea  
să o rezolve clerul naţional.

2. Atenţia acordată economiei ca factor motivator în problemele umane nu  
poate fi trecută cu vederea de către istoricul creştin, chiar dacă el nu acceptă  
interpretarea materialistă a lui Marx sau a determiniştilor economici. Pămîntul  
deţinut de Biserica Romană în Europa Apuseană era privit cu ochi lacomi de  
către conducătorii naţionali, de către nobilii şi clasa mijlocie a noilor state  
naţionale. Conducătorii detestau pierderea de bani care mergeau la vistieria  
papală din Roma. Mai mult, clerul era scutit de impozite în statele naţionale,  
încercarea papală de a primi bani mai mulţi din Germania în secolul al  
XVI-lea a fost puternic detestată de noua clasă de mijloc a unor state ca  
Saxonia. Această scurgere de bani din stat către Roma era complicată de  
inflaţie şi de scumpirea costului vieţii. Inflaţia se produsese din marile sume de  
bani pe care Spania i-a adunat prin exploatarea posesiunilor şi supuşilor ei din  
Lumea Nouă. Spania a dat drumul acestor bani în şuvoiul economic al  
Europei. Abuzul sistemului de indulgenţe, ca unealtă de a scoate pentru  
papalitate banii din Germania, a fost ceea ce 1-a înfuriat pe Luther.

3. Factorul intelectual al Reformei a fost că oamenii cu minţi conştiente şi  
cu o concepţie seculară au criticat viaţa religioasă din timpul lor, aşa cum era  
ea reprezentată în Biserica Romano-Catolică. Odată cu creşterea numerică a  
clasei de mijloc, ea a devenit individualistă în concepţii şi a început să se  
revolte împotriva concepţiei societăţii medievale care-1 punea pe individ sub  
autoritate. Această tendinţă spre individualism a fost întărită odată cu  
apariţia statelor naţionale absolutiste, în care interesele bisericii internaţionale  
romano-catolice au luat un loc secundar faţă de cele ale naţiunii, ale  
domnitorului şi ale sprijinitorilor lui loiali din grupul de oameni de afaceri din  
clasa de mijloc. Umanismul renascentist, în special în Italia, a creat un spirit  
secular similar cu cel ce caracterizase Grecia clasică. Pînă şi papii Renaşterii  
au adoptat o abordare intelectuală şi seculară a vieţii. Acest spirit şi această  
abordare au fost generate de dorinţa savanţilor de a se întoarce la sursele  
trecutului intelectual al omului. O comparaţie între societatea corporativă  
ierarhică a timpului pe de o parte şi libertatea intelectuală, secularismul  
societăţii greceşti şi principiul libertăţii individului văzut în sursele Scripturale  
pe de altă parte, i-a făcut pe oameni sceptici faţă de pretenţiile Bisericii Romei  
şi ale conducătorilor ei. Oamenii au început să aibă orizonturi intelectuale mai  
largi şi să fie interesaţi mai degrabă de viaţa seculară decît de cea religioasă.

Capitolul 26 275

4. Factorul moral al Reformei a fost strîns legat de cel intelectual.  
Cărturarii umanişti, care aveau Noul Testament în greacă, au văzut clar  
discrepanţele dintre Biserica despre care citeau în Noul Testament şi Biserica  
Romano-Catolică din timpul lor. Corupţia se întinsese atît prin capul cît şi  
prin membrii ierarhiei Bisericii Romane. Clerici carierişti cumpărau şi vindeau  
nestingheriţi slujbe. Prea mulţi se bucurau de sinecure, poziţii în care ei  
primeau salariul, dar nu făceau nimic din munca asociată de obicei cu slujba  
respectivă. Unii deţineau mai multe slujbe în acelaşi timp, aşa cum era cazul  
lui Albert din Mainz, al cărui agent Tetzel a fost obiectul opoziţiei înverşunate  
a lui Luther în Saxonia. Dreptatea era cumpărată şi vîndută în tribunalele  
bisericeşti. In schimbul unei sume de bani, se putea primi o dispensă care să  
permită căsătoria cu o rudă apropiată, cu toate că legea canonică o interzicea.  
Mulţi preoţi trăiau în păcat în mod deschis sau ţineau concubine. Credincioşii  
din dioceze erau neglijaţi de către episcopi, care adeseori nu mai făceau  
vizitele episcopale necesare pentru a supaveghea clerul aflat în subordinea lor  
şi pentru a controla dacă clericii nu îşi neglijau enoriaşii. Ca urmare, mulţi  
clerici parohiali neglijau predicarea şi vizitarea, mulţumindu-se să rostească  
liturghia pe care o proclamau ca pe un rit magic care putea să aducă unei  
persoane harul. Au ajuns să fie la modă colecţiile de relicve, cum ar fi bucăţi  
din cruce şi oase ale sfinţilor. Dacă o persoană vedea o singură dată cele 5005  
relicve ale lui Frederic de Saxonia, aceasta urma să reducă cu aproape două  
milioane de ani timpul pe care persoana respectivă ar fi trebuit să-1 petreacă în  
purgatoriu. Oamenii au obosit de cererile neîntrerupte de bani care veneau din  
partea capului unei instituţii care nu-şi îndeplinea îndatoririle ei bisericeşti faţă  
de comunităţi.2

5. Schimbările care aveau loc în structura socială accelerau deziluzia  
omului medieval în legătură cu Biserica Romană. Dezvoltarea oraşelor şi  
apariţia unei clase de mijloc prospere în oraşe a creat un nou spirit de  
individualism. Noua economie bănească i-a eliberat pe oameni de dependenţa  
de pămînt ca principala sursă de cîştigare a traiului. Cetăţenii din clasa de  
mijloc nu erau aşa de docili cum fuseseră strămoşii lor feudali şi chiar  
meşteşugarii din oraşe şi muncitorii agricoli începeau să îşi dea seama că ceva  
nu era în regulă în această ordine socială în care ei erau asupriţi de cei de  
deasupra lor în societate. Nemulţumirea socială şi cererea de reforme au fost  
un factor social hotărîtor în realizarea Reformei.

6. în spatele neputinţei Bisericii Romane de a face faţă nevoilor reale ale  
oamenilor era factorul teologic sau filozofic al Reformei. Unii au accentuat  
într-atîta acest element, încît ei văd Reforma doar în termenii unei lupte între  
teologia lui Toma d'Aquino şi cea a lui Augustin. Este adevărat că Biserica  
medievală a adoptat filozofia lui Toma d'Aquino. Ea a pus accent pe ideea că  
voinţa omului nu este coruptă total. Prin credinţă şi prin folosirea mijloacelor  
harului din sacramentele administrate de ierarhie, omul putea primi mîntuirea.  
Augustin credea că voinţa omului era atît de total depravată încît el nu putea  
face nimic pentru mîntuirea proprie. Dumnezeu era Cel care îşi trimitea harul  
la om ca să-i activeze voinţa, aşa încît prin credinţă să primească mîntuirea pe

276 Creştinismul de-a lungul secolelor

care i-o oferă Cristos. însă orice studiu atent al scrierilor reformatorilor va  
indica faptul că ei au apelat la Augustin după ce au studiat Biblia, pentru a fi  
ajutaţi de puternica lui autoritate, dar ei nu au ajuns la doctrina justificării  
prin credinţă studiind scrierile lui Augustin. Scriptura a fost cea care le-a  
făcut cunoscut acest adevăr profund. Cauza teologică a Reformei a fost  
dorinţa reformatorilor de a se întoarce la sursa clasică a credinţei creştine,  
Biblia, pentru a se opune teologiei tomiste care susţinea că mîntuirea este o  
problemă de har obţinut prin sacramentele administrate de ierarhie.

7. De obicei, nemulţumirea devine atît de mare cînd oamenii sînt  
confruntaţi cu condiţii ostile, încît ea va fi exprimată printr-un mare lider care  
va fi purtătorul de cuvînt al ideilor lor. Refuzul Bisericii Romano-Catolice  
medievale de a accepta Reforma, de fapt imposibilitatea ca ea să se  
autoreformeze, a deschis calea pentru apariţia providenţială a unui lider care  
să întrupeze dorinţa de a elimina abuzurile, şi care va fi folosit pentru a  
realiza schimbările revoluţionare. Acesta a fost rolul lui Martin Luther, în care  
s-a întrupat spiritul Reformei, cu insistenţa lui asupra dreptului individului de  
a merge direct la Dumnezeu prin Cristosul revelat în Scriptură.

Abuzul flagrant al sistemului de indulgenţe în Germania a fost cauza  
directă a apariţiei Reformei în acea ţară. Arhiepiscopul Albert (1490-1545),  
un prinţ din casa Hohenzollern, care deja avea sub control două provincii ale  
Bisericii Romane, a pus ochi lacomi pe arhiepiscopia vacantă de Mainz în anul  
1514. Deoarece Albert avea numai 23 de ani şi deoarece legea canonică  
interzicea unui om să deţină mai multe funcţii, el a trebuit să plătească papei  
Leon al X-lea pentru dispensele necesare pentru ocuparea celor două posturi.  
Din fericire pentru el, dorinţa lui de a avea arhiepiscopia de Mainz şi dorinţa  
papei Leon al X-lea de a avea bani pentru construirea catedralei Sf. Petru din  
Roma au coincis. Albert urma să primească permisiunea de a deveni  
arhiepiscop de Mainz, dacă plătea papei o sumă mare de bani pe lîngă taxele  
obişnuite pentru a ajunge la o asemenea slujbă. Deoarece această sumă era de  
domeniul marilor finanţe, papalitatea i-a sugerat să împrumute banii de la  
bogata familie de bancheri Fugger din Augsburg. O bulă papală care autoriza  
vînzarea indulgenţelor în anumite state germane era dată ca asigurare că  
Albert îi va plăti înapoi familiei Fugger împrumutul. Leon a primit jumătate  
din bani, iar cealaltă jumătate a fost folosită pentru a plăti datoria la familia  
Fugger.

Indulgenţele erau asociate cu sacramentul penitenţei. După ce o persoană  
se pocăia de păcat şi îl mărturisea, era asigurată de iertare de către preot, dacă  
era dată compensarea. Se credea că vina păcatului şi pedeapsa veşnică pentru  
el erau iertate de Dumnezeu, dar exista o compensare temporală pe care  
păcătosul penitent trebuie să o împlinească fie în viaţa aceasta, fie în  
purgatoriu. Această compensare putea fi un pelerinaj la un altar, plătirea  
unei sume la o biserică sau o faptă meritorie. Indulgenţa era un document  
care putea fi cumpărat pentru o sumă de bani şi care-1 elibera pe omul  
respectiv de pedeapsa temporală pentru păcat. Se credea că Cristos şi sfinţii au  
adunat atîtea merite în vieţile lor pe pămînt, încît meritele în plus erau

Capitolul 26 277

într-o gravură contemporană este  
prezentat Tetzel, comerciantul de  
indulgenţe, cu o listă de preţuri  
standard pentru indulgenţe şi o cutie,  
gata să primească banii.

adunate într-o vistierie cu merite din ceruri din care papa putea scoate pe  
seama credincioşilor în viaţă.3 Această dogmă a fost formulată de Alexandru  
din Hales în secolul al XlII-lea. O bulă papală mai tîrziu extindea acest  
privilegiu asupra sufletelor din purgatoriu, în cazul în care rudele lor în viaţă  
cumpărau indulgenţe pentru ei.

De acest sistem de adunare a banilor se făcea abuz cu neruşinare în bula  
papală dată lui Albert. Principalul agent al lui Albert era un călugăr  
dominican pe nume Johann Tetzel, care era plătit cu echivalentul a peste 1100  
de dolari pe lună, plus cheltuielile lui, pentru a vinde aceste indulgenţe. Cu el  
şi cu alţi vînzători de indulgenţe mergea un agent al familiei Fugger, pentru a  
se asigura că jumătate din banii plătiţi pentru fiecare indulgenţă luau drumul  
băncii în contul împrumutului ce-i fusese dat lui Albert. Tetzel folosea metode  
de vînzare sub presiune mare, pentru a ridica nivelul vînzărilor, şi promitea  
iertarea de pedeapsa temporală chiar şi pentru cele mai grave păcate dacă  
păcătosul cumpăra o indulgenţă.4 Suma era determinată de bogăţia şi de  
poziţia socială a păcătosului. Săracii le primeau gratuit, dar un rege putea  
plăti echivalentul a peste 300 de dolari pentru indulgenţa lui. Faimosul protest  
al lui Luther în cele 95 de teze împotriva abuzului cu indulgenţe a fost cel care  
a precipitat valul de evenimente care au avut ca rezultat Reforma în  
Germania. Din Germania, Reforma s-a întins în tot nordul şi vestul Europei.

278 Creştinismul de-a lungul secolelor

Reforma nu a fost un eveniment izolat, ci a fost strîns legată de Renaştere  
şi de alte mişcări care au favorizat naşterea erei moderne în secolul al XVI-lea.  
Relaţia ei cu Renaşterea şi cu Contrareforma catolică poate fi văzută mai clar  
cu ajutorul prezentării schematice de mai sus.

Bisericile protestante, care s-au născut din această mişcare, nu s-au  
îndepărtat toate în aceeaşi măsură de Biserica medievală, dar toate acceptau  
Biblia ca autoritatea finală. Luther a menţinut în ritual multe lucruri care nu  
erau interzise în Biblie. Biserica Anglicană s-a îndepărtat ceva mai mult de  
ritualul şi de practica Bisericii medievale decît au făcut-o luteranii, dar trebuie  
să înţelegem că atît anglicanii cît şi luteranii negau complet sistemul  
sacramental ierarhic al Bisericii Romane. Biserica Reformată şi Biserica  
Presbiteriană, care l-au urmat pe Calvin în Franţa, Olanda, Scoţia, Elveţia şi  
Ungaria, negau toate practicile care nu puteau fi dovedite a fi în concordanţă  
cu Noul Testament. Anabaptiştii au produs ruptura cea mai radicală dintre  
toate grupurile Reformei, căutînd să creeze o biserică după tiparul bisericilor  
primare ale Noului Testament. Numai popoarele de origine teutonică din  
nordul şi vestul Europei au acceptat Reforma; popoarele latine în general au  
rămas credincioase papei. Reforma a inaugurat schimbări senzaţionale, prin  
care singura Biserică Romano-Catolică universală era înlocuită în Europa  
apuseană cu biserici naţionale. Aceste biserici considerau Biblia ca autoritatea  
finală şi credeau că omul nu are nevoie de nici un mijlocitor uman între el şi  
Dumnezeu pentru a obţine mîntuirea ce fusese obţinută pentru el de către  
Cristos pe cruce.

2.  
3.

4.

NOTE

Vezi Preserved Smith, The Age of the Reformation (New York: Henry

Hoit, 1920), cap. 14, pentru o relatare a interpretării Reformei.

Ibid., p. 20-25.

Henry Bettenson, Documents of the Christian Church (New York:

Oxford University Press, ed. a 2-a, 1963), p. 182-183.

Ibid., p. 184-1854; Hans Hillerbrand, The Reformation (Harper, 1964),

p.41-46.

REFORMA ŞI  
CONTRAREFORMA, 1517-1648

27

Luther şi Reforma în Germania

Nu s-a dat destulă atenţie Reformei ca mişcare religioasă care a avut loc în  
cea mai mare parte între popoarele de origine germanică din nordul şi vestul  
Europei. Majoritatea naţiunilor care au adoptat principiile Reformei nu au  
făcut niciodată parte din vechiul Imperiu Roman sau din teritoriile învecinate  
cu el. Popoarele latine din sudul Europei nu au acceptat Reforma, ci ele au  
rămas credincioase sistemului romano-catolic.

Probabil că spiritul raţionalist şi critic al Renaşterii a avut o asemenea  
influenţă asupra popoarelor din sudul Europei încît ele nu erau interesate în  
probleme ale spiritului. Probabil că ele erau satisfăcute cu o religie exterioară  
şi formală care le permitea să-şi închine viaţa plăcerilor produse de lucrurile  
materiale/ Pînă şi papii Renaşterii acordau mai mult timp ocupaţiilor culturale  
decît furicţiilor lor religioase. Oricare ar fi fost motivele în ultimă instanţă,  
Reforma protestantă nu s-a bucurat de o primire favorabilă la sud de Alpi, în  
schimb, principiile ei au fost salutate de popoarele de descendenţă teutonică.

Acest fenomen poate fi explicat în mai multe cauze. Umaniştii germani, cu  
critica lor satirică negativă la adresa Bisericii Romane în cărţi ca Elogiul  
nebuniei a lui Erasm, şi prin prezentarea unui creştinism mai pozitiv, pe care  
l-au văzut în Noul Testament grecesc, erau foarte citiţi de clasele cultivate din  
nordul Europei. Asemenea lectură a creat un spirit de nemulţumire faţă de  
sistemul papal şi a generat dorinţa de a reforma religia.

O altă cauză ar putea fi aceea că tradiţia mistică a religiei era mai puternic  
ancorată în ţările teutonice decît în Italia sau Spania. Cercetătorul îşi va  
aminti că majoritatea misticilor de seamă au fost germani sau olandezi. Piosul  
orăşean citea în asemănarea lui Cristos şi se străduia să-şi facă religia practică.  
Pe atunci cultura lor nu era atît de sofisticată ca şi cea a sud-europenilor.

Deoarece Germania nu avea un domnitor naţional puternic care să-i apere  
interesele, a fost mai uşor pentru papalitate să primească bani din Germania.  
Deschiderea unor noi mine a creat o nouă bogăţie în Germania, şi papalitatea  
dorea să exploateze această bogăţie. Biserica Romană de asemenea deţinea  
mult pămînt în Germania. Pe deasupra, clasele mijlocii germane erau supuse  
de către ierarhie şi unor abuzuri financiare. Naţionalismul şi resentimentul

280 Creştinismul de-a lungul secolelor

împotriva scurgerii bogăţiilor din Germania s-au combinat şi au creat o  
atmosferă favorabilă oricărei mişcări ce ar fi putut conduce la o revoltă  
împotriva Romei. Problema principală era însă aceasta: „Cum pot eu să fiu  
salvat?"

Omul şi timpul potrivit s-au întîlnit în Germania secolului al XVI-lea.  
Germania n avea pe Luther al ei, în care s-au concentrat toate forţele de  
opoziţie împotriva Romei într-o declaraţie de independenţă spirituală. Pînă în  
1517, Luther a trecut printr-o perioadă de formare. La sfîrşitul acestei  
perioade, el a criticat sistemul indulgenţelor; între 1518 şi 1521 el a fost  
obligat să o rupă cu Biserica; 1522 la 1530 a fost o perioadă de organizare;  
din 1531 pînă la Pacea de la Augsburg în 1555, luteranismul condus de Luther  
şi — după moartea lui — de către prietenul său Melanchthon, a fost  
confruntat cu o epocă de conflict cu românismul şi de consolidare a succeselor  
lui.

I. ANII DE FORMARE A LUI LUTHER

PÎNĂ ÎN 1517

Martin Luther s-a născut la 10 noiembrie 1483, în micul orăşel Eisleben.  
Tatăl lui, care era de origine ţăran liber, se mutase din casa strămoşească la  
oarecare distanţă de Eisleben. El s-a îmbogăţit de pe urma minelor de cupru  
din acea regiune în care avea investiţii, devenind un om destul de bogat. Deşi  
avea acţiuni în şase mine şi în două topitorii în jurul anului 1511, timpurile  
erau destul de dificile pentru familie în vremea cînd s-a născut Martin. El a  
fost crescut în disciplina strictă a acelor timpuri. Povestea mai tîrziu cum  
fusese biciuit pînă la sînge de mama lui pentru că furase o nucă. într-o  
dimineaţă, în şcoala latină din Mansfeld, a fost biciuit de 15 ori. Părinţii lui,  
care erau ţărani, şi în special mama lui pioasă dar superstiţioasă, au imprimat  
în el multe din superstiţiile clasei lor. Unele din aceste terori l-au urmărit în  
timp ce lupta atît de mult în căutarea mîntuirii pentru sufletul lui. Plăcerea lui  
de a efectua munci grele, voinţa puternică şi conservatorismul lui practic au  
fost prezente în el de la început.

După o scurtă perioadă într-o şcoală a „Frăţiei vieţii în comun" din  
Magdeburg, Luther a fost trimis la şcoală în Eisenach, şcoală pe care a  
frecventat-o între 1498 şi 1501. A primit hrană şi găzduire din partea unor  
prieteni buni, cum a fost Ursula Cotta. Aici a studiat el latina la un nivel  
înalt, ceea ce era absolut necesar dacă voia să meargă la Universitate. în 1501,  
la Universitatea din Erfurt, a început să studieze filozofia lui Aristotel sub  
influenţa unor profesori care urmau ideile nominaliste ale lui William  
Ockham. William susţinuse că revelaţia este singura călăuză în tărîmul  
credinţei; raţiunea era călăuza pentru adevăr în filozofie. Astfel, studiile  
filozofice din Erfurt l-au făcut conştient de nevoia intervenţiei divine pentru ca  
omul să cunoască adevărul spiritual şi să fie mîntuit. în 1502 sau 1503, a  
primit diploma de bacalaureat şi în 1505 i s-a dat titlul de licenţiat în litere.

Tatăl lui ar fi dorit ca el să studieze dreptul, dar în anul 1505, fiind pe un  
drum lîngă Erfurt în timpul unei furtuni puternice, s-a speriat atît de tare,

280 Creştinismul de-a lungul secolelor

împotriva scurgerii bogăţiilor din Germania s-au combinat şi au creat o  
atmosferă favorabilă oricărei mişcări ce ar fi putut conduce la o revoltă  
împotriva Romei. Problema principală era însă aceasta: „Cum pot eu să fiu  
salvat?"

Omul şi timpul potrivit s-au întîlnit în Germania secolului al XVI-lea.  
Germania îl avea pe Luther al ei, în care s-au concentrat toate forţele de  
opoziţie împotriva Romei într-o declaraţie de independenţă spirituală. Pînă în  
1517, Luther a trecut printr-o perioadă de formare. La sfîrşitul acestei  
perioade, el a criticat sistemul indulgenţelor; între 1518 şi 1521 el a fost  
obligat să o rupă cu Biserica; 1522 la 1530 a fost o perioadă de organizare;  
din 1531 pînă la Pacea de la Augsburg în 1555, luteranismul condus de Luther  
şi — după moartea lui — de către prietenul său Melanchthon, a fost  
confruntat cu o epocă de conflict cu românismul şi de consolidare a succeselor  
lui.

I. ANII DE FORMARE A LUI LUTHER

PÎNĂ ÎN 1517

Martin Luther s-a născut la 10 noiembrie 1483, în micul orăşel Eisleben.  
Tatăl lui, care era de origine ţăran liber, se mutase din casa strămoşească la  
oarecare distanţă de Eisleben. El s-a îmbogăţit de pe urma minelor de cupru  
din acea regiune în care avea investiţii, devenind un om destul de bogat. Deşi  
avea acţiuni în şase mine şi în două topitorii în jurul anului 1511, timpurile  
erau destul de dificile pentru familie în vremea cînd s-a născut Martin. El a  
fost crescut în disciplina strictă a acelor timpuri. Povestea mai tîrziu cum  
fusese biciuit pînă la sînge de mama lui pentru că furase o nucă. într-o  
dimineaţă, în şcoala latină din Mansfeld, a fost biciuit de 15 ori. Părinţii lui,  
care erau ţărani, şi în special mama lui pioasă dar superstiţioasă, au imprimat  
în el multe din superstiţiile clasei lor. Unele din aceste terori l-au urmărit în  
timp ce lupta atît de mult în căutarea mîntuirii pentru sufletul lui. Plăcerea lui  
de a efectua munci grele, voinţa puternică şi conservatorismul lui practic au  
fost prezente în el de la început.

După o scurtă perioadă într-o şcoală a „Frăţiei vieţii în comun" din  
Magdeburg, Luther a fost trimis la şcoală în Eisenach, şcoală pe care a  
frecventat-o între 1498 şi 1501. A primit hrană şi găzduire din partea unor  
prieteni buni, cum a fost Ursula Cotta. Aici a studiat el latina la un nivel  
înalt, ceea ce era absolut necesar dacă voia să meargă la Universitate. în 1501,  
la Universitatea din Erfurt, a început să studieze filozofia lui Aristotel sub  
influenţa unor profesori care urmau ideile nominaliste ale lui William  
Ockham. William susţinuse că revelaţia este singura călăuză în tărîmul  
credinţei; raţiunea era călăuza pentru adevăr în filozofie. Astfel, studiile  
filozofice din Erfurt l-au făcut conştient de nevoia intervenţiei divine pentru ca  
omul să cunoască adevărul spiritual şi să fie mîntuit. în 1502 sau 1503, a  
primit diploma de bacalaureat şi în 1505 i s-a dat titlul de licenţiat în litere.

Tatăl lui ar fi dorit ca el să studieze dreptul, dar în anul 1505, fiind pe un  
drum lîngă Erfurt în timpul unei furtuni puternice, s-a speriat atît de tare,

Capitolul 27 281

Lucas Cranach, cel Bătrîn, pictor  
renumit al Reformei, a pictat probabil  
acest portret al lui Martin Luther. A  
fost pictat în 1526, după ce Luther s-a  
căsătorit cu Katherina von Bora, o  
fostă călugăriţă.

încît i-a promis Sfintei Ana că dacă scapă teafăr se va călugări. Probabil că  
interesul lui crescînd pentru sufletul lui a atins un punct culminant prin  
această experienţă din iulie 1505, experienţă despre care tatăl lui sugera cu  
răceală că ar fi putut fi „o înşelăciune a diavolului". Trei săptămîni mai tîrziu,  
el a intrat într-o mănăstire a ordinului augustinian la Erfurt. Aici a fost  
ordinat în 1507 şi a oficiat prima lui liturghie.

în timpul iernii din 1508, el a predat teologia un semestru la noua  
universitate ce fusese fondată la Wittenberg în 1502 de către Frederic,  
electorul Saxoniei. Studiile lui la Erfurt au fost de asemenea în special  
teologice. Aceste studii au contribuit la intensificarea luptei care se dădea în  
sufletul lui, dar el a găsit ajutor în sfaturile piosului Staupitz, vicarul-general  
al ordinului, care 1-a îndemnat să se încreadă în Dumnezeu şi să studieze  
Biblia.

în timpul iernii anului 1510-1511 a fost trimis la Roma cu probleme ale  
ordinului călugăresc. Acolo a văzut corupţia şi luxul Bisericii Romane şi şi-a  
dat seama de nevoia de reformă. A petrecut mult timp vizitînd biserici şi  
numeroasele relicve din Roma. A fost şocat de neseriozitatea preoţilor italieni,  
care puteau oficia cîteva liturghii în timp ce el oficia una singură.

în 1511, Luther a fost transferat la Wittenberg. în anul următor, a devenit  
profesor de Biblie, primind diploma de doctor în teologie. El şi-a menţinut  
această funcţie de profesor de teologie pînă la moarte. Tot în acest timp, a  
ajuns la concluzia justificării prin credinţă. în această universitate el şi un  
grup loial de colegi profesori şi studenţi au acceptat credinţa care urma să se  
răspîndească în toată Germania.

282 Creştinismul de-a lungul secolelor

Un artist proluteran, în 1617, îl arată pe Luther cu o sută de ani înainte,  
scriindu-şi cele nouăzeci şi cinci de teze pe uşa bisericii. Pana lui Luther  
străpunge urechile papei Leon al X-lea, simbolizat printr-un leu, şi dă jos  
coroana de pe capul lui Carol al V-lea, împăratul Sfîntului Imperiu Roman.  
Mai departe, spre dreapta, Biblia reflectă în mod simbolic lumină asupra lui  
Isus, care se află în norii cerului. Gîsca arzînd îl simbolizează pe martirul Ian  
Hus, ars pe rug pentru ideile lui reformatoare cu aproape o sută de ani  
înainte, de către Conciliul de la Constance. Luther a scris iniţial cele nouăzeci  
şi cinci de teze în latină, dar pentru cititorii germani, artistul îl arată scriind în  
germană pe uşa bisericii.

Luther a început să ţină prelegeri asupra cărţilor Bibliei în limba  
naţională, şi pentru a face aceasta în mod inteligent, a început să studieze  
limbile în care a fost scrisă Biblia iniţial. Treptat a ajuns la ideea că  
autoritatea adevărată putea fi găsită numai în Biblie. Din 1513 pînă în 1515, a  
ţinut prelegeri, despre Psalmi, între 1515 şi 1517 despre Romani, şi mai tîrziu  
Galateni şi Evrei. între 1512 şi 1516, în timp ce pregătea aceste prelegeri, şi-a  
aflat liniştea sufletească pe care nu o găsise în ritualuri, în acte de ascetism sau  
în faimoasa Teologie germană a misticilor, pe care el o publicase în limba  
germană în anul 1516. Citind Romani 1:17, a ajuns la convingerea că numai  
credinţa în Cristos putea justifica pe cineva în faţa lui Dumnezeu. De atunci  
înainte, sola fide sau justificarea prin credinţă şi sola scriptura, ideea că

Capitolul 27 283

Scriptura este singura autoritate pentru păcătoşii care caută mîntuirea, au  
devenit principalele puncte în sistemul lui teologic. Staupitz, vizita la Roma,  
scrierile misticilor şi scrierile părinţilor Bisericii, şi în special ale lui Augustin,  
fuseseră influenţe formative în viaţa lui; dar ceea ce 1-a dus la încredinţarea că  
numai Cristos îi putea oferi mîntuirea a fost studierea Bibliei.

în 1517, Tetzel, vicleanul agent al arhiepiscopului Albert, a început să  
vîndă indulgenţe la Jiiterbock, lîngă Wittenberg. Luther şi adepţii lui în  
credinţa nou-găsită detestau exploatarea oamenilor prin acest sistem murdar,  
şi el s-a hotărît să protesteze în mod public. Tetzel pretindea că cel ce cumpăra  
indulgenţa nu mai trebuia să se pocăiască, deoarece indulgenţa dădea iertare  
completă de păcat. în 31 octombrie 1517, Luther şi-a afişat pe uşa Bisericii  
Castelului din Wittenberg cele 95 de teze în care condamna abuzurile  
sistemului cu indulgenţe şi provoca pe toată lumea să dezbată subiectul. O  
citire a celor 95 de teze' va dezvălui că Luther critica numai abuzurile  
sistemului cu indulgenţe. Dar, între anii 1518 şi 1521, el a fost forţat să  
accepte ideea separării de sistemul roman ca singura cale de a ajunge la o  
reformă care să cuprindă o întoarcere la idealul Bisericii revelat în Scriptură.  
Traducerea în germană şi tipărirea tezelor lui Luther a răspîndit rapid ideile  
lui.

II. RUPTURA DE ROMA, 1518-1521

După publicarea tezelor lui Luther, Tetzel s-a străduit să folosească toată  
puterea ordinului dominican pentru a-1 readuce pe Luther la tăcere, dar acesta  
a găsit sprijin în ordinul augustinian. Acest conflict din anii de început ai  
Reformei a dus la apariţia acuzaţiei absurde din partea raţionaliştilor că  
Reforma a fost doar „o ceartă între călugări". Lui Luther i s-a poruncit să  
dezbată problema în faţa membrilor ordinului său, în 1518 la Heidelberg, dar  
dezbaterea nu a avut rezultate prea mari, cu excepţia faptului că a dus la  
mărirea cercului celor care acceptau ideile lui Luther, printre care se număra şi  
Martin Bucer (1491-1551).2

Un aliat valoros, care mai tîrziu a suplimentat curajul lui Luther cu  
chibzuinţă lui plină de delicateţe, a venit la Wittenberg ca profesor de greacă  
în 1518. La vîrsta de 21 de ani, Philip Melanchthon (1497-1560) era deja bine  
instruit în limbile clasice şi ebraică. în timp~~ce~L'uther devenea marea voce  
profetică a Reformei, Melanchthon a devenit teologul ei. El şi alţii din corpul  
profesoral de la Wittenberg au sprijinit cu loialitate vederile lui Luther.3

în toamna anului 1518, Luther insista că singura lui autoritate în disputa  
ce urma să aibă loc nu era nici papa, nici Biserica, ci Biblia. El ar fi fost  
înfrînt de dominicani, dacă nu ar fi fost ajutorul lui Frederic, electorul  
Saxoniei, care a fost unul din cei ce l-au ales pe împăratul Sfîntului Imperiu  
Roman. Cînd Luther a fost convocat în faţa Dietei de la Augsburg în 1518,  
Frederic a promis că-i va da acestui curajos reformator sprijinul său puternic.  
Papa nu părea a înţelege proporţiile sprijinului popular de care se bucura  
Luther în Germania. La Dietă, Luther 1-a întîlnit pe cardinalul Cajetan, care-i  
cerea să îşi retracteze vederile, dar Luther a refuzat să facă aceasta pînă nu se

284 Creştinismul de-a lungul secolelor

într-o caricatură procatolică din  
secolul al XVI-lea, diavolul îi dă tonul  
lui Luther. Luther nu s-a lăsat mai  
prejos cînd a văzut caricatura.  
„ Trebuie să fiu invincibil," a spus el,  
„deoarece ei nu pot să mă înfrîngă  
atunci cînd am un singur cap."

va fi convins de falsitatea lor prin Scriptură. El a contestat de asemenea faptul  
că papa ar fi autoritatea supremă în domeniul credinţei şi al moralei, şi  
utilitatea sacramentelor fără credinţă. La începutul anului 1519, Luther a  
promis nunţiului papal, Karl von Miltitz, că nu-şi va proclama vederile dacă şi  
oponenţii lui vor tăcea.

Mai tîrziu, Luther a cerut convocarea unui conciliu general care să trateze  
problema. în iulie 1519, el a avut o dezbatere cu John Eck la Leipzig.4 Şiretul  
Eck a reuşit să-1 forţeze pe Luther să admită că şi un conciliu general pcate să  
greşească, că el refuză să accepte deciziile papei şi că multe dintre ideile lui  
Hus sînt valide.

în 1520, Luther s-a hotărît să facă problema cunoscută poporului german  
prin publicarea a trei broşuri. Discursul către nobilimea germană5 era adresat  
ierarhiei. Roma pretindea că autoritatea spirituală era superioară autorităţii  
seculare; că singur papa putea interpreta Scriptura; şi că nimeni în afară de  
papă nu putea convoca un conciliu. După prezentarea argumentelor pentru  
aceste pretenţii, Luther a trecut la distrugerea lor din perspectiva Scripturii. El  
a afirmat că domnitorii ar trebui să reformeze Biserica la nevoie, că papa nu  
trebuie să intervină în afacerile civile şi că toţi credincioşii sînt preoţi spirituali  
ai lui Dumnezeu, care pot să interpreteze Scriptura şi care au dreptul să-şi  
aleagă preoţii. în octombrie, el a publicat Robia babiloniană.6 în această  
broşură îşi lărgea atacul contestînd sistemul sacramental al Romei. Primul  
document fusese un atac istoric împotriva ierarhiei, dar al doilea ataca centrul  
sistemului roman — sacramentele ca mijloace ale harului cînd erau împărţite

Capitolul 27 285

Un alt caricaturist contemporan  
procatolic l-a prezentat ca avînd şapte  
capete, zugrăvindu-l ca fiind, de la  
stînga la dreapta, un vrăjitor, un  
călugăr cu glugă, un păgîn cu turban,  
un om al bisericii, un fanatic cu albine  
în păr, un clovn şi un Bar aba vinovat  
de ucidere, instigare la revoltă şi de  
tîlhărie.

de preoţi. Luther a accentuat validitatea sigură doar a Cinei Domnului şi a  
botezului. Henric al VIH-lea a cîştigat de la papă titlul de „Apărător al  
credinţei" pentru el şi pentru urmaşii săi, datorită răspunsului dat de el acestui  
atac al lui Luther împotriva sistemului sacramental. A treia broşură, Despre  
libertatea creştinului, ataca cu adevărat teologia Bisericii Romane prin faptul  
că afirma că toţi credincioşii sînt preoţi ca rezultat al credinţei lor personale în  
Cristos. Subiectele în dispută erau clarificate prin aceste atacuri ale lui Luther  
asupra ierarhiei, a sacramentelor şi a teologiei Bisericii Romane, şi prin  
chemarea lui la reformă naţională.

în iunie 1520, Leon al X-lea a emis bula Exsurge Domine, care în cele din  
urmă a dus la excomunicarea lui Luther. Cărţile lui de asemenea au fost arse  
la Colonia. Luther nu s-a lăsat mai prejos şi a ars prompt bula lui Leon în  
public în 10 decembrie 1520.7 Carol al V-lea, noul împărat, a convocat dieta  
imperială la Worms în primăvara anului 1521, la care Luther trebuia să apară  
pentru a da socoteală de vederile lui. Luther a plecat la Worms cu asigurarea  
protecţiei din partea lui Frederic, care a fost electorul Saxoniei şi fondatorul  
universităţii Wittenberg, şi a altor prinţi germani. El a refuzat din nou să-şi  
retracteze vederile, dacă nu putea fi convins „prin mărturia Scripturii" sau  
prin raţionament că greşise. El a afirmat că-şi va menţine poziţia numai pe  
această bază, şi a cerut ajutor de la Dumnezeu.8 Prietenii lui l-au răpit pe  
drumul de întoarcere la Wittenberg şi l-au dus la Castelul Wartburg, unde a  
rămas pînă în 1522. După plecarea sa de la Worms, Dieta a dat un edict prin  
care poruncea tuturor supuşilor împăratului să-1 prindă pe Luther şi să-1  
predea autorităţilor. Era de asemenea interzisă citirea scrierilor lui.

286 Creştinismul de-a lungul secolelor

in. ANII DE SEPARARE, 1522-1530

în timpul anului de încercare, din mai 1521 pînă în martie 1522,  
Melanchthon nu a stat degeaba. Scurta sa lucrare în latină despre teologia  
reformatorilor de la Wittenberg, Loci communes,9 a apărut în 1521. Această  
mică lucrare a fost primul tratat teologic major al Reformei şi a trecut prin  
numeroase ediţii în timpul vieţii autorului lui. Acest tratat 1-a consacrat pe  
Melanchthon ca teolog al mişcării luterane.

Melanchthon a respins autoritatea bisericii romane, pe părinţii Bisericii,  
legea canonică şi pe scolastici. El a pus Biblia deasupra tuturor acestora, ca  
autoritate finală pentru creştini. Mica lui carte s-a născut din studiile Epistolei  
lui Pavel către romani. în ea Melanchthon încerca să trateze „cele mai comune  
subiecte ale ştiinţei teologice", într-o manieră metodică, pentru „a stîrni  
oamenii spre Scriptură". El îl descrie pe om ca fiind legat de păcat şi  
neputincios să se ajute singur. Legea, scrie el, nu-1 poate ajuta, deoarece  
funcţia ei principală este de a dezvălui păcatul. Dumnezeu trebuie să iniţieze  
lucrarea de mîntuire pe care omul o primeşte prin credinţa în Cristos. Luther,  
care a recunoscut că era îndrăzneţ şi violent acolo unde Melanchthon era  
paşnic şi blînd, a aprobat întru totul această lucrare ca expresia teologică a  
ideilor lui. El a caracterizat-o ca „nemuritoare".

Melanchthon a înfiinţat şi sistemul şcolar german. El a fost autorul  
Confesiunii de la Augsburg. Timp de treizeci de ani acest învăţat paşnic a fost  
prietenul şi colegul lui Luther.

Dar nici Luther nu a stat degeaba în timpul domiciliului lui forţat la  
Castelul Wartburg, între mai 1521 şi martie 1522. Folosind ediţia  
Testamentului grecesc a lui Erasm, el a tradus Noul Testament în mai puţin de  
un an. Pînă în 1534, întreaga Biblie a fost tradusă din original în germană.  
Cînd a fost publicată, ea nu numai că le-a dat germanilor Biblia în propria lor  
limbă, dar a şi stabilit forma standard a limbii germane. El a scris de  
asemenea Despre jurămintele monastice, în care îi îndemna pe călugări şi pe  
călugăriţe să-şi renege jurămintele greşite, să părăsească mănăstirea şi să se  
căsătorească.

Luther a fost desigur un erou naţional şi a fost preţuit la fel de mult de  
prinţ, de ţăran, de umanist şi de cavaler; dar metodele lui în anii următori i-au  
îndepărtat pe unii din cei care-1 urmaseră la început necondiţionat. în timp ce  
era la Wartburg, Nicholas Storch şi Markus Stiibner, care erau cunoscuţi ca  
„profeţii de la Zwickau", au apărut la Wittenberg şi au început să predice idei  
similare cu ideile unora dintre anabaptişti. Ei susţineau că împărăţia lui  
Dumnezeu urma să apară curînd pe pămînt şi că adepţii lor vor avea nişte  
revelaţii speciale. Carlstadt, care era de obicei instabil, a fost influenţat de ei.  
Riscîndu-şi viaţa, Luther s-a întors în 1522 la Wittenberg. După opt zile de  
predici înfierbîntate, în care a accentuat autoritatea Bibliei şi nevoia de  
schimbare treptată în Biserică, el i-a învins pe profeţii de la Zwickau. Dar  
ramura radicală a Reformei a simţit în această perioadă că nu putea conta pe  
ajutor din partea lui Luther, şi, în 1535, Luther s-a rupt în mod deschis de  
mişcarea anabaptistă.

Capitolul 27 287

El a pierdut şi sprijinul din partea umaniştilor, cum a fost Erasm, în 1525.  
Erasm sprijinise la început cererile de reformă ale lui Luther, dar s-a retras  
cînd a văzut că vederile lui Luther puteau duce la o ruptură de Roma. El de  
asemenea nu era de acord cu părerea lui Luther că voinţa omului este atît de  
neputincioasă încît iniţiativa în mîntuire trebuie să vină de la Dumnezeu.  
Erasm a pus accentul pe libertatea voinţei umane în cartea lui Libertatea  
voinţei, pe care a publicat-o în 1524, ca răspuns la contestarea libertăţii voinţei  
de către Luther.

De asemenea, ţăranii i-au devenit ostili lui Luther în 1525, cînd el s-a opus  
revoltei ţărăneşti. Ţăranii îl auziseră denunţînd autoritatea bisericii şi  
afirmînd-o pe cea a Scripturii şi dreptul individului de a merge direct la  
Dumnezeu pentru mîntuire, şi ei au aplicat aceste argumente la problemele lor  
sociale şi economice. Feudalismul îi oprimase puternic pe ţărani, şi în cele  
„Douăsprezece articole"10 din 1525, ei cereau eliminarea abuzurilor feudale pe  
care ei le dovedeau cu Scriptura că sînt abuzuri. La început, în lucrarea lui  
îndemn la pace, din aprilie 1525, el i-a îndemnat pe ţărani să aibă răbdare, iar  
pe seniori să repare lucrurile de care se plîngeau ţăranii. Cînd Luther şi-a dat  
seama că această mişcare socială revoluţionară ar putea primejdui Reforma şi  
submina bazele disciplinei guvernamentale chiar şi în provinciile protestante,  
i-a îndemnat pe prinţi într-un limbaj violent în broşura lui împotriva hoardei  
ucigaşe şi hoaţe de ţărani, să reprime dezordinea. Autorităţile nu au avut  
nevoie de îndemnuri pentru a lua măsuri severe, şi au măcelărit aproximativ  
100.000 de ţărani. Ţăranii din sudul Germaniei au rămas în Biserica  
Romano-Catolică în oarecare măsură şi datorită faptului că fuseseră trădaţi de  
Luther.

Alţii au considerat că renegarea jurămintelor monastice de către Luther  
prin căsătoria lui cu călugăriţa evadată Katherine von Bora, în 1525, a fost o  
ruptură bruscă cu trecutul, nejustificată. Dar Luther a simţit întotdeauna că a  
făcut ceea ce trebuia şi a avut multă bucurie în viaţa de familie. Cei şase copii  
\* ai lui cît şi numeroşi studenţi îi onorau masa în aşa măsură încît uneori  
„Katie" a lui făcea faţă cu greu pregătirii hranei necesare.

A fost de asemenea regretabil faptul că Luther nu a văzut o cale clară de  
unire a forţelor cu Zwingli, care conducea Reforma în cantoanele din nordul  
Elveţiei. Luther şi Zwingli s-au întîlnit în toamna anului 1529 la Colocviul  
Marburg, de la castelul lui Filip de Hesse din Marburg. Ei au căzut de acord  
asupra a 14 din 15 propuneri, dar au avut păreri opuse despre felul în care  
Cristos este prezent în elementele Cinei Domnului. Zwingli susţinea că Cina  
Domnului este o amintire a morţii lui Cristos, iar Luther susţinea că există o  
prezenţă reală a lui Cristos în Comuniune, deşi substanţa pîinii şi a vinului nu  
se schimbă. Aşa cum fierul rămîne fier, dar devine roşu aprins cînd este  
înfierbîntat, aşa susţinea el că substanţa pîinii şi a vinului nu se schimbă, ci în  
jurul şi dedesubtul simbolurilor este prezenţa fizică a lui Cristos."

Evenimentele din Germania l-au forţat pe Luther să dea o organizare  
bisericii şi liturghiei potrivită pentru adepţii lui. La Dieta de la Speier în 1526,  
partizanii nobili ai lui Luther au reuşit să convingă Dieta ca, pînă la întrunirea

288 Creştinismul de-a lungul secolelor

unui Conciliu general, conducătorul fiecărui stat să fie liber să urmeze  
credinţa pe care o crede el corectă. A fost adoptat temporar principiul cuius  
regio eius religio (conducătorul alege religia statului lui). Lupta împăratului  
Carol al V-lea pentru a-1 împiedica pe duşmanul lui, Francisc I, să cîştige  
controlul asupra Italiei în jurul anului 1520, ameninţarea turcilor dinspre  
Răsărit şi absenţa multor prinţi germani catolici la Dietă explică, probabil,  
această decizie şi creşterea rapidă a mişcării luterane după acea dată.

O a doua Dietă de la Speier, în 1529, a anulat decizia primei Diete,  
declarînd că credinţa romano-catolică este singura credinţă legală. Cei şase  
adepţi nobili ai lui Luther şi reprezentanţii a paisprezece oraşe au citit un  
Protest. De atunci înainte, ei au fost cunoscuţi de către oponenţii lor ca  
„protestanţi". De aici provine termenul „protestant".

în 1530 s-a ţinut Dieta de la Augsburg. Cu aprobarea lui Luther,  
Melanchthon a redactat Confesiunea de la Augsburg, care a fost prezentată la  
Dietă.12 Ea a devenit credeul oficial al Bisericii Luterane. Era primul din cele  
cîteva credeuri care au făcut ca perioada dintre 1517 şi 1648 să fie tot atît de  
mare pentru dezvoltarea credeului protestant cum fusese perioada între 325 şi  
451 pentru dezvoltarea credeurilor ecumenice ale Bisericii, ca de exemplu  
Credeul Nicean. Numai 7 din cele 29 de articole erau negative, repudiind  
abuzurile religioase; celelalte articole erau o afirmare pozitivă a credinţei  
luterane. Luther a formulat Liturghia germană şi Regula de slujire, în anul  
1526.

Luther de asemenea a redactat Micul catehism în 1529,13 ca o prezentare  
pe scurt a celor Zece Porunci, a Credeului apostolilor, a rugăciunii „Tatăl  
nostru" şi a altor subiecte de teologie şi liturghie. Corpul profesoral de la  
Wittenberg a început în 1535 să examineze şi să ordineze pe candidaţii pentru  
preoţie. Mişcarea luterană a făcut apoi progrese rapide în nordul Germaniei,  
în ciuda opoziţiei armate din partea împăratului şi a prinţilor catolici.

IV. EPOCA RĂZBOAIELOR RELIGIOASE

GERMANE ŞI ORGANIZAREA TERITORIALĂ

A BISERICII, 1531-1555

Prinţii protestanţi au hotărît să se organizeze pentru apărare reciprocă,  
formînd astfel la începutul anului 1531 Liga de la Schmalkalden. Ei au căzut  
de acord să-şi apere credinţa prin forţa armelor dacă era nevoie. Dar, între  
anii 1532 şi 1542, împăratul era ocupat cu războaiele împotriva turcilor şi  
francezilor, şi Liga Protestantă nu a fost nevoită să lupte. Astfel luteranismul  
a reuşit să cîştige mult teren în nordul Germaniei. în anul 1535 a fost adoptat  
un sistem luteran de ordinare a pastorilor. Aceasta însemna ruperea de  
ierarhia romană.

Ultimii ani ai lui Luther au fost tulburaţi de bigamia lui Filip de Hesse  
(1504-1567), unul din sprijinitorii lui, care s-a căsătorit cu Margaret von der  
Saale în 1540 fără a fi divorţat de prima soţie. Luther a avut ezitări în această  
situaţie, consimţind la a doua căsătorie şi îndemnînd ca aceasta să fie ţinută

Capitolul 27 289

secretă. în 1546 el a murit, lăsînd mişcarea luterană sub conducerea lui  
Melanchthon.

în cele din urmă, împăratul a fost gata de război cu protestanţii germani,  
şi războaiele împotriva Ligii au ocupat scena istoriei germane între 1546 şi  
1552. Lupta s-a încheiat cu Pacea de la Augsburg în 1555. Această înţelegere a  
pus luteranismul la un nivel de egalitate legală cu catolicismul roman în  
Germania. Prinţul era cel care urma să hotărască religia din teritoriul lui, iar  
disidenţilor li se dădea dreptul de emigrare. Dacă un lider catolic trecea la  
protestantism, el trebuia să renunţe la funcţia lui. Această înţelegere a apărat  
controlul romano-catolic asupra regiunilor din sudul Germaniei care erau  
predominant romano-catolice. Acesta a fost un pas spre un pluralism religios.

Se va observa că Pacea de la Augsburg îi dădea prinţului putere în  
problemele religioase ale bisericii. în 1539, a fost convocat de către electorul  
Frederic un consistoriu la Wittenberg, care să servească drept tribunal în  
cazurile de indisciplină şi divorţ. în următoarea decadă, consistoriul a devenit  
un corp de guvernămînt care guverna afacerile bisericii sub supravegherea  
prinţului. Superintendenţii, folosiţi încă din 1527, erau trimişi să  
supravegheze problemele bisericii locale. Luther credea în ordine şi scria că,  
deşi statul nu are dreptul să se amestece în problema mîntuirii individului,  
statului i s-a dat sabia lui Dumnezeu ca să menţină ordinea, pentru ca cei pioşi  
să poată trăi în pace. Conducătorul statului era responsabil înaintea lui  
Dumnezeu pentru felul în care conducea statul. Dar Luther era împotriva  
răsturnării unui guvern arbitrar şi opresiv prin revoluţie, pe motiv că timpul  
sau duşmanii externi vor îndrepta starea respectivă.14 Bisericile teritoriale  
cuprindeau toate persoanele botezate, şi aveau superintendenţi numiţi de prinţ,  
care erau răspunzători în faţa acestuia pentru uniformitate în ce priveşte  
închinarea şi pentru disciplina pastorilor.

Luther a fost desigur una din personalităţile titanice ale Bisericii datorită  
influenţei sale asupra epocii lui cît şi asupra timpurilor ce au urmat. Bisericile  
luterane naţionale din Germania şi din ţările scandinave au fost un rezultat al  
activităţii lui. Acestor biserici el le-a dat Catehismul mare şi Catehismul mic;  
Comentariile, care erau ajutoare pentru predici pentru preot; un sistem de  
conducere a Bisericii, dezvoltat de el în mare măsură; Biblia germană, care a  
ajutat la standardizarea limbii germane; cîntări minunate care erau cîntate în  
limba naţională de către întreaga adunare. El a înfiinţat un sistem de educaţie  
elementară universală în Germania, pentru ca oamenii să poată fi învăţaţi să  
citească Biblia în limba lor. El a îndemnat în acest sens corpurile guvernatoare  
ale oraşelor germane într-o scrisoare pe care le-a adresat-o în anul 1524, iar în  
1530 a scris despre datoria părinţilor de a-şi trimite copiii la şcoală. Şcoala  
universală elementară obligatorie îşi are primele începuturi în eforturile lui  
Luther. De asemenea, el a fost preocupat de educaţia la nivel de gimnaziu şi  
de universitate.

Luther a redat predicării locul ei de drept în biserică, creînd astfel un  
mediu de educare spirituală care era atît de larg folosit în Biserica Primară.  
Mai presus de toate, el a conştientizat epoca în care a trăit de faptul că în

19 Comanda nr. 549

290 Creştinismul de-a lungul secolelor

Capitolul 27 291

esenţă, cultura nu era numai o problemă de raţiune, ci o problemă de  
regenerare prin credinţa în Cristos. El nu a repudiat individualismul  
Renaşterii, ci a făcut din el o problemă spirituală, arătînd că individul este  
adus într-o relaţie mîntuitoare cu Dumnezeu prin credinţa în Isus Cristos. în  
locul unei biserici autoritare, el a pus o Biblie autoritară ca regulă infailibilă  
de credinţă şi de practică pe care fiecare credincios-preot trebuie să o  
folosească în chip de călăuză în probleme de credinţă şi de morală. Luther nu  
a negat necesitatea unei relaţii a individului cu ceilalţi din biserică; din contră,  
el a insistat asupra importanţei părtăşiei cu alţi membri ai trupului lui Cristos.

V. LUTERANISMUL, 1555-1580

De la Pacea de la Augsburg pînă la publicarea în 1580 a Cărţii acordului,  
pacea bisericilor luterane a fost tulburată de controverse doctrinare.  
Majoritatea problemelor erau în punctele în care Melanchthon şi Luther  
avuseseră opinii diferite. Una dintre contraverse a fost cu locul Legii în  
predicare. Luther a sugerat ca Legea să se predice ca mijloc de a le revela  
oamenilor cît de păcătoşi sînt. Alţii susţineau că trebuia predicată numai  
Evanghelia, ea fiind cea care aduce mîntuirea. Controversa majoristă s-a  
născut din teza lui George Major, potrivit căreia faptele bune sînt o parte  
importantă a mîntuirii noastre, cu toate că omul este mîntuit numai prin  
credinţă. Acei luterani care erau urmaşii apropiaţi ai lui Luther argumentau că  
aceasta era de fapt o întoarcere la doctrina romano-catolică a mîntuirii prin  
credinţă şi fapte. Au apărut discuţii şi asupra Cinei Domnului şi asupra  
întrebării dacă voinţa umană este sau nu capabilă să coopereze cu graţia  
divină în mîntuire.15

Deoarece disputele creau atît dezbinare religioasă cît şi politică, prinţii  
Germaniei au hotărît că problemele trebuie reglementate, pentru ca mişcarea  
luterană să nu se destrame. în 1577 a fost finalizat un document cunoscut sub  
numele de Formula acordului, care a fost publicat în 1580. Majoritatea  
luteranilor din Germania au acceptat această formulare a teologiei lor.  
Teologii luterani au avut de asemenea sarcina de a da o formulare completă a  
teologiei luterane, care să o diferenţieze de teologia romano-catolică. Aceasta  
s-a realizat prin pregătirea Cărţii acordului în 1580. Cartea aceasta conţinea  
cele trei mari credeuri universale ale Bisericii Primare şi diferitele formule  
luterane care fuseseră stabilite între 1529 şi 1580.

Aceste dispute i-au făcut pe luterani foarte conştienţi de importanţa  
doctrinei şi au dus la crearea unei concepţii care accentua corectitudinea  
doctrinei. Aceasta a dus la o ortodoxie rece, care ignora aspectele mai  
spirituale, subiective ale creştinismului. Mişcarea pietistă a apărut în secolul al  
XVII-lea ca o reacţie la această accentuare a aspectului intelectual al credinţei.

VI. LUTERANISMUL ÎN SCANDINAVIA

Reforma bisericească în Danemarca a început în timpul domniei unui  
nepot al lui Frederic al Saxoniei, Christian al H-lea (1513-1523), care avea o

puternică orientare umanistă şi care era nerăbdător să elibereze coroana de  
sub controlul unui conciliu de nobili şi cler. El voia să înfiinţeze o biserică de  
stat care să fie sub controlul regal. Succesorul lui, Frederic I (1523-1533), şi-a  
manifestat simpatia pentru credinţa luterană şi i-a permis lui Hans Tausen (cea  
1494-1561) să facă în Danemarca ceea ce făcuse Luther în Germania. Tausen a  
fost ajutat enorm de publicarea unei traduceri în daneză a Noului Testament  
în 1524. Frederic era în mod deschis în favoarea Reformei în 1526 şi 1-a numit  
pe Tausen capelanul regal. El era sprijinit cu loialitate de oamenii de rînd,  
care erau dezgustaţi de corupţia înaltului cler şi de traficul cu indulgenţe. în  
1530, a apărut formularea credinţei luterane („mărturisirea de credinţă", sau  
„confesiunea credinţei"), o confesiune de credinţă luterană. Succesorul lui  
Frederic, Christian al IlI-lea, a convins Dieta din 1536 să abolească religia  
romană şi să fie confiscate toate proprietăţile bisericii romane care au fost  
împărţite între rege şi nobili. începînd din 1539, luteranismul a devenit religie  
de stat în Danemarca.

Deoarece Norvegia a fost dominată de Danemarca pînă în 1814, ea a  
trebuit să accepte schimbările religioase care aveau loc în Danemarca.  
Luteranismul a fost introdus în Norvegia în timpul domniei lui Frederic I,  
devenind religie de stat în timpul domniei lui Christian al IH-lea.

Un cleric cu numele de Gissur Einarsen, care ajunsese sub influenţa  
luteranismului la universitatea din Wittenberg în timpul şederii lui în  
Germania, a predicat doctrinele luterane în Islanda, la întoarcerea lui în 1533.  
Cînd în 1540 a devenit episcop, a introdus luteranismul în episcopia lui.  
Publicarea Noului Testament în limba islandeză în acelaşi an a promovat  
cauza protestantismului. în 1554, luteranismul a devenit religia oficială a  
Islandei printr-un decret regal.

Suedia a devenit independentă de Danemarca în 1523, ca urmare a  
revoluţiei din 1521, în timpul domniei lui Christian al H-lea; şi noul ei  
domnitor reformator, Gustav Vasa (1523-1560), era de asemenea în favoarea  
Reformei, ca instrument prin care putea confisca bogăţiile bisericii romane.  
Olav Petri (1493-1552), după trei ani de studii la Wittenberg, a făcut în Suedia  
ceea ce Luther a făcut în Germania, punînd bazele populare pentru Reformă.  
Activitatea lui Petri i-a dat domnitorului posibilitatea de a aduce Suedia în  
turma credincioşilor luterani. O traducere suedeză a Noului Testament în 1526  
a deschis posibilitatea citirii lui de către public, pentru a compara învăţătura  
clerului lor cu Biblia, aşa îneît să poată vedea că doctrinele luterane ale lui  
Petri erau mai apropiate de Scriptură. Luteranismul a fost făcut religie de stat  
la Dieta de la Westeras, ţinută în 1527, fiind acceptat în mod treptat de  
oameni. în timpul lungii domnii a lui Gustav Vasa, din 1523 pînă în 1560,  
Reforma s-a stabilit pe deplin în ţară.

Din Suedia, Reforma s-a întins în Finlanda, deoarece Finlanda era sub  
stăpînirea Suediei. Michael Agricola (1508-1557) a fost apostolul ei în acea  
ţară. El a devenit arhiepiscop cam prin anul 1510 şi a tradus Noul Testament  
în limba finlandeză, prin care el a stabilit şi limba finlandeză scrisă. Pînă în  
anul 1530, credinţa luterană a fost adoptată de poporul finlandez şi de  
conducătorii lui.

292 Creştinismul de-a lungul secolelor

Luteranismul a avut influenţă şi în alte ţări. Ideile luterane au pus baza  
pentru Reforma din Scoţia sub John Knox. Luteranii şi-au răspîndit  
învăţăturile şi în Anglia. Deşi aceste ţări, în final, au adoptat alte forme ale  
Reformei, luteranismul a fost un factor în tranziţia de la catolicism la  
protestantism. Luteranismul a triumfat temporar în Polonia, dar disputele  
între cei care susţineau credinţa luterană şi luptele interne au permis bisericii  
romane să recîştige Polonia pentru catolicism. în Germania şi în ţările  
scandinave luteranismul a avut succesele cele mai mari şi mai îndelungate.  
Autoritatea Bibliei, pe care conducătorii luterani au tradus-o în limbile  
naţionale ale ţărilor lor, şi justificarea prin credinţă au devenit cuvintele de  
ordine în acele ţări în secolul al XVI-lea. Luther a făcut o lucrare mult mai  
mare decît şi-ar fi putut el imagina vreodată, atunci cînd s-a ridicat pentru  
prima oară în 1517 împotriva traficului cu indulgenţe al lui Tetzel.

NOTE

1. Henry Bettenson, Documents of the Christian Church (New York:  
Oxford University Press, ed. a 2-a, 1963), p. 185-191.

2. Hans S. Hillerbrand, The Reformation (New York: Harper, 1964), p.  
55-56.

3. Ernest G. Schwiebert, „The Reformation from a New Perspective",  
Church History, 17 (martie, 1948): 3-31.

4. Bettenson, op. cit., p. 191-192; Hillerbrand, op. cit., p. 65-76, despre  
disputa cu Eck.

5. Bettenson, Documents, p. 192-197.

6. Ibid., p. 197-199.

7. Hillerbrand, Reformation, p. 80-87.

8. Bettenson, Documents, p. 199-201; Hillerbrand, Reformation, p. 87-  
100.

9. Philip Melanchthon, Loci communes rerum theologicarum, tradus de  
Charles L. Hill (Boston: Meador, 1944).

10. Clyde L. Manschreck, ed., A History of Christianity (Englewood  
Cliffs, N.J.: Prentice-Hall, 1964), p. 35-40.

11. Hillerbrand, Reformation, p. 149-163.

12. Philip Schaff, Creeds of Christendom (New York: Scribner, 3 voi., ed.  
a 6-a, 1890). 3:1-73; Bettenson, op. cit., p. 210-212.

13. Schaff, op. cit., 3:74-92; Bettenson, op. cit., p. 201-209.

14. Hugh Thomson Kerr, Jr., A Compend of Luther's Theology  
(Philadelphia: Westminster, 1943), p. 213-232.

15. Schaff, op. cit., 1:258-307.

16. Ibid., 3:93-180.

REFORMA ŞI  
CONTRAREFORMA, 1517-1648

"

28

Reforma în Elveţia

Elveţia era cea mai liberă ţară din Europa în timpul Reformei, deşi cu  
numele făcea parte din Sfîntul Imperiu Roman. încă din 1291, cele trei  
cantoane forestiere Schwyz, Uri şi Unterwalden intraseră într-o uniune care îi  
permitea fiecărui canton să se dezvolte ca o republică autoguvernatoare. în  
timpul Reformei, în Confederaţie existau 13 cantoane. Elveţienii, democraţi  
viguroşi, erau căutaţi în toată Europa ca soldaţi mercenari. Ei au alcătuit  
armatele pe care le-a angajat papa pentru a-i apăra interesele cu forţa armelor.

Guvernul fiecărui canton era total responsabil pentru afacerile locale, şi  
pentru acest motiv fiecare canton era liber să accepte forma de religie pe care  
avea să o îmbrăţişeze. De aceea, Reforma în Elveţia a fost realizată prin  
acţiunea legală a guvernului local ales democratic.

Oraşele elveţiene erau de asemenea centre ale culturii, şi umanismul a  
reuşit să se stabilească în oraşele cantonale. Basel avea o universitate  
faimoasă. Aici şi-a editat Erasm Noul Testament grecesc deja tipărit. Datorită  
acestor factori, Reforma elveţiană a avut ca sursă majoră umanismul.

Pe teritoriile elveţiene s-au dezvoltat trei tipuri de teologie în timpul  
Reformei. Cantoanele de limbă germană din nordul ţării au urmat vederile lui  
Zwingli cu privire la Reformă. Cele din sud, în care se vorbea franceza, în  
frunte cu Geneva, au urmat vederile lui Calvin. Mai mult, radicalii Reformei,  
cunoscuţi ca anabaptişti, au dezvoltat o ramură extremistă între cei care la  
început au activat cu Zwingli. De la Zurich mişcarea anabaptistă s-a răspîndit  
în toată Elveţia, Germania şi Olanda. Ea a cunoscut o dezvoltare constantă  
sub conducerea lui Menno Simons.

I. REFORMA ZWINGLIANĂ ÎN CANTOANELE

GERMANE DIN NORDUL ELVEŢIEI

Huldreich Zwingli (1484-1531) a făcut parte şi el din prima generaţie de  
reformatori. în el forţele de nemulţumire faţă de Roma s-au cristalizat într-o  
biserică reformată. Tatăl lui era fermier şi magistratul principal din Wildhaus.  
Familia avea un venit bun care i-a dat posibilitatea lui Zwingli să primească o  
instruire bună în domeniul preoţiei. El a studiat la universitatea din Viena, şi

294 Creştinismul de-a lungul secolelor

în 1502 a plecat la universitatea din Basel unde şi-a completat studiile în 1504,  
primind diploma de licenţiat în litere în 1506. Lui i-a plăcut faptul că  
profesorii lui au pus accentul pe umanism. Erasm a devenit idolul lui; ştiinţele  
umaniste erau principala lui năzuinţă; dar teologia prezenta puţin interes  
pentru el.

între absolvirea din 1506 şi anul 1516, Zwingli 1-a slujit bine pe papă ca  
preot de parohie, capelan şi patriot elveţian înflăcărat. Prima lui parohie a  
fost la Glarus. în acest timp, orientarea lui umanistă 1-a făcut să interpreteze  
Evanghelia paulină folosindu-se de filozofia lui Platon şi de Predica de pe  
Munte a lui Cristos, accentuînd aspectele etice ale creştinismului. Studiul  
învăţăturilor lui Erasm 1-a îndepărtat de teologia scolastică spre studiul Bibliei.  
Tendinţele lui patriotice l-au făcut să se opună serviciului mercenar făcut de  
tinerii elveţieni, cu excepţia serviciului mercenar pentru papă. Pentru a-i atrage  
sprijinul, papa i-a dat o pensie anuală generoasă. în 1513 şi 1515 el a mers cu  
mercenarii de la Glarus pentru a sluji ca şi capelan al lor.

între 1516 şi 1518, a slujit ca pastor la Einsiedeln, un centru pentru  
pelerini. Acolo a început să se opună unor abuzuri ale sistemului roman de  
indulgenţe şi ale imaginii negre a Fecioarei Măria, ridiculizîndu-le aşa cum a  
făcut şi Erasm. Cînd a apărut în 1516 Testamentul grec al lui Erasm, el a  
copiat Epistolele lui Pavel de pe un exemplar împrumutat, pentru a-şi avea  
propriul lui exemplar. El era un umanist biblic atunci cînd a plecat de la  
Einsiedeln. Chemat ca pastor la Zurich, el şi-a început activitatea acolo în  
anul 1519. în acest timp, a luat poziţie clară împotriva înscrierii elveţienilor ca  
mercenari în serviciul străinilor, din cauza influenţelor corupătoare la care  
erau supuşi oamenii în această slujbă, şi Zurichul a oprit această practică în  
1521.

Un atac de ciumă în 1519 şi contactul Cu ideile luterane l-au dus la o  
experienţă a convertirii. Zwingli a ridicat pentru prima dată problema  
Reformei cînd a declarat că zeciuielile, plătite de credincioşi nu aveau  
autoritate divină şi că plata lor era o problemă voluntară. Aceasta era o  
lovitură pentru baza financiară a sistemului roman. Pare ciudat faptul că  
reformatorul s-a căsătorit în secret cu văduva Anna Reinhard, în 1522. Abia  
în 1524 el a legitimizat în mod public unirea lor, căsătorindu-se cu ea în mod  
deschis.

Cînd, în anul 1522, cetăţenii au respins ideea postului mare şi, pentru a se  
scuza, au citat afirmaţia lui Zwingli cu privire la faptul că Biblia este singura  
autoritate, şi cînd au fost făcute schimbări care au modificat sistemul de  
închinare roman, autorităţile s-au hotărît să ţină o dezbatere publică în care  
Zwingli să le răspundă tuturor participanţilor. Apoi autorităţile alese urmau să  
decidă ce credinţă să adopte oraşul şi cantonul. Astfel, în cantoanele de nord  
ale Elveţiei, Reforma a avut loc prin acţiune guvernamentală după dezbatere,  
înainte de dezbaterea din 1523, care a fost îndreptată împotriva lui Johann  
Faber, Zwingli a pregătit cele Şaizeci şi şapte de Articole, care puneau  
accentul pe mîntuirea prin credinţă, autoritatea Bibliei, Cristos ca şi Cap al  
Bisericii şi dreptul clericilor la căsătorie. Ele condamnau de asemenea  
practicile romane nebiblice.1 Consiliul oraşului a hotărît că Zwingli a cîştigat,

Capitolul 28 295

şi ideilor reformatorului li s-a dat rapid statut legal. Au fost eliminate plăţile  
pentru botezuri şi înmormîntări. Călugării şi călugăriţele aveau voie să se  
căsătorească. Au fost interzise icoanele şi moaştele şi, în 1525, Reforma era  
încheiată în Zurich prin abolirea liturghiei. Credinţa lui Zwingli că autoritatea  
finală o are comunitatea creştină, care îşi exercită autoritatea printr-un guvern  
civil ales, acţionînd pe baza Bibliei, a adus roade în Reforma de la Zurich, în  
care biserica şi statul s-au legat într-un mod teocratic.

Berna a fost cîştigată de partea Reformei printr-o dezbatere asemănătoare  
celei din Zurich. Zwingli a luat parte la dezbatere pe baza celor Zece teze1 ale  
lui şi, ca rezultat, consiliul oraşului a ordonat acceptarea principiilor Reformei  
în 1528. în 1529 şi în Basel a fost abolită liturghia prin influenţa unui bun  
prieten al lui Zwingli, Oecolampadius.

După 1522, Zwingli a fost stînjenit de adepţii deveniţi cunoscuţi sub  
numele de anabaptişti, deoarece ei insistau asupra rebotezării convertiţilor. în  
1525, consiliul oraşului le-a interzis întrunirile şi i-a alungat din oraş. în 1527,  
Felix Manz (1498-1527) a fost executat prin înecare.

Zwingli a pierdut şi sprijinul lui Luther la Colocviul de la Marburg în  
1529, cînd cei doi nu au reuşit să ajungă la un acord în legătură cu prezenţa  
lui Cristos în elemente, la Cina Domnului. Astfel, zwinglianismul s-a dezvoltat  
separat de luteranism.

Acceptarea principiilor zwingliene de către mai multe cantoane a făcut  
necesară o organizare religioasă astfel încît, în 1527, s-a format un sinod al  
bisericilor evanghelice elveţiene. Cam în acelaşi timp, a fost tradusă Biblia  
pentru popor în limba naţională. Pînă acum papa nu intervenise, din cauză că  
avea nevoie de mercenari elveţieni, dar cantoanele rurale mai vechi,  
credincioase papei, s-au hotărît să oprească îndepărtarea de Roma. Ele au  
organizat o Uniune creştină a Cantoanelor Catolice, şi în 1529 a izbucnit un  
război deschis între cantoanele protestante şi cele romano-catolice. Cele două  
grupuri au încheiat un acord de pace la Cappel, prin care urma ca majoritatea  
cetăţenilor din fiecare canton să hotărască forma de religie pe care o vor  
adopta; totodată s-a hotărît ca protestanţii să fie toleraţi în cantoanele papale.  
Cînd Zwingli a încercat să cîştige Geneva pentru cauza lui, a izbucnit iarăşi un  
război, în 1531. Zwingli a plecat pe cîmpul de luptă ca şi capelan al soldaţilor  
săi şi a fost ucis în timpul luptei. Ca rezultat al luptelor, fiecărui canton i s-a  
dat control deplin asupra afacerilor sale interne, iar Zurichul s-a retras din  
alianţa lui cu Liga Creştină Civică a Cantoanelor Reformate. După aceasta, în  
Elveţia germană, au avut loc puţine schimbări în situaţia religioasă. Heinrich  
Bullinger (1504-1575) a devenit succesorul abil şi conciliator al lui Zwingli.  
Mai tîrziu, forţele zwingliene s-au unit cu cele calviniste în bisericile reformate  
din Elveţia, prin Acordul de la Zurich din anul 1549.

Zwingli a fost cel mai umanist dintre reformatori. El credea că greci ca  
Socrate şi Platon şi romani ca Seneca, Scipio şi Cato vor fi în cer. Dar, în  
afară de aceasta, el susţinea autoritatea absolută a Bibliei şi nu permitea în  
religie nimic ce nu putea fi dovedit prin Scriptură. El accepta predestinarea  
necondiţionată la mîntuire, dar credea că numai cei care au auzit şi au respins

Capitolul 28 297

Evanghelia prin necredinţă sînt predestinaţi la condamnare. El credea că  
credinţa este elementul esenţial în sacramente, că Cina Domnului era o  
„comemorare" simbolică şi nu o „repetare" a Ispăşirii, iar credinciosul se  
împărtăşeşte din Cristos prin credinţă. El considera păcatul originar ca o boală  
morală, nu ca o vină. Prin urmare, copiii mici puteau fi mîntuiţi de Cristos  
fără să fi fost botezaţi. Lucrarea lui Religia adevărată şi falsă (1525) exprimă  
concepţia lui biblică şi cristocentrică.

Acestea au fost concepţiile omului care a pus bazele credinţei reformate în  
Elveţia germană. Deşi Calvin a devenit eroul credinţei reformate, biserica nu  
trebuie să uite rolul pe care 1-a avut cultivatul, democratul şi sincerul Zwingli  
în eliberarea Elveţiei din lanţurile papalităţii. El a fost mai liberal decît  
Luther, dar tot atît de curajos ca şi acel mare reformator.

II. REFORMA RADICALĂ, 1525-1580

Tratarea anabaptiştilor într-un capitol dedicat apariţiei credinţei reformate  
în Elveţia este justificată de faptul că mişcarea anabaptistă a fost la început  
strîns legată de mişcarea zwingliană din nordul Elveţiei. De acolo ea s-a  
răspîndit în Moravia, Olanda şi alte ţări. Ea a fost strămoşul spiritual al  
bisericilor moderne menonite, amişe şi huterite din întreaga lume. Ea a atras  
lucrătorii de la oraşe şi sate.

A. A nab ap tist ii

Anabaptiştii au apărut prima dată în Elveţia, datorită libertăţii care exista  
în această ţară. Nici feudalismul, nici papalitatea nu fuseseră în stare să pună  
stăpînire pe această ţară de bravi soldaţi mercenari. Insistenţa lui Zwingli  
asupra Bibliei ca bază pentru educarea predicatorilor a încurajat dezvoltarea  
concepţiilor anabaptiste bazate pe Biblie.

1. Conrad Grebel (1498-1526) poate fi considerat fondatorul mişcării  
anabaptiste elveţiene. El s-a născut într-o familie nobilă influentă şi a primit  
educaţie bună la universităţile din Viena şi Paris. După convertirea lui în 1522,  
a lucrat împreună cu Zwingli pînă la despărţirea lor în 1525. îl atrăsese  
concepţia iniţială a lui Zwingli conform căreia botezul copiilor mici nu avea  
justificare biblică. în anul 1525 Conciliul de la Ziirich le-a ordonat lui Grebel  
şi lui Felix Manz, un alt lider foarte educat al anabaptiştilor, să înceteze  
întrunirile pentru studierea Bibliei. George Blaurock a fost botezat în 1525 de  
Grebel, iar apoi el 1-a botezat pe Grebel şi pe alţii. în acelaşi timp, deoarece  
insistenţa asupra botezului adult, îi priva pe mulţi de drepturi cetăţeneşti,  
Zwingli a renunţat la poziţia lui iniţială referitoare la lipsa unei baze biblice  
pentru botezul copiilor mici. De asemenea, anabaptiştii mai radicali, care se  
opuneau controlului statului asupra religiei, îi puneau în primejdie planurile de  
a ralia de partea Reformei autorităţile conservatoare^La început, Zwingli voia  
să folosească tehnica lui de dezbatere pentru a-i convinge să renunţe la  
vederile lor, dar cînd aceasta a înregistrat un eşec, conciliul a adoptat măsuri  
mai dure, cum ar fi amenzile şi exilul. Pînă în 1535, mişcarea a devenit practic  
inexistentă în Ziirich, din cauza tratamentului plin de cruzime la care erau

298 Creştinismul de-a lungul secolelor

supuşi. Creştinii de rînd au fugit în alte ţări. Amişii din Pennsylvania provin  
din această mişcare.

Balthasar Hubmaier (cea 1481-1528), unul din primii anabaptişti germani,  
a avut o educaţie excepţională şi a primit o diplomă de doctor în teologie de la  
universitatea din Ingolstadt, unde a studiat cu John Eck, adversarul lui  
Luther. Pastoratul lui la Waldshut, lîngă graniţa elveţiană, i-a înlesnit  
contactul cu radicalii elveţieni, ale căror idei le adoptase. împreună cu cei trei  
sute de adepţi, a fost botezat prin stropire în anul 1525, şi a trebuit să fugă la  
Zurich pentru a scăpa de autorităţile austriece. De acolo a fost izgonit în  
Moravia, unde a preluat conducerea celor ce se refugiaseră din cauza  
persecuţiei zwingliene şi a miilor de moravieni convertiţi la anabaptism. A fost  
ars pe rug în 1528 din ordinul împăratului, iar soţia lui a fost înecată în  
Dunăre de către autorităţile romano-catolice. în toată cariera sa de conducător  
anabaptist, el a insistat asupra separării bisericii de stat, asupra autorităţii  
Bibliei şi asupra botezului credincioşilor.3

Datorită escatologiei ei, aripa radicală a mişcării anabaptiste a contribuit  
la discreditarea multor credincioşi buni din rîndurile anabaptiştilor din  
Germania. Profeţii de la Zwickau, care i-au cauzat probleme lui Luther la  
Wittenberg în 1522, au fost asociaţi deseori, deşi poate în mod greşit, cu  
mişcarea de discreditare. Răscoala de la Munster din 1535, condusă de cîţiva

cu

Anabaptiştii au fost trataţi  
multă cruzime atît de protestanţi cît şi  
de catolici. Ei au fost forţaţi să sară de  
la înălţime de pe clăi de fin, şi au fost  
înecaţi, arşi şi spînzurafi.

Capitolul 28 299

anabaptişti radicali, care credeau în mileniu, a dus la înstrăinarea lui Luther şi  
a adepţilor lui de aceşti oameni.

Bernhard Rothmann, unul dintre preoţii catedralei de la Munster, a  
început să lucreze în direcţia cîştigării Ministerului pentru credinţa  
evanghelică. în anul 1532, Conciliul le-a permis preoţilor luterani să ocupe  
amvoanele, dar împăratul a ordonat episcopului de Munster să-i alunge pe  
Rothmann şi pe adepţii lui, fiindcă ei deveneau tot mai radicali — adoptînd  
ideile anabaptiste de socialism şi propunînd vinderea proprietăţilor pentru  
ajutorarea săracilor. în acest punct, Melchior Hoffmann (cea 1495-1543), care  
sosise la Strasbourg în anul 1529 pentru a aştepta venirea mileniului, a fost  
înlocuit ca lider al anabaptiştilor milenişti din Strasbourg cu brutarul Jan  
Matthys. Matthys s-a autoproclamat a fi Enoh şi a trimis emisari la Munster  
în 1534. Mai tîrziu, el a hotărit că Ministerul şi nu Strasbourgul trebuia să fie  
Noul Ierusalim, şi s-a mutat acolo cu soţia lui, frumoasa fostă călugăriţă  
Divara. Cînd Matthys a fost ucis în luptă, 1-a urmat Ioan de Leyden, care s-a  
căsătorit cu Divara şi cu încă 15 soţii. A fost decretată poligamia din cauza  
marelui număr de femei necăsătorite din Munster şi pe baza practicii unor  
patriarhi din Vechiul Testament. Bunurile în comun şi o aşteptare fanatică a  
venirii împărăţiei Cereşti au dus la dezordine. Episcopul regiunii respective,  
ajutat de o mare forţă de luptă şi de trădarea din rîndurile anabaptiste, a  
recapturat oraşul, iar conducătorii anabaptişti au fost executaţi. Negarea  
ideilor lui Luther şi Zwingli de către anabaptişti, cît şi incidentul de la  
Munster au adus condamnarea şi la persecuţia mişcării atît din partea  
protestanţilor4 cît şi din partea romano-catolicilor.

Grupuri din Germania şi din Moravia, conduse iniţial de Jacob Hutter  
(care a murit în 1536), au dezvoltat un model de viaţă în comun, pe baza celor  
scrise în Faptele apostolilor despre Biserica Primară. Persecuţia i-a împins  
spre Ungaria şi Ucraina, iar după 1874 spre Dakota de Sud în Statele Unite, şi  
spre provincia canadiană Manitoba, unde ei mai practică şi astăzi  
comunalismul agrar pe bază voluntară. Ei sînt cunoscuţi sub numele de  
huteriţi.

3. Distrugerea mişcării anabaptiste de către mileniştii de la Munster a fost  
prevenită în Olanda de conducerea înţeleaptă a lui Menno Simons (1496-1561).  
Simons îmbrăţişase vederile anabaptiste şi renunţase la preoţia în biserica  
romană în 1536. El a luat conducerea „fraţilor", numele adoptat de  
anabaptiştii din Ţările de Jos pentru a scăpa de stigma ataşată numelui de  
„anabaptist". După moartea lui, „fraţii" au fost cunoscuţi sub numele de  
menoniţi, cărora li s-a acordat în final libertate religioasă în anul 1676.

Deoarece existau atîtea grupuri diferite de anabaptişti cu foarte mici  
nuanţe de diferenţe în credinţă, care au luat fiinţă din insistenţa asupra  
dreptului credinciosului de a interpreta Biblia ca o autoritate exactă şi finală,  
este dificilă elaborarea unei formulări organizate a crezurilor anabaptiste. Dar  
existau cîteva doctrine pe care le aveau în comun toţi anabaptiştii. Ei insistau  
asupra autorităţii Bibliei ca regulă finală şi infailibilă pentru credinţă şi  
practică. Mulţi dintre ei i-au dat o interpretare literală. Ei credeau că Biserica

300 Creştinismul de-a lungul secolelor

pură urma să fie o asociere liberă a celor regeneraţi, şi nu o biserică de stat  
din care să facă parte şi cei nemîntuiţi. De asemenea, ei practicau botezul  
credincioşilor, la început prin stropire sau vărsare iar mai tîrziu prin  
scufundare. Opoziţia lor faţă de botezul copiilor, pe care-1 considerau  
nebiblic, şi insistenţa lor asupra rebotezării le-a dat numele de anabaptişti.  
Majoritatea insistau asupra separării totale a bisericii de stat şi nu voiau să  
aibă nici o legătură cu bisericile de stat. Mărturisirea de credinţă de la  
Schleitheim5 din 1527, scrisă în cea mai mare parte de către Michael Sattler, a  
exprimat ideile majore a celor mai mulţi anabaptişti. Unii erau înclinaţi spre  
pacifism şi obiectau împotriva prestării jurămîntului la tribunal şi împotriva  
slujirii ca magistraţi. Alţii erau milenişti în vederile lor privind viitorul şi, în  
parte, datorită acestei credinţe, trăiau pe baza posedării bunurilor în comun.

Anabaptiştii se adresau mai ales muncitorilor şi ţăranilor, la care nu  
ajunseseră ceilalţi reformatori. Acest fapt, împreună cu o tendinţă frecventă a  
unor oameni ignoranţi de a interpreta Biblia literal, a dus deseori la excese  
mistice sau mileniste. Vremurile grele ale secolului al XVI-lea i-au făcut pe  
mulţi oameni din clasele de jos să accepte consolarea pe care au găsit-o în  
concepţiile anabaptiştilor. Anabaptiştii nu au fost „bolşevicii Reformei" şi nici  
nu au fost toţi vizionari fanatici „de stingă". Ei au fost oameni simpli care  
credeau în Biblie, iar unii dintre ei au fost duşi pe o cale greşită de către lideri  
ignoranţi, care au interpretatat Biblia literal în avantajul lor. Nici menoniţii,  
nici baptiştii nu trebuie să se ruşineze să-i socotească printre strămoşii lor  
spirituali. Conceptul lor de biserică independentă i-a influenţat pe separatiştii  
puritani, pe baptişti şi pe quakeri.

B. Radicalii mistici sau spirituali

Mulţi l-au urmat pe nobilul Kaspar Schwenkfeld (1489-1561). Aceşti  
oameni erau mai orientaţi spre experienţă, erau înclinaţi spre misticism şi  
credeau în călăuzirea spirituală interioară a Duhului Sfînt. Un mic grup încă  
mai există în Pennsylvania. Sebastian Franck (1499-cca 1542) a avut idei  
similare.

C. Radicalii raţionalişti socinieni

Socinienii, premergătorii unitarienilor de astăzi, au constituit un alt grup  
radical al Reformei. Ideile sociniene s-au dezvoltat în Italia. Lelio Sozzini  
(Socinus) (1525-1562) din Siena a fost atras înspre antitrinitarianism prin  
moartea antitrinitarianului Servetus din Geneva. Fausto Sozzini (1539-1604),  
nepotul lui, s-a mutat în Polonia în anul 1579 şi a rămas acolo pînă la sfîrşitul  
vieţii lui. Socinianismul s-a dezvoltat rapid în Polonia, şi Fausto a dat  
mişcării catehismul racovian, care a fost publicat în anul 1605. După  
învăţătura socinianistă, trebuie să ne închinăm lui Cristos ca unui om care şi-a  
obţinut divinitatea prin viaţa lui superioară. Moartea lui a fost pur şi simplu  
un exemplu de ascultare pe care o cere Dumnezeu de la cei care îl urmează.  
Păcatul originar, divinitatea lui Cristos, trinitatea şi predestinarea erau negate.  
Iezuiţii au reuşit să suprime această mişcare în Polonia, dar ideile sociniene  
s-au răspîndit în Olanda şi în Anglia, de unde s-au răspîndit şi în America.

Capitolul 28 301

Biserica unitariană modernă este o descendentă directă a socinienilor din  
Polonia, care au fost numiţi unitarieni pentru prima dată în Transilvania în  
jurul anului 1600.

III. REFORMA CALVINISTĂ ÎN GENEVA

Astăzi, milioanele de oameni din Elveţia, Olanda, Scoţia, Statele Unite şi  
de pretutindeni, care acceptă credinţa reformată ca bază doctrinară, sînt o  
mărturie a importanţei sistemului de teologie pe care 1-a dezvoltat Jean Calvin  
(1509-1564). Termenul „calvinism" şi expresia „credinţă reformată" se referă  
la sistemul de teologie dezvoltat pe baza sistemului lui Calvin.  
„Prezbiterianism" este cuvîntul folosit pentru a exprima sistemul de conducere  
al bisericii elaborat de Calvin. Geneva a fost centrul unde Calvin şi-a pus în  
aplicare pe deplin ideile. Calvin poate fi socotit liderul celei de a doua  
generaţii de reformatori.

A. Luther şi Calvin

Este interesant contrastul dintre Calvin şi Luther. Luther se născuse într-o  
familie de ţărani; tatăl lui Calvin a fost notar. Faptul acesta 1-a făcut pe  
Calvin membru al clasei oamenilor cu pregătire. Luther studiase filozofia şi  
teologia la universitate; Calvin a avut o educaţie umanistă şi juridică. Din  
această cauză, el a fost mai mult organizatorul protestantismului, în timp ce  
Luther a fost vocea lui profetică. Luther era puternic din punct de vedere  
fizic, dar Calvin s-a luptat cu boala în timpul perioadei sale de muncă în  
Geneva. Luther şi-a iubit casa şi familia, dar Calvin a fost în esenţă un  
cercetător singuratic. Luther, care a trăit în Germania monarhistă, a căutat  
sprijin aristocratic şi princiar; Calvin, în Elveţia republicană, era interesat de  
dezvoltarea unui sistem de conducere al bisericii prin reprezentanţi.

Luther şi Calvin au fost deosebiţi atît din punct de vedere teologic cît şi  
din punct de vedere personal. Luther punea accent pe propovăduire, iar pe  
Calvin 1-a interesat dezvoltarea unui sistem de teologie bine închegat şi  
formulat. Ambii acceptau autoritatea Bibliei; dar Luther insista mai mult  
asupra justificării prin credinţă, în timp ce Calvin punea accent pe  
suveranitatea lui Dumnezeu. Luther susţinea consubsstanţierea ca explicaţia  
corectă a prezenţei lui Cristos în Cina Domnului; dar Calvin respingea ideea  
prezenţei fizice a lui Cristos şi susţinea ideea prezenţei spirituale a lui Cristos  
prin credinţa din inimile participanţilor. Luther respingea numai ceea ce nu  
aproba Scriptura; dar Calvin refuza din trecut tot ce nu putea fi dovedit prin  
Scripturi. Luther credea în predestinarea celor aleşi, dar nu spunea prea multe  
despre alegere spre condamnare. Calvin susţinea o dublă predestinare —  
pentru salvare şi pentru condamnare — bazată pe voia lui Dumnezeu, şi el  
respingea orice idee a meritului din partea celui ales sau cunoaşterea dinainte  
din partea lui Dumnezeu, în sensul că Dumnezeu i-a ales pentru salvare pe cei  
despre care El ştia dinainte că vor crede.

302 Creştinismul de-a lungul secolelor

., Calvin îmbătrînind, aşa cum a fost  
i~r?:i desenat cu pana şi cu cerneală de unul  
y.'l din studenţii lui.

B. Viaţa lui Calvin pînă în 1536

Viaţa lui Calvin poate fi împărţită în două perioade majore. Pînă în 1536  
el a fost un cercetător itinerant; din 1536 pînă la moartea lui în 1564, cu  
excepţia unei scurte perioade de exil la Strasbourg între 1538 şi 1541, el a fost  
cetăţeanul de frunte al Genevei. S-a născut la Noyon în Picardia, în nord-estul  
Franţei, unde tatăl lui era un cetăţean respectat, care a reuşit să obţină o  
bursă specială de la o biserică pentru educaţia fiului său. Alte două afaceri au  
făcut posibilă cea mai bună pregătire pentru Calvin înainte de a merge la  
universitate. El a studiat un timp la universitatea din Paris, unde 1-a întflnit pe  
umanistul Guillaume Cop. Aici el a făcut cunoştinţă cu ideile protestante prin  
vărul lui, Pierre Oliver. După ce şi-a terminat studiile umaniste, tatăl lui 1-a  
trimis să studieze dreptul la universitatea din Orleans. în 1529, "el s-a  
transferat la universitatea din Bourges. Terminarea cu succes în 1532 a unui  
comentariu reuşit al lucrării lui Seneca De elementia a marcat apogeul  
influenţei umaniste în viaţa lui. Cîndva, între terminarea comentariului şi  
sfîrşitul anului 1533, Calvin a fost convertit şi a adoptat ideile Reformei. El a  
renunţat la bursa de la biserică. Forţat să părăsească Franţa în 1534, deoarece  
colaborase cu Nicholas Cop, rectorul Universităţii din Paris, la o scriere care  
cerea o reformă biblică similară cu cea a lui Luther, a plecat la Basel.

La Basel, a terminat cea mai importantă lucrare a sa, Institutele religiei  
creştine, în primăvara anului 1536, la vîrsta de 26 de ani. Mica lucrare îi era  
adresată lui Francisc I al Franţei, într-o încercare de a-i apăra pe protestanţii  
din Franţa, care sufereau pentru credinţa lor, şi de a-1 îndemna pe Francisc să  
accepte ideile Reformei. Astfel, prima ediţie a fost o apologie în care Calvin a  
arătat cum înţelege el credinţa creştină. Influenţa Catehismului lui Luther

Capitolul 28 303

poate fi observată în ordinea întocmirii acestei prime ediţii. La început, Calvin  
a făcut comentarii asupra celor Zece Porunci; apoi, pe baza Credeului  
apostolic, a făcut comentarii asupra credinţei; apoi discută rugăciunea, pe  
baza rugăciunii „Tatăl nostru"; cele Două Sacramente; greşelile punctului de  
vedere catolic asupra Cinei Domnului; şi, în final, libertatea creştină a  
cetăţeanului, pe care el o leagă de asemenea de libertatea politică. Lucrarea a  
trecut prin cîteva ediţii, pînă la ediţia finală din 1559. Această ediţie finală  
constă din patru cărţi şi optzeci de capitole, fiind un amplu tratat de teologie.6

C. Teologia lui Calvin

Cu riscul suprasimplificării, esenţa teologiei lui Calvin poate fi rezumată  
după cum urmează. Ideea coordonatoare a teologiei lui este suveranitatea  
totală a lui Dumnezeu. Calvin avea o concepţie măreaţă despre Dumnezeu şi  
despre gloria Lui, care este atît de caracteristică unora din profeţii Vechiului  
Testament. El credea în depravarea totală a tuturor oamenilor. Prin Adam,  
omul a moştenit vina păcatului lui Adam şi nu poate face nimic pentru  
propria lui salvare, deoarece voinţa lui este total coruptă. Apoi, Calvin  
susţinea că salvarea este o problemă de alegere necondiţionată, care nu se  
bazează pe meritele omeneşti sau pe faptul că Dumnezeu ne-a cunoscut mai  
dinainte. Alegerea se bazează pe voinţa suverană a lui Dumnezeu şi este o  
predestinare dublă, a unora spre salvare şi a altora spre condamnare. Calvin  
credea de asemenea că lucrarea lui Cristos pe cruce este limitată la cei aleşi  
pentru salvare. Această concepţie este doctrina lui despre o ispăşire limitată.  
Doctrina harului irezistibil este un corolar inevitabil al acesteia. Cei aleşi sînt  
salvaţi independent de propria lor dorinţă cînd Duhul Sfînt îi atrage irezistibil  
spre Cristos. Perseverenţa sfinţilor este punctul final în sistemul lui. Cei aleşi i  
care sînt salvaţi irezistibil prin lucrarea Duhului Sfînt nu vor fi pierduţi [  
niciodată.7 Deşi teologia lui Calvin se aseamănă cu teologia lui Augustin,  
Calvin îşi datorează sistemul lui mai degrabă studierii Scripturii decît lui  
Augustin. La fel ca alţi reformatori, el a mers de la Biblie la Augustin pentru  
a căuta sprijinul acestui prinţ al părinţilor Bisericii, şi nu de la Augustin la  
Biblie şi la doctrinele Reformei.

D. Viaţa lui Calvin după 1536

în timpul acestor ani de formare a lui Calvin, Reforma avansa în  
cantoanele franceze ale Elveţiei. Guillaume Farel (1489-1565), un individ  
profetic, avînd părul roşcat, un temperament înfierbîntat şi o voce puternică,  
a statornicit Reforma în Geneva. Născut într-o familie franceză din clasa  
mijlocie şi educat la universităţile franceze, el a acceptat curind după 1521  
ideea lui Luther despre justificarea prin, credinţă. Protejat de Berna, el a  
ajutat la răspîndirea ideilor Reformei. în anul 1532 a început munca în  
Geneva. în 1535 a cîştigat o dispută cu oponenţii Reformei, şi Adunarea  
Generală a cetăţenilor a adoptat oficial ideile reformatorilor în anul 1536.  
Farel a înţeles că avea nevoie de cineva cu o abilitate organizatorică mai mare,  
pentru a-1 ajuta să statornicească Reforma în Geneva. în anul 1536, în timpul  
călătoriilor sale, Calvin s-a oprit o noapte la Geneva. Farel a mers la el şi 1-a

304 Creştinismul de-a lungul secolelor

rugat să-1 ajute. Văzînd ezitarea lui Calvin, căruia îi plăcea viaţa de cercetător  
şi scriitor de teologie, Farel i-a spus că blestemul lui Dumnezeu va fi asupra  
lui dacă nu acceptă. înfricoşat, aşa după cum mărturisea mai tîrziu Calvin, s-a  
hotărît să rămînă. El şi Farel au cooperat pînă cînd au fost exilaţi în 1538.  
Calvin a fost ordinat ca pastor-profesor în Geneva în anul 1536.

în 1537, Calvin şi Farel au reuşit să primească aprobarea unei ordonanţe  
care decreta că Cina Domnului trebuia comemorată într-un anumit timp,  
trebuia pregătit un catehism al copiilor, trebuia adoptat cîntatul  
congregaţional, iar cei puşi sub disciplină severă puteau fi excomunicaţi. Cei  
doi au introdus un catehism şi o scurtă mărturisire de credinţă, dar o dispută  
în legătură cu liturghia Cinei Domnului a dus la exilarea lor în 1538.

între 1538 şi 1541, Calvin le-a predicat refugiaţilor religioşi francezi, în  
Strasbourg, unde Thomas Bucer (1491-1551) a condus reforma şi ţinea  
prelegeri de teologie. în 1540, s-a căsătorit cu Idelette de Bure, văduva unui  
pastor anabaptist. Singurul lor fiu a murit cînd era mic şi în 1549 a murit şi  
Idelette.

în 1541, forţele reformatoare au cîştigat iarăşi controlul în Geneva, şi  
Calvin a fost invitat să vină înapoi. în acelaşi an el a promulgat Ordonanţele  
ecleziastice..8 Acestea prezentau activităţile celor patru clase de deţinători ai  
slujbelor din biserică. Exista un grup de pastori care să predice şi să  
administreze disciplina, un grup de învăţători care să înveţe doctrina, un grup  
de diaconi care să administreze lucrarea de milostenie şi, cel mai important  
dintre toate, consistoriul, compus din pastori şi bătrîni, care supravegheau  
teologia şi morala comunităţii şi pedepseau, cînd era nevoie prin  
excomunicare, pe membrii refractari ai bisericii. Pentru a înfiinţa un sistem  
eficient, Calvin a folosit statul ca să impună pedepse şi mai severe.

Asemenea pedepse s-au dovedit a fi mult prea severe, 58 de persoane fiind  
executate şi 76 exilate în anul 1546. Servetus (1511-1553), care a pus la  
îndoială doctrina Trinităţii, a fost executat în 1553. Deşi aceste proceduri nu  
pot fi justificate, putem înţelege că oamenii din acele zile credeau că trebuie  
urmată religia statului şi că neascultarea poate fi pedepsită cu moartea.  
Această convingere a fost susţinută atît de protestanţi cît şi de  
romano-catolici. Unele din regulile lui Calvin ar fi considerate astăzi ca un  
amestec nejustificat în viaţa particulară a individului.

în anul 1564 Calvin a murit, istovit din cauza trupului său slab şi a muncii  
aspre în slujba Evangheliei. Theodore Beza (1519-1605), rector al Academiei  
din Geneva, a preluat lucrarea lui de conducător în Geneva.

E. Contribuţiile lui Calvin

Cea mai mare contribuţie a Ini Calvin la credinţa reformată, a fost  
lucrarea lui Institutele creştine acceptată ca o expresie prestigioasă a teologiei  
reformate. în această lucrare, el a subliniat importanţa doctrinei şi  
centralitatea lui Dumnezeu, pe care le-au accentuat reformaţii.

El a fost de asemenea un prolific scriitor de epistole către mulţi adepţi din  
întreaga Europă şi din insulele britanice care îi scriau cerindu-i sfatul.  
Scrisorile şi alte scrieri ale lui umplu 57 de volume din Corpus reformatorum,

Capitolul 28 305

şi la ora actuală mai există două mii dintre predicile lui.

De asemenea, Calvin a încurajat educaţia. El a înfiinţat la Geneva un  
sistem de educaţie pe trei nivele, nivelul cel mai de sus fiind Academia,  
cunoscută acum ca universitatea din Geneva, fondată în 1559. Accentul pus  
de el pe educaţie a afectat America mai tîrziu, cînd puritanii calvinişti au creat  
colegii în Lumea Nouă.

Sub conducerea lui, Geneva a devenit o inspiraţie şi un model pentru cei  
din credinţa reformată din alte părţi, şi le-a asigurat refugiu celor asupriţi din  
cauza credinţei lor reformate. John Knox a căutat refugiu la Geneva pentru  
un timp, fiind fermecat de predicile lui Calvin. Multele comentarii biblice ale  
lui Calvin au fost studiate de cei care i-au adoptat ideile după moartea lui.  
Conducerea bisericii din Geneva a devenit modelul pentru bisericile reformate.

Calvin a influenţat de asemenea dezvoltarea democraţiei prin acceptarea  
principiului de reprezentare în guvernarea bisericii şi a statului. El credea că  
atît Biserica cît şi statul sînt create de Dumnezeu pentru binele oamenilor şi că  
ele trebuie să conlucreze prieteneşte pentru progresul creştinismului. Accentul  
pus de el pe chemarea divină la o profesie şi sublinierea chibzuinţei şi hărniciei  
au stimulat capitalismul.

Unii cred că teologia calvinistă distruge zelul de a evangheliza şi pe cel al  
activităţii misionare. Dar orice studiu al istoriei răspîndirii Evangheliei va  
arăta că cei care au adoptat credinţa reformată au avut un rol important în  
marile treziri din mişcarea misionară trecută şi actuală. Influenţa pe care acest  
cercetător moderat şi predicator capabil a avut-o asupra dezvoltării spirituale a  
societăţii moderne a fost invers proporţională cu fizicul lui fragil. Singur harul  
lui Dumnezeu care a lucrat în viaţa lui este o explicaţie adecvată a lucrării pe  
care a făcut-o el, şi la care a continuat după moartea lui. El a fost, fără  
îndoială, un reformator internaţional, a cărui lucrare i-a influenţat pe  
prezbiterieni, pe reformaţi şi pe puritani.

306 Creştinismul de-a lungul secolelor

NOTE

1. Samuel M. Jackson, Huldreich Zwingli (New York: Putnam, 1901), p.  
H53-185; Clyde L. Manschreck, ed., A History of Christianity  
(Englewood Cliffs, N.J.: Prentice-Hall, 1964), p. 67-70.  
Philip Schaff, Creeds of Christendom (New York: Scribner, 3 voi ed  
a 6-a, 1890), 1:365-366. ' '

Henry C. Vedder, Balthasar Hubmaier (New York: Putnam 1905) d

69-71; 130-136.

Schaff, op. cit., 3:13, 17, 173, 291, 306, 433.

Hans J. Hillerbrand, The Reformation (New York: Harper, 1964), p.

2.  
3.

4.  
5.

6. Vezi articolul lui Wilhelm Pauck, Institutele religiei creştine ale lui  
Calvin, în Church History, (15 martie 1946): 17-27, pentru o discuţie  
competentă a istoriei acestei mari lucrări.

7. A Compend of the Institutes of the Christian Religion by John Calvin  
Hugh Thomson Kerr, Jr. (Philadelphia: Presbyterian Board of  
Christian Education, 1939). Aceasta este o condensare excelentă a  
Institutelor lui Calvin. Ea omite volumul de referinţe biblice şi referirile

. la părinţii Bisericii, dintre care Augustin este cel mai mult citat

8. Hillerbrand, Reformation, p. 188-196.

REFORMA

ŞI CONTRAREFORMA, 1517-1648

29

Credinţa reformată dincolo de  
graniţele Elveţiei

în timp ce luteranismul cîştiga teren între scandinavi, calvinismul cîştiga  
adepţi în secolul al XVI-lea în Germania pe valea Rinului, în Ungaria, în  
Franţa, în Olanda, în Scoţia, în nordul Irlandei şi, pentru scurt timp, în  
Polonia. Calvinismul a format un bloc între nordul luteran şi sudul  
romano-catolic.

I. CREDINŢA REFORMATĂ ÎN FRANŢA

Francisc I, care a domnit în Franţa între anii 1515 şi 1547, s-a angajat  
într-o luptă aproape constantă pentru Italia cu domnitorul spaniol. Amestecul  
francez în afacerile italiene a dus la apariţia umanismului biblic, deoarece în  
Italia studiau francezi entuziasmaţi de sursele de cunoaştere din trecut.  
Jacques Lefevre (1455-1536) a fost un asemenea francez. Studiind cu umaniştii  
din Italia care erau interesaţi în studierea Bibliei în original, Lefevre a  
terminat în 1525 o traducere a Noului Testament în limba franceză din  
versiunea Vulgata. Chiar şi Margareta, sora domnitorului, a devenit membră a  
grupului din jurul lui, care-1 includea pe Farel, pe Bude clasicistul şi pe  
Vatable, un specialist în ebraică. Meaux a devenit centrul învăţăturii acestor  
umanişti, care doreau să reformeze biserica romană dinăuntrul ei, aşa încît ea  
să fie cît mai aproape de Scriptură.

Influenţa luterană, mai ales prin importul scrierilor lui Luther, a devenit  
un alt factor în apariţia Reformei în Franţa. Negustorii din clasa mijlocie şi  
muncitorii din oraşe şi sate erau nemulţumiţi de monopolul nobililor şi clerului  
asupra poziţiei sociale şi politice, ei fund adversari ai corupţiei bisericii  
romane. Ideile umaniştilor biblici de la Meaux şi învăţăturile lui Luther erau  
atrăgătoare pentru ei, ca o cale prin care putea fi înfăptuită Reforma.

Alarmat de înmulţirea ideilor protestante, Francisc a hotărît să folosească  
forţa pentru a opri continua răspîndire a ideilor eretice.'în anul 1525, grupul  
de la Meaux a fost împrăştiat şi mulţi au fugit din Franţa. Şi Sorbona  
condamna scrierile lui Luther încă în 1521, dar nu a reuşit să oprească  
răspîndirea ideilor protestante.

308 Creştinismul de-a lungul secolelor

Mişcării din Franţa îi lipsea o conducere eficientă, dar cei care au adoptat  
principiile Reformei puneau accentul pe autoritatea Bibliei pentru credinţă şi  
morală şi pe doctrina justificării prin credinţă. Biblia lui Lefevre, bazată pe  
Vulgata, a stîrnit dezacordul multora, iar Olivetan, care-1 influenţase pe  
Calvin la Orleans, a făcut o nouă traducere, care în 1535 a fost gata pentru a  
fi folosită.

Cu toate că puterea Reformei franceze provenea la început din ideile  
umaniştilor biblici şi de la Luther, convertirea lui Jean Calvin a dat un scriitor  
capabil să popularizeze credinţa Reformei, iar în 1532 waldoiştii (adepţii lui  
Peter Waldo, n.tr.) din Sudul Franţei au adoptat calvinismul. Persecuţia  
protestanţilor francezi a fost cea care 1-a făcut pe Calvin să elaboreze în 1536  
prima ediţie a lucrării sale Institutele creştine, ca o apologie care avea scopul  
de a apăra pe creştinii francezi, care erau supuşi loiali, şi pentru a cere oprirea  
persecuţiei. El a fost liderul protestanţilor francezi, tot aşa cum a fost şi al  
celor din Geneva. Peste 150 de pastori educaţi la Geneva au fost trimişi în  
Franţa între anii 1555 şi 1556. în ciuda valului de persecuţii severe care au  
început în 1538, protestanţii neorganizaţi, de diferite nuanţe teologice de  
opinie, s-au consolidat într-un grup organizat în 1559, cu ajutor primit de la  
Geneva. La începutul domniei lui Henric al Il-lea (1547-1559), după unele  
surse, aproximativ 400.000 de francezi erau protestanţi. Marele amiral francez  
Coligny a devenit protestant. în anul 1559 a avut loc la Paris primul sinod  
naţional, care marca prima dovadă a existenţei unei organizaţii naţionale.  
Sinodul a adoptat Mărturisirea de credinţă galică,1 a cărei primă schiţă fusese  
pregătită de Calvin. Mărturisirea era în esenţă un rezumat al teologiei lui.  
După 1560, protestanţii francezi au devenit cunoscuţi sub numele de  
hughenoţi. Este nesigură originea numelui, dar el a devenit semnul de onoare  
al protestanţilor calvinişti francezi.

Hughenoţii au devenit atît de puternici şi de bine organizaţi, încît ei au  
format un stat în stat. înţelegerea acestei situaţii de către guvern a dus la o  
tranziţie de la politica guvernului de persecuţie sîngeroasă, înverşunată,  
sălbatică, între anii 1538 şi 1562, la o politică de război religios pentru a  
readuce Franţa la sînul Romei. între anii 1562 şi 1598 au avut loc opt războaie  
şi masacre sălbatice. Teribilul masacru din noaptea Sfîntului Bartolomeu a  
început în 1572, prin uciderea piosului Coligny. Peste două mii de oameni au  
fost ucişi în nopţile de 23 şi 24 august în Paris, iar în total au fost masacraţi  
între zece şi douăzeci de mii, iar proprietăţile lor au fost confiscate de  
romano-catolici. Romano-catolicii fuseseră inspiraţi la această faptă sîngeroasă  
de Caterina de Medici, care avea o puternică influenţă asupra regelui, Carol al  
IX-lea.

în 1593, Henric de Navarra, conducătorul hughenoţilor, a devenit  
romano-catolic şi a domnit sub numele de Henric al IV-lea. El a elaborat  
Edictul de la Nantes în 1598,2 care acorda libertate religioasă hughenoţilor,  
aşa încît ei au format un stat tolerat în cadrul statului francez. Ei aveau voie  
să ţină garnizoane în cîteva din cele două sute de oraşe care erau în mîinile  
lor. Această cartă a libertăţii a protejat protestantismul în Franţa pînă cînd ea

Capitolul 29 309

Amiralul Gaspard de Coligny, conducătorul politic al hughenoţilor, a fost  
prima victimă a masacrului din Noaptea Sfîntului Bartolomeu. El a fost ucis  
în dormitorul lui, iar trupul lui a fost aruncat pe fereastră. Dintr-o ediţie  
americană de la începutul secolului al XlX-lea a lucrării lui Foxe Book of  
Martyrs (Cartea martirilor).

a fost revocată în 1685 de Ludovic al XlV-lea, care dorea să aibă un singur  
stat, un singur domnitor şi o singură credinţă. Atunci în jur de 400.000 de  
hughenoţi au fost siliţi să fugă din Franţa în Anglia, în Prusia, în Olanda, în  
Africa de Sud şi în America de Nord. Deoarece ei erau meşteşugari pricepuţi  
şi oameni cu profesiuni care făceau parte din clasa mijlocie, pierderea  
hughenoţilor a constituit o lovitură economică serioasă pentru Franţa. Această  
pierdere a favorizat înfrîngerea ei de către Anglia în secolul al XVIII-lea în  
lupta pentru colonii. De atunci, protestantismul reformat nu a avut o  
influenţă prea mare în Franţa, protestanţii formînd o mică minoritate în  
cadrul populaţiei.

Jansenismul din biserica romano-catolică a Franţei a fost echivalentul  
continental al puritanismului englez. Ambele mişcări şi-au avut principalele  
rădăcini teologice în concepţiile lui Augustin. Mişcarea jansenistă a fost o  
întoarcere de la ortodoxia tomistă a Conciliului de la Trent spre un  
augustinianism bazat pe Biblie, care era menit să vitalizeze viaţa personală.  
Mişcarea şi-a luat numele de la episcopul de Ypres, Cornelius Jansen (1585-  
1638), care fusese profesor la Louvain. în anul 1640, cartea sa Augustinus a  
fost publicată postum. în cartea aceasta el susţine ideea convertirii prin har,  
care este irezistibil şi pe care raţiunea nu-1 poate face cunoscut.3 Ideile lui

310 Creştinismul de-a lungul secolelor

Jansen au fost larg acceptate printre francezii credincioşi, dar niciunde nu au  
fost ele mai puternic respectate decît la mănăstirea de călugăriţe Port Royal de  
lîngă Paris. Ideilor lui s-au opus iezuiţii, pe care el i-a acuzat de  
semipelagianism, pentru că acordau aceeaşi importanţă efortului personal ca şi  
harului in mîntuire.

Blaise Pascal (1623-1662) i-a susţinut pe jansenişti. El fusese un copil  
bolnăvicios dar precoce, care a primit instruire în domeniul matematicii din  
partea tatălui lui. Cînd tatăl lui a refuzat să-i dea cărţile de geometrie ca să-1  
determine să studieze limbile, băiatul a formulat treizeci şi două dintre  
postulatele lui Euclid, fără să le fi cunoscut anterior. Pascal a devenit cel mai  
mare matematician al Franţei. în anul 1654, o experienţă religioasă profundă  
a făcut ca învăţăturile lui Jansen şi Biblia, pe care le acceptase cu cinci ani  
mai înainte, să fie recle pentru el; şi el şi-a canalizat toate eforturile în direcţia  
apărării jansenismului şi a mănăstirii Port Royal, în care sora lui, Jacqueline,  
devenise călugăriţă în anul 1652. El a scris un volum intitulat Scrisori  
provinciale, în anul 1656-1657, în care atacă codul moral îndoielnic al  
iezuiţilor. Faimoasele lui Cugetări au apărut după moartea lui, în anul 1670.  
In această lucrare el pune accent pe corupţia omului şi pe puterea  
răscumpărătoare a lui Dumnezeu în Cristos, în contrast cu modul în care  
simţurile şi raţiunea pot să-1 înşele pe om.

Dar nici măcar apărarea foarte bună formulată de Pascal nu a putut să  
salveze cauza pentru care a luptat el. Mănăstirea Port Royal a fost dărîmată  
în anul 1710 printr-un ordin regal; iar Ludovic al XlV-lea, influenţat de  
iezuiţi, i-a persecutat pe jansenişti. Noul conducător, Pasquier Quesnel (1634-  
1719) a trebuit să fugă în Olanda. Clement al Xl-lea, îndemnat de iezuiţi, a  
condamnat scrierile lui Quesnel într-o bulă papală emisă în anul 1713. în anul  
1723, în Olanda a fost organizată o biserică catolică jansenistă. Aşa s-au  
încheiat încercările de a promova augustinianismul în biserica romană.

II. CREDINŢA REFORMATĂ ÎN GERMANIA

Cînd Luther a pierdut sprijinul clasei ţărăneşti de pe valea Rinului din  
cauza opoziţiei sale intransigente faţă de răscoala ţărănească, mulţi ţărani au  
devenit anabaptişti. Odată cu venirea calvinismului, cei mai înstăriţi au trecut  
la calvinism. Mai devreme, în 1530, trei oraşe din regiunea Rinului şi  
Strasbourg şi-au prezentat Dietei de la Augsburg Mărturisirea Tetrapolitană.

Calvinismul a avut de asemenea succes în cadrul palatinatului, al cărui  
conducător, electorul Frederic al III-lea, simpatiza cu teologia calvinistă şi cu  
conducerea prezbiteriană a bisericii. După o dispută publică în anul 1560,  
Frederic s-a decis în favoarea calvinismului. Zacharias Ursinus (1534-1583) şi  
Kaspar Olevianus (1536-1587) au primit sarcina de a elabora un catehism  
pentru folosirea în biserică. Ei au elaborat Catehismul de la Heidelberg, care a  
fost adoptat oficial în anul 1563.4 El a devenit credeul oficial al bisericilor  
reformate germane. Cînd credinţa reformată a fost stabilită după un scurt  
interludiu luteran, Universitatea din Heidelberg a devenit un centru al  
calvinismului.

Capitolul 29 311

III. CREDINŢA REFORMATĂ ÎN UNGARIA

Puţini realizează faptul că între două şi trei milioane de oameni din  
Ungaria profesează credinţa reformată. Deoarece maghiarii nu-i simpatizau pe  
germani, luteranismul nu a fost bine primit. Dar după 1550, cînd maghiarii  
care studiaseră la Geneva şi Wittenberg s-au întors acasă pentru a răspîndi  
ideile protestante, şi după traducerea Noului Testament în limba maghiară de  
către Janos Erdosi, cetăţenii Ungariei au adoptat cu zel protestantismul. Spre  
sfîrşitul secolului al XVI-lea, o mare parte din popor şi din nobilime  
adoptaseră credinţa reformată. Matei Devay (1500-1543) a fost în mare  
măsură responsabil pentru această întorsătură a evenimentelor. în 1570  
„Mărturisirea ungară", care fusese elaborată în 1558 se bucura de o largă  
circulaţie. Deoarece socinienii sau antitrinitarienii făceau progrese,  
Mărturisirea era precedată de o afirmare a argumentelor biblice împotriva  
u ni t arianis mu lui.

După 1572, timp de aproape două secole, persecuţia a devenit soarta  
bisericii reformate maghiare. Şi iezuiţii făceau eforturi mari să-i recîştige pe  
maghiari la sistemul roman. în ciuda acestei persecuţii, protestanţii au rămas  
fermi, cîştigînd în 1781 statutul de toleraţi, iar în 1848 libertatea religioasă.

IV. CREDINŢA REFORMATĂ ÎN SCOŢIA

încă din jurul anului 1300, cînd Eduard I a încercat fără succes să aducă  
Scoţia sub coroana engleză, Scoţia s-a aliat cu Franţa, marele duşman al  
Angliei. Anglia se putea aştepta oricînd să fie atacată din flanc de către  
scoţienii din nord, ori de cîte ori ea se războia cu Franţa. Relaţiile au devenit  
mai bune doar în timpul Reformei, care a adus ambele ţări în tabăra  
protestantă. Lupta dintre episcopalitate şi presbiterianism, care a avut loc în  
ambele ţări în timpul primei jumătăţi a secolului al XVII-lea, a ajutat la  
cicatrizarea vechii breşe dintre cele două state, după ce ambele au fost aduse  
sub un singur domnitor în 1603.

Politica era dominată de religie în timpul Reformei scoţiene; dar în Anglia  
religia fusese pe planul al doilea, după problemele politice. Baronii şi  
reprezentanţii clasei de mijloc din Scoţia s-au unit împotriva coroanei sub  
John Knox pentru a realiza Reforma. în Anglia, Reforma fusese declarată de  
sus, prin legea domnitorului. Nu este de mirare că Reforma din Scoţia a fost  
mai radicală decît cea din Anglia. în nici un alt loc, cu excepţia Genevei,  
influenţa calvinismului nu a fost atît de puternică cum a fost aici.

Lipsa unui conducător puternic în Scoţia a avut ca rezultat fărîmiţarea ei  
în multe regiuni care erau sub conducerea unor puternice căpetenii de clanuri.  
Nu este de mirare că în această situaţie anarhică, morala şi religia s-au  
deteriorat. Concubinajul, beţia, simonia, lăcomia după bogăţie, asociate cu  
desconsiderarea oamenilor, îi caracterizau pe conducătorii bisericii romane din  
Scoţia. Această stare a Bisericii Romane a constituit factorul negativ care a  
cauzat Reforma.

Un factor pozitiv care a cauzat Reforma în Scoţia a fost învăţătura  
luterană a lui Patrick Hamilton (cea 1503-1528) , care studiase la Marburg şi

312 Creştinismul de-a lungul secolelor

Wittenberg. Accentul pus de Hamilton asupra justificării prin credinţă şi  
afirmaţia lui că papa este antichrist au stîrnit în aşa măsură autorităţile, încît  
el a fost ars în anul 1528. George Wishart (cea 1513-1546) a început de  
asemenea să propage doctrina protestantă, şi a fost ars pentru credinţa lui în  
1546. El a exercitat o influenţă considerabilă asupra dezvoltării spirituale a lui  
John Knox. Copii ale Noului Testament a lui Tyndale, aduse în Scoţia de  
către negustorii scoţieni, au avut de asemenea efect în promovarea ideilor  
protestante.

Scoţienii au fost de asemenea îndepărtaţi de familia regală atunci cînd  
Măria Stuart a fost trimisă pentru educaţie în Franţa şi cînd ea s-a căsătorit cu  
tînărul moştenitor al tronului francez. Scoţienii erau îngrijoraţi că în urma  
acestei căsătorii Scoţia va deveni o parte din dominioanele franceze. Ei erau  
de asemenea împotriva imoralităţii francezilor din Scoţia. Eşecul bisericii  
romane şi răspîndirea teologiei Reformei au creat o atmosferă favorabilă  
declanşării Reformei scoţiene.

Intre timp era pregătit pentru slujba lui omul care trebuia să stabilească  
Reforma în Scoţia. John Knox (cea 1513-1572) a fost un om curajos, uneori  
aspru, care nu se temea de nimeni în afară de Dumnezeu. El a fost educat la  
Universitatea Sf. Andrei şi a fost ordinat pentru preoţie în 1536. A devenit un  
adept al lui Wishart şi predica soldaţilor protestanţi în garnizoana Sf. Andrei,  
pînă cînd l-au capturat francezii. Timp de 19 luni a slujit ca sclav pe o galeră  
în flota de război franceză, pînă cînd a fost eliberat printr-un schimb de  
prizonieri. Eduard al Vl-lea al Angliei i-a oferit episcopia de la Rochester, dar  
Knox a refuzat-o. Apoi, el a devenit capelan regal. Cînd Măria Tudor a urcat  
pe tronul englez, el a fugit în Europa, unde le-a predicat exilaţilor religioşi din  
Frankfurt. El a fost influenţat de Calvin în mare măsură. Pentru el, Calvin a  
fost „acel slujitor remarcabil al lui Dumnezeu".

Mai mulţi nobili scoţieni, care erau dezgustaţi de influenţa franceză în  
Scoţia şi de idolatria „adunării lui Satan" (aşa numeau ei biserica Romei),  
s-au întrunit la Edinburgh în decembrie 1557. Aceşti nobili au făcut un  
legămînt să-şi folosească vieţile şi bogăţiile pentru a instaura în Scoţia  
„Cuvîntul lui Dumnezeu". în această conjunctură, Knox s-a întors în Scoţia în  
anul 1559 ca profet înflăcărat al gîndirii calviniste. Cînd Măria Stuart şi soţul  
ei au devenit domnitorii Franţei, iar în Scoţia au fost aduşi soldaţi francezi,  
scoţienii au apelat pentru ajutor la Elisabeta, noua regină a Angliei. Elisabeta,  
o abilă diplomată, a ezitat să ajute un popor în revolta împotriva suveranei  
lor. Mai mult, ea nu îl agrea pe Knox, deoarece în 1558 el publicase un tratat  
împotriva regentei scoţiene şi a Măriei Tudor, intitulat Prima condamnare a  
monstruosului regiment de femei, în care el argumenta că era împotriva  
naturii, a lui Dumnezeu şi a Cuvîntului Său, ca o femeie să-şi erijeze rolul de  
conducător, ceea ce ar însemna „răsturnarea bunei ordini, a întregii dreptăţi şi  
echităţi". Dar, întrucît trupele franceze din Scoţia erau o ameninţare la  
adresa securităţii engleze, ea a trimis bani şi o flotă în anul 1560. Tratatul de  
la Edinburgh din 1560 prevedea că doar o forţă simbolică inofensivă de 120 de  
trupe franceze avea permisiunea de a staţiona în Scoţia, că francezii nu aveau

Capitolul 29 313

Acest desen a apărut într-o satiră catolică de Peter Frarin, O cuvîntare  
împotriva răzvrătirilor nelegiuite ale protestanţilor din vremea noastră (1566).  
în stînga, Christopher Goodman este arătat sunîndu-şi din trompetă lucrarea  
intitulată Cum trebuie să fie ascultate puterile superioare. în dreapta este  
John Knox, sunîndu-şi din trompetă lucrarea intitulată Primul sunet de  
trompetă împotriva monstruoasei cîrmuiri a femeilor. Knox se referea la  
femeile catolice conducătoare din Scoţia şi Anglia.

permisiunea de a deţine slujbe oficiale în Scoţia, iar Francisc al II-lea, soţul  
Măriei Stuart, nu putea să pornească război împotriva Angliei. Astfel s-a pus  
capăt stăpînirii franceze în Scoţia, dînd libertatea Lorzilor Adunării — cum  
era numită nobilimea scoţiană interesată de Reformă — de a promova cauza  
Reformei religioase.

Parlamentul scoţian s-a întrunit în anul 1560 şi, condus de Knox, a trecut  
la reformă. A pus capăt stăpînirii papei peste biserica scoţiană; a declarat  
liturghia ilegală; a revocat toate legile împotriva ereticilor. A acceptat  
Mărturisirea de Credinţă scoţiană, pe care cei „Şase Ioani", Knox şi alţi cinci  
bărbaţi cu numele de Ioan, au elaborat-o în mai puţin de o săptămînă.5  
Mărturisirea era fără doar şi poate calvinistă în ton, rămînînd Mărturisirea  
scoţiană majoră pînă în anul 1647, la adoptarea Mărturisirii de credinţă de la  
Westminster. Mai tîrziu, a apărut prima Carte a disciplinei şi Cartea ordinii  
comune. Biserica scoţiană a fost de asemenea organizată în prezbiterate,  
sinoduri şi o adunare naţională, cu sistemul conducerii reprezentative a  
bisericii de către bătrîni, care fusese folosit în Geneva. în felul acesta s-a  
realizat Reforma, fără vărsare de sînge, prin decretul legislaturii scoţiene, dar  
Knox şi prietenii lui au mai avut încă de întîmpinat grele încercări înainte ca  
ea să fie stabilită definitiv.

314 Creştinismul de-a lungul secolelor

Măria Stuart (1542-1587), al cărei soţ, domnitorul francez, murise, s-a  
înapoiat în Scoţia în anul 1561, în timpul acestor schimbări. Ea era o femeie  
frumoasă şi inteligentă, devotată catolicismului. Knox, care era un om aspru  
şi franc, a avut multe întrevederi furtunoase cu ea, dar el nu a cedat cîtuşi de  
puţin, în ciuda lacrimilor şi linguşirilor ei. Problemele personale ale Măriei au  
dus la înfrîngerea ei finală. în 1565 ea s-a căsătorit cu vărul ei, chipeşul dar  
orgoliosul şi gelosul Darnley, care 1-a ucis sub ochii ei pe secretarul ei italian,  
deoarece credea că între ei exista o aventură amoroasă. Li s-a născut un fiu,  
care urma să devină Iacob al Vl-lea al Scoţiei şi Iacob I al Angliei, dar după  
crimă Măria s-a despărţit de Darnley, îndrăgostindu-se de Lordul Bothwell.  
Darnley a fost ucis în casa din Edinburgh unde locuia. în anul 1567, Măria s-a  
căsătorit cu Bothwell, ceea ce a dat naştere suspiciunii că Bothwell l-ar fi ucis  
pe Darnley. Faptul acesta a întărîtat într-atît Parlamentul scoţian, încît a  
forţat-o să abdice. în 1569, ea a fugit în Anglia şi a cerut Elisabetei protecţie.  
Elisabeta a pus-o sub pază protectoare, pînă cînd comploturile de a o pune pe  
Măria pe tronul Angliei au ameninţat-o pe Elisabeta cu asasinarea. Atunci,  
după multe ezitări, Elisabeta a aprobat executarea Manei în anul 1587.

John Knox a murit în anul 1572. Clasa de mijloc deţinea controlul politic,  
iar sistemul prezbiterian de conducere bisericească şi teologia calvinistă au fost  
adoptate de bunăvoie de poporul scoţian. Ameninţarea franceză împotriva  
Angliei prin Scoţia a încetat pentru totdeauna, şi bariera religioasă din calea  
unirii politice între Anglia şi Scoţia a fost înlăturată, aşa încît cele două ţări  
s-au unit sub acelaşi domnitor în 1603, devenind un regat cu un singur  
Parlament în 1707. Indirect, Reforma scoţiană a afectat America, deoarece  
mulţi prezbiterieni scoţieni au emigrat în Irlanda de Nord la începutul  
secolului al XVH-lea, iar de acolo, în prima jumătate a secolului al XVIII-lea,  
200.000 au emigrat în America. în acest fel, prezbiterianismul din America  
este un descendent direct al prezbiterianismului scoţian.

în anul 1572, s-a făcut o încercare de a stabili în Scoţia conducerea  
episcopală a bisericii. Lupta împotriva prelaţilor a luat acum locul războiului  
împotriva papalităţii. Andrew Melville (1542-1622), decanul Universităţii Sf.  
Andrei, a condus lupta de refacere a sistemului prezbiterian de conducere  
bisericească. în anul 1581, prezbiteratele au fost iarăşi înfiinţate pe o bază  
experimentală. în 1592, în ciuda opoziţiei din partea regelui Iacob al Vl-lea,  
cauza lui Melville a triumfat, iar prezbiterianismul a fost declarat religia  
Scoţiei.

V. CREDINŢA REFORMATĂ ÎN IRLANDA

Cu toate că englezii au reuşit să unească Ţara Galilor şi în final Scoţia cu  
Anglia, ei nu au reuşit niciodată să-i cîştige pe irlandezi pentru unire, cu  
excepţia unor scurte perioade — şi atunci, prin forţă. Acesta a fost rezultatul  
urii naţiunii cucerite faţă de naţiunea cuceritoare, a robiei economice a  
Irlandei faţă de Anglia şi a insuccesului de a cîştiga Irlanda pentru  
protestantism.

Cînd irlandezii s-au revoltat împotriva Angliei în timpul Reformei,

Capitolul 29 315

Parlamentul a confiscat prin lege în 1557 proprietăţile rebelilor învinşi, dînd  
două treimi din ele coloniştilor englezi. Aceasta a inaugurat politica de  
colonizare care a avut ca rezultat în epoca modernă o Irlandă divizată.  
Comploturi între spanioli şi liderii rebeli irlandezi, au dus la revolta din 1598,  
care a ţinut pînă în 1603, şi care a tulburat sfîrşitul domniei Elisabetei. Cînd  
Iacob I s-a urcat pe tronul englez, el a hotărit să colonizeze Irlanda de Nord  
cu protestanţi. Majoritatea protestanţilor erau scoţieni presbiterieni, care  
formau majoritatea populaţiei în regiunile din nord. Ulster a devenit o regiune  
prezbiteriană, iar Belfast a devenit oraşul prezbiterian. Aceşti  
scoţiano-irlandezi prezbiterieni au fost strămoşii celor ce trăiesc acum în  
Irlanda de Nord. Cînd Anglia i-a lipsit de drepturi economice în jurul anului  
1700, aproximativ 200.000 dintre ei au emigrat în America de Nord. în jurul  
anului 1750 plantaseră prezbiterianismul în America, în special în jurul  
Pittsburghului de azi. Această colonizare a Irlandei de către scoţieni  
prezbiterieni a fost de asemenea motivul pentru care partea de nord a Irlandei  
este unită azi sub aceeaşi coroană cu Anglia şi cu Scoţia, în timp ce partea de  
sud este o republică liberă. Irlanda de sud nu a acceptat Reforma şi a rămas  
loială papei.

VI. CREDINŢA REFORMATĂ ÎN OLANDA

Revolta împotriva papei a celor şapte provincii nordice din Ţările de Jos,  
devenite mai tîrziu Olanda, nu trebuie disociată de revolta politică a Ţărilor de  
Jos împotriva dominaţiei spaniole. în această luptă Anglia a trimis ajutor în  
timpul domniei Elisabetei cu scopul de a-1 hărţui pe Filip al H-lea al Spaniei,  
care sprijinea Biserica Romană şi pretindea tronul Angliei prin soţia lui  
decedată, Măria Tudor, fosta regină a Angliei. Poporul olandez şi-a cîştigat în  
final libertatea şi a adoptat credinţa reformată.

Luteranismul nu a avut succes în a cîştiga loialitatea olandezilor, cu toate  
că el a contribuit la revolta religioasă din Olanda. Dar după Răscoala  
Ţărănească, insistenţa lui Luther asupra autorităţii princiare nu le-a plăcut  
olandezilor care se revoltau împotriva domnitorului lor spaniol. Calvinismul,  
mai democratic, era mai atrăgător pentru ei ca un mod de a scăpa de sub  
corupţia sistemului roman.

Trebuie reamintit de asemenea că aceasta era ţara lui Erasm şi a „Frăţiei  
vieţii în comun". Primul Nou Testament olandez a fost publicatei 1523, aşa  
încît olandezii puteau compara Biserica Romană din ţara lor cu Biserica  
nou-testamentală.

Toate aceste forţe s-au coalizat într-o revoltă politico-ecleziastică împotriva  
dominaţiei domnitorului spaniol şi împotriva papei. Olanda a fost singura ţară  
cîştigată pentru protestantism după Contrareforma catolică.

Pînă în 1525, cei care au acceptat reforma l-au urmat pe Luther, dar  
anabaptiştii au cîştigat o adeziune puternică de la acea dată pînă în 1540.  
După 1540, Reforma în Olanda a continuat pe direcţii calvine. în jurul anului  
1560, majoritatea protestanţilor erau calvinişti, o minoritate erau anabaptişti  
conduşi de Menno Simons şi o mică minoritate urmau ideile lui Luther. Nici

316 Creştinismul de-a lungul secolelor

Capitolul 29 317

pasiva ascultare a luteranismului, nici spiritul revoluţionar al anabaptiştilor nu  
erau pe gustul burgherilor olandezi independenţi, aşa cum era calvinismul,  
care insista asupra libertăţii şi împotriva tiraniei. Protestantismul s-a  
răspîndit, în ciuda organizării Inchiziţiei în 1524, cu scopul de a-1 lichida de pe  
aceste valoroase posesiuni spaniole.

Cînd Filip al H-lea, un devotat şi zelos romano-catolic, a urcat pe tronul  
Spaniei după ce, în 1555, Carol al V-lea, tatăl lui, a abdicat, el era hotărît să  
readucă în turma papei Ţările de Jos, aflate sub stăpînirea Spaniei/ Oscilaţiile  
lui între indulgenţă şi cruzime sălbatică au făcut ca Ţările de Jos să se ridice  
împotriva lui. Nobilii din Ţările de Jos au format Compromisul de la Breda,  
în 1565, prezentînd o petiţie în care se cerea suspendarea Inchiziţiei şi a legilor  
împotriva ereticilor. Revoltele protestanţilor din Flandra, în 1565, şi din  
Olanda, în 1566, au dus la jefuirea a patru sute de biserici romane şi  
desacralizarea anafurei folosite în liturghie. Această profanare 1-a făcut pe  
Filip să ia măsuri severe prin Ducele de Alva, pe care 1-a numit regent al  
Ţărilor de Jos. Alva a înfiinţat un tribunal special, sprijinit de puterea a zece  
mii de soldaţi spanioli şi a inaugurat un regim de teroare. între 1567 şi 1573,  
el a executat în jur de două mii de oameni, iar către sfîrşitul secolului al  
XlV-lea patruzeci de mii emigraseră în alte ţări. Grele taxe spaniole de  
asemenea ameninţau să sărăcească Ţările de Jos.

Opoziţia faţă de politica spaniolă a ajuns să fie condusă de Wilhelm de  
Orania, cunoscut sub numele de „Tăcutul". Steagul revoltei a fost ridicat în  
anul 1568, dar armata lui Wilhelm nu era pe măsura soldaţilor instruiţi ai lui  
Alva, astfel încît el a trebuit să se retragă în Germania. Deoarece războiul pe  
uscat nu avea nici o şansă de reuşită, olandezii au devenit „piraţii mărilor". Ei  
au pornit pe mare în 1569, jefuind comerţul spaniol. După asedii îndelungate,  
Alva a înfrînt oraşele rebele, şi s-a angajat în masacre uriaşe. Atacul  
spaniolilor asupra unui oraş era oprit prin tăierea digurilor şi inundarea  
pămîntului cu apă din mare. în 1576, Antwerp a fost prădat, şi şapte mii de  
oameni omorîţi de soldaţii spanioli conduşi de succesorul lui Alva. Acest act,  
cunoscut sub numele de „furia spaniolă", a dat naştere la un asemenea spirit  
naţionalist, încît Olanda şi Zeeland, care erau fără doar şi poate calviniste,  
s-au unit cu celelalte provincii în Pacea de la Ghent în 1576, pentru a-i scoate  
afară pe spanioli.

Diferenţe de rasă, limbă, mod de cîştigare a traiului şi, mai ales, de religie,  
au dus la o sciziune între flamanzii romano-catolici (belgienii de azi) din sud şi  
olandezii calvinişti din provinciile din nord. Cele şapte provincii din nord au  
semnat Unirea de la Utrecht în anul 1579, iar în anul 1581 au respins oficial  
suveranitatea regelui spaniol. Sub conducerea lui Wilhelm de Orania au fost  
puse bazele statului modern olandez. în cele din urmă, olandezii şi-au cîştigat  
războiul pentru libertate, dar în timpul lui l-au pierdut pe marele conducător  
Wilhelm, care a fost lovit de pumnalul unui asasin în anul 1584. Ajutorul  
englez şi înfrîngerea invincibilei Armada (flotei spaniole) de către Anglia în  
1588 i-au lăsat pe olandezi relativ în afara pericolului de a fi recapturaţi de  
spanioli, dar sfîrşitul războiului şi independenţa Republicii Olandeze nu au

fost oficial recunoscute pînă la Tratatul de la Westfalia din anul 1648. Olanda  
a devenit o mare putere maritimă în secolul al XVII-lea, formîndu-şi un  
imperiu bogat în Orientul îndepărtat şi în emisfera vestică, şi a dat în anul  
1689 un rege Angliei.

în timpul luptei pentru independenţă naţională, olandezii nu au neglijat  
dezvoltarea organizării Bisericii şi nici teologia. La un sinod naţional în anul  
1571, la Emden, s-a hotărît ca Biserica să adopte sistemul prezbiterian de  
organizare a Bisericii. Consistoriul, clasisul şi sinodul urmau să fie unităţile de  
organizare. De asemenea, Sinodul a adoptat Mărturisirea belgiană,6 care

fusese pregătită în 1561 de Guido de Bres (1527-1567) şi revizuită de Francis  
Junius, un pastor calvinist la Antwerp. Ea a fost adoptată de un Sinod  
olandez la Antwerp, în anul 1566, dar a primit aprobarea Sinodului naţional  
la Dort, în 1574. Aceasta şi Catehismul de la Heidelberg, au devenit etaloanele  
teologice ale Bisericii Reformate din Olanda. Universitatea de la Leyden,  
înfiinţată în anul 1575 ca recunoştinţă pentru eliberarea oraşului din asediu, a  
devenit centrul studiului teologic calvinist. Calviniştii olandezi au fost  
întotdeauna apărători viguroşi şi exponenţi ai creştinismului.

Dar victoriosul calvinism a întîmpinat prima opoziţie în Olanda prin  
apariţia arminianismului. Jacobus Arminius (1559-1609), exponentul mişcării,  
a fost educat cu ajutorul financiar al prietenilor şi, mai tîrziu, al autorităţilor  
civice din Amsterdam. El a studiat la Leyden şi la Geneva cu Beza, şi a  
călătorit mult în Italia. în 1603, după cincisprezece ani în care a fost pastor în  
Amsterdam, el a devenit profesor de teologie la Leyden. încercarea lui de a  
aduce modificări calvinismului aşa încît — după el — Dumnezeu să nu fie  
considerat autorul păcatului şi nici omul un robot în mîinile lui Dumnezeu, a  
adus opoziţie împotriva lui din partea colegului său, Francis Gomar. Arminius  
a cerut guvernului să convoace un sinod naţional pentru această problemă, dar  
el a murit înainte de convocare. Adepţii lui Arminius, printre care era şi Hugo  
Grotius, autor în domeniul dreptului internaţional, şi-au publicat ideile în  
lucrarea Protest1 din 1610.

Atît Arminius cît şi Calvin au susţinut că omul, care a moştenit păcatul lui  
Adam, este sub mînia lui Dumnezeu. Dar Arminius credea că omul poate să-şi  
iniţieze salvarea după ce Dumnezeu îi dăruieşte harul iniţial prin care îi face  
voinţa capabilă de a coopera cu Dumnezeu.8 Calvin credea că voinţa omului a  
fost atît de coruptă de cădere încît salvarea este în întregime o chestiune de  
har divin. Arminius accepta alegerea, dar credea că hotărîrea de a alege pe  
unii şi de a-i condamna pe alţii îşi are „baza în preştiinţa lui Dumnezeu".9  
Astfel, alegerea este condiţionată, nu necondiţionată. Pe de altă parte, Calvin  
accepta o alegere necondiţionată făcută de un Dumnezeu suveran spre har sau  
condamnare. Arminius de asemenea credea că moartea lui Cristos este  
suficientă pentru toţi, dar este eficientă numai pentru cei ce cred. Calvin limita  
ispăşirea la cei aleşi pentru salvare.10 Arminius susţinea de asemenea că  
oamenii se pot opune harului salvator al lui Dumnezeu,11 în timp ce Calvin  
susţinea că harul este irezistibil. Arminius a răspuns insistenţei calviniste  
asupra perseverenţei sfinţilor prin afirmaţia că Dumnezeu le va da har sfinţilor

318 Creştinismul de-a lungul secolelor

aşa încît ei să nu cadă, dar el credea că Scriptura pare a indica posibilitatea  
căderii omului din salvare.12 Arminius nu voia să-L facă pe Dumnezeu autorul  
păcatului13 şi nici pe om un robot. El credea că aceste modificări în calvinism  
vor elimina aceste pericole pentru teologie.

între 1618 şi 1619, s-a ţinut un sinod la Dort. A fost o adunare calvinistă  
cu adevărat internaţională, deoarece 28 din cei 130 prezenţi erau calvinişti din  
Anglia, Bremen, Hesse, Palatinat, Elveţia şi Franţa. Arminienii s-au prezentat  
în faţa adunării ca şi acuzaţi.

Au fost elaborate cinci articole calviniste, intitulate Canoanele de la Dort,  
care se opuneau Protestului din 1610, iar adepţii clericali ai lui Arminius au  
fost destituiţi din poziţiile lor. Persecutarea arminienilor nu a încetat pînă în  
1625. Arminianismul a avut o influenţă considerabilă asupra unei ramuri a  
Bisericii Anglicane în secolul al XVII-lea, asupra mişcării metodiste în secolul  
al XVIII-lea şi asupra Armatei Salvării.

John Coeccius (1603-1669), un capabil învăţat din Olanda, a dezvoltat  
ideea că a existat un legămînt al faptelor făcut cu Adam, care a fost înlocuit  
cu un nou legămînt al harului în Cristos. Această idee este susţinută şi acum  
în bisericile reformate. Mult mai tîrziu, Abraham Kuyper (1837-1920) a fondat  
Universitatea Liberă din Amsterdam şi a promovat calvinismul.

NOTE

Philip Schaff, Creeds of Christendom (New York: Scribner, 3 voi. ed.

a 6-a, 1890), 3:356-382.

Henry Bettenson, Documents of the Christian Church (New York:

Oxford University Press, ed. a 2-a, 1963), p. 215-216.

Ibid., p. 269-270.

Schaff, Creeds, 5:307-355.

Ibid., 3:436-479.

Ibid., 3:383-436.

Ibid., 3:545-549; Bettenson, Documents, p. 268-269.

James Arminius, Works, tradusă în engleză de James Nichols şi W.R.

Bagnall (Buffalo: Derby, Miller & Orton, 3 voi., 1853), 1:329; 2:472-

473.

, 1:248.

, 1:316-317.

, 1:254; 2:497.

12. Ibid., 1:254; 281.

13. Ibid., 2:490.

1.

2.

3.  
4.  
5.  
6.

7.  
8.

9. Ibid.

10. Ibid.

11. Ibid.

REFORMA ŞI CONTRAREFORMA, 1517-1648

30

Reforma şi Puritanismul în Anglia

Reforma protestantă a creat credinţa creştină luterană, anabaptistă şi  
reformată. Al patrulea tip de credinţă creştină, care pentru America şi ţările  
din Commonwealth este unul din cele mai importante, a fost reforma  
anglicană din Anglia. Această reformă se plasează pe acelaşi nivel de  
conservatorism ca reforma luterană. Neavînd un lider ecleziastic dominant,  
cum a fost Calvin sau Luther, ea a fost dominată de domnitorul care a  
devenit capul bisericii naţionale. Din acest motiv, ea a început ca o mişcare  
politică, a continuat ca o mişcare religioasă şi s-a încheiat cu acordul  
elisabetan la mijlocul secolului al XVI-lea. Ea s-a răspîndit în întreaga lume  
datorită extinderii mondiale a colonizării britanice.

I. REFORMAREA BISERICII ÎN ANGLIA

A. Cauzele Reformei în Anglia

Lollarzii, care fuseseră organizaţi să răspîndească învăţăturile lui John  
Wycliffe, nu au fost niciodată lichidaţi. Dimpotrivă, în secolului al XV-lea  
învăţăturile lor circulaseră în casele modeste ale oamenilor din Anglia printr-o  
mişcare religioasă ilegală. Accentul pus de ei pe autoritatea Scripturii şi pe  
nevoia unei relaţii personale cu Cristos au fost reînviate odată cu apariţia  
reformei politice în Anglia, în primul sfert al secolului al XVI-lea.

Trebuie de asemenea să ne reamintim că domnitorii din dinastia Tudorilor,  
care au condus Anglia între anii 1485 şi 1603, creaseră un puternic stat  
naţional în care domnitorul — prin armată şi birocraţie — a reuşit să dea  
clasei de mijloc ce se dezvolta, siguranţa care era esenţială pentru afaceri. în  
schimb, clasa de mijloc accepta restricţii asupra libertăţii ei şi coopera cu  
conducătorul, care de asemenea folosea clasa de mijloc în guvern. Nobilimea  
feudală mai veche dispăruse practic în jurul anului 1485, deoarece s-a sinucis  
ca şi clasă socială în timpul Războaielor Rozelor. Regele şi clasa mijlocie s-au  
unit în a promova bunăstarea ţării. Din această cauză, a luat naştere un val de  
deşteptare a conştiinţei naţionale care sprijinea domnitorul în eforturile sale de  
a separa biserica engleză de papalitate. Controlul Bisericii Romane asupra  
unori mari proprietăţi de pămînt în Anglia, impozitele papale care duceau

320 Creştinismul de-a lungul secolelor

Capitolul 30 321

mulţi bani englezeşti la Roma şi tribunalele bisericeşti, care erau rivale ale  
tribunalelor regale, toate acestea înfuriau atît pe domnitor cît şi pe supuşi.  
Aceste probleme au făcut ca naţiunea să-1 sprijine pe Henric al VHI-lea atunci  
cînd el a hotărît să rupă relaţiile cu Roma.

Nu trebuie ignorat factorul intelectual. Umaniştii biblici sau reformatorii  
de la universitatea Oxford, cum a fost John Colet (cea 1466-1519), vicarul  
bisericii Sf. Paul, au început să studieze Biblia în limba originală la începutul  
secolului al XVI-lea, cu ajutorul Noului Testament grecesc al lui Erasm, şi să  
explice înţelesul Bibliei poporului lor. Aceşti umanişti au fost extrem de critici  
faţă de eşecul pe care-1 vedeau în Biserica Romană, fiind nerăbdători să  
înfăptuiască reforma. William Tyndale (cea 1494-1536) şi Miles Coverdale,  
care mai tîrziu vor da poporului englez Scriptura în propria lor limbă, au fost  
de asemenea reformatori. Tyndale a publicat două ediţii ale Noului Testament  
în limba engleză, fiecare în trei mii de exemplare la Worms în anul 1525.  
Această traducere din Testamentul grecesc al lui Erasm a fost primul Nou  
Testament englezesc tipărit. El a fost distribuit în Anglia de negustori care  
simpatizau reforma. Deşi Tyndale a fost martirizat în anul 1536 lîngă  
Bruxelles, opera lui a continuat să trăiască şi a ajutat la stimularea reformei  
religioase în Anglia. Miles Coverdale a publicat prima traducere completă  
tipărită a întregii Biblii în anul 1535. Cel ce studiază reforma este întotdeauna  
impresionat de modul în care destinul reformei a fost strîns legat de  
traducerea Bibliei în limba maternă a poporului.

De asemenea, scrierile lui Luther aveau o largă circulaţie în Anglia,  
învăţaţi de la Oxford şi Cambridge îi studiau cu entuziasm Captivitatea  
babiloniană, datorită criticilor la adresa abuzurilor Bisericii Romane. In anul  
1521, Henric al VIH-lea a atacat acest tractat într-o lucrare insultătoare  
intitulată Apărarea celor şapte sacramente.' Recunoscător, papa i-a dat titlul  
de „Apărător al Credinţei", acest titlu fiind folosit de atunci de către  
domnitorii protestanţi din Anglia. Arderea publică a cărţilor lui Luther nu a  
oprit răspîndirea ideilor lui, şi în felul acesta oameni ca Tyndale şi Thomas  
Cranmer au fost atraşi de ideile protestante.

Cauza directă a reformei anglicane nu au fost atît de mult afacerile  
amoroase ale lui Henric al VlII-lea, cît dorinţa lui de a avea un urmaş de  
parte bărbătească. Se părea că el şi Caterina nu puteau să aibă un fiu. Pentru  
a obţine divorţul de ea şi dreptul de a se căsători cu Anne Boleyn, cu care  
avea relaţii amoroase, trebuia să aducă sub controlul lui Biserica Romană din  
Anglia. Acţiunea lui Henric a fost cauza directă şi personală pentru începerea  
Reformei.

B. Reforma ecleziastică sub Henric al VIH-lea (1509-1547)

Henric al VHI-lea, care a domnit din 1509 pînă în 1547, era un prinţ  
chipeş, generos, puternic şi educat, care cunoştea teologie, era un bun  
muzician şi vorbea latina, franceza şi spaniola tot atît de bine ca şi engleza.  
Adora vînătoarea, tragerea cu arcul şi tenisul, sporturi care l-au făcut mai  
popular în poporul englez decît fusese zgîrcitul lui tată, Henric al VH-lea.

Bula papală care a respins cererea  
lui Henric al VHI-lea de anulare a  
căsătoriei sale.

£s>entenria oiffimtiua

CCNTftA.

Tatăl lui se străduise să-şi înrudească neamul cu importantele familii regale ale  
Europei prin căsătorii strategice. Fiica lui, Margaret, era căsătorită cu Iacob  
(James) al Scoţiei. (Strănepotul ei, Iacob al Vl-lea al Scoţiei, a devenit Iacob I  
al Angliei în 1603.) Fiul său, Arthur, era căsătorit cu o prinţesă spaniolă,  
Caterina de Aragon. Cînd Arthur a murit, zgîrcitul rege, pentru a nu pierde  
zestrea Caterinei, 1-a convins pe papa Iuliu al II-lea să dea o dispensă aşa îneît  
Caterina să se poată căsători cu Henric, fratele mai tînăr al lui Arthur.  
Henric şi Caterina au avut o fiică. Mai tîrziu această fiică a domnit sub  
numele de Măria Tudor.

Cînd a devenit clar că nu putea avea un fiu din această căsătorie, Henric a  
fost îngrijorat, deoarece credea că Anglia avea nevoie de un domnitor bărbat  
după moartea lui, pentru a conduce ţara bine prin perioada de tulburare  
internaţională. El de asemenea credea că probabil Dumnezeu îl pedepsea  
pentru că se căsătorise cu văduva fratelui său, o faptă interzisă atît de legea  
canonică precum şi de Leviticul 20:21. îndrăgostindu-se de drăgălaşa Anne  
Boleyn, Henric i-a poruncit sfetnicului său, cardinalul Wolsey, să negocieze cu  
papa Clement al VH-lea cu privire la divorţul de Caterina. Clement al VH-lea  
nu îi putea împlini cererea, deoarece, în 1527, el era sub controlul nepotului  
Caterinei, puternicul Carol al V-lea, domnitorul Spaniei şi împăratul  
Germaniei. Henric 1-a acuzat pe Wolsey de înaltă trădare atunci cînd nu a  
reuşit să obţină divorţul, dar Wolsey a murit înainte ca Henric să-1 poată  
executa.

Thomas Cromwell a devenit primul ministru al lui Henric, iar protestantul  
Thomas Cranmer (1489-1556) a fost declarat arhiepiscop de Canterbury.  
Deoarece era clar că papa nu-i va aproba divorţul, Henric s-a hotărît să-1  
obţină prin clerul englez, care putea fi constrîns prin Parlament să-1 aprobe.  
Parlamentul Tudorilor era reprezentantul poporului, dar era responsabil mai  
degrabă în faţa regelui decît în faţa poporului, deoarece Tudorii au domnit ca  
dictatori, ascunzînd pumnul de fier într-o mănuşă de catifea. Astfel a început  
reforma în Anglia, prin autoritatea laică a domnitorului şi a Parlamentului.  
Parlamentul Reformei a pus capăt controlului papal şi monasticismului.

21 Comanda nr. 549

322 Creştinismul de-a lungul secolelor

în anul 1531, Henric a acuzat clerul englez de a fi violat un statut ce  
interzicea recunoaşterea unei numiri făcute de papă fără consimţămîntul  
domnitorului, deoarece ei îl acceptaseră pe Wolsey ca legat papal, deşi Wolsey  
fusese sfetnicul de încredere al lui Henric. Henric i-a obligat să-1 accepte pe el  
ca şi cap al bisericii în Anglia, „atît cît permite legea lui Cristos". De  
asemenea, el i-a amendat cu 118.000 de lire. în 1532, i-a amendat din nou şi a  
obligat clerul să convoace întrunirea naţională a Bisericii Romane din Anglia  
ca să precizeze în Supunerea clerului că nu vor promulga nici o bulă papală în  
Anglia fără consimţămîntul domnitorului. în felul acesta, clerul 1-a acceptat pe  
Henric ca şi conducător al său,2 iar căsătoria cu Caterina a fost declarată nulă  
în 1533, de către Cramner în tribunalul lui bisericesc. Henric s-a căsătorit cu  
Anne în acelaşi an.

Apoi Henric a apelat la Parlament după ajutor. Parlamentul i-a interzis  
clerului englez să domicilieze în afara ţării. Un alt act interzicea plătirea unor  
taxe anuale către papă. Parlamentul interzicea recursuri ale tribunalelor din  
Anglia către curţile papale din Roma.3 Pasul cel mai important în separarea  
Bisericii din Anglia de papalitate a fost făcut prin Actul de Supremaţie, în  
anul 1534. Actul declara că regele este „singurul cap suprem al Bisericii  
Angliei pe pămînt".4 Aceasta a constituit ruptura politică de Roma. în acelaşi  
an, Parlamentul a dat Actul de Succesiune, care le dădea tronul copiilor lui  
Henric şi Anne. Supuşii trebuiau să jure că vor respecta statutul şi că  
respingeau autoritatea papală. Cînd curajosul Thomas More a refuzat să facă  
aceasta, a fost executat. Henric era acum conducătorul bisericii engleze.

Henric credea că acest aranjament va fi definitivat doar dacă el ar fi reuşit  
să lege clasa de mijloc din Anglia de schimbările pe care le făcuse el, dîndu-le  
în schimb un cîştig economic. Cu acest gînd în minte, el a aruncat ochi lacomi  
asupra proprietăţii Bisericii Romane, cerîndu-i lui Cromwell să adune dovezi,  
parte din ele reale, despre păcatele călugărilor. în 1536, Parlamentul a ordonat  
închiderea tuturor mănăstirilor cu venit anual mai mic de 200 de lire. în total  
au fost închise 376 de mănăstiri şi proprietăţile lor au fost luate de coroană,  
în anul 1539, o sută cincizeci dintre cele mai mari au fost închise printr-un act  
al Parlamentului. Douăzeci şi opt de stareţi au dispărut din Camera Lorzilor.  
Regele şi-a ţinut pentru el o parte din terenuri şi bogăţii; restul 1-a dat sau 1-a  
vîndut ieftin micii nobilimi. Aceşti oameni au devenit o nouă nobilime şi  
sprijinitori loiali ai schimbărilor ecleziastice pe care Henric şi Parlamentul le  
făcuseră. Henric a cîştigat un venit de aproximativ 10.000 de lire pe an.  
Deoarece de călugării deposedaţi trebuia să se îngrijească cineva, statul, pentru  
prima dată, a început să le acorde ajutor unora dintre călugări.

Votarea de către Parlament în 1539 a celor Şase Articole a fost dovada că  
Henric rupsese numai legăturile ecleziastice dintre Biserica Angliei şi Roma.  
Aceste articole reafirmau transsubstanţierea, Comuniunea, celibatul şi  
confesiunea secretă.5 în teologie, Biserica Angliei rămînea credincioasă Romei.  
Henric făcuse concesii Reformei în anul 1536, elaborînd cele Zece Articole şi  
autorizînd o traducere englezească a Bibliei. Marea Biblie a fost publicată în  
1539 ca o revizuire a lucrării lui Tyndale şi Coverdale. Cranmer a

Capitolul 30 323

scris prefaţa. Ea a fost de asemenea cunoscută sub numele de „Biblia  
înlănţuită", deoarece în multe biserici era legată cu lanţ de suportul ei. După  
ce a trecut pericolul atacului străin, Henric a introdus iarăşi în 1539 cele Şase  
Articole reacţionare.

în acest timp, Henric se plictisise de Anne Boleyn, mai ales pentru că  
copilul lor a fost o fată, pe care au numit-o Elisabeta. în anul 1536, Anne a  
fost judecată şi decapitată, fiind acuzată de adulter. Apoi Henric s-a căsătorit  
cu Jane Seymour care i-a născut fiul mult dorit, înainte ca ea să moară. Mai  
tîrziu Henric s-a căsătorit cu Anne de Cleves, de care apoi a divorţat; cu  
Catherine Howard^; pe care a executat-o; şi cu Catherine Parr, singura care a  
avut şansa de a-i supravieţui.

Henric a eliberat biserica dî sub controlul papalităţii şi a pus-o sub  
controlul regelui, ca biserică naţională. în testamentul lui , el a cerut ca fiul  
lui, Eduard, să ia tronul după moartea lui. Eduard să fie urmat de Măria —  
fiica Catherinei de Aragon, iar Măria să fie urmată de Elisabeta, fiica Annei  
Boleyn. Cînd Henric a murit, biserica engleză era o biserică naţională condusă  
de rege, dar în ce priveşte doctrina era romano-catolică. Dar Biblia era la  
îndemîna poporului în limba sa maternă. Fiul lui Henric, Eduard, urma să  
continue faza religioasă a Reformei începută de Henric între 1527 şi 1547, ca o  
mişcare ecleziastică.

C. Reforma religioasă sub Eduard al Vl-lea

Deoarece Eduard al Vl-lea avea doar nouă ani cînd a ajuns pe tron,  
fratele mamei lui, ducele de Somerset a fost numit regent. După doi ani, el a  
fost urmat de ducele de Northumberland. Somerset simpatiza cu protestanţii şi  
1-a ajutat pe tînărul rege să instituie schimbări care să ducă la reformă  
religioasă şi teologică în Anglia. în anul 1547, Parlamentul a dat laicilor  
potirul în serviciul de Comuniune, a anulat legile împotriva trădării şi ereziei şi  
cele Şase Articole, a legalizat căsătoria preoţilor în 1549, iar în 1547 a ordonat  
desfiinţarea capelelor donate în care erau ţinute slujbele religioase pentru  
sufletul celui care făcuse donaţia.

Somerset şi tînărul domnitor au întreprins şi acţiuni pozitive. Serviciile  
bisericeşti urmau să fie oficiate în limba maternă şi nu în latină. Un Act al  
Uniformităţii din 1549 prevedea folosirea „Cărţii de rugăciune comună" scrisă  
de Cranmer. Titlul complet al cărţii era: „Cartea de rugăciuni comune şi  
pentru administrarea sacramentelor şi alte ritualuri şi ceremonii ale Bisericii,  
practicate în Biserica Angliei". Aşa cum arată titlul, cartea descrie pe larg  
modul de desfăşurare a slujbei duminicale şi a celorlalte slujbe şi ceremonii.  
Cartea accentua folosirea limbii engleze la liturghii, citirea Bibliei şi  
participarea congregaţiei la închinăciune. A doua ediţie, mai protestantă,  
apărută în 1552, reflecta influenţe calviniste datorită lui Bucer. Printr-un al  
doilea Act al Uniformităţii, bisericilor li s-a ordonat să folosească această  
ediţie.7 Această „Carte de rugăciune", adoptată în timpul domniei Elisabetei  
cu uşoare modificări, este „Cartea de rugăciune" folosită de Biserica  
Anglicană pînă în ziua de azi. Cranmer s-a angajat de asemenea să elaboreze o

324 Creştinismul de-a lungul secolelor

Această schiţă a apărut în lucrarea  
lui John Foxe Book of Martyrs (Cartea  
martirilor), iniţial publicată sub titlul  
Actes and Monuments (Acte şi  
monumente) în 1563. Textul care  
însoţea desenul spunea următoarele:  
„Descrierea doctorului Cranmer, cum  
a fost el tras jos de pe podium de  
călugări şi papistaşi, pentru adevărata  
mărturisire a credinţei sale".

profesiune de credinţă cu ajutorul diferiţilor teologi, ca John Knox. Cele 42 de  
articole care au rezultat au fost declarate Crezul Bisericii Anglicane, cu  
asentimentul regal în anul 1553. Articolele erau de orientare calvinistă, mai  
ales în problema predestinării şi a comuniunii. Semnarea acestui act a fost  
urmată de moartea lui Eduard al Vl-lea.

D. Reacţia catolică sub Mana Tudor

Măria, care a domnit din 1553 pînă în 1558, a fost fiica lui Henric al  
VIII-lea şi a Catherinei de Aragon. Domnia ei a coincis cu desfăşurarea  
contrareformei în biserica romană de pe continent, şi poate fi considerată ca  
fiind paralela engleză a contrareformei de pe continent. Sfătuită de cardinalul  
Reginald Pole, Măria, care era o catolică convinsă, a forţat Parlamentul să  
reintroducă în Anglia practicile religioase aşa cum erau ele la moartea tatălui  
ei în 1547 şi să respingă schimbările ce fuseseră făcute sub Eduard.  
- Parlamentul a fost de acord cu măsurile necesare, dar nu a restituit posesiunile  
ce fuseseră luate de la Biserica Romană în timpul domniei lui Henric al  
VIH-lea. Măria s-a căsătorit cu Filip al II-lea al Spaniei în 1554, dar căsătoria  
nu a fost pe placul poporului englez, iar Filip nu a împărtăşit niciodată  
dragostea Măriei.

în jur de opt sute de clerici englezi au refuzat să accepte aceste schimbări  
şi şi-au pierdut parohiile. Ei au fost obligaţi să fugă la Geneva şi Frankfurt şi  
să caute refugiu, ca să nu piară în persecuţia începută de Mana. Cam trei  
sute, mai ales din regiunile comerciale din sudul Angliei, au fost martirizaţi  
pentru credinţa lor. între ei au fost Latimer, Ridley şi Cranmer. în timp ce se  
apropiau de rug, Latimer îl încuraja pe Ridley, spunîndu-i că arderea lor va  
aprinde o lumină în Anglia care, prin harul lui Dumnezeu, nu se va stinge  
niciodată. La început Cranmer şi-a retractat mărturia, dar apoi şi-a retractat  
retractarea şi, cînd a fost ars pe rug şi-a pus mai întîi să ardă mîna care  
semnase retractarea. Nimic nu a întărit mai mult cauza protestantismului decît  
moartea acestor bravi martiri. Convingerea lor nestrămutată şi curajul lor i-au  
convins pe englezi de adevărul opiniilor lor. Cartea lui Foxe, Cartea Martirilor  
(Book of the Martyrs), a prezentat în detaliu aceste persecuţii sîngeroase şi a  
stîrnit simpatie pentru protestantism. Marile greşeli ale Măriei au fost

Capitolul 30 325

căsătoria ei cu regele Spaniei, restaurarea autorităţii papei şi această  
persecuţie. Englezilor nu le-au plăcut niciodată extremele şi au reacţionat  
împotriva exceselor ei, aşa cum unii au făcut-o împotriva schimbărilor  
protestante extreme din timpul lui Eduard al Vl-lea. Odată cu ascensiunea  
Elisabetei s-a deschis calea spre compromis.

E. Soluţia elisabetană.

Cînd Elisabeta a urcat pe tron la vîrsta de 25 de ani, ea a fost confruntată  
cu multe probleme. Măria Stuart avea o pretenţie justificată la tron; Spania  
era gata să intervină pentru a sprijini pretenţia lui Filip la tronul Angliei, ca  
soţ al lui Măria Tudor; iar Anglia era divizată între vederile religioase  
protestante şi cele catolice. Elisabeta nu putea fi altceva decît protestantă,  
deoarece clerul catolic nu ar fi admis legalitatea căsătoriei părinţilor ei, dar ea  
nu a dorit să rişte un conflict deschis cu puterile ce-1 sprijineau pe papă. Din  
acest motiv, ea a fost în favoarea unei direcţii acceptabile pentru majoritatea  
englezilor, care preferau o religie moderată, care să evite extremele din orice  
parte.

Elisabeta a convins Parlamentul să elaboreze „Actul de supremaţie" în  
1559,8 care o declara pe regină ca „singurul conducător suprem pe acest  
tărîm" în problemele spirituale, ecleziastice şi lumeşti. Acest titlu nu ofensa  
atît de mult ca şi cel de „cap suprem al Bisericii", asupra căruia insistase  
Henric al VHI-lea, deoarece în timp ce îi dădea reginei autoritate  
administrativă, acest titlu sugera că problemele de credinţă şi morală trebuiau  
să fie rezolvate de Biserica Angliei.

Un „Act al uniformităţii"9 prevedea folosirea „Cărţii de rugăciune" din  
1552 cu mici modificări. Absenţa de la biserică era pedepsită cu o amendă de  
un şiling. Cele 42 de Articole au fost revizuite^şi au fost omise articolele ce  
condamnau pe antinomieni, anabaptişti şi milenişti, iar alte articole au fost  
reorganizate, astfel încît s-a ajuns la 39 de articole. Cele 39 de Articole au fost  
acceptate de Parlament în anul 1563 drept crezul Bisericii Anglicane10 , la care  
trebuiau să subscrie toţi pastorii. Acest crez, cu mici modificări făcute în 1571,  
este crezul Bisericii Anglicane începînd din acel timp pînă în zilele noastre.

Aceşti paşi, deşi moderaţi, au răscolit duşmănia nemuritoare a papei, şi în  
1570 Papa Pius al V-lea a dat o bulă prin care o excomunica°pe Elisabeta,  
dezlegîndu-i pe supuşi de loialitatea faţă de ea.11 Elisabeta s-a răzbunat

în timp ce focul era aprins,  
Latimer a spus: „Fii liniştit, stăpîne  
Ridley, şi fii bărbat; prin graţia lui  
Dumnezeu, noi vom aprinde astăzi în  
Anglia o luminare care cred eu  
niciodată nu va putea fi stinsă.

DEZVOLTAREA PROTESTANTISMULUI ENGLEZ Schiţa de la P.326

Biserica romano-catolică

Arminienii

Biserica Sacerdotală

1534 Biserica 1567

anglicană

Puritanii şi separatiştii

Biserica anglicană cu ecleziologie evanghelică

Henry  
Jacob

în

Leyden

1606

la

1616

1587

John Oreenwood

Henry Barrow

Francis Johnson

Robert  
Browne

1581  
Norwich

1567

Ţhomas

Cartwright

Prezbiterian

Scrooby  
1606

Anglicanii . \_

1629 I MaSS" Bay

au devenit congregaţionalişti

John Robinson 1620

\

Congregaţionalismul

Gainsborough

1606  
John Smyth

Plymouth  
Leyden-1609

american

Amsterdam

cea 1595

„Biserica

antică"

I

I

la Amsterdam-1606

Thomas Helwys şi

Baptiştii

John Murton-cca 1612

Baptiştii speciali  
(calvinişti)

generali

(armînieni)

înapoi în Anglia — 1616

Independenţii

John Spilsbury-1633  
Congregaţionalismul englez

1643-1652 Adunarea de la Westminster

Prezbiterianismul englezesc

Declaraţia de la Savoy-1658

Capitolul 30 327

printr-un act îndreptat împotriva iezuiţilor, care plănuiau să recâştige Anglia  
pentru papalitate. La Douai, în Flandra, în anul 1568, a fost înfiinţată o  
şcoală unde iezuiţii educau oameni care să le slujească în secret adepţilor papei  
din Anglia. Apoi papa a obţinut promisiunea de ajutor de la Filip al Spaniei  
pentru recucerirea Angliei pentru Biserica Catolică. Filip era deosebit de  
bucuros să facă acest lucru, el fiind un fiu loial al Bisericii Romei şi ştiind că  
Elisabeta îi ajuta în secret pe supuşii lui olandezi rebeli. în anul 1588, el a  
adunat o mare flotă cunoscută sub numele de „Armada" şi a pornit spre  
Anglia. Flota lui a fost înfrintă în mod ruşinos de flota engleză care era  
formată din vase mai mici, manevrabile mai uşor, servite de marinari  
încercaţi. Această victorie a proclamat Anglia ca şi campioană a  
protestantismului în Europa, distrugînd astfel ultima speranţă a papei de a  
recîştiga Anglia pentru Biserica Romană.

Reforma a adus Biblia la poporul englez în propria sa limbă. Anglia a  
devenit campioana protestantismului în Europa şi i-a ajutat pe protestanţii  
calvinişti olandezi şi francezi în lupta împotriva conducătorilor lor catolici. A  
fost adoptată o religie de stat. S-a intensificat ura Irlandei faţă de Anglia,  
deoarece Irlanda a rămas credincioasă papalităţii. O revoltă irlandeză spre  
sfîrşitul domniei Elisabetei a solicitat pînă la limită resursele ei financiare.  
Faptul că terenurile luate de la Biserica Romană au fost vîndute şi dăruite  
clasei de mijloc a creat o nouă nobilime. Stareţii care-şi pierduseră mănăstirile  
nu mai făceau parte din Camera Lorzilor. Nevoia de a avea agenţi care să  
preia de la Biserică operele de caritate a dus la o extindere a activităţilor  
statului în acest domeniu. Soluţia elizabetană a plasat Anglia pe drumul spre  
măreţie şi imperiu, dar calea nu era fără probleme. înfrîngerea Spaniei şi a  
papei le-au permis domnitorilor englezi să dea atenţie problemei  
puritanismului. Din 1567 pînă în 1660, puritanii au fost o forţă dominantă în  
problemele interne ale Angliei. Ei au căutat să transforme, nu să desfiinţeze  
Biserica Anglicană.

II. PURITANII ŞI SEPARATIŞTII

A. Puritanii

Victoria în lupta cu papalitatea nu i-a adus reginei liniştea, din cauza  
puterii crescînde a puritanilor, care ameninţau să schimbe biserica de stat  
episcopală într-o biserică prezbiteriană sau congregaţională. Puritanii  
susţineau că în Biserica Anglicană încă existau prea multe „urme de  
papalitate", ei dorind să „purifice" Biserica Anglicană în concordanţă cu  
Biblia, pe care o acceptau ca regulă infailibilă de credinţă şi viaţă. Această  
dorinţă a făcut să li se dea porecla de puritani, în anul 1568. Pînă în 1570,  
obiecţiile lor principale erau îndreptate împotriva continuării folosirii  
ritualurilor şi a veşmintelor în liturghia bisericii, care li se păreau papale. Ei  
se opuneau folosirii zilelor sfinţilor, dezlegării clericale de păcate, semnului  
crucii, naşilor la botez, îngenuncherii pentru Comuniune, şi folosirii odăjdiilor  
de către preot. Ei de asemenea deplîngeau faptul că anglicanii nu respectau

328 Creştinismul de-a lungul secolelor

ziua de duminică. Ei şi-au însuşit învăţătura lui Calvin în felul în care aceasta  
a fost interpretată de William Ames (1572-1633) şi William Perkins.  
Cambridge a devenit centrul universitar unde puritanii au avut cea mai mare  
influenţă.

Puritanismul a continuat să crească şi să cîştige sprijinul multor jurişti,  
negustori şi ai nobilimii de la ţară. După încetarea pericolului din partea  
papei, Elisabeta a emis un act în 1593 împotriva puritanilor.12 Acest Act dădea  
autorităţilor dreptul de a întemniţa puritanii pe motivul nefrecventării Bisericii  
Anglicane. Trebuie reamintit că puritanii nu erau nişte disidenţi, ci un partid  
în Biserica Anglicană care, în cazul lui Cartwright şi al adepţilor lui, doreau o  
Biserică Prezbiteriană, iar Iacob şi adepţii lui doreau o biserică de stat  
congregaţională. Aceştia din urmă au format grupul de puritani cunoscuţi ca  
„independenţi". Independenţii trebuie să fie deosebiţi de separatiştii care  
doreau separarea Bisericii de stat şi o conducere congregaţională a Bisericii.  
Ambele grupuri continuau să crească în putere, în ciuda opoziţiei din partea  
domnitoarei, şi criticau Biserica Angliei. Moda extremă în îmbrăcăminte,  
neglijarea duminicii şi lipsa conştiinţei păcatului, toate erau condamnate.  
Rădăcinile sectelor nonconformiste engleze şi ale congregaţionalismului din  
Noua Anglie se află în mişcarea puritană.

Cu cîţiva ani înainte de a muri, Richard Hooker (cea 1554-1600) a scris  
Tratat despre legile politicii ecleziastice, o lucrare de natură filozofică în  
primul rînd, pentru a veni în întîmpinarea ameninţării puritane faţă de biserica  
de stat. în ea, Hooker susţine că legea, dată de Dumnezeu şi descoperită prin  
raţiune, este fundamentală. Este necesară ascultarea de domnitor, care  
conduce.\* Cu încuviinţarea poporului şi în concordanţă cu legea, domnitorul  
este cap atît al statului cît şi al Bisericii. Membrii statului sînt şi membrii  
bisericii de stat, în ambele domenii fiind supuşi ai legii divine. Episcopii,  
subordonaţi regelui, trebuie să supravegheze biserica de stat.' Hooker se  
opunea atît tendinţei puritanilor de a separa Biserica şi statul cît şi pretenţiilor  
papale de a deţine putere asupra statului. Nu a fost de mirare că teologii  
puritani s-au opus ideilor lui, deoarece ei credeau că poporul, condus de  
Dumnezeu, este sursa suveranităţii în Biserică.

Apariţia lui Thomas Cartwright (1535-1603) ca profesor de teologie la  
Cambridge în jurul anului 1570, a mutat accentul eforturilor puritane de la  
reforma liturghiei la reforma în teologie şi în conducerea Bisericii. Insistenţa  
asupra autorităţii finale a Scripturii i-a făcut pe adepţii lui să adopte o  
teologie calvinistă care să facă şi mai calviniste cele 39 de Articole. în  
conferinţele lui asupra cărţii Faptelor apostolilor din 1570, Cartwright se  
opunea conducerii de către episcopi. Conducerea Bisericii, a scris el, ar trebui  
să fie deţinută de un prezbiteriu de episcopi sau bătrini care să aibă numai  
funcţii spirituale. în esenţă, acesta era sistemul calvinist de conducere a  
bisericii de către bătrînii aleşi de congregaţie. Mai tîrziu, Cartwright a tradus  
Cartea ecleziastică de disciplină a lui Walter Travers, în care acesta pleda  
pentru înfiinţarea unui prezbiteriu în fiecare dioceză a bisericii. El a pus bazele  
prezbiterianismului englez, care a avut o influenţă foarte puternică între anii

Capitolul 30 329

1643 şi 1648. Prezbiterianismul în Anglia modernă îşi datorează existenţa  
lucrării lui iniţiale. Prima Biserică Prezbiteriană a luat fiinţă la Wandsworth în  
anul 1572.

Mai mulţi puritani, care nu au urmat tiparul prezbiterian al lui Cartwright,  
au adoptat ideile lui Henry Jacob (1563-1624), care poate fi considerat  
fondatorul congregaţionaliştilor independenţi sau puritani. Independenţii nu  
erau atît de înclinaţi spre separatism cum erau adepţii lui Robert Browne, care  
punea accentul pe legămîntul bisericii ca verigă ce îi lega pe creştini. Jacob a  
fost unul dintre semnatarii Petiţiei Milenare către Iacob I în 1603, în care se  
cerea o schimbare de la episcopatul din Anglia. El a fost întemniţat pentru  
concepţia sa, potrivit căreia fiecare congregaţie trebuia să fie liberă în biserica  
de stat să-şi aleagă propriul pastor, să-şi stabilească reguli proprii şi să-şi  
rezolve propriile probleme. în jurul anului 1606, Jacob a emigrat în Olanda şi  
a devenit pastorul englezilor din Middleburg. John Robinson, pastor al  
congregaţiei separatiste din Olanda, ai cărei membrii au emigrat mai tîrziu în  
America, la Plymouth, şi Jacob au avut o influenţă considerabilă unul asupra  
celuilalt. Jacob s-a reîntors în Anglia în 1616, şi a devenit pastor la o  
congregaţie de independenţi în Southwark, Londra, din 1616 pînă în 1622.  
Puritanismul din Anglia, independent sau congregaţional, a crescut încetul cu  
încetul din acest început umil, pînă cînd a devenit mai puternic decît  
prezbiterianismul sub Oliver Cromwell. Cromwell şi Milton au fost  
independenţi.

în 1658, la Savoy în Londra, adepţii congregaţionalişti ai lui Jacob şi  
congregaţiile separatiste au formulat un credeu calvinist cunoscut sub numele  
de declaraţia de la Savoy.13 Congregaţionalismul englez este un descendent  
direct al acestui congregaţionalism puritan, mai degrabă decît al  
congregaţionalismului separatist al lui Robert Browne.

B. Puritanii separatişti

Principala diferenţă discutată pînă acum între episcopalieni, presbiterieni,  
puritanii independenţi pe de o parte şi puritanii separatişti pe de altă parte, a  
fost ideea legămîntului bisericesc prin care grupul separatiştilor se obliga la  
loialitate faţă de Cristos şi unul faţă de celălalt, separat de o biserică de stat.  
Diagrama următoare va da o idee asupra dezvoltării diferitelor grupuri de  
puritani.

RAMURILE  
PURITANILOR

Biserica de stat

Separatiştii  
(fără biserica  
de stat)

Puritanii anglicani sau cu ecleziologie evanghelică

Puritanii prezbiterieni (Cartwright)

Puritanii congregaţionali sau independenţi (Jacob)

Browne

Greenwood şi Barrow

Smyth şi Robinson

330 Creştinismul de-a lungul secolelor

TV Arabi prift.

Th< Brownift.

Această caricatură din 1641  
prezintă perspectiva anglicană asupra  
anabaptiştilor, browniştilor (primii  
independenţi), familiştilor (cunoscuţi şi  
sub numele de „familia dragostei) şi  
papistaşilor (romano-catolici).

Anglicanii susţineau că atît sectanţii cît  
şi romano-catolicii au aruncat Biblia în  
sus cu o pătură, făcînd din ea un  
obiect de amuzament.

The Familii».

The Pipid.

Primul grup de congregaţionalişti separatişti care au format o biserică  
bazată pe un legămînt a fost cel organizat de Richard Fitz, prin anul 1567.  
Robert Browne (cea 1550-1633), care a absolvit la Cambridge în 1572, a  
adunat un grup sub un legămînt bisericesc la Norwich în 1580 sau 1581. De  
acolo, el a fost obligat să fugă cu congregaţia lui în Olanda, unde a scris trei  
tratate, elaborînd principiile congregaţionalismului separatist. \_ Cel mai  
important era intitulat Reformă fără a aştepta după nimeni. în această  
lucrare, scrisă în 1582, Browne argumenta că credincioşii trebuie să fie uniţi cu  
Cristos şi unul cu altul printr-un legămînt voluntar; că demnitarii trebuiau  
aleşi de către membrii; că nici o congregaţie nu trebuia să aibă autoritate  
asupra alteia. Spre deosebire de congregaţionaliştii independenţi, separatiştii  
nu voiau să aibă nici o legătură cu biserica.de stat. Browne s-a întors în  
Anglia, şi în 1591 a fost ordinat în Biserica Anglicană, în care a slujit pînă la  
moartea lui. Dar principiile avansate pe care le-a elaborat au continuat să  
existe.

Principiile lui Browne despre congregaţionalismul avansat au fost  
întrucîtva modificate de congregaţia care a apărut la Londra în 1586 sub  
conducerea lui John Greenwood şi Henry Barrow, care au fost spînzuraţi în  
1593 de autorităţi datorită vederilor lor. Francis Johnson a devenit pastorul  
credincioşilor care au emigrat în Olanda. în 1640 existau în Anglia cîteva sute  
din aceşti barrowişti.

Un al treilea grup de congregaţionalişti separatişti a apărut în  
Gainsborough şi Scrooby în 1606. Grupul de la Scrooby era condus de John  
Robinson (cea 1575-1625), sub a cărui conducere grupul s-a stabilit în final la  
Leyden, în Olanda, în 1608. William Bradford (1590-1657), mai tîrziu  
renumit în Plymouth, era membru al acestui grup. Membrii ai acestui grup au  
emigrat în America în 1620 cu vasul Mayflower. Este interesant de notat că  
emigranţii au aplicat ideea legămîntului la viaţa politică, încheind „Acordul de

Capitolul 30 331

pe Mayflower" înainte de a debarca la Plymouth. Datorită persecuţiei şi  
grupul de la Gainsborough a emigrat la Amsterdam în 1606 sau 1607, sub  
conducerea lui John Smyth (cea 1565-1612). Acolo ei au ajuns sub influenţa  
menoniţilor. în 1608 sau 1609 Smyth s-a botezat pe el, pe Thomas Helwys şi  
pe alţi membri ai grupului, prin stropirea cu apă. O parte din congregaţia lui  
au devenit menoniţi după o perioadă lungă de negocieri pentru a fi incluşi în  
acel grup.

Thomas Helwys, John Murton şi adepţii lor s-au întors în Anglia în 1612,  
şi au organizat prima biserică baptistă engleză. Acest grup practica botezul  
prin stropire şi susţinea doctrinele arminiene, cu care se familiarizaseră în  
timpul disputei arminiene din Olanda. Datorită acestui fapt au fost cunoscuţi  
ca baptişti generali. în felul acesta a apărut prima biserică baptistă engleză din  
grupul congregaţionalist separatist.

Grupul mai puternic de „baptişti calvinişti" sau „speciali" („particular  
Baptists") a apărut printr-o ruptură în congregaţia lui Henry Jacob din  
Londra, în 1633 şi în 1638. Ei susţineau botezul prin scufundare şi o teologie  
calvinistă, care accentua o ispăşire limitată. Această congregaţie, condusă la  
început de John Spilsbury, a fost cea care în anul 1638 a avut principala  
influenţă în mişcarea baptistă engleză. Antecedentele mişcării baptiste  
americane pot fi găsite în acest grup. Cu toate că Roger Williams nu era  
baptist cînd a plecat în America, el acumulase principiile baptiste şi le-a folosit  
imediat ce a apărut opoziţie faţă de propovăduirea lui între congregaţionalişti.  
Focurile de la Smithfield, Armada spaniolă, Cartea martirilor a lui Foxe şi  
complotul lui Guy Fawkes i-au făcut pe englezi să se împotrivească Bisericii  
Romano-Catolice.

C. Lupta puritană cu Stuarţii

Forţele religioase generate de exilaţi sub Măria Tudor — exilaţi care se  
familiarizaseră cu calvinismul în Europa — şi de Biblia de la Geneva din 1560,  
au avut ca rezultat puritanismul care i-a cauzat Elisabetei nu puţine probleme.  
Cînd succesorul ei, Iacob al Vl-lea al Scoţiei, a devenit Iacob I al Angliei, în  
1603, puritanii au sperat că acest rege calvinist, care agrea episcopatul, va  
înfiinţa o conducere prezbiteriană în biserica anglicană. Pentru a accentua  
speranţa lor, la sosirea lui în 1603, i-au prezentat „Petiţia milenară", semnată  
de aproape o mie de preoţi puritani şi au cerut ca biserica anglicană să fie  
complet „purificată" în ceea ce priveşte liturghia şi forma de organizare.14  
Orgoliosul şi flecarul domnitor, deformat de rahitism, a convocat în 1604  
Conferinţa de la Hampton Court. Cînd puritanii au cerut iarăşi reformă,  
Iacob s-a înfuriat şi le-a spus că „îi va scoate afară din regat" dacă nu se vor  
conforma; cît despre organizarea prezbiteriană în biserica de stat, le-a răspuns  
că prezbiterianismul „este în armonie cu monarhia în aceeaşi măsură în care  
este Dumnezeu cu diavolul". Rezultatul net al acestei întîlniri a fost  
permisiunea de a face o nouă traducere a Scripturii în limba engleză, şi un  
grup de teologi învăţaţi au început lucrul pentru Biblia cunoscută sub numele  
de versiunea King James (Regele Iacob) sau versiunea autorizată. Această

332 Creştinismul de-a lungul secolelor

traducere a fost terminată în 1611, şi cu timpul anglo-saxonii au preferat-o,  
înlocuind Biblia de la Geneva.

Problemele dintre Iacob şi puritani includeau mai mult decît dezacordul  
religios în legătură cu formele de guvernare prezbiteriană sau episcopală în  
biserica de stat. Problema juridică era în legătură cu lupta dintre tribunalele  
legale tradiţionale din Anglia şi sistemul de tribunale extralegale pe care  
Tudorii l-au înfiinţat pentru a avea control total asupra supuşilor lor. O altă  
problemă o constituia întrebarea dacă era suveran monarhul sau Parlamentul.  
Era regele suveranul divin ales, responsabil numai în faţa lui Dumnezeu, sau  
era el ales prin consimţămîntul poporului în Parlament? Problema economică  
era dacă regele putea impune taxele sau această prerogativă era exclusiv a  
Parlamentului. Din nefericire pentru Stuarţi, nici Iacob, nici cei trei urmaşi ai  
lui nu au avut diplomaţia Tudorilor de a-şi ascunde pumnul de fier în mănuşa  
de catifea a unui monarh sprijinit în aparenţă de Parlament. în timpul  
domniei Elisabetei şi a lui Iacob, puritanii cîştigaseră adepţi pentru vederile lor  
între negustorii orăşeneşti şi nobilimea rurală. Aceste grupuri au fost obligate  
să intre în opoziţie cu domnitorul datorită tuturor problemelor menţionate mai  
sus, şi au aşteptat timpul cînd au putut să acţioneze.

Carol I, care a domnit din 1625 pînă cînd a fost executat în 1649, a fost  
un om onorabil, curajos, capabil, dar slab, care credea mai mult decît tatăl lui  
în unitatea dintre dreptul divin al monarhiei şi episcopat. El insista de  
asemenea că Parlamentul trebuie să fie subordonat, dar nerealizînd acest  
lucru, a domnit fără Parlament din 1629 pînă în 1640. Mulţi puritani, obosiţi  
de a mai spera la condiţii mai bune în Anglia, au emigrat în America. Cel  
puţin douăzeci de mii au părăsit Anglia între 1628 şi 1640.

Faptul că regele Carol 1-a ales pe William Laud (1573-1645) un om mic la  
statură şi îngust la gîndire, ca arhiepiscop de Canterbury, a creat o  
conjunctură de situaţii care, cu timpul, i-au adus căderea. Laud favoriza  
uniformitatea în organizare şi teologia arminiană, care displăceau puritanilor  
calvinişti; el i-a numit pe arminieni în cele mai bune poziţii bisericeşti.

|  |  |  |  |
| --- | --- | --- | --- |
| Of Cod, | Of Min, | Ofthc | Divcll. |
| â |  | 1 | stfnsnHn |
|  |  |  | lilH |

Arhiepiscopul Laud şi episcopii sînt  
atacaţi în această gravură în lemn  
dintr-un tractat puritan din anul 1641.  
Figura din stînga este cea a unui  
puritan cu o Biblie. Celelalte două  
figuri sînt episcopi, cu o carte de  
slujbă şi o carte de superstiţii.

Capitolul 30 333

încercarea pe care a făcut-o Laud de a da cu forţa bisericii scoţiene în  
1637 o nouă „Carte de rugăciune comună" s-a dovedit a fi incidentul care a  
dezlănţuit lupta dintre puritani şi domnitorul lor. Scoţienii s-au răsculat  
împotriva acestei încercări de a le fi schimbată liturghia, organizarea politică şi  
credinţa, făcută cu scopul de a crea uniformitate religioasă în cele două ţări.  
Aceasta a fost perioada în care Jenny Geddes pare să fi aruncat scaunul pe  
care şedea spre capul preotului, pentru că acesta a îndrăznit — după afirmaţia  
ei — să „spună liturghia la urechea mea" în istorica biserică St. Giles din  
Edinburgh. în 1638, conducătorii scoţieni au semnat un Legămînt naţional  
pentru apărarea prezbiterianismului şi au invadat Anglia. Carol a încercat să  
oprească invazia dar pînă la urmă a trebuit să-i mituiască. Scoţienii au intrat  
în Anglia a doua oară, şi au rămas ca o ameninţare în nord. Pentru a face  
rost de bani, Carol a convocat Parlamentul în 1640, eveniment cunoscut ca  
Parlamentul cel Lung, deoarece nu a fost înlocuit pînă în 1660.

Parlamentul cel Lung, înainte de a aproba orice fonduri, i-a închis sau  
executat pe sfetnicii lui Carol, a desfiinţat toate curţile ilegale şi a luat sub  
control finanţele statului, dar nu a ajuns la o înţelegere în problema religiei.  
Moderaţii, care doreau să păstreze episcopatul, erau cunoscuţi ca „regalişti"  
sau „cavaleri", iar nobilimea puritană rurală şi comercianţii care doreau  
organizarea şi doctrina prezbiteriană sau congregaţională, erau cunoscuţi ca  
„puritanii" sau „capetele rotunde". în 1642, regaliştii s-au retras din  
Parlament după ce Carol a încercat fără succes să aresteze cinci membrii din  
Camera Comunelor pentru trădare şi a început Războiul Civil, care urma să  
dureze pînă în 1646. Succesul în conflict a fost de partea puritanilor din  
Parlamentul cel Lung, datorită deosebitei îndemînări militare a lui Oliver  
Cromwell (1599-1658). Cavaleria lui bine educată şi deosebit de disciplinată,  
formată din puritani pioşi, cunoscuţi sub numele de „coastele de fier", a  
devenit modelul după care a fost organizată victorioasa armată de Model  
Nou. în 1646 Parlamentul 1-a capturat pe rege şi, după evadarea lui şi după  
un al doilea scurt război civil în 1648, regele a fost executat.

în acelaşi timp, Parlamentul a abolit episcopatul în 1643 şi a autorizat  
Adunarea de la Westminster formată din 151 de puritani englezi. Pentru a  
asigura ajutorul scoţian în război, Parlamentul a acceptat Liga solemnă şi  
legămîntul din 1638 şi a adăugat opt prezbiterieni scoţieni pentru a,fi sfetnici  
în problema organizării şi a formulării credeului bisericii naţionale.'li Grupul a  
ţinut între 1643 şi 1649, 1163 de sesiuni zilnice, în timpul cărora şi-a îndeplinit  
adevărata misiune, cu toate că a fost dizolvat abia în 1652."» îndrumarul  
pentru închinăciune, după principiile prezbiteriene, a fost încheiat în 1644 şi  
acceptat atît de Parlamentul scoţian cît şi de cel englez, în 1645. Forma de  
guvernămînt, care pleda pentru organizarea prezbiteriană a bisericii naţionale,  
a fost încheiată în 1645 şi adoptată de Parlament în 1648. Confesiunea de  
credinţă calvinistă de la Westminster, cea mai importantă lucrare a Adunării,  
a fost încheiată în 1646 şi adoptată de scoţieni în 1647, iar de englezi în 1648.16  
Astfel, în 1648, biserica de stat a Angliei era biserică prezbiteriană calvinistă,  
în 1647 erau de asemenea terminate Catehismul Lung şi Catehismul Scurt. Cu

334 Creştinismul de-a lungul secolelor

aceste realizări, era încheiată adevărata activitate a adunării teologilor de la  
Westminster. Constituţiile bisericilor americane prezbiteriene mari includ  
toate documentele menţionate mai sus.

Prezbiterienii din Parlament nu dăduseră armatei o atenţie atît de mare  
cum ar fi trebuit, armată care devenise de orientare congregaţionalistă. Obosit  
de refuzul prezbiterian de a plăti armatei restanţele de soldă şi de refuzul lor  
de a avea o altă biserică în afară de cea prezbiteriană, Cromwell, un  
independent sau congregaţionalist, a ordonat colonelului Pride să „cureţe  
Parlamentul" în 1648. Prezbiterienii au fost alungaţi, lăsînd o „rămăşiţă" de  
congregaţionalişti. După execuţia lui Carol în 1649, Cromwell a înfiinţat un  
commonwealth condus de el. în 1653, el a concediat rămăşiţa de Parlament, a  
înfiinţat un Protectorat şi pînă în 1658 a condus ca dictator cu ajutorul  
armatei. în probleme de religie a fost tolerant. El le-a permis evreilor care  
fuseseră expulzaţi în 1290 să se întoarcă în 1656.

După moartea lui Cromwell, Parlamentul cel Lung s-a autodizolvat în  
1660, şi englezii, obosiţi de modul de viaţă auster al puritanilor, l-au rechemat  
pe Carol al H-lea să le devină conducător şi au adoptat din nou episcopatul.  
Un cod sever de legi, cunoscut sub numele de „Codul Clarendon",17 dădea în  
mîinile anglicanilor poziţiile din biserica de stat şi din stat, şi interzicea  
adunările puritanilor. în jur de douăzeci de mii de clerici calvinişti au fost  
alungaţi din bisericile lor, şi puritanii au devenit o parte a tradiţiei  
nonconformiste din Anglia. Cei mai remarcabili scriitori ai acestei tradiţii au  
fost John Milton (1608-1674), al cărui poem epic Paradisul pierdut este un  
tratat teologic în versuri, şi al cărui tratat Areopagitica apăra libertatea de  
gîndire, şi John Bunyan (1628-1688), a cărui alegorie despre mersul vieţii  
creştine în Călătoria creştinului i-a ajutat pe mulţi de atunci încoace.  
Nonconformiştilor din Anglia li s-a garantat toleranţa numai după alungarea  
lui Iacob al Il-lea din Anglia, în timpul Glorioasei Revoluţii din 1689. Atît  
Anglia cît şi Olanda au avut o biserică bine întemeiată care tolera alte biserici.

Capitolul 30 335

NOTE

Hans J. Hillerbrand, The Reformation (New York: Harper, 1964) d

310-315.

Henry Bettenson, Documents of the Christian Church (New York:

Oxford University Press, ed. a 2-a, 1963), p. 217-218.

Ibid., p. 218-222.

Ibid., p. 227.

Ibid., p. 233-234.

Cari Stephenson şi Frederick G. Marcham, Sources of English

Constituţional History (New York: Harper, 1937) p. 323-324.

Henry Gee şi William J. Hardy, compilatori, Documents Illustrative of

English Church History (London: Macmillan, 1921), p. 369-372, vezi si

p. 358-366.

Bettenson, op. cit., p. 234-235.

Ibid., p. 235-239; Gee şi Hardy, op. cit., p. 458-467.

10. Philip Schaff, Creeds of Christendom (New York: Scribner, 3 voi., ed.  
a 6-a, 1890), 3:486-516; Gee şi Hardy, op. cit., p. 477-480.

11. Bettenson, op. cit., p. 240-241.

12. Ibid., p. 242-243.

13. Schaff, op. cit., 3:707-729.

14. Gee şi Gardy, op. cit., p. 508-511.

15. Schaff, op. cit., 1:727-816.

16. Schaff, op. cit., 3:598-673.

17. Gee şi Hardy, op. cit., p. 594-632.

1.

3.  
4.  
5.  
6.

7.

8.  
9.

REFORMA ŞI CONTRAREFORMA, 1517-1648

31

Contrareforma şi evaluarea

Bisericile luterane, anglicane şi reformate, sub forma lor de biserici de  
stat, precum şi formele radicale sau independente ale anabaptismului păreau a  
fi pe cale de a cuceri întreaga Europă la nord de Alpi în jurul anului 1545. Ele  
erau puternic înrădăcinate în Germania, Franţa, Scandinavia, Elveţia, Scoţia şi  
Anglia. După 1560, protestantismul a cîştigat numai Olanda, din cauză că un  
val de energie religioasă revitaliza Biserica Romano-Catolică. De fapt,  
protestantismul a pierdut Polonia şi Belgia. Acesta a fost rezultatul  
Cotrareformei din Biserica Romano-Catolică, care a avut loc sub conducerea  
clerului din clasele de sus şi a papalităţii. Contrareforma a produs o reînnoire  
şi o reformă internă, iar pe plan extern şi-a manifestat opoziţia faţă de  
protestantism. Ea a dezlănţuit de asemenea forţele care au condus la lupta  
finală dintre protestanţi şi romano-catolici în imperiu în timpul Războiului de  
Treizeci de Ani (1618-1648). Catolicismul Contrareformei a fost dus de  
misionari în Quebec, în America Latină şi în Asia de sud-est.

I. CONTRAREFORMA

A. Reînnoire şi reformă

Există cîteva cauze care au împiedicat cîştigarea Italiei la protestantism.  
Lipsa de unitate în Italia a dus la dominarea ei de către Spania, campioana  
catolicismului. Roma era de asemenea reşedinţa papalităţii, şi papalitatea a  
împiedicat traducerea Bibliei în limbile naţionale.

1. Un factor puternic care a împiedicat răspîndirea protestantismului a fost  
Capela Dragostei Divine, care a existat între anii 1517 şi 1527. Această  
organizaţie neoficiala, formată din aproximativ şaizeci de importanţi clerici şi  
laici, era preocupată de adîncirea vieţii spirituale prin exerciţii spirituale. Ea de  
asemenea sprijinea opere de caritate şi reformă. Cei mai importanţi membri au  
fost Giovanni Pietro Caraffa (1476-1559), care a devenit papa Paul al IV-lea  
în 1555, şi Gaetano di Tiene (1480-1547), care a fost o sursă de inspiraţie  
pentru papii reformatori. Caraffa era puternic ataşat de dogma medievală a  
Bisericii Romane. Acest grup de oameni spirituali sprijinea orice mişcare ce  
contribuia la o reîntoarcere a convingerii personale în biserica lor iubită.

ROMANO-CA TOLICISMUL

1545-1563 -

CONTRAREFORMA  
Reacţie externă faţă de protestantism  
1. Conducătorii naţionali  
a. Spania — Carol al V-lea,

Filip al IMea

Franţa -

Caterina de Medici

Ludovic al XlV-lea

b.

2. Iezuiţii — Loyola şi  
Exerciţiile spirituale

3. Indexul cărţilor interzise

4. Inchiziţia Paul «• nl"lea  
în Spania — Torquemada

Inchiziţia romană

Biserica Romano-Catolică a pierdut  
numai Olanda după 1563, dar a  
recîştigat Belgia şi Polonia

REFORMA ROMANO-CATOLICĂ  
Reînnoire internă şi reformă

1. Ordine monastice = iezuiţii,  
teatinii, ursulinele

2. Morala — comisie

Paul al IH-lea, 1536-1537  
3. Oameni — cardinalul Contarini,  
Paul al IH-lea

4. Mistici — Sfînta Teresa,  
Capela Dragostei Divine

5. întruniri — Conciliul de la  
Trent, 1545-1563 adoptă:

a. Teologia tomistă

b. Vulgata

c. Apocrifele

d. Credinţa tridentină

6. Misiuni

Iezuiţii, franciscanii

şi dominicanii în

America Centrală şi de Sud,

Quebec, China, India,

Japonia, Filipine şi

Indochina

7. Muzică — Palestrina, Misele,  
polifonie

8. Arhitectura barocă  
Biserica II Jesu  
Coloanele lui Bernini

9. Mit — istorie  
Caesar Baronius  
Istoria ecleziastică

Biserica este întotdeauna una şi aceeaşi

TRIUMF ALISMUL  
1563-1648

Capitolul 31 339

2. Papa Paul al IlI-lea i-a făcut cardinali pe cei mai capabili dintre aceşti  
oameni zeloşi. în anul 1536 i-a pus pe Caraffa, Gasparo Contarini (1483-1542)  
— care simpatiza cu doctrina protestantă a justificării prin credinţă — pe Pole  
şi pe alţii într-o comisie care să organizeze un plan pentru reforma religioasă,  
în 1537 ei au prezentat un raport din care reieşea că abuzurile din Biserica  
Romană erau greşeala pontifilor precedenţi şi a cardinalilor corupţi care  
vînduseră fără discernămînt slujbe şi dispense.1

3. Capela Dragostei Divine a inspirat de asemenea fondarea unor noi  
ordine religioase, care au ajutat la oprirea răspîndirii protestantismului.  
Gaetano di Tiene, ajutat de Caraffa, a înfiinţat ordinul teatin în 1524. Acest  
ordin îi silea pe preoţii mireni să trăiască într-o comunitate religioasă sub  
regula triplă a sărăciei, castităţii şi ascultării, dar le dădea libertatea de a-i  
sluji pe oameni exact aşa cum făceau preoţii parohi. Predicarea, învăţătura şi  
serviciul social al acestor preoţi a dus la un nou respect faţă de Biserica  
Romană în Italia, şi mişcarea teatină s-a răspîndit rapid în acea ţară.

Atît conducerea cît şi membrii teatinilor erau aristocraţi, dar ordinul  
capucinilor înfiinţat de Matteo da Bascio (1495-1552) în 1525, ca o ramură  
reformată a franciscanilor, îi atrăgea pe ţărani cu spiritul lui de autosacrificare  
în slujire şi modul popular de predicare. Ordinul era uşor de recunoscut după  
gluga ascuţită şi picioarele goale ale călugărilor. Modul lor de viaţă şi capelele  
lor erau mult mai simple şi mai austere decît cele ale teatinilor. Papa a  
aprobat ordinul capucinilor în anul 1528.

Ordinul ursulinelor, pentru femei, a fost înfiinţat în 1535 de Angela Merici  
(1474-1540) pentru îngrijirea bolnavilor şi educaţia fetelor, şi a primit  
aprobarea papală în anul 1544. Multe ordine au fost organizate în această  
perioadă şi ele au slujit bine Biserica Romană de atunci înainte. Multe dintre  
ele sînt puternice chiar şi azi. Cel mai important ordin, care va fi discutat mai  
tîrziu, a fost „Societatea lui Isus". Toate aceste ordine au pus la dispoziţia  
papei bărbaţi şi femei ascultători, care erau dedicaţi slujirii Bisericii Romei şi  
care căutau să salveze suflete şi să le slujească pe plan social oamenilor din  
timpul lor.

4. Faptul că papii iubitori de lux, lacomi dar culţi din timpul Renaşterii au  
fost succedaţi, în timpul secolului al XVI-lea, de mulţi papi care au sprijinit cu  
zel reforma, a ajutat de asemenea la împiedicarea creşterii protestantismului.  
Paul al IlI-lea (1534-1549) a sprijinit atît de mult cauza reformei, încît  
pontificatul său marchează un punct important în Contrareformă. în timpul  
conducerii sale s-a format ordinul iezuit, a luat fiinţă Inchiziţia, a fost  
publicat „Indexul cărţilor", care cuprindea listele de cărţi pe care catolicii nu  
trebuiau să le citească, iar în anul 1545 a început Conciliul de la Trent. El de  
asemenea permisese celor nouă să redacteze faimosul raport în 1537 despre  
abuzurile din Biserica Romană. Cardinalul Caraffa a devenit papa Paul al  
IV-lea (1555-1559), şi a sprijinit Contrareforma. Cînd era cardinal, el îl  
încurajase pe Paul al IlI-lea să înfiinţeze Inchiziţia romană şi să publice  
„Indexul" pentru a curăţa Biserica de erezie. Ca papă, el a făcut aceste două  
arme şi mai puternice. în schimb, el nu a reuşit să elibereze papalitatea de sub

340 Creştinismul de-a lungul secolelor

controlul politic al Spaniei şi s-a făcut vinovat de nepotism.

Pius al IV-lea, succesorul lui, a reuşit să elimine nepotismul şi să  
echilibreze puterea Colegiului de cardinali. Sixtus al V-lea a reuşit să aducă  
reforma financiară. Cu zel spiritual înnoit şi cu aceste reforme practice,  
Biserica Romei, purificată de la cap, a reuşit să întreprindă reforma între  
membrii ei în întreaga Europă şi să încerce să cîştige mulţi protestanţi înapoi  
la turma catolică. în anul 1590, papalitatea avea cîştiguri considerabile  
datorită acestor reforme.

5. Dacă aşa cum a sugerat Latourette, secolul al XlX-lea a fost marele  
secol al misiunilor protestante, se poate spune că, mulţumită iezuiţilor, secolul  
al XVI-lea a fost marele secol al misiunilor romano catolice. Iezuiţii spanioli,  
portughezi şi mai tîrziu francezi au dus credinţa lor în America Latină,  
Quebec şi Asia de sud-est. Explorarea şi popularea acestor zone de către  
naţiunile amintite mai sus a făcut să fie posibilă această expansiune religioasă.  
Ea a fost aprobată de papă din toată inima. Patronajul naţional al misiunilor  
de către conducătorii acestor state au deschis, în 1622, calea spre formarea  
Congregaţiei Sacre pentru Propagarea Credinţei, care a fost creată de Grigore  
al XV-lea. Ordinul dominican şi cel franciscan au jucat şi ele un rol în această  
lucrare, iar unii din călugării care le aparţineau au fost martirizaţi.

China, care primise creştinismul nestorian în secolul al VH-lea şi  
creştinismul romano-catolic prin anul 1300, prin intermediul lui John de  
Monte Corvino, a primit pentru a treia oară mesajul creştin prin iezuiţi.  
Matteo Ricci (1552-1610), cu cunoştinţele lui de matematică şi astronomie, cu  
ceasurile pe care le-a făcut cadou împăratului şi cu dorinţa sa de a se adapta  
la cultura chineză în ceea ce priveşte îmbrăcămintea şi obiceiurile, cînd a ajuns  
la Pekin în anul 1601, a avut curînd în jur de 6000 de adepţi. în anul 1700,  
iezuiţii din China afirmau că au 300.000 de adepţi. La începutul secolului al  
XVIII-lea, călugării au fost expulzaţi deoarece împăratul le-a devenit ostil.

Francis Xavier, care a predicat în multe părţi ale Orientului îndepărtat, a  
debarcat în Kagoşima, în Japonia, în anul 1549; în anul 1614 călugării  
susţineau că 300.000 de japonezi au fost cîştigaţi de ei. O persecuţie  
îngrozitoare cu războaie şi martiraj a distrus această lucrare la începutul  
secolului al XVI-lea, cînd conducătorii Hideyoşi şi Ieyasu s-au întors  
împotriva călugărilor, deoarece credeau că aceştia sînt agenţi ai  
imperialismului european.

Robert de Nobili (1577-1656), care se îmbrăca la fel ca şi indienii din casta  
de sus şi le-a studiat cultura, a lucrat la plantarea Bisericii Romano-Catolice în  
India. Filipinezii au adoptat ca naţiune credinţa romano-catolică în a doua  
jumătate a secolului al XVI-lea, şi această biserică se bucură încă de loialitatea  
majorităţii poporului. în Indochina au intrat călugării şi au fondat o puternică  
Biserică Romano-Catolică.

America Centrală şi America de Sud, prin intermediul spaniolilor şi  
portughezilor, iar Quebec, prin intermediul francezilor, au fost adăugate la  
turmă. Romano-catolicismul este încă dominant în acele zone. Imperialismul  
ecleziastic din Spania, Portugalia şi Franţa a mers mînă în mînă cu

Capitolul 31 341

imperialismul politic. în toată această expansiune misionară, iezuiţii au avut  
un rol de frunte. Călugărul dominican Bartolome de Las Casas (1474-1566), a  
scris la începutul epocii de expansiune misionară împotriva maltratării  
indienilor de către spanioli şi s-a opus transformării indienilor în sclavi.

6. Cardinalul Caesar Baronius (1538-1607), la insistenţa lui Filip Neri  
(1515-1595), s-a angajat să facă cercetări şi să scrie lucrarea Anale eclaziastice  
(1588-1607), care are douăsprezece volume, pentru a combate lucrarea Secolele  
de la Magdeburg, în treisprezece volume editate de Matthias Flacius (Illyricus).  
Această din urmă lucrare îl prezintă pe papa ca pe anticrist, dar Baronius a  
susţinut că Biserica Romano-Catolică a fost întotdeauna una şi aceeaşi şi că a  
fost loială învăţăturii apostolice.

7. Giovanni da Palestrina (cea 1524-1594), conducătorul corului de la  
Sfîntul Petru, a compus muzică polifonică în care coruri ce cîntau diferite linii  
melodice creau un mozaic de sunete. El a scris nouăzeci de liturghii şi  
aproximativ cinci sute de motete care proclamau spiritul triumfător al  
Contrareformei.

8. Arhitectura barocă a exprimat triumfalismul bisericii. Coloanele lui  
Giovanni Bernini (1598-1680), din faţa bisericii Sf. Petru din Roma şi bolta de  
deasupra altarului în interiorul bisericii proclamă măreţia bisericii. Biserica II  
Jesu din Roma şi palatul-mănăstire-biserică El Escorial a lui Filip al H-lea la  
nord de Madrid sînt alte exemple.

B, Reacţie împotriva protestantismului

1. Spania a devenit liderul naţional în opera Contrareformei, deoarece  
naţionalismul şi religia se uniseră în încercarea de a unifica şi consolida statul  
spaniol prin alungarea maurilor musulmani şi a evreilor. După căsătoria lor  
în 1469, foarte-religioasa Isabella de Castilia şi la fel de religiosul Ferdinand  
de Aragon au luptat pentru o Spanie unită, loială Romei. în anul 1480, a luat  
fiinţă în Spania Inchiziţia, dezvoltîndu-se sub conducerea lui Toma  
Torquemada şi devenind un organ de exterminare a ereticilor. Din Spania a  
împrumutat Paul al III-lea ideea inchiziţiei romane. Tot un spaniol, Ignaţiu de  
Loyola, a pus bazele „Societăţii lui Isus". Cardinalul Ximenes, un alt spaniol,  
a revitalizat studierea Scripturii între clericii educaţi la universitatea din  
Alcalâ, fiind primul care a tipărit Noul Testament grecesc. El de asemenea a  
coordonat publicarea lucrării Polyglot complutensian în 1520. Această lucrare  
dădea textul Bibliei în limbile originale cît şi în latina populară. Carol al V-lea  
şi Filip al Il-lea, conducătorii succesivi ai Spaniei, ai Ţărilor de Jos şi ai  
Sfîntului Imperiu Roman, au fost sprijinitori înfocaţi ai sistemului papal.  
Filip a stors bogăţiile Spaniei şi a supt sîngele ei în acţiuni menite să menţină  
Ţările de Jos la credinţa romano-catolică şi să readucă Anglia sub autoritatea  
papală. în aceste multe privinţe, Spania a asigurat energia ce putea fi folosită  
pentru consolidarea poziţiei Bisericii Romane şi pentru recîştigarea teritoriilor  
pierdute. De asemenea, ea a organizat şi a condus flota care în anul 1571, la  
Lepanto, a distrus flota musulmană. Portugalia şi Franţa au sprijinit de  
asemenea papalitatea.

342 Creştinismul de-a lungul secolelor

2. Cea mai eficientă armă de propagandă pozitivă pentru Biserica Romei a  
fost dată de ordinul iezuit, care a pus accentul pe propovăduire, activitate  
îndeplinită de către călugări bine educaţi, ca mijloc de a-i cîştiga pe oameni  
înapoi de la protestantism. Fondatorul ordinului, Ignaţiu de Loyola (cea 1491-  
1556), s-a născut într-o familie nobilă bască. După aventuri în lupte, la  
vînătoare şi cu femei obişnuite, el a devenit soldat. într-o bătălie împotriva  
francezilor în 1521, i-a fost rupt piciorul şi a trebuit să stea mult timp în  
spital, pentru că i-a fost pus greşit, a trebuit să fie rupt şi iarăşi pus la loc. în  
acest timp, citirea literaturii religioase a avut ca rezultat o experienţă spirituală  
în 1522, care 1-a făcut să-şi dedice viaţa slujirii lui Dumnezeu şi Bisericii. în  
1523, a făcut o călătorie în Ţara Sfîntă, iar la întoarcere şi-a început educaţia,  
în 1528, s-a înscris la Universitatea din Paris. în 1534, împreună cu şase  
prieteni, a format nucleul unui ordin căruia i s-a dat confirmarea papală de  
către Paul al III-lea în 1540. Bărbatul mic de statură, deformat, rănit, a  
devenit generalul noului ordin în 1541. în anul 1556, ordinul număra în jur de  
o mie de călugări.

Mai înainte, Loyola scrisese o lucrare numită Exerciţii spirituale, pentru  
a-i conduce pe novici într-o experienţă spirituală care să-i facă membrii  
credincioşi ai ordinului. Era necesar ca ei să petreacă cîteva săptămîni  
meditînd asupra păcatului, vieţii, morţii şi învierii lui Cristos. Această  
perioadă lungă de exerciţiu spiritual îi făcea pe novicii lui credincioşi lui  
Dumnezeu şi conducătorilor lor pămînteşti.2 în final, membrii trebuiau să  
depună un jurămînt de ascultare specială faţă de papă cît şi faţă de generalul  
lor. După general, urmau provincialii, cei care aveau în grijă districtele.  
Regulile lui Loyola cereau ascultare oarbă absolută faţă de papă, pe lîngă  
puritate, sărăcie şi castitate.3

Principalele funcţii ale organizaţiei erau: educaţia, lupta împotriva ereziei  
şi lupta împotriva misiunilor străine. Ordinul a avut întotdeauna controlul  
asupra celor mai importante instituţii de educaţie din Biserica Romană. Prin  
metoda predicării, mari părţi din Germania au fost recîştigate la Biserica  
Romană. De asemenea, ordinul a dat cîţiva misionari eroi. Francis Xavier  
(1506-1552) a fost unul din primii mari misionari ai ordinului. Călătorind  
spre Orientul îndepărtat, Xavier a predicat în India, în Indiile de Est şi în  
Japonia, şi a botezat mii de oameni în credinţa romană. Iezuiţii au reuşit să  
recîştige pentru Biserica Romei provinciile din sudul Ţărilor de Jos şi Polonia,  
cu toate că luteranismul părea a fi stabilit puternic în Polonia. Dar în aceste  
lupte, chiar eficienţa iezuiţilor a fost cea care i-a făcut fără suflet; relativismul  
lor etic i-a făcut să justifice orice mijloace de realizare a ceea ce părea a fi un  
scop bun; înscrierea conducătorilor de state în lupta împotriva ereziei a dus la  
un amestec inoportun în politică, ceea ce mai tîrziu le-a atras antipatia  
oamenilor.

3. Biserica Romană avea două arme de constrîngere pentru a sprijini  
propaganda iezuiţilor. Acestea au fost Inchiziţia şi Indexul. Inchiziţia şi-a avut  
originea în lupta împotriva albigenzilor din Sudul Franţei la începutul  
secolului al XHI-lea. Ea fusese stabilită în Spania cu aprobarea papei, în 1480,

Capitolul 31 343

A nflom ţnerum hbrt.Crftrtptt emul»  
ţrobibtntur.  
iu Hfjfjw.

|2

tbntms.  
trtfmusfabrtt«s.  
Irajmui Ofmlius Scrcktenfudiits,  
Emfmus Kctembutber.  
i.rafmm Kctertiimus.  
EnfmusStrierwi.  
Ererius Snepfws.  
Earinul Ceriul.  
Eutubus Mi«»,fl»i er M\*faiUs.

Aaf7»ri<m incerţi nominti hbri frtbibiti.  
Efrmf nta Cbnflunt si injlituilos ţutrtt,ett.  
EnmnitisHM ipjlohrum, {y tuanfehcritm,  
{.nibiniiin Chnflwnjmt.  
Entbinim ţiarum ţrecatunum.  
E/^rummulum libn îttt Cbnîlitn\* jci~l\* cx

\irţ)i Cknjlitnis Pariu Ititrţw  
Ifijhlt tpltştltu tifmunores CbrtjluniJ-

mi ftiltttr ei ţtr Vbrtfum Oruntulim.elc.

Indexul cărţilor interzise era o listă  
cu scrierile catolicilor orientaţi spre  
reformă şi ale protestanţilor. Această  
pagină din Indexul din 1559 identifică  
cărţi interzise scrise de Erasm, şi  
pseudonimele lui.

pentru a se ocupa de problema ereziei în acea ţară. Sub conducerea lui Toma  
Torquemada (1420-1498), au fost executaţi zece mii de oameni, iar sub  
conducerea lui Ximenes, au murit în jur de două mii. Datorită insistenţei lui  
Caraffa, Inchiziţia romană a fost proclamată, printr-o bulă papală dată de  
Paul al III-lea în 1542, ca un instrument care să se ocupe de erezie oriunde ar  
fi apărut, pînă cînd a fost abolită în 1854. Cei acuzaţi erau întotdeauna  
consideraţi vinovaţi pînă cînd îşi dovedeau nevinovăţia; ei nu erau niciodată  
confruntaţi cu acuzatorii lor; ei puteau fi forţaţi să mărturisească împotriva  
lor înşile; puteau fi torturaţi pentru a li se scoate o mărturisire. Cei  
condamnaţi erau pedepsiţi prin confiscarea proprietăţii, sau închisoare, sau  
ardere pe rug, dacă nu mărturiseau şi nu se lepădau de credinţa lor. Aceste  
pedepse erau aplicate de către autorităţile laice sub ochiul vigilent al  
inchizitorilor.

4. Dezvoltarea tipăriturilor la mijlocul secolului al XV-lea i-a ajutat pe  
protestanţi să-şi răspîndească ideile. Pentru a contracara, Biserica Romană a  
elaborat un Index, o listă a cărţilor pe care credincioşii nu aveau voie să le  
citească. După ce a devenit papa Paul al IV-lea, Caraffa a elaborat primul

344 Creştinismul de-a lungul secolelor

Indexul roman al cărţilor interzise, în 1559. Cărţile lui Erasm şi cîteva ediţii  
protestante ale Bibliei apăreau pe listă. O adunare specială a Indexului, creată  
în 1571, a fost însărcinată de papă să ţină lista la zi. Indexul i-a reţinut pe  
mulţi romano-catolici de la citirea literaturii protestante şi Inchiziţia i-a forţat  
pe mulţi să-şi retracteze vederile protestante. Indexul a fost abolit în anul  
1966.

5. Paul al IH-lea părea să vadă nevoia de reformă în Biserica Romană mai  
mult ca oricare altul, deoarece el a fost cel care a autorizat Ordinul Iezuit în  
anul 1540, a iniţiat Inchiziţia romană în anul 1542 şi a dat bula în 1544 prin  
care era convocat Conciliul de la Trent. Conciliul s-a deschis la 13 decembrie  
1545 şi a ţinut, cu lungi perioade cînd nu erau sesiuni, pînă la 4 decembrie  
1563. Conciliul nu avea permisiunea să-şi afirme superioritatea faţă de papă.  
Votarea se făcea pe capete şi nu pe naţiuni, cum fusese cazul Conciliului de la  
Constance. Italienii întotdeauna formau trei pătrimi din cei prezenţi, astfel că  
papalitatea şi ierarhia italiană şi-au asigurat controlul asupra acţiunilor  
Conciliului. Paul voia ca acest Conciliu să analizeze doctrina Bisericii Romei,  
să elimine abuzurile clericale şi să se gîndească la posibilitatea unei cruciade  
împotriva păgînilor. Cu toate că decretele finale au fost semnate de către 255  
de clerici, nu au fost niciodată prezenţi mai mult de 75 la majoritatea celor 25  
de sesiuni.

'-Prima serie de sesiuni între 1545 şi 1547 a fost total absorbită de variatele  
probleme doctrinare. Conciliul a declarat că nu doar Biblia singură, ci  
Scripturile canonice şi Apocrifele în ediţia Vulgata a lui Ieronim şi tradiţia  
Bisericii, constituie autoritatea finală pentru credincioşi.4 Discuţia despre  
justificarea prin credinţă a avut ca rezultat decizia că omul este justificat prin  
credinţă împreună cu fapte, şi nu numai prin credinţă. Au fost reafirmate de  
către Conciliu cele şapte sacramente şi au fost formulate decrete în legătură cu  
reforma abuzurilor ecleziastice.

în timpul celei de a doua serii de sesiuni, între 1551 şi 1552, a fost  
reafirmată dogma transsubstanţierii şi au fost formulate în continuare decizii  
cu privire la reformă. Seria finală de sesiuni, între 1562 şi 1563, s-a ocupat cu  
discuţii detaliate despre alte sacramente, reguli cu privire la căsătorie, decrete  
despre purgatoriu şi diferite subiecte de reformă.5 Controlul papei asupra  
Conciliului a fost demonstrat prin cererea Conciliului ca papa să-i confirme  
lucrările printr-o bulă papală. O altă bulă papală, emisă în 1564, conţinea un  
rezumat al credinţei formulat la Conciliul de la Trent. Aceasta era cunoscută  
sub numele de „Profesiunea de credinţă tridentină". întreg clerul şi profesorii  
romano-catolici trebuiau să subscrie la aceasta, precum şi convertiţii de la  
protestantism. Persoana care a subscris trebuia să jure „ascultare adevărată"  
faţă de papă.6

Semnificaţia reală a Conciliului a fost transformarea teologiei tomiste  
medievale într-o dogmă autoritară care să fie obligatorie pentru toţi  
credincioşii.7 El a făcut imposibilă orice şansă de reconciliere cu  
protestantismul, deoarece protestanţii nu acceptau ideea că tradiţia are aceeaşi  
autoritate ca şi Scriptura. Totuşi, el a promovat un standard moral mai înalt

Capitolul 31 345

între clerici prin reformele necesare. El a deschis seminarii pentru educarea  
preoţilor, s-a îngrijit de Catehismul Roman din 1566 şi a adoptat o versiune  
autoritară a Bibliei, Vulgata. Acest Conciliu a marcat înfrîngerea finală a  
conciliarismului şi triumful absolutismului papal.

înarmată cu un sistem de dogme răspîndit de educatorii iezuiţi credincioşi,  
aşa cum a fost Peter Canisius (1521-1597) şi de misionari şi sprijinită de  
puterea Inchiziţiei, papalitatea a reuşit să oprească cuceririle protestante — cu  
excepţia Olandei — după 1560 şi să recîştige teritorii ca Polonia, unde se  
părea că protestantismul va triumfa. Culmea cuceririlor şi reformei a fost  
atinsă în jurul anului 1600.

Reforma şi Contrareforma din Apus au avut foarte puţin efect asupra  
Bisericii din Răsărit. Chirii Lucar (1572-1638), care a studiat la Geneva şi a  
fost ales în 1621 patriarh de Constantinopol, era interesat în mişcarea  
religioasă calvinistă din Apus, dar a întîmpinat opoziţie atît din partea  
propriului popor cît şi din partea iezuiţilor, care nu voiau ca Biserica din  
Răsărit să devină protestantă. El a publicat o Mărturisire de credinţă în 1629,  
puternic nuanţată cu idei calviniste. De asemenea, el a trimis la Londra, în  
timpul domniei lui Carol I, unul dintre cele mai vechi manuscrise ale Bibliei,  
Codex Alexandrinus. Duşmanii lui l-au convins pe sultan să-1 condamne la  
moarte pentru o presupusă instigare la răzvrătire între cazaci, iar un sinod de  
la Betleem în 1672 a combătut toate aspectele doctrinei reformate din  
Mărturisirea lui de credinţă, pretinzînd chiar că nu el a scris-o. în modul  
acesta umilitor s-a năruit încercarea de a face protestantă Biserica Greacă.

II. RĂZBOIUL DE TREIZECI DE ANI

Datorită faptului că mulţi conducători clericali din Germania, care au  
devenit protestanţi, şi-au adus la aceeaşi credinţă şi ţările lor, în ciuda Păcii de  
la Augsburg, care îi constrîngea să renunţe la ţările lor dacă deveneau  
protestanţi, atît romano-catolicii cît şi luteranii erau nemulţumiţi. Calvinismul,  
care nu fusese recunoscut la tratativele de la Augsburg, cîştigase teren în  
Germania, ca de exemplu, palatinatul; şi calviniştii doreau recunoaştere legală.  
Iezuiţii nu au pierdut nici o şansă de a se amesteca în afacerile politice ale  
unor ţări ca Bavaria şi Boemia, pentru a recîştiga teritoriile pierdute de  
biserica romană. împăratul Ferdinand al II-lea şi Maximilian al Bavariei  
fuseseră educaţi de iezuiţi să urască protestantismul. Luteranii din  
Donauworth au aruncat cu pietre într-o procesiune de călugări în anul 1606.  
Deşi călugării fuseseră de acord să nu facă demonstraţii în favoarea religiei lor  
în afara zidurilor mănăstirii, Maximilian a fost de partea lor, a capturat oraşul  
şi 1-a umplut cu soldaţi. Temîndu-se de eşecul înţelegerii de la Augsburg,  
conducătorii protestanţi au organizat o Uniune Evanghelică în 1608, iar în  
1609 principii care-1 sprijineau pe papă au organizat o Ligă Catolică. în felul  
acesta s-au tras în Imperiu liniile pentru lupta între credinţele rivale. Războiul  
extern împotriva Spaniei în Olanda şi Anglia şi conflictul intern din Germania,  
Franţa, Scoţia şi Ziirich au precedat stabilirea finală a protestantismului în  
aceste ţări.

346 Creştinismul de-a lungul secolelor

Incidentul de la Praga din anul 1618 a fost scînteia care a aprins Războiul  
de Treizeci de Ani. Ferdinand, care a devenit împărat în 1619, fusese ales în

1617 la conducerea Boemiei, ca succesor al lui Matthias, care nu avea urmaşi,  
în 1618, protestanţii i-au aruncat pe reprezentanţii lui Mathias de pe fereastra  
unui castel din Praga, în şanţurile cu noroi. Cînd Matthias a murit, boemienii  
l-au ales pe Frederick, conducătorul Palatinatului protestant, ca şi conducător  
al Boemiei.

Războiul care a urmat a trecut prin patru faze. în perioada boemiană, din

1618 pînă în 1623, a avut loc lupta între Ferdinand împăratul şi Maximilian al  
Bavariei de o parte, şi Frederick şi boemienii de cealaltă. Lupta de pe Dealul  
Alb, de lîngă Praga, în 1620, a dus la o înfrîngere temporară a  
protestantismului în Germania de către Tilly.

în faza daneză a războiului, între 1625 şi 1629, s-au dat lupte pentru  
protejarea statelor germane protestante din nord de a nu împărtăşi o soartă ca  
aceea a Boemiei. Cristian al IV-lea al Danemarcei, atît pentru a-şi adăuga  
teritorii cît şi pentru a ajuta protestantismul, a venit în ajutorul principilor  
germani, dar a fost înfrînt de forţele împăratului Ferdinand al H-lea, conduse  
de capabilii generali Tilly şi Wallenstein. Prin Edictul de Restituire din 1629,  
împăratul a ordonat ca toate teritoriile Bisericii Romane care fuseseră luate de  
protestanţi din 1552 să fie predate, protestanţii să fie alungaţi din teritoriile  
conduse de principi catolici şi numai luteranilor să li se dea recunoaştere şi  
toleranţă.

Disensiunea între principii romano-catolici germani, în legătură cu  
pagubele şi ajutorul dat de Gustav Adolf al Suediei protestanţilor, a dus la  
faza suedeză a războiului, între anii 1630 şi 1634. Conducătorul suedez voia  
să facă din Baltică atît un lac suedez cît şi să-şi ajute tovarăşii protestanţi. în  
bătălia de la Liitzen în 1632, forţele imperiale ale Sfîntului Imperiu Roman au  
fost învinse de către protestanţi. Suedia şi-a primit teritoriile rîvnite de pe  
malurile Balticii; nordul Germaniei a fost eliberat de sub dominaţia catolică,  
dar sudul nu a mai fost recucerit de către Protestanţi.

Faza finală a războiului, între anii 1635 şi 1648, a implicat amestecul  
Franţei romano-catolice de partea protestanţilor, deoarece Richelieu spera să  
cîştige astfel teritorii pentru Franţa şi să-1 hărţuiască pe conducătorul  
habsburgic al Spaniei şi al Sfîntului Imperiu Roman.

Pacea de la Westfalia a pus capăt îndelungatei lupte sîngeroase în 1648.  
Olanda şi Elveţia au fost recunoscute ca state protestante independente.  
Franţa, Suedia şi micul stat care urma să devină Prusia au cîştigat teritorii  
importante, iar Franţa a devenit puterea dominantă în Europa. Atît  
luteranismul cît şi calvinismul au devenit religii recunoscute, protestanţilor  
dîndu-li-se dreptul de a deţine slujbe în stat. Ţările care în 1624 erau  
protestante au primit permisiunea de a rămîne protestante. Aceasta a pus  
capăt persecuţiei religioase. Sfîntul Imperiu Roman a devenit doar un termen  
geografic, pierzîndu-şi semnificaţia politică după Pacea de la Westfalia,  
deoarece singura sa unitate fusese de natură religioasă, iâr Reforma şi războiul  
o distruseră. Acest tratat a stabilizat harta politică şi religioasă a Europei.

348 Creştinismul de-a lungul secolelor

Costul acordului a fost mare. Populaţia Germaniei a fost redusă cu  
aproximativ o treime, prin pierderea a cîtorva milioane de vieţi. In  
numeroasele lupte s-au distrus proprietăţi şi au fost jefuite oraşe şi sate. Au  
fost necesare decenii pentru ca Germania să-şi revină după devastările de  
proprietăţi, pierderile de vieţi şi decăderea moralităţii din timpul Războiului de  
treizeci de ani.

III. REFORMA ÎN RETROSPECTIVA

Reforma a însemnat sfîrşitul controlului impus de o biserică universală.  
Biserica romano-catolică comună a fost înlocuită de o serie de biserici  
protestante naţionale de stat în ţările unde protestantismul a fost victorios.  
Luteranii dominau scena religioasă în Germania şi Scandinavia. Calvinismul  
avea aderenţi în Elveţia, Scoţia, Olanda, Franţa şi Ungaria. Englezii au  
înfiinţat biserica de stat anglicană. Radicalii Reformei, anabaptiştii, nu au  
înfiinţat biserici de stat, dar erau puternici în ţări ca Olanda, Germania de  
nord şi Elveţia. Dintre grupurile Reformei, ei erau singurii care se opuneau  
unirii dintre Biserică şi stat, dar se opuneau în aceeaşi măsură şi dominaţiei  
papei. Ei voiau biserici independente, separate de orice stat.

Deşi Reforma a avut ca rezultat mari schimbări doctrinare, cercetătorul nu  
trebuie să creadă că noile Biserici naţionale au rupt-o total cu tot ceea ce  
moşteniseră de la Biserica din trecut. Protestanţii, la fel ca şi romano-catolicii,  
au acceptat marile credeuri ecumenice, cum ar fi Credeul apostolilor, Credeul  
nicean şi Credeul atanasian. Ei toţi susţineau doctrinele Trinităţii şi — cu  
excepţia socinienilor — divinitatea şi învierea lui Cristos, Biblia ca revelaţie de  
la Dumnezeu, căderea omului, păcatul originar şi nevoia ca orice creştin să  
aibă o viaţă morală. Protestanţii erau cu toţii de acord că mîntuirea este  
numai prin credinţă, că Scriptura este singura autoritate şi regulă infailibilă  
pentru credinţă şi viaţă şi că preoţia le aparţine tuturor credincioşilor. Pe lîngă  
aceasta, fiecare confesiune avea particularităţi care o deosebeau de alte  
confesiuni protestante, cum ar fi botezul prin scufundare în cazul baptiştilor,  
şi predestinarea în cazul calviniştilor. Această relaţie poate fi ilustrată prin  
diagrama de mai jos a credinţei oricărui protestant.

Cercetătorul istoriei Bisericii va observa de asemenea că Reforma a  
constituit a doua mare perioadă a dezvoltării credeului. Credeurile ecumenice  
au fost elaborate între anii 325 şi 451, dar între anii 1530 şi 1648 s-au  
dezvoltat multe credeuri sau mărturisiri de credinţă protestante care sînt încă  
şi astăzi profesate de către diferite ramuri ale protestantismului. Formularea  
marilor sisteme teologice protestante, cum a fost cel al lui Calvin în lucrarea  
lui Institutele creştine, este de asemenea strîns legată de dezvoltarea  
credeurilor.

Protestantismul a fost de asemenea cel care a accentuat anumite doctrine,  
care au avut de atunci un efect deosebit asupra intereselor omului, atît  
seculare cît şi spirituale. Afirmaţia că justificarea este doar prin credinţă, a  
marcat renaşterea individualismului religios, ce fusese pierdut în timpul evului  
mediu din cauza ideii că omul se dezvoltă cel mai bine ca o parte a organizării

Capitolul 31 349

ELEMENTELE ÎN CREDINŢA UNUI PROTESTANT

TRASATURI

SPECIFIC  
CONFESIONALE

DOCTRINE ŞI PROFESIUNI

DE CREDINŢĂ  
PROTESTANTE 1530-1648

CREDEURI PROFESATE ÎN COMUN

DE BISERICA PROTESTANTĂ,

ORTODOXĂ ŞI ROMANO —

CATOLICĂ 325-451

corporative a Bisericii. Acum omul putea avea acces personal direct la  
Dumnezeu. O asemenea afirmare a individului nu însemna că reformatorii au  
neglijat aspectul de grup al vieţii, pentru că ei toţi, cu excepţia anabaptiştilor,  
puneau mare accent pe Biserică, aceasta urmînd să fie recunoscută prin  
predicarea Cuvîntului şi prin sacramente. Dar, în ceea ce priveşte mîntuirea,  
omul nu avea nevoie să vină la Dumnezeu prin sacramentele Bisericii  
Romano-Catolice.

Doctrina preoţiei credincioşilor lovea în importanţa sistemului ierarhic de  
mediatori între Dumnezeu şi om, exact aşa cum doctrina justificării prin  
credinţă făcuse să nu mai fie necesar sistemul sacramental. Nu era nevoie de  
nici un mediator, deoarece fiecare credincios era un preot spiritual ce-I oferea  
lui Dumnezeu sacrificii spirituale.

Afirmarea autorităţii finale a Scripturii a marcat o negare a autorităţii  
Bisericii. Biblia era regula finală de credinţă şi practică şi nu decretele  
conciliilor, scrierile părinţilor Bisericii şi bulele papilor. Deoarece se credea că  
indivizii erau capabili să o interpreteze singuri, dînd atenţie cadrului  
gramatical şi istoric, a fost accentuat dreptul interpretării particulare.  
Aproape fiecare dintre reformatori sau colegii lor, au tradus Biblia în limba  
vorbită de popor.

Reforma a contribuit la acreditarea ideii necesităţii educaţiei elementare  
universale; pentru ca fiecare să poată interpreta Biblia singur, trebuia să aibă  
cunoştinţe de citire. Toţi reformatorii au dat atenţie considerabilă fondării  
şcolilor pe trei nivele de educaţie — elementar, gimnazial şi universitar.  
Reforma a stimulat de asemenea apariţia ştiinţei empirice.

350 Creştinismul de-a lungul secolelor

Insistenţa asupra egalităţii spirituale a oamenilor a dus la o insistenţă  
asupra egalităţii lor politice. în felul acesta, Reforma, în special acolo unde au  
fost acceptate doctrinele calviniste, a promovat apariţia democraţiei atît în  
Biserică cît şi în stat. Laicilor li se dădea un rol mai mare în conducerea  
Bisericii.

Reforma a stimulat de asemenea capitalismul, deoarece opoziţia medievală  
faţă de cămătărie a fost abandonată de majoritatea reformatorilor. Insistenţa  
asupra economiei, a hărniciei şi a separării de distracţiile lumeşti scumpe a  
avut ca rezultat economii ce puteau fi folosite ca şi capital pentru noi investiţii  
economice. Dar nu este corect să spunem că tuturor reformatorilor li se  
datorează apariţia capitalismului, deoarece el exista cu mult înaintea  
Reformei. Sistemul modern de ajutor social, care-şi asumă responsabilitatea  
pentru bunăstarea economică a cetăţenilor săi, şi-a avut de asemenea originea  
în nevoia ca statul să se îngrijească de cei deposedaţi şi sărăciţi prin  
confiscarea proprietăţilor bisericeşti în timpul Reformei.

Reforma a adus de asemenea o mult aşteptată renaştere a predicării.  
Bărbaţi ca Luther au excelat ca predicatori ai Cuvîntului. Calvin petrecea mult  
timp predicînd şi învăţînd Cuvîntul.

De asemenea, Reforma a avut un impact asupra Bisericii Romano-Catolice  
prin reforma în morală şi prin afirmarea clară a dogmei Contrareformei la  
Trent. Ordinul iezuit a devenit liderul lucrării misionare romano-catolice din  
Asia şi din emisfera apuseană.

în jurul anului 1648 erau în fiinţă principalele biserici din religia creştină.  
Perioada de atunci pînă în prezent se ocupă de destinele acestor variate forme  
ale creştinismului, care au fost confruntate cu secularismul care a început să-şi  
pună pentru prima dată amprenta asupra Europei Apusene în timpul secolului  
al XVII-lea.

NOTE

1. Beresford J. Kidd, The Counter-Reformation (London: SPCK, 1933),  
pp. 12-14; Colman J. Barry, Readings in Church History (Westminster,  
Md.: Newman, 3 voi., 1965), 2:96-102.

2. Paul Van Dyke, Ignatius Loyola (New York: Scribner, 1926), cap. 18.

3. Henry Bettenson, Documents of the Christian Church (New York:  
Oxford University Press, ed. a 2-a, 1963), p. 258-261.

4. Ibid., p. 261-263.

5. Ibid., p. 264-266.

6. Ibid., p. 266-268.

7. Vezi Philip Schaff, Creeds of Christendom (New York: Scribner, 3 voi.  
ed. a 6-a, 1890), 2:77-206, unde vei găsi canoanele şi decretele.

RAŢIONALISM, TREZIRE SPIRITUALĂ  
ŞI CONFESIONALISM, 1648-1789

32

Stabilirea creştinismului în America de Nord

Cultura modernă a ieşit tot mai mult de sub dominaţia creştinismului. Cele  
trei elemente, religia, ştiinţa şi morala au încetat să mai fie integrate. Pacea de  
la Westfalia din 1648 este un punct de diviziune între tiparele religioase  
dezvoltate în cadrul Reformei şi tendinţele din istoria Bisericii după acel timp.  
Treziri religioase succesive şi diversele manifestări ale raţionalismului au  
apărut concomitent. Raţionalismul, care a dat naştere liberalismului în  
Biserică, a dus la o rupere de Biblie şi de teologia Reformei. Confesionalismul  
a luat fiinţă din separarea Bisericii de stat. Apariţia toleranţei şi a libertăţii  
religioase a dus la necesitatea de a sprijini în mod voluntar Biserica şi de a  
concepe un sistem de control mai democratic al Bisericii de către laici.  
Coloniştii americani au acceptat neputinţa omului şi a instituţiilor sale şi au  
văzut că este nevoie să-i limiteze omului puterea din pricina păcatului.  
Deoarece oamenii nu se mai năşteau într-o biserică de stat, evanghelizarea a  
devenit importantă ca mijloc de a-i cîştiga la creştinism. Din nefericire,  
separarea dintre Biserică şi stat a însemnat deseori nu doar refuzul de a  
favoriza o religie faţă de alta, ci o atitudine nereligioasă în afacerile statului.  
Separarea a creat statul laic al secolului al XX-lea, care în unele ţări ameninţă  
existenţa Bisericii. Tendinţa spre confesionalism a fost întrucîtva compensată  
în secolul al XX-lea de tendinţele spre reunire şi spre mişcările ecumenice.  
Astăzi fuziunea sau reuniunea pare să fi înlocuit divizarea protestantismului de  
după Reformă. O mare mişcare misionară protestantă din 1792 încoace şi  
filantropia menită să împlinească anumite nevoi sociale sînt caracteristici bine  
definite ale creştinismului modern. Biserica a fost şi este de asemena  
confruntată cu atacuri din partea criticilor Bibliei, a evoluţioniştilor şi a  
statelor totalitare.

Nicăieri aceste caracteristici ale istoriei Bisericii moderne nu sînt atît de  
pronunţate ca în America. Nu putem să nu fim impresionaţi de faptul că între  
descoperirea Americii de către Columb şi începutul Reformei au fost doar  
douăzeci şi cinci de ani. Aproape fiecare dintre bisericile protestante ale  
Reformei, şi mai tîrziu Biserica Romano-Catolică, au fost şi sînt reprezentate  
în America. Depărtarea de Europa, apariţia timpurie a voluntarismului şi, ca

!

5

i

1  
1

Capitolul 32 353

urmare, a controlului laic asupra Bisericii, treziri spirituale frecvente, influenţa  
spiritului de pionierat în vestul sălbatic şi radicalismul religios relativ al  
sectelor ce au venit în America, au făcut ca creştinismul american să fie foarte  
creativ în activităţile lui. Rarile adunări în aer liber în tabere de vară,  
evanghelizarea în masă, dăruirea cu generozitate, mişcarea antialcoolică,  
biserica instituţională ce se îngrijea atît de nevoile religioase cît şi de cele  
sociale şi culturale, lucrarea cu tinerii, misiunile în oraşe şi mişcarea ecumenică  
— toate ilustrează creativitatea creştinismului american.

I. PLANTAREA CREŞTINISMULUI AMERICAN

Diverse motive au stimulat colonizarea anglo-saxonă de-a lungul coastei  
atlantice a Americii de Nord. Mulţi dintre colonişti sperau să găsească o cale  
vestică pe mare spre bogăţiile Asiei, spre materii prime valoroase şi spre pieţe  
pentru comerţ profitabil. Alţii au fost trimişi deoarece se credea că aceste  
colonii puteau absorbi surplusul de populaţie al ţării. Plantarea de colonii a  
ajutat de asemenea să se ţină piept ameninţării militare din partea Spaniei în  
Lumea Nouă. Dar extrem de importantă a fost motivaţia religioasă pentru  
fondarea acestor colonii. Majoritatea documentelor menţionează dorinţa  
acţionarilor de a-i converti pe băştinaşi şi de a extinde graniţele împărăţiei lui  
Cristos.1 în alte cazuri, cum a fost cel al puritanilor din Plymouth şi Salem,  
coloniştii voiau să practice propriul lor mod de închinare. Astfel,  
transplantarea englezilor, francezilor, spaniolilor, suedezilor şi a olandezilor în  
America de Nord nu poate fi disociată de transplantarea religiei lor în această  
ţară. Cei mai mulţi dintre aceştia au fost orientaţi spre calvinism. Instrumentul  
folosit în această transplantare de oameni a fost societatea pe acţiuni,  
predecesoarea societăţii moderne pe acţiuni. Aceasta a făcut posibilă adunarea  
unor mari sume de bani necesare pentru a finanţa asemenea întreprinderi.

A. Biserica Anglicană în America

Compania Virginia, care a primit în 1606 autorizaţia de a se stabili şi de a  
exploata teren în America, a trimis colonişti la Jamestown în 1607. Această  
colonizare cu mică nobilime şi cu muncitori a fost organizată pe bază  
comunistă şi prevedea înfiinţarea unei Biserici Anglicane. Printre colonişti era  
şi Robert Hunt, un capelan, care le-a oficiat pentru prima dată coloniştilor  
Cina Domnului la adăpostul unei pînze vechi, în timp ce credincioşii şedeau pe  
buşteni. John Rolfe, care s-a căsătorit cu Pocahontas, o fată dintr-un trib al  
pieilor roşii, a pus bazele bunăstării coloniei, cultivînd cu succes tutun în 1612.  
Colonia nu a prosperat economic pînă cînd nu s-a pus capăt experimentului  
comunist în 1619, recunoscîndu-li-se coloniştilor de către Companie dreptul de  
a poseda pămînt şi dreptul de a alege un organ reprezentativ de guvernare.  
Tot mai mulţi puritani anglicani emigrau spre colonie. Alexander Whitaker,  
care avea înclinaţii puritane, a devenit preotul conducător al Bisericii  
Anglicane în Virginia între anii 1611 şi 1617. A fost înfiinţată sclavia o dată  
cu cumpărarea de sclavi de la comercianţi olandezi în 1619, care să muncească  
pe plantaţiile de tutun. în anul 1624, compania a fost dizolvată, iar Virginia a

23 Comanda nr. 549

354 Creştinismul de-a lungul secolelor

Sigiliul oficial al Societăţii pentru  
Propagarea Evangheliei în Ţinuturi  
Srăine. Băştinaşii sînt arătaţi venind la  
ţărm ca să întîmpine pe un slujitor al  
Evangheliei, care stă la prova corăbiei  
cu Biblia deschisă.

devenit o colonie regală condusă de către un guvernator. Biserica Anglicană a  
rămas biserica noii colonii. Pastorii ei slujeau cu indiferenţă pînă cînd James  
Blair (cea 1655-1743), pastor al parohiei Bruton din 1710 pînă în 1743, a venit  
în Virginia ca şi comisar în anul 1689, ca să inspecteze bisericile şi să aducă  
reforme. El a pus bazele Colegiului William şi Mary, în anul 1693.

De asemenea, Biserica Anglicană a devenit în final biserica de stat din  
Maryland în 1702, în ciuda opoziţiei romano-catolicilor, cărora Lordul  
Baltimore le permisese să se stabilească acolo. în felul acesta s-a pus capăt  
toleranţei religioase pe care o permisese Lordul Baltimore. Biserica Anglicană  
a fost declarată biserică de stat în anumite părţi din New York în anul 1693,  
în ciuda opoziţiei din partea olandezilor, care se aşezaseră mai întîi la New  
York. Un act din 1765 declara Biserica Anglicană ca biserică de stat în  
Carolina de Nord şi, mai devreme, în 1706, ea fusese înfiinţată în Carolina de  
Sud. Georgia a acceptat Biserica Anglicană în anul 1758. Această situaţie s-a  
schimbat numai după Revoluţia Americană.

Societatea pentru Răspîndirea Evangheliei în Ţări Străine, fondată în anul  
1701 de Thomas Bray (1656-1730), comisarul statului Maryland, a făcut  
posibilă o lucrare mai consacrată şi mai spirituală în diferite biserici oficiale,  
înainte de acel timp, bisericile de stat fuseseră deseori caracterizate de lipsă de  
stricteţe morală şi spirituală. Societatea a trimis spre colonii trei sute de  
misionari. Astfel, coloniile din sud au ajuns să aibă biserici anglicane de stat.

B. Plantarea congregaţionalismului în Noua Anglie

Congregaţionalismul a devenit biserica statului Noua Anglie. La începutul  
secolului al XVH-lea, congregaţia din oraşul Scrooby, care emigrase în

Capitolul 32 355

prietenoasa localitate Leyden din Olanda pentru a scăpa de persecuţiile  
datorate ideilor lor congregaţionaliste, s-a hotărît să emigreze în America  
pentru a împiedica încorporarea tinerilor lor în populaţia olandeză. O  
companie londoneză de comercianţi „aventurieri" le-a împrumutat şapte mii  
de lire pentru finanţarea călătoriei. Emigranţii, care nu aveau de dat nimic în  
schimb, doar munca lor, urmau să-şi restituie datoria ajutîndu-i să pună  
bazele unei industrii de pescuit, tn august 1620, cam o sută de colonişti,  
cunoscuţi sub numele de pelerini, au ridicat pînzele din Anglia spre America  
pe vasul Mayftower. Nu se ştie din ce motive au ancorat la Plymouth în Noua  
Anglie, în loc să se oprească în nordul Virginiei, aşa încît au trebuit să  
primească o nouă autorizaţie de la compania pe ale cărei teritorii au ajuns.  
Pentru a preveni tulburarea coloniei de către cei certaţi cu ordinea, înainte de  
a debarca au redactat Acordul Mayflower, ca un instrument de guvernare.2

Acest acord era de fapt pe linia ideii de legămînt a separatiştilor faţă de  
guvernarea civilă şi el a rămas principala lor constituţie, pînă cînd Plymouth a  
fost încorporat în 1691 cu aşezările din Salem, în Massachusetts. Debarcarea  
la Plymouth a fost providenţială, pentru că, dacă ar fi debarcat în Virginia, ar  
fi fost persecutaţi tot aşa cum fuseseră în Anglia. Bătrînul Brewster le-a fost  
conducătorul spiritual, iar William Bradford a devenit primul lor guvernator.  
Cel puţin cincizeci dintre colonişti au murit în acea primă iarnă grea; dar  
începînd cu primăvara următoare, afacerile coloniştilor au înflorit şi ei au  
reuşit curînd să-şi plătească datoriile. Biserica era centrul vieţii spirituale şi  
sociale din comunitatea lor.

Un mare număr de puritani nonseparatişti s-au stabilit în Salem şi Boston  
după 1628. In anul 1626, John White, un pastor puritan din Dorchester,

In AdanVs Fall  
\vc linncd alt»

TliyLifc tomcnd,  
"J'his Book attend.

TheOdothplay,  
And aftcr flay.

\ Dog, will bite  
K Thuef at Night.

An Eaglc's Flight  
•s outolSight.

The idle Fool  
is whint at Sclioo).

Abecedarul Noii Anglii prezenta  
doctrina şi valorile puritane alături de  
alfabet.

356 Creştinismul de-a lungul secolelor

Anglia, a organizat o companie pentru a instala cîţiva oameni la Salem. în jur  
de cincizeci din această companie au ajuns la Salem în toamna anului 1628 şi  
l-au ales pe John Endicott guvernator. Aceşti oameni erau fie  
congregaţionalişti puritani, fie anglicani înclinaţi spre congregaţionalism  
înainte de a fi părăsit Anglia.3 Faptul acesta, mai mult decît serviciile medicale  
amabile ale dr. Samuel Fuller, care venea de la colonia separatistă Plymouth  
pentru a le acorda ajutor medical în timpul iernii din anul 1628-1629, a  
determinat colonia Salem să înfiinţeze sistemul congregaţional de guvernare a  
bisericii bazat pe un legămînt.

în anul 1629, organizaţia lui White a fost încorporată în Compania  
Golfului Massachusetts. Toţi acţionarii Companiei Golfului Massachusetts  
care nu voiau să emigreze din Anglia s-au retras, şi în jur de nouă sute au  
emigrat spre America, împreună cu liderii companiei şi cu documentul de  
constituire („charter") pentru a scăpa de domnia despotică a lui Carol I. în  
anul 1631, Tribunalul General din Massachusetts a limitat dreptul de a vota  
doar la membrii bisericii, şi congregaţionalismul a devenit religia de stat.  
Coloniştii au respins conducerea bisericii de către episcopi, dar au susţinut  
principiul uniformităţii credinţei. John Winthrop (1588-1649) a fost declarat  
guvernator al acestor aşezări din Salem şi Boston. Peste douăzeci de mii de  
puritani au venit în aceste aşezări între anii 1628 şi 1640. Pastorii unui număr  
tot mai mare de biserici erau absolvenţi de universitate, majoritatea educaţi la  
Cambridge. Ei le interpretau oamenilor Scriptura, aşa încît aceştia să cunoască  
modul în care trebuie să o aplice în viaţa lor particulară şi socială. Cu toate că  
organizarea bisericilor era congregaţională, teologia acestor puritani era  
calvinistă.

Dorinţa de a ocupa regiuni fertile învecinate şi intoleranţa conducătorilor  
aşezării din Noua Anglie au dus la ceea ce s-ar putea numi „roirea"  
puritanilor. Thomas Hooker (1586-1647), numit pastor la Newton în 1633, era  
iritat din cauza limitării drepturilor cetăţeneşti la membrii bisericii. împreună  
cu congregaţia lui, a cerut magistraţilor permisiunea de a emigra spre vest în  
fertila vale a rîului Connecticut. Au primit permisiunea de a pleca, şi în jurul  
anului 1636 erau înfiinţate trei oraşe. în 1638 au fost elaborate Regulile  
Fundamentale ale Connecticutului, fiind de fapt constituţia noii colonii.  
Această constituţie era mai liberală decît cea a coloniei mamă, deoarece numai  
guvernatorul trebuia să fie membru al bisericii,4 iar guvernarea era bazată pe  
acordul poporului exprimat prin votul pentru magistraţi.

înfiinţarea unei alte colonii poate fi atribuită lui John Davenport (1597-  
1670), pastor al unei biserici din Londra, şi unuia din membrii săi, Theophilus  
Eaton, care au navigat spre America împreună cu mulţi membri ai  
congregaţiei în 1636. Ei s-au gîndit că nu vor fi fericiţi la Boston, şi astfel au  
înfiinţat colonia New Haven din sudul Connecticutului de azi. Prin negocieri,  
au obţinut pămînt de la indieni, şi în 1639 au creat un commonwealth, o  
comunitate economică de bunuri bazată pe Biblie, în care numai membrii  
bisericii aveau dreptul de vot. în 1664 această colonie s-a unit cu celelalte  
pentru a forma colonia Connecticut.

Capitolul 32 357

Unitatea teologică şi de organizare a fost asigurată la Sinodul de la  
Cambridge în anul 1646, la care reprezentanţii a patru colonii puritane au  
adoptat Mărturisirea de credinţă de la Westminster ca expresie a teologiei lor,  
elaborînd în final Platforma de la Cambridge11 în 1648. Această platformă  
declara că fiecare biserică este autonomă, dar totodată este legată de celelalte  
biserici pentru părtăşie şi sfătuire. Fiecare biserică era creată printr-un  
legămînt al bisericii, care-i lega pe credincioşi unii de alţii şi de Cristos, Capul  
Bisericii. Pastorii şi diaconii au devenit cei mai importanţi slujitori ai bisericii  
şi cînd o biserică dorea să ordineze pe cineva, ordinarea era oficiată de  
predicatori din vecinătate.

Primii puritani nu i-au ignorat total pe vecinii lor păgîni. John Eliot  
(1604-1690), pastor al bisericii Roxbury, care a început să lucreze printre  
indieni în 1646, şi-a organizat convertiţii în mici aşezări urbane. în jurul  
anului 1674 existau patrusprezece localităţi cu aproape douăzeci şi patru de  
mii de indieni creştini. De asemenea, el a tradus şi publicat Vechiul şi Noul  
Testament în limba indiană în anul 1663 şi respectiv anul 1661.

C. Plantarea bisericilor baptiste americane

începutul bisericilor baptiste în America a fost de asemenea asociat cu  
roirea puritanilor. Roger Williams (cea 1603-1683), care a fost educat la  
Cambridge pentru pastoratul anglican, a adoptat curînd vederi separatiste.  
Independenţa lui de gîndire 1-a adus în 1631 din neprietenoasa Anglie la  
Boston. De acolo el a plecat la Plymouth, deoarece credea că biserica din  
Boston nu se purificase suficient. Timp de doi ani, el a slujit la Plymouth.  
Cînd în 1635 biserica din Salem I-a solicitat ca pastor, a intervenit Tribunalul  
General, fiind influenţat de John Cotton. I s-a ordonat să părăsească în şase

Roger Williams, care a organizat  
probabil prima biserică baptistă din  
America' de Nord în Providence,  
Rhode Island. Mai tîrziu, el s-a retras  
din biserică si a devenit un „căutător al  
adevărului".

358 Creştinismul de-a lungul secolelor

săptămîni teritoriul de sub jurisdicţia Tribunalului, pe motiv că susţinea  
proprietatea indiană asupra pămîntului, că se opunea unei biserici de stat şi că  
insista asupra faptului că magistraţii nu aveau putere asupra religiei unei  
persoane. Lăsîndu-şi soţia şi copiii într-o casă ipotecată, a pornit spre pădure  
în miezul iernii, rătăcind pînă cînd indienii prietenoşi i-au oferit ajutor. în  
anul 1636, a cumpărat de la indieni pămînt şi a înfiinţat oraşul Providence.

In anul următor, doamna Anne Hutchinson (1591-1643) a căzut sub  
interdicţia autorităţilor pentru că ţinuse în casa ei întruniri unde proclama ceea  
ce ea numea „un legămînt al harului". Acest legămînt era opus legămîntului  
faptelor, pe care, spunea ea, îl proclamau toţi pastorii în afară de John  
Cotton. Conceptul de lumină lăuntrică susţinut de ea şi ideea siguranţei  
depline a mîntuirii i-au creat necazuri. Exilată din colonie cu scurt timp  
înainte de naşterea copilului, ea a fost obligată să plece în toiul iernii în Rhode  
Island, unde ea şi cei care au urmat-o s-au stabilit la Newport şi Portsmouth.  
John Clarke (1609-1676), medic şi predicator, a devenit învăţător într-o  
biserică din Newport în 1638; nu este sigur dacă aceasta era o biserică  
baptistă.

în anul 1639 a fost înfiinţată o biserică în Providence, şi toţi membrii,  
inclusiv Williams, au fost rebotezaţi. Nu se ştie sigur dacă botezul s-a făcut  
prin scufundare, dar în orice caz, cei doisprezece membri au organizat biserica  
după reguli baptiste. A fost probabil prima biserică baptistă din America. Deşi  
în anul 1638 exista o biserică baptistă în Newport, documentele arată că prima  
biserică baptistă distinctă din Newport a apărut în 1648. Ambele biserici, din  
Newport şi din Providence, îşi dispută încă titlul de cea mai veche biserică  
baptistă din America. Mai tîrziu, Williams s-a retras din biserica din  
Providence, dar a continuat să slujească aşezarea făcînd rost de o autorizaţie  
temporară pentru Rhode Island în 1644. Aceasta a fost confirmată de carta  
din 1663 acordată de Carol al H-lea6 fost accentul pus de el pe separarea  
bisericii de stat şi pe libertatea de conştiinţă; iar marea asociaţie baptistă din  
timpurile moderne s-a născut din primele lui activităţi în Rhode Island.

D. Plantarea romano-catolicismului în Maryland

America Centrală şi de Sud au primit o cultură romano-catolică  
autoritară, omogenă, latină, de la Spania şi Portugalia, dar America de Nord,  
cu excepţia Quebecului şi Louisianei, a primit o cultură protestantă pluralistă  
anglo-saxonă, din nordul şi vestul Europei. în anul 1565 spaniolii au introdus  
îrt Florida şi, ulterior, în New Mexico, Arizona şi California, un  
romano-catolicism de scurtă durată. Francezii l-au plantat în Quebec. în cele  
treisprezece colonii americane, catolicismul nu a prins rădăcini decît în  
Maryland, în 1634. Majoritatea irlandezilor şi germanilor care au venit după  
1850 erau romano-catolici.

Lorzii Baltimore — George Calvert (cea 1580-1632) şi fiul său, Cecil  
Calvert (1605-1675) — au fost proprietarii succesivi ai teritoriului care a ajuns  
să fie cunoscut sub numele de Maryland. Spre deosebire de idealistul Roger  
Williams, cei doi Calvert aveau interesul de a face profituri. Din 1634, cînd a

Capitolul 32 359

inceput colonia, ei au permis toleranţa religioasă, aşa încît să se poată stabili  
acolo atît protestanţi cît şi romano-catolici. Controlul politic strict din partea  
lui Calvert a fost echilibrat de toleranţa religioasă, pînă cînd Maryland a fost  
declarată colonie regală în 1692. în 1702, anglicanismul a devenit religia  
instaurată, cînd givernul englez a aprobat în sfîrşit actul din 1692 al Adunării  
Coloniale.

E. Pennsylvania şi quakerii

Quakerii au apărut la Boston în 1656, dar au simţit curînd că nu erau  
primiţi cu bucurie de puritanii din Noua Anglie, din cauza ideii lor de a separa  
biserica de stat şi din cauza indiferenţei lor faţă de doctrină. După 1674, New  
Jersey a fost împărţit în Jersey de Est şi de Vest pînă în 1702, iar Jersey de  
Vest a devenit o aşezare a quakerilor. Dar Pennsylvania a fost cea care a  
devenit marele refugiu al quakerilor, prin eforturile lui William Penn. Carol  
al II-lea îi datora şaisprezece mii de lire tatălui lui Penn, aşa încît i-a dat lui  
William Penn controlul asupra Pennsylvaniei în 1681, în contul datoriei.  
Penn a făcut din colonie un azil unde îşi puteau găsi refugiul oprimaţii  
oricărei credinţe. Aceasta explică marea diversitate de secte care apare li  
studiul istoriei religioase a Pennsylvaniei. în 1683, s-au stabilit la  
Germantown, lîngă Philadelphia, un mare număr de menoniţi germani. în  
1740, numeroşi moravieni s-au stabilit în Pennsylvania după o scurtă şedere în  
Georgia, între 1735 şi 1740. Zinzendorf, conducătorul moravienilor, a vizitat  
Pennsylvania în 1741, şi a încercat fără succes să unească grupurile germane.  
Bethlehem a devenit un centru principal pentru moravieni. Deşi luteranismul  
american şi-a avut începuturile în colonia olandeză New Amsterdam şi în  
colonia suedeză de-a lungul rîului Delaware, el nu a fost organizat clar pînă  
cînd nu a ajuns în America Henry Muhlenberg (1711-1757), în 1742. El a  
reuşit să formeze un Sinod Luteran în Pennsylvania, în 1748. în timpul  
Revoluţiei existau numai în Pennsylvania în jur de şaptezeci şi cinci de mii de  
luterani. Diversitatea religioasă a fost nota cheie a religiei în Pennsylvania şi în  
coloniile din mijloc, în timp ce Biserica Anglicană domina coloniile din sud,  
iar Biserica Congregaţională coloniile din nord.

F. Prezbiterianismul în America

în timpul primei jumătăţi a secolului al XVII-lea, prezbiterienii scoţieni  
care au fost aduşi de Iacob I pentru a-i înlocui pe irlandezii băştinaşi au  
continuat să se strămute în Irlanda de Nord. Mulţi dintre irlandezii-scoţieni  
s-au stabilit în colonii după 1710, din cauza discriminării economice practicată  
împotriva Irlandei de către legile comerciale ale Angliei. Pînă în anul 1750, în  
jur de două sute de mii veniseră în America. După o şedere scurtă în New  
England, mulţi s-au mutat în New Jersey şi New York, unde au populat  
comitatele Ulster şi Orange. Mai mulţi au plecat în Pennsylvania centrală şi de  
vest, şi au avut o puternică influenţă în regiunea Pittsburg, care a devenit un  
centru important al prezbi teri ani smului american. Alţii au plecat spre sud în  
valea Shenandoah din Virginia.

360 Creştinismul de-a lungul secolelor

Francis Makemie (1658-1708), un irlandez care a sosit în colonii în 1683, a  
devenit părintele prezbiterianismului american. Pînă în anul 1706, el  
organizase un prezbiteriu în Philadelphia, iar în 1716 a avut loc primul sinod  
al coloniilor. în 1729, sinodul a adoptat Mărturisirea de credinţă de la  
Westminster ca standard al credinţei. Prezbiterienii erau consideraţi împreună  
cu anglicanii, congregaţionaliştii şi baptiştii, ca fiind cele mai mari biserici din  
colonii.

G. Metodismul în colonii

Metodismul a fost introdus în cele treisprezece colonii după 1760 de către  
Robert Strawbridge în Maryland şi Philip Embury şi Captain Webb în New  
York. în 1768, John Wesley i-a trimis pe Richard Boardman şi pe Joseph  
Pilmoor ca misionari oficiali. Marele predicator itinerant Francis Asbury  
(1745-1816) a sosit în 1771; iar în 1784, cînd metodismul a fost organizat  
oficial în colonii, el a devenit primul episcop.

în felul acesta, în primii 150 de ani ai istoriei coloniilor, diferitele biserici  
create de Reformă au fost transplantate din Europa în America, Anglia fiind  
puntea. în Maryland şi în coloniile de centru, a existat o biserică bine stabilită  
care, cu excepţia unei scurte perioade, a avut rol conducător pînă la Revoluţia  
Americană. După Revoluţie, separarea bisericii de stat a făcut ca bisericile din  
America să fie dependente de donaţiile băneşti voluntare, pentru a le finanţa,  
şi dependente de evanghelizare pentru a-i cîştiga pe necredincioşi şi pe copiii  
membrilor bisericii.

II. EDUCAŢIA ÎN COLONII

După ce au fost construite case, ridicate biserici, înfiinţate guverne civile şi  
asigurate mijloace de trai, educaţia a fost una din primele preocupări ale (  
coloniştilor, după cum reiese din broşura Primele roade din Noua Anglie.  
Acest interes faţă de educaţie era în tradiţia Reformei, deoarece Calvin şi  
Luther accentuaseră nevoia de educaţie, aşa încît individul să fie capabil să-şi  
citească Biblia şi să poată fi educaţi conducători pentru biserică şi stat. Biblia  
deţinea primul loc în programul lor şi în programa analitică a instituţiilor  
educaţionale de la începutul Americii, iar educaţia clasică avea un loc secund,  
ca un ajutor pentru cunoaşterea deplină a Bibliei. Educaţia profesională în  
colonii era asigurată de continuarea sistemului de ucenicie din Anglia. în acest  
sistem, un tînăr era dat ca ucenic unui meşteşugar într-o anumită meserie,  
pînă cînd învăţa acea meserie. Prin lege, în coloniile din nord educaţia  
elementară cădea în grija guvernului, în timp ce în cele din sud acelaşi scop  
era atins în familiile bogate prin angajarea unui profesor particular. Şcolile  
gimnaziale au fost înfiinţate pentru a pregăti elevul pentru universitate,  
dîndu-i o bază în limbile clasice. Colegiile urmau să asigure lideri civici şi  
religioşi.

Universitatea Harvard a fost înfiinţată în anul 1636 pentru a „promova  
învăţătura" şi a asigura un cler cult, capabil să transmită tradiţia culturală şi  
religioasă a generaţiei prezente celei care o urma.7 Principalul scop al vieţii şi

Capitolul 32 361

al studiului era de a-L cunoaşte pe Dumnezeu şi pe Fiul Său Isus Cristos, aşa  
încît El să devină „singura bază" a învăţăturii. John Harvard, al cărui nume a  
fost dat colegiului, a lăsat moştenire noului colegiu opt sute de lire şi  
biblioteca sa cu aproximativ patru sute de cărţi.

Colegiul William şi Mary din Williamsburg a fost fondat în anul 1693 în  
ideea ca una din principalele sale funcţii să fie „educarea de buni pastori". La  
scurt timp după aceea, puritanii din Connecticut au deschis Colegiul Yale în  
1701, pentru a le da tinerilor o „educaţie umanistă şi religioasă", aşa încît  
liderilor bisericilor să nu le lipsească nimic din educaţie. în 1726, William  
Tennent, Sr. (1673-1746), un pastor irlandez, a înfiinţat un colegiu lîngă  
Philadelphia, pentru a-i educa pe băieţii lui şi pe alţii pentru pastorat.  
Jonathan Dickinson a obţinut, în 1746, o autorizaţie pentru o şcoală care să  
continue această lucrare. Această şcoală, cunoscută sub numele de Colegiul  
din New Jersey, s-a mutat la Princeton, fiind apoi cunoscută sub numele de  
Universitatea Princeton. Colegiul King's (Columbia) a fost înfiinţat printr-o  
cartă regală în 1754. Baptiştii au fondat Colegiul Rhode Island, în 1764, ca o  
instituţie care să predea religie şi ştiinţe, fără a ţine cont de diferenţele dintre  
religii. Ulterior, el a devenit Universitatea Brown. Dartmouth a fost fondată  
în 1770; Rutgers de azi a luat fiinţă în 1825; iar şcoala quakerilor din  
Haverford a fost fondată în 1833. Fiecare grup a căutat să fondeze o  
instituţie de învăţămînt superior pentru a asigura lideri credincioşi în biserică  
şi în stat.8

III. MAREA TREZIRE

Trezirile repetate sînt o caracteristică a creştinismului anglo-saxon de lîngă  
Atlantic, a celui teutonic şi american. Nevoia de a-i evangheliza pe  
necredincioşi cît şi nevoia de a-i entuziasma pe credincioşi par să fi stat la  
baza acestor treziri spirituale. Se pare că ele au avut loc în cîteva epoci pe o  
durată de cel puţin o decadă, în perioade de criză. înainte de 1865 ele au fost  
treziri spontane, neorganizate, pastorale şi rurale. Cu puţin timp înainte de  
1700, a devenit vizibil un declin al moralei şi religiei cauzat de împingerea  
frontierelor coloniilor spre vest, de o populaţie dinamică în mişcare, de o serie  
de războaie abrutizante şi de tendinţa în unele locuri de a separa biserica de  
stat.

Marea trezire calvinistă a început cu predicile ţinute de Theodore  
Frelinghuysen în faţa congregaţiei lui olandeze reformate din New Jersey, în  
1726. Trezirea a stimulat între oameni o viaţă sinceră spirituală şi morală.  
Activitatea lui Frelinghuysen i-a influenţat pe pastorii prezbiterieni Gilbert  
Tennent (1703-1764) şi William Tennent, Jr. (1705-1777) într-atît încît ei au  
devenit evangheliştii înfocaţi ai trezirii între irlandezii-scoţieni din coloniile  
centrale. Astfel, cînd a venit Whitefield din Anglia în 1739, a găsit baze  
solide pentru trezire.

Focurile trezirii, care începuse între reformaţii calvinişti olandezi şi între  
prezbiterienii din coloniile centrale, s-au întins curînd spre Noua Anglie  
congregaţionalistă prin eforturile lui Jonathan Edwards (1703-1758). Edwards

362 Creştinismul de-a lungul secolelor

Jonathan Edwards, pastor  
congregaţionalist, predicator al trezirii  
spirituale, misionar la indieni, autor,  
primul preşedinte al Colegiului  
Princeton şi, după aprecierea unora,  
cel mai mare filozof-teolog pe care l-a  
avut vreodată America de Nord.

a fost un student precoce care a absolvit la Yale în 1720 la vîrsta de 17 ani şi  
apoi a devenit pastor asociat la Northampton în Massachusetts, în 1727. Cu  
toate că îşi citea predicile din manuscris, comportarea şi rugăciunea lui sinceră  
au avut un mare efect asupra oamenilor. Predica sa din 1741, „Păcătoşii în  
mîinile unui Dumnezeu mînios", exemplifică în mod impresionant forţa pe  
care o avea el la amvon. Trezirea care a început în 1734, s-a întins în toată  
Noua Anglie, ajungînd la punctul culminant în 1740.9 George Whitefield  
(1714-1770) şi-a făcut apariţia în acest timp la Boston şi predicile pe care le-a  
ţinut acolo şi în întreaga regiune Noua Anglie au avut un deosebit succes.  
Qnd Edwards şi-a pierdut amvonul în 1750, el a slujit ca misionar printre  
indieni pînă în anul 1758. în acel an el a devenit preşedinte la Princeton, unde  
a şi murit de variolă în acelaşi an. El a susţinut o teologie calvinistă şi credea  
că, deşi oamenii au capacitatea raţională de a se întoarce spre Dumnezeu,  
datorită stricăciunii totale, le lipseşte capacitatea sau înclinaţia morală pentru  
această întoarcere. Această capacitate trebuie să fie dată de harul divin. El a  
scris mult despre suveranitatea şi despre dragostea lui Dumnezeu în lucrarea sa  
despre Libertatea voinţei. El a scris că dragostea lui Dumnezeu îi atrage pe  
oameni la El şi în lucrarea Lui după ce ei devin creştini.

Prezbiterienii din coloniile centrale au purtat focurile trezirii spre sud.  
Samuel Davies (1723-1761) a devenit liderul trezirii printre prezbiterienii din  
comitatul Hanover din Virginia. Această trezire şi-a avut originea în iniţiativa  
lui Samuel Morris de a le citi literatură religioasă vecinilor lui în „casa lui de  
citire". Faza baptistă a trezirii din sud s-a născut din opera lui Shubal Stearns  
(1706-1771) şi Daniel Marshall din Noua Anglie. Predicile lor erau mai  
emoţionale, şi mulţi au fost cîştigaţi la Biserica Baptistă din Carolina de Nord.

Capitolul 32 363

Trezirea metodistă a avut de asemenea rădăcini adînci în sud, şi ea a avut loc  
prin eforturile lui Devereux Jarratt (1733-1801), un preot episcopalian, şi ale  
unor predicatori laici.

Whitefield a unit eforturile tuturor acestor predicatori ai trezirii,  
călătorind în toate coloniile în şapte vizite, între 1738 şi 1769. Deşi deseori  
predicile erau urmate de fenomene neobişnuite, a fost o trezire de un tip mai  
moderat decît cea de-a doua trezire, care a avut loc aproape de sfîrşitul  
secolului. Acesta trezire a fost paralela americană a pietismului din Europa şi  
a trezirii metodiste din Anglia.

O asemenea mişcare era menită să aibă rezultate neobişnuite. Numai în  
Noua Anglie, dintr-o populaţie de 300.000, s-au adăugat între 30.000 şi 40.000  
de noi membri la bisericile existente şi au fost înfiinţate 150 de biserici noi.  
Alte mii au venit în biserici în coloniile sudice şi centrale. în familii, la muncă  
şi la distracţiile oamenilor, a apărut o ţinută morală mai înaltă. Colegii ca  
Princeton, King's (Columbia), Hampden-Sydney şi altele, au fost înfiinţate cu  
scopul de a asigura predicatori pentru multele congregaţii noi. Lucrarea  
misionară a primit un nou imbold, aşa încît mulţi bărbaţi s-au angajat în  
lucrarea misionară între indieni, aşa cum a făcut în 1743 David Brainerd  
(1718-1747), care a dovedit un mare sacrificiu personal. Whitefield a înfiinţat  
un orfelinat la Bethesda, Georgia. Multe alte opere umanitare şi-au datorat  
existenţa trezirii.

Trezirea a adus de asemenea schismă, deoarece pastorii nu au fost toţi de  
aceeaşi părere în legătură cu atitudinea bisericii faţă de trezire. Clerul din  
Noua Anglie s-a divizat în „Vechile lumini" (conduşi de Charles Chauncy care  
se opunea trezirii, evangheliştilor itineranţi şi calvinismului multora dintre  
reprezentanţii trezirii) şi „Noile lumini" (conduşi de Edwards, care susţineau  
trezirea şi un calvinism uşor modificat). Această ruptură a dus în cele din  
urmă la dezvoltarea unui grup conservator şi a unui grup liberal. Din grupul  
lui Chauncy s-au dezvoltat la începutul secolului al XlX-lea unitarienii, care  
au scindat congregaţionalismul din Noua Anglie.

Trezirea i-a scindat pe prezbiterienii din coloniile centrale în 1741 în două  
grupuri. Ei s-au reunit abia în 1758. /„Ramura veche", formată din  
predicatorii mai bătrîni din Philadelphia ş/împrejurimi, se opunea autorizării  
şi ordinarii oamenilor needucaţi pentru lucrare, admiterii reprezentanţilor  
trezirii în parohiile înfiinţate şi atitudinii critice a multor reprezentanţi ai  
trezirii faţă de lucrarea pastorilor. „Ramura nouă" susţinea trezirea şi  
autorizarea unor oameni needucaţi care dovedeau că au daruri spirituale  
deosebite pentru a se îngriji de noile biserici. Şi reformaţii olandezi din New  
Jersey şi baptiştii din sud s-au scindat pentru o vreme, neputînd să ajungă la  
un acord comun în ceea ce priveşte atitudinea pe care trebuia să o ia biserica  
faţă de trezire. Dar nu se poate nega faptul că trezirea a avut o influenţă  
valoroasă în viaţa Americii şi a ajutat la pregătirea spirituală a oamenilor  
pentru a face faţă războiului francez şi celui indian din 1756-1763.

364 Creştinismul de-a lungul secolelor

IV. BISERICILE ŞI REVOLUŢIA AMERICANĂ

Revoluţia Americană a adus multe probleme bisericilor coloniale. Biserica  
Anglicană a rămas loială cauzei revoluţionare în coloniile sudice, cum au fost  
Maryland şi Virginia; în coloniile centrale, loialitatea ei era divizată în mod  
egal între revoluţionari şi englezi; în Noua Anglie, ea era în general loială  
Angliei. Deoarece John Wesley era un membru al partidului conservator şi îl  
sprijinea pe domnitor, metodiştii au fost acuzaţi de neloialitate faţă de cauza  
colonială. în general însă, ei au avut o poziţie neutră. Quakerii, menoniţii şi  
moravienii erau patrioţi în inimă, dar principiile lor pacifiste îi reţineau de la  
orice participare la război. Congregaţionaliştii, baptiştii, luteranii,  
romano-catolicii şi prezbiterienii au adoptat cauza revoluţiei; în predicile şi  
învăţăturile lor, predicatorii şi educatorii au amplificat ideea legămîntului  
bisericesc bazat pe acordul oamenilor, dîndu-i dimensiunile unui pact politic  
care se bazează pe acordul oamenilor, necesar pentru înfiinţarea oricărui stat.  
Domnitorul nu poate să-şi încalce contractul sau să acţioneze contrar legilor  
lui Dumnezeu, argumentau ei, fără a se aştepta ca oamenii să nu se revolte.

Sfîrşitul războiului în 1783 a avut rezultate importante pentru religie.  
Influenţa bisericii a contribuit la apariţia unei interdicţii împotriva oricărei  
biserici de stat şi a dreptului la o exercitare liberă a religiei aşa cum au fost  
enunţate de Primul Amendament la Constituţie. Un alt rezultat a fost  
separarea bisericii de stat în statele unde existase o biserică de stat. Separarea  
a avut loc în Maryland şi New York în timpul Revoluţiei; dar abia în 1786,  
prin eforturile lui Jefferson, Biserica Anglicană şi-a pierdut poziţia privilegiată  
în Virginia. New Hampshire în 1817, Connecticut în 1818 şi Massachusetts în  
1833 au separat de stat Biserica Congregaţională. Urmîne analogia naţiunii,  
care crease în 1789 un guvern naţional, bisericile au elaborat constituţii şi au  
format organizaţii naţionale. Metodiştii conduşi de Coke şi Asbury au creat în  
1784 o biserică naţională care a devenit cunoscută sub numele de Biserica  
Episcopală Metodistă. Anglicanii au format în 1789 Biserica Episcopală  
Protestantă. Prezbiterienii au creat o biserică naţională în 1788, şi prima  
adunare generală s-a întrunit în 1789. Reformaţii olandezi au creat o biserică  
naţională în 1792, iar reformaţii germani în 1793. Bisericile din Noua Anglie  
nu au fost mult afectate de tendinţele spre organizare centralizată şi  
naţionalizată. A fost binevenit faptul că noile biserici naţionale au primit un  
zel spiritual proaspăt prin cea de-a doua trezire, care a început aproximativ în  
timpul cînd noua naţiune îşi adopta Constituţia. Bisericile americane fuseseră  
încercate prin focurile războiului, şi acum erau gata să-şi ducă misiunea la  
noua naţiune unită.

Capitolul 32 365

NOTE

1. Peter G. Mode, Source Book and Bibliographical Guide for American  
Church History (Menasha, Wis.: Banta, 1921), p. 9-10, 26.

2. Ibid.,p. 49.

3. Ibid., p. 64-65. Vezi şi Perry Miller, Orthodoxy in Massachussets,  
1630-1650 (Cambridge: Harvard University Press, 1933), cap. 5 mai  
ales p. 127-131.

4. Mode, Source Book, p. 97-98.

5. Ibid., p. 76-77.

6. Ibid., p. 119-120.

7. Ibid., p. 73-75. Vezi de asemenea E.E. Cairns, „The Puritan  
Philosophy of Education", în Bibliotheca Sacra, 104 (iulie-sept. 1947):  
p. 326-336.

8. Ibid., p. 20-21, 109-110, 224-250, 288-290. Aceste pagini redau cîteva  
din cartele acestor şcoli.

9. Ibid., p. 214-221.

RAŢIONALISM, RENAŞTERE,  
-ŞI CONFESIONALISM, 1648-1789

33

Raţionalism, trezire  
spirituală şi romano-catolicism

Secolul al XVI-lea a fost marcat de apariţia protestantismului şi de  
dezvoltarea ideilor lui de bază prin efortul unor conducători creativi cum au  
fost Calvin şi Luther. Din nefericire, în timpul secolului al XVH-lea  
protestantismul a dezvoltat un sistem de dogmă ortodoxă pe care individul îl  
accepta la nivelul intelectual. Acest sistem a elaborat un nou scolasticism, mai  
ales între luteranii din Germania care au devenit mai preocupaţi de dogmă  
decît de exprimarea doctrinei în viaţa practică. Această expresie intelectuală  
rece a creştinismului, cuplată cu asprele războaie religioase dintre anii 1560 şi  
1648 şi cu apariţia filozofiei raţionaliste şi a ştiinţei empirice au dus la  
raţionalism şi la formalism în religie, între anii 1660 şi 1730 în Anglia, Europa  
şi mai tîrziu în America. Dezgustul pentru ortodoxia rece între filozofii  
raţionalişti şi oamenii de ştiinţă, apariţia religiei naturale şi teoria că biserica  
este un grup de credincioşi în legămînt cu Dumnezeu şi unul cu altul, au dus  
la apariţia toleranţei şi a varietăţii de confesiuni.

în timpul secolelor al XVH-lea şi al XVIII-lea, au apărut două reacţii faţă  
de scolasticismul protestant. O reacţie a fost raţionalismul, care şi-a avut  
expresia religioasă în religia naturală a deismului, iar cealaltă a fost trezirea.  
Aceasta din urmă s-a exprimat în unele cazuri printr-un accent pe ceea ce se  
numea teologia luminii lăuntrice, iar în alte cazuri prin insistenţa asupra  
importanţei Bibliei şi a pietăţii personale. Prezentarea schematică de pe pagina  
următoare ilustrează relaţiile dintre aceste mişcări diferite, dintre anii 1648 şi  
1789.

I. RAŢIONALISM ŞI RELIGIE

Gîndirea modernă pune accentul pe importanţa raţiunii şi a metodei  
ştiinţifice în descoperirea adevărului şi refuză să fie legată de tradiţiile  
trecutului. Aceste idei şi-au avut începutul în perioada dintre sfîrşitul  
Războiului de 30 de Ani şi începutul Revoluţiei Franceze. Trebuie acordată  
atenţie motivelor apariţiei şi rezultatelor acestor idei datorită impactului lor  
asupra religiei.

REACŢII FAŢĂ DE ORTODOXIA PROTESTANTĂ

RAŢIONALISM  
(cap, raţiune)

I

Deismul englez  
(Herbert)

|  
Iluminismul francez

I

Aufklaerung-ul german

\  
Treisprezece colonii

PIETISM  
(inimă, emoţii)

TREZIRE SPIRITUALĂ  
(biblică, practică)  
biserică în biserică

LUMINA LĂUNTRICA  
(mistică)

Pietiştii

Spener

Francke

Zinzendorf

(Moravieni)

Romano-catolicii  
Quietiştii  
Molinos  
Fenelon

Quakerii

Fox  
Barclay

Swedenborgienii

Anglia

Metodişti

Wesley (arminian)

Whitefield

(calvinist)

America  
Marea trezire

Noua Anglie

(Congregaţional)

Jonathan Edwards

Coloniile centrale

(Reformate)

Frelinghuysen

Tennent

Metodiştii  
D. Sarratt

Prezbiterienii  
S. Morris  
S. Davies

Baptiştii  
S. Stearns

Capitolul 33 369

A. Originea deismului

La apariţia raţionalismului în secolul al XVII-lea au contribuit cîteva  
elemente. Orizontul ştiinţific a fost mult lărgit prin opera marilor oameni de  
ştiinţă ai vremii. Vechea teorie a unui univers geocentric a făcut loc teoriei  
unui univers heliocentric. Această teorie a fost elaborată de Copernic (1473-  
1543) şi popularizată de Galileo Galilei (1564-1642). Isaac Newton (1642-1727),  
a fost preocupat, încă din tinereţe, de posibilitatea existenţei unor principii de  
bază care operează în întregul univers. în 1687, el a scris Principia  
mathematica (Principiile matematicii), în care a dezvoltat ideea legii  
gravitaţiei. Gravitatea a furnizat cheia pentru unificarea fenomenelor fizicii.  
Pînă cînd a fost înlocuit de concepţia lui Darwin despre creşterea biologică,  
principiul legii naturale a fost considerat ca fiind un principiu fundamental;  
oamenii priveau universul ca pe o maşină sau un mecanism care operează prin  
legi naturale inflexibile. Principiul legilor naturale descoperite prin raţiune era  
aplicat la multe alte domenii ale cunoaşterii, cum ar fi ştiinţa politică,  
economia şi religia.

De asemenea, europenii au făcut cunoştinţă cu alte culturi prin intermediul  
comercianţilor curajoşi care plecau spre colţurile îndepărtate ale pămîntului în  
interesul afacerilor lor. Au fost aduse în Europa cunoştinţe despre religiile  
necreştine, şi învăţaţii au început să compare aceste religii cu creştinismul. Ei  
au găsit asemănări în principii. Faptul acesta i-a făcut pe mulţi să se întrebe  
dacă nu cumva există o religie naturală de bază pe care o au toţi oamenii,  
independent de Biblie sau de preoţi. în felul acesta, oamenilor le-a fost  
condusă gîndirea spre deism, care părea să ofere o religie atît naturală cît şi  
ştiinţifică.

De asemenea, noile filozofii ale empirismului şi raţionalismului au  
contestat tradiţia în numele raţiunii. Aceste filozofii au pus raţiunea şi  
simţurile omului în locul revelaţiei ca principală cale spre cunoaştere. Ele erau  
orientate spre pămînt prin preocuparea lor pentru om, cel care exercită  
cunoaşterea, în loc să fie preocupate de realitatea care trebuie cunoscută, şi  
anume de Dumnezeu.

Empirismul a dat ştiinţei o metodă care a fost aproape divinizată de  
pozitivişti şi de pragmatişti. Francis Bacon (1561-1626) şi-a publicat Novum  
organum în 1620. în această lucrare el a elaborat o metodă inductivă de  
interpretare a naturii. Această metodă, credea el, va înlocui metoda deductivă  
a lui Aristotel, folosită atît de mult de scolastici în Evul Mediu. Folosind  
metoda inductivă, cunoscută de asemenea ca metoda ştiinţifică, omul de  
ştiinţă nu acceptă nimic doar pe baza autorităţii. El dezvoltă o ipoteză,  
observă fapte în legătură cu ideea lui, controlează faptele prin experienţe  
repetate şi numai după aceea enunţă o lege generală. Prin metoda deductivă  
mai veche, oamenii legau de un fapt un principiu general acceptat pe baza  
autorităţii, şi apoi trăgeau o concluzie, fără a testa validitatea principiului  
general.

Filozofia empirică a lui John Locke (1632-1704) a consolidat teoria lui  
Bacon. în lucrarea sa Eseu despre înţelegerea umană (1690), Locke a negat

370 Creştinismul de-a lungul secolelor

existenţa ideilor fixe în minte, cum ar fi timpul şi spaţiul, şi a afirmat că  
mintea unui copil este goală. Cunoaşterea vine la copil pe măsură ce simţurile  
lui aduc senzaţii minţii, care prin reflecţii asupra senzaţiilor creează  
cunoaşterea. Această legare a cunoaşterii de senzaţie a dus la o abordare  
materialistă a vieţii. Combinarea ideilor lui Locke cu ideile lui Bacon a avut ca  
rezultat un triumf al metodei ştiinţifice ca mod major de a dobîndi  
cunoaşterea.

Filozofii din şcoala raţionalistă ridicaseră de asemenea în slăvi capacitatea  
omului de a descoperi adevărul prin raţiune, fără a recurge la revelaţie.  
Teologia naturală trebuia să fie punctul de pornire pentru teologie. Rene  
Descartes (1596-1650) a elaborat o filozofie în care punctul său de pornire era  
îndoiala faţă de orice, cu excepţia propriei sale conştiinţe şi a capacităţii sale  
de a gîndi. Din acest fapt foarte evident, el a construit un sistem de gîndire în  
care diferitele axiome puteau fi cunoscute cu siguranţă matematică. El a  
argumentat că există anumite concepte înnăscute în raţiunea umană, cum ar fi  
timpul şi spaţiul, care permit minţii să organizeze datele pe care i le furnizează  
simţurile. Cu toate că Descartes a fost un dualist care credea în existenţa unei  
lumi mintale şi a unei lumi materiale, el credea că numai prin raţiune poate  
accepta existenţa lui Dumnezeu şi a sufletului. Ideile sale tind să întărească  
credinţa omului în capacitatea sa de a dobîndi cunoaşterea doar prin raţiune şi  
prin metoda ştiinţifică. Filozofia raţionalistă şi legile ştiinţifice ale lui Newton  
au dat naştere ideii potrivit căreia prin raţiune şi prin metode ştiinţifice omul  
poate descoperi legile naturale şi poate trăi în acord cu ele.

Deismul a fost un rezultat natural al abordării ştiinţifice şi filozofice a  
cunoaşterii pe care am descris-o mai sus. El a apărut în Anglia în timpul  
secolului al XVH-lea, şi s-a răspîndit de acolo în Franţa, Germania şi  
America. Era o religie naturală sau o religie a raţiunii. Deismul (în latină  
Deus, Dumnezeu) a elaborat un sistem de credinţă într-un Dumnezeu  
transcendental care după terminarea operei de creaţie a lăsat universul să fie  
guvernat de legi naturale care pot fi descoperite pe cale raţională. Astfel  
Dumnezeu a devenit un „Dumnezeu absent". Deistul insistă că Dumnezeu este  
deasupra creaţiei Sale. Panteistul tinde să accentueze imanenţa lui Dumnezeu  
în creaţia Lui; dar teistul a susţinut întotdeauna că Dumnezeul transcendental  
nu face parte din creaţia Lui, ci El este imanent în ea ca Providenţă şi ca  
Răscumpărător prin Cristos.

B. Dogmele deismului.

Deismul, o religie fără revelaţie scrisă, pune accent pe cerul înstelat de  
deasupra şi pe legea morală dinăuntru. Una din principalele dogme ale  
deismului — şi deiştii şi-au avut dogmele lor: legile naturale ale religiei care  
pot fi descoperite prin raţiune — era credinţa într-un Dumnezeu  
transcendental care este Cauza Primară a unei creaţii marcate de dovezile  
existenţei unui plan. Deiştii credeau că Dumnezeu şi-a lăsat creaţia să opereze  
sub legi naturale; prin urmare, nu este loc pentru minuni, pentru Biblie ca o  
revelaţie de la Dumnezeu, pentru profeţie, providenţă, sau pentru Cristos ca

Capitolul 33 371

Dumnezeu-om. Deiştii susţineau că Cristos a fost doar un învăţător moral şi  
insistau că închinarea era datorată lui Dumnezeu. O altă dogmă era credinţa  
că „virtutea şi pietatea" constituie cea mai importantă închinare pe care o  
putea oferi cineva lui Dumnezeu. Legile etice ale lui Dumnezeu sînt în Biblie,  
care este un ghid etic, şi în natura omului, unde ele pot fi descoperite prin  
raţiunea umană. O persoană trebuie să se căiască de faptele rele şi să-şi  
trăiască viaţa conform legilor etice, deoarece există nemurirea, şi fiecare  
individ va sta în faţa răsplăţii şi a pedepsei după moarte.

Deismul a dominat gîndirea claselor de sus în Anglia în perioada dintre  
prezentarea principiilor de bază ale deismului de către Edward Herbert, Lord  
de Cherbury (1583-1648) în 1624 şi lucrarea lui David Hume (1711-1776).  
Credinţa lui Herbert poate fi rezumată în afirmaţia că lui Dumnezeu, care  
există, trebuie să I se aducă închinăciune prin pocăinţă şi printr-o viaţă etică,  
astfel ca sufletul nemuritor să se bucure de răsplata veşnică şi nu de pedeapsă.  
Charles Blount (1654-1693) a fost un alt deist important. John Toland (1670-  
1722), Lordul Shaftesbury (1671-1713) şi alţii, susţineau că creştinismul nu este  
ceva misterios, ci el poate fi verificat de raţiune. Ceea ce nu poate fi verificat  
prin raţiune trebuie respins. David Hume a atacat minunile din Biblie.

Mulţi s-au ridicat să apere creştinismul ortodox. William Law (1686-1761),  
care a scris frumoasa lucrare despre viaţa de închinare a creştinului, O  
chemare serioasă la o viaţă devotată şi sfîntă (1728), a scris de asemenea  
Problema raţiunii (1732), în care argumenta că omul nu poate înţelege  
întreaga religie prin procese raţionale deoarece Dumnezeu este deasupra  
raţiunii. Joseph Butler (1682-1752), în Analogia religiei (1736), arată că  
argumentele deiştilor împotriva Dumnezeului Bibliei s-ar aplica şi  
Dumnezeului naturii dacă raţiunea ar fi autoritatea. Butler a folosit  
argumentul probabilităţii pentru a demonstra că creştinismul ortodox răspunde  
problemelor mai bine decît deismul. William Paley (1743-1805) a folosit  
argumentul existenţei unui plan al creaţiei pentru a dovedi existenţa unui  
Dumnezeu care Se revelează în Biblie, în existenţa lui Cristos, şi în minuni,  
aşa încît omul să poată fi condus la o viaţă bună de ascultare de Dumnezeu şi  
de pregătire pentru nemurire.

C. Răspîndirea deismului

Deoarece deiştii englezi cum au fost Herbert şi Shaftesbury au călătorit în  
Franţa, deoarece cărţile deiste au fost traduse şi publicate în străinătate, şi  
deoarece francezi ca Rousseau şi Voltaire au călătorit în Anglia, ideile deiste  
s-au răspîndit în Franţa unde au găsit un climat de opinie favorabil între  
filozofiile secolului al XVIII-lea. Deismul lui Rousseau a fost dezvoltat în  
romanul său Emile, iar deismul lui Voltaire a pătruns în toate scrierile sale  
împotriva bisericii şi în favoarea toleranţei. D'Alembert şi Denis Diderot  
(1713-1784) au editat Enciclopedia, o enciclopedie raţionalistă cuprinzătoare a  
cunoaşterii universale. în Franţa disputa avea loc între Biserica  
Romano-catolică şi aceşti liber-cugetători deişti. Deoarece ideologia lor deistă  
a asigurat o explicaţie raţională pentru revoluţionarii francezi în 1789,

372 Creştinismul de-a lungul secolelor

liber-cugetătorii au avut o influenţă importantă asupra revoluţiei care urma să  
aducă schimbări atît de mari în Europa.

Scrierile deiştilor, vizita lui Toland la Hanovra şi şederea lui Voltaire la  
curtea lui Frederic cel Mare, au răspîndit în Germania religia raţiunii, unde ea  
a găsit o primire favorabilă, în ciuda activităţii anterioare a pietiştilor.

Imigrarea deiştilor englezi, scrierile deiste şi ofiţerii deişti din armata  
engleză din America în timpul războiului din 1756-1763 au ajutat la  
răspîndirea deismului în colonii. Franklin, Jefferson, Ethan Allen şi Thomas  
Paine au fost printre deiştii de seamă ai Americii. Lucrarea lui Paine Epoca  
raţiunii (1795) a ajutat la popularizarea ideilor deiste. în felul acesta America,  
Anglia, Franţa şi Germania au fost expuse influenţelor distructive ale  
deismului.

D. Rezultatele deismului

Deismul a ajutat la întărirea ideii de omnipotenţă a statului, deoarece  
oameni ca Rousseau au insistat că statul are origine naturală. Statul îşi are  
originea într-un acord social între oameni suverani care şi-au ales  
conducătorii. Conducătorii sînt responsabili faţă de popor în aşa măsură  
încît, dacă nu-şi îndeplinesc datoriile, poporul are dreptul să-i schimbe. Statul,  
supus numai poporului suveran, este suprem în toate domeniile vieţii. Deismul  
a ajutat la dezvoltarea concepţiei bunătăţii şi perfecţiunii omului, aşa încît s-ar  
putea aştepta un progres uman continuu spre o ordine mai perfectă pe pămînt.  
Deismul a fost nejustificat de optimist, deoarece el tindea să ignore păcatul  
omenesc. Liberalismul modern, cu accentul lui pe raţionalism în metodologie,  
datorează mult deismului. De asemenea, deiştii au ajutat la crearea sistemului  
modern de critică înaltă a Bibliei.

Cu toate acestea, creştinismul a avut de cîştigat ceva de pe urma  
deismului. în această perioadă a crescut toleranţa şi în aceasta deiştii au jucat  
un rol important, deoarece ei credeau că ideile religioase sînt raţionale şi deci  
oamenii trebuie să fie liberi să le afirme. De asemenea, deiştii au cooperat cu  
creştinii mai ortodocşi în diferite activităţi umanitare, deoarece ei credeau în  
demnitatea omului ca fiinţă raţională. Impulsul spre studiu a dus de asemenea  
la rezultate utile în domeniul criticii de text şi în domeniul exegezei. Cărturarii  
au ajutat la dezvoltarea unui text autoritar al Bibliei şi la demonstrarea  
faptului că ea a ajuns la noi de la autorii originali într-o stare de păstrare  
excepţională. Aplicarea gramaticii şi a istoriei la o exegeză corectă a Bibliei a  
fost indirect stimulată de mişcarea raţionalistă.

Numeroase mişcări de trezire spirituală de pe continent, din Anglia şi din  
America au luat naştere în paralel cu dezvoltarea raţionalismului şi a  
deismului. în unele cazuri, aceste mişcări aveau la bază ideea de „lumină  
lăuntrică" prin care omul poate fi iluminat spiritual separat de — sau prin —  
Biblie. Quietismul romano-catolic şi quakerismul englez au ilustrat această  
tendinţă. Pietismul din bisericile luterane şi metodismul din bisericile anglicane  
sînt exemple de treziri spirituale bazate pe Scriptură.

Capitolul 33 373

II. MISTICISM ŞI RELIGIE

A. Pe continentul european

Quietismul a fost o mişcare mistică în cadrul Bisericii Romano-Catolice în  
timpul secolului al XVH-lea. El punea accentul pe o abordare intuitivă directă  
a lui Dumnezeu de către sufletul pasiv care se deschide pentru influenţa  
luminii lăuntrice. Quietismul a fost o reacţie împotriva raţionalizării dogmei,  
înaintaşii quietiştilor au fost pioşii Charles Borromeo (1538-1584), cardinal şi  
arhiepiscop de Milano, Ignaţiu de Loyola, Teresa a Spaniei şi Francis de Sales  
(1567-1622) din Franţa. Lucrarea Introducere la viaţa pioasă (1609) a acestuia  
din urmă ar putea fi citită cu folos de protestanţii de azi. Aceşti mistici ai  
Contrareformei au fost urmaţi de quietiştii secolului al XVH-lea.

Michal Molinos (1640-cca 1697) în Ghidul spiritual (1675) a afirmat că  
pasivitatea sufletului este calea de deschidere spre împărtăşirea luminii divine  
de la Dumnezeu. în această stare nu trebuie să fie exercitată voinţa umană.  
Ideile lui au fost adoptate de Madame Guyon (1648-1717), care punea accentul  
pe contemplarea pasivă a Divinului ca metodă a experienţei mistice, unirea cu  
Divinul fiind scopul ei. Francis Fenelon (1651-1715), profesorul particular al  
regelui, a apărat-o de atacurile lui Bossuet, şi în lucrarea sa Perfecţiunea  
creştină a dat o notă pozitivă quietismului. Lucrarea este un ajutor şi pentru  
viaţa religioasă a protestanţilor, nu numai pentru a romano-catolicilor.

Misticismul protestant poate fi ilustrat prin opera marelui om de ştiinţă  
suedez Emanuel Swedenborg (1688-1772), care a ajuns la concluzia că în  
spatele lumii fizice a naturii există o lume spirituală care corespunde lumii  
fizice. El susţinea că între aceste două lumi este posibilă o comunicare prin  
conversaţia cu fiinţele cereşti. El a spiritualizat Biblia pentru a o corela cu  
revelaţiile pe care i le-au adus aceşti vizitatori cereşti. Pe baza învăţăturilor lui,  
în 1788 a fost organizată la Londra o nouă confesiune, Biserica Noului  
Ierusalim, care mai există şi astăzi.

B. în Anglia

Quakerii au apărut pe scena religioasă engleză în timpul perioadei haotice  
a Războiului Civil şi a Commonwealth-ului. Ei au lăsat la o parte doctrinele  
unei biserici organizate, şi Biblia ca revelaţie unică şi finală a voii lui  
Dumnezeu, şi au adoptat doctrina luminii lăuntrice, prin care ei înţelegeau că  
Duhul Sfînt poate da o cunoaştere a lui Dumnezeu imediată şi directă, în  
afara Bibliei. Ei se asemănau cu montaniştii, dar tendinţele lor mistice au fost  
din fericire echilibrate de seriozitatea morală şi de o puternică pasiune pentru  
acţiuni sociale.

George Fox (cea 1624-1691), care s-a născut în familia unui ţesător şi a  
fost ucenic la un pantofar care era şi negustor de lînă, şi-a început căutarea  
adevărului spiritual în 1643 cînd a fost provocat de doi puritani la o întrecere  
de băutură, în care cel ce se oprea primul urma să achite nota de plată.  
Dezgustat, a părăsit biserica, şi abia în 1647 a avut o experienţă religioasă  
satisfăcătoare care a pus capăt căutării lui. Atunci a devenit creştinismul  
pentru el un mod de viaţă, o experienţă mistică în care omul putea veni direct

374 Creştinismul de-a lungul secolelor

la Dumnezeu. El a început să predice, şi un grup de adepţi ai săi care şi-au  
pus numele de „Prieteni", s-au organizat în anul 1652. Ei au fost numiţi şi  
„quakeri". în 1652, Margaret Fell (1614-1702) din Swarthmore Hali a fost  
convertită la quakerism, iar casa ei a devenit centrul neoficial al  
quakerismuluii Mai tîrziu, Fox s-a căsătorit cu ea, în 1669. Răspîndirea  
quakerismului a fost rapidă, zelul misionar şi persecuţia din partea  
autorităţilor făcînd ca aderenţii lui să caute noi reşedinţe în afara Angliei.  
Cînd Fox a călătorit în cele treisprezece colonii (1672-1673), a găsit acolo  
multe grupuri de quakeri. în 1666 au fost organizate întîlniri lunare care să  
asigure ordinea şi care să fie un mijloc de a controla conduita membrilor.

Robert Barclay (1648-1690) a devenit teologul mişcării. El a publicat o  
Apologie pentru adevărata teologie creştină în 1678. Formulările lui ne dau  
esenţa teologiei quakeriene.1 Pentru el, Duhul este singurul Revelator al lui  
Dumnezeu şi Sursa Luminii lăuntrice dinăuntrul omului, care îi dă iluminare  
spirituală. Biblia este doar o regulă secundară de credinţă, şi inspiraţia  
scriitorilor ei este pusă pe acelaşi nivel cu inspiraţia lui Fox sau a oricărui  
quaker. însă revelaţiile unui prieten nu trebuie să contrazică „Scriptura sau  
raţiunea corectă şi sănătoasă". Datorită Luminii Lăuntrice, nu este necesar  
un cler profesionist, iar cele două sacramente fiind lăuntrice şi spirituale sînt  
separate de simbolurile materiale şi de ceremonii. Quakerii nu aveau voie să  
meargă la război, şi sclavia era interzisă. Woolman, un quaker american, a  
fost unul dintre primii care au vorbit şi scris în favoarea abolirii sclaviei. Erau  
interzise jurămintele la tribunal şi nu se onorau titlurile omeneşti. Această  
ultimă învăţătură le-a adus multe probleme quakerilor, într-o Anglie ce  
respecta clasele, unde clasa superioară aştepta din partea claselor de jos  
folosirea titlurilor şi scoaterea pălăriilor. Mulţi quakeri au fost închişi, dar

William Penn, fondatorul  
Pennsylvaniei, a avut reputaţia unui  
om elegant îmbrăcat, cu maniere  
curtenitoare şi vorbire elocventă.

Capitolul 33 375

mişcarea creştea în ciuda persecuţiei, ba chiar datorită ei. în jurul anului 1660  
existau în Anglia în jur de cincizeci de mii de quakeri.

William Penn (1644-1718) a reuşit să-i ajute pe cei persecutaţi, cînd Carol  
al II-lea i-a dat în dar o mare suprafaţă de pămînt în America în 1681, ca  
plată a unei datorii de şaisprezece mii de lire pe care o avea faţă de tatăl lui  
Penn. Penn a organizat Pennsylvania în 1682 pe baza unei libertăţi religioase  
totale şi a invitat cultele oprimate ale Europei, inclusiv pe quakeri, să-şi  
găsească refugiu acolo. Atît în statul Pennsylvania cît şi în partea de vest a  
statului New Jersey, quakerii au devenit deosebit de numeroşi.

Prietenii au pus întotdeauna accent pe răspîndirea credinţei lor printr-un  
puternic program misionar, în care serviciul social juca un rol important, dar  
făcînd aceasta ei nu neglijau educaţia. Calitatea excelentă a învăţămîntului în  
colegiile Haverford şi Swarthmore, cît şi în multe alte şcoli, este o dovadă a  
interesului quakerilor faţă de educaţie. Dar mişcarea nu a fost lipsită de  
pericolul dezbinării şi al răcirii zelului spiritual. Lipsa de interes faţă de  
doctrină şi absenţa unui standard istoric obiectiv, cum ar fi Biblia, a dus  
uneori la un misticism excesiv, iar alteori a dus la un teism vag, în care  
persoana lui Cristos nu este suficient înălţată.

III. TREZIRE ŞI RELIGIE

A. Pe continentul european

Foarte diferită de misticismul luminii lăuntrice discutat anterior, a fost  
mişcarea pietistă din Germania, care a apărut ca o rectificare evanghelică  
internă a ortodoxiei reci din biserica luterană a secolului al XVII-lea.  
Pietismul punea accentul pe o întoarcere interioară, subiectivă şi individuală la  
studiul Bibliei şi la rugăciune. Adevărul biblic trebuie manifestat zilnic într-o  
viaţă de pietate practică, atît de către laici cît şi de clerici. Cu toate că au  
existat alţi factori care au contribuit la dezvoltarea acestei mişcări, ea a fost în  
primul rînd un rezultat al lucrării lui Philip Spener (1635-1705), care a devenit  
pastor luteran la Frankfurt în 1666. în 1670, el a organizat aşa-numitele  
collegia pietatis, întîlniri într-o casă pentru rugăciune şi studiu biblic practic.  
Lucrarea lui Pia desideria (1675) a arătat că „întîlnirile în case pentru  
rugăciune" sînt un ajutor pentru cultivarea pietăţii personale între luterani. De  
asemenea, el sugera ca educaţia slujitorilor bisericii să fie biblică şi practică,  
în 1686, el a plecat la Dresda ca predicator al Curţii. De acolo, în 1691, a  
preluat un pastorat influent la Berlin, unde a rămas pînă la moarte. Pietismul  
a înflorit în Germania, Olanda şi Scandinavia.

August Francke (1663-1727) şi cîţiva prieteni de la universitatea din  
Leipzig, au fondat şi ei un grup de studiu al Bibliei. în timpul unei vizite la  
Dresda, Francke a fost influenţat de Spener, care a reuşit să-i găsească un post  
de profesor în 1692 la universitatea din Halle, care a devenit curînd un centru  
al pietismului. Francke a organizat în 1695 o şcoală elementară gratuită pentru  
copiii săraci, şi doi ani mai tîrziu o şcoală gimnazială. De asemenea, el a  
înfiinţat o casă pentru orfani şi a avut o mare influenţă în crearea unui institut

376 Creştinismul dea lungul secolelor

biblic, fondat de un prieten apropiat în 1719 pentru a publica şi distribui copii  
ale Scripturii.

Pietismul punea accent pe studiul şi pe discutarea Bibliei, pe aplicarea ei în  
viaţa zilnică şi pe cultivarea unei vieţi pioase. Era subliniată funcţia Duhului  
Sfînt ca iluminator al Bibliei. Erau scoase în evidenţă faptele bune ca expresie  
a adevăratei religii. Biserica luterană a primit o nouă vigoare spirituală. Halle  
a devenit un centru misionar. în Africa, America, Asia şi insulele din Pacific  
avea loc o lucrare de pionierat dusă de misionarii din Halle. A fost stimulat  
studiul ştiinţific al limbilor şi al istoriei bisericeşti, într-o încercare de a se  
ajunge la adevăratul înţeles pe care îl are Biblia pentru viaţa zilnică.  
Indiferenţa pietiştilor faţă de doctrină i-a făcut pe unii să adopte filozofia  
idealismului.

- Pe lîngă infuzia de vigoare spirituală proaspătă în biserica luterană,  
pietismul a avut ca rezultat fondarea Bisericii Moraviene de către Contele von  
Zinzendorf (1700-1760), care a studiat dreptul în şcoala lui Francke la Halle şi  
la Wittenberg. Von Zinzendorf a susţinut ideea unei vieţi de devotament  
personal total faţă de Cristos. în 1722, refugiaţii moravieni au fondat  
Herrnhut, pe domeniul lui Zinzendorf la Berthelsdorf, iar în 1727 el a devenit  
conducător al organizaţiei lor. Biserica Moraviană a fost recunoscută ca  
biserică separată în 1742. în anul 1745 era organizată pe trei planuri, cu  
episcopi, bătrîni şi diaconi. Mişcarea avea o asemenea viziune misionară încît  
spre mijlocul secolului avea misionari trimişi în Indii, Groenlanda şi Africa. în  
America, după o scurtă perioadă petrecută în Georgia, moravienii s-au mutat  
în Pennsylvania, unde în 1743, în timpul şederii sale în America, Zinzendorf a  
încercat să-i unească pe toţi protestanţii germani sub moravieni.  
Devotamentul lui pasionat faţă de Cristos, exprimat poetic, a fost transpus în  
expresie teologică de către August Spangenberg, teologul mişcării. Este  
interesant de notat că cercul de influenţă a fost completat atunci cînd Wesley  
a fost ajutat de moravieni în credinţa sa personală în Cristos. învăţăturile lui  
Wycliffe îl influenţaseră pe Hus, fondatorul „Fraţilor boemieni", din care s-a  
dezvoltat Biserica Moraviană, ce urma să aibă o puternică influenţă asupra  
vieţii spirituale a englezului John Wesley. Este trist faptul că influenţa engleză  
pe Continent în secolele al XVIII-lea şi al XlX-lea a promovat deismul şi  
raţionalismul.

B. în Anglia

Trezirea metodistă a fost cea de a treia trezire spirituală din Anglia, avînd  
loc după Reforma din secolul al XVI-lea şi după puritanismul din secolul al  
XVII-lea. Ea a fost declanşată de John Wesley (1703-1791), care a dominat  
secolul în domeniul religiei. Istoricii sînt de acord că alături de Revoluţia  
Franceză şi de Revoluţia Industrială, metodismul este unul din marile  
fenomene istorice ale secolului, şi unii susţin că predicile lui Wesley au salvat  
Anglia de o revoluţie similară cu cea care a avut loc în Franţa în 1789.  
Metodismul a fost pentru anglicanism ceea ce pietismul a fost pentru  
luteranism.

Capitolul 33 377

Mai devreme, în Ţara Galilor, trezirea spirituală venise prin Howell Harris  
(1714-1773), un profesor din Talgarth, şi Griffith Jones (1683-1761), un  
pastor. Biserica metodistă calvinistă din Ţara Galilor a luat fiinţă din această  
trezire. De asemenea, Jones a înfiinţat sistemul predicării în circuite.

Am văzut deja că religia raţionalistă a deismului a fost larg acceptată în  
clasele de sus. Deseori, predicile în biserica de stat erau doar lungi prelegeri  
pline de platitudini morale. Clerul înalt era bine plătit, în timp ce clerul de  
jos, în peste cinci mii de biserici, avea un venit mic, de la douăzeci la cincizeci  
de lire pe an, şi deci nu i se prea putea pretinde să fie eficient. Prea adesea  
membrii clerului de jos deveneau dependenţi de nobilul local şi participau  
împreună cu el la distracţii grosolane şi la chefuri. Morala era la un nivel  
scăzut. în prima jumătate a secolului a crescut mult rata morţii, deoarece  
ginul ieftin îi ucidea pe mulţi, iar pe alţii îi trimitea la „azil". Jocurile de  
noroc erau în floare. Se spune că Charles James Fox, un lider politic, ar fi  
pierdut o sută de mii de lire pînă la vîrsta de douăzeci şi patru de ani.  
Hăituirea de tauri, urşi, vulpi şi cocoşi erau distracţii obişnuite, şi o serie de  
execuţii prin spînzurare pe dealul Tyburn erau o ocazie festivă pentru întreaga  
familie. A fost cu adevărat „un veac bolnav", neîncrezător în teologie şi lipsit  
de zel.

Wesley era al cincisprezecelea din cei nouăsprezece copii născuţi în familia  
lui Samuel şi Susannah Wesley. El abia a scăpat cu viaţă atunci cînd casa lor a  
ars în 1709. Datorită acestei experienţe, el spunea adeseori despre sine că este  
„un tăciune aprins smuls din foc". A intrat la Oxford în 1720 cu bursă. Din  
1726 pînă în 1751, s-a aflat la Colegiul Lincoln, şi a fost ordinat ca preot în  
1728. După doi ani, în timpul cărora şi-a ajutat tatăl să slujească la o a doua  
parohie învecinată, Epworth, el s-a întors la datoriile sale de cercetător. Apoi  
a devenit conducătorul „Clubului Sfînt" în care era şi fratele lui, Charles.  
Membrii acestui club erau porecliţi de către studenţi „metodişti" datorită  
studiului lor metodic al Bibliei, datorită rugăciunii lor regulate şi a eforturilor  
lor repetate de a face servicii sociale în închisori şi în casele săracilor. între  
1735 şi 1737, Wesley se afla în Georgia ca şi capelan în colonia lui Oglethorpe.2  
Ideile sale ritualiste, religiozitatea strictă, simplitatea şi francheţea în relaţiile  
sale cu femeile i-au creat dificultăţi atît de mari cu enoriaşii săi încît a fost  
obligat să plece acasă în 1737. La 24 mai 1738, în timp ce asculta citirea  
prefaţei lui Luther la Comentariul asupra cărţii Romani, inima lui Wesley a  
fost „miraculos încălzită" şi atunci şi-a pus încrederea cu exclusivitate în  
Cristos pentru mîntuire. Fratele său Charles avusese o experienţă similară cu  
două zile înainte. Datorită comportamentului curajos al moravienilor într-o  
furtună pe mare în drum spre Georgia, cuvintelor lui Spangenberg în Georgia3  
şi eforturilor lui Peter Bâhler,4 toate acestea fiind influenţe importante în  
convertirea sa, Wesley a făcut o vizită la Herrnhut pentru a studia mai  
îndeaproape Biserica Moraviană.

în 1739, George Whitefield (1714-1770), 1-a rugat pe Wesley să se angajeze  
în lucrarea de predicare în aer liber la Bristol. Astfel a început cariera de  
predicator a lui John Wesley, în timpul căreia a călătorit peste 200.000 de mile

378 Creştinismul de-a lungul secolelor

John Wesley, fondatorul metodismului.

pe cal în Anglia, Scoţia şi Irlanda, a predicat în jur de 42.000 de predici, a  
scris 200 de cărţi şi şi-a organizat adepţii. El a organizat o societate metodistă  
şi a construit o capelă la Bristol în anul 1739. în acelaşi an a cumpărat la  
Londra clădirea „Foundery", pe care a folosit-o ca şi cartier general al lucrării  
sale. Whitefield, care devenise creştin în 1735, a început predicarea în aer liber  
în 1739, a organizat convertiţii în societăţi, a folosit predicatori laici şi a făcut  
lucrări de binefacere prin orfelinatul lui. în 1740 Whitefield şi Wesley au rupt  
relaţiile deoarece primul credea în predestinaţie iar al doilea credea în liberul  
arbitru.

Minunatele imnuri pe care Charles Wesley (1707-1788) le-a scris au fost de  
un real ajutor la adunări. Charles a scris peste şase mii de imnuri religioase,  
între care „Domn al sufletului meu, mă primeşte-n braţul Tău", „Iubire divină  
sfîntă, din cer jos te-ai coborît", "Auzi, corul îngeresc", sînt şi astăzi cîntări  
favorite universale. Urmînd calea deschisă de Isaac Watts (1674-1748),  
teologul congregaţionalist şi „părintele imnologiei engleze", Charles a scris  
imnuri care se deosebeau de pasajele versificate din Scriptură care fuseseră  
folosite pînă atunci drept text pentru cîntecele din biserică.

Wesley nu a voit să rupă relaţiile cu Biserica Anglicană, şi de aceea şi-a  
organizat adepţii în societăţi asemănătoare cu collegia pietatis ale lui Spener.  
Societăţile au fost subdivizate, în 1742, în clase de 10-12 membri cu un  
conducător laic, care supraveghea spiritual clasa. în 1744, s-a ţinut la Londra  
prima conferinţă anuală a predicatorilor metodişti, iar în 1746 Wesley a

Capitolul 33 379

împărţit Anglia în şapte circuite. în 1784 a ordinat ca pastori doi bărbaţi, şi  
1-a numit pe Thomas Coke ca superintendent al Bisericii Metodiste din  
America. în acelaşi an, Actul de Declaraţie legaliza deţinerea de proprietăţi de  
către asociaţia metodistă, cum ar fi capelele lor metodiste. Biserica din  
America şi-a stabilit propria sa organizaţie naţională în acel an. Abia după  
moartea lui Wesley îri 1791 s-au organizat metodiştii din Anglia într-o biserică  
metodistă separată de Biserica Anglicană. Influenţa anglicană în Biserica  
Metodistă consta din organizarea episcopală şi din primirea Comuniunii în  
timpul îngenuncherii la altar.

Biserica Metodistă a acceptat o teologie arminiană după despărţirea lui  
Wesley de Whitefield, dar doctrina majoră pe care punea accent Wesley era  
justificarea prin credinţă printr-o experienţă instantanee de regenerare. De  
asemenea, el punea un mare accent pe doctrina perfecţiunii creştine sau a  
iubirii perfecte. Aceasta este o credinţă în posibilitatea perfecţiunii creştine  
absolute în această viaţă, deoarece dragostea pentru Dumnezeu umple în aşa  
măsură inima credinciosului încît iubirea Lui exclude păcatul şi promovează  
sfinţenia absolută a vieţii. Acest proces progresiv trebuie iniţiat printr-un act  
de credinţă. Wesley a afirmat clar că aceasta nu este o perfecţiune fără păcat  
sau infailibilă, ci mai degrabă posibilitatea ca motivaţiile unei persoane să fie  
fără păcat, cînd inima acelei persoane este total umplută cu dragostea lui  
Dumnezeu. Greşelile de judecată încă mai pot avea ca rezultat consecinţe  
morale rele, dar există posibilitatea de a ajunge la ideal. Aceasta pare să fie  
învăţătura scrisorilor5 şi a cărţii sale O prezentare simplă a perfecţiunii  
creştine.

Wesley insista că Evanghelia trebuie să aibă impact asupra societăţii, şi  
nimeni nu poate nega impactul trezirii metodiste asupra societăţii engleze. El  
era împotriva alcoolului, a sclaviei şi a războiului. Există motive să se creadă  
că şi Anglia ar fi avut o revoluţie a muncitorilor asemănătoare cu cea din  
Franţa dacă englezii nu ar fi fost cîştigaţi la Cristos. Majoritatea  
conducătorilor muncitorilor de mai tîrziu au acumulat experienţă vorbind la  
întrunirile claselor lor metodiste de studiu biblic. A fost oprit traficul cu gin,  
în parte datorită influenţei trezirii. Wesley era un susţinător al abolirii sclaviei  
şi un prieten al primilor aboliţionişti. Pasiunea lui pentru îngrijirea medicală  
1-a făcut să înfiinţeze primul dispensar medical gratuit din Anglia, în 1746. El  
a avut o influenţă asupra lui Robert Raikes, popularizatorul mişcării şcolii  
duminicale, şi asupra lui John Howard, conducătorul reformei închisorilor.  
Spre sfîrşitul vieţii lui Wesley, exista în Statele Unite o puternică Biserică  
Metodistă. în jur de 70.000 de adepţi din Anglia s-au organizat într-o biserică  
naţională la scurt timp după moartea sa. Acest om mic, ordonat, corect, ager,  
şi harnic a transformat sub călăuzirea lui Dumnezeu viaţa religioasă a  
muncitorilor din Anglia. Trezirea evanghelică din biserica anglicană, rezultatul  
trezirii metodiste, urma să transforme clasa de sus din Anglia şi să ajute  
Anglia să devină marea conducătoare a popoarelor şi păstrătoarea păcii lumii  
în timpul secolului al XlX-lea.Whitefield a fost profetul, John Wesley  
organizatorul şi Charles cîntăreţul trezirii metodiste.

380 Creştinismul de-a lungul secolelor

Capitolul 33 381

IV. ROMANO-CATOLICISMUL

Avîntul misionar dat Bisericii Romano-Catolice în secolele al XVI-lea şi al  
XVII-lea de către iezuiţi, dominicani şi franciscani; mişcarea jansenistă din  
secolul al XVII-lea şi în acelaşi secol mişcarea mistică quietistă precum şi  
expulzarea hughenoţilor din Franţa în 1685, au fost tratate deja.

în timpul perioadei de absolutism regal, din 1648-1789, monarhii au căutat  
să limiteze puterea papală în ţările lor. Sancţiunea Pragmatică din 1438 a fost  
o primă încercare franceză în acest sens. O asemenea tendinţă în Franţa a fost  
cunoscută sub numele de galicanism, în opoziţie cu ultramontanismul,  
extensiunea puterii politice a papei dincolo de munţi, peste ierarhiile naţionale.  
Articolele galicane din 1682, scrise de Bossuet, afirmau că regele nu este  
supusul papei în probleme seculare; că papa este supus conciliilor generale,  
puterea sa fiind limitată de constituţia bisericii franceze şi a regatului, şi că în  
timp ce ei acceptau definiţiile date de el credinţei, el putea să greşească.  
Această mişcare franceză şi-a avut corespondentul, în Sfîntul Imperiu Roman,  
în josefism, în timpul domniei lui Iosif al II-lea (1741-1790), de la al cărui  
nume derivă termenul. Termenul „febronianism", pseudonimul literar al lui  
Nikolas von Hontheim (1701-1799), a fost folosit în Germania pentru aceeaşi  
tendinţă de a afirma puterea regală asupra liderilor bisericeşti, în acelaşi timp  
regii trebuind să asculte de credinţa bisericii. Faptul acesta reprezenta creşterea  
puterii conducătorilor noilor state naţionale şi începuturile unui sentiment de  
naţionalism.

V. BISERICA ORTODOXĂ ÎN RUSIA

Bisericii ruse i s-a dat în 1589 patriarhatul pentru arhiepiscopul ei. Faptul  
acesta a făcut Biserica Ortodoxă rusă o biserică naţională, capul ei avînd rol  
egal cu ceilalţi patriarhi din bisericile răsăritene. Căderea Romei în mîinile  
barbarilor şi a Constantinopolului în mîinile musulmanilor în 1453 i-a făcut pe  
ruşi să considere Moscova o „a treia Romă".

La scurt timp după 1650, noul patriarh Nikon a căutat să reformeze  
ritualul bisericesc prin practici cum este semnul crucii cu trei degete în loc de  
două, cum se practicase pînă atunci în Rusia. Un grup condus de un cleric  
numit Avacum, grup cunoscut sub numele de „credincioşii vechi", s-a opus  
atît acestei schimbări cît şi altora. Cînd Avacum a fost ars pe rug în 1682,  
adepţii lui au început să înfrunte pe faţă biserica, şi au format un nou grup  
care există şi acum.

Biserica a intrat mai direct sub controlul statului cînd Petru cel Mare, în  
1721, a desfiinţat patriarhatul şi a pus biserica sub controlul Sfîntului Sinod,  
care era condus de un funcţionar civil care îi dădea direct lui Petru socoteală  
de activitatea lui. în felul acesta, biserica şi statul erau legate îndeaproape; iar  
biserica a devenit un virtual departament al statului pînă în 1917, cînd biserica  
şi statul au fost separate de comunişti, iar biserica a ales un nou patriarh.

1

NOTE

Henry Bettenson, Documents of the Christian Church (New York:  
Oxford University Press, ed. a 2-a, 1963), p. 252-256; Philip Schaff,  
Creeds of Christendom (New York: Scribner, 3 voi. ed. a 6-a 1890)  
3:789-798.

2. în anul 1733, filantropul James Oglethorpe a întemeiat Georgia, ca  
refugiu pentru datornici şi pentru protestanţii persecutaţi din  
Germania.

3. Cînd Wesley a ajuns în Georgia, el 1-a întîlnit pe conducătorul  
moravian Spangenberg. Moravianul 1-a întrebat: „îl cunoşti pe Isus  
Cristos?" Wesley a putut să răspundă doar astfel: „Ştiu că El este  
Salvatorul lumii". La aceasta Spangenberg a răspuns: „Adevărat, dar  
ştii tu că el te-a salvat pe tine?"

Bâehler a fost un alt moravian pe care 1-a cunoscut Wesley. Cele trei  
puncte principale ale învăţăturii lui Bâehler au fost: o credinţă de  
autopredare totală, o convertire instantanee, şi bucuria de a crede.  
John Telford, ed., The Letters of the Rev. John Wesley (London:  
Epworth, 8 voi., 1931), 2:280-281; 4:213; 5:38, 223. Schaff, Creeds,  
3:807-813.

4.

5.

TREZIRE SPIRITUALĂ, MISIUNI  
ŞI MODERNISM, 1789-1914

34

Victorii şi vicisitudini  
romano-catolice, 1789-1914

Biserica Romano-Catolică a suferit pierderea posesiunilor ei seculare şi  
mult din influenţa ei politică între anii 1789 şi 1914. Soarta ruşinoasă a  
papalităţii în timpul Revoluţiei Franceze a fost în contrast marcant cu  
succesele din timpul perioadei Contrareformei. în timpul reacţiei produse de  
Romantism, după războaiele napoleoniene, ea şi-a recîştigat prestigiul şi  
puterea pînă în 1870. De atunci pînă la primul război mondial,  
romano-catolicismul şi-a pierdut din prestigiu şi anticlericalismul a luat  
amploare în multe ţări ale Europei. Aceste dificultăţi au izvorît din problema  
relaţiei bisericilor naţionale cu biserica papală universală.

I. REVOLUŢIA ŞI PAPALITATEA, 1789-1815

Condiţiile economice, politice, sociale şi juridice precare din Franţa înainte  
de izbucnirea revoluţiei; ; exemplul succesului revoluţiei engleze din 1689 şi  
revoluţia americană din 1776 au fuzionat prin dezvoltarea unei ideologii care  
justifica dreptul poporului de a porni o revoluţie împotriva lui Ludovic al  
XVI-lea. Această ideologie a fost rezultatul învăţăturilor filozofilor, între care  
Rousseau, Montesquieu, Diderot şi Francois M. Arouet, sau cum este el  
cunoscut mai bine, Voltaire. în timp ce Rousseau şi Montesquieu au furnizat  
ideologia politică pentru revoluţie, Voltaire a criticat Biserica Romei şi a cerut  
toleranţă. Trebuie să se admită că existau temeiuri pentru a critica Biserica  
Romano-Catolică din Franţa. Ea deţinea mult pămînt, iar veniturile de pe  
aceste proprietăţi mergeau în cea mai mare parte la clerul superior. Voltaire  
prefera o religie a raţiunii mai degrabă decît religia liderilor Bisericii  
Romano-Catolice din Franţa. Dar aceşti oameni doreau mai degrabă reformă  
decît revoluţie.

Adunarea Naţională a Franţei declara, în noiembrie 1789, că terenurile  
bisericii sînt proprietate publică şi a emis acţiuni care erau răscumpărabile în  
această ţară. Mai tîrziu, aceste acţiuni au circulat c\*a bani. La începutul anului  
1790, mănăstirile au fost desfiinţate prin lege. în vara anului 1790, Adunarea  
a dat Constituţia Civilă a Clerului,1 prin care numărul episcopilor era redus la

384 Creştinismul de-a lungul secolelor

83, un număr corespunzînd numărului de unităţi provinciale. -Episcopii  
trebuiau să fie aleşi de către alegătorii care alegeau funcţionarii civili, iar papa  
trebuia doar să fie înştiinţat cine a fost ales. Clericii trebuiau să fie plătiţi de  
către stat şi trebuiau să depună un jurămînt de loialitate faţă de stat. Puterea  
papei a fost redusă la a afirma dogma Bisericii Romano-Catolice. Clericii nu  
au obiectat prea energic la pierderea terenurilor bisericii, dar ei au considerat  
că acest nou act însemna secularizarea Bisericii; şi ei s-au opus violent acestui  
fapt. în jur de patru mii de clerici au părăsit Franţa.

Biserica Romano-Catolică şi statul francez s-au separat total în timpul  
domniei teroarei între anii 1793 şi 1794, cînd au fost executaţi mulţi pentru  
activităţi contrarevoluţionare. în timpul acesta, sprijinul pentru biserică a  
devenit voluntar. Cei mai atei dintre lideri au încercat pentru un timp, în  
1793, să impună în Franţa o religie a raţiunii şi au încoronat o tînără actriţă  
ca zeiţa raţiunii în catedrala Notre Dame. Alţii, care nu acceptau această  
extremă, au acceptat schimbarea în calendar prin care a zecea zi era declarată  
zi de odihnă în loc de duminica. Acest calendar, adoptat la 7 octombrie 1793,  
a ţinut pînă în 1804 şi a avut ca scop să elimine duminicile şi numeroasele zile  
ale sfinţilor. Robespierre prefera religia Fiinţei Supreme a deiştilor. în această  
perioadă scurtă, Biserica Romano-Catolică a fost confruntată cu o opoziţie  
enormă. Chiar şi papa a fost capturat şi luat prizonier în Franţa, unde a  
murit.

Cînd Napoleon a pus mîna pe putere în 1799, el şi-a dat seama că  
majoritatea francezilor sînt romano-catolici şi, ca atare, a propus o alianţă  
între Biserica Romano-Catolică şi stat, prin Concordatul din 1801. în  
Concordat, Napoleon recunoştea religia romano-catolică drept „religia marii  
majorităţi a cetăţenilor francezi", dar el nu a declarat-o ca religie de stat.  
Episcopii urmau să fie numiţi de către stat şi hirotonisiţi de papă. Clerul  
urma să fie plătit de către stat, dar proprietatea luată de la Biserica  
Romano-Catolică în 1790 nu i se înapoia. Acest Concordat a guvernat relaţiile  
dintre biserică şi stat în Franţa pînă în anul 1905. Dar Articolele Organice din  
1802 prevedeau că bulele papale nu puteau fi publicate şi nici nu se puteau  
ţine sinoduri în Franţa fără consimţămîntul guvernului. în felul acesta,  
Biserica era controlată de către stat.

II. RESTAURAREA PUTERII PAPALE, 1815-1870

Pînă în 1870, papalitatea a reuşit să recîştige terenul pierdut în Europa.  
Metternich, cancelarul Austriei, era în favoarea unei alianţe a conducătorilor  
Europei cu biserica romană pentru a proteja status quo-ul şi pentru a preveni  
revoluţii naţionale sau democratice oriunde în Europa. Datorită acestui punct  
de vedere reacţionar, el favoriza papalitatea oricînd era posibil. Congresul de  
la Viena, al cărui preşedinte era, a redat papei statele papale. Metternich a  
scris despre importanţa religiei ca bastion al societăţii în „Mărturisirea de  
credinţă" (1820).

Romantismul a ajutat de asemenea papalitatea, deoarece reprezenta o  
revoltă împotriva raţionalismului din secolul al XVIII-lea. Romantismul

Capitolul 34 385

punea accentul pe o abordare intuitivă a vieţii. Romanticii se exprimau în  
poezie mai mult decît în proză; ei puneau accent mai mult pe conţinut decît pe  
formă; ei glorificau trecutul medieval şi natura; şi apelau la inima omului mai  
degrabă decît la mintea lui. Wordsworth accentua prezenţa lui Dumnezeu în  
natură; Walter Scott şi Hugh Walpole glorificau în romanele lor trecutul  
medieval. Chateaubriand glorifica în lucrările sale literare biserica. Rousseau  
scria că omul este cel mai fericit în starea naturală. El şi-a exprimat încrederea  
în capacitatea poporului de a conduce şi a insistat asupra dreptului lor de a-şi  
alege conducătorii printr-o expresie a voinţei lor generale, care trebuia  
descoperită printr-un vot majoritar. Lucrarea lui Contractul social începe cu  
cuvintele: „Omul s-a născut liber şi este în lanţuri pretutindeni". Pictorii de  
asemenea au dat atenţie mai puţină formelor şi regulilor în lucrările lor,  
căutînd să exprime pe pînză nu o copie a realităţii, ci impresia pe care  
realitatea a făcut-o asupra lor. Picturile lor erau o interpretare a naturii mai  
degrabă decît un portret al ei. Filozofia idealistă de asemenea scotea în  
evidenţă partea volitivă şi emoţională a naturii omului. Kant a susţinut  
existenţa lui Dumnezeu, a sufletului şi a nemuririi, pe baza simţului de  
dreptate pe care omul îl are în natura lui. De asemenea, oamenii au devenit  
preocupaţi de istoria trecutului statelor lor. Toate aceste expresii ale  
romantismului, care a stăpînit în Europa între anii 1790 şi 1850, au întărit  
influenţa religiei asupra omului. în mod special, religia Bisericii  
Romano-catolice, o religie plină de culoare, ritualistă şi perceptibilă prin  
simţuri, a dat frîu liber imaginaţiei şi sentimentului religios.

Iezuiţii, care fuseseră desfiinţaţi de Clement al XlV-lea în 1773, au fost  
reînfiinţaţi printr-o bulă papală dată de Pius al VH-lea în 1814. Ei şi-au  
început imediat activităţile misionare educaţionale, deşi se amestecau în  
activităţile politice ale statelor mai puţin decît o făcuseră în istoria lor  
anterioară.

Interdicţiile politice care îi opriseră pe romano-catolicii din Britania de la a  
vota sau de a deţine orice slujbe publice au fost îndepărtate în anul 1829 prin  
Actul de Emancipare Catolică, rezultat al activităţii lui Daniel O'Connell.  
Biserica anglicană şi-a pierdut statutul de biserică de stat în Irlanda, în anul  
1869, sub guvernul lui Gladstone, aşa încît cetăţenii irlandezi nu mai aveau de  
plătit zeciuieli pentru a sprijini Biserica Anglicană, cît şi pentru a-şi sprijini  
propriul lor cler romano-catolic prin daruri voluntare. Spre mijlocul secolului  
al XlX-lea, interdicţii similare fuseseră îndepărtate în Prusia, Franţa şi  
Austria.

Mişcarea de la Oxford în Biserica Anglicană a ajutat de asemenea Biserica  
Romano-Catolică atît direct cît şi indirect. în anul 1845, Henry Edward  
Manning şi John Henry Newman, lideri ai mişcării, s-au alăturat Bisericii  
Romano-Catolice, şi în jurul anului 1862, aproximativ 625 de persoane  
importante, militari, profesori, membri ai Parlamentului, şi aproape 250 de  
clerici anglicani au devenit romano-catolici. Indirect, mişcarea a ajutat Roma,  
prin faptul că a restaurat, în ramura sacerdotală a Bisericii Anglicane, o  
concepţie despre Comuniune, nu prea îndepărtată de transsubstanţiere,

25 Comanda nr. 549

386 Creştinismul de-a lungul secolelor

monasticismul, ritualismul în închinare şi un sentiment al importanţei bisericii  
în viaţa omului. Mulţi au trecut cu uşurinţă de la ramura sacerdotală a  
Bisericii Anglicane la Biserica Romano-Catolică.

Pius al IX-lea (1792-1878), care a ocupat scaunul papal între 1846 şi 1878,  
nu a pierdut nici o ocazie de a întări Biserica Romano-Catolică. în 1854, în  
Ineffabilis Deus, după consultarea cu episcopii bisericii, Pius a proclamat  
doctrina „concepţiei imaculate a Măriei", cu alte cuvinte, ea a fost concepută  
ca fiind fără „nici o atingere a păcatului originar". Toţi credincioşii trebuiau  
să accepte de acum înainte această doctrină ca o parte a dogmei Bisericii  
Romano-Catolice, pe care fiecare trebuia să o creadă pentru a fi mîntuit.2

La scurt timp după acest eveniment, papa a început să observe  
naţionalismul şi liberalismul politic al vremii, ce părea ostil bisericii romane, şi  
în 1864 a emis lucrarea Syllabus (Compendiu de greşeli). în această lucrare, el  
condamna forme noi de filozofie ca idealismul, cu tendinţa lui spre panteism,  
toleranţa în religie, separarea bisericii de stat, socialismul, societăţile biblice,  
sistemul de şcoli seculare, opinia că papa nu are putere seculară, căsătoria  
civilă şi critica biblică. El credea că o asemenea gîndire este distructivă pentru  
interesele bisericii al cărei pontif era. în 1863, în Quanto conficiamur,  
continuare la Quanto cura, el a susţinut concepţia unam sanctum, adică  
mîntuirea există doar în Biserica Romano-Catolică.

Declararea infailibilităţii papale în decretul Conciliului Vaticanului din  
anul 1870 a marcat culmea activităţii lui Pius. Declaraţia a fost aprobată în  
anul 1870 de către 533 dintre cei prezenţi. Doi au votat împotriva ei, şi o  
minoritate de peste o sută nu au luat parte la conciliu în acea zi. în mod  
evident, bubuiturile puternice ale tunetului şi teribilele străluciri ale fulgerelor  
furtunii care urla afară nu au avut efect înăuntru. Esenţa hotărîrii votate de  
conciliu a fost că atunci cînd papa vorbeşte ex cathedra, cu alte cuvinte, ca şi  
cap al bisericii pe pămînt, fie în legătură cu credinţa, fie cu morala, orice  
spune el este infailibil şi trebuie să fie acceptat de credincioşi ca dogmă de  
crezut pentru ca aceştia să aibă parte de mîntuire.4 Doctrina face să nu mai fie  
necesare în viitor conciliile bisericii, deoarece papa este acum autoritatea finală  
în ceea ce priveşte credinţa şi morala. Vechea Biserică Catolică a apărut în  
1871 sub conducerea lui Johann J.Von Dollinger (1799-1890).

III. REZISTENŢA ÎMPOTRIVA

PUTERII PAPALE, 1871-1914

Declararea infailibilităţii papale şi pierderea puterii politice nu au fost prea  
departe în timp una de alta. Aproape imediat după declaraţia din 1870,  
papalitatea a început să experimenteze ostilitatea anticlericală care a adus  
pierderi în multe ţări. în 1870, armatele italiene au cucerit Roma atunci cînd  
Ludovic Napoleon a trebuit să retragă garnizoana franceză care apăra  
papalitatea pentru a face faţă ameninţării Războiului Franco-Prusac, şi papa a  
pierdut toate posesiunile lui seculare cu excepţia domeniilor alăturate clădirilor  
Vaticanului. Dar papa nu a ajuns la o înţelegere cu noua monarhie

Capitolul 34 387

constituţională italiană, în ciuda ofertei generoase dată în „Legea garanţiilor  
papale" din 1871 de către guvernul italian. Această lege îi oferea o sumă  
anuală permanentă de 645.000 de dolari pentru a-1 compensa pentru pierderea  
posesiunilor seculare; îi permitea să-şi menţină posesiunile de la Vatican; şi îi  
asigura libertatea de autoguvernare în acel teritoriu fără vreun amestec din  
partea statului. Papa a refuzat aceste condiţii, a emis un ordin prin care le  
interzicea romano-catolicilor să voteze sau să deţină funcţii în guvernul italian,  
şi s-a retras în Vatican într-o autoîntemniţare, de unde un papă de mai tîrziu a  
fost eliberat doar printr-o înţelegere cu guvernul lui Mussolini, în anul 1929.

Biserica Romei a întîmpinat probleme şi în Germania, cu Cancelarul de  
Fier, Bismarck. Bismarck credea că internaţionalismul Bisericii  
Romano-Catolice stă în calea unificării complete a poporului din noul Imperiu  
German, care fusese proclamat în 1871 în Sala Oglinzilor din Palatul  
Versailles. El credea că această „Internaţională neagră" este tot atît de  
ameninţătoare pentru unitatea naţională germană ca şi Internaţionala roşie a  
socialismului. în 1872, el i-a desfiinţat pe iezuiţi, şi în 1873 a aprobat Legile  
din Mai. Aceste legi secularizau educaţia, puneau statistici vitale sub controlul  
statului, ordonau căsătoria civilă şi obligau clerul să fie educat în universităţi  
de stat. Bismarck, care îşi amintea de Canossa, unde Henric al IV-lea fusese  
umilit în 1073, afirma că el nu va merge la Canossa, aşa cum făcuse Henric.  
Totuşi, a trebuit să renunţe la lupta sa spre sfîrşitul deceniului şi să anuleze  
unele din interdicţiile puse romano-catolicilor, deoarece el a descoperit că  
Biserica Romano-Catolică este un aliat valoros în lupta împotriva  
socialismului.

Sentimentul anticlerical a fost cel mai puternic în această perioadă în  
Franţa. în 1901, ordinele religioase ale călugăriţelor şi călugărilor au fost  
excluse prin lege de la activităţile educative, dar lovitura cea mai grea a venit  
în 1905, odată cu aprobarea Legii Separării de către Camera franceză a  
Deputaţilor. Clerul nu mai era plătit de stat, şi toate proprietăţile bisericii erau  
luate de către stat. Clerul trebuia să se organizeze în asociaţii pentru a primi  
permisiunea să folosească proprietatea pentru scopuri religioase. Statul nu mai  
recunoştea nici o credinţă în mod special. Astfel, biserica romană a pierdut  
poziţia privilegiată ce fusese creată în 1801 de către Concordat. Papa a  
denunţat noua lege, dar denunţarea lui nu a avut nici un efect asupra '  
impunerii ei.

Leon al XlII-lea (1810-1903), care a fost papă între anii 1878 şi 1903,  
fusese educat ca iezuit şi avea o vastă experienţă administrativă. El a emis  
enciclice împotriva puterii statelor naţionale, în special în Germania sub  
Bismarck. în Immortale Dei (1885), el a afirmat că atît Biserica cît şi statul  
sînt de la Dumnezeu şi că fiecare are funcţii date de Dumnezeu, dar el a  
denunţat faptul că statul nu recunoaşte autoritatea lui Dumnezeu prin Biserică  
şi că încearcă să controleze Biserica şi să pretindă suveranitate necondiţionată  
asupra ei.

Leon a afirmat de asemenea drepturile morale ale bisericii în economie cît  
şi în politică, în Rerum novarum din 1891. Statul, scria el, ar trebui să

388 Creştinismul de-a lungul secolelor

recunoască proprietatea privată ca un drept natural cît şi existenţa legitimă a  
claselor. Muncitorii au dreptul de a se organiza în sindicate şi statul ar trebui  
să acţioneze pentru a micşora nedreptăţile împotriva muncitorilor şi pentru a  
promova o retribuire adecvată pentru trai. El a criticat socialismul, şi mai  
înainte se opusese activ socialismului şi comunismului în scrierile sale. în  
Quadragesimo anno, (1931), Pius al Xl-lea (1857-1939) reafirma şi adapta la  
noile condiţii aceleaşi principii care au fost iarăşi afirmate şi aduse la zi de  
către Ioan al XXHI-lea în Mater et magister.

în domeniul teologiei, în Aeterni patris (1879), Leon a susţinut necesitatea  
studierii teologiei lui d'Aquino în şcolile şi seminarele romano-catolice. în  
Providentissimus Deus (1893), el a susţinut infailibilitatea Bibliei.

Pius al X-lea (1835-1914), papă din 1903 pînă în 1914, a continuat lupta  
împotriva liberalismului sub toate formele lui. Alfred Loisy (1857-1940), care  
a fost profesor de studii biblice în Franţa, dorea să treacă de la introducerea  
biblică şi exegeză la studii istorice în legătură cu Biblia. El nega crearea lumii  
prin fiat divin şi referinţele mesianice şi afirmaţia că Cristos a înfiinţat direct  
Biserica Romano-Catolică. George Tyrrell (1861-1909) din Anglia a dorit să  
aplice critica istorică la Scriptură şi credea că în Biblie există o evoluţie a  
teologiei. Ambii au fost excomunicaţi, iar în Lamentabili sane exitu (1907) şi  
Pascendi dominici (1907) papa a enumerat şi a condamnat ideile moderniste.  
Datorită acestui fapt, în romano-catolicism liberalismul nu a luat niciodată o  
amploare atît de mare ca şi în protestantism.

Un nou val de religiozitate în biserică a fost încurajat de congresele  
euharistice, începînd cu cel de la Lille din 1881; de noul accent pus pe  
Fecioara Măria la Lourdes, după 1858, şi la Fatima în Portugalia, unde s-a  
pretins că Măria ar fi apărut în faţa oamenilor din acele locuri. Venerarea  
Sfintei Inimi a lui Isus a încurajat de asemenea acest curent. Benedictinii au  
dat importanţă liturghiei, şi au formulat-o pentru anumite sacramente în limba  
naţională.

Aceasta a fost soarta Bisericii Romano-Catolice între 1789 şi 1914 în  
principalele ţări ale Europei. După 1914, biserica Romei s-a văzut pusă în faţa  
unor dificultăţi crescînde din cauza expansiunii comunismului şi a dezordinii  
create de două războaie mondiale în secolul al XX-lea.

NOTE

1. John H. Stewart, A Documentary Survey of the French Revolution  
(New York: Macmillan, 1951), p. 158-159; 169-181.

2. Henry Bettenson, Documents of the Christian Church (New York:  
Oxford University Press, ed. a 2-a, 1963), p. 271.

3. Ibid., p. 272-273.

4. Ibid., p. 273-275.

TREZIRE SPIRITUALĂ, MISIUNI  
ŞI MODERNISM, 1789-1914

35

Religia şi reforma în Marea  
Britanie şi în Europa

Viaţa religioasă engleză în timpul secolului al XlX-lea a fost caracterizată  
printr-o manifestare practică a forţelor trezirii spirituale în bisericile anglicane  
şi nonconformiste, prin ritualism în Biserica Anglicană şi prin liberalism.  
Trezirea spirituală a produs o mişcare ce a cultivat activitatea misionară şi  
reforma socială; ritualismul a produs o puternică mişcare liturgică în sînul  
Bisericii; liberalismul a introdus un element liberal în toate confesiunile  
principale. în Scoţia a avut loc reunirea diverselor grupuri care părăsiseră  
biserica Scoţiei. în Irlanda, nedreptatea de a sprijini Biserica Anglicană cu  
taxe şi Biserica Romano-Catolică prin colecte voluntare a fost uşurată de  
separarea Bisericii Anglicane de stat, în 1869. Evenimente asemănătoare au  
avut loc şi pe continent.

I. VIAŢA RELIGIOASA ÎN ANGLIA

A. în Biserica Anglicană

1. Evanghelicii. Revoluţia Franceză i-a făcut pe conducătorii partidului  
conservator din Anglia să se teamă de eventualitatea unei revoluţii  
asemănătoare în Britania. între anii 1790 şi 1820, valul crescînd de reforme a  
fost oprit, pînă cînd forţele religioase şi umanitare liberale au cooperat pentru  
a impune multe reforme prin Parlament între anii 1820 şi 1852. Forţele  
religioase, generate de trezirea wesleyană şi mai tîrziu de cea evanghelică, au  
produs astfel de roade practice de reformă socială şi de zel misionar, încît  
Latourette, marele istoric modern al misiunilor, numeşte secolul al XlX-lea  
„Marele Secol" al efortului misionar. Au fost de asemenea stimulate pietatea  
personală şi devotamentul faţă de Cristos şi faţă de Biblie.

Trezirea wesleyană arminiană de la începutul secolului al XVIII-lea a avut  
ca rezultat aducerea unei religii personale la muncitorii şi la fermierii din  
Anglia. Totuşi, abia spre sfîrşitul secolului, clasa nobilă din biserica oficială a  
fost şi ea afectată de o trezire, dar de o nuanţă mai calvinistă. între anii 1790  
şi 1830, influenţa trezirii a fost simţită în Biserica Anglicană. Viaţa uşuratică

390 Creştinismul de-a lungul secolelor

din timpul Iluminismului a făcut loc pietăţii personale, credinţei în Cristos şi  
activităţii sociale şi filantropice.

Au apărut preoţi evanghelici în multe parohii din Anglia. Unul din aceştia  
a fost John Newton (1725-1807), tînărul necredincios care a decăzut atît încît a  
devenit sclavul unui negustor de sclavi. A fost convertit, şi după o perioadă de  
instruire a fost ordinat în lucrare. Devenind preot în 1764 la Olney, a fost  
curînd recunoscut ca un lider spiritual al cărui ajutor era dorit de mulţi, chiar  
dincolo de hotarele Olneyului. El a scris imnurile „Măreţul har" şi „Cît de  
dulce sună numele lui Isus", iar influenţa sa 1-a inspirat pe timidul şi sensibilul  
William Cowper (1731-1800), care era invalid, să scrie imnuri religioase la fel  
de mari, cum ar fi „Din rane sfinte a lui Isus, izvor de sînge-a curs".  
Succesorul lui Newton, Thomas Scott (1747-1821), a scris un comentariu biblic  
mult folosit de evanghelici.

Mişcarea evanghelică a avut de asemenea lideri învăţaţi, ca Isaac Milner  
(1750-1820) şi Charles Simeon (1759-1836), care au făcut din Universitatea  
Cambridge centrul forţelor evanghelice şi au produs teologia calvinistă care a  
călăuzit grupul în viaţa şi activitatea sa.

Aşa numita Secta Clapham, formată din oameni bogaţi care locuiau în  
Clapham, a dat mulţi dintre liderii laici ai reformei sociale între anii 1792 şi  
1813, sub conducerea piosului lor preot John Venn (1759-1833). Acest grup de  
laici se întîlnea deseori în marea bibliotecă ovală a lui Henry Thornton (1760-  
1815), un bancher bogat care în fiecare an îşi dădea cea mai mare parte a  
marii lui averi pentru filantropie. Charles Grant, preşedintele Companiei East  
India; William Wilberforce, care a condus lupta pentru emanciparea sclavilor;  
James Stephen, al cărui fiu a fost conducător al oficiului colonial şi a dat  
mult ajutor misionarilor din colonii; şi alţi evanghelici de frunte trăiau în  
această suburbie modernă, la numai trei mile de Londra.

Influenţa evanghelică a fost de asemenea exercitată asupra guvernului prin  
aşa-numitul grup Exeter Hali. Exeter Hali în Londra era clădirea unde îşi  
ţineau întrunirile anuale majoritatea societăţilor misionare. Aceste întruniri au  
influenţat în aşa măsură opinia publică evanghelică încît guvernul a fost  
deseori obligat să acţioneze favorabil în probleme de interes pentru misionari.  
John Philip (1775-1851), care a slujit ca administrator capabil al misiunilor  
congregaţionaliste din Africa de Sud din 1819 pînă la moartea sa, a folosit  
influenţa de la Exeter Hali pentru a cîştiga legislaţie favorabilă pentru a-i  
proteja de exploatare pe hotentoţii din Colonia Capului. Această influenţă a  
fost întotdeauna exercitată pentru a preveni exploatarea sau asuprirea  
băştinaşilor de către colonişti sau de către comercianţi albi.

Evanghelicii nu erau atît de interesaţi de organizare şi de doctrină, cît de  
expresia practică a creştinismului într-o viaţă răscumpărată şi de pietate, care  
se inspira din studiul Bibliei şi din rugăciune. Cartea mult citită a lui William  
Wilberforce, Concepţie practică (1797), exprima interesul evanghelic faţă de  
Ispăşire, ca singura forţă regeneratoare, faţă de justificarea prin credinţă,  
citirea Bibliei sub iluminarea Duhului Sfînt şi pietate practică, fapt ce ar avea  
ca rezultat serviciu real pentru societate.

Capitolul 35 391

Adepţii lui Adam Smith şi filozofii radicali, care se inspirau din scrierile  
lui Jeremy Bentham şi John Stuart Mill, promovau reforma politică, deoarece  
credeau în demnitatea personalităţii umane raţionale; dar evanghelicii  
promovau reforma socială, deoarece ei credeau că omul este o fiinţă  
spirituală, care poate să devină sau chiar este un copil al lui Dumnezeu.  
Majoritatea reformelor sociale dintre anii 1787 şi 1850 au fost rezultatul luptei  
evanghelicilor pentru cei săraci.

William Wilberforce (1759-1833), care trăise o viaţă desfrînată în  
compania unor persoane remarcabile ca tînărul Pitt, a fost convertit în 1784  
prin eforturile lui Isaac Milner. După aceea, el şi-a dedicat viaţa abolirii  
sclaviei în Imperiul Britanic. în 1772, o decizie a tribunalului abroga deţinerea  
de sclavi în Anglia. în 1807, Parlamentul a aprobat un act care le interzicea  
englezilor să participe la comerţul cu sclavi. Opinia publică evanghelică,  
reprezentată prin delegatul englez la Congresul de la Viena din 1815, a reuşit  
să obţină scoaterea comerţului cu sclavi în afara legii de către majoritatea  
statelor europene. Faptul acesta 1-a costat mult pe contribuabilul englez,  
deoarece Spania şi Portugalia şi-au dat consimţămîntul numai cînd li s-au  
promis 700.000 de lire din vistieria engleză. Sclavia a încetat în teritoriile  
britanice, printr-un act emis chiar înainte de moartea lui Wilberforce, în 1833.  
Actul dădea aproape 100 de milioane de dolari ca recompensă proprietarilor  
care au eliberat 700.000 de sclavi. Aceste realizări ar fi fost imposibile fără  
activitatea lui Wilberforce şi a prietenilor lui evanghelici din Parlament.

f^Un alt evanghelic din a doua generaţie a fost Lordul Shaftesbury (1801-  
1885), fiul unei femei de societate şi al unui politician beţiv. Fiind condus la  
Cristos de guvernanta lui, Shaftesbury s-a dedicat slujirii săracilor şi  
oprimaţilor, la vîrsta de 14 ani. întotdeauna îşi organiza cu grijă datele, aşa  
încît pledoaria lui să fie de nezdruncinat atunci cînd cerea Camerei Comunelor  
să reformeze legislaţia. El a refuzat posturi înalte pentru a-şi face munca sa  
fără a fi compensat, deşi alţii erau plătiţi de Parlament pentru aceleaşi servicii,  
în 1840, el a contribuit la emiterea unei legi care nu le permitea băieţilor sub  
16 ani să facă munca periculoasă şi dificilă de curăţare a hornurilor. în 1842 a  
reuşit să pledeze pentru aprobarea legii care interzicea băieţilor sub 10 ani şi  
femeilor să lucreze în mine. Activitatea lui a rezultat, în 1845, în legi care  
protejau bolnavii mintali din aziluri ca Bedlam, unde fusese obiceiul de a fi  
admis publicul contra taxă, pentru a asista la scenele nebunilor. Casele în care  
se închiria cîte o cameră la mai multe persoane, în care abundau bolile şi  
imoralitatea, au fost desfiinţate prin eforturile lui încununate de succes în  
obţinerea unei legislaţii utile.

Un alt evanghelic, John H. Howard (1726-1790), un nonconformist care  
fusese influenţat de trezirea wesleyană, şi-a devotat viaţa şi averea reformării  
închisorilor. Pînă cînd a murit în 1790 de tifos, pe care 1-a contractat în timp  
ce inspecta o închisoare abjectă, călătorise 50.000 de mile şi cheltuise 30.000  
de lire din banii lui pentru reforma închisorilor. Prin eforturile lui, gardienilor  
li s-au dat salarii şi bani pentru mîncare, aşa încît nu mai trebuiau să stoarcă  
bani de la puşcăriaşi pentru nevoile închisorii. Sentinţele de condamnare la

392 Creştinismul de-a lungul secolelor

închisoare erau date mai mult ca măsuri corective, şi nu ca pedepse pentru  
acte de delicventă împotriva societăţii. Elizabeth Gurney Fry (1780-1845) a  
continuat această activitate.

Mişcarea Şcolii Duminicale, popularizată de Robert Raikes în 1780 şi care  
avea drept scop să le dea copiilor educaţie religioasă şi învăţătură elementară  
în citire, scriere şi aritmetică, a fost preluată de evanghelici şi introdusă în  
biserica oficială. Societatea Tractatului Religios, fondată în 1799, şi Societatea  
Biblică Britanică şi pentru Străinătate, fondată în 1804 şi avîndu-1 ca  
preşedinte pe Lordul Teignmouth din Secta Clapham, au fost expresii practice  
ale interesului evanghelicilor faţă de răspîndirea Evangheliei prin pagina  
tipărită. Evanghelicii au fost de asemenea susţinătorii înflăcăraţi ai puternicei  
mişcări misionare a secolului.

2. Mişcarea Bisericii Largi. Dacă evanghelicii au reprezentat forţa  
spirituală a trezirii, şi dacă Mişcarea Oxford a reprezentat segmentul ritualist,  
Mişcarea Bisericii Largi a reprezentat elementul social şi modernist în Biserica  
Anglicană. Mişcarea Bisericii Largi a început în jurul anului 1830 şi a  
continuat să atragă adepţi pe parcursul secolului. Aceşti latitudinari, cum erau  
deseori numiţi, datorau mult idealismului kantian, pe care Samuel Taylor  
Coleridge, poet şi predicator, 1-a introdus în Anglia la Oxford. Ei susţineau că  
omul este conştient în mod intuitiv de existenţa lui Dumnezeu şi că Cristos  
este imanent în om, care era considerat fiu al lui Dumnezeu. Căderea şi  
Ispăşirea erau fie ignorate, fie minimalizate.

O ramură a mişcării, condusă de Frederic D. Maurice (1805-1872) şi  
Charles Kingsley (1819-1875), cleric şi romancier, a fondat un grup socialist  
creştin. Ei căutau să aducă împărăţia lui Dumnezeu pe pămînt prin legislaţie  
socială care ar da poporului democraţie economică, socială şi politică.

O altă parte a grupului susţinea idei asemănătoare cu cele ale episcopului  
John W. Colenso (1814-1883) din Natal, Africa, care a început să pună sub  
semnul întrebării scrierea de către Moise a Pentateuhului atunci cînd el nu a  
reuşit să răspundă satisfăcător la întrebările unui băştinaş în 1862. Destituit  
din slujbă de către episcopul de Capetown, Colenso a fost mai tîrziu  
reinstaurat de autorităţi mai înalte. Thomas Arnold (1795-1842), faimosul  
director de la Rugby, o şcoală particulară pentru băieţi, şi Henry Milman  
(1791-1868), vicarul de la Saint Paul, au aparţinut aceluiaş grup ca şi Colenso  
— grupul care a adoptat teoriile criticilor biblici germani. Aceste două  
grupări ale Mişcării Bisericii Largi au sprijinit astfel atît liberalismul în  
teologie cît şi o evanghelie socială.

3. Mişcarea Oxford. Mişcarea Oxford (1833-1845), legată de universtatea  
Oxford, punea accentul pe importanţa Bisericii şi a ritualului în viaţa  
religioasă a individului. în 1833, conducătorii ei au început să publice Tractate  
pentru timpuri, în care atrăgeau atenţia asupra importanţei succesiunii  
apostolice, a regenerării prin botez şi asupra importanţei ritualului în  
închinare. Numeroşi credincioşi anglicani au acceptat ideile lor.

Mişcarea a fost în parte un protest împotriva dominării Bisericii de către  
stat. Acordarea libertăţii religioase nonconformiştilor şi romano-catolicilor

li

Capitolul 35 393

prin acte ale Parlamentului în 1828 şi 1829 şi acordarea de drepturi cetăţeneşti  
burgheziei în 1832i i-a făcut pe mulţi credincioşi să se teamă că Biserica  
Anglicană ar putea fi, în timp, destituită din poziţia ei de biserică de stat de  
un Parlament dominat de forţe nonconformiste. Romantismul, cu accentul pe  
care-1 punea pe gloriile trecutului gotic şi pe dragostea pentru ritualul frumos  
care ar stimula emoţiile estetice în închinare, a contribuit la ritualismul  
mişcării. Oamenii au început să se intereseze de istoria riturilor şi a  
veşmintelor şi au căutat să dea slujbei mai mult din culoarea trecutului.  
Grupul care a iniţiat şi a stimulat aceste forţe în Biserica Anglicană a fost  
cunoscut sub diferite nume — Mişcarea Oxford, Mişcarea Bisericii  
Sacerdotale, Mişcarea Anglo-Catolică, Mişcarea Puseyită, după unul din  
lideri, Edward Pusey, şi Mişcarea Tractariană — nume dat după Tractatele  
pentru timpuri.

în 1827, John Keble (1792-1866) a scris o lucrare cu titlul Anul creştin.  
Această lucrare, care consta din imnuri spre lauda Bisericii şi a valorii  
Comuniunii, 1-a făcut pe Keble autorul efectiv al Mişcării Oxford. Predica sa  
despre „Apostazia naţională"1 , la 14 iulie 1833 la Oxford, a stîrnit mult  
interes faţă de ideile lui. Keble a pus accentul pe prezenţa fizică reală a  
trupului şi sîngelui lui Cristos în Comuniune şi a susţinut că ea este valabilă  
numai cînd este administrată de preoţi ordinaţi în succesiunea apostolică.

John Henry Newman (1801-1890) a devenit liderul tractarienilor după ce a  
elaborat primul din Tractatele pentru timpuri, în 1833. Newman, fiul unui  
bancher londonez, crescut în doctrina calvinistă, a trecut printr-o perioadă de  
liberalism la Oxford înainte de a se alătura grupului tractarian. Deşi el este  
cunoscut cel mai bine pentru imnul „Călăuzeşte, lumină binefăcătoare", el a  
fost adevăratul lider al Mişcării Oxford pînă cînd a devenit romano-catolic în  
1845. El a scris peste 20 de Tractate. Ultimul dintre ele, Numărul nouăzeci2 ,  
era format din observaţii asupra celor „Treizeci şi nouă de articole" şi asupra  
„Cărţii de rugăciune". în acest tractat, Newman argumenta că aceste  
documente nu erau anti-romano-catolice ci doar condamnau abuzurile din  
acea biserică. El credea că cele „Treizeci şi nouă de articole" şi „Cartea de  
rugăciune" demonstrau continuitatea Bisericii Anglicane cu Biserica  
Romano-Catolică. Prietenul lui, Henry Edward Manning şi aproape încă 875  
alţii, dintre care 250 erau preoţi sau lideri teologi la Oxford şi Cambridge, l-au  
urmat în Biserica Romano-Catolică după 1845. Cea mai mare lucrare a lui  
Newman a fost Apologia pro sua vita (1864), o relatare autobiografică a vieţii  
şi a operei sale. Spre sfîrşitul vieţii, a fost numit cardinal al Bisericii  
Romano-Catolice. El şi-a bazat gîndirea pe părinţii Bisericii şi a acceptat  
succesiunea apostolică, prezenţa reală, corporală a lui Cristos în elementele  
împărtăşaniei şi regenerarea prin botez.

După trecerea lui Newman la romano-catolicism, Edward Pusey (1800-  
1882) care era profesor de ebraică la Oxford, a devenit liderul mişcării pînă la  
moartea sa. Bărbaţii de la Oxford erau preocupaţi să ridice starea spirituală a  
Bisericii şi să o elibereze de sub controlul statului. Ei doreau să ia o poziţie de  
mijloc, între un corp ecleziastic infailibil şi individualismul excesiv din

394 Creştinismul de-a lungul secolelor

Biserică. Ei susţineau atît prezenţa reală a lui Cristos în elementele Cinei cît şi  
regenerarea prin botez. Ei s-au apropiat foarte mult de exaltarea  
romano-catolică a sacramentelor ca factori importanţi pentru îndreptăţire.

Pledînd pentru folosirea crucilor şi luminilor, bărbaţii din această mişcare  
au pus un accent reînnoit pe importanţa ritualului plin de culoare în liturghia  
Bisericii. De asemenea, arhitectura gotică era considerată un ajutor în  
închinare. Tendinţa ascetică creată de grup şi-a găsit expresia în fondarea de  
mănăstiri pentru bărbaţi şi femei care doreau să trăiască o viaţă ascetică de  
închinare şi slujire. O astfel de organizaţie pentru bărbaţi era „Părinţii  
Cowley".

De asemenea, mişcarea a adîncit prăpastia dintre Biserica Anglicană şi  
bisercile nonconformiste, prin accentul pus de ea pe natura sacramentală a  
liturghiei şi pe succesiunea apostolică. Ea a creat, în sînul Bisericii Anglicane,  
un nou grup care era în dezacord cu evanghelicii. Trebuie însă să i se  
recunoască meritul pentru serviciul pe care reprezentanţii mişcării l-au făcut  
celor săraci şi celor necredincioşi. Multora, ea le-a oferit un compromis  
atrăgător între romano-catolicism şi puternica poziţie evanghelică, şi le-a  
reamintit anglicanilor de moştenirea lor creştină universală.

B. între nonconformişti

în timp ce aceste trei mişcări agitau sau întinereau biserica de stat, între  
bisericile independente aveau loc noi schimbări. A fost înfiinţată Armata  
Salvării de către William Booth (1829-1912), un pastor metodist, cu scopul de  
a ajunge la toate clasele sociale prin evanghelizare în aer liber şi prin opere de  
caritate, în 1865. Organizaţiei i s-a dat numele de „Armata Salvării" şi în 1878  
Booth a organizat-o după principii militare, cu o organizare ierarhică şi cu  
uniforme. Astăzi ea este răspîndită în lumea întreagă.

John N. Darby (1800-1882), un avocat care a devenit preot în biserica  
Irlandei, a organizat, în 1831, în Dublin, grupurile cunoscute sub numele de  
„Brethren" (în româneşte „Fraţii"; la noi în România, cultul acesta şi-a luat  
numele de „Creştini după Evanghelie", n. trad.). Ei pun accentul pe preoţia  
credincioşilor şi pe călăuzirea directă a Duhului Sfînt în aşa măsură încît nu  
acceptă un pastor ordinat. Ei erau, şi încă sînt, oameni care studiază Biblia cu  
seriozitate şi continuă să manifeste o evlavie practică în vieţile lor. George  
Muller (1805-1898), fondatorul unui mare orfelinat la Bristol, şi Samuel  
Tregelles (1813-1875), un mare cercetător în domeniul textului Noului  
Testament, au fost amîndoi membri ai acestui grup. Numele de Plymouth  
Brethren este dat adesea acestui grup deoarece Plymouth a fost primul centru  
important al mişcării. Un alt membru, Thomas J. Barnardo (1845-1903), a  
înfiinţat multe case pentru băieţii orfani, începînd cu anul 1870.

Edward Irving (1792-1834), pastor prezbiterian, credea că biserica trebuie  
să se bucure de darurile Duhului Sfînt pe care ea le avusese în epoca  
apostolică. Adepţii lui puneau accentul pe „vorbirea în limbi" şi pe  
reîntoarcerea iminentă a lui Cristos. Mulţi s-au alăturat Bisericii Catolice  
Apostolice organizată în 1842.

Capitolul 35 395

Charles Haddon Spurgeon, bine  
cunoscut calvinist, pastor baptist şi  
£ predicator elocvent.

în 1844, George Williams (1821-1905) a înfiinţat „YMCA", (Asociaţia  
creştină a tinerilor bărbaţi), în cadrul căreia tinerilor din oraşe li se oferea  
posibilitatea de a practica sportul, de a participa la întruniri şi de a fi găzduiţi  
într-un mediu creştin. Această organizaţie a apărut în Statele Unite în 1851.  
Asociaţia paralelă, „YWCA" pentru tinerele femei creştine, a fost înfiinţată în  
1855 pentru a asigura servicii similare pentru tinerele femei din oraşe.

Charles H. Spurgeon (1834-1892) a devenit cel mai cunoscut predicator al  
Angliei la mijlocul secolului al XlX-lea. Creşterea numărului celor ce veneau  
să-1 asculte a determinat mutarea în biserici tot mai mari, pînă cînd, în 1861,  
el s-a mutat în Tabernacolul Metropolitan, care avea 4.700 de locuri şi a  
costat 31.000 de lire. Biserica sa a ajuns în 1891 Ia aproape 15.000 de membri.  
El a deschis Colegiul Pastorului, care pînă la vremea morţii lui Spurgeon,  
instruise în jur de 900 de predicatori.

întrunirile cu tema „Viaţa victorioasă", care se ţin în fiecare vară la  
Keswick, au început în 1875 sub conducerea lui Canon T.D.  
Harford-Battersby. Aceste întîlniri prezintă interes pentru creştinii din toate  
confesiunile. Prelegerile accentuează experienţa sfinţirii instantanee şi  
progresive menită să-1 ajute la înfrîngerea păcatului şi la trăirea biruitoare.  
Tipul de întruniri de la Keswick s-a răspîndit în centre din Statele Unite şi din  
Canada.

în 1859, a trecut peste Anglia o altă mişcare de trezire spirituală asociată  
cu trezirea prin rugăciunea laică din 1857 şi 1858 din Statele Unite. Această  
mişcare a revitalizat bisericile şi a promovat reforme sociale.

'I

396 Creştinismul de-a lungul secolelor

Trezirea din Ţara Galilor din 1904 şi 1905, care a început cu lucrarea lui  
Evan Roberts în oraşul minier Loughor, a devenit avangarda unei treziri în  
toată lumea. Atît trezirile din 1857 şi 1859 cît şi cea din 1904-1907 au fost  
descrise în multe cărţi de J. Edwin Orr care a arătat şi impactul lor social  
Trezirea din Coreea în 1907 a fost o altă trezire majoră care a avut legătură cu  
cea din Ţara Galilor.

II. LUCRAREA PROTESTANTA  
MISIONARA ENGLEZĂ

Bisericile protestante nu au făcut multă lucrare misionară în timpul epocii  
Reformei, deoarece toată energia lor era absorbită de munca de organizare şi  
de lupta pentru existenţă. în timpul Contrareformei, marea lucrare misionară  
a fost făcută de iezuiţi şi de alte ordine din Biserica Romano-Catolică. Dar o  
combinare a forţelor, începînd cu lucrarea lui William Carey în 1792, a dus la  
o lucrare misionară de o asemenea amploare în secolul al XlX-lea, în'cît acesta  
a fost numit „Marele Secol" în cadrul mişcării protestante misionare. în  
secolul al XX-lea, accentul este pus pe ecumenism sau pe reunirea Bisericii.

Acest entuziasm misionar a fost rezultatul trezirii spirituale în rîndurile  
pietiştilor şi ale metodiştilor, precum şi ale evanghelicilor din Biserica  
Anglicană. Oamenii doreau să-i convertească pe alţii la aceleaşi experienţe  
religioase pline de bucurie pe care le aveau ei. Cîştigarea de imperii de către  
naţiuni protestante ca Olanda şi Anglia i-a familiarizat pe europeni cu nevoia  
spirituală a oamenilor din alte ţări. Exploratori misionari ca Livingstone,  
Grenfell, Rebmann şi Krapf au dezvăluit lumii atît date ştiinţifice cît şi nevoile  
Africii. Concepţia Reformei despre importanţa relaţiei individului cu  
Dumnezeu a dat o ultimă şi decisivă motivaţie pentru o asemenea lucrare. Prin  
lucrarea misionară s-a urmărit cîştigarea de indivizi, mai degrabă decît de state  
întregi.

India s-a deschis pentru lucrarea misionară după 1813, cînd Compania  
Indiilor de Est a fost obligată să admită misionari. China a fost obligată să  
accepte misionari în 1858 prin Tratatul de la Tientsin care a pus capăt celui  
de-al doilea război al opiului. Este un paradox faptul că războiul pentru a  
forţa China să admită opiu pe teritoriul ei a avut ca rezultat deschiderea  
Chinei pentru misiuni.

După 1792, s-au organizat numeroase societăţi misionare. Societatea  
Misionară Baptistă a fost fondată la Kettering, Anglia, cu un fond iniţial de  
puţin peste 13 lire, ca rezultat al viziunii lui William Carey (1761-1834),  
pantofarul care a învăţat singur cîteva limbi. Carey a plecat în India, unde a  
condus o fabrică de indigo pînă cînd s-a mutat în 1800 la compania daneză  
Serampore, făcînd însă din lucrarea misionară şi din traducerea Bibliei  
preocuparea lui primordială. George Grenfell (1848-1906) a fost cel mai mare  
explorator misionar al societăţii baptiste. Lui, mai degrabă decît lui Stanley  
trebuie să i se atribuie meritul de a fi făcut harta rîului Congo cu afluenţii lui,'  
între anii 1884 şi 1886.

Capitolul 35 397

O scrisoare de la Carey a avut ca rezultat fondarea Societăţii Misionare  
Londoneze a Congregaţionaliştilor, în 1795. John Philip, David Livingstone,  
Robert Moffat şi John Mackenzie, omul care a convins guvernul britanic să  
anexeze Bechuanaland pentru a apăra băştinaşii de exploatarea de către  
coloniştii buri, au fost printre cei mai mari misionari.

Societatea Misionară Scoţiană şi Societatea Misionară Glasgow au fost  
fondate de către prezbiterienii scoţieni în anul 1796 şi respectiv în anul 1797,  
iar Societatea Misionară Bisericească a fost fondată de către anglicanii  
evanghelici în anul 1799. Cei mai mari misionari ai acesteia au fost Pilkington  
(1865-1897), misionarul traducător al Ugandei, şi George Alfred Tucker  
(1849-1914), misionarul episcop care are în mare măsură meritul de a fi adus  
Uganda sub coroana britanică şi de a fi instituit o politică progresistă, care a  
făcut o vreme din acea ţară una dintre cele mai avansate din Africa.  
Metodiştii au fondat Societatea Misionară Wesleyană în 1817. J. Hudson  
Taylor (1832-1905) a fondat în 1865 Misiunea Internă Chineză (cu scopul  
pătrunderii în interiorul Chinei, nu numai în oraşele de pe ţărmul mării).  
Principiul de bază era „misiune prin credinţă", adică tot sprijinul ei financiar  
trebuia să-i vină în urma rugăciunii cu credinţă. în 1890, ea cuprindea 40%  
din misionarii din China. în Europa au fost fondate în succesiune rapidă şi  
alte societăţi, şi au fost trimişi misionari în toate părţile lumii.

William Carey, al cărui moto era „Aşteaptă lucruri mari de la Dumnezeu  
şi îndrăzneşte lucruri mari pentru Dumnezeu", a plecat în India, unde a  
condus traducerea Bibliei în limba poporului. După ce India s-a deschis pentru  
misionari în 1813, şi-au început lucrarea misionară oameni ca Henry Martyn  
(1781-1812), care a fost inspirat spre lucrarea misionară citind Autobiografia  
lui David Brainerd. Lucrarea misionară americană s-a alăturat lucrării  
britanice după fondarea primei Societăţi Misionare Americane în 1810. în  
această epocă au devenit misionare multe femei necăsătorite.

Societatea Misionară Londoneză i-a urmat pe moravieni în Africa de Sud  
şi au făcut o lucrare excepţională între băştinaşi, deşi nu fără divergenţe, cu  
coloniştii buri. John Philip a apărat drepturile băştinaşilor convingînd  
guvernul britanic să le acorde libertăţi civile. Robert Moffat (1795-1883) a  
tradus Scriptura în limbile triburilor importante din Africa de Sud. David  
Livingstone a lărgit cunoaşterea geografică a Africii Centrale din 1841 pînă în  
1873 şi a luptat împotriva comerţului arab cu sclavi, care distrugea centrele  
potenţiale de predicare din sate. în ambele acţiuni, scopul lui a fost acela de a  
promova lucrarea misionară. Prezbiterienii scoţieni au acceptat chemarea lui  
Livingstone de a lucra în regiunea marilor lacuri din Africa Centrală.  
Societatea Misionară a Bisericii Evanghelice a dat misionarii care au început  
lucrarea în Uganda, şi au devenit acolo martiri.

Robert Morrison (1782-1834) a studiat limba chineză a mandarinilor şi a  
elaborat un dicţionar şi o traducere chineză a Bibliei, care a fost folosită  
imediat ce misionarii au avut acces în China, după 1858. Adoniram Judson  
(1788-1850) a alcătuit un dicţionar al limbii birmane şi a tradus Biblia în acea  
limbă.

398 Creştinismul de-a lungul secolelor

Rezultatele lucrării misionare au fost imense nu doar pentru mîntuirea  
băştinaşilor, ci şi pentru multe realizări culturale. Exploratorii misionari au  
fost adesea primii care au informat lumea despre situaţia geografică. Multe  
nume de misionari se află înscrise în Registrul Societăţii Geografice Regale a  
Britaniei datorită muncii lor de exploratori. Alţii, ca Alexander Mackay şi  
James Stewart, au construit primele drumuri în Uganda şi respectiv în Nyassa.  
Misionarii au deschis şcoli de educaţie academică şi industrială, ca Lovedale în  
Africa de Sud, au introdus noi culturi şi au stimulat comerţul aşa încît  
băştinaşii să-şi poată ridica propriul lor standard de viaţă. Alţii au ajutat la  
întărirea imperiului, crezînd că guvernul britanic putea apăra mai bine  
interesele băştinaşilor decît coloniştii care rîvneau la pămîntul lor. Bărbaţi ca  
Moffat, Morrison, Pilkington şi Carey au fost folosiţi de Dumnezeu ca să le  
dea localnicilor din ţările lor de adopţiune Scriptura în limba lor proprie.  
Mişcarea misionară a fost în unele privinţe precursoarea mişcării ecumenice  
moderne; deoarece băştinaşii nu au putut înţelege diviziunile între creştini,  
misionarii din multe confesiuni au început să lucreze împreună. Creştinismul a  
devenit o religie globală.

Acest progres nu a avut loc fără luptă. Naţionalismul în Orientul  
îndepărtat şi legătura nefericită făcută între misionari şi imperialismul apusean  
a creat probleme în China şi în alte ţări. Comunismul şi catolicismul s-au opus  
adesea lucrării misionare protestante. în timpul nostru, liberalismul între  
mulţi misionari a devenit o problemă tot mai mare. în ciuda acestor piedici,  
orice istoric nepărtinitor va admite marea contribuţie pe care Biserica a reuşit  
să o aducă lumii prin lucrarea ei misionară.

III. DEZBINAREA ŞI REUNIREA

BISERICILOR SCOŢIENE

• După ce biserica scoţiană s-a eliberat de sub controlul Romei în 1567, ea a  
fost confruntată în continuare cu problema posibilităţii de a menţine sistemul  
de organizare prezbiterian şi teologia calvinistă pe care le adoptase. Timp de  
peste un secol, scoţienii s-au opus încercărilor regilor dinastiei Stuart,  
episcopilor Laud şi altora, de a le impune sistemul episcopal de guvernare.  
Biserica Prezbiteriană a fost declarată, în 1690, Biserică Naţională a Scoţiei,  
numai după ce Iacob al II-lea a plecat din Anglia, iar William şi Măria au  
preluat tronul englez.

Din 1690 pînă în 1847, biserica scoţiană a fost bîntuită de dezbinări  
cauzate de problema patronajului laic. Patronajul laic însemna că regele sau  
proprietarii de pămînturi aveau dreptul de a dicta cine să fie pastorul bisericii  
de pe domeniul lor. Patronajul a fost legiferat printr-un act de către  
Parlamentul englez în 1712. Au avut loc multe diviziuni, deoarece scoţienii  
luptau pentru libertatea bisericii lor. Ebenezer Erskine (1680-1754) a fost  
destituit de către Adunarea Generală a Bisericii Scoţiei pentru că susţinuse  
dreptul unei congregaţii de a-şi alege propriul pastor. în 1733, el, împreună cu  
alţii, au fondat Prezbiteriul Asociat, care în 1740 a devenit Biserica Secesiunii.

Capitolul 35 399

Această biserică s-a dezbinat iarăşi în 1747 în două grupuri, dar în 1820 cele  
două grupuri s-au unit în Biserica Secesiunii Unită.

Problema patronajului laic a avut de asemenea ca rezultat fondarea  
Bisericii Ajutorării de către Thomas Gillespie (1708-1774), în 1761. Biserica  
Ajutorării şi Biserica Secesiunii Unită s-au unit pentru a forma în 1847  
Biserica Unită Prezbiteriană, datorită asemănărilor poziţiei lor împotriva  
patronajului laic.

O sciziune şi mai importantă a avut loc atunci cînd Thomas Chalmers  
(1780-1847), un mare matematician, predicator şi teolog, a condus un grup la  
fondarea Bisericii Independente („Free Church"), în 1843. Această sciziune a  
avut loc în legătură cu problema dreptului unei congregaţii de a-şi alege  
propriul pastor şi în legătură cu spiritul crescînd de trezire stimulat de trezirea  
evanghelică din Scoţia. O trezire anterioară, condusă de Robert Haldane  
(1764-1842) şi James Haldane (1768-1851) a precedat-o pe cea condusă de  
Chalmers. Peste o treime din pastorii bisericii de stat, adică 474 de pastori,  
s-au retras din biserica de stat şi au devenit independenţi. Biserica  
Independentă a devenit o grupare cu o puternică activitate evanghelistică şi  
misionară. în 1868, ea avea opt sute de biserici şi aproape o mie de clerici. în  
1900, ea s-a unit cu Biserica Unită Prezbiteriană pentru a forma Biserica Unită  
Independentă. O mică minoritate, uneori cunoscută sub numele de Wee Frees,  
a refuzat să se unească şi a continuat să existe ca Biserică Independentă a  
Scoţiei. Biserica Unită Independentă s-a combinat cu Biserica Scoţiei în 1929,  
deoarece dreptul patronajului laic — principala cauză a dezbinării —  
dispăruse de mult, o dată cu abolirea patronajului printr-un act al  
Parlamentului dat în 1874. Astăzi, Biserica Scoţiei este principala biserică în  
Scoţia.

Liberalismul a fost de asemenea o problemă în bisericile scoţiene.  
Profesorul William Robertson Smith, care a fost destituit din slujba sa la  
colegiul Bisericii Independente din Aberdeen în 1881, a fost în cea mai mare  
măsură responsabil pentru răspîndirea ideilor critice germane în Scoţia şi  
pentru apariţia liberalismului.

IV. BISERICA ÎN IRLANDA

Antagonismul rasial şi ura naturală a cuceriţilor faţă de cuceritori s-au  
intensificat în timpul Reformei, deoarece englezii au acceptat protestantismul  
în timp ce irlandezii au rămas romano-catolici. Cînd a devenit rege al Angliei,  
Iacob I a adîncit diviziunea, colonizînd Irlanda de Nord cu colonişti scoţieni.

Din punct de vedere religios, între anii 1689 şi 1914, în Irlanda, au avut  
loc două evenimente majore. Primul a fost emigrarea a 200.000 de  
scoţieni-irlandezi din Irlanda de Nord în America, între anii 1710 şi 1760.  
Acolo ei au devenit temelia prezbiterianismului american. Apoi, boala care a  
cauzat distrugerea recoltelor de cartofi în anii 1840 a făcut ca peste un milion  
de oameni, în majoritate romano-catolici, să emigreze în Statele Unite.

Al doilea eveniment major a fost despărţirea Bisericii Anglicane de stat în  
anul 1869. Pînă atunci, irlandezii aveau de plătit taxe bisericeşti pentru

ue-a iiingui secolelor

susţinerea Bisericii Anglicane şi taxe voluntare pentru a sprijini clerul  
romano-catolic pe care l-au acceptat ca fiind adevăraţii lor preoţi. Lor le  
fuseseră acordate drepturi civile mai înainte, în 1829, prin Actul de  
Emancipare Catolică, care deschidea pentru romano-catolici toate poziţiile în  
guvernul local şi naţional, cu excepţia tronului, a funcţiei de guvernator  
general al Irlandei, de cancelar şi de arhiepiscop de Canterbury. Deşi aceste  
schimbări au ajutat într-o măsură la potolirea animozităţii, ostilitatea  
religioasă între englezi şi irlandezi a persistat pînă în secolul al XX-lea.  
Trezirea din Ulster din 1859 a adus o reînnoire spirituală în Irlanda de Nord.

V. BISERICA PE CONTINENT

Misiunea Interioară în Germania şi Riveil în zonele din Europa Apuseană  
în care se vorbeşte limba franceză au avut loc între anii 1825 şi 1860, ele fiind  
echivalentele continentale ale trezirilor din Anglia şi din America de Nord.  
Robert Haldane a dus flacăra trezirii în Elveţia la începutul secolului. Lideri  
ca Alexandre Vinet (1797-1847), Cesar Malan (1787-1864), Francis R. Gaussen  
(1790-1863) şi istoricul bisericii Merle D'Aubigne au ajutat la dezvoltarea  
Riveil-hn în Elveţia. Frederic şi Adolphe Monod au fost liderii din Franţa.

Trezirea spirituală cunoscută sub numele de Misiunea Interioară Germană  
a fost rezultatul lucrării lui Johann H. Wichern (1808-1881). Misiunea  
Interioară a început în 1848 să promoveze atît rezultatele practice sociale ale  
trezirii cît şi lucrarea de evanghelizare. începînd în Hamburg în 1833, Wichern  
a construit case pentru băieţii orfani, case pentru bătrîni, case cu camere de  
închiriat, misiuni în oraşe, şi instituţii care să lucreze cu deţinuţi şi marinari,  
în anii 1830, Theodore Fliedner (1800-1864) a organizat la Kaiserwerth case de  
diaconese pentru femeile protestante care se angajau în lucrările sociale ale  
Bisericii. Groen Van Prinster a condus o trezire asemănătoare în Ţările de Jos.  
Dezvoltarea spirituală a lui Abraham Kuyper (1837-1920) 1-a dus la scrierea a  
numeroase cărţi teologice şi la fondarea Universităţii Independente din  
Amsterdam. Nicolai F.S. Grundtvig (1783-1872) în Danemarca a pus accentul  
pe trezirea pietistă şi şi-a canalizat eforturile spre dezvoltarea cooperativelor şi  
a „şcolilor populare". George Scott în Suedia şi Gisle Johnson în Norvegia au  
continuat trezirea ce avusese loc mai înainte, legată de lucrarea lui Hans N.  
Hauge (1771-1824) în Suedia. Mişcările de pe continent au părut a fi orientate  
mai mult spre lucrări sociale decît cele din Statele Unite şi din Insulele  
Britanice.

O remarcabilă trezire spirituală a avut loc în Coreea între prezbiterieni în  
anul 1907. Misionarul prezbiterian John L. Nevius a vizitat Coreea şi a  
promovat ideea unei biserici independente cu autoconducere şi autodezvoltare,  
misionarii urmînd să facă turnee de evanghelizare împreună cu lucrătorii  
naţionali pe care să-i ucenicizeze. Trezirea rezultată a cîştigat mii de oameni,  
începînd cu anul 1907. în anii 1970 a avut loc o altă reînviere a credinţei  
creştine, iar astăzi Coreea este creştină în procent de 20 la sută.

Capitolul 35 401

NOTE

1. Henry Bettenson, Documents of the Christian Church (New York:  
Oxford University Press, ed. a 2-a, 1963), p. 315-318.

2. Ibid., p. 318-321.

4

TREZIRE SPIRITUALA, MISIUNI  
ŞI MODERNISM, 1789-1914

36

Duşmani ai credinţei

în timpul secolului al XlX-lea au apărut cîteva mişcări cu puternică  
influenţă care au ameninţat credinţa pe care Biserica s-a străduit să o menţină  
de-a lungul veacurilor. Critica biblică a apărut din climatul individualist şi  
umanist produs de Renaştere. Această orientare a fost consolidată atît de către  
raţionalismul şi individualismul secolului al XVIII-lea, cît şi de concepţia  
istorică a Romantismului şi de filozofia idealistă germană. Preocuparea pentru  
bunurile materiale, generată şi promovată de nivelul de viaţă mai ridicat,  
datorat revoluţiei industriale, a ajutat de asemenea la distragerea atenţiei  
tuturor claselor de la autoritatea absolută a Bibliei ca standard pentru credinţă  
şi viaţă. Dogma biologică a evoluţiei, aplicată prin analogie la Biblie, a făcut  
din creştinism produsul unui sistem de evoluţie religioasă. Negarea autorităţii  
Bibliei este un rezultat logic al acestui punct de vedere.

I. CRITICA

în general, oamenii se apropie de Biblie în una din trei forme de abordare.  
Pietiştii au abordat-o dintr-o perspectivă experimentală, în care aplicarea  
adevărului la viaţa de fiecare zi este criteriul de bază. Alţii o abordează ca pe  
o carte care este o sursă de doctrină. Iar alţii au adoptat o abordare istorică,  
care are ca rezultat concepţia potrivit căreia Biblia ar fi doar un ghid etic.  
Această abordare a devenit la modă în secolul al XlX-lea, datorită influenţei  
filozofiei idealiste germane. Cînd abordarea istorico-critică a fost combinată  
cu aplicarea teoriei evoluţiei la fenomenele religioase, s-a finalizat cadrul  
pentru un sistem de critică biblică.

Discuţia între o persoană care acceptă abordarea critică a Bibliei şi una  
care crede în inspiraţia şi integritatea Bibliei este dificilă, deoarece fiecare  
dintre cei doi are idei fundamental diferite de ale celuilalt. Criticul radical al  
Bibliei porneşte de la presupunerea că Biblia este o carte care trebuie judecată  
după canoanele criticii literare, aşa cum este tratată oricare altă operă literară;  
că există o evoluţie a religiei şi că explicaţiile naturale ale fenomenelor biblice  
trebuie să înlocuiască explicaţiile supranaturale. Asemenea persoane consideră  
Biblia ca fiind o carte scrisă de autori umani. Ei neagă funcţia Duhului Sfînt  
în inspirarea scriitorilor Scripturii.

404 Creştinismul de-a lungul secolelor

A. Cadrul filozofic şi teologic al criticii biblice.

Filozofia idealistă a lui Immanuel Kant (1724-1804), combinată cu vederile  
lui Schleiermacher, Hegel şi Ritschl, a creat un cadru filozofic favorabil  
pentru o abordare critică a Bibliei. Kant a acceptat accentul pus de Locke pe  
simţ şi cel pus de Descartes pe raţiune, considerîndu-le chei ale cunoaşterii  
fenomenelor naturii; dar în Critica raţiunii pure (1781) el argumenta că, prin  
simţuri sau raţiune, omul nu-L poate cunoaşte pe Dumnezeu sau sufletul, el  
clasîndu-le pe ambele ca date ale lumii „numenului". Formaţia sa pietistă 1-a  
condus la afirmaţia că sentimentul obligaţiei morale sau conştiinţa omului —  
pe care el o numea „imperativul categoric" — ar trebui să fie punctul de  
plecare pentru religie. Deoarece omul are un simţ moral, argumenta Kant în  
Critica raţiunii practice (1781), există un Dumnezeu care a dat acel simţ. Dacă  
cei care ascultă de ceea ce le dictează conştiinţa trebuie să fie răsplătiţi,  
postulatul sufletului şi al vieţii veşnice devin esenţiale, fiindcă deseori cei buni  
nu primesc răsplată în această viaţă.

Deoarece Kant nega faptul că omul poate cunoaşte lumea numenului, nu  
există nici un loc în sistemul lui pentru o revelaţie istorică şi obiectivă a lui  
Dumnezeu în Biblie. Pentru el, Biblia este doar o carte de istorie făcută de  
om, care trebuie să fie supusă criticii istorice ca oricare altă carte. în sistemul  
lui Kant nu este loc pentru Cristos, Dumnezeul-Om. Omul, cu voinţa sa liberă  
şi cu simţul său înnăscut cu privire la ceea ce este bine, devine creatorul unei  
religii în care el dezvoltă moralitatea inerentă din el însuşi. Există o linie logică  
de continuitate între idealismul kantian şi liberalismul modern care crede în  
„scînteia divină" dinăuntrul fiecăruia din noi, pe care, susţin liberalii, trebuie  
doar să o cultivăm pentru a avea o conduită morală bună şi, în final,  
nemurire. în felul acesta, Kant a contribuit la furnizarea unui cadru filozofic  
pentru critica biblică precum şi pentru teologia liberală modernă.

Spre deosebire de Kant, care a găsit punctul de plecare pentru religie în  
natura morală a omului, Friedrich D.E. Schleiermacher (1768-1834) a făcut  
din sentimente sau emoţii elemenfuTdin carese dezvoltă experienţa religioasă.  
Schleiermacher a fost educat în şcolile moraviene şi datorează natura  
subiectivă a filozofiei sale acestor şcoli şi Romantismului. în cartea sa  
Credinţa creştină (cea 1821), religia este prezentată nu ca un set de credinţe şi  
de obligaţii bazate pe autoritatea Bibliei, ci ca rezultatul sentimentelor de  
dependenţă absolută a omului într-un univers măreţ în care el este doar o  
entitate mică. Creştinismul îl aduce cel mai bine pe om în armonie cu  
Dumnezeu cînd omul îşi dă seama în mod pasiv de dependenţa sa de  
Dumnezeu. în felul acesta, religia devine doar o înţelegere subiectivă a lui  
Cristos, care slujeşte ca Mijlocitor care îl împacă pe om cu Absolutul imanent  
în univers. în felul acesta, omuL nu mai este dependent de revelaţia istorică a  
voii lui Dumnezeu ci, pentru a se bucura de o experienţă religioasă  
satisfăcătoare, el are nevoie doar să cultive sentimentul dependenţei de  
Dumnezeu în Cristos. Datorită părerii sale că esenţa religiei este subiectivitate,  
Schleiermacher este adesea numit părintele teologiei moderne.

George W.F. Hegel (1770-1831) a avut de asemenea o influenţă marcantă

Capitolul 36 405

atît asupra teologiei cît şi asupra abordării critice a Bibliei. în concepţia lui,  
Dumnezeu este Absolutul care caută să Se manifeste în istorie printr-un proces  
logic de împăcare a contrariilor, pe care Hegel le-a numit teză şi antiteză.  
Sinteza sau reconcilierea crează o nouă pereche de contradicţii, care sînt din  
nou contopite într-o nouă reconciliere sau sinteză. Hegel susţine astfel că  
evoluţia filozofică este modul în care se manifestă Absolutul. Dialectica sau  
logica sa au fost preluate de Marx, iar accentul pus de el pe stat ca  
manifestare a Absolutului a fost împrumutat de Hitler şi de Mussolini pentru  
a glorifica atît statul cît şi pe dictatorul care este în fruntea lui.

Albrecht Ritschl (1822-1889) a fost influenţat de concepţia lui  
Schleiermacher care pretinde că sentimentul religios este baza religiei, dar el a  
insistat că religia este conştiinţa socială a dependenţei. Cristosul istoric din  
Evanghelii i-a adus individului revelaţia păcatului şi mîntuirea prin credinţă.  
Biblia este pur şi simplu o înregistrare a conştiinţei comunităţii şi, ca urmare,  
ea ar trebui să fie supusă investigaţiei istorice în acelaşi mod ca oricare altă  
carte. în felul acesta, Ritschl, ca şi alţi filozofi, făcea religia subiectivă,  
deschizînd calea spre studiul critic extrem al Bibliei. El a promovat de  
asemenea abordarea socială a problemelor religioase pe baza dragostei.

B. Critica biblică

Raţionalismul Iluminismului şi filozofia idealistă a epocii romantice au  
fost în felul acesta părinţii criticii care încearcă să distrugă natura  
supranaturală a Bibliei ca revelaţie şi care face din Biblie o relatare a evoluţiei  
subiective a religiei în conştiinţa umană. Opoziţia faţă de o critică atît de  
distrugătoare nu trebuie să-1 determine pe cercetătorul plin de reverenţă al  
Bibliei să respingă întreaga critică biblică. Critica istorică şi literară, sau  
introducerea, cum i se mai spune uneori, care a ajuns să fie asociată cu  
vederile distructive de mai sus, este studiul atent al cadrului istoric al fiecărei  
cărţi a Bibliei; critica textuală este studiul textului Bibliei într-o încercare de a  
stabili dacă textul pe care îl avem este cel care a venit din mîinile scriitorilor.  
Critica textuală a ajuns la concluzia că textul Bibliei este de un înalt grad de  
acurateţe, aşa îneît putem fi siguri că ceea ce avem sînt scrierile autorilor  
Bibliei. în acest fel nici o doctrină sau învăţătură etică a Scripturii nu poate fi  
pusă sub semnul întrebării nici de către cel mai radical critic. Critica istorică şi  
literară, şi nu critica textuală a fost cea care a distrus credinţa multor persoane  
în revelaţia divină din Biblie.

începutul criticii istorice şi literare i se atribuie doctorului francez din  
secolul al XVIII-lea, Jean Astruc (1684-1766), care în 1753 a împărţit cartea  
Genesa în două părţi. El a presupus că pentru scrierea ei au fost folosite ca  
surse două documente, deoarece a găsit numele Elohim (Dumnezeu) în unele  
locuri, şi Iehova (Domnul) în altele. Johann G. Eichhorn (1752-1827), cel  
care a enunţat dictonul că Biblia trebuie să fie citită ca o carte omenească şi să  
fie testată prin mijloace omeneşti, a dat acestor studii numele de „critică  
înaltă". Eichhorn a observat şi alte caracteristici literare, pe lîngă folosirea  
numelor pentru Dumnezeu, care l-au determinat să creadă că nu numai  
Genesa, ci întregul Hexateuh (primele şase cărţi — de la Genesa la Iosua) este

406 Creştinismul de-a lungul secolelor

format din documente combinate. în 1853, Hupfeld a fost primul care a  
susţinut că Pentateuhul este opera a cel puţin doi autori diferiţi, şi nu o  
naraţiune compusă de Moise din mai multe surse. Graf şi Wellhausen au  
dezvoltat o teorie mai amplă sub numele de „teoria Graf-Wellhausen", care a  
fost adoptată de criticii literari şi istorici ai Bibliei. După această teorie,  
locurile în care este folosit numele Iehova constituie documentul cel mai vechi  
cu numele J; o altă parte, scrisă de un alt autor, a fost numită sursa E; alta,  
din Deuteronom, a fost numită sursa D; şi o alta a fost numită sursa P. în  
felul acesta, este contestată unitatea Pentateuhului şi este negată calitatea de  
autor a lui Moise.

Criticii mai recenţi au împărţit cartea Isaia în cel puţin două părţi şi au  
mutat data scrierii cărţii Daniel în perioada Macabeilor, aşa încît ea devine  
istorie şi nu profeţie şi istorie. Dezvoltarea doctrinei în Biblie a fost explicată  
pe linii evoluţioniste. Criticii puneau accentul pe dezvoltarea ideii de  
Dumnezeu de la Dumnezeul primitiv al furtunii de pe Muntele Sinai pînă la  
Dumnezeul etic monoteist al profeţilor. Activitatea arheologilor biblici i-a  
obligat pe mulţi critici să-şi abandoneze poziţiile radicale anterioare, deoarece  
descoperirea lor confirmă poziţia conservatoare cu privire la Biblie.

începutul criticii literare şi istorice al Noului Testament îi este atribuit în  
mod curent lui Hermann S. Reimarus (1694-1778), care a predat limbi  
orientale la Hamburg. în Fragmente (1778) el tăgăduia posibilitatea minunilor  
biblice şi avansa ideea că scriitorii Noului Testament, cu povestirile lor despre  
minuni, erau pur şi simplu nişte impostori îmbrăcaţi în haina pioşeniei.  
Gotthold Lessing (1729-1781), care a publicat Fragmentele lui Reimarus,  
argumenta că Scriptura i-a slujit omului drept călăuză în timpul fazei primitive  
a dezvoltării lui religioase, dar raţiunea şi simţul datoriei sînt călăuze  
suficiente în stadiul mai avansat al religiei.

Ferdinand C. Baur (1792-1860) susţinea în 1831 că în Biserica Primară a  
existat un iudaism care accentua Legea şi pe Mesia. Această abordare poate fi  
observată în scrierile lui Petru. Pavel a dezvoltat o antiteză în Romani şi în  
Galateni, în care accentul este pus pe har în opoziţie cu Legea. Vechea  
Biserică Catolică din secolul al Il-lea reprezenta o sinteză a vederilor lui Petru  
şi Pavel. Această sinteză este exprimată în cărţi ca Evanghelia după Luca şi în  
epistolele pastorale. Apoi Baur a trecut la datarea cărţilor Noului Testament  
în acest cadru, după modul în care ele reflectă concepţiile lui Petru, Pavel sau  
Ioan. Astfel, datele istorice au făcut loc presupoziţiilor filozofice subiective în  
stabilirea cronologiei cărţilor Noului Testament.

în secolul al XX-lea critica Noului Testament s-a concentrat succesiv  
asupra a trei moduri diferite dar interdependente de a aborda Evangheliile.  
Critica sursei se ocupă de ordinea scrierii Evangheliilor sinoptice (Matei,  
Marcu şi Luca) şi de măsura în care sînt dependente una de alta sau chiar de  
surse mai vechi. între anii 1920 şi 1940, a luat fiinţă critica formei, cu scopul  
de a descoperi formele sau şabloanele în care s-au transmis în primii ani ai  
creştinismului în mod oral faptele şi învăţăturile lui Isus înainte ca acestea să  
se fi fixat în scris în Evanghelii. Această abordare pretinde că Evangheliile

Capitolul 36 407

conţin adevăr despre Cristos care poate fi descoperit numai după ce sînt date  
la o parte învelişurile tradiţiei şi formei sub care este ascuns adevărul. Recent,  
critica redactării ocupă un loc central. Ea îşi propune să analizeze maniera şi  
semnificaţia subtilelor schimbări pe care scriitorii Evangheliei le-au introdus —  
după cum pretind criticii — în relatările lor despre viaţa şi lucrarea lui Cristos.

Unii teologi, care adoptă vederi critice faţă de Noul Testament, consideră  
că esenţa Evangheliei o constituie învăţăturile etice ale lui Isus şi că Pavel a  
schimbat religia etică simplă a lui Isus într-o religie răscumpărătoare. Critica  
istorică şi literară distructivă i-a făcut pe mulţi să respingă inspiraţia Bibliei ca  
revelaţie de la Dumnezeu prin oameni inspiraţi de Duhul Sfînt, şi să  
minimalizeze sau să nege divinitatea lui Cristos şi a lucrării Sale de mîntuire pe  
crucea de pe Calvar. Viaţa lui Isus (1835-1836) de David F. Strauss (1808-  
1874) a combinat toate aceste idei. Strauss nega atît minunile şi integritatea  
Noului Testament, cît şi divinitatea lui Cristos, pe care el îl vedea ca pe un om  
care credea doar că El este Mesia.

Germania, odată patria Reformei, a devenit ţara în care s-a dezvoltat  
critica. Istoria Germaniei lui Hitler ilustrează bine pînă unde pot merge  
oamenii atunci cînd neagă revelaţia lui Dumnezeu din Biblie şi cînd înlocuiesc  
revelaţia cu raţiunea şi cu ştiinţa ca autoritate pentru gîndire şi pentru acţiune.

II. MATERIALISMUL

O altă mişcare sau teorie care a ameninţat credinţa în timpul secolului al  
XlX-lea şi care o mai ameninţă şi astăzi a fost şi este materialismul. Mai subtil  
poate decît critica istorică şi literară, materialismul poate fi definit ca practica  
din societatea modernă de a pune accentul pe valorile materiale ale unui  
standard înalt de viaţă. în măsura în care atenţia omului se concentrează  
asupra acestei vieţi, el va neglija valorile spirituale ale vieţii veşnice.  
Abundenţa de bunuri, care a făcut posibil un standard înalt de viaţă, este un  
rezultat al revoluţiei industriale care a avut loc prima dată în Anglia între anii  
1760 şi 1830. Puterea maşinilor a înlocuit puterea manuală, aşa încît puteau fi  
produse ieftin mari cantităţi de bunuri. Nicăieri nu a fost pus un aşa mare  
accent pe standardul material înalt de viaţă ca în America. Atît Walter  
Rauschenbusch, fondatorul evangheliei sociale în America, cît şi Karl Marx,  
au subliniat în sistemele lor ceea ce ei au considerat a fi importanţa  
primordială a bunurilor materiale în viaţă. Cei care pun un astfel de accent pe  
distribuirea bunurilor materiale uită că „omul nu trăieşte numai cu pîine".

in. CREAŢIONISM CONTRA EVOLUŢIE

- Dacă critica filozofică, literară şi istorică a Bibliei a distrus credinţa în  
Biblie ca revelaţie de la Dumnezeu, şi dacă materialismul produs de revoluţia  
industrială a creat indiferenţă faţă de o viaţă viitoare, vederile lui Charles  
Darwin (1809-1882) şi ale succesorilor lui au creat ideea că nu există păcat, sau  
că păcatul este pur şi simplu rămăşiţa instinctului animal în om. Evoluţia ca  
doctrină filozofică datează din vremea lui Aristotel, dar Darwin a fost primul  
care a dezvoltat-o pe ceea ce părea a fi o bază ştiinţifică.

408 Creştinismul de-a lungul secolelor

Darwin a petrecut un timp în studiul medicinei şi al teologiei, înainte de  
a-şi dezvolta înclinaţiile spre a deveni naturalist. O călătorie în jurul lumii pe  
vasul Beagle, între anii 1831 şi 1836, 1-a convins că diferenţele între animalele  
vii şi fosilele de pe uscat şi cele de pe insulele pe care el le-a vizitat puteau fi  
justificate numai prin evoluţia biologică. El a publicat cartea Originea  
speciilor în anul 1859, după ce aflase că Alfred Wallace ajunsese în mod  
independent la concluzii similare. în cartea sa, Darwin argumentează că lupta  
pentru existenţă menţine constantă populaţia diferitelor specii, în ciuda  
faptului că reproducerea se face în progresie geometrică şi că se produce mult  
mai mult decît este esenţial pentru supravieţuirea speciilor. în această luptă,  
unii indivizi dezvoltă caracteristici favorabile pentru supravieţuire printr-un  
proces de adaptare la mediu. Aceste caracteristici sînt transmise prin selecţia  
sexuală, în care se împerechează femelele şi masculii privilegiaţi. în felul acesta  
supravieţuiesc doar cei mai puternici. El s-a gîndit că o asemănare ca aceea  
dintre structura corpului omului şi structura corpului animalelor confirmă  
teoria lui, dar el uita că aceasta sau alte asemănări ar putea fi dovezi ale  
existenţei unui concept al Creatorului care le-a dat creaturilor sale structuri ale  
trupului similare datorită asemănării mediului în care trăiesc. Darwin a  
aplicat teoria lui la om în Originea omului (1871), argumentînd că omul este  
legat de viaţa animală prin tipuri comune ancestrale.

Teoria lui Darwin despre continuitatea între om şi animal a fost rezumată  
în expresia „descendenţă însoţită de schimbare", sau continuitate. Această  
concepţie este opusă concepţiei biblice care enunţă creaţia specială de către  
Dumnezeu, sau discontinuitatea între specii şi caracterul fix al grupurilior  
create astfel. Subliniind similarităţile dintre om şi animale, Darwin ignoră  
unicitatea creierului omului, puterea lui de vorbire, memoria, conştiinţa,  
concepţia lui despre Dumnezeu şi sufletul. El admite că ultimele trei subiecte  
constituie probleme pentru teoria lui. Nu a fost descoperită veriga lipsă care ar  
identifica în mod concludent omul cu animalele; de fapt, încrucişarea între  
multe grupuri este imposibilă. Folosirea cuvîntului bara, în ebraică, pentru  
actul creaţiei este folosită numai pentru ceruri şi pămînt, mamifere şi om  
(Genesa 1:1, 21, 27). Dumnezeu a făcut ca fiecare din diferitele grupuri să se  
înmulţească „după soiul lui".

Cu toate că teoria evoluţiei neagă creaţia directă a omului de către  
Dumnezeu, cel mai mare rău vine de la aplicarea teoriei evoluţiei la  
dezvoltarea religiei. Dumnezeu şi Biblia sînt considerate ca produse  
evoluţioniste ale conştiinţei religioase a omului, iar cărţile Bibliei sînt datate în  
consecinţă. Escatologia biblică, după care perfecţiunea va veni în această  
lume numai prin intervenţia directă a lui Dumnezeu prin revenirea lui Cristos,  
este înlocuită cu concepţia evoluţionistă a unei lumi îmbunătăţite tot mai mult  
prin efortul uman. Deoarece omul nu este vinovat prin păcatul originar, nu  
este nevoie de Cristos ca Mîntuitor. Tennyson a dat expresie poetică evoluţiei  
în poemul său autobiografic In memoriam (1850).

Evoluţia a mai fost folosită pentru justificarea ideii superiorităţii unei  
anumite rase, deoarece această idee se acordă cu concepţia lui Darwin despre

Capitolul 36 409

supravieţuirea celui mai puternic. Ea a fost de asemenea folosită pentru a  
justifica lipsa totală a unei baze sau norme pentru etică. Comportarea bună  
este pur şi simplu totalitatea acelor acţiuni considerate potrivite de către  
fiecare generaţie drept conduită corectă a societăţii. Doctrina evoluţiei a fost  
folosită şi pentru a glorifica războiul ca o modalitate de supravieţuire a celor  
mai puternici.

S-a ajuns la toate aceste concluzii datorită aplicării unei teorii biologice la  
alte domenii printr-o folosire neîntemeiată a analogiei ca argument.

IV. COMUNISMUL

Biserica a fost de asemenea confruntată cu ostilitatea socialismului în  
secolul al XX-lea. Această mişcare îşi are rădăcinile în filozofia materialistă a  
lui Karl Marx (1818-1883). De la Adam Smith, Marx a împrumutat ideea că  
singură munca creează valoare; de la Hegel a împrumutat metoda lui; iar de la  
socialiştii utopici, a împrumutat ţelul utopic. El şi Friedrich Engels au dat  
liniile principale ale filozofiei lor în lucrarea Manifestul comunist (1848). Marx  
fusese atras de filozofia lui Hegel, dar el a înlocuit Fiinţa Absolută a lui Hegel  
cu materialismul. Realitatea, susţinea el, este doar materia în mişcare. Pe  
această bază, el a construit ideea că toate instituţiile religioase, sociale şi  
politice ale societăţii sînt determinate de felul în care îşi cîştigă oamenii  
existenţa. Lupta de clasă apare deoarece capitalistul ia plusvaloarea sau  
profiturile. Marx argumenta că profiturile aparţin muncii, deoarece, credea  
el, numai munca este cea care poate crea valoare. Marx a prezentat evoluţia  
acestei lupte aplicînd logica lui Hegel. Capitalismul şi-a generat propria  
antiteză, adică proletariatul, care îl va distruge şi va înfiinţa o societate fără  
clase, după o dictatură temporară a proletariatului sau muncitorilor. Lenin a  
elaborat un set de tactici agresive prin care să fie realizat acest sistem. El a  
accentuat ideea că un mic partid de comunişti, devotat, disciplinat, poate să se  
infiltreze în organizaţiile democratice — cum ar fi sindicatele şi guvernul — şi  
să folosească un timp de criză sau de război pentru a pune mîna pe putere.  
Stalin a combinat cu succes acest program şi această tehnică în statul rus.

Marx şi adepţii lui cred că „omul trăieşte numai cu pîine". Ei ignoră  
păcatul omenesc, care întotdeauna va tulbura ordinea lor ideală, dacă nu  
recurg la înregimentare brutală, ceea ce comuniştii au făcut pretutindeni. De  
asemenea, ei simplifică prea mult problemele umane. în sistemul lor, nu este  
loc pentru Dumnezeu, Biblie sau standarde absolute. Ei susţin că „religia este  
opiu pentru popor". în timp ce accentuarea importanţei factorului economic a  
fost un ajutor pentru istorici, istoria recentă dezvăluie ostilitatea fundamentală  
a marxismului faţă de toate formele de religie. în timp ce continuitatea religiei  
creştine şi a Bisericii nu este dependentă de nici un sistem politic sau economic  
anume, trebuie să recunoaştem faptul că socialismul practicat de comunişti  
găseşte că este dificil să se împace cu Biserica.

Critica Bibliei, teoria evoluţiei lui Darwin şi alte forţe sociale şi intelectuale  
au creat liberalismul religios la sfîrştul secolului al XlX-lea. Teologii liberali  
au aplicat evoluţia la religie ca o cheie care ar putea explica dezvoltarea ei. Ei

410 Creştinismul de-a lungul secolelor

au insistat asupra continuităţii experienţei religioase a omului în aşa măsură  
încît religia creştină a devenit doar produsul evoluţiei religioase, şi nu o  
revelaţie de la Dumnezeu prin Biblie şi prin Cristos. A fost pus accentul pe  
experienţa creştină mult mai mult decît pe teologie. Creştinismul conservator a  
luptat împotriva diferitelor forme ale liberalismului şi ale socialismului. Tot  
aşa a făcut şi mişcarea lansată de teologul Karl Barth.

TREZIRE SPIRITUALA, MISIUNI,  
ŞI MODERNISM, 1789-1914

37

Biserica americană în  
epoca naţională

în anul 1789, influenţa Marii Treziri era în mare parte risipită de către  
deismul ce fusese adus în colonii de ofiţerii armatei britanice în timpul  
războiului francez şi indian, prin importul de literatură deistă şi prin influenţa  
Revoluţiei Franceze. Universitatea Yale ilustrează spiritul religios decadent în  
această perioadă. Puţini studenţi se considerau născuţi din nou. Jocurile de  
noroc, limbajul murdar, viciul şi beţia erau obişnuite între studenţii care se  
mîndreau cu necredincioşia lor. A Doua Trezire, care a îmbunătăţit acest  
tablou deprimant, a fost prima dintre multe treziri din timpul secolului al  
XlX-lea.

De la Revoluţia Americană pînă la Primul Război Mondial, Statele Unite  
s-au conturat din punct de vedere religios după un tipar protestant rural, în  
care protestantismul era religia majorităţii. O dată cu apariţia  
romano-catolicismului prin imigrarea din perioada de după războiul civil,  
această ţară a devenit mai pluralistă şi chiar seculară în viaţa ei religioasă.  
Protestantismul a pierdut monopolul de care s-a bucurat înainte.

I. TREZIREA SPIRITUALĂ ŞI

SOCIETĂŢILE VOLUNTARE

în 1787 a început o mişcare de trezire la Hampden-Sidney, un mic colegiu  
din Virginia. Trezirea, care s-a născut din interesul pe care trei studenţi l-au  
manifestat cu privire la starea lor spirituală, s-a răspîndit la colegiul  
Washington, şi de acolo în întreaga Biserică Prezbiteriană din sud.

Faza congregaţională a trezirii din Noua Anglie a început la Yale în 1802,  
sub conducerea preşedintelui Timothy Dwight (1752-1817), ale cărui mesaje  
erudite înflăcărate din capelă despre necredincioşie şi Biblie au distrus  
necredinţa superficială a studenţilor. Cam o treime din studenţi s-au convertit  
în timpul trezirii, care mai tîrziu s-a răspîndit la Dartmouth, Williams şi alte  
colegii. O altă trezire la Yale a avut loc mai tîrziu.1 în felul acesta au început  
trezirile în colegiile din est.

412 Creştinismul de-a lungul secolelor

Trezirea s-a răspîndit de asemenea spre vest, unde emigraseră un mare  
număr de oameni. Pe la 1820, un sfert din populaţie locuia în afara celor 13  
state originare, înspre vest. Whiskyul a devenit un blestem în aceste aşezări noi  
şi era cauza celor mai multe probleme sociale şi morale din zona de frontieră  
vestică. Prezbiterienii au avut cea mai mare influenţă în propagarea trezirii în  
această zonă, întrunirile în tabere de vară avîndu-şi originea între ei, prin  
lucrarea lui James McGready (cea 1758-1817). Cea mai vestită întrunire a fost  
cea ţinută la Cane Ridge, în august 1801, unde după unele aprecieri au fost  
prezenţi zece mii de oameni.2 Ea a fost marcată de fenomene fizice ciudate,  
cum ar fi căderi, convulsii, rostogoliri, dansuri, strigăte şi urlete. Dar nu pot  
fi puse sub semnul întrebării rezultatele pozitive ale trezirii. Regiunile de  
frontieră din Kentucky şi Tennessee au fost ajutate de ea. Trezirea spirituală  
din zonele de frontieră a fost mult mai spectaculoasă decît trezirea spirituală  
liniştită produsă prin predicarea Cuvîntului în Noua Anglie.

Aşa cum a fost cazul cu Marea Trezire, unul din rezultatele trezirii  
spirituale a fost diviziunea din lăuntrul bisericilor. Ea a avut loc între  
prezbiterieni atunci cînd prezbiteriul Cumberland a ordinat bărbaţi fără  
calificările educaţionale cerute pentru a lucra în tot mai numeroasele biserici  
de la frontieră. Această diviziune a avut ca rezultat formarea Bisericii  
Prezbiteriene Cumberland în 1810. Practicarea întrunirilor în tabere de vară şi  
sistemul de predici în circuit, cît şi propaganda în favoarea trezirii spirituale,  
au făcut din ea una din bisericile puternice ale frontierei.

O altă sciziune a fost făcută de Thomas Campbell (1763-1854), un scoţian  
irlandez prezbiterian care a venit în America în 1807. Cînd biserica lui a  
refuzat să-i permită să administreze Cina Domnului celor din afara propriului  
lui grup, el s-a hotărît să predice o credinţă care nu se mai baza pe credeul  
lor, ci pe Biblie. El şi-a cîştigat curînd mulţi adepţi între baptişti; după ce fiul  
său Alexander a venit în America, el a organizat biserici congregaţionale care  
practicau botezul prin scufundare şi puneau accentul pe a doua venire a lui  
Cristos. în anul 1830, aceste biserici s-au separat de baptişti, şi aceşti  
credincioşi au fost cunoscuţi sub numele de „ucenicii". în 1832 „ucenicii" s-au  
unit cu creştinii adepţi ai lui Barton W. Stone (1772-1844), în felul acesta  
formîndu-se „Ucenicii" sau „Biserica Creştină".

A doua trezire a ajutat indirect grăbirea apariţiei Bisericii Unitariene în  
Noua Anglie. Prima biserică unitariană din America se formase în 1785, cînd  
membrii capelei King, din Boston, au votat să omită din serviciu orice  
menţiune a Trinităţii. Apoi, în 1805, Henry Ware a fost ales şeful catedrei de  
teologie la Harvard, în ciuda vederilor sale unitariene. Seminarul Teologic  
Andover a fost fondat în 1808 de către congregaţionaliştii ortodocşi, ca  
protest împotriva acestei alegeri. în 1819, William E. Channing a ţinut o  
predică la Baltimore, în care a expus doctrina unitariană.3 Această predică a  
devenit baza credinţei pentru peste o sută de biserici unitariene care au apărut  
curînd în Boston şi în întreaga Noua Anglie. Aceste biserici se opuneau atît  
creştinismului ortodox cît şi mişcării de trezire. Curtea Supremă din  
Massachusetts, în Decizia Dedham din 1820 le-a dat tuturor votanţilor dintr-o

Capitolul 37 413

parohie, fie că frecventau biserica sau nu, dreptul de a vota un pastor.  
Asociaţia Unitariană Americană, care a luat fiinţă în 1825 cu 125 de  
congregaţii, susţinea doctrina bunătăţii înnăscute a omului, a mîntuirii prin  
cultivarea caracterului, doctrina unităţii lui Dumnezeu, doctrina umanităţii lui  
Cristos şi a imanenţei lui Dumnezeu în inima omenească.

Un al doilea rezultat major al trezirii a fost îmbunătăţirea moralei în  
zonele de frontieră. Beţia şi limbajul murdar au făcut loc comportamentului  
evlavios, pe măsură ce metodiştii şi baptiştii au crescut la număr. Deşi trezirea  
începuse între prezbiterieni, metodiştii şi baptiştii au cîştigat mai mulţi adepţi,  
deoarece ei nu insistau atît de mult asupra unor conducători educaţi şi  
foloseau intens tehnica întrunirilor în tabere, pe care prezbiterienii nu o mai  
foloseau. în trei ani, peste zece mii s-au adăugat bisericilor baptiste din  
Kentucky.

De acum înainte, întrunirea pentru rugăciune la mijlocul săptămînii urma  
să devină un element important în creştinismul american. Tot în acest timp, a  
luat fiinţă şi şcoala duminicală americană. în 1786, şcoala duminicală era  
ţinută într-o casă în Virginia, iar în 1790 era introdusă într-o biserică din  
Philadelphia. De atunci ea face parte integrantă din religie în America, dînd  
posibilitatea unei biserici să-şi educe tinerii în adevărul biblic. Studiile  
superioare au fost consolidate prin fondarea multor colegii noi între 1780 şi

1830 de către prezbiterieni şi congregaţionalişti, pentru a face faţă nevoii de  
mai mulţi predicatori educaţi. Seminarul Andover a fost fondat în 1808,  
pentru a preîntîmpina ameninţarea unitarianismului de la Harvard. Altele, ca  
Seminarul Princeton (1812), Auburn şi Bangor au fost fondate curînd după  
aceea.

Lucrarea misionară de acasă şi din străinătate a fost un alt rezultat al  
trezirii. Fondarea Comitetului American pentru Misiunile Străine în 1810 a  
fost în parte rezultatul întrunirilor de rugăciune din şura de fîn ţinute de  
Samuel Mills (1783-1818) şi de alţi studenţi de la colegiul Williams. Mai tîrziu,  
au fost înfiinţate comitete de misiune şi în cadrul altor confesiuni, aşa îneît, în  
jurul anului 1900, lucrarea misionară americană s-a transformat într-un mare  
torent. Au luat fiinţă un mare număr de societăţi voluntare nonconfesionale  
pentru misiune, pentru distribuirea Bibliilor şi pentru scopuri sociale. în  
sprijinul acestei lucrări, a fost fondată, în 1825, Societatea Americană pentru  
Tractate, iar în 1816 a fost organizată Societatea Biblică Americană. La  
începutul secolului al XlX-lea, numeroase confesiuni au început să publice  
pentru membrii lor ziare religioase săptămînale.

Mişcările de trezire spirituală nu s-au încheiat o dată cu cea de a doua  
trezire. Charles G. Finney (1792-1875), un avocat convertit în 1821, a ajuns  
cunoscut ca animator al trezirii spirituale cu prilejul campaniei sale din 1830 şi

1831 de la Rochester, New York. „Noile măsuri" de trezire spirituală luate de  
el includeau întruniri prelungite, limbaj nepretenţios în predicare, ore  
neobişnuite pentru servicii, numirea unor persoane în rugăciunea publică şi în  
predici şi „banca pocăinţei" la care puteau veni toţi cei ce căutau împăcarea  
cu Dumnezeu. El a devenit pastor pentru un timp în New York, iar mai tîrziu

414 Creştinismul de-a lungul secolelor

Dwight L. Moody, evanghelist.  
Deşi nu a fost niciodată ordinat, el a  
fost considerat de mulţi dintre  
contemporanii lui drept cel mai  
influent „cleric" din ultimul sfert al  
secolului al XlX-lea.

la Oberlin, Ohio. în 1851, Finney a devenit preşedintele colegiului Oberlin.  
Conferinţele sale despre trezire spirituală şi cele de teologie sistematică au avut  
o mare influenţă.

Ca rezultat al întrunirii pentru rugăciunea de amiază, condusă de Jeremiah  
Lanphier, la 23 septembrie 1857, în Fulton Street, New York, întîlnire la care  
au participat şase persoane, între anii 1857 şi 1858, a avut loc o trezire  
interconfesională laică ce a avut la bază rugăciunea. După şase luni, la New  
York, se întruneau pentru rugăciunea de amiază zece mii de persoane. Se  
estimează că s-au adăugat la Biserică între 500.000 şi 1.000.000 de oameni,  
metodiştii cîştigînd majoritatea noilor membri. Această trezire spirituală şi-a  
avut echivalentul în Ulster şi alte părţi ale lumii. în 1863 şi 1864, a pornit o  
trezire în Armata Confederaţiei înainte de bătălia de la Richmond. Au fost  
150.000 de convertiţi şi s-au înfiinţat biserici ale armatei.

După Războiul Civil, natura trezirii spirituale s-a schimbat. Odată cu  
întrunirile pline de succes ale lui Dwight L. Moody din Insulele Britanice,  
între 1873 şi 1875, trezirea spirituală a devenit o evanghelizare în masă,  
organizată, urbană, făcută în mod profesionist în afara bisericii, în mari săli  
publice. Moody a ajutat la organizarea Societăţii de Evanghelizare din  
Chicago în 1886, din care s-a format, în toamna anului 1889, Institutul Biblic  
Moody. Succesorii lui în acest nou tip de evanghelizare au fost Reuben A.  
Torrey, Gypsy Smith şi Billy Sunday. Din 1949, Billy Graham este cel mai  
bine cunoscut evanghelist.

II. REFORMA SOCIALĂ

în cursul secolului al XlX-lea, Biserica din America a fost interesată şi de  
reforma socială. Trezirea spirituală a creat o atmosferă de opoziţie faţă de  
practica curentă a duelării cu pistoale sau cu săbii. Moartea tragică a lui

Capitolul 37 415

Alexander Hamilton într-un duel cu Aaron Burr, cuplată cu propaganda de la  
amvon, au pus curînd capăt acestei practici. De asemenea, interesul Bisericii  
pentru reforma socială a adus lent abolirea întemniţării pentru datorii  
financiare şi a promovat reforma închisorii.

în timpul secolului al XlX-lea şi chiar şi mai înainte, Biserica a fost  
preocupată de problema băuturii. în 1784, Benjamin Rush combătea teoria  
potrivit căreia băuturile alcoolice sînt binefăcătoare pentru corp, şi chema  
bisericile să sprijinească o mişcare de abstinenţă totală de la băuturi alcoolice.  
Metodiştii, care au manifestat întotdeauna un interes deosebit pentru  
problemele sociale, cereau ca membrii lor nici să nu vîndă, nici să nu  
folosească băuturi alcoolice. Prezbiterienii şi congregaţionaliştii au făcut  
curînd acelaşi lucru. Nu după mult timp, au fost fondate numeroase societăţi  
pentru a promova abstinenţa şi pentru a lupta împotriva celor care profitau  
comercializînd alcoolul. Liga Anticîrciumă (1895), o federaţie a agenţiilor de  
abstinenţă, a fost cea mai importantă dintre acestea. După Primul Război  
Mondial, concluzia că băutura stimula crima, că băutura şi tehnica modernă  
nu erau compatibile, şi faptul că 33 de state au declarat prohibiţia ca politică  
de stat, a ajutat munca Ligii. Adoptarea celui de al 18-lea Amendament în  
anul 1919 a fost rezultatul tuturor acestor forţe. Din 1919, America a fost  
prohibiţionistă oficial, pînă la abrogarea în 1933 a celui de al 18-lea  
Amendament.

în timpul primei jumătăţi a secolului al XlX-lea, sclavia devenise o  
problemă serioasă cu care trebuia să să confrunte Biserica. în 1769,  
Congregaţionaliştii din Rhode Island se pronunţaseră împotriva sclaviei, într-o  
încercare de a ameliora starea sclavilor. Jurnalul lui John Woolman (1756-  
1772) descrie eforturile pline de devotament ale acestui quaker de a-i convinge  
pe alţii să-şi elibereze sclavii. în 1833, Seminarul Lane din Cincinnati a devenit  
centrul mişcării împotriva sclaviei, condusă de studentul Theodore Weld.  
Această mişcare, care a fost activă între anii 1831 şi 1860, avea ca scop  
abolirea sclaviei. Cînd conducerea seminarului a încercat să interzică mişcarea,  
studenţii s-au mutat la Colegiul Oberlin. Societatea Americană împotriva  
Sclaviei a fost fondată în 1833. Inspirată de oameni ca editorul revistei  
Liberator, William L. Garrison, poetul John Greenleaf Whittier, educatorul  
Jonathan Blanchard şi autoarea Harriet Beecher Stowe (Coliba unchiului  
Tom), mişcarea aboliţionistă a crescut rapid. în acelaşi timp, sclavia devenea  
în sud o evidentă necesitate economică pentru producţia de bumbac destinată  
numărului crescînd de fabrici de textile din Noua Anglie şi din Anglia.

încercările de a pune capăt sclaviei prin persuasiune religioasă au dezbinat  
cîteva confesiuni. După ce mulţi se retrăseseră din Biserica Metodistă  
Episcopală, în 1843 a fost organizată Biserica Metodistă Wesleyană, care  
interzicea membrilor ei să fie proprietari de sclavi. în 1845 a fost organizată  
Convenţia Baptistă de Sud, din cauza opoziţiei baptiştilor din nord faţă de  
sclavie. în acelaşi an a fost fondată Biserica Metodistă Episcopală din sud.  
Prezbiterienii din sud din grupurile vechi şi noi s-au dezbinat în 1857 şi 1861  
pe tema sclaviei şi a teologiei. Ei s-au unit pentru a forma Biserica

Creştinismul de-a lungul secolelor

^rezbiteriană din Statele Unite în anul 1864. Bisericile create prin aceste  
Schisme pe tema sclaviei încă na s-au reunit cu fraţii lor din nord, deşi au fost  
făcute recent tratative pentru reunire. în ciuda schismelor, nu trebuie uitat  
faptul că Biserica s-a confruntat cu multă conştiinciozitate cu problema  
sclaviei, pe care a considerat-o o problemă socială ce trebuia rezolvată. Cînd a  
început Războiul Civil, bisericile de pe ambele părţi ale liniei şi-au dat silinţa  
sâ-i ajute pe cei nevoiaşi şi suferinzi. Recurgerea la arme în Războiul Civil şi  
al 13-lea Amendament au pus capăt sclaviei, dar segregaţia a continuat pînă în  
anii 1960.

III. SECTE URBANE ŞI DIN

ZONA DE FRONTIERĂ

Pe lîngă noile confesiuni, cum au fost prezbiterienii Cumberland şi  
Ucenicii cunoscuţi şi sub numele de Creştini, în timpul secolului al XlX-lea au  
apărut secte heterodoxe în zona de frontieră americană şi în oraşele  
americane. Mormonii şi adventiştii au apărut în zona rurală iar cultul numit  
„Ştiinţa creştină" a apărut în zona urbană din Noua Anglie.

Joseph Smith (1805-1844) a susţinut că în 1827 a dezgropat o carte cu foiţe  
subţiri de aur, pe un deal lîngă Palmyra, New York. După ce a petrecut trei  
ani traducînd-o, a publicat-o în anul 1830 cu titlul „Cartea Mormonilor".4  
Atrăgînd mulţi adepţi, el a stabilit cartierul general al organizaţiei între anii  
1831-1837 la Kirtland, Ohio. Independence, Missouri, a devenit centrul lor  
principal pînă cînd locuitorii statului i-au alungat pe mormoni în 1839.  
Următorul centru a devenit Nauvoo, Illinois, dar opoziţia faţă de poligamie,  
pe care Joseph Smith o susţinea pretinzînd că i-a fost revelată în 1843,5 a dus  
ia uciderea lui de către opozanţii lui în 1844 şi la migrarea mormonilor sub  
conducerea lui Brigham Young (1801-1877) în Utah, între anii 1846 şi 1848.  
.Salt Lake City este şi acum centrul celui mai mare grup de mormoni. Lucrarea  
misionară foarte activă a acestui cult a cîştigat mii de adepţi în întreaga lume.  
Această organizaţie, cu aproape trei milioane de membri, este cunoscută sub  
numele de „Biserica lui Isus Cristos a Sfinţilor din Zilele de pe Urmă". Un al  
doilea grup de aproape 160.000 au respins poligamia şi, conduşi de Joseph  
Smith, fiul fondatorului, au format o organizaţie puternică cu sediul în  
[ndependence, Missouri. Acest grup este cunoscut sub numele de „Biserica  
Reorganizată a lui Isus Cristos a Sfinţilor din Zilele din Urmă". Mormonii, ca  
ji quakerii, au o concepţie utopică despre viitor.

Mormonii acceptă ca Scriptură atît „Cartea mormonilor" cît şi Biblia. Ei  
:aută un Sion pămîntesc şi nu-I dau lui Cristos locul cuvenit ca Domn şi  
Mîntuitor în teologia lor.6 Mormonii botează persoane vii pentru cei morţi.  
Pînă cînd a fost interzisă de către guvernul federal, poligamia pare să fi fost  
larg practicată între mormoni ca mijloc de a avea un număr mare de urmaşi în  
lumea viitoare.

Un alt grup din zona de la frontieră, cel al adventiştilor de ziua a şaptea, a  
fost fondat de William Miller (1782-1849), un fermier care a studiat Biblia  
stăruitor. Studierea cărţii lui Daniel şi a Apocalipsei l-au convins pe Miller că

Capitolul 37 A\l

Mileriţii, cum au fost numiţi primii  
adepţi ai lui William Miller, au fost  
satirizaţi în această caricatură care a  
apărut într-un ziar de mare tiraj.  
Mileritul este tras în jos de un cîine  
care ţine de poala robei de înălţare a  
mileritului.

418 Creştinismul de-a lungul secolelor

Capitolul 37 419

X

Cristos urma să se întoarcă pe pămînt la 2300 de ani (Daniel 8:14) după  
reîntoarcerea lui Ezra la Ierusalim în anul 457 î.d.Cr. Aceasta i-a dat anul  
1843 ca an al întoarcerii lui Cristos. Multe mii de oameni au acceptat ideea lui  
şi au început să se pregătească pentru venirea lui Cristos. Cînd Cristos nu şi-a  
făcut apariţia aşteptată nici în 1843, nici în 1844, adepţii lui Miller au fost  
confruntaţi cu persecuţia în biserici şi, ca urmare, s-au unit în 1860 într-o  
confesiune adventistă. Mai tîrziu, Hiram Edson a explicat neapariţia lui  
Cristos în 1843 şi 1844 prin teoria că sanctuarul la care El a venit în acel an  
era unul ceresc, şi nu unul pămîntesc. Ellen G. White (1827-1915) 1-a înlocuit  
pe Miller ca lider principal. Deşi există cîteva confesiuni adventiste, cele mai  
multe cred că sabatul (sîmbăta) este ziua corectă pentru odihnă, că sufletul  
doarme între moarte şi înviere şi că cei răi vor fi anihilaţi. Cu toate acestea, în  
majoritatea învăţăturilor lor, ei se situează pe o poziţie ortodoxă.

Spiritismul de asemenea şi-a avut începuturile în America în această  
perioadă. în anul 1848 s-au auzit bătăi ciudate şi alte zgomote în dormitorul  
surorilor Kate şi Margaret Fox din Hydesville, New York. Ambele, după cum  
se spune, au mărturisit după ani de zile că zgomotele erau rezultatul unor  
pozne copilăreşti. Dar peste noapte aceste surori au devenit o senzaţie,  
atrăgînd numeroşi adepţi care mai tîrziu s-au organizat într-o biserică  
spiritistă. Mediile spiritiste pretind că ele comunică cu morţii. Spiritismul este  
o atracţie puternică pentru cei care şi-au pierdut prin moarte pe cei dragi, şi  
cîştigă mulţi adepţi în special după un război, cînd pierderile umane sînt mari.  
Oameni influenţi ca Sir Arthur Conan Doyle şi Ella Wheeler Wilcox au  
acceptat spiritismul ca pe o religie autentică.

Ştiinţa creştină, care a apărut mai întîi în Boston, în epoca de după  
Războiul Civil, este o sectă urbană cu caracter filozofic. Ea este produsul  
creierului capricioasei Mary Baker (1821-1910), o femeie plină de imaginaţie.  
După moartea primului ei soţ, Glover, a căzut tot mai mult pradă acceselor de  
isterie. în 1853 s-a căsătorit cu Patterson, un dentist de care a divorţat în  
1873. Mai tîrziu, în 1877, s-a căsătorit cu Eddy. în toată această carieră  
maritală, ea căuta ajutor pentru tendinţele ei nevrotice. în 1862, 1-a întîlnit pe  
P.P. Quimby, care susţinea posibilitatea vindecării prin negarea mintală a  
realităţii bolii şi a materiei. Ea s-a declarat practicantă a „noii ştiinţe", pe  
care, după cît se pare, a luat-o din manuscrisele lui Quimby, şi şi-a cîştigat  
mulţi adepţi, cărora le-a împărtăşit secretul metodei ei într-o serie de lecţii. în  
1875, ea a publicat Ştiinţa şi sănătatea. Această lucrare are acum o poziţie  
egală cu cea a Bibliei în toate bisericile Ştiinţei creştine. Asociaţia Creştinilor  
Ştiinţifici a fost formată în 1876, iar în anul 1879 a primit autorizaţie sub  
numele de Biserica lui Cristos Ştiinţifică. Prima biserică de această confesiune,  
situată în Boston, a devenit cea mai importantă din toate bisericile lor, şi  
începînd cu anul 1892, ea este cunoscută ca „biserica mamă".

Doamna Eddy nega realitatea materiei, a răului şi a bolii, susţinînd că  
acestea erau iluzii ale simţurilor. Dumnezeu este totul şi totul este Dumnezeu.  
Pentru ca un om să fie eliberat atît de boală cît şi de rău, el trebuie să-şi dea  
seama de identificarea lui cu Dumnezeu sau cu binele.7 Acest accent pus pe

vindecare a făcut ca mişcarea să atragă mulţi oameni bolnavi. Confesiunile  
Gîndul Nou şi Unitatea sînt asemănătoare în ceea ce priveşte modul de  
abordare a problemelor sănătăţii şi prosperităţii, şi nu există nici o îndoială că  
ele datorează mult doamnei Mary Baker Eddy, care, la rîndul ei, i-a datorat  
mult lui P.P. Quimby.

IV. PROBLEMELE URBANIZĂRII

Crescînda industrializare a naţiunii în timpul şi după Războiul Civil şi  
accentuarea emigrării din sudul şi din răsăritul Europei după 1890 pentru a  
asigura muncă necalifîcată pentru uzinele, minele şi fabricile unei Americi în  
dezvoltare au cauzat o creştere uimitoare a marilor oraşe, ca Chicago şi  
Detroit. Această creştere a comunităţilor urbane a creat multe probleme noi  
pentru Biserica din America în timpul secolului al XlX-lea, şi aceste probleme  
continuă să confrunte Biserica în secolul al XX-lea. Peste două milioane de  
irlandezi romano-catolici şi cam două milioane de germani romano-catolici au  
emigrat în Statele Unite între anii 1840 şi 1870.

Multe biserici rurale au pierdut atît de mulţi din tinerii lor care au plecat  
la oraş încît era în pericol existenţa lor. în oraşe, aceşti tineri adesea îşi  
neglijau viaţa religioasă, pentru că oraşul le asigura anonimitatea. Muncitorii  
imigranţi se aşezau în locuri aglomerate, iar grupurile de americani mai vechi  
se mutau în suburbii împreună cu bisericile lor. Deoarece majoritatea  
imigranţilor după 1890 erau romano-catolici, s-a ridicat problema relaţiilor  
între Biserica Romano-Catolică şi bisericile protestante dominante. Imigranţii  
au adus cu ei idei liberale în ceea ce priveşte respectarea duminicii. De  
asemenea, în multe cazuri, şi succesul material crea indiferenţă faţă de viaţa  
spirituală şi crea un puternic spirit lumesc. Tendinţa vieţii de oraş spre  
secularizare a fost întărită de acceptarea largă a evoluţiei şi a întregii ideologii  
naturaliste care însoţea această teorie.

Bisericii îi revenea sarcina să facă faţă acestor probleme după Războiul  
Civil. încă în 1850, au fost fondate misiuni de salvare în oraşe pentru a veni  
în întîmpinarea nevoilor fizice şi spirituale ale celor foarte săraci. Misiunea de  
pe Water Street din New York s-a deschis în 1872. Ea a devenit cea mai  
cunoscută dintre aceste misiuni, sub conducerea fondatorului ei, Jerry  
MacAuley (1839-1884), care fusese salvat de la o viaţă pierdută prin predicile  
lui Orville Gardner din 1857, de la închisoarea Sing Sing. Misiunea Pacific  
Garden din Chicago a început în 1877. Ajutorul pentru familiile sărace,  
opoziţia puternică faţă de jocurile de noroc, băutură şi centrele de vicii,  
îngrijirea fizică pentru cei declasaţi şi evanghelizarea activă pentru recîştigarea  
sufletelor erau elementele majore în lucrarea misiunilor de salvare.

în 1864, Misiunea Protestantă Episcopală a oraşului New York a devenit  
braţul cultului episcopal pentru servicii sociale. Orfelinate, misiuni, spitale,  
case pentru bătrîni şi alte agenţii au fost înfiinţate pentru a satisface nevoile  
săracilor, ale celor fără cămin, ale bolnavilor.

Asociaţia Creştină a Tinerilor Bărbaţi (YMCA) a apărut prima dată în  
Boston în 1851, pentru a împlini nevoile sociale ale tinerilor bărbaţi din oraşe.

420 Creştinismul de-a lungul secolelor

Mişcarea a crescut rapid, deoarece asigura locuinţă, posibilitatea de a practica  
sportul, studiul biblic şi activităţi sociale pentru tineri. Asociaţia Creştină a  
Tinerelor Femei (YWCA) a fost organizată în 1855 pentru a veni în  
întîmpinarea nevoilor asemănătoare ale tinerelor din marile oraşe. Ambele  
mişcări au devenit agenţii prin care creştinii din diferite confesiuni puteau să  
coopereze în lucrarea de ajutorare socială.

Aşezămintele sociale, dintre care primul a fost Huli House din Chicago,  
condus de Jane Addams, îndeplineau muncă socială similară cu cea a bisericii  
instituţionale, dar ele nu puneau accentul pe educaţia religioasă. Forţa  
motivatoare a aşezămintelor era umanitară şi socială, pe cînd forţa  
motivatoare a lucrărilor de ajutor social ale bisericii instituţionale era în  
primul rînd religioasă.

Biserica instituţională însăşi era o altă agenţie care se ocupa de  
soluţionarea problemelor urbane. în anul 1872, biserica lui Thomas K.  
Beecher (1824-1900), Park Church din Elmira, New York, a fost una dintre  
primele pioniere în acest domeniu ale bisericii instituţionale. Biserica  
instituţională a încercat să se îngrijească de întreaga viaţă a individului. După  
Războiul Civil, au fost organizate numeroase biserici de felul acesta de către  
diferite confesiuni. Săli de sport, biblioteci, dispensare, săli de lectură, săli  
sociale, săli de croitorie, săli de conferinţe şi alte lucruri care veneau să  
satisfacă necesităţile sportive, sociale, intelectuale şi spirituale ale oamenilor  
existau de obicei în aceste biserici. Biserica Episcopală Sf. Gheorghe din New  
York, avîndu-1 ca pastor pe William S. Rainsford şi beneficiind de ajutorul  
financiar dat de J.P. Morgan, a devenit în 1882 o biserică instituţională  
pentru a-i sluji pe cei din cartierul respectiv. Diferitele tipuri de activităţi erau  
îndeplinite în casa parohială învecinată. Universitatea Temple din Philadelphia  
s-a dezvoltat din Templul Baptist al lui Russell H. Conwell, care a adoptat  
practici instituţionale în 1891.

Industriile Goodwill îşi au originea curînd după 1900, în biserica lui Edgar  
J. Helms (1836-1942) la Boston, şi au apărut ca o încercare de a asigura slujbe  
pentru săraci şi bătrîni. Aceştia reparau articole ce erau apoi vîndute ieftin  
săracilor. în felul acesta erau ajutaţi atît şomerii cît şi cei care nu puteau  
cumpăra articole noi. De asemenea, erau organizate şi activităţi religioase şi  
sociale. Mişcarea a fost încorporată în 1905 şi a crescut pînă acolo că a inclus  
multe fabrici şi magazine de comerţ cu amănuntul.

Armata Salvării de asemenea a răspuns nevoilor sociale şi religioase ale  
oamenilor din oraşe. Ea şi-a început activitatea în America la puţin timp după  
fondarea ei în Anglia. întruniri de stradă, aşezăminte sociale, cămine,  
grădiniţe şi multe alte metode erau destinate să-i ajute pe săracii neglijaţi şi pe  
declasaţii societăţii.

Evanghelia socială a fost o încercare de a se ajunge la cauzele relelor pe  
care unii încercau să le rezolve prin mijloacele menţionate mai sus. Se simţea  
că măsurile care tratau simptomele maladiilor economice nu erau suficiente,  
deoarece ele lăsau neatinse cauzele. Mişcarea sindicală a apărut ca un răspuns  
la acţiunile capitalistului, care, în goana sa după profit, arareori lua în

Capitolul 37 421

considerare bunăstarea consumatorului şi a muncitorului. Gînditorii au  
început să studieze învăţăturile sociale ale lui Cristos, pentru a vedea dacă  
găseau în ele o cale prin care puteau fi îndreptate nedreptăţile sociale.  
Bazîndu-şi lucrarea pe doctrina teologică a calităţii de Tată a lui Dumnezeu şi  
a frăţiei între oameni, mulţi au abandonat învăţătura despre mîntuirea  
individului şi s-au concentrat doar să aplice învăţăturile creştinismului la viaţa  
economică a statului pentru a aduce împărăţia lui Dumnezeu pe pămînt.

Washington Gladden (1836-1918), un predicator congregaţionalist din  
Ohio, punea accentul pe nevoia de a aplica principiile lui Cristos la ordinea  
socială, folosind, dacă era necesar, forţa statului pentru a interveni în interesul  
bunăstării societăţii. Cunoscuta lucrare Pe urmele paşilor Lui (1896) (tradusă  
în româneşte cu titlul „Ce-ar face Isus în locul meu?", n. trad.), scrisă de  
Charles Sheldon (1847-1946), arată, în formă de ficţiune, care ar fi rezultatul  
social dacă fiecare ar încerca să acţioneze cum a acţionat Cristos în viaţa  
zilnică. Ca rezultat al studiului efectuat în domeniul eticii Bibliei şi al lecturii  
unor cărţi utopice, Walter Rauschenbusch (1861-1918), un predicator baptist  
german care între anii 1897 şi 1917 a predat la Seminarul Teologic Rochester,  
a devenit cel mai proeminent apostol american al evangheliei sociale. Cărţile  
sale Creştinizarea ordinei sociale (1912) şi O teologie pentru evanghelia socială  
(1917) au răspîndit larg conceptul de evanghelie socială. El accentua  
necesitatea democraţiei, atît economică cît şi politică, susţinînd că ea  
reprezintă calea prin care putea fi realizată pe pămînt împărăţia lui  
Dumnezeu. El sprijinea sindicatele, intervenţia guvernului şi un socialism  
temperat, ca mijloace care ar putea realiza acest scop. El argumenta că,  
deoarece munca nu este o marfă, oamenii ar trebui să aibă dreptul să se  
organizeze şi să trateze cu patronul pentru a obţine ore mai bune de lucru,  
salarii mai bune şi condiţii mai bune de muncă. El îndemna la împărţirea  
profitului ca o modalitate potrivită de a da muncitorului o răsplată cinstită  
pentru munca lui. El se opunea tipului de capitalism laissez faire, care punea  
accentul pe competiţie mai mult decît pe acţiunea de cooperare în societate.  
Aceste concepţii aveau la bază ideea că Biserica trebuie să realizeze împărăţia  
lui Dumnezeu pe pămînt în Ioc să vorbească despre o împărăţie viitoare  
milenară. La începutul acestui secol, evanghelia socială a fost larg acceptată  
de către bisericile liberale. Consiliul Federal al Bisericilor a fost principalul ei  
organizator.

V. LIBERALISMUL TEOLOGIC ÎN AMERICA

Dezvoltarea evoluţiei darwiniste, apariţia criticii biblice pe scena americană  
prin studenţii care au studiat teologie în Germania şi în Scoţia cu profesori ca  
Samuel R. Driver, şi importarea idealismului german au adus în bisericile  
americane din secolul al XlX-lea liberalismul. A fost menţionată deja  
evanghelia socială a lui Rauschenbusch, care nu era decît aplicarea teologiei  
liberale la sferele sociale şi economice ale vieţii. Teologia liberală punea  
accentul pe mesajul etic al unui Cristos umanizat şi pe imanenţa lui Dumnezeu  
în inima omenească. în felul acesta, experienţa era norma, nu Scriptura.

422 Creştinismul de-a lungut secolelor

Liberalii de asemenea erau foarte devotaţi metodei ştiinţifice şi legii naturale  
pentru a explica miracolele, şi se opuneau doctrinelor supranaturalului,  
păcatului originar şi ispăşirii -vinovăţiei de către Cristos. Mulţi dintre  
predicatorii educaţi în seminarii de către profesori liberali au popularizat  
aceste idei de la amvoanele lor.

Liberalismul a avut impact asupra marii mişcări pentru educaţie creştină în  
biserici, condusă de Horace Bushnell (1802-1876), predicatorul  
congregaţionalist al bisericii North Church din Hartford. După terminarea  
studiilor de drept, Bushnell s-a îndreptat spre teologie. în 1847 a publicat  
cartea Educaţia creştină, în care a. accentuat ideea că copilul trebuie să crească  
natural înspre har prin simplul fapt că trăieşte într-un mediu religios.  
Susţinînd o concepţie greşită cu privire la păcatul originar şi susţinînd teoria  
influenţei morale a Ispăşirii, Bushnell credea că experienţa convertirii şi a  
creşterii în har, aşa cum era propovăduită de biserica evanghelică, nu era  
necesară pentru copil. El dorea ca copilul să crească ca un creştin, aşa încît el  
să ştie că niciodată nu a fost altceva decît creştin. El a pus mare accent pe  
dragostea divină şi în detrimentul dreptăţii divine; de asemenea, el s-a opus cu  
înverşunare trezirii spirituale din timpul său.

Aceste idei au influenţat educaţia creştină în Biserică. Ca rezultat al  
activităţii lui John H. Vincent (1832-1920), în anul 1872, au început lecţii de  
şcoala duminicală unice, programate central. împreună cu Lewis Miller, el a  
început în 1874 un curs în Chautauqua pentru a educa învăţătorii de şcoală  
duminicală. Gradarea lecţiilor a devenit o parte a acestei lucrări, ideea  
dezvoltării progresive a copilului în domeniul adevărului creştin fiind adoptată  
de la Bushnell. în 1903, a fost înfiinţată Asociaţia pentru Educaţia Religioasă,  
din care în 1922 s-a dezvoltat Consiliul Internaţional pentru Educaţia  
Religioasă. Din nefericire, această mişcare dedicată ideilor cu privire la  
educaţia creştină similare ideilor lui Bushnell, a ajuns sub conducere liberală.  
Aceste organizaţii liberale şi aceşti conducători liberali au întîmpinat opoziţie  
puternică din partea teologilor de la Princeton, conduşi de A.A. Hodge  
(1823-1886) şi din partea altor lideri evanghelici.

VI. COOPERAREA INTERCONFESIONALÂ  
ŞI NONCONFESIONALĂ

Cooperarea în cadrul confesiunilor şi între confesiuni a constituit o altă  
activitate a bisericilor americane în timpul secolului al XlX-lea şi începutul  
secolului al XX-lea.

Asociaţiile Creştine ale Tinerilor Bărbaţi şi Femei (YMCA şi YWCA) au  
fost rezultatul cooperării dintre membrii diferitelor confesiuni pentru a veni în  
întîmpinarea nevoilor sociale presante din noua societate urbană a timpului.  
Planul de Unire din 1801 şi Societatea Biblică Americană din 1816 sînt alte  
exemple.

în 1881, Francis E. Clark, un predicator din Portland, Mâine, a organizat  
prima Societate a Strădaniei Creştine. Această societate a devenit rapid o

Capitolul 37 423

organizaţie interconfesională, captînd interesul tinerilor din diferite confesiuni,  
în 1886 erau organizate peste opt sute de societăţi. Acestea le ofereau tinerilor  
educaţie etică, socială şi religioasă. Mai tîrziu, au fost înfiinţate pe baze  
asemănătoare organizaţii confesionale pentru a continua mişcarea în interiorul  
fiecărei confesiuni. Liga Epworth a bisericilor metodiste este un exemplu de  
acest tip de organizaţie.

Reunirea organică a confesiunilor a fost o altă formă de cooperare.  
Reunirea Bisericii Prezbiteriene Cumberland cu Biserica Prezbiteriană, USA,  
în 1906, este un exemplu de cooperare ecumenică. Un alt exemplu este  
Uniunea Prusiana, care s-a constituit în 1817 din bisericile reformate şi cele  
luterane, datorită presiunii din partea regelui Prusiei.

Mişcarea Voluntară Studenţească, care a început sub auspiciile lui Moody  
la Northfield, Massachusetts, în 1886, a format o agenţie interconfesională  
sub conducerea lui John R. Mott (1865-1955), pentru a recruta misionari prin  
stimularea interesului pentru misiuni. Pînă în 1945, mişcarea recrutase 20.500  
de misionari. După fondarea Conferinţei Misiunilor Străine din America de  
Nord în 1893, confesiunile cooperau de asemenea în activitatea misionară,  
după principii interconfesionale. în 1906, a fost organizată o Mişcare  
Misionară a Laicilor,8 pentru a stîrni interesul laicilor faţă de activitatea  
misionară.

Samuel S. Schmucker (1799-1873), profesor la Seminarul Luteran  
Gettysburg, a fost unul din primii exponenţi ai confederaţiei bisericeşti, prin  
„Apelul frăţesc către bisericile americane", pe care 1-a lansat în 1835.  
Preocuparea pentru noile probleme sociale şi pentru liberalismul teologic şi  
dorinţa de a realiza o cooperare şi unitate interconfesională a avut ca rezultat  
înfiinţarea Consiliului Federal a Bisericilor lui Cristos în America. Consiliul  
asigura cooperarea între confesiuni printr-un comitet format din reprezentanţii  
bisericilor autonome. în 1905 a fost redactată constituţia Consiliului Federal la  
o întîlnire la Carnegie Hali din New York. Ea a fost acceptată de 33 de  
confesiuni la o întîlnire în Philadelphia în 1908.9 Acesta este un exemplu de  
confederaţie.

Consiliul Federal a arătat întotdeauna un interes puternic pentru  
problemele sociale şi pentru aplicarea principiilor etice ale creştinismului în  
soluţionarea acelor probleme. Din nefericire, el a căzut sub influenţa  
conducerii liberale, şi uneori a părut că susţine colectivismul ca ordine  
economică ideală.

Trecerea în revistă a istoriei Bisericii în America între 1789 şi 1914 a  
dezvăluit diversitatea problemelor şi varietatea soluţiilor pe care Biserica le-a  
adoptat pentru a le rezolva. Este regretabil faptul că pentru rezolvarea  
multora dintre aceste probleme unele biserici au adoptat poziţii care s-au  
dovedit ostile învăţăturilor Bibliei.

424 Creştinismul de-a lungul secolelor

|  |  |  |
| --- | --- | --- |
|  | NOTE |  |
| 1. | Peter G. Mode, Source Book and Bibliographical | Guide for American |
|  | Church History (Menasha, Wis.: Banta, 1921), p. | 339-342. |
| 2. | Ibid., p. 336-339. |  |
| 3. | Ibid., p. 404-407. |  |
| 4. | Ibid., p. 491-499. |  |
| 5. | Ibid., p. 499-501. |  |
| 6. | Ibid., p. 491. |  |
| 7. | Ifeid., p. 653-655. |  |
| 8. | Ibid., p. 675-676. |  |

9. Ibid., p. 669-671.

BISERICA ŞI SOCIETATEA  
ÎN TENSIUNE DUPÂ 1914

38

Biserica şi ordinea socială

Pentru un european care a trăit în perioada de după Revoluţia Franceză şi  
Napoleon şi pînă la primul război mondial, secolul al XX-lea după 1914 i s-ar  
părea haotic. El ar fi îngrozit de dezordinea din afacerile internaţionale şi de  
nesiguranţa pe care oamenii par a o simţi în ce priveşte problemele economice.  
Numeroasele voci religioase în conflict cu creştinismul istoric ar fi o problemă  
de adîncă îngrijorare.

Realitatea este că perioada între 1914 şi 1945 a adus lumii schimbări mult  
mai drastice decît cele cu care Europa a fost confruntată în epoca conflictului  
ideologic religios din timpul Războiului de Treizeci de Arii. Lumea a trecut,  
prin două războaie mondiale cu caracter impersonal, totale şi mecanizate, care  
au adus Europei uriaşe pierderi de vieţi şi de materiale. Imperiile german, rus,  
turc şi austriac au dispărut şi au fost înlocuite cu state fie democratice, fie  
totalitare. Europa a fost eclipsată în afacerile internaţionale de către cele două  
supraputeri, Statele Unite şi Rusia. China comunistă şi lumea arabă cu  
petrolul ei pot ameninţa hegemonia acestor două puteri. Democraţia a fost  
înlocuită cu conducerea totalitară în peste două treimi din populaţia lumii.

Naţionalismul politic pare să promoveze naţionalismul economic în loc de  
cooperarea internaţională care a apărut după primul şi al doilea război  
mondial. Lumea arabă cu populaţia ei numeroasă, cu un islamism în plină  
renaştere şi cu controlul pe care îl deţine asupra a trei pătrimi din petrolul  
lumii, ameninţă cu dezastrul economic dacă şi-ar reţine petrolul.

Statul teritorial naţional, care a sprijinit realizările Reformei în Europa, a  
devenit tot mai secularizat. în Statele Unite el a adoptat o atitudine neutră  
faţă de religie, atitudine definită de Curtea Supremă, iar în cazul statelor  
totalitare de dreapta şi de stînga, a fost adoptată o atitudine ostilă, şi în multe  
cazuri chiar persecuţie severă.

Biserica creştină universală, prin expansiunea misionară, trebuie să învingă  
crescînda uzurpare externă de către stat a ceea ce biserica considerase înainte a  
fi drepturile şi privilegiile cît şi responsabilităţile ei. Această creştere a puterii  
şi a funcţiilor statului secular a fost stimulată de înmulţirea legislaţiei în  
domeniul asistenţei sociale. O asemenea legislaţie şi-a avut începuturile în  
Anglia, cînd statul a fost obligat să dea ajutor acelor călugări care fuseseră  
deposedaţi de mănăstirile lor atunci cînd mănăstirile au fost închise în 1539.

426 Creştinismul de-a lungul secolelor

Statul a fost obligat să-i ajute pe cei pe care biserica îi ajutase înainte prin  
activitatea de caritate a călugărilor. Puterea politică crescîndă a muncitorimii  
a impus introducerea unor legi în favoarea ei, iar administrarea şi impunerea  
acestor legislaţii a mărit puterea statului. Două războaie mondiale în secolul al  
XX-lea au adus înregimentarea totală a tuturor resurselor umane şi materiale  
ale statelor pentru a cîştiga victoria. ^Aceste forţe necesare în timp de război au  
crescut tot mai mult, extinzîndu-se în perioada postbelică. Statul atotputernic,  
secular, totalitar, nu admite nici o opoziţie şi pretinde devotament total din  
partea cetăţenilor lui. Ameninţarea religiei de către statul secular puternic, şi  
în unele cazuri ostil, este una dintre cele mai mari probleme externe cu care  
este confruntată acum biserica.

I. BISERICILE ÎN DOUĂ RĂZBOAIE

MONDIALE ŞI ÎN REVOLUŢII

în timpul secolului al XlX-lea şi la începutul secolului al XX-lea, au  
apărut mişcări care au cultivat ideea păcii universale. Teologia liberală şi  
evanghelia socială, cu accentul lor pe calitatea de tată a lui Dumnezeu şi de  
frăţie a oamenilor, au ajutat la promovarea acestei tendinţe de a acţiona  
pentru pacea lumii. De asemenea, grupurile pacifiste au sprijinit mişcarea  
pentru pace. Societatea America.nă pentru Pace (1828) a reunit în ea multe  
societăţi pentru pace într-o organizaţie naţională mai mare care să acţioneze  
pentru realizarea păcii mondiale. Societatea condamna orice război în afară de  
cel de autoapărare şi sprijinea negocierea tratatelor de arbitrare pentru ca  
statele să-şi rezolve problemele în mod paşnic. Pînă în 1914, secretarii de stat  
americani negociaseră aproape cincizeci de asemenea tratate. Conferinţe  
internaţionale pentru pace, sprijinite mai ales de biserici, au avut loc anual  
începînd cu prima întîlnire importantă de la Paris în 1889 pînă în 1913. Una  
dintre cele mai cunoscute conferinţe de pace a avut loc la Haga în 1899. Acea  
conferinţă a înfiinţat un tribund pentru arbitrarea disputelor internaţionale.  
Apoi, în 1910, a fost înfiinţată, de către Andrew Carnegie, Fundaţia Carnegie  
pentru Pacea Internaţională.

Poziţia bisericilor americane a fost rezumată într-un editorial al revistei  
Outlook din 7 mai 1898. După ce au ajuns la concluzia că războiul nu era  
justificat, bisericile urmau să întărească morala naţională, să aline suferinţa şi  
să acţioneze pentru a preveni declinul moral obişnuit de după orice război.

Optimismul în legătură cu pacea a fost într-o măsură domolit de începerea  
războiului în 1914, dar bisericile americane au sprijinit declaraţia de  
neutralitate a lui Wilson. Ele considerau că Germania şi aliatele sale sînt  
răspunzătoare pentru acest război, dar în acelaşi timp credeau că mamonismul  
european, imoralitatea şi neglijarea valorilor spirituale contribuiseră la  
declanşarea războiului. America a hotărît să rămînă izolată de război şi chiar  
de pace, şi să-i ajute prin Crucea Roşie pe cei care au avut de suferit din cauza  
războiului.

în timp ce propaganda interpreta tot mai mult războiul în termeni  
spirituali ca fiind lupta pentru salvarea civilizaţiei creştine pe care „hunii"

Capitolul 38 427

încercau să o distrugă, opinia religioasă s-a schimbat în mod gradat. Un  
sondaj din 1916 în rîndurile preoţilor prezbiterieni americani indica faptul că  
ei erau în marea lor majoritate în favoarea înarmării pentru autoapărare. Se  
credea că o Americă puternică, putea ajuta la extinderea democraţiei cînd ar fi  
venit timpul de pace. Spre începutul anului 1917, bisericile au început să pună  
steagul naţional în biserici împreună cu steagul creştin, dîndu-i locul de onoare  
din partea dreaptă.

Bisericile americane au sprijinit declaraţia de război a preşedintelui în  
primăvara lui 1917, căutînd în orice mod posibil să ajute statul să cîştige  
războiul. Atitudinea de ostilitate faţă de război şi de neutralitate s-a schimbat  
rapid într-una în care bisericile aprobau războiul şi deveneau agenţii ale  
guvernului. Clerici cu renume şi-au dat binecuvîntarea asupra baionetei ca  
instrument care să aducă împărăţia lui Dumnezeu. Bisericile au asigurat  
capelani pentru armatele care urmau să se înfiinţeze. Ele sprijineau Crucea  
Roşie prin contribuţii şi confecţionînd bandaje pentru răniţi. Mulţi predicatori  
recrutau activ tineri pentru armată, expunînd de la amvon natura religioasă a  
războiului în Europa. Unii chiar au vîndut obligaţiuni de război în cadrul  
serviciilor bisericeşti. De asemenea unii făceau propagandă atrocităţilor  
războiului. Un bine cunoscut pastor i-a numit pe soldaţii germani „şerpi cu  
clopoţei" şi „hiene". în timpul războiului, pînă şi muzica germană clasică a  
fost interzisă. Cei ce se opuneau înrolării în armată pe motive de conştiinţă şi  
apărătorii libertăţii cuvîntului erau atacaţi pentru a fi îndrăznit să se opună  
războiului. Pe scurt, biserica a binecuvîntat şi a sprijinit războiul ca pe o  
cruciadă sfîntă.

Odată cu insuccesul naţiunilor de a asigura pacea după Primul Război  
Mondial, cu creşterea naţionalismului, cu tăgăduirea de mai tîrziu de către  
statele europene a datoriilor lor faţă de Statele Unite şi cu dezvăluirile  
Comitetului Nye în 1935 în legătură cu vînzările de arme din timpul  
războiului, bisericile din America au ajuns să fie dezamăgite de război. Mulţi  
predicatori şi laici liberali au devenit pacifişti. De fapt, un sondaj făcut în  
1931 arăta că peste douăsprezece mii, din douăzeci de mii de clerici americani  
care au răspuns sondajului din toate confesiunile, au afirmat că biserica nu  
trebuie nici să aprobe nici să susţină un război viitor. Totuşi, sarcina de a  
ajuta bisericile sărăcite de pe Continent nu a fost neglijată de bisericile  
aliaţilor victorioşi, şi s-a contribuit cu sume mari pentru ajutor şi reconstrucţii.  
Bisericile au sprijinit şi dezarmarea şi scoaterea războiului în afara legii între  
anii 1919 şi 1939.

Chiar şi înainte de al doilea Război Mondial, bisericile în ţări totalitare ca  
Germania au fost obligate să tacă în legătură cu problemele politice şi să se  
concentreze asupra mesajului spiritual al creştinismului; ele au avut de ales  
între îmbinarea dogmei totalitare cu credinţa creştină şi opoziţia faţă de statul  
totalitar care le-ar fi atras persecuţia. Mulţi credincioşi germani, conduşi de  
Niemoller, au adoptat a doua variantă şi au suferit pentru poziţia lor.  
Creştinii din aceste ţări puteau acum aprecia bine situaţia creştinilor care au  
fost persecutaţi de statul roman în primele zile ale credinţei creştine.

428 Creştinismul de-a lungul secolelor

Pentru opoziţia lor faţă de nazişti, Dietrich Bonhoeffer a fost executat, iar  
Niemoller a fost închis. Bisericile din Japonia au fost obligate să se unească în  
1941 în Kyodan. Biserica ortodoxă din Rusia a sprijinit războiul.

Al doilea Război Mondial a găsit bisericile din ţările democratice mult mai  
precaute în atitudinea lor faţă de război decît fuseseră în 1914. Nu mai exista  
încercarea din 1914 de a-1 face un „război sfînt". Biserica s-a opus apelului la  
ură. Mulţi creştini în ţări ca Norvegia şi Olanda, care erau ocupate de puterile  
Axei, au suferit pentru credinţa, lor. Celor care refuzau să se înroleze în război  
datorită conştiinţei religioase li s-a dat mai mult ajutor de către biserici decît li  
se dăduse în Primul Război Mondial. Sprijinirea ezitantă a războiului era  
bazată pe ideea supravieţuirii naţiunii mai degrabă decît pe oricare alt scop  
idealist.Pe tot parcursul războiului, a fost menţinut un sentiment al unităţii  
tuturor creştinilor, indiferent pe care parte a frontului luptau. La sfîrşitul  
războiului, confesiunile protestante majore americane s-au oferit să adune  
peste 100 de milioane de dolari pentru ajutor şi pentru reconstruirea bisericilor  
care au fost distruse în Europa în timpul războiului.

Cu toate că în al Cel de-al 11-lea Război Mondial Biserica nu şi-a supus  
conştiinţa statului aşa cum făcuse în Primul Război Mondial, prin aprobarea  
războiului ca o acţiune sfîntă, ci a susţinut unitatea esenţială a tuturor  
creştinilor de pretutindeni, rezistînd tendinţei spre ură, Biserica a dat totuşi  
capelani pentru forţele armate şi a sprijinit cu căldură Crucea Roşie. Ea de  
asemenea a depus mari eforturi pentru slujirea nevoiaşilor şi suferinzilor în  
timpul războiului şi pentru reconstruirea bisericilor după război. John Foster  
Dulles a ajutat la integrarea eforturilor bisericilor americane în acţiunile  
Departamentului de Stat pentru a plănui o pace dreaptă. Bisericile au  
considerat că Cel de-al doilea Război Mondial şi Războiul din Coreea au fost  
războaie „drepte", dar mulţi credincioşi s-au opus participării americane la  
Războiul din Vietnam.

II. TENSIUNILE DINTRE BISERICA ŞI STAT

A. în statele democrate

în timp ce în statele democrate Biserica nu a îndurat persecuţie aspră sau  
martiraj, relaţiile de lucru dintre Biserică şi stat au fost deseori pline de  
tensiune datorită faptului că statele au devenit tot mai secularizate, iar prin  
impozite şi prin puterea legislativă au cîştigat mai mult control asupra  
individului. Rezultatul a fost fie o separare a statului de Biserică, fie stabilirea  
unei biserici de stat care să manifeste toleranţă faţă de celelalte confesiuni.

1. în Statele Unite a fost ridicat un „zid de separare", bazat pe hotărîri ale  
Curţii Supreme asupra Primului Amendament al Constituţiei, care interzice ca  
statul să aleagă o religie şi să o facă religie de stat şi de asemenea interzice  
orice ameninţare la adresa exercitării libere a religiei. De asemenea, Articolul  
VI interzice orice test religios pentru ocuparea unei funcţii într-un seriviciu de  
stat.

Principiul „zidului de separare" a fost formulat în 1879, la judecarea

Capitolul 38 429

cazului Reynolds împotriva Statelor Unite, prevăzînd că exercitarea liberă a  
religiei nu trebuie să ducă la acţiuni care să violeze bunăstarea publică. Cu  
ocazia cazului Cantwell împotriva statului Connecticut din 1940, Curtea a  
declarat că, aşa cum prevede Cel de-al paisprezecelea Amendament, li se  
interzice statelor să emită legi care ar viola Primul Amendament. în 1947, cu  
prilejul cazului Everson împotriva Ministerului Educaţiei, Curtea Supremă a  
hotărît că transportarea elevilor de la şcoala parohială cu autobuzul pe  
cheltuiala publică era o încălcare a principiului separării bisericii de stat. A  
fost de asemenea scoasă în afara legii folosirea şcolilor publice pentru educaţie  
religioasă de către conducători religioşi, în 1948, cînd s-a dezbătut cazul  
McCollum împotriva Ministerului Educaţiei. A fost abolită chiar şi citirea  
voluntară a Bibliei, aprobată de stat, cu prilejul cazului Schempp împotriva  
Districtului Şcolar din Abington din 1963, iar rugăciunile publice aprobate de  
stat au fost interzise în 1962, prin decizia dată în cazul Engel împotriva lui  
Vitale. în timp ce aceste decizii interziceau orice sprijin al religiei de către stat,  
ele au făcut de asemenea statul şi educaţia publică să fie atît de golite de  
religie încît în educaţia publică s-a introdus un vid moral; a fost deschisă calea  
pentru învăţăturile duşmane Scripturii.

2. Germania, Anglia şi Scandinavia au urmat calea unirii Bisericii cu statul  
prin înfiinţarea bisericii de stat în paralel cu introducerea toleranţei faţă de  
toate confesiunile care nu fac parte din biserica de stat. Numirea liderilor  
bisericii şi orice schimbări în mărturisirile de credinţă trebuie aprobate de  
guvern. Faptul acesta a devenit clar în 1928, cînd liderii bisericii din Anglia au  
dorit să revizuiască „Cartea de rugăciune comună", iar guvernul nu a aprobat  
această revizuire. Deoarece Canada nu are o biserică de stat, fondurile publice  
în Quebec sînt alocate şcolilor atît protestante cît şi romano-catolice pe baza  
numărului lor de elevi.

B. în ţările totalitare

Nu trebuie uitat faptul că revoluţiile, cum au fost cele din Anglia, Franţa  
şi din cele treisprezece colonii americane în secolele al XVH-lea şi al  
XVIII-lea, au fost democratice şi edenice în dorinţa lor de a le înapoia  
oamenilor puterea pe care se credea că o deţinuseră într-un sistem idilic  
anterior. Statul era limitat de o constituţie şi de un sistem pluripartinic, prin  
care, în alegeri, oamenii puteau să aleagă partidul cu politica cea mai bună. O  
lege a drepturilor şi un guvern care respecta legile îi lăsau individului o viaţă  
particulară liberă, religioasă şi socială.

în timp ce legile de încorporare, de raţionalizare şi de „apărare a patriei"  
duceau în timpul războiului la limitări în ţările democratice, în statele  
totalitare de stînga şi dreapta, care au apărut după primul război mondial,  
statul era atotputernic. Aceste state priveau spre o utopie rasială sau imperială  
viitoare, condusă de un om sau de un grup de elită care dădea legi fără nici o  
limitare. Un partid cu guvernare nelimitată, cuplată cu dominaţie asupra  
maselor prin propagandă şi prin poliţie secretă, conducea avînd ca scop  
bunăstarea statului. Nu exista nici o distincţie între drepturile publice şi

430 Creştinismul de-a lungul secolelor

private şi nici o lege a drepturilor. în statele de stînga a fost interzisă chiar şi  
producţia bazată pe proprietatea particulară. Sistemele comuniste de stînga,  
cum sînt cele din China, Rusia şi Cuba, au fost în general mai aspre cu  
Biserica decît statele totalitare de dreapta, cum au fost Germania şi Italia,  
unde au fost mai puţini martiri.

Lumea democratică nu s-a opus nici comunismului naţionalist, cum ar fi  
cel din Iugoslavia, şi nici statelor de dreapta din America de Sud în aşa  
măsură cum s-au opus comunismului internaţional agresiv al Rusiei sau  
rasismului de dreapta al Germaniei lui Hitler, care au ameninţat pacea lumii.  
Această opoziţie a dus la al doilea război mondial şi la războiul rece.

Biserica Romano-Catolică a suferit mari pierderi în lumea întreagă cu  
excepţia Spaniei, Portugaliei, Quebecului şi Statelor Unite. Dictatura nazistă  
în Germania a slăbit Biserica Romană din acea ţară în ciuda concordatului din  
1933. Revoluţia comunistă din 1917 a eliminat orice influenţă pe care Biserica  
Romană o avusese în unele părţi ale Rusiei. Alipirea de către Rusia, după  
1939, a statelor satelite Estonia, Letonia, Lituania, Cehoslovacia, Polonia,  
Ungaria, Bulgaria, România, Cuba şi China comunistă a avut ca rezultat  
persecutarea liderilor Bisericii Romane într-un efort de a deţine controlul  
asupra oamenilor. în multe ţări latino-americane, intelectualii au plecat din  
biserici şi au devenit indiferenţi faţă de religie. Muncitorii şi ţăranii se revoltă  
împotriva exploatării sociale, politice şi economice la care au fost supuşi de-a  
lungul secolelor. Deoarece Biserica Romană este asociată cu conducătorii  
statului, oamenii se pot ridica şi împotriva ei după ce devin educaţi şi văd că  
ea este de partea exploatatorilor. Guvernul naţionalist din Mexic, în dorinţa  
lui de a crea un standard economic de viaţă mai înalt, a limitat drastic puterea  
Bisericii Romano-Catolice şi a căutat să-i elimine influenţa politică. Biserica  
Romano-Catolică pare a-şi pierde monopolul religios vechi de secole în  
America Latină, dar mulţi preoţi au început să pledeze şi chiar să sprijinească  
schimbări revoluţionare violente, de obicei de stînga, sociale şi economice,  
pentru a corecta nedreptăţile.

Pentru a compensa această pierdere de enoriaşi, Biserica Romano-Catolică  
a căutat să-şi întărească poziţia în Statele Unite şi în alte ţări democratice pe al  
căror ajutor se poate baza. Ea ştie că Statele Unite trebuie să-şi asume acum  
responsabilitatea de a menţine ordinea mondială. Atît încercarea de a pune un  
ambasador American la Vatican cît şi creşterea numerică a cardinalilor  
americani în cîteva consistorii recente au părut a ţinti spre cîştigarea sprijinului  
romano-catolicismului american.

La începutul anilor 1940, a fost făcută încercarea ca Departamentul de  
Stat al Statelor Unite să refuze să emită paşapoarte pentru misionarii  
protestanţi care doreau să intre în ţările din America de Sud, pe motivul că ei  
periclitau politica de bună vecinătate. Această mişcare a fost înfrîntă de  
acţiunea fermă din partea protestanţilor. Puterea Bisericii Romano-Catolice în  
Statele Unite este demonstrată de felul în care HoUywoodul evită să-şi atragă  
duşmănia Legiunii Decenţei Romano-Catolice, atunci cînd aceasta obiectează  
la filmele imorale sau anti-romano-catolice. Arareori apare în presa americană

Capitolul 38 431

vreo publicitate defavorabilă Bisericii Romano-Catolice; dimpotrivă, Bisericii  
Romane îi este acordată de către multe secţii ale presei o publicitate favorabilă  
care depăşeşte puterea ei numerică în rîndurile populaţiei. în Statele Unite  
există peste 200 de colegii şi tot atîtea seminarii romano-catolice. Biserica  
Romano-Catolică din Statele Unite şi din alte părţi caută să intre în graţiile  
clasei muncitoare mult mai insistent decît o fac bisericile protestante.

Biserica Romano-Catolică a insistat întotdeauna că, vorbind prin papă, ea  
este autoritatea finală în materie de credinţă şi morală. De asemenea, ea  
pretinde că ierarhia papală poate acorda sau reţine mîntuirea prin sacramente,  
pe care singură ierarhia le poate administra. Acest sistem autoritar, ierarhic şi  
sacramental este prin însăşi natura sa totalitar prin pretenţiile impuse  
credincioşilor lui. Supunerea faţă de papă precedă teoretic oricare altă  
supunere, dar în practică romano-catolicii din ţări ca Statele Unite au  
modificat această poziţie. Insistenţa asupra unei supuneri prioritare faţă de  
biserică a adus Biserica Romano-Catolică sub persecuţie în statele totalitare.  
Deoarece statele totalitare sînt la bază antireligioase şi deoarece Roma cere cel  
puţin o atitudine binevoitoare din partea statului, coexistenţa paşnică este o  
problemă. Din acest motiv, papa foloseşte orice armă posibilă împotriva  
comunismului totalitar agresiv şi caută să primească sprijinul statelor  
democratice.

1. Trebuie să menţionăm că ostilitatea romano-catolică faţă de statele  
totalitare de dreapta nu este o ostilitate faţă de totalitarism ca atare. Acolo  
unde statul recunoaşte drepturile papalităţii, papalitatea cooperează cu acel  
stat chiar dacă este totalitar. Faptul acesta poate fi demonstrat de istoria  
recentă a papalităţii în Italia. După ce statul italian a încorporat statele papale  
şi Roma în naţiune (1870), papa Pius al IX-lea s-a retras în „închisoare"  
voluntară la Vatican şi le-a interzis romano-catolicilor să coopereze cu statul  
democratic monarhic din Italia, prin vot sau serviciu. Abia în 1929, după  
Acordul de la Lateran cu dictatorul Mussolini, papalitatea şi-a slăbit ostilitatea  
faţă de statul italian. Mussolini i-a permis lui Pius al Xl-lea să formeze un  
nou Stat Vatican, să primească şi să trimită ambasadori, şi el a recunoscut  
religia romano-catolică drept „singura religie" a statului. în schimb,  
papalitatea a permis credincioşilor să sprijinească statul totalitar. Papalitatea a  
sprijinit dictatura lui Franco în Spania şi a lui Salazar în Portugalia. Ea de  
asemenea a ajuns la o înţelegere cu Hitler în Germania printr-un concordat în  
1933. P.apa a criticat ambele state în enciclicele sale, dar nu a protestat  
împotriva încercărilor germane de a-i lichida pe evrei.

Dictaturi mai mici de dreapta cît şi cele mari s-au amestecat în viaţa  
religioasă protestantă. în timp ce Hitler, prin concordatul din 1933 cu papa,  
garanta independenţa bisericii şi libertate pentru ca romano-catolicii să-şi  
profeseze şi practice religia lor, el nu a fost la fel de generos cu protestanţii  
după 1933. Biserica evanghelică germană a „germanilor creştini" a fost  
înfiinţată în 1933, avîndu-1 ca episcop preşedinte pe Ludwig Muller. Biserica  
confesională germană, condusă de bărbaţi ca şi Karl Barth, Martin Niemoller  
Şi Dietrich Bonhoeffer, au protestat, iar în mai 1934 au dat Declaraţia

432 Creştinismul de-a lungul secolelor

Barmen. Aceasta era în mare parte opera lui Karl Barth. Ea reafirma  
autoritatea lui Cristos în Biserică şi faptul că Scriptura este regula de credinţă  
şi de viaţă, şi refuza să accepte pretenţiile statului la supremaţie în viaţa  
religioasă. Niemoller a fost închis pînă după război.

De asemenea, Hitler i-a persecutat pe evrei, făcîndu-i ţapul ispăşitor  
pentru problemele Germaniei. El a început o politică deliberată de genocid, şi  
subordonaţii lui docili au omorît în lagărele de exterminare din Polonia şi din  
alte părţi şase milioane de evrei. Aceasta era aproape o treime din numărul  
evreilor din lume. Abia cînd aliaţii au intrat în lagăre, lumea şi-a dat seama cît  
de oribil şi-a pus Hitler politica în aplicare.

Protestanţii şi romano-catolicii din statele dictatoriale mai mici au suferit  
şi ei. Bisericile protestante din Japonia au fost obligate de către guvernul  
japonez să se unească în Kyodan în 1941. Arhiepiscopul Bisericii Anglicane  
din Uganda a fost ucis de oamenii lui Idi Amin; episcopi ca Festo Kivengere şi  
alţi creştini, au devenit refugiaţi. Renaşterea „yondo" în Ciad a unor vechi  
practici religioase păgîne a adus persecuţie asupra Bisericii, pînă cînd  
dictatorul a fost răsturnat. Creştinii din multe părţi ale lumii cunosc prin ce au  
trecut creştinii din statul roman în zilele lui Decius şi Diocleţian.

2. Comunismul totalitar de stînga persecută şi mai aprig Biserica. Mulţi au  
suferit martiraj, închisoare grea şi torturi îngrozitoare pentru credinţa lor.  
Comunismul este o ameninţare la adresa creştinismului organizat tot aşa ca şi  
războiul sau năpasta modernă a secularismului şi materialismului, care loveşte  
atît de mult civilizaţia apuseană. Opoziţia statului roman faţă de Biserica  
Primară şi răspîndirea islamului în teritoriul mediteraneean în timpul secolelor  
al VH-lea şi al VUI-lea, sînt singurele ameninţări la adresa Bisericii  
comparabile cu cele de azi. Comunismul este periculos, deoarece el este în  
esenţă o credinţă sau o religie materialistă cu o sferă de cuprindere  
internaţională şi deoarece el pretinde că are singurele soluţii la problemele  
civilizaţiei moderne. Cucerirea Chinei în 1949 a făcut şi mai clară  
ameninţarea lui. Cele mai mari partide comuniste din ţările libere sînt în Italia  
şi Franţa; în Chile comunismul a condus o scurtă perioadă prin procesul  
electoral. Comunismul controlează o treime din populaţia lumii.

Comunismul este ostil creştinismului din cauza ateismului materialist care  
stă la baza filozofiei lui. Pentru un marxist, religia este un opiu care îi face pe  
exploataţi mulţumiţi cu viaţa lor grea, deoarece ei au speranţă într-o viaţă de  
apoi mai luminoasă. Comunismul sovietic este de asemenea împotriva religiei,  
deoarece Biserica Ortodoxă rusă din timpul ţarilor a fost legată de politica  
opresivă a statului. Cînd comuniştii au distrus statul ţarist, ei au încercat să  
distrugă Biserica Ortodoxă, deoarece ea făcea parte din sistemul pe care ei îl  
urau.

Deoarece comuniştii, prin structura guvernamentală şi prin cei peste opt  
milioane de membri ai partidului comunist, pot ţine sub control peste două  
sute de milioane de ruşi pentru a-şi atinge scopurile lor proprii, prezintă  
importanţă atitudinea comuniştilor din Rusia faţă de religia organizată. în  
1917 peste o sută de milioane de oameni din Rusia făceau parte din Biserica

Capitolul 38 433

Ortodoxă care era controlată de o ierarhie birocratică bogată.

Comuniştii au pus mîna pe putere în timpul Revoluţiei Socialiste din  
Octombrie, 1917; de atunci pînă la începutul anului 1923 au atacat biserica  
direct, deşi Constituţia din 1918 garanta libertatea de a face atît propagandă  
religioasă cît şi antireligioasă. în 1917 a fost confiscată proprietatea Bisericii  
Ortodoxe şi transformată în proprietate de stat, fără nici o compensaţie pentru  
biserică. Statul permitea folosirea bisericilor numai pentru închinare. în felul  
acesta, biserica şi-a pierdut mijloacele de întreţinere. Clericii şi călugării au  
fost deposedaţi de privilegiul concesiilor, ceea ce însemna că nu puteau primi  
de lucru sau cartele pentru alimente. A fost interzisă în toate şcolile instrucţia  
religioasă, cu excepţia seminariilor pentru adulţi, în care putea fi predată  
numai teologie. Ceremoniile de căsătorie trebuiau oficiate de către  
funcţionarii de stat. Cu toate acestea, Bisericii i s-a permis să aleagă din nou  
un patriarh.

Eşecul economic al comunismului pur în jurul anului 1921 a forţat statul  
să adopte unele metode ale capitalismului pentru a menţine producţia. Aceasta  
a contribuit la producerea unei schimbări în politica religioasă. Politica  
atacului direct a făcut loc în 1923 unei politici care a accentuat propaganda de  
discreditare a religiei. Au fost organizate carnavale antireligioase, în care erau  
ridiculizate obiectele folosite în închinare. Pentru răspîndirea propagandei  
ateiste, a fost înfiinţată în 1925 o Ligă a Ateilor Militanţi.

Nici ridiculizarea, nici propaganda ateistă dintre anii 1923-1927 nu au avut  
succes; aşa că guvernul rus a adoptat un program care prevedea reprimarea  
culturii creştine, atacul direct şi educaţia antireligioasă. Acest program a fost  
dus la îndeplinire între anii 1928 şi 1939. Puţinelor biserici care au mai rămas  
li s-a permis să ţină numai servicii de închinare, fiind deposedate de dreptul de  
a educa sau de a-i convinge pe alţii să devină creştini. în 1929 au fost închise  
peste 1400 de biserici şi folosite de guvern pentru scopuri laice, jîntre 1920 şi  
1940 nimeni nu putea merge la biserică dacă duminica nu corespundea cu cea  
de a şasea zi de odihnă. Constituţia statului a fost modificată în 1929 pentru a  
asigura „libertatea de a ţine servicii religioase şi libertatea de a face  
propagandă antireligioasă". Aceasta însemna că orice încercare de a-i cîştiga  
pe alţii la creştinism era interzisă, dar ateismului i s-au dat drepturi depline de  
a face propagandă în rîndurile adulţilor şi a tinerilor în şcoli.

Incapacitatea ateismului militant de a desfiinţa creştinismul, persistenţa  
credinţei în Dumnezeu pe care aproximativ jumătate din populaţia Rusiei a  
exprimat-o la recensămîntul din 1937 şi ameninţarea situaţiei internaţionale au  
dictat nevoia unei retrageri strategice după 1939. Bisericile au fost redeschise,  
au încetat carnavalele antireligioase şi a fost abandonată predarea ateismului  
in şcoli. în 1943 i s-a permis lui Serghei să funcţioneze ca patriarh al  
Moscovei şi al întregii Rusii. S-a revenit la săptămîna de şapte zile, s-au  
redeschis seminariile, şi Biserica Ortodoxă a fost eliberată de multele restricţii  
împovărătoare. Din punctul de vedere al guvernului, înţelepciunea de a face  
aceste concesii a devenit clară cînd biserica a sprijinit guvernul atunci cînd  
Germania a invadat Rusia în 1941. Biserica rusă este tolerată, dar religia nu se

434 Creştinismul de-a lungul secolelor

bucură de deplină libertate.

Comunismul rus a ieşit din a.1 II-lea Război Mondial cu noi şi mari teritorii  
adăugate în Europa şi Asia. Cele trei republici baltice plus Polonia,  
Cehoslovacia, Ungaria, România şi Bulgaria, toate au ajuns sub control  
comunist. în fiecare din aceste state, biserica a fost persecutată. în unele  
cazuri persecuţia a avut sprijinul oamenilor, deoarece clerul avea un renume  
rău din cauza opresiunii clericale asupra poporului. Chiar şi ramura  
naţionalistă a comunismului din Iugoslavia lui Tito a persecutat biserica. în  
China, biserica a suferit persecuţii din partea autorităţilor comuniste.

Biserica Romano-Catolică s-a opus cu înverşunare comunismului. Pius al  
Xl-lea în Divini Redemptoris (Răscumpărătorul Divin) (1937) a criticat  
comunismul aşa cum a criticat nazismul în acelaşi an în Mit brennender Sorge.  
Mai tîrziu, Biserica Romano-Catolică părea a se fi acomodat cu regimurile  
comuniste, determinîndu-şi credincioşii din Polonia să-1 voteze pe comunistul  
Gomulka ca şi conducător al statului care era romano-catolic în proporţie de  
80 la sută. Papa 1-a primit într-o ocazie la Vatican pe ginerele lui Hruşciov.  
Documentele Vaticanului II nu condamnă comunismul. Acolo unde asemenea  
conducători dau libertate Bisericii Romano-Catolice să lucreze cu credincioşii  
ei, ea pare a fi de acord să coopereze cu dictatura fie de dreapta fie de stînga.

Protestanţilor din statele comuniste nu le-a mers bine. La început regimul  
părea să coopereze cu bisericile, ca în China, îndemnîndu-le să rupă legăturile  
cu lumea „imperialistă". „Mişcarea de auto-conducere" din 1951 din China,  
deşi pretindea că lasă libertate Bisericii, a condus la confiscarea proprietăţii  
bisericii şi la interzicerea Bibliilor şi a educaţiei religioase. Unii protestanţi,  
cum a fost Hromadka în Cehoslovacia, îndemnau chiar la supunere şi la  
cooperare cu statul afirmînd că şi una şi alta sînt susţinute de Biblie, şi  
recomandau dialogul cu comuniştii. Cu toată represiunea lui, comunismul nu  
a reuşit să distrugă religia; şi religia încă este mîngîierea pentru milioane de  
oameni în China, Rusia şi alte ţări din spatele Cortinei de Fier.

Lumea creştină trebuie să înţeleagă natura acestei noi credinţe politice  
studiindu-i ideile, aşa încît oamenii să poată discerne diferenţa dintre adevăr şi  
propaganda comunistă. Biserica trebuie să sprijinească măsuri care să pună  
capăt relelor care ajută la crearea comunismului. Comunismul înfloreşte cel  
mai bine acolo unde este sărăcie şi suferinţă, pe care el promite să le uşureze.  
Biserica nu trebuie să devină unealta nici unui grup anume, să scuze sau să  
încurajeze relele în societate. Deş-i biserica recunoaşte că ea se dezvoltă cel mai  
bine într-o societate democratică, cu economie liberă, ea trebuie să predice şi  
să trăiască Evanghelia şi să nu-şi permită să se identifice cu nici un ordin  
politic sau economic. Mai presus de toate, o viaţă consecvent creştină din  
partea membrilor ei, oricare ar fi statutul lor în societate, este reacţia cea mai  
eficace a bisericii faţă de comunism sau faţă de statul secular.

Capitolul 38 435

III. NAŢIONALISMUL ETNIC ŞI

RELIGIOS AL STATULUI

Bisericile în Statele Unite au sprijinit eliberarea negrilor din sclavie prin cel  
de-al treisprezecelea amendament în 1863, dar ele au fost indiferente la  
problema segregaţiei în secolul următor. Conştiinţa de rasă a negrilor s-a  
dezvoltat o dată cu apariţia în 1906 a Asociaţiei Naţionale pentru Promovarea  
Oamenilor de Culoare. Negrii doreau condiţii economice şi sociale mai bune şi  
încetarea segregaţiei. în 1949, preşedintele Truman a interzis segregaţia în  
serviciile militare şi civile.

în 1954, judecînd cazul Brown împotriva Ministerului Educaţiei, Curtea  
supremă a declarat sfîrşitul segregaţiei negrilor în şcoli, garantîndu-li-se  
integrarea în şcoli şi o educaţie egală cu cea a albilor. Preşedintele  
Eisenhower a trebuit să trimită trupe federale în Arkansas la Little Rock în  
1957 pentru a impune hotărîrea. Transportul cu autobuzul a devenit  
modalitatea prin care hotărîrea s-a impus prin ordinul Curţii Supreme.  
Sfidarea de către Roşa Park în 1955 a şederii în autobuzele segregate a dus,  
sub conducerea lui Martin Luther King Jr., la scoaterea în afara legii a  
autobuselor segregate pe drumurile interstatale în 1961, de către Comisia de  
Comerţ Interstatal. S-au deschis pentru negri restaurantele, parcurile şi alte  
facilităţi publice în care mai înainte existau bănci sau locuri cu inscripţia  
„numai pentru albi". în 1964, Legea Drepturilor Civile a consolidat aceste  
realizări, interzicînd discriminarea rasială în sindicate. O altă lege din 1965,  
apăra dreptul la vot al negrilor. Legea locativă din 1968 a promovat egalitatea  
albilor şi a negrilor în ce priveşte închirierea de locuinţe.

în timp ce mulţi sprijineau aceste mişcări, mai ales cei cu convingeri  
teologice liberale, multe biserici i-au admis cu greu pe negri în biserici ale  
albilor. Din 1965 s-a făcut un mare progres în acest domeniu.

Negrii din Africa de Sud au fost confruntaţi cu opoziţia bisericii faţă de  
cererea lor de încetare a segregaţiei rasiale sau de dezvoltare separată a raselor  
în statele negre. Li s-au făcut unele concesii. Oamenii uită că atît negrii cît şi  
albii au mers în Africa de Sud din direcţii diferite, cam în acelaşi timp, şi că  
ea este patria ambelor rase.

Mulţi negri din Africa s-au ridicat împotriva a ceea ce ei cred că este  
paternalism misionar alb şi au înfiinţat biserici negre independente. în 1967 se  
estima că există şase mii de asemena grupuri în 290 de triburi, cu peste şapte  
milioane de adepţi în 34 de state. Deseori aceste grupuri au orientare  
escatologică, sînt carismatice şi au conducere autohtonă.1

A fost deja descris tratamentul la care i-a supus Hitler pe evrei, ca pe o  
minoritate etnică şi religioasă. Arabii se luptă cu înverşunare impotriva  
statului evreu. India a trebuit să se despartă în state separate — India şi  
"akistan — din cauza rivalităţii dintre musulmani şi hinduşi, care este o formă  
a naţionalismului religios. Grecii ortodocşi se opun turcilor musulmani din  
Cipru, iar conflictele sîngeroase din ultimii ani au făcut din Irlanda de Nord  
un cîmp de bătălie între romano-catolici şi protestanţi.

436 Creştinismul de-a lungul secolelor

Multe state noi din Asia şi Africa, fie că nu i-au primit pe noii misionari,  
fie că au naţionalizat instituţiile de educaţie, tipografiile şi alte instituţii  
misionare. De asemenea, multe au sprijinit renaşterea vechilor religii etnice,  
curr» a fost cazul în Ciad.

Problemele relaţiilor dintre biserică şi stat în privinţa războiului, a puterii  
statului şi a naţionalismului ecleziastic şi etnic de stat, probabil că vor  
continua. Este satisfăcător progresul care s-a realizat, dar biserica mai are încă  
multe de făcut pentru propria ei independenţă şi împotriva opresiunii de orice  
fel.

NOTE

1. David B. Barrett, Sckism and Renewal in Africa (Nairobi: Oxford  
University Press, 1968), p. 3, 6.

BISERICA ŞI SOCIETATEA  
ÎN TENSIUNE DUPÂ 1914

39

Schimbări în teologie şi în structură

Creştinismul evanghelic a fost confruntat cu atacuri crescînde la sfîrşitul  
secolului al XlX-lea şi începutul secolului al XX-lea. Au fost contestate natura  
universală a creştinismului, faptul că Dumnezeul absolut este cunoscut prin  
revelaţia Sa declarată, verbală, fără greşeală, inspirată de Duhul Sfînt şi  
validitatea universală a revelaţiei istorice obiective cu privire la Cristos.  
Acestea au fost de asemenea renegate mai tîrziu, în favoarea abordărilor  
subiective imanente şi umaniste ale Evangheliei. Natura Bisericii, inspiraţia  
biblică şi infailibilitatea ei, rolul Duhului Sfînt în Biserică şi escatologia  
figurează mai mult în disputele teologice contemporane.

Liberalismul clasic a apărut în secolul al XlX-lea şi a culminat cu Primul  
Război Mondial, cînd el domina seminariile majore, colegiile şi amvoanele. A  
eşuat după primul război mondial datorită ororilor războiului, datorită  
depresiunii economice majore şi datorită apariţiei neoortodoxiei. Doctrinele  
liberalismului despre imanenţa lui Dumnezeu, despre revelaţia subiectivă şi  
despre un viitor postmilenial prin efortul uman erau prea naive pentru a face  
faţă provocărilor postbelice.

Neoortodoxia a dominat scena teologică între anii 1930 şi 1950, dar şi-a  
pierdut avîntul în anii 1960. Ea a devenit mai subiectivă şi existenţială în  
scrierile lui Tillich şi Bultmann.

în timpul ultimelor două decenii, ea a fost înlocuită de teologiile radicale  
umaniste, relativiste şi seculare, cum a fost teologia „morţii lui Dumnezeu",  
teologia laică a lui Cox şi Robinson, teologia speranţei cu nuanţă marxistă a  
lui Moltmann, teologia eliberării radicale şi teologiile negre şi feministe. Pare  
a fi la modă mai curînd mîntuirea sociologică în timp, prin oameni, decît  
mîntuirea pe care o dă Dumnezeu cel veşnic prin Cristos. Cu toate acestea, s-a  
dezvoltat rapid o mişcare evanghelică în teologie care înlocuieşte teologia  
liberală cu tendinţele ei spre ecumenism.

Pe lîngă aceste probleme interne legate de sursa şi de natura teologiei,  
biserica este confruntată cu problema mişcării ecumenice care doreşte să  
reunească creştinătatea. în unele cazuri, această mişcare a sacrificat teologia  
sănătoasă pentru a realiza o unire structurală bazată pe cel mai mic numitor  
comun.

I

438 Creştinismul de-a lungul secolelor

I. DECLINUL TEOLOGIC ŞI RECONSTRUCŢIA

A. Dizolvarea liberalismului şi neoortodoxia

1. Către anul 1900, ideea de paternitate universală a lui Dumnezeu şi ideea  
de frăţie a oamenilor s-au răspîndit de la seminarii spre laici, atunci cînd  
pastorii liberali au preluat amvoanele ţării. Cu toate că unii au încercat să  
arate că acest liberalism teologic îşi are rădăcinile în ideile stoice, el a fost  
adus în America de studenţii americani care au studiat filozofia idealistă  
germană şi critica textului biblic în universităţile germane şi scoţiene.

Filozofia kantiană a fost o sursă majoră pentru gîndirea liberală. Kant  
susţinea existenţa a două nivele ale adevărului şi limita Biblia la istoria  
fenomenală, ca înregistrare subiectivă a capacităţii omului de a fi conştient de  
Dumnezeu. Biblia trebuia studiată ca o carte omenească, prin metode  
ştiinţifice, şi nu ca o revelaţie de la Dumnezeu. Religia era înrădăcinată în  
nivelul superior al raţiunii practice cu postulatul unui simţ uman înnăscut al  
binelui şi răului care cerea acceptarea existenţei sufletului, a lui Dumnezeu şi a  
imortalităţii, cu răsplata şi pedeapsa ca idei religioase practice. Această  
abordare a teologiei din perspectiva imanenţei lui Dumnezeu în om a fost  
amplificată de Schleiermacher, care considera că religia este un sentiment sau  
conştiinţa dependenţei de Dumnezeu în Cristos. Evoluţia darwinistă a fost de  
asemenea aplicată la religie, aşa încît ea a devenit un proces evoluţionist  
subiectiv, al cunoaşterii crescînde a lui Dumnezeu şi al progresului uman  
ascendent.

Liberalii aveau în comun idei cu privire la un Dumnezeu imanent în istorie  
şi în fiecare persoană pentru a garanta progresul spre o ordine umană ideală  
pe pămînt. Omul perfectibil era confruntat mai ales cu problema mediului  
înconjurător, care l-ar fi condus cu precădere spre păcat. Dar avîndu-L ca  
exemplu pe Cristos, el se putea perfecţiona atît pe sine cît şi ordinea socială.  
După liberali, Biblia conţinea doar înregistrarea subiectivă a percepţiei lui  
Dumnezeu de către om. Educaţia şi acţiunea socială conduse de Biserică vor  
crea o ordine socială ideală, în care Cristos Se va întoarce după Mileniu.  
Profesorii din universităţi şi din seminarii, presa populară şi religioasă şi  
predicatorii proclamau aceste idei. Harry Emerson Fosdick a devenit un  
exponent cunoscut al acestor idei de la amvonul lui din Riverside Church din  
New York.

Problemele Primului Război Mondial, Marea Depresiune Economică din  
1929 şi influenţa teologiei existenţialiste a lui Soren Kierkegaard (1813-1855)  
asupra lui Karl Barth şi a urmaşilor săi au zdruncinat ideea liberală a  
progresului uman prin eforturile omului. Karl Barth a arătat că Dumnezeu  
este transcendent şi nu imanent, iar omul este păcătos şi nu născut cu o  
scînteie a divinului în sine. Către 1930, liberalismul a scăzut în influenţă, şi  
confesiunile liberale din vechea linie au scăzut ca număr de membri, influenţă  
şi număr de misionari trimişi în străinătate.

Cîţiva teologi întruniţi la Seminarul Hartford în ianuarie 1975 au criticat  
teoriile liberale şi au chemat la o reîntoarcere la doctrinele evanghelice pe care

Capitolul 39 439

aceşti oameni cu orientare liberală le atacaseră pînă atunci. Aceasta a fost o  
revocare totală a Afirmaţiei de la Auburn din 1923, pe care o semnaseră 1300  
de pastori prezbiterieni. Acest document afirmase că infailibilitatea biblică,  
naşterea din fecioară, ispăşirea vinovăţiei oamenilor, învierea şi minunile lui  
Cristos nu erau doctrine „esenţiale".

2. Neoortodoxia, teologia crizei sau, cum este numită uneori, teologia  
existenţială, au înlocuit liberalismul în declin între anii 1930 şi 1950. Studierea  
în seminarii a lui Schleiermacher, Ritschl şi Harnack a pregătit calea spre  
studierea cărţii lui Barth Comentariu despre Romani (1919) şi a cărţilor lui de  
mai tîrziu. Barth, Brunner şi Reinhold Niebuhr au fost urmaţi mai tîrziu de şi  
mai radicalii şi existenţialiştii Bultmann şi Tillich.

Două războaie mondiale distrugătoare, marea depresiune economică şi  
natura diabolică a totalitarismului de dreapta şi de stînga după Primul Război  
Mondial au făcut ca liberalismul să fie tot mai irelevant, iar neoortodoxia mai  
trainică din punct de vedere istoric şi teologic. Cînd tatăl teologului danez  
Soren Kierkegaard i-a spus acestuia că, băiat fiind, L-a blestemat o dată pe  
Dumnezeu şi că a fost necredincios legămîntului dat, fiindcă rupsese fără nici  
un motiv logodna lui cu Regina Olsen, şi cînd a văzut eşecul spiritual al  
Bisericii Luterane care era biserica de stat din Danemarca, Kierkegaard a  
început să-şi dezvolte sistemul său teologic existenţialist, care urma să-i  
influenţeze puternic pe gînditorii neoortodocşi. Disperarea umană l-a  
determinat să se raporteze la un Dumnezeu transcendental printr-o decizie şi  
angajare personală făcută printr-un „salt al credinţei" şi nu printr-un proces  
raţional. Această concepţie despre un Dumnezeu care confruntă faţă în faţă o  
persoană în criză, confruntare care exclude efortul şi raţiunea umană, reapare  
în neoortodoxie.

Karl Barth (1886-1968), care a iniţiat neoortodoxia, s-a născut la Basel, în  
Elveţia, dar a primit o educaţie teologică liberală în Germania. După o  
perioadă scurtă cînd a lucrat ca scriitor la o revistă liberală germană, a devenit  
pastor în Elveţia. Acolo, nevoile enoriaşilor săi şi caracterul inadecvat al  
teologiei sale liberale l-au condus spre Scripturi şi spre scrierile lui Jean  
Calvin. Apoi, a predat teologie în instituţiile teologice germane din 1921 pînă  
în 1935, cînd opoziţia lui faţă de politica religioasă nazistă l-a obligat să plece  
la Basel. Acolo a predat la universitate pînă în 1962, cînd s-a pensionat şi a  
început să scrie masiva sa operă teologică.

El şi adepţii lui au susţinut următoarele idei. Dumnezeu este „cu totul

altceva" decît omul, o fiinţă sfîntă, veşnic transcendentă. Omul este disperat

de finit şi de păcătos. Biblia este o carte omenească, supusă criticii biblice ca

oricare altă carte. Ea este o înregistrare a revelaţiei şi o mărturie despre

revelaţie, şi nu o revelaţie ca atare, inspirată, obiectivă, istorică,

Propoziţională. Biblia devine revelaţie pentru individ în momentul crizei, cînd

uhul Sfînt o foloseşte pentru a efectua o întîlnire personală a omului cu

umnezeu. De fapt, revelaţia este înţeleasă a fi această întîlnire şi nu

omunicare de informaţie. Istoria divină, sau istoria mîntuirii, este separată de

istoria ştiinţifică umană produsă de istoric. Pe Dumnezeu nu-L interesează

440 Creştinismul de-a lungul secolelor

istoria umană sau mîntuirea socială în cadrul ei. Oamenii sînt în Cristos, aleşi  
deja pentru salvare, şi au nevoie doar să fie făcuţi conştienţi de acest fapt.

Evanghelicii au salutat această reafirmare a păcătoşeniei omului, a  
transcendenţei lui Dumnezeu, şi accentul pus de Barth pe teologia biblică, dar  
ei nu au fost de acord cu lipsa de legătură între istoria sfîntă şi cea seculară şi  
de asemenea nu au fost de acord cu faptul că el respinge ideea unei revelaţii  
de la Dumnezeu obiectivă, istorică, propoziţională. Cu excepţia lui Reinhold  
Niebuhr, în gîndirea neoortodoxă nu este loc pentru responsabilitatea socială.  
Recursul la apologetica raţională şi la dovezile creştine a fost înlocuit cu  
descrierea credinţei ca un salt în gol. în soteriologia lor sînt prezente elemente  
ale universalismului. Omul este considerat păcătos, dar mai mult datorită  
păcatului prezent decît datorită păcatului originar care ar avea la bază „mitul"  
unor Adam şi Eva istorici. Gînditorii neoortodocşi sînt de asemenea în  
favoarea vechii critici biblice liberale.

Cu toate că Emil Brunner (1889-1966) susţinea majoritatea acestor idei, el  
se deosebeşte de Barth prin faptul că a acceptat cîteva revelaţii generale ale lui  
Dumnezeu în natură şi a susţinut o concepţie mai puţin istorică cu privire la  
naşterea lui Cristos din fecioară. Reinhold Niebuhr (1893-1971) a constatat  
curînd că liberalismul este neadecvat pentru a împlini nevoile membrilor  
parohiei sale din Detroit, care erau muncitori în industria de automobile. în  
Omul moral şi societatea imorală (1932) şi Natura si destinul omului (1941-  
1943), el a insistat asupra păcătoşeniei umane şi asupra impactului ei politic,  
economic şi social nociv. El credea că iubirea lui Dumnezeu pe Cruce a dat un  
răspuns care ajunge pînă dincolo de istorie, dar el credea că iubirea  
răscumpărătoare din om va aduce soluţii sociale adecvate nevoilor sociale  
umane.

Paul Tillich (1886-1965), un. refugiat german şi profesor timp de mulţi ani  
la Seminarul Teologic Union din New York, a fost mai filozofic decît Barth.  
Dumnezeul lui este un „fundament al existenţei" („ground of being") ultim şi  
nonteistic, cu care întîlnirea omului este empirică şi existenţială. El dizolvă atît  
Biblia cît şi crezurile în expresii subiective ale gîndirii umane, care trebuie să  
fie supuse criticii istorice. Religia este „preocuparea finală" şi o angajare faţă  
de Dumnezeu ca ultimul fundament al existenţei sau al fiinţei şi avînd o religie  
omul este capabil să învingă păcatul care reprezintă înstrăinarea de acel  
fundament al existenţei. John Robinson (1919- ), episcop de Woolwich, în  
cartea sa Cinstit cu Dumnezeu (1963), a popularizat cîteva din ideile lui Tillich  
despre Dumnezeu, dar ne lasă fără un Dumnezeu personal şi fără o revelaţie  
istorică de la El.

Rudolf Bultmann (1884-1976) a folosit critica formei pentru a extrage  
miezurile revelaţiei din cojile mitului şi ale altor forme literare în care,  
pretindea el, apostolii au prezentat adevărul. Din critica lui el a tras concluzia  
că putem cunoaşte foarte puţin despre persoana lui Cristos, despre învăţăturile  
sau despre viaţa Lui. în felul acesta, el a „demitizat" Biblia, făcînd  
experienţa şi etica mai importante decît doctrina. Vederile sale critice au  
devenit atît de radicale, încît între el şi Barth au apărut diferenţe serioase. Cu

Capitolul 39 441

toate că în unele privinţe neoortodoxia era o perfecţionare a liberalismului, ea  
a început să se năruie în anii 1950. în următorul deceniu ea a fost înlocuită cu  
teologiile radicale.

3. Din anul 1960 încoace au apărut şi au dispărut mai multe teologii  
radicale, seculare şi umaniste. Fiecare s-a dovedit inadecvată pentru a face  
faţă nevoilor religioase ale omului. Fiecare din ele schimba un Dumnezeu  
transcendent cu unul care era imanent în istorie, şi schimba un Cristos care  
este total Dumnezeu cu un Cristos uman care nu este Dumnezeu.

a. Teologi ca Thomas J.J. Altizer, Paul van Buren şi William Hamilton au  
elaborat efemera teologie „Dumnezeu este mort". Aceşti oameni îşi datorau  
teologia lui Nietzsche. Această teologie a fost popularizată pentru prima dată  
în coloanele publicaţiilor New York Times şi New Yorker în octombrie 1965.  
Nu este clar ce au vrut ei să spună prin afirmaţia că Dumnezeu este mort.  
Unii se pare că au vrut să spună că pentru mulţi oameni Dumnezeu este mort  
din punct de vedere psihologic, pentru că El a încetat să existe pentru ei de  
fapt; alţii au înţeles că El este mort din punct de vedere istoric, pentru că El  
pare irelevant într-o lume seculară a războaielor, a „holocaustului" evreilor şi  
a marii depresiuni economice; Altizer a susţinut că El este mort din punct de  
vedere ontologic, pentru că El a murit în moartea lui Cristos. în această lume  
seculară, acţiunea înlocuieşte teologia. La fel ca şi Bonhoeffer, care a fost  
executat de nazişti, ei doreau un „creştinism fără religie" a cărui valoare să  
stea în acţiunea etică. Acest accent pus pe activism şi pe acţiune socială părea  
a se armoniza cu tonul radical al anilor 60. El intenţiona să lege biserica de  
lume aşa cum au făcut-o vechiul liberalism şi evanghelia lui socială.

/Dietrich Bonhoeffer (1906-1945), care fusese influenţat de Barth şi de  
Bultmann, spunea că omul a ajuns „la majorat" din punct de vedere  
intelectual într-o lume a crizei, în care teologia este irelevantă şi în care omul  
trebuie să acţioneze cu spirit de responsabilitate, într-un „mod lumesc sfînt"  
moral, în angajare faţă de Cristos ca Domn. Un asemenea „creştinism  
lumesc" existenţial ar lega sacrul şi secularul în viaţa cotidiană. Cărţile şi  
scrisorile lui Bonhoeffer din anii 1930-1940 au avut o influenţă deosebit de  
mare în această perioadă.

Harvey Cox, profesor de teologie la Universitatea Harvard, a scris Oraşul  
secular (1965), în care argumenta că urbanizarea şi secularizarea duceau la  
negarea existenţei lui Dumnezeu undeva „acolo afară". Dumnezeu este  
imanent în lume, mai ales în societatea urbană, şi omul poate găsi împlinire în  
societate, în care Dumnezeul ascuns poate fi descoperit.

b. Aceste teologii seculare au căzut şi locul lor a fost luat de teologiile mai  
noi ale speranţei, ale lui Jurgen L. Moltmann (1926-) şi Wolfhart Pannenberg  
(1928- ). Moltmann pune accentul pe acţiunea viitoare a lui Dumnezeu în  
istorie, mai mult decît pe revelaţia trecută. Dilema omului va fi rezolvată prin  
împlinirea promisiunii eliberării viitoare prin voia şi prin acţiunea lui  
Dumnezeu. Aceste idei din lucrarea sa Teologia speranţei (1967) dizolvă  
istoria în viitor şi viitorul în revoluţie, în care Cristos şi mîntuirea sînt legate

e dezvoltarea socială într-un sistem cu tentă marxistă.

442 Creştinismul de-a lungul secolelor

Pannenberg ia istoria mai serios şi mai ales învierea lui Cristos. Istoria îl  
revelează pe Dumnezeu în acţiune, şi activitatea Lui poate fi studiată istoric.  
Revelaţia este act sau eveniment, şi nu propoziţie. Sensul final prin Cristos  
vine la sfîrşitul istoriei.

c. Pierre Teilhard de Chardin (1881-1955) pare să se încadreze întrucîtva în  
linia teoriei evoluţiei emergente a lui Lloyd Morgan sau a vitalismului lui  
Henry Bergson. în unele privinţe, el anticipează teologia procesuală care  
crede în implicarea lui Dumnezeu în procesul natural al evoluţiei. în procesul  
evoluţionist al lui Teilhard, „particulele alfa" fac parte dintr-o dezvoltare  
ascendentă în cadrul unui proces în care Cristos, ca „Punctul Omega" atrage  
în mod creativ aceste unităţi elementare laolaltă pentru a forma combinaţii de  
un ordin superior. Dumnezeu şi lumea Lui evoluează împreună spre o ordine  
nouă sau spre o ordine mai perfectă.

d. Teologia procesuală, care este mai filozofică decît cea a lui Teilhard,  
este bazată pe gîndirea lui Alfred N. Whitehead (1861-1947) şi este expusă de  
Charles Hartshorne (1897-) de La Universitatea din Chicago şi de John Cobb,  
Jr. Aceşti oameni caută să elaboreze o teodicee pentru a explica răul din lume.  
Natura realităţii este devenire, nu fiinţă, şi atît Dumnezeu cît şi universul Lui  
devin, nu sînt. Toate vieţuitoarele reacţionează faţă de mediul înconjurător şi  
unele faţă de altele prin alegere liberă creatoare, care poate cauza suferinţă.  
Dumnezeul primordial, care este şi creator, conduce creaţia în dragoste spre  
un nivel mai înalt, cu scopul ca El şi creaţia Sa să învingă răul şi să prevină  
haosul într-o ordine nouă.

e. Teologia eliberării, de care sînt întrucîtva legate teologia radicală a  
negrilor şi teologia feministă, a apărut în America Latină în lucrarea O  
teologie a eliberării (1973) de peruvianul romano-catolic Gustavo Gutierrez  
(1928- ) şi în scrierile lui Rubern Alves şi, în America de Nord, în cele ale lui  
Roger Shaull. După ei, teologia trebuie să înceapă aşa cum a făcut Cristos,  
cu un angajament de a-i elibera pe oprimaţi, angajament care trebuie să fie o  
practică, şi nu o teorie. Teologia ia naştere din situaţia umană în istorie, şi nu  
din gîndire. O poziţie asemănătoare are şi teologia negrilor a lui James Cone  
şi mai recent teologia feministă. Istoria umană este scena teologiei şi a  
eliberării, adesea concepută în termeni marxişti. Această salvare este o  
eliberare socială, economică şi politică de sub toate formele de oprimare. Ca şi  
în cazul exodului evreiesc, revelaţia se ocupă de oprimarea şi de eliberarea  
istorică de către omul condus de exemplul eliberatorului Cristos şi nu de  
Cuvîntul revelat al lui Dumnezeu. Evanghelia veşnică nu este doar  
contextualizată prin raportare la cultura seculară, ci este separată de revelaţie.  
Majoritatea acestor încercări de a pune capăt oprimării şi de a zidi împărăţia  
lui Dumnezeu într-o societate nouă eliberată cochetează cu marxismul şi  
politizează creştinismul în situaţia istorică dată.

Aceste sisteme de scurtă durată au trecut cu rapiditate peste scena  
teologică de după 1960. Ele sînt încercări de a rezolva problemele omului în  
istorie prin eforturile omului autonom şi ale unei divinităţi imanente într-un  
Cristos uman; dar ele au o concepţie inadecvată despre Dumnezeu, despre

Capitolul 39 443

Cristos şi despre Biblie. O mişcare evanghelică renăscută ascultă strigătul  
nevoii din aceste teologii, dar afirmă emfatic autoritatea Bibliei, existenţa  
Dumnezeului transcendent şi relevanţa lui Cristos ca Dumnezeu şi ca  
Mîntuitor pentru om. Deşi este conştient de nevoile personale şi sociale ale  
omului, evanghelicul este de asemenea conştient că soluţia finală a  
problemelor umane poate fi găsită în Dumnezeu şi în revelaţia Lui.

B. Creşterea mişcării evanghelice

Lumea a început să înţeleagă tot mai mult forţa numerică şi influenţa  
evanghelicilor. George Gallup, Jr. a declarat anul 1976 Anul Evanghelicilor,  
după ce un sondaj public din 1976 a arătat că în jur de 34% dintre americani  
sau aproape 50 de milioane de oameni se consideră evanghelici.

Un sondaj mai recent al Institutului Gallup pentru revista Christianity  
Today (Creştinismul astăzi), arăta că 20% din totalul adulţilor peste 18 ani,  
sau 31 de milioane de americani — sau, dacă sînt incluşi şi cei sub 18 ani, 44  
de milioane — îşi dau numele de evanghelici. Aproape o treime din totalul  
adulţilor, sau aproape 50 de milioane de americani, declară că au avut o  
experienţă produsă de credinţa în Cristos care le-a schimbat viaţa. Dintre cei  
31 de milioane menţionaţi mai sus, în jur de 4 milioane pretind că sînt  
romano-catolici şi aproximativ 10 milioane se consideră carismatici. Toţi aceşti  
evanghelici consideră Biblia ca fiind Cuvîntul lui Dumnezeu, susţin divinitatea  
lui Cristos şi mîntuirea prin credinţă.

Cu toate că aceşti oameni sînt pe linia Reformei, ei datorează de asemenea  
foarte mult puritanismului şi pietismului. La începutul acestui secol,  
evanghelicii îi cuprindeau în rîndurile lor pe teologii de la Princeton şi pe alţii  
orientaţi spre calvinism, pe wesleyenii mai arminieni din Biserica  
Nazarinenilor, şi Armata Salvării. între evanghelici trebuie să fie incluşi  
premileniştii (unii susţinînd teologia dispensaţionalistă), amileniştii, grupurile  
penticostale clasice şi principalele confesiuni carismatice, precum şi „Poporul  
lui Isus". Unii sînt în biserici independente, alţii în confesiuni mai mici sau în  
principalele confesiuni mai vechi.

Majoritatea dintre cei care sînt caracterizaţi ca evanghelici au următoarele  
concepţii comune. Ei cred că Scriptura este regula de credinţă şi de practică  
inspirată, infailibilă. Ei cred în depravarea umană datorată unei căderi istorice  
şi datorită păcatului originar. Ei afirmă cu vigoare naşterea lui Cristos din  
fecioară, divinitatea Lui, ispăşirea vinovăţiei oamenilor şi învierea. O naştere  
din nou şi o viaţă curată devin o realitate prin credinţa în Cristos. Deşi insistă  
asupra priorităţii proclamării Evangheliei, ei sînt adesea în avangarda  
acţiunilor sociale. Ei se opun criticii biblice, evoluţiei şi evangheliei sociale a  
liberalilor din trecut.

1. Pînă la sfîrşitul primului război mondial, evanghelicii erau împărţiţi în  
două grupuri care deseori cooperau în unele domenii ale activităţii religioase.

a. Adepţii şcolii de teologie de la Princeton a lui Archibald A. Hodge  
(1823-1886) şi Benjamin B. Warfield (1851-1921), prezbiterieni ca Francis L.  
Patton şi Robert Dick Wilson, baptişti ca Edgar Y. Mullins şi cunoscutul

444 Creştinismul de-a lungul secolelor

învăţat în greacă Archibald T. Robertson (1863-1934), au fost calvinişti care  
au intrat în această categorie. Cîteva grupuri arminiene, cum ar fi unele din  
confesiunile menonite şi Biserica Nazarinenilor, trebuie de asemenea să fie  
incluse aici.

Confesiunea nazarineană îşi are începuturile la Los Angeles în 1895, sub  
conducerea lui Phineas F. Bresee. Către anul 1908, multe alte biserici,  
nemulţumite de confesiunea metodistă, s-au unit sub numele de Biserica  
Nazarineană. Ei pun accentul pe o a doua lucrare a harului pentru sfinţire,  
aşa cum o fac majoritatea celor din tradiţia lui John Wesley.

b. O a doua mare categorie din această perioadă îi include mai ales pe  
premilenişti şi pe premileniştLi dispensaţionalişti, care au fost adesea numiţi  
„fundamentalişti". Acest termen a fost folosit pentru prima dată la 1 iulie  
1920 în publicaţia baptistă Watchman Examiner de către editorul CC. Laws,  
pentru a-i desemna pe cei ce susţineau elementele fundamentale ale  
creştinismului istoric. Cuvîntul a fost folosit mai tîrziu în sens peiorativ chiar  
de către unii dintre evanghelicii amilenişti în confesiunile care aderează la  
doctrinele comune ale evanghelicilor.

Ambele categorii de evanghelici cooperau adesea în conferinţele biblice,  
cum a fost una dintre primele ţinută în 1876 la Swamscott, Massachusetts. în  
1878, s-a ţinut la New York în Holy Trinity Church o conferinţă profetică  
nonconfesională, la care s-au discutat profeţiile în legătură cu a doua venire a  
lui Cristos. întîlnirile pe această temă au continuat anual din 1893 pînă în  
1898, la Niagara, New York. Premilenismul discutat în aceste întîlniri era  
strîns legat de către unii de teologia dispensaţionalistă răspîndită de J.N.  
Darby (1800-1882). Aşa-numitele cinci puncte ale fundamentalismului sînt de  
obicei legate de conferinţa de la Niagara din 1895, dar, de fapt, declaraţia  
cuprinde 14 puncte.

Unii dintre participanţii de seamă la aceste conferinţe au ajutat la  
fondarea şcolilor biblice pentru a le asigura laicilor o educaţie biblică.  
Colegiul Misionar Nyack din New York a fost înfiinţat în 1882. Institutul  
Biblic Moody s-a deschis în 1886, dar şi-a început activitatea pe care o are şi  
astăzi abia în 1889. Colegiul Biblic din Toronto în 1894 şi Institutul Biblic din  
Los Angeles în 1908 au fost următoarele. S-au adăugat multe altele, astfel  
încît în 1976 cincizeci de mii de studenţi erau înrolaţi în patru sute de şcoli  
biblice. Din acest număr, treizeci şi cinci de mii erau în o sută de şcoli  
acreditate de Asociaţia Americană a Colegiilor Biblice.

Cyrus I. Scofield (1843-1921) a popularizat premilenismul dispensaţionalist  
în notele de la subsol ale Bibliei Scofield, care a fost publicată în 1909 cu  
ajutorul generos al unor oameni de afaceri influenţi. Ea este larg folosită de  
laici şi este textul neoficial al Bibliei în multe din şcolile biblice.

O predică din august 1909 a lui A.C. Dixon, i-a făcut pe doi bogătaşi,  
proprietari de sonde de petrol, Lyman şi Milton Stewart, să dea 200.000 de  
dolari pentru a publica The Fundamentals (Doctrinele fundamentale). Acest  
set de douăsprezece volume conţine articole scrise atît de evanghelicii  
confesionali cît şi de cei nonconfesionali de pe ambele ţărmuri ale

Capitolul 39 445

Atlanticului. James Orr, B.B. Warfield, M.G. Kyle, R.A. Torrey, CI.  
S ofield şi mulţi alţi învăţaţi evanghelici au contribuit cu articole, toate  
utînd la formularea şi răspîndirea ideilor evanghelice. Primul volum a apărut  
"h j9io, iar în 1915 a apărut al doisprezecelea volum. în jur de 300.000 de  
exemplare din fiecare volum au fost trimise gratuit profesorilor de seminarii,  
studenţilor, pastorilor şi secretarilor de la Asociaţiile Tinerilor Creştini din  
Statele Unite, Canada şi Marea Britanic Cartea lui W.E. Blackstone (1841-  
1935) Jesus îs Corning (Isus vine) şi periodice ca The Sunday School Times,  
Moody Monthly şi The Christian Herald au ajutat la promovarea ideilor  
primilor evanghelici.

Billy Sunday, R.A. Torrey şi Rodney „Gipsy" Smith au adoptat metoda  
campaniilor evanghelistice urbane de masă după modelul celor organizate de  
Dwight L. Moody. Evanghelişti profesionişti, cu o echipă bine organizată,  
ţineau întruniri în afara bisericilor, în săli uriaşe, şi au adăugat mulţi oameni  
la rîndurile evanghelicilor.

2. între 1919 şi 1945, grupul "fundamentaliştilor\* şi cel al evanghelicilor,  
mulţi dintre ei făcînd parte din confesiunile mai vechi, au continuat opoziţia  
faţă de liberalism. Tensiunile crescînde create de anumite probleme teologice,  
cum ar fi escatologia, au creat deseori probleme interne în aceste două  
grupuri.

a. „Fundamentalişti" ca W.B. Riley (1861-1947), John B. Straton (1874-  
1929) de la Calvary Baptist Church din New York, Henry („Harry") A.  
Ironsides (1876-1951), şi T.T. Shields (1873-1955) din Toronto s-au opus  
liberalismului, iar Riley în special, evoluţiei.

Au fost întemeiate colegii interconfesionale de către evanghelici. Colegiile  
nonconfesionale au fost formate de evanghelici. Colegiului Wheaton (1860) i  
s-a alăturat Universitatea Bob Jones (1926) şi Colegiul Biblic Columbia (1923).  
Seminarul Dallas a fost fondat de Lewis Sperry Chafer (1871-1952) în 1924 şi  
a devenit un centru al premilenismului dispensaţionalist. Chafer a scris o  
Teologie sistematică (1947-1948), formată din mai multe volume, expunînd  
gîndirea premilenistă dispensaţionalistă, iar J. Oliver Buswell a elaborat o  
teologie similară, dar mai reformată.

b. Evanghelici care nu erau dispensaţionalişti, şi în unele cazuri nici chiar  
premilenişti, s-au opus activ liberalismului în confesiunile lor între cele două  
războaie mondiale. Savanta lucrare Origin of Paul"s Religion (Originea religiei  
lui Pavel), (1921) şi Virgin Birth of Christ (Naşterea lui Cristos din fecioară),  
(1930) a lui J. Gresham Machen au dat un răspuns bine conceput la  
provocările liberale la adresa acestor doctrine. Robert Dick Wilson a excelat în  
scrierile sale în domeniul arheologiei.

Mark Matthews (1926- ) de la Prima Biserică Prezbiteriană din Seattle şi  
Clarence C. Macartney (1879-1957) din Pittsburgh au construit mari biserici  
confesionale evanghelice.

Evanghelici mai militanţi au susţinut cauza evanghelică atît la tribunalele  
civile cît şi ia cele bisericeşti. Ei au răspuns la predica „Vor cîştiga  
tundamentaliştii?" a baptistului liberal Harry Emerson Fosdick intentîndu-i un

446 Creştinismul de-a lungul secolelor

Capitolul 39 447

proces în Adunarea Generală a Bisericii Prezbiteriene din Statele Unite, pentru  
a-1 forţa să părăsească Biserica Prezbiteriană pe care o slujea. El a devenit un  
cunoscut predicator liberal în Biserica Riverside din oraşul New York, o  
biserică la construcţia căreia a contribuit John D. Rockefeller. Lucrurile s-au  
schimbat în anii 1930, cînd cîţiva predicatori evanghelici, ca de exemplu J.  
Gresham Machen, au fost daţi în judecată de către liberali la tribunalele  
bisericeşti şi forţaţi să iasă din confesiunile lor.

Cei care au fost forţaţi să părăsească confesiunile liberale au format noi  
confesiuni şi instituţii educaţionale. J. Gresham Machen (1881-1937) a ajutat  
în 1936 la organizarea Bisericii Prezbiteriene Ortodoxe, după ce mai înainte (în  
1929) ajutase la fondarea Seminarului Teologic Westminster din Philadelphia,  
unde au desfăşurat o activitate de cercetare Cornelius van Til şi Edward  
Young. Cari Mclntire s-a despărţit de Machen în 1937 şi a organizat Biserica  
Prezbiteriană Biblică, şi mai tîrziu Seminarul „Credinţa", cu principii  
premileniste. Mai tîrziu, dezertorii de la grupul lui Mclntire au fondat  
Seminarul „Legămîntur în St. Louis. Baptiştii s-au rupt de confesiunea lor  
liberală pentru a crea Asociaţia Generală a Baptiştilor în 1932 şi Asociaţia  
Baptiştilor Conservatori în 194T. Opoziţia înverşunată împotriva predicăm  
evoluţiei în şcoli a dat loc procesului Scopes, în 1925, la Dayton, Tennessee.  
William Jennings Bryan (1860-1925) a fost procurorul, iar Clarence Darrow  
(1857-1938) 1-a apărat pe John T. Scopes. Scopes a pierdut procesul, şi cîteva  
legislaturi sudice au dat legi care interziceau predarea evoluţiei în şcolile  
publice.

3. De la sfîrşitul Celui de al Il-lea Război Mondial şi pînă astăzi, spectrul  
evanghelic s-a lărgit în cel pufin patru orientări principale. Toate susţin  
autoritatea Bibliei pentru credinţă şi practică, divinitatea lui Cristos şi alte  
doctrine, dar ele diferă în ceea ce priveşte modul în care aceste doctrine  
trebuie să fie înţelese şi modul în care trebuie să se raporteze evanghelicii la  
nonevanghelici. Organizaţiile parabisericeşti evanghelice, grupurile carismatice,  
„Poporul lui Isus" şi grupurile laice interconfesionale trebuie să fie considerate  
ca o parte din spectrul evanghelic.

a. Diversitatea evanghelică. „Fundamentalismul" mai vechi este exprimat  
de ramura de dreapta separatistă contemporană a unor grupuri ca acelea  
conduse de Bob Jones, Cari Mclntire, John R. Rice, şi mulţi alţii. Revista The  
Christian Beacon a dr. Mclntire ^i revista cu accent pe evanghelizare Sword of  
the Lord a lui John R. Rice, reprezintă aceste grupuri în presa periodică.  
Consiliul American al Bisericilor Creştine (1941) şi Consiliul Internaţional al  
Bisericilor Creştine, pe care 1-a organizat Mclntire în 1948 la Amsterdam,  
uneşte astfel de oameni din Statele Unite cu creştini asemănători din alte ţări.

Undeva spre dreapta centrului sînt cei care au fost numiţi „evanghelicii  
oficializaţi". Ei pun accentul pe inspiraţia verbală şi pe infailibilitatea  
Scripturii cît şi pe prioritatea proclamării, fără însă să excludă acţiunea socială  
făcută de creştini. Aici sînt incluzi oameni cum sînt Cari F.H. Henry, Harold  
Lindsell şi Francis Schaeffer; şcoli şi seminarii biblice, ca Institutul Biblic  
Moody, Seminariile Trinity şi Dallas, colegii ca Wheaton. Asociaţia Naţională

a Evanghelicilor cu zece milioane de membri, erudita Societate Teologică  
Evanghelică (1949), periodicul Christianity Today (1956) şi Asociaţia  
Evanghelistică Billy Graham, pot fi considerate ca aparţinînd acestei categorii.  
Mulţi din Convenţia Baptistă de Sud şi din Sinodul de la Missouri al Bisericii  
Luterane, intră în aceeaşi categorie.

O altă grupare, spre stînga centrului teologic evanghelic, îşi primeşte  
orientarea de la Seminarul Fuller (1947). Harold J. Ockenga, primul  
preşedinte al seminarului Fuller, a inventat pentru această grupare termenul de  
neoevangheliei. Deşi susţin că Biblia este o autoritate infailibilă pentru  
credinţă şi practică, ei ridică întrebări în legătură cu inspiraţia verbală şi lipsa  
de greşeli, şi cred că critica biblică poate fi folosită în mod profitabil; a se  
vedea, pentru exemplificare, Jack Rogers în Biblical Authority (Autoritatea  
biblică), (Word, 1977). Această concepţie a devenit clară în 1966, în timpul  
conferinţei Wenham despre inspiraţie, care a avut loc la Colegiul Gordon.  
Harold Lindsell, în Battle for the Bible (Bătălia pentru Biblie), (1976) şi apoi  
în următorul volum The Bible in the Balance (Biblia în cumpănă), (1979), s-a  
opus acestei tendinţe în favoarea declaraţiei care susţine că Biblia este  
inspirată verbal şi este fără greşeală.

Aceste două grupuri diferă şi în ceea ce priveşte nivelul evanghelicilor de  
angajare în dialog cu grupurile ecumenice liberale şi neoortodoxe, în ce  
priveşte natura şi întinderea acţiunii sociale a evanghelicilor, şi în ceea ce  
priveşte posibilitatea reconcilierii creaţionismului cu vreo formă a evoluţiei.  
Unii lideri au adoptat o formă de evoluţie teistă, cum ar fi „evoluţia de  
compromis". Jack Rogers, Dewey Beegle, Daniel Fuller, Bernard Ramm şi  
mulţi alţi evanghelici mai tineri sprijinesc unul sau mai multe din punctele de  
vedere mai puţin conservatoare.

Un grup mai mic de tineri evanghelici merge şi mai departe spre „stînga"  
în problema acţiunii sociale şi în cea a feminismului. Mulţi dintre liderii lor  
s-au întîlnit în noiembrie 1973 la Chicago şi au dat o declaraţie care exprima  
pocăinţa pentru indiferenţa evanghelică din trecut faţă de problemele sociale şi  
economice, chemînd la o participare politică mai mare pentru rezolvarea  
problemelor sociale. Ronald J. Sider pledează pentru un stil de viaţă mai  
simplu, iar Paul Henry, de la Colegiul Calvin, susţine o participare creseîndă  
în procesul politic pentru a promova dreptatea socială. Reviste ca Sojourners,  
editată de Jim Wallis, exprimă cu regularitate preocupările lor.

Letha Scanzoni şi multe alte tinere femei angajate în producţie, legate de  
grupul de mai sus, au dezvoltatat o teologie feministă şi au contribuit la  
organizarea unei întruniri evanghelice feministe în 1975 la Washington./(Ele au  
format un Comitet al femeilor evanghelice pentru a promova interesele  
femeilor creştine cu carieră, incluzîndu-le pe cele care optează pentru celibat.  
Ele susţin că au un număr de 2.000 de membre. Ele au aplicat cîteva din  
elementele teologiei eliberării la elaborarea unei teologii feministe.

b. Organizaţiile evanghelice parabisericeşti. Graniţele acestor patru grupuri  
de evanghelici după 1945 sînt întrucîtva mobile, aşa îneît o persoană poate să  
se încadreze în mai multe grupuri în funcţie de problemele de divergenţă. însă

448 Creştinismul de-a lungul secolelor

toate ar dori să fie clasificate ca evanghelice şi, cu excepţia celor de dreapta,  
cooperează în aşa-numitele organizaţii parabisericeşti sau extrabisericeşti.  
Grupurile parabisericeşti cooperează cu majoritatea confesiunilor. Aceste  
organizaţii în creştere constituie unul din cele mai importante elemente care  
apar în istoria bisericii şi au o varietate de servicii sau lucrări pe care ele le  
oferă publicului creştin.

Dorinţa de cooperare evanghelică este văzută în organizaţiile ecumenice  
care au fost formate. Pentru cei din dreapta există Consiliul American al  
Bisericilor Creştine. Cei din centru şi unii din stînga au cooperat în general în  
Asociaţia Naţională a Evanghelicilor, care activează în paralel cu liberalul  
Consiliu Naţional al Bisericilor (vezi ultima parte a acestui capitol).

Cu excepţia cîtorva persoane de dreapta, evanghelicii au colaborat în  
diferite tipuri de evanghelizare pentru a împlini marea poruncă de a  
evangheliza lumea dată de Cristos. Multe organizaţii cu lideri creativi caută să  
ducă Evanghelia la tineri. Inter-Varsity Christian Fellowship (Părtăşia  
Creştină Universitară), care a fost înfiinţată în Anglia în 1923, s-a extins în  
1928 şi în universităţile canadiene- Ea s-a dezvoltat în Statele Unite, pînă cînd  
a fost destul de mare pentru a se grupa într-o organizaţie, în 1941. The  
Student Foreign Missions Fellowship (Organizaţia Studenţilor pentru Misiuni  
în Străinătate), creată pentru a stimula interesul studenţilor pentru misiuni, s-a  
afiliat la ea în 1945. Ea organizează convenţiile misionare studenţeşti la  
Universitatea din oraşul Urbana în statul Illinois, după ce prima a avut loc la  
Toronto în timpul vacanţei de Crăciun din 1945, ia care au participat şapte  
sute de studenţi.

Campus Crusade (Cruciada Studenţească) a fost organizată de Bill Bright  
în 1951, pentru a prezenta Evanghelia studenţilor de la Universitatea Los  
Angeles din California. Acest om de afaceri şi student la seminar a promovat  
un tip şi mai dinamic de evanghelizare şi un proces de ucenicizare pentru  
convertiţi. Asociaţia lui a organizat Explo 72, care a întrunit şaptezeci de mii  
de tineri în 1972, la Dallas, pentru instruire intensivă în domeniul  
evanghelizării.

Youth for Christ (Tinerii pentru Cristos) a apărut pentru prima dată cu  
ocazia unei mari întruniri organizată de Roger Malsbury, în 1943, la  
Indianapolis. Torrey Johnson a devenit primul preşedinte, în 1944, iar Billy  
Graham primul ei reprezentant voiajor.

Young Life (Viaţă Tînără) a fost înfiinţată în 1941 de către James  
Rayburn, pentru a-i evangheliza pe elevii de liceu prin grupuri de studiu biblic.

Purtătorii de Torţe, cu sediul în Capernwra-.\* Anglia, a fost fondată de  
Ian Thomas după al doilea război mondial. Prin mărturia personală a  
membrilor ei şi a şcolilor biblice de scurtă durată, ea a evanghelizat mii de  
oameni din întrega lume.

Alte organizaţii au fost fondate pentru a face faţă nevoilor unor grupuri  
speciale. The Officers' Christian Fellowship (Asociaţia Creştină a Ofiţerilor),  
organizată în Statele Unite în 1943, se ocupă spiritual de peste 350.000 de  
ofiţeri din forţele armate. Dawson Trotman a fondat organizaţia Navigators

Capitolul 39 449

(Navigatorii) în al doilea război mondial, pentru a-i cîştiga pe marinari la  
Cristos şi pentru a-i uceniciza. Billy Graham a folosit organizaţia  
Navigatorilor în elaborarea programelor de instruire spirituală a convertiţilor  
lui.

în 1898, cîţiva oameni de afaceri au fondat organizaţia numită  
„Ghedeonii". Ei au dat mulţi bani şi timp pentru a plasa Biblii în hoteluri,  
moteluri şi şcoli. In timpul celui de-al H-lea Război Mondial, ei au distribuit  
exemplare ale Noului Testament tinerilor din diferitele ramuri ale serviciilor  
militare.

The Christian Businessmen's Committee International (Comitetul  
Internaţional al Oamenilor de Afaceri Creştini) a început în 1931 şi a fost  
încorporat legal în 1937, pentru a ajuta oamenii de afaceri să-şi evanghelizeze  
colegii şi pentru creşterea propriei lor vieţi spirituale. Această organizaţie este  
răspîndită acum în toată lumea.

International Christian Leadership (Conducerea Creştină Internaţională),  
sub conducerea lui Abraham Vereide, începînd din 1954, prin întrunirile  
matinale de rugăciune, caută să ajungă cu Evanghelia la liderii politici din  
toate nivelele guvernului, pentru a-i sprijini spiritual în vieţile lor.

Francis Schaeffer, prin cei care au studiat în casa lui din L'Abri, Elveţia,  
şi prin scrierile şi filmele lui, a ajuns cu Evanghelia la mulţi intelectuali din  
clasele de sus şi la studenţii deziluzionaţi, cărora el le-a prezentat Evanghelia  
la un înalt nivel intelectual şi filozofic. De asemenea, el apără cu hotărîre  
inspiraţia Scripturii, atît la întruniri ca şi cea de la Lausanne, cît şi în scrierile  
lui.

James Kennedy a iniţiat în biserica lui prezbiteriană Coral Ridge din Fort  
Lauderdale, Florida, un program numit Evangelism Explosion (Programul de  
evanghelizare în masă). El îi instruieşte pe laici în arta vizitelor la domiciliu şi  
a prezentării Evangheliei. Metoda este larg folosită în Statele Unite şi în  
străinătate.

Donald McGavran, un pastor în Biserica Creştină, a combinat  
evanghelizarea, în special pe cîmpul de misiune, cu cercetarea ştiinţifică a  
diferitelor culturi. în 1965, el a devenit conducătorul Şcolii de Misiune  
Mondială la Seminarul Fuller. Colegii îi continuă lucrarea, şi absolvenţii îi  
folosesc metodele pentru a analiza nevoile unui anumit cîmp misionar şi  
pentru a elabora un mesaj relevant pentru creşterea Bisericii.

Evanghelizare^ profesionistă organizată în centre în afara clădirilor  
bisericii din marile oraşe este practicată în Statele Unite de pe timpul lui  
Dwight L. Moody. Cariera lui Billy Graham (1918- ) a fost lansată cu  
cruciada sa ţinută în cort în 1949 la Los Angeles. în timpul cruciadei sale din  
1957 la New York, aproape 57.000 din cele două milioane de persoane  
participante la cruciadă s-au hotărît pentru Cristos. Peste 3 milioane de  
oameni au fost prezenţi la cruciada de 5 zile din 1973 la Seul, Coreea. în  
1950, a început un program de radio, „Ora deciziei", care mai tîrziu a fost  
transmis la televiziune. Acest program cît şi filmele pe care le-a făcut  
organizaţia lui, au lărgit aria evanghelizării sale.

450 Creştinismul de-a lungul secolelor

Billy Graham, evanghelist de frunte  
de la mijlocul secolului al XX-lea.

Graham a sprijinit de asemenea Congresul Mondial al Evanghelizării,  
organizat de Christianity Today în toamna anului 1966. în jur de 1200 de  
evanghelici din toată lumea s-au întflnit pentru a discuta şi pentru a se ruga cu  
privire la lucrarea de evanghelizare mondială. Au fost analizate relevanţa,  
urgenţa, natura, problemele şi tehnicile evanghelizării bazate pe Biblie.  
Evangheliştii din Asia s-au întîlnit la Singapore în anul 1968, pentru a discuta  
despre evanghelizarea din Asia.

Cea mai mare conferinţă cu privire la evanghelizare s-a ţinut la Lausanne  
în iulie 1974, cu peste 2400 de delegaţi, dintre care o treime veneau din  
bisericile din lumea a treia. Delegaţii reprezentau 150 de ţări, 135 din ele fiind  
protestante. Legămîntul de la Lausanne, a pus accentul pe loialitatea faţă de  
Scriptura inspirată, care este regula infailibilă de credinţă şi de practică, şi a  
afirmat de asemenea sub presiunea delegaţilor din lumea a treia, că acţiunea şi  
preocuparea socială sînt o parte relevantă a Evangheliei. Consultaţia despre  
evanghelizarea lumii, cu 600 de participanţi şi 300 de observatori din 87 de  
ţări, la Pattaya, Tailanda, în iunie 1980, a tratat atît situaţia prezentă a  
evanghelizării în diferite ţări cît şi tehnicile de a ajunge cu Evanghelia la cei 3  
miliarde de necreştini.

Evanghelicii folosesc cu succes atît radioul cît şi televiziunea în  
evanghelizare. Atît „Ora trezirii spirituale de modă veche" a lui Charles E.  
Fuller, cît şi „Ora luterană" a lui Walter Maier, au deschis drumul difuzării  
Evangheliei pe undele radio. „Ora Deciziei" a lui Billy Graham a început la  
radio, apoi la televiziune şi are un auditoriu de multe milioane. Kathryn  
Kuhlman, Rex Humbard şi Oral Roberts au văzut şi au dezvoltat potenţialul  
televiziunii în lucrarea lor. „Club 700" a lui Pat Robertson, „PTL Club" a lui

Capitolul 39 451

Jim Bakker şi „Ora Evangheliei de demult" a lui Jerry Falwell, ajung la  
milioane de adepţi, care contribuie la sprijinirea lor cu aproape 150 de  
milioane de dolari anual. Se estimează că 36 de canale TV religioase şi 1300 de  
staţii de radio religioase, ajung la un auditoriu de 50 de milioane de persoane  
săptămînal.

Cîteva organizaţii evanghelice parabisericeşti au promovat acţiunea socială.  
World Vision International (Viziunea Internaţională asupra Lumii) a fost  
organizată în 1951 de Bob Pierce. în prezent este condusă în mod competent  
de Stanley Mooneyham. în 1979, World Vision avea un buget de aproape 68  
de milioane de dolari, din care aproape 47 de milioane de dolari au fost  
adunaţi în Statele Unite. World Vision sprijină orfelinate în multe ţări şi  
asigură hrană, medicamente şi adăpost refugiaţilor de război şi victimelor  
calamităţilor naturale. The Medical Assistance Plan (Planul de Asistenţă  
Medicală) asigură medicamente şi provizii pentru spitalele misionare şi pentru  
populaţia sărăcită în urma calamităţilor, în zone cum sînt Pakistan şi  
Cambodgia.

Teen Challenge (Provocarea Adolescenţilor) în New York, a carismaticului  
David Wilkerson, lucrează în rîndurile tinerilor care folosesc droguri.  
Organizaţia lui susţine că 70% dintre drogaţii pe care îi ajută se vindecă.  
Acesta este un procentaj mai mare decît al oricărei agenţii seculare. Cartea lui  
The Cross and the Switchblade (Crucea şi cuţitul) i-a popularizat activitatea.

Misiunile sau diferitele forme de evanghelizare în străinătate sînt sprijinite  
bine de către evanghelici. Un congres asupra misiunii bisericii în lume, ţinut la  
Wheaton, Illinois în aprilie 1966, a discutat situaţia misiunilor şi strategiile  
viitoare. El a reunit 938 de delegaţi din 150 de comitete de misiune,\*  
reprezentînd 13.000 de misionari în 71 de ţări. Declaraţia finală de la Wheaton  
susţinea Biblia ca sursă a Evangheliei crucii, care este mesajul Bisericii.

Recrutarea misionarilor a fost stimulată de moartea a cinci misionari în  
Ecuador, ucişi de tribul Auca în 1955. întîlnirile obişnuite ale studenţilor la  
Urbana, Illinois, după întîlnirea iniţială de la Toronto din 1945, au adunat  
mulţi recruţi. întîlnirea din 1979, a reunit 17.000 de studenţi pentru a analiza  
Scriptura şi situaţia misiunilor. Short Terms Abroad (Misiune de scurtă durată  
în străinătate) a recrutat persoane cu specializări de care era nevoie pentru a  
servi în alte ţări timp de unul sau mai mulţi ani.

Wycliffe Translators (Traducătorii Wycliffe) finanţează din anul 1942  
mulţi lingvişti misionari care transcriu limbile tribale şi traduc părţi din Biblie  
sau întreaga Biblie în acele limbi. Faptul că această organizaţie s-a abţinut de  
la politică i-a dat posibilitatea ca, sub conducerea lui Cameron Townsend, să  
convingă multe guverne să-i permită să ajungă la triburi pînă atunci neatinse  
nici măcar de propriul lor guvern, cu scopul de a pune în scris limbile lor şi de  
a traduce Biblia în acele limbi.

Organizaţiile misionare de asemenea folosesc radioul, şi în unele cazuri  
televiziunea, pentru a răspîndi Evanghelia. Staţia pionier HCJB din Ecuador,  
ELWA din Liberia, Africa, din 1950, FEBC din Manila, Filipine, sînt în  
fruntea acţiunii de evanghelizare a necredincioşilor prin telecomunicaţii.

452 Creştinismul de-a lungul secolelor

Harry Strachan de la Misiunea Latino-Americană a dezvoltat în primii ani  
ai deceniului 1960 în Guatemala, Costa Rica şi Nicaragua „evanghelizarea în  
adîncime". Aceasta include organizarea creştinilor dintr-o ţară în grupuri de  
rugăciune şi instruirea lor pentru a prezenta Evanghelia vecinilor lor şi  
colegilor lor de muncă. De atunci această tehnică este folosită în întreaga  
lume.

Theological Education by Extension (TEE) (învăţămîntul teologic fără  
frecvenţă) a apărut prima dată în. 1962 prin misionarii prezbiterieni din  
Guatemala. Acest program îi permite pastorului laic local să studieze Biblia şi  
materii asociate, din materiale programate, suplimentate prin vizitele  
ocazionale ale profesorilor educaţi, în timp ce el îşi cîştigă existenţa dintr-o  
meserie şi face lucrarea de pastor în biserica locală. Metoda este aplicată în  
ţări din întreaga lume şi s-a dovedit eficientă.

Lucrarea misionară este întărită de societăţile misionare care cooperează în  
Interdenominational Foreign Missions Association (Asociaţia Interconfesională  
a Misiunilor Străine), fondată în 1917 de către grupuri misionare  
nonconfesionale şi în Evangelical Foreign Missions Association (Asociaţia  
Evanghelică a Misiunilor Străine), fondată în 1945 de Asociaţia Naţională a  
Evanghelicilor. Aceste organizaţii, cu sume relativ mici de bani, slujesc peste  
o treime din toţi misionarii nord-americani. Ele asigură informaţii, servicii şi o  
coordonare a lucrării misionare.

Creştinii din lumea a treia au început să fie activi în misiuni. în 1980  
existau în jur de 8.700 de misionari din lumea a treia.

Numeroase instituţii educaţionale s-au dezvoltat pentru a face faţă  
nevoilor de educaţie ale diferiţilor studenţi sub auspicii creştine. Şcoli  
elementare şi licee au fost create atît în cadrul confesiunilor cît şi în cadrul  
unor grupuri independente, pentru a. dezvolta o educaţie biblică nepătrunsă de  
umanismul şi de secularismul care s-a instaurat în sistemul şcolilor publice.  
Colegiul Wheaton şi Colegiul Calvin sînt exemple de colegii nonconfesionale şi  
respectiv confesionale, care sînt evanghelice şi în acelaşi timp de un înalt nivel  
academic. Seminariile, cum este Fuller în Pasadena, California, fondat în  
1947, şi Dallas, educă evanghelici ca pastori pentru bisericile confesionale sau  
independente. La fel fac Trinity Evangelical Seminary de lîngă Chicago şi  
Gordon-Conwell Seminary de lîngă Boston.

De asemenea, evanghelicii produc literatură atît pentru laic cît şi pentru  
specialistul erudit. Christianity Today, cu 200.000 de abonamente, Eternity,  
Moody Monthly, cu 300.000 de abonamente şi United Evangelical Action sînt  
larg citite de lucrătorii creştini laici şi ordinaţi.' Bibliotheca Sacra, Journal of  
the Evangelical Theological Society, Journal of the American Scientific  
Affiliation, şi Fides et Historia a Conferinţei asupra Credinţei şi Istoriei, sînt  
exemple de periodice erudite care apelează la diferite grupuri de cărturari  
evanghelici.

Există mulţi evanghelici care scriu lucrări erudite, care sînt de asemenea  
evanghelice. Cîteva exemple sînt: Edward T. Young, specialist în Vechiul  
Testamant, Cari F.H. Henry, care scrie lucrări de teologie, Cornelius van Til,

Capitolul 39 453

care scrie lucrări de apologetică, şi Gordon Clark, care scrie lucrări de  
filozofie. Eerdmans Publishing Company, Zondervan Publishing House,  
Baker Book House, Channel Press, Word Books, Tyndale Press şi Moody  
Press publică lucrări atît ştiinţifice cît şi lucrări de literatură mai populară,  
care sînt vîndute în 2.400 de librării evanghelice. Pictorial Encyclopedia of the  
Bible (Enciclopedia ilustrată a Bibliei) — publicată de Zondervan,  
Encyclopedia of Ethics (Enciclopedia de etică) — Baker, New International  
Dictionary of the Christian Church (Noul dicţionar internaţional al bisericii  
creştine) — Zondervan şi Handbook of the Bible (Manualul biblic) şi  
Handbook of Church History (Manual de istoria Bisericii) — Eerdman, sînt  
exemple de lucrări erudite pe care le produc evanghelicii în cooperare unii cu  
alţii.

Evanghelicii mai cooperează şi la traducerea şi la producerea de noi  
versiuni ale Bibliei care sînt larg acceptate de credincioşi. Au fost vîndute  
aproape 20 de milioane de exemplare — în fascicole sau în întregime — din  
versiunea Living Bible a lui Kenneth Taylor, o parafrazare a Bibliei în limbaj  
contemporan. The New American Standard Bible este o traducere foarte  
exactă, care încorporează cele mai bune rezultate ale cercetărilor biblice. The  
New International Version s-ar putea să înlocuiască în viitor Biblia King  
James, care la ora actuală este traducerea care se bucură de cea mai largă  
răspîndire.

c. Atît bisericile penticostale clasice cît şi carismaticii mai noi din diferite  
confesiuni formează o parte mare a ceea ce Henry P. van Dusen numea în  
numărul din 9 iunie 1958 al revistei Life, „a treia forţă". Ei cooperează tot  
mai mult cu alţi evanghelici în activităţile parabisericeşti. Caracteristic pentru  
ei este faptul că accentuează rolul Duhului Sfînt în viaţa personală.

Primii penticostali puneau accentul pe vorbirea în limbi după experienţa  
Bisericii Primare ca dovadă a botezului cu Duhul Sfînt. Cînd au început, şi-au  
recrutat membrii din bisericile de tip wesleyan care puneau accentul pe  
sfinţenie şi în multe cazuri de la grupurile reformate. Probabil deschiderea la  
Topeka, Kansas, în octombrie 1900 a Colegiului Biblic Bethel al lui Charles  
Parham a fost începutul acestei mişcări. La 1 ianuarie anul următor, studenţii  
studiau lucrarea Duhului Sfînt în Faptele Apostolilor, cînd o studentă, Agnes  
Ozman, le-a cerut celorlalţi să-şi pună mîinile peste ea pentru ca să primească  
Duhul Sfînt. Ea a vorbit în limbi, iar mai tîrziu şi alţi studenţi au vorbit în  
limbi.

Parham a deschis în 1905 o altă şcoală la Houston, Texas. William  
Seymour, un student negru, a devenit mai tîrziu liderul unei misiuni la nr. 312  
de pe strada Azusa din Los Angeles, în anul 1906. Vorbirea în limbi a devenit  
obişnuită în misiune. Oamenii care veneau în vizită aveau experienţe similare  
şi duceau mesajul în alte ţări. Confesiunea Assemblies of God (Adunările lui  
Dumnezeu) din timpul nostru a fost fondată în 1914 în Arkansas. Un grup  
sabelian, care insista asupra botezului numai în Numele lui Isus, s-a izolat,  
formînd confesiunea cunoscută sub numele de Jesus Only Church (Biserica  
„Numai Isus").

454 Creştinismul de-a lungul secolelor

Thomas B. Barratt a dus mesajul şi experienţa de la biserica din Los  
Angeles în Norvegia, şi Lewi Pethrus a devenit liderul din Suedia.  
Penticostalismul s-a răspîndit în Anglia prin activitatea unui pastor anglican,  
Alexander A. Boddy. Penticostalii din Chile, ca rezultat al activităţii  
metodistului Willis Hoover, formează 80% din protestanţii chilieni.  
Americanii au dus mesajul în Brazilia, unde acum penticostalii numără peste 4  
milioane. Ei au început cooperarea internaţională odată cu prima lor  
conferinţă internaţională la Ziirich în 1947. Acum ei susţin că au un număr de  
8 milioane de adepţi în toată lumea — fiecare din ei fiind angajat într-o  
evanghelizare activă.

Penticostalii clasici la început se uitau bănuitori cînd a început mişcarea  
carismatică în confesiunile mai vechi din California, în 1960. Dennis Bennett  
din Van Nuys care a iniţiat mişcarea carismatică în 1960, vorbea în limbi încă  
din 1949, dar începînd din 1960 alţii din congregaţia lui episcopală au avut  
aceeaşi experienţă. Jean Stone, o membră a grupului său, a răspîndit aceeaşi  
învăţătură prin revista ei Trinity (1961-1966). Larry Christensen a fost liderul  
carismaticilor din bisericile luterane.

Mişcarea carismatică romano-catolică a apărut prima dată în 1967, într-o  
tabără de vacanţă a studenţilor şi a profesorilor de la Universitatea Duquesne  
din Pittsburgh. Ralph Keifer a dus mesajul la universitatea Notre Dame, în  
februarie 1967, şi mulţi profesori şi studenţi au început să vorbească în limbi.  
Cînd s-au întîlnit zece mii de carismatici catolici la Roma în 1975, papa Paul  
i-a vorbit adunării cu cuvinte de apreciere. Cardinalul Leo Suenens din Belgia  
este reprezentantul lor major. în 1976, în jur de treizeci şi cinci de mii de  
romano-catolici carismatici s-au întîlnit la universitatea Notre Dame pentru o  
conferinţă, la care au analizat puterea lor crescîndă în Biserică.

Majoritatea carismaticilor au rămas în propriile lor confesiuni. Organizaţia  
The Full Gospel Businessmen's Fellowship (Asociaţia oamenilor de afaceri a  
întregii Evanghelii), organizată în 1953 de către Demos Shakarian, cît şi  
activitatea lui „Mr. Pentecost", David DuPlessis din Africa de Sud, au ajutat  
la răspîndirea şi popularizarea mişcării. Carismaticii de obicei fac parte din  
clasa de mijloc, sînt nonseparatişti, urbani, înclinaţi spre ecumenism şi din  
punct de vedere teologic sînt pluralişti. La începuturile lor, bisericile  
penticostale clasice erau formate mai mult din muncitori care se întruneau în  
biserici improvizate, iar în închinare erau mai gălăgioşi. în teologie ei sînt  
fundamentalişti şi adepţi ai unei evanghelizări foarte active.

d. Poporul lui Isus sînt tinerii din clasa mijlocie, care în anii 1960 s-au  
retras din societate, dar care acum sînt absorbiţi parţial în biserici. Mulţi  
dintre ei trăiau în comun, puneau accentul pe iubire, îl mărturiseau pe  
Cristos pe stradă şi îşi studiau Bibliile cu sîrguinţă şi zel. Mişcarea a fost mai  
puternică pe coasta de vest, şi în special în California. O întrunire la  
Morgantown, Pennsylvania, în 1975, a adunat o mulţime de 30 de mii.  
Entuziasmul lor era înviorător, însă le lipsea învăţătura doctrinară sănătoasă.

e. Organizaţiile evanghelice au apărut în multe confesiuni cu scopul de a  
chema bisericile înapoi la doctrina şi la viaţa evanghelică dinainte. The

Capitolul 39 455

Presbyterian Lay Committee (Comitetul Prezbiterian al Laicilor), incorporat  
în 1965, şi Presbyterians United for Biblical Concern (Prezbiterienii Uniţi  
pentru Preocupări Biblice), (1965), activează în cadrul Bisericii Unite  
Prezbiteriene din S.U.A. Grupul Good News (Vestea Bună) cu sediul la  
Wilmore, Kentucky, face aceeaşi lucrare în Biserica Metodistă Unită începînd  
cu anul 1967. Lutherans Alert (Alerta luteranilor) şi Fellowship of Witness  
(Asociaţia Mărturiei) din Biserica Episcopală au funcţii similare. Aceşti  
evanghelici caută să îşi readucă confesiunile la mărturia şi la credinţa lor  
iniţială.

Datele de mai sus arată puterea, zelul şi influenţa evanghelicilor, cît şi  
diversitatea lor. Să sperăm că aceste grupuri, chiar dacă îşi vor menţine  
identitatea, vor lărgi ariile de cooperare şi vor minimaliza diferenţele dintre  
ele. Dacă reuşesc, pot să lege util proclamarea Evangheliei cu acţiunea socială  
pentru beneficiul societăţii.

C. Romano-catolicismul

Micul dar influentul grup carismatic romano-catolic şi relaţia Bisericii  
Romano-Catolice cu statul au fost deja analizate. Cei 732 de milioane de  
catolici din toată lumea au fost supuşi la multe schimbări după Vatican II.  
Aceste schimbări sînt cu atît mai remarcabile cu cît, după Revoluţia Franceză,  
conducerea papală a încercat să menţină o societate închisă, separată de  
schimbările politice liberale, economice, sociale şi religioase din Europa.

Benedict al XV-lea (1914-1922) a căutat să introducă mai multă  
uniformitate în biserică, ducînd la bun sfîrşit codificarea legii canonice în  
1917. în 1943, Pius al Xll-lea (1876-1958) în Divino Afflante Spiritu îi  
încuraja pe învăţaţii romano-catolici să folosească mai intens rezultatele  
arheologiei şi ale criticii textuale. Citirea Bibliei de către laici a fost permisă şi  
încurajată prin deciziile Vaticanului II.

Pius al Xll-lea, care a devenit papă în 1939, a reîntărit legătura cu  
trecutul, în 1950, prin proclamarea înălţării în trup a Măriei la cer în mod  
miraculos după moartea ei. Există de asemenea tendinţa de a o asocia pe  
Măria cu Cristos în lucrarea Lui de mîntuire.

O şi mai mare schimbare în Biserică a fost inaugurată în ianuarie 1959,  
cînd Ioan al XXIII-lea (papă între anii 1958 şi 1963) şi-a anunţat cardinalilor  
planul său de a ţine un conciliu ecumenic. Conciliul, care s-a întrunit din  
1962 pînă în 1965 în patru sesiuni de toamnă, urma, după Ioan, să avanseze  
aggiornamento, sau „reînnoirea"^El a spus că dorea ca Vatican II să fie mai  
degrabă pastoral decît doctrinar sau guvernamental. în loc să aducă vreo  
schimbare majoră imediată în doctrină sau organizare, el a creat atitudini noi  
care au afectat relaţiile cu confesiunile protestante şi ortodoxe. Reflectînd noul  
spirit; Mderi individuali ca Hans Kung au ridicat întrebări în legătură cu  
infailibilitatea papală. Afirmaţia Papei Ioan că conţinutul sau substanţa  
doctrinei nu trebuie să se schimbe, dar că formele sînt susceptibile schimbării,  
ar putea deschide chiar calea spre o schimbare a doctrinei. Suporterii  
27nn băr" ?' " reactiei s"au ciocnit în timpul sesiunilor la care au fost prezenţi  
■i.700 de romano-catolici şi cîţiva observatori protestanţi.

456 Creştinismul de-a lungul secolelor

Importanţa laicilor a fost recunoscută prin multe aluzii care s-au făcut cu  
privire la ei, fiind numiţi „oameni ai lui Dumnezeu" şi prin afirmarea preoţiei  
lor spirituale. Ei au fost îndemnaţi să citească Biblia şi li s-a dat chiar  
permisiunea de a participa la liturghie, care putea acum să fie oficiată în limba  
naţională a fiecărei ţări. Biblia şi tradiţia au fost legate într-un nou mod,  
considerîndu-le a fi o singură expresie a Duhului Sfînt. Protestanţii au fost  
prezentaţi ca „fraţi separaţi", şi im ca schismatici şi eretici ca în trecut. A fost  
încurajată cooperarea în mişcajea ecumenică, interzisă înainte. A fost  
acceptată libertatea de închinare pentru toţi. A fost proclamată colegialitatea  
episcopilor cu papa, iar papa Paul a anunţat un conciliu al episcopilor. însă  
actele acestui conciliu nu puteau să intre in vigoare fără aprobarea deciziilor  
lui de către papă. Papa s-a opus atît mijloacelor anticoncepţionale cît şi  
căsătoriei clericilor.

Papa Ioan Paul I a părut să urmeze abordarea mai liberă, a lui Ioan al  
XXIII-lea. Papa Ioan Paul al II-lea este un papă mai popular, mai plin de  
culoare, înţelege mai bine comunismul şi este mai conservator decît  
predecesorii săi. El este confruntat cu multe probleme, cum ar fi scăderea  
auditoriului la liturghie, teologia latino-americană a eliberării, cererea de a se  
ordina femei şi faptul că unii cercetători pun sub semnul întrebării anumite  
doctrine ale bisericii. El a reacţionat viguros împotriva tendinţelor mai liberale  
ale lui Hans Kiing şi Schillebeeckx, împotriva cărora a luat măsuri  
disciplinare.

Continuă încă cooperarea în problemele ecumenice. Pius al XH-lea, în  
Mortalium animos (1928) interzisese cooperarea ecumenică. Dacă era să fie  
vreo reunire, declara el, ea va avea loc prin întoarcerea bisericilor schismatice  
în Biserica Romano-Catolică. Prin contrast, în 1960, papa Ioan a creat un  
Secretariat pentru Promovarea Unităţii Creştine sub conducerea cardinalului  
Bea. Cinci observatori catolici au obţinut permisiunea de a fi prezenţi la  
întrunirea Conciliului Mondial aL Bisericilor în 1961 la New Delhi. Un grup  
comun de romano-catolici şi reprezentanţi ai Conciliului Mondial s-au întîlnit  
de cîteva ori din 1965 pentru a găsi căi de cooperare şi o posibilă unire în  
final. Observatorii protestanţi au fost invitaţi cordial să fie prezenţi la  
Vatican II. Papa Paul s-a întîlnit cu patriarhul răsăritean Athenagoras în 1964  
la Constantinopol. La 7 decembrie 1965, Paul la Roma şi Athenagoras la  
Constantinopol revocau excomunicarea reciprocă a fiecărei biserici de către  
cealaltă, excomunicare făcută în anul 1054. Toate aceste deschideri spre lume  
sînt în contrast puternic cu biserica închisă a secolului al XlX-lea şi începutul  
secolului al XX-lea.

D. Noi grupări eretice

Multe suflete nefericite, dezamăgite de lipsa de autoritate a liberalismului,  
s-au întors spre mesajul absolutismului teologic sau etic proclamat de diferite  
grupări eretice, multe apărute după primul război mondial. Doctrinele  
grupărilor eretice s-au dezvoltat în afara hotarelor Bisericii şi conducătorii lor  
caută să cîştige adepţi din Biserică prin prozelitism şi prin întruniri, prin vizite

Capitolul 39 457

acasă sau prin cursuri prin corespondenţă. Grupările eretice nu numai că  
pretind a deţine răspunsurile finale sau absolute la problemele sănătăţii, ale  
durerii, ale popularităţii şi ale succesului, ci ele de asemenea oferă o autoritate  
pe care sufletul flămînd nu o poate găsi în bisericile protestante liberale. Ele  
sînt deseori înşelătoare, exclusiviste şi negative faţă de cultură.

Mişcări eretice cum ar fi mişcarea spiritistă, mişcarea teosofică, Noua  
Gîndire, Unitatea, şi Ştiinţa Creştină se opun interpretărilor materialiste ale  
universului şi îi afirmă unitatea şi natura spirituală. Spiritismul în special a  
crescut repede după primul război mondial, deoarece aceia care şi-au pierdut  
taţii dragi, soţii sau fraţii în război căutau să comunice cu ei prin medii. Atît  
Unitatea cît şi Noua Gîndire s-au dezvoltat din procesul Quimby de vindecare  
mintală, pe care doamna Mary Baker Eddy îl folosise cu eficienţă la  
înfiinţarea Ştiinţei Creştine. Charles Fillmore, care era infirm din copilărie, şi  
soţia lui, Myrtle, care avusese tuberculoză, au dezvoltat ideea unităţii lor cu  
Dumnezeu în aşa fel încît boala şi sărăcia să nu aibă stăpînire asupra lor.  
Grupul lor a crescut atît de mult încît conducătorii mişcării au construit Unity  
City lîngă Kansas City, Missouri.

Ruseliţii, sau, cum preferă să fie cunoscuţi după 1931, martorii lui Iehova,  
reprezintă o mişcare eretică fondată în 1872 de Charles T. Russell (1852-1916)  
al cărui studiu avid al Bibliei 1-a făcut să se opună predicatorilor şi bisericilor,  
pe care le considera unelte ale diavolului, şi să predice doctrina întoarcerii lui  
Cristos şi a participării „martorilor" la acest eveniment. Deoarece ei susţin că  
îi sînt loiali doar lui Dumnezeu, martorii lui Iehova nu dau cinste drapelului  
naţional şi nu fac serviciul militar. Conducătorii lor nu au fost recunoscuţi ca  
pastori în cel de al doilea război mondial. în 1916, la moartea lui Russell, i-a  
urmat ca lider Judecătorul Rutherford (1881-1942), un jurist din Missouri.  
Mişcarea, care a fost înregistrată legal ca Societatea Tractariană Turnul de  
Veghe Sion în New York în anul 1884, distribuie milioane de cărţi şi tractate.  
Se estimează că are în jur de 500 de mii de adepţi în Statele Unite şi peste 2  
milioane în lume.

Grupul Oxford sau buchmaniţii nu constituie o organizaţie specială, ci  
caută să lucreze în biserici întrucîtva după modelul pietiştilor, care doreau să  
întinerească luteranismul în secolul al XVH-lea. Frank N.D. Buchman (1876-  
1961), liderul, era un pastor luteran din Pennsylvania, nemulţumit de  
experienţa lui spirituală. El a încercat să-i cîştige pe cei bogaţi şi educaţi prin  
evanghelia vieţii schimbate, prin mărturisirea păcatelor în grup, prin călăuzire  
şi prin cele patru perfecţiuni: cinstea, puritatea, dragostea şi altruismul,  
întrunirile organizate în case, în care se făceau mărturisiri ale experienţei  
personale şi prin mărturisirea păcatelor în public, au constituit metoda de  
lucru adoptată de grup. Ei au cîştigat mulţi convertiţi de prestigiu şi au căutat  
chiar să împiedice izbucnirea celui de al doilea război mondial prin cîştigarea  
liderilor statelor la creştinism. Ei au făcut această încercare după ce şi-au dat  
un nume nou, şi anume, Reînarmarea Morală. Grupul îi ajută pe cei educaţi şi  
pe cei bogaţi pe care biserica adesea nu îndrăzneşte să-i confrunte cu chemarea  
lui Cristos, pentru a nu le pierde sprijinul financiar. Două slăbiciuni ale

MIŞCAREA ECUMENICĂ

EFORTURI DE COOPERARE

INTERCONFESIONALE  
Planul de unire (1801)  
Comitetul American al împuterniciţilor  
pentru Misiuni Străine (1810)

NONCONFESIONALE  
Societatea Americană

Biblică (1816)  
Uniunea Şcolii Duminicale

Americane (1824)  
Societatea Americană

de Tractate (1824)  
Societatea împotriva

Sclaviei (1833)  
Societatea Voluntară a

Studenţilor (1886)  
Ghedeonii (1899)  
Asociaţia Creştină

Universitară (1927)  
Tineri pentru Cristos (1954)

CONFEDERAŢIA

NAŢIONALA  
INTERCONFESIONALĂ

CONSERVATOARE

Asociaţia Naţională

a Evanghelicilor (1943)

Consiliul American al

Bisericii Creştine (1944)

LIBERALĂ  
Consiliul Federal al

Bisericilor (1908)  
Consiliul Naţional al

Bisericilor (1950)

INTERNAŢIONALĂ

REUNIREA ORGANICĂ

INTRACONFESIONALĂ

Conferinţa Lambeth (1867)

Alianţa Mondială a Bisericilor Reformate (1875)

Consiliul Mondial Metodist (1881)  
Consiliul Congregaţional Internaţional (1891)

Alianţa Mondială Baptistă (1905)  
Federaţia Mondială Luterană (1923)

INTERCONFESIONALĂ

INTRACONFESIONALĂ

Biserica Metodistă (1939)

Biserica Prezbiteriană, S.U.A. (1958)

Biserica Metodistă Unită (1968)  
Biserica Luterană Americană (1960)  
Biserica Luterană în America (1962)

INTERCONFESIONALĂ  
Biserica Unită a Canadei (1925)

Biserica Indiei de Sud (1947)  
Biserica Unită a lui Cristos (1959)  
Biserica Unită a Australiei (1977)

CONSERVATOARE  
Consiliul Internaţional al  
Bisericilor Creştine (1948)

Asociaţia mondială  
pentru evanghelizare (1951)

LIBERALĂ

Consiliul Mondial al  
Bisericilor (1948)

Capitolul 39 459

grupului sînt acelea că lipsa unei teologii sănătoase poate duce la substituirea  
regenerării reale cu sentimentul de uşurare pe care îl are o persoană după ce îşi  
„împărtăşeşte" păcatele şi că mărturisirea păcatelor poate fi făcută numai  
înaintea unui om, în loc să-I fie făcută lui Dumnezeu.

Sectele oculte şi orientale din Asia au cîştigat mulţi tineri apuseni care  
caută pace şi siguranţă lăuntrică. Astrologia a devenit pentru unii o religie,  
după cum indică revistele de astrologie de la chioşcuri. închinarea la Sat an şi  
sectele de vrăjitorie îşi au adepţii lor în Europa şi în Statele Unite. Budismul,  
forme ale hinduismului, nare krişna, meditaţia transcendentală şi diverşi guru  
pretind că deţin loialitatea multor oameni, în special tineri. Se pare însă că  
numărul de membri al acestor grupuri a încetat să mai crească.

Biserica Unificării a lui Sun Myung Moon (1920- ), fondată în 1954 în  
Coreea, acum cu aproximativ 200.000 de mii de adepţi, Biserica Scientologiei  
sub conducerea lui L. Ron Hubbard, cu sediul în Anglia, şi Calea  
Internaţională condusă de Paul V. Wierwelle, un absolvent al Seminarului  
Princeton, sînt renumite datorită controlului pe care-1 exercită asupra minţii  
adepţilor lor. Noul convertit este înconjurat de atenţie plină de dragoste; i se  
dă mult de lucru, somn puţin, hrană dietetică săracă în proteine; şi este  
îndemnat să asculte tot timpul benzi cu cuvîntări ale liderului. Cursul la care  
participă toţi membrii grupării Calea în douăsprezece şedinţe a cîte trei ore, pe  
o durată de trei săptămîni, costă 85 de dolari. Negarea esenţei divine a lui  
Cristos şi principiile morale antinomiene despart aceste secte de creştinismul  
ortodox. Mulţi tineri par a fi atraşi de aceste secte.

Se pare că neoortodoxia, mişcarea evanghelică şi grupările eretice au  
apărut pentru a face faţă nevoii unui mesaj religios care să se bucure de  
autoritate. Pînă la un anumit punct, asemenea mişcări sînt încercări de a  
umple vidul spiritual creat de falimentul teologic al liberalismului, cu mesajul  
lui superficial şi vag despre calitatea de Tată a lui Dumnezeu şi despre frăţia  
oamenilor. Liberalismul a susţinut moralitatea, dar a neglijat dinamica  
religioasă a Crucii, singura care poate energiza o viaţă în aşa fel încît aceasta  
să se conformeze eticii creştine.

II. APARIŢIA ECUMENISMULUI

Procesul de divizare în noi confesiuni, care a marcat dezvoltarea  
protestantă după Reformă, a început în jurul anului 1800 să facă loc unirii  
confesiunilor în noi grupuri. Integrarea sau ecumenismul, începută în secolul  
al XlX-lea, a înlocuit expansiunea misionară în minţile multora. Termenul  
ecumenic pare să fi fost folosit pentru prima dată în 1936, într-o conferinţă  
despre probleme de credinţă şi de ordine. Atît elementele liberale cît şi cele  
conservatoare din Biserică au participat la ea. Ocazional, pentru a ajunge la  
un consens, teologia a fost cel mai mic numitor comun în realizarea unităţii de  
organizare.

Ecumenismul a trecut prin trei faze. Cooperarea nonconfesională şi  
interconfesională a început în primii ani ai secolului al XlX-lea. Reunirea  
organică a confesiunilor cu doctrine teologice asemănătoare sau mai puţin

460 Creştinismuf de-a lungul secolelor

asemănătoare a luat avînt în secolul al XX-lea. în anii recenţi s-au înmulţit  
confederaţiile pe scară naţională şi internaţională.

A. Cooperarea interconfesională şi nonconfesionalâ

1. Planul de unire întocmit de congregaţionalişti şi prezbiterieni pentru a  
face faţă lipsei de pastori din zona de frontieră a fost aplicat între anii 1801 şi  
1852, în avantajul prezbiterienilor. Comitetul American al împuterniciţilor  
pentru Misiunile Străine i-a legat pe congregaţionalişti şi pe alte confesiuni în  
strădania misionară interconfesională.

2. Cooperarea nonconfesională a fost mult mai răspîndită. The American  
Bible Society (Societatea Biblică Americană) a fost organizată în 1816, şi  
creştini din diferite confesiuni i-au sprijinit activitatea. Acelaşi principiu a fost  
urmat de Uniunea Şcolii Duminicale Americane în 1824, de Societatea de  
Tractate Americană în 1824, de Societatea împotriva Sclaviei în 1833, de  
Mişcarea Voluntară a Studenţilor în 1886, de Ghedeoni, care se ocupă cu  
distribuirea de Biblii, şi de Tinerii pentru Cristos.

B. Reunirea organică

Reunirea organică are loc atunci cînd confesiuni separate renunţă la o  
existenţă corporativă pentru a forma o confesiune nouă. Reunirile organice  
sînt mai uşor de realizat atunci cînd există uniformitate în teologie, organizare  
şi ritualuri.

1. Bisericile metodiste nordice şi sudice, care se separaseră din cauza  
sclaviei, s-au unit în anul 1939. Metodiştii germani din Biserica Unită a  
Fraţilor şi Biserica Evanghelică s-au unit în 1946 pentru a forma Biserica  
Evanghelică Unită a. Fraţilor. Această nouă confesiune s-a unit în 1968 cu  
Biserica Metodistă din 1939 pentru a forma marea Biserică Metodistă Unită.  
Biserica Prezbiteriană Unită şi Biserica Prezbiteriană, S.U.A., au format  
Biserica Prezbiteriană Unită, S.U.A., în 1958. Cîteva grupuri de luterani s-au  
unit astfel încît două mari biserici luterane, Biserica Luterană Americană, în  
1960, şi Biserica Luterană din America în 1962, au devenit o parte importantă  
a scenei confesionale americane.

2. Biserici cu tipare teologice şi organizatorice deosebite au format  
reuniuni transconfesionale. Biserica Unită a Canadei i-a unit în 1925 pe  
prezbiterieni, baptişti, metodişti şi congregaţionalişti. Biserica lui Cristos, în  
1927, în China i-a inclus pe prezbiterieni, baptişti şi metodişti. în 1947,  
Biserica din sudul Indiei i-a adus pe episcopalienii, cu concepţia lor  
episcopaliană, împreună cu congregaţionaliştii, cu prezbiterienii şi cu  
metodiştii, care avuseseră forme diferite de conducere a bisericii. Unitarienii şi  
universaliştii s-au unit în 1961 pentru a forma Asociaţia Unitariană  
Universalistă. Consultarea în legătură cu unirea Bisericii, propusă într-o  
predică în 1960 de către Eugene C. Blake, în Catedrala Episcopală Grace a lui  
James Pike din San Francisco, a iniţiat cea mai ambiţioasă încercare de  
reunire care a avut loc pînă în prezent. în 1966 a fost formulat la Dalias un  
plan de unire, dar Biserica Unită Prezbiteriană, S.U.A., s-a retras în 1972.  
Dacă va avea loc vreodată, această unire va aduce împreună în jur de 25 de

Capitolul 39 461

milioane de oameni cu zece teologii şi organizări diferite. în 1977 a fost  
formată Biserica Unită a Australiei.

C. Confederaţiile ecleziastice naţionale şi internaţionale

Calvin, Luther şi Cranmer au dorit să-şi aducă laolaltă grupurile într-un  
conciliu, pentru a discuta despre unire. Zinzendorf a încercat să unească  
germanii din Pennsylvania în timpul vizitei sale între anii 1739 şi 1742.  
William Carey a propus o conferinţă la Capetown în 1810, pentru a uni  
eforturile misionare ale diferitelor grupuri. Samuel S. Schmucker (1799-1875),  
profesor luteran la Seminarul Gettysburg, a formulat o chemare la reunire în  
„Apelul frăţesc către bisericile americane" din 1838. Un episcopalian, William  
R. Huntington (1838-1918), a propus în Ideea bisericii (1870) ca discuţia  
despre unire să fie bazată pe Biblie, care este Cuvîntul lui Dumnezeu, pe  
crezurile universale, care sînt regula de credinţă, pe cele două sacramente şi  
pe episcopatul istoric. Acest „patrulater" a fost adoptat în 1888 la întîlnirea  
Conferinţei Episcopale Lambeth. Ideile cuprinse în aceste diferite propuneri au  
fost importante în discuţiile privind confederaţia.

1. în orice sistem de confederaţie ecleziastică dezvoltat pînă acum,  
unităţile care cooperează îşi menţin suveranitatea, dar cooperează pentru a  
atinge scopuri de interes comun pentru grupurile participante. Diferite  
confesiuni protestante au format confederaţii naţionale aşa încît să poată  
coopera în slujire. în 1905, bisericile protestante din Franţa au creat Federaţia  
Protestantă a Franţei. Federaţia Protestantă a Bisericilor din Elveţia a luat  
fiinţă în 1920. Dar cel mai important exemplu de federaţie naţională a mai  
multor confesiuni este Consiliul Federal al Bisericilor lui Cristos din America.  
El a luat fiinţă în 1908, cînd delegaţii adunaţi din 30 de confesiuni au aprobat  
constituţia schiţată la o întîlnire de mai înainte, în 1905. Cuvintele „divin  
Domn şi Mîntuitor" constituiau singura afirmaţie teologică din constituţie.  
Preocuparea majoră a Consiliului Federal a fost ca bisericile să coopereze în  
acţiuni sociale. Crezul social al bisericilor, adoptat de consiliu, îndemna  
bisericile să sprijine anumite nevoi sociale cum ar fi abolirea muncii copiilor,  
stabilirea unui salariu minim pentru trai şi prevederi pentru arbitraj în  
disputele industriale. Au fost înfiinţate diferite comisii pentru a duce la  
îndeplinire aceste programe precum şi altele. Datorită acestui accent pus pe  
acţiuni sociale şi datorită bazei teologice slabe, liberalii au reuşit să pună mîna  
puternic pe frîurile conducerii după înfiinţarea consiliului.

La 29 noiembrie 1950, Consiliul Federal s-a unit cu alte grupuri pentru a  
deveni Consiliul Naţional al Bisericilor lui Cristos. Consiliul Internaţional al  
Educaţiei Religioase, Conferinţa Misiunilor Străine a Americii de Nord,  
Consiliul Misiunilor Interne şi diferite alte comitete interconfesionale s-au unit  
cu Consiliul Federal în noua organizaţie. Activitatea misionară, educaţională,  
socială şi alte activităţi erau coordonate de această organizaţie mai mare.  
lJouăzeci şi cinci de confesiuni protestante şi patru confesiuni ortodoxe au  
devenit parte din consiliu. Baptiştii de Sud, Sinodul Luteran Missouri şi  
penticostalii nu sînt în Consiliul Naţional cu cei patruzeci de milioane de

Alianţa  
Evanghelică

DEZVOLTAREA ECUMENICĂ MONDIALĂ

Cooperarea Misionară

1910  
Edinburgh

v.

1948

Arfisterdam  
ijiţjl Internaţional  
sef jcilor Creştine

Wondschoten

Părtăşia  
Evanghelică Mondială

1921

Consiliul Misionar  
Internaţional

I

1928  
Ierusalim

1938

Tambaram

(Madras)

I

1947

Whitby  
(Ontario)

I

1952  
Willingen

■>

1925

Stockholm  
Viaţă şi muncă

1937-  
Oxford

1927

Lausanne  
Credinţă şi ordine

1937  
Edinburgh

1957  
Ghana

1938  
Utrecht

1948

Amsterdam

Cosiliul Mondial

al Bisericilor

I

1954  
Evanston

1952  
Lund

1961

New Delhi

I

1968  
Uppsala

I

1975  
Nairobi

Capitolul 39 463

constituenţi ai săi. Consiliul Britanic al Bisericilor a fost înfiinţat în anul 1942.

Conservatorii nu au întîrziat să organizeze cooperarea prin confederaţii  
naţionale. Consiliul American al Bisericilor Creştine a fost organizat la 15  
septembrie 1941 pentru a disputa pretenţia Consiliului Federal de a vorbi în  
numele tuturor protestanţilor. Biserici care sînt legate în orice fel de Consiliul  
Naţional nu sînt acceptate ca membre. Consiliul American este condus de Cari  
Mclntire, care se opune Consiliului Naţional în paginile revistei The Christian  
Beacon (Farul Creştin). Acest consiliu pretinde că reprezintă în jur de două  
milioane de protestanţi.

Asociaţia Naţională a Evanghelicilor, care este mai puţin agresivă decît  
Consiliul American dar nu mai puţin loială credinţei istorice a creştinismului,  
şi-a avut prima întrunire anuală la Chicago în mai 1943. Delegaţii au acceptat  
constituţia provizorie ce fusese schiţată la o întîlnire în Saint Louis în aprilie  
1942, la care participaseră 150 de evanghelici. Organizaţia are o mărturisire  
de credinţă evanghelică, pe care confesiunile, bisericile locale şi oamenii în  
mod individual o acceptă. Asociaţia Naţională a Evanghelicilor are comisii  
care lucrează la diferite proiecte în legătură cu subiecte ca misiuni, educaţie,  
evanghelizare şi asistenţă socială. Seminariile anuale pentru pastori şi pentru  
studenţi au produs un mai mare interes în cercurile creştine pentru a intra în  
viaţa publică şi în politică. Publicaţia lui periodică United Evangelical Action  
(Acţiunea Evanghelică Unită) dă în mod regulat rapoarte despre activităţi de  
interes comun pentru cei cîteva milioane de membri pe care organizaţia s-a  
angajat să-i reprezinte.

în multe ţări din lume aceste federaţii protestante naţionale au fost  
formate pentru a asigura o agenţie pentru cooperare interconfesională. Fiecare  
dintre ele a stimulat cererea de a se crea un consiliu ecumenic care să cuprindă  
bisericile protestante din lume.

2. Diferite confesiuni au înfiinţat organizaţii internaţionale în care aceleaşi  
confesiuni din diferite naţiuni pot activa în cooperare pentru a împlini ţelurile  
acelei confesiuni în toată lumea. Din 1867, anglicanii din întreaga lume s-au  
întîlnit o dată la zece ani în Conferinţa Lambeth, pentru a analiza probleme  
de interes comun pentru anglicani. Alianţa Prezbiteriană Mondială a fost  
organizată în 1875 şi şi-a ţinut prima întrunire în 1877 la Edinburgh.  
Consiliul Congregaţional Internaţional şi-a avut prima întrunire în 1891.  
Alianţa Mondială Baptistă a fost înfiinţată în 1905 pentru a se ocupa de  
probleme de interes comun pentru toţi baptiştii. Hotărîrile acestor consilii sînt  
numai consultative şi pot să fie sau să nu fie puse în aplicare de grupurile de  
membri. Federaţia Luterană Mondială, organizată în final la Lund în 1947,  
s-a întîlnit de cîteva ori de la întemeierea ei în 1923. Şi metodiştii au un  
Consiliu Metodist Mondial care a început în 1881. Aceste conferinţe, care  
strîng laolaltă naţionali cu aceeaşi credinţă din multe ţări, le dau credincioşilor  
un nou sentiment al unităţii în credinţă şi practică şi întăresc ideea federaţiei  
ecumenice a tuturor confesiunilor.

Din timpul conciliilor ecumenice de la Niceea, Constantinopol şi Calcedon,  
în secolele al IV-lea şi al V-lea, nu a mai fost o asemenea cooperare între

464 Creştinismul de-a lungul secolelor

biserici ca în ultimii ani. Fondată la Londra în 1846, cu aproape 800 de  
participanţi, Alianţa Evanghelică a luat o poziţie teologică hotărîtă, care i-a  
legat mai degrabă pe indivizi decît bisericile. Ca urmare, în jurul anului 1900  
organizaţia a devenit inactivă, în timp ce apăreau alte organizaţii care  
promovau cooperarea interconfesională şi internaţională. însă ea a marcat  
primul pas în dezvoltarea unei organizaţii ecumenice moderne. Schiţa alăturată  
arată dezvoltarea Consiliului Mondial al Bisericilor.

Consiliul Mondial al BisericiJor datorează mult diferitelor conferinţe  
misionare internaţionale care au început în 1854 la New York. Acolo au fost  
prezenţi 1300 de lideri din toată lumea şi din toate confesiunile protestante,  
întrunirea de la Edinburgh din 19»10 a reunit 1200 de delegaţi de la 160 de  
societăţi angajate în lucrarea misionară. Reprezentarea la întîlnire s-a făcut pe  
ţări. Charles H. Brent (1862-1929), Nathan Soderblom (1866-1931) şi William  
Temple (1881-1944) au fost atît de impresionaţi de natura ecumenică a  
întflnirii încît şi-au dedicat vieţile lor realizării unităţii creştine. Această  
întflnire a pus bazele pentru Consiliul Mondial al Bisericilor. Publicarea în  
1911 a revistei International Review of Missions (Revista Internaţională a  
Misiunilor) şi formarea în 1921 a Consiliului Misionar Internaţional au fost  
rezultate importante ale întîlnirii de la Edinburgh. S-au ţinut iarăşi întîlniri  
internaţionale ale organizaţiilor misionare şi ale bisericilor la Ierusalim în  
1928 şi la Madras în 1938. La Madras, pentru prima dată, au avut  
reprezentanţi cîteva din bisericile indigene.

Prima întîlnire care s-a ocupat de teologia şi de organizarea bisericilor a  
fost Conferinţa Mondială asupra Credinţei şi a Organizării, ţinută la Lausanne  
în 1927. Episcopul Charles Brent de la Biserica Episcopală Protestantă a  
Statelor Unite, finanţat de un cadou mare în bani de la J. Pierpont Morgan,  
a avut în mare parte meritul de a fi organizat întîlnirea a peste 400 de delegaţi  
reprezentînd 108 confesiuni. Participanţii au fost conştienţi de unitatea lor  
într-o singură Biserică sub conducerea lui Cristos, şi au cerut ţinerea unei alte  
întîlniri. Această întîlnire, care s-a ocupat de asemenea de Credinţă şi  
Organizare, s-a ţinut la Edinburgh în vara anului 1937. Peste 500 de delegaţi  
din 123 de biserici şi 43 de ţări au discutat probleme teologice. Ideea unităţii  
în diversitate pare să fi fost cea mai importantă în minţile liderilor cînd  
discutau despre credinţa comună, sacramente şi natura Bisericii.

Un alt grup de întîlniri internaţionale în această perioadă a fost devotat  
temei despre „Viaţă şi lucrare". Prima întîlnire care trebuia să analizeze viaţa  
şi lucrarea a avut loc în august 1925, la Stockholm, prin eforturile lui Nathan  
Soderblom, primatul Suediei. Programul a fost devotat planurilor pentru o  
mai bună ordine economică şi politică. Cei 600 de delegaţi, reprezentînd peste  
90 de biserici din 37 de ţări, nu au încheiat lucrările pînă cînd nu au  
recomandat insistent înfiinţarea unui consiliu universal la Geneva. O a doua  
întîlnire la fel de mare, la Oxford, în 1937, s-a unit cu cea de la Edinburgh  
care se ocupa de credinţă şi ordine şi care a avut loc mai tîrziu în acea vară,  
pentru a convoca un consiliu internaţional al bisericilor, care să unească  
mişcările „Credinţă şi organizare" şi „Viaţă şi lucrare".

Capitolul 39 465

întîlnirea a 80 de lideri la Utrecht, în primăvara lui 1938, a avut ca  
rezultat elaborarea unei constituţii provizorii2 , a unui plan de organizare  
pentru Consiliul Mondial al Bisericilor şi crearea unui Comitet Provizoriu care  
să-1 traducă în viaţă. între 22 august şi 4 septembrie 1948, peste 350 de  
delegaţi, reprezentînd 150 de culte din 44 de ţări, s-au întîlnit la Amsterdam.  
Această întîlnire a împlinit sarcina de a crea un consiliu ecumenic mondial.  
Baptiştii de Sud din Statele Unite, Biserica Romano-Catolică şi Sinodul  
Luteran Missouri nu i s-au alăturat niciodată. Visul lui William Temple de a  
înfiinţa o organizaţie ecleziastică internaţională s-a realizat cînd delegaţii  
discutau „Dezordinea omului şi planul lui Dumnezeu". Mulţi dintre  
susţinătorii proiectului erau americani implicaţi de asemenea în Consiliul  
Federal al Bisericilor. Rezultatul major al întîlnirii a fost formarea Consiliului  
Mondial al Bisericilor cu sediul la Geneva. Consiliul Mondial este format  
dintr-o adunare care se întruneşte o dată la şapte ani, un comitet central care  
se întruneşte anual, un secretariat administrativ şi diferite comisii care lucrează  
la problemele majore care stau în faţa organizaţiei.3 Cîteva biserici ortodoxe  
din statele comuniste au intrat în consiliu, iar la întîlnirea consiliului din 1961  
de la New Delhi, la mărturisirea doctrinară a fost adăugată expresia „după  
Scripturi".

După cea de a patra întrunire a sa la Uppsala, Suedia, în 1968, Consiliul  
Mondial a adoptat o orientare de stînga din punct de vedere social, economic  
şi politic, considerînd că mîntuirea este pămîntească şi fizică, mai degrabă  
decît spirituală. O altă întîlnire, care a avut loc în 1973 la Bangkok, Tailanda,  
a discutat tema „Mîntuirea astăzi", şi a interpretat mîntuirea ca fiind procesul  
de umanizare a societăţii, care are drept scop eliberarea omului de toate  
formele de opresiune şi crearea unei noi societăţi pe pămînt. A cincea  
întrunire, de la Nairobi, Kenya, în 1975, sprijinea „programele revoluţionare  
ale gherilelor nemilitare" ale revoluţiei şi a adoptat o poziţie care echivala cu  
teologia eliberării orientată spre socialism.

Atît Consiliul American al Bisericilor Creştine cît şi Asociaţia Naţională a  
Evanghelicilor au răspuns la încercarea forţelor liberale de a crea o biserică  
ecumenică prin crearea organizaţiilor internaţionale conservatoare. Consiliul  
Internaţional al Bisericilor Creştine a fost înfiinţat la Amsterdam în 1948, cu  
două săptămîni înainte de întîlnirea descrisă mai sus, cu scopul de a se opune  
liberalismului şi a dezvolta spiritul evanghelic internaţional. La o întîlnire din  
Olanda în august 1951 a fost înfiinţată Părtăşia Evanghelică Mondială pentru  
a asigura părtaşie şi pentru a coordona întîlnirea descrisă mai sus, cu scopul  
de a se opune liberalismului şi a dezvolta spiritul evanghelic internaţional. La  
o întîlnire în Olanda, în August 1951, a fost înfiinţată Părtăşia Evanghelică  
Mondială pentru a asigura părtăşie şi pentru a coordona activităţile Asociaţiei  
Naţionale a Evanghelicilor cu cele ale evanghelicilor din întreaga lume.  
Cooperarea dintre Consiliul Mondial al Bisericilor şi Biserica  
Romano-Catolică a fost deja descrisă.

Cînd cineva analizează în mod obiectiv această mişcare spre unitate  
ecleziastică mondială, este constrîns să se întrebe la ce s-a gîndit Cristos atunci

466 Creştinismul de-a lungul secolelor

cînd a vorbit despre unitatea Bisericii Sale: la unitatea de tip organizaţional  
descrisă mai sus, sau la unitatea spirituală pe care o au credincioşii din  
Biserica invizibilă, Trupul lui Cristos, prin El, care este Capul. Adevărata  
Biserică va fi întotdeauna un organism viu, şi nici o organizaţie sau maşinărie  
umană nu va putea înlocui această unitate spirituală care face din Biserică  
singurul corp cu adevărat internaţional din lume. O asemenea unitate a  
spiritului nu va pune niciodată în primejdie doctrina ortodoxă, pe care  
Consiliul Mondial a minimalLzat-o pentru a putea include în programul ei  
aspecte care nu se potrivesc cu această doctrină.

III. EXPANSIUNEA CREŞTINĂ ŞI REÎNNOIREA

Teologiile radicale care încearcă să secularizeze Biserica printr-o economie  
marxistă şi printr-un relativism existenţial sînt în proces de dezintegrare, aşa  
cum au fost liberalismul şi neoortodoxia în deceniile anterioare. Ecumenismul  
este în încurcătură, deoarece în general el ignoră evanghelizarea, urmărind să  
promoveze revoluţia radicală, politică şi socială. Indiferenţa şi chiar ostilitatea  
de la baza lui i-au stînjenit activitatea. Dean Kelley, în cartea sa Why the  
Conservative Churches Are Growing\* (De ce cresc bisericile conservatoare),  
scoate în relief pe de o parte declinul membralităţii bisericilor care sprijinesc  
teologia radicală şi ecumenismul, iar pe de altă parte creşterea surprinzătoare  
a bisericilor evanghelice.

Deşi nu a avut loc nici o trezire spirituală în lume, după cea dintre 1901 şi  
1907, au avut şi au loc treziri regionale, care se produc mai degrabă în  
societăţile agricole rurale, decît în naţiunile urbane industrializate. Biserica  
Anglicană şi alte biserici din Kenya şi Uganda au cunoscut după 1930 mari  
campanii de evanghelizare şi mari treziri spirituale, treziri care mai continuă  
încă în acele locuri. Triburile Wallamo din Etiopia, doar cu un număr mic de  
creştini cînd misionarii au fost obligaţi să plece din cauza războiului etiopian  
de la mijlocul anilor 1930, în 1964 numărau în jur de 100.000. Unei treziri din  
Indonezia, care a început în 1965, i s-a făcut publicitate exagerată, dar între  
1965 şi 1967 au fost convertiţi în Timor în jur de 200.000 de persoane.  
Trezirea continuă în Coreea, unde în jur de 25 la sută din populaţie sînt  
creştini.

Lumea apuseană a avut cîteva treziri. Trezirea din 1950 de la Colegiul  
Wheaton şi cea din februarie 1970 de la Colegiul Asbury au avut un impact  
puternic prin mărturisirea echipelor de studenţi care mergeau la alte  
universităţi. Trezirea Saskatchewan din 1971, care a început cu lucrarea lui  
Ralph şi Lou Sutera în Biserica Baptistă Ebenezer a lui William L. McLeod  
din Saskatoon, a adus trezirea în toate provinciile de prerie din Canada.  
Lucrarea lui Billy Graham şi a multor altor evanghelişti şi mişcarea  
carismatică din diferite confesiuni, precum şi „mişcarea Isus" sînt mărturie a  
lucrării continue a Duhului Simt în biserici.

Africa are cam 200 de milioane de creştini, ceea ce reprezintă aproape  
jumătate din populaţie, iar numărul continuă să crească. Este mare nevoie de  
conducători educaţi şi de asemenea este nevoie să se dezvolte biserici indigene

Capitolul 39 467

viabile. S-ar putea ca misionarii să-şi aducă cea mai mare contribuţie prin  
educarea conducătorilor naţionali.

în timp ce puterea petrolului lumii musulmane şi renaşterea misiunilor  
musulmane agresive fac ca acea parte a lumii cu aproape 700 de milioane de  
musulmani să fie greu de evanghelizat, există semne de schimbare. Mulţi  
musulmani din Indonezia au devenit creştini. Alţii din Africa răspund în  
număr considerabil. Prin activitatea spitalului oftalmologie din Kano,  
Nigeria, Evanghelia lui Cristos a ajuns la mulţi africani.

America Centrală şi de Sud experimentează o creştere fără precedent a  
bisericilor protestante, mai ales în sînul grupurilor penticostale din Chile şi  
Brazilia. Luis Palau are multe cruciade de masă urbane în marile oraşe latine.

Creştinismul în Europa comunistă şi în Asia comunistă este foarte  
asemănător cu cel din cartea Faptelor apostolilor. în aceste ţări creştinii se  
întîlnesc şi mărturisesc în secret, dar creşterea este continuă şi impresionantă.  
Biserica Baptistă Rusă cuprinde peste 500.000 de oameni. Uşile mărturisirii se  
deschid din nou în China comunistă în ultimii ani.

în ciuda acestei^ expansiuni, creştinismul tot nu este încă o religie  
majoritară în lume. în 1978, creştinii de toate felurile totalizau un număr de  
peste 950 de milioane. Musulmanii numărau 700 de milioane, iar Hinduşii  
peste 500 de milioane, dintr-o populaţie a lumii de peste 4 miliarde. în felul  
acesta, un sfert din populaţia lumii care este creştină mai are încă un cîmp de  
misiune care cuprinde trei sferturi din locuitorii lumii.

NOTE

1. Peter G. Mode, Source Book and Bibliographical Guide for American  
Church History (Menasha, Wis: Banta, 1921), p. 669-671.

2. George K.A. Bell, ed., Documents on Christian Unity (London:  
Oxford University Press, seria a 3-a, 1930-1948), p. 292-297; Henry  
Bettenson, Documents of the Christian Church (New York: Oxford  
University Press, ed. a 2-a, 1963), p. 333-334.

3. Bettenson, Documents, p. 333-334.

4. Evanston, IU: Harper, 1972.

BISERICA ŞI SOCIETATEA  
ÎN TENSIUNE DUPĂ 1914

CONCLUZII:  
PROBLEME ŞI PERSPECTIVE

întotdeauna Biserica a fost confruntată cu probleme, dar sfera de  
cuprindere şi intensitatea problemelor ei de acum par a fi mai mari decît  
oricînd înainte în istorie. Datorită marii creşteri numerice a populaţiei lumii şi  
datorită numărului de oameni care aderă la religiile necreştine reînviate,  
creştinismul devine o religie minoritară în lume. Cei care devin pesimişti  
datorită acestor probleme ar trebui să-şi amintească faptul că trezirile  
spirituale au făcut ca Biserica să devină mai viguroasă.

I. PROBLEME

A. Statul secular democratic şi cel totalitar

Cu toate că ameninţarea ca lumea să ajungă sub dominaţia Germaniei  
naziste totalitare, a Italiei fasciste şi a Japoniei imperialiste s-a sfîrşit odată cu  
cel de-al doilea război mondial, în ţări din America de Sud, din Africa şi din  
Asia forţele revoluţionare au dus la putere guverne totalitare de dreapta.  
Aceste regimuri îl privează de obicei pe individ de libertatea de exprimare şi de  
libertatea religioasă. De asemenea, unele regimuri au refuzat să admită  
misionari sau i-au expulzat. Mulţi membri ai clerului romano-catolic au  
înfruntat deschis acele guverne, într-o încercare de a pune capăt opresiunii şi  
de a înfiinţa guverne noi, adeseori marxiste. Teologia eliberării, care a apărut  
în America Latină, pretinde a fi bazată pe Biblie, dar ea este dominată mai  
mult de ideile marxiste ale revoluţiei pentru încetarea opresiunii. Misionarii  
sînt prinşi între compasiunea lor pentru cei exploataţi şi săraci şi între statutul  
lor ca musafiri în ţară.

Contextualizarea teologiei cu scopul de a scăpa de „imperialismul  
apusean" a devenit de asemenea o problemă în America Latină, în Africa şi în  
Asia. Ar trebui oare să fie contextualizarea o aplicaţie a principiilor biblice la  
cultura indigenă, sau teologia este aceea care ar trebui să fie întotdeauna  
modificată în conformitate cu contextul opresiunii şi al unei ordini noi,  
adeseori marxistă?

Comunismul totalitar a fost şi încă mai este o ameninţare majoră la adresa  
creştinismului. El este comparabil cu invaziile barbarilor asupra Imperiului  
Roman şi cu ridicarea mahomedanismului în secolul al VH-lea. Comunismul

470 Creştinismul de-a lungul secolelor

nu este numai un sistem social, economic şi politic. Datorită mesajului lui  
despre oameni uniţi care caută prin violenţă o ordine mai bună în lume,  
ordine a cărei venire este, în gîndirea lor, tot atît de inevitabilă pe cum este  
răsăritul soarelui în fiecare zi, comunismul are de asemenea conotaţii  
religioase. Comuniştii pun mîna pe putere cu ajutorul unei minorităţi dedicate,  
sprijinite de forţă armată sau de ameninţarea cu asemenea forţă. Acum  
comunismul domină peste o treime din populaţia lumii, prin folosirea  
inteligentă a tehnicilor moderne ale revoluţiei şi ale comunicaţiei în masă. El  
se întinde de la rîul Elba în Europa pînă pe coasta Pacificului din Asia, şi de  
la Marea Baltică şi Adriatică în Europa pînă la graniţele Iranului şi Indiei în  
Asia.

Datorită premiselor lui de bază materialiste şi ateiste, oriunde ajunge la  
putere comunismul se opune creştinismului. Conducătorii din ţările comuniste  
îi expulzează pe misionari şi persecută biserica naţională în mod deschis sau pe  
ascuns.

Ridicarea statului democratic din Vest a creat de asemenea probleme  
pentru grupurile religioase. Discuţiile din ce în ce mai multe despre limitarea  
sau încetarea scutirii de impozite a contribuţiilor trimise grupurilor creştine  
sau societăţilor de caritate va limita probabil ceea ce vor da oamenii.  
Reglementarea guvernamentală a şcolilor fondate de creştini în S.U.A.  
limitează exprimarea religiei lor, în ciuda protecţiei pe care le-o acordă primul  
amendament la constituţie.

B. Misiuni

Ameninţarea comunismului este legată de problemele misiunilor, deoarece  
acolo unde comunismul controlează o ţară, misiunile şi-au încetat activitatea,  
şi misionarii sînt expulzaţi. Aceasta s-a adeverit în 1949, cînd comuniştii au  
ajuns la putere în China.

Reacţia naţionalistă împotriva colonialismului în Asia, Africa şi America  
Latină a tins să identifice misionarii cu regimurile imperiale trecute, oricît de  
binevoitoare ar fi fost acele regimuri sau cît de mult au ajutat ele la  
dezvoltarea potenţialului economic al ţării. Deoarece Tratatul de la Tientsin  
din 1858 obliga China să-şi deschidă porţile pentru misionari, misionarii au  
fost identificaţi cu imperialismul apusean. Acel tratat a fost abrogat abia în al  
doilea război mondial. După 1945, şi-au cîştigat libertatea multe noi naţiuni  
mongoloide din Asia şi naţiuni negroide din Africa. Asupra misiunilor au fost  
impuse restricţii, iar în unele locuri, de exemplu în India şi Arabia Saudită, li  
s-a refuzat intrarea noilor misionari. Teologia contextualizată şi teologia  
liberală au fost încercări de a crea sisteme teologice legate de nevoile  
naţionale.

Renaşterea budismului şi a hinduismului a condus fie la restricţii asupra  
misionarilor, fie la refuzarea admiterii lor. Noua vitalitate a  
mahomedanismului, cuplată cu puterea veniturilor în miliarde de pe urma  
petrolului, nu numai că a închis pentru misionari Orientul Apropiat şi  
Mijlociu, dar a creat resurse pentru misiunile islamice şi pentru difuzarea la

Concluzii 471

radio a acelei credinţe. Un magnific templu islamic nou în Londra este o altă  
manifestare a misiunilor islamice în Europa.

Şi liberalii s-au opus misionarilor mai conservatori. în 1931, un grup  
interconfesional a fondat Laymen's Foreign Missionary Inquiry, care  
supraveghea misiunile în India, Burma, China şi Japonia. Raportul Rethinking  
Missions (Regîndirea misiunilor), dat In 1932 sub preşedenţia lui William E.  
Hocking, profesor de filozofie la Harvard, sugera continuarea misiunilor pe  
principii care să accentueze activităţile de asistenţă socială prin medicamente,  
educaţie şi prin alte mijloace pe lîngă evanghelizare. După părerea lui,  
misionarii ar trebui să facă o legătură între credinţa lor şi orice idei comune ar  
găsi ei în religiile păgîne. Faptul acesta ar implica sincretismul. Liberalii de  
asemenea încurajau ecumenismul în misiuni. Hendrik Kraemer (1886-1965) a  
criticat raportul în cartea sa The Christian Message in a Non-Christian World  
(Mesajul Creştin într-o lume necreştină), (1938) şi s-a opus oricărui sincretism  
al Evangheliei cu religia păgînă.

Recesiunea din 1980 şi inflaţia actuală mare, cu costurile crescînde pentru  
energie, au dus la creşterea nevoii unui sprijin economic mai mare pentru  
misionarii din alte ţări, pe măsură ce valuta americană se devalorizează.  
Creştinii din ţările apusene au tot mai puţini bani de oferit, deoarece  
impozitele mari şi inflaţia erodează valoarea banilor. în 1979, inflaţia avea  
valoarea medie de 13,3 la sută în Statele Unite. în ciuda acestui fapt, în 1979  
americanii au dat peste 43 de milioane de dolari pentru filantropie şi cauze  
religioase. Aproape o jumătate din sumă a fost donată pentru cauze religioase.  
Mai mult de jumătate din toţi misionarii din lume provin din Statele Unite. Ei  
aşteaptă sprijin din partea cetăţenilor religioşi ai acestei ţări.

C. Declinul moral

Creşterea imoralităţii sexuale, a beţiei, a divorţului, a numărului de cupluri  
necăsătorite care trăiesc împreună şi tonul moral scăzut al multor programe de  
radio şi televiziune ameninţă stabilitatea familiei în Apus. Moralitatea celor  
din serviciile publice pare a fi în declin. Vîrsta medie a delicvenţilor a scăzut  
într-atît încît cea mai mare parte a delicventelor din Statele Unite sînt comise  
de tineri, majoritatea adolescenţi. între 1961 şi 1976 delicventa s-a dublat.  
Peste 10 milioane de americani sînt alcoolici, dintre care aproape 3 milioane  
sînt femei. în jur de două treimi dintre toate accidentele mortale de  
automobile sînt legate de folosirea alcoolului. Aceste probleme par a fi  
comune tuturor naţiunilor apusene.

D. Urbanizarea

Migrarea generală a populaţiei din întreaga lume de la sat la oraş şi  
înstrăinarea muncitorilor de biserică oferă conducerii acesteia un alt domeniu  
de lucru. Viaţa în suburbii tinde să izoleze şi să separe oamenii de problemele  
urbane. Populaţia estimată în 1980 în Tokyo era de aproape 20 de milioane;  
în Mexico City în jur de 14 milioane; şi în New York de aproape 18 milioane.  
Se estimează că două cincimi din populaţia lumii locuieşte în zonele suburbane  
şi urbane. Faptul acesta creează delicventă, crimă şi supraaglomerare în

472 Creştinismul de-a lungul secolelor

mahalale şi, pînă recent, cauza migrarea clasei de mijloc spre suburbii. Odată  
cu înmulţirea negrilor în oraşe şi a altor enclave etnice în oraşele din Africa de  
Sud şi Statele Unite, apar problemele rasiale. Este binevenit faptul că Biserica  
dezvoltă rapid noi lucrări urbuie. Creştinii manifestă un interes nou pentru  
aplicarea Evangheliei la problemele rasiale şi urbane precum şi la salvarea  
personală.

E. Instituţionalizarea

Tendinţa de a instituţionaliza şi de a birocratiza Biserica, şi de a face din  
ea o parte a culturii constituie o ameninţare la adresa creştinismului dinamic.  
Religia civilă, un amestec de patriotism şovinist orb cu o etică denaturată şi o  
teologie naţionalistă, tinde în continuare să lege Biserica de starea de lucruri  
din stat şi să o facă să-şi piardă respectul celor ce au cu adevărat nevoie de  
ajutorul ei.

II. PERSPECTIVE

Care sînt perspectivele pentru un creştinism pus în faţa acestor probleme?  
Cel ce studiază istoria Bisericii îşi va aminti alte epoci cînd se părea că  
problemele şi duşmanii Bisericii o vor copleşi. Ea a biruit problemele foarte  
dificile cauzate de arienii eretici, şi de invaziile germanice păgîne între anii 375  
şi 500 şi de ameninţarea din partea mahomedanismului în secolele al VH-lea şi  
al VIIMea.

A. Trezire spirituală şi evanghelizare

Repetarea permanentă a trezirilor spirituale în ţările de pe coastele  
Atlanticului, în vremuri de criză, a reînnoit Biserica, ajutînd-o să slujească  
„propriei sale generaţii". Deşi trezirea spirituală de nivelul marilor renaşteri pe  
continentul Europei, în Anglia şi în America nu face parte din scena  
contemporană, există multe dovezi care pun în lumină forţele trezirii spirituale  
în lumea de azi. Billy Graham, personal şi prin radio şi televiziune, a ajuns cu  
Evanghelia la mai mulţi oameni decît oricare alt om din istorie. Sînt în plină  
activitate mişcări pentru evanghelizarea tinerilor şi pentru chemarea lor pe  
cîmpul de misiune, pentru a-i provoca să se implice în lucrarea misionară,  
precum şi mişcări de a evangheliza anumite grupuri speciale. Se fac eforturi  
pentru promovarea evanghelizării în confesiunile istorice, în ciuda preocupării  
lor pentru evanghelia socială. Creşterea Bisericii, stimulată de activitatea lui  
Donald McGavran de la School of World Mission (Şcoala de Misiune  
Mondială) la Seminarul Teologic Fuller, a promovat evanghelizarea făcută de  
Biserică atît în America cît şi în străinătate.

B. Renaşterea teologiei biblice

Renaşterea interesului pentru teologia biblică — un interes care în  
bisericile liberale a fost stimulat într-o oarecare măsură de Karl Barth — este  
un fapt încurajator. în colegii şi seminarii i se dă studiului Bibliei tot mai  
multă atenţie. Faptul acesta ar trebui să ajute la dezvoltarea unei lucrări de  
învăţare în Biserică prin accentuarea importanţei unei teologii biblice

Concluzii 473

sănătoase pentru evanghelizare şi pentru acţiune socială eficientă (1 Timotei  
6:3).

C. Ecumenismul

în timp ce unii se întreabă dacă nu cumva mişcarea ecumenică  
reprezentată de Consiliul Mondial al Bisericilor va avea ca rezultat o unitate  
bazată pe maşinăria ecleziastică organizaţională, există semne încurajatoare  
care ne spun că evanghelicii din întreaga lume încep să-şi dea seama de  
unitatea lor sprirituală de bază care se realizează prin singurul organism cu  
adevărat ecumenic şi internaţional — Biserica, Trupul lui Cristos. Organizarea  
poate fi doar o unealtă pentru promovarea intereselor comune. Orice mişcare  
ecumenică sănătoasă trebuie să fie zidită pe temelia unei unităţi a spiritului,  
bazată pe autoritatea Bibliei, care este Cuvîntul lui Dumnezeu ce ni se  
adresează nouă, şi pe o experienţă cu Cristos, care este singurul Mîntuitor.

D. Misiuni

în ciuda faptului că aproape două treimi din populaţia lumii trăieşte în  
societăţi totalitare închise, există încă multe domenii deschise pentru lucrările  
misionare. Patruzeci de milioane de chinezi care trăiesc în afara Chinei  
continentale au atras atenţia misionarilor expulzaţi din China în 1949, şi mulţi  
dintre aceşti chinezi sînt preocupaţi acum să facă ei înşişi evanghelizare. în  
plus, se observă o relaxare a restricţiilor impuse religiei în China comunistă.  
Răspîndirea creştinismului în Asia, Africa şi America de Sud este  
încurajatoare.

Biserica este dispusă să adopte şi să adapteze noi tehnici de a ajunge la cei  
neevanghelizaţi. Undele scurte de radio şi televiziunea, educaţia teologică prin  
cursuri fără frecvenţă şi numeroase filme sînt folosite pentru a-L proclama pe  
Cristos. Avionul a înlocuit barierele de spaţiu şi i-a eliberat pe oameni de  
rigorile călătoriilor lungi şi grele pentru a ajunge la locurile de slujire.  
Activitatea medicală, educaţia, programele agricole şi alte servicii au ajutat la  
dezvoltarea unor standarde de viaţă mai înalte, precum şi la deschiderea căilor  
pentru a-L mărturisi pe Cristos ca Mîntuitor.

Cel ce studiază istoria Bisericii a remarcat lucrarea forţei transformatoare  
a Evangheliei pe parcursul secolelor, manifestată în refacerea vieţilor  
oamenilor şi a naţiunilor, şi vede problemele doar ca şi chemări la un efort  
reînnoit în puterea Duhului Sfînt. El înţelege că Dumnezeu este atît  
susţinătorul providenţial al universului cît şi Mîntuitor prin lucrarea lui Cristos  
pe cruce. Atît istoria cît şi sfîrşitul ei sînt în mîinile eficiente ale lui Cristos,  
care este Domn al istoriei. Cu încredere neclintită în Domnul ei înviat, Biserica  
va face faţă problemelor prezentului tot aşa cum a făcut faţă şi problemelor  
din trecut.

474 Creştinismul de-a lungul secolelor

NOTE

1. Edwin L. Frizen, Jr. şi Wade T. Coggins, editori, Christ and Caesar in  
Christian Missions (Pasadena, Calif.: William Carey Library, 1979).  
Partea I, p. 1-45, prezintă o analiză mai detaliată a acestei probleme.

Wheaton, Illinois, U.S.A.  
Comanda nr. 549

Firma editoria -poligrafică «Tipografia Centrală»

277068, Chişinău, Florilor, 1

Departamentul de Stat pentru edituri, poligrafie

şi comerţul cu cărţi al Republicii Moldova